
„$ pece dtioisa h aferi gode. sa uairers lasa 
ți cateva peticeaje prisciaaie actepteeaie.” 


PRIZONIERUL DIN GUANTANAMO 


Cel mai bun thriller mystery al anului 2006 - USA TODAY 
Cuba. GuantAnamo. Sârmă ghimpată, garduri din plasă de oţel şi prizonieri îmbrăcaţi în 
salopete portocalii. Aici este trimis agentul FBI Revere Falk, un specialist în interogatorii, 
care vorbeşte fluent arabă. 

Misiunea lui: să smulgă informaţii de la un prizonier yemenit. 

Apoi se întâmplă inimaginabilul: valurile aruncă pe țărm cadavrul unui puşcaş marin 
american. Pe ţărmul cubanez. Este prima dată când un american face greşeala să moară de 
cealaltă parte a gardului. Atmosfera devine la fel de încordată ca în timpul Războiului Rece, 
iar lui Falk i se ordonă să preia ancheta. Evenimentul, aparent un accident, stârneşte de la 
bun început un interes straniu. Când Defense Intelligence Agency trimite pe neaşteptate o 
echipă la fața locului şi încep arestările, Falk îşi dă seama că acest caz este vârful unui 
aisberg. În jocul periculos care urmează, cuvintele „aparențe" şi „conspiraţie” devin un 
refren obsedant. 


„Fesperman prezintă perfect mecanismul de funcţionare a bazei de la Guantanamo, la fel 
şi motivele indignării publice în privința acestui loc misterios. ” 
PUBLISHERS WEEKLY 

„Intriga este bine articulată şi de o imaginaţie întunecată, dar cele mai interesante sunt 
numeroasele detalii care conturează atmosfera de conspirație permanentă de la 


Guantanamo. ” 


USA TODAY 


„ Un thriller de actualitate, un thriller de top. Îl recomandăm călduros tuturor. 


LIBRARY JOURNAL” 

THRILLER AND MYSTERY 


Americanul Dan Fesperman s-a născut în Carolina de Nord, unde şi-a făcut şi studiile 
universitare. După ce a lucrat la câteva ziare regionale, a ajuns în cele din urmă la Baltimore Sun, 
care l-a trimis în Arabia Saudită şi Kuweit (în timpul primului război din Golf), apoi în Croaţia, 
Bosnia, Afganistan şi Pakistan. A că ktorit în peste 30 de ñ ri şi a trecut, inevitabil, prin multe 
aventuri. lată două dintre cele mai interesante: în 1991 a capturat, împreună cu un coleg ziarist, 
zece soldaţi irakieni, iar în 2001 a supraviețuit unei ambuscade în Afganistan. Fesperman şi-a 
valorificat experiența de jurnalist în câteva romane de mare succes: Lie în the Dark (1999; Premiul 
John Creasey Dagger pentru roman de debut), The Small Boat of Great Sorrows (2003; Premiul lan 
Fleming Steel Dagger), The Warlord's Son (2004, nominalizare la Steel Dagger în acelaşi an), The 
Prisoner ofGuantanamo (2006; ales de USA Today cel mai bun mistery/thriller al anului, finalist la 
Hammett Award în 2006) şi The Amateur Spy (2007). 

MULTUMIRI 


Multe mulțumiri lui Torin Nelson, Mark Jacobson şi celorlalți - 
numeroşi şi anonimi - care mi-au pus la dispoziție elemente utile despre modul în care se 
desfăşoară interogatoriile la baza din Guantanamo şi au făcut observații asupra atmosferei 
ciudate din acest loc. Pe baza Legii pentru libertatea informațiilor, cei de la Uniunea 
Americană a Libertăților Civile au scos la lumină sute de documente provenind de la Camp 
Delta, iar fără muncă lor neobosită aş fi omis numeroase puncte de vedere importante. 

De asemenea, mulțumesc locotenent-colonelului Pamela Hart, ofițerul care conducea 
departamentul de relaţii cu publicul în perioada vizitei mele la Guantanamo, în vara lui 2003, 
în calitate de corespondent al ziarului Ba/timore Sun; am aceeaşi recunoştinţă şi pentru 
numeroşii ofiţeri şi gradaţi care au fost de acord să stea de vorbă cu mine în acea împrejurare. 
Deşi regulamentele Pentagonului mi-au limitat în mare măsură accesul şi libertatea de 
mişcare, toţi militarii s-au purtat întotdeauna cu politeţe şi profesionalism. 

Câţiva angajaţi ai FBI, ale căror nume le voi trece sub tăcere la cererea lor expresă, mi-au 
pus la dispoziţie detalii valoroase privind metodele de acţiune ale agenților cubanezi pe 
teritoriul Statelor Unite. 

Descrierile episoadelor nautice din lucrarea de față s-ar fi dus cu siguranţă pe apa sâmbetei 
dacă nu aş fi avut parte de ajutorul tatălui meu, Bill Fesperman, care a reuşit să-l scoată cu 
bine la mal pe Revere Falk. Mulţumesc, de asemenea, bunului meu prieten Chip Pcarsall 
pentru amintirile din perioada petrecută de el în Garda de Coastă.Şi, pentru toţi cei care îşi 
vor pune întrebarea, extrasele din „Colţul OPSEC" al săptămânalului 7he Wire publicat la 
Camp Delta sunt complet autentice. 

GLOSAR PENTRU GUANTANAMO 


Biscuit (Behavioral Science Consultation Team) 
Echipa Consultativă de Ştiinţe Comportamentale - psihologii care oferă anchetatorilor recomandări pe baza 
datelor biografice şi profilului psihologic al deţinuţilor. 

Câmp Delta Principalul complex de detenție american din Golful Guantanamo, format din patru lagăre 
separate. Lagărele 1, 2 şi 3 sunt de maximă securitate, ultimul fiind cel mai strict dintre ele. Lagărul 4, în aripa 
cea mai nouă, este de securitate medie, asigurând un confort sporit şi celule de tip cazarmă, caracteristici care 
i-au adus porecla de „Hagialâcul". 

Câmp O închisoare de dimensiuni relativ reduse, Echo administrată de CIA, care face parte din 
complexul Camp Delta. 

Câmp Fostă reşedinţă pentru ofiţeri situată pe o Iguană faleză, lângă mare, în care sunt închişi trei 
deţinuţi adolescenţi; se află la circa o milă de Camp Delta. 

Câmp închisoare abandonată, de tip „cuşcă", ce X-Ray a adăpostit primele câteva sute de deținuți sosiți 
la Guantanamo înainte să fie construit Camp Delta. 

DI (Dirección de Inteligencia), Direcţia de Informaţii, echivalentul cubanez al CIA. 

DI A (Defense Intel ligence Agency) Agenţia de Informaţii pentru Apărare a SUA. 

DOD (Department of Defense) Departamentul Apărării al SUA. 

Fantomă (Ghost) Un deţinut, de obicei din Camp Echo, care nu a fost înregistrat oficial şi despre a 
cărui identitate se crede că nu este cunoscută de Comitetul Internaţional al Crucii Roşii. 

Gardul (The Fenceline) Perimetrul lung de şaptesprezece mile (aproximativ 25 de kilometri) al bazei 
navale a SUA din Golful Guantanamo, Cuba. Gitmo Poreclă şi acronim pentru baza navală a (GTMO) SUA din 
Golful Stânca, Guantanamo, Cuba. 

GWOT (Global War on Terrorism) Acronim utilizat de Pentagon pentru războiul global împotriva 
terorismului. 

JAX Baza navală şi stația aero-navală de la Jacksonville, Florida. 

J-DOG (Joint Detention Operations Group) Grupul Reunit pentru Operații de Detenţie, care asigură 
cadrele administrative şi de poliție militară însărcinate cu funcționarea Camp Delta. 

JIG (Joint Intelligence Group) Grupul Reunit pentru Informaţii, care coordonează interogatoriile la 
Camp Delta. 

JTF-GTMO (Joint Task Force-GTMO) Forţa Operativă Reunită, structura sub comanda căreia se află 
Camp Delta şi toate operaţiunile de asigurare a securităţii şi de interogare a deţinuţilor. 

MP (Military Police) Poliţia militară. 

MREs (Meals Ready to Eat) Raţii de hrană standard pentru militari. 

NCOIC (Noncommissioned officer în charge) Subofiţer cu funcție de comandă, acronim care aici 
desemnează de obicei comandantul unui schimb MP în Camp Delta. 

NEX (Navy Exchange) Magazin din bazele navale, echivalentul unui PX (Private Exchange) din 
armata terestră. 

OGA (Other Government Agency) Altă agenție guvernamentală, prescurtare utilizată la Gitmo pentru 
Agenţia Centrală de Informaţii (CIA). 

OPSEC Securitate operativă. 

OSD (Office of the Secretary of Defense) Cabinetul secretarului Apărării. 

RPG (Rocket-propelled grenade) Grenadă cu propulsie reactivă, armă portabilă folosită împotriva 
blindatelor. 

SIB (Manipulative self-injurious behavior) Comportament manipulator autocauzator de răniri, termen 
militar pentru tentativele de suicid ale deţinuţilor din Camp Delta. 

The Wire Sârma, denumire argotică a gardului de sârmă ghimpată care închide Camp Delta; de 
asemenea, titlul săptămânalului publicat de JTF-GTMO. 

PROLOG 


Americanul îmbrăcat în echipament de camuflaj eşuase pe mal în timpul nopții, 
apoi zăcuse ore întregi pe plaja întunecată, nemişcat ca un spion infiltrat în spatele liniilor 
inamice. 

O iguană lungă de un metru îl zări prima când îşi băga botul într-o pungă umedă de 
pe nisip, în timp ce orizontul de la răsărit căpăta o nuanță trandafirie. Soldatul nu se mişcă. 

Apoi îl găsiră razele soarelui şi, pe măsură ce fluxul se retrăgea, nisipul se încălzi 
treptat. Rămase nemişcat şi atunci când se apropie un soldado cubanez, pe nume Vargas, cu 
bocancii scrâşnind pe cărarea din sfărâmături de coral care urmărea linia sinuoasă a dunelor. 

Pentru Vargas, încă ameţit la ora aceea, patrularea de dimineaţă era la fel de lipsită de 
evenimente ca întotdeauna. În josul pantei, la stânga lui, se desfăşura turcoazul sclipitor al 
Mării Caraibilor, destul de aproape încât să poată auzi vuietul valurilor pe plajă, deşi vederea 
îi era blocată de tufişuri de stejar pitic şi cactuspăianjen. În sus şi către dreapta se găsea 
obiectivul lui zilnic: un turn de pază din lemn, cocoţat pe stâlpi, care în lumina săracă a 
zorilor părea un bâtlan gata să se arunce în zbor după pradă. Era ceea ce se putea numi biroul 
lui. Cu ani în urmă, alți doi soldaţi din schimbul de noapte i-ar fi pândit apropierea, aşteptând 
să fie înlocuiți. Acum însă, bugetele fiind mai reduse, turnurile de pază nu mai dispuneau de 
personal în timpul nopții, aşa că şi acesta era gol şi tăcut. Partenerul lui Vargas, Rodriguez, 
cel care aducea radioul şi cafeaua, încă nu ajunsese acolo. Radioul, un cadou de la o mătuşă 
din Hialeah, era o cutie argintie masivă din care conga şi ritmurile de alămuri curgeau fără 
încetare la volum maxim. Deşi urla prea tare pentru micul dejun, Vargas îl suportă câtă vreme 
dura provizia de cofeină. Rodriguez aducea întotdeauna şi un termos plin cu o fiertură groasă, 
neagră şi dulce, care era băută cu înghițituri mici, ca să le ajungă toată dimineaţa. 

Chiar sub turn se găsea motivul care dădea importanţă acestui loc şi pentru care 
Vargas şi camarazii săi continuau să fie înrolați în Brigada de la Frontera. Era vorba de baza 
americană, marginea ei de răsărit fiind marcată printr-un gard lung, din plasă de sârmă. Pe 
alocuri, gardul era extrem de înalt-de trei ori înălțimea unui coş de baschet - şi avea în vârf 
colaci de sârmă ghimpată cu lame tăioase ca briciul. Perimetrul său de şaptesprezece mile 
includea adâncitura Golfului Guantanamo. 

Vargas crescuse în Havana, într-o lume îndepărtată de acest avanpost rustic, iar când 
ajunsese la post, cu un an în urmă, se confruntase cu prezența americană pe care o luase ca pe 
un afront personal. În fiecare zi arunca furios pietre peste gard, deşi se ţinea la o distanță 
prudentă, de teamă să nu calce pe vreo mină. De câte ori zărea o patrulă a puşcaşilor marini 
americani mergând printre tufişurile din partea cealaltă, devenea şi mai iritat şi începea să 
strige cât îl ținea gura lozinci revoluţionare, cu gândul că-i va enerva atât de tare cu 
batjocurile lui, încât îi va împinge să facă ceva nesăbuit. 

Rodriguez, care era cu şase ani mai în vârstă decât el, nu i se alătura niciodată. Se 
mulțumea să râdă ori spunea poveşti din vremurile de demult, când cubanezii obişnuiau să 
îndrepte un reflector asupra celei mai apropiate cazărmi a puşcaşilor marini, 
dis-de-dimineaţă, la amiază şi noaptea, pentru a tulbura somnul inamicului. 

Dar, pe măsură ce lunile treceau şi rutina aducea cu ea tot mai multă plictiseală, zelul 
lui Vargas se mai potolise, în ultima vreme, îi privea pe intruşi ca pe o parte din peisaj şi le 
observa activitatea aşa cum studiază un naturalist obiceiurile de împerechere ale unei specii 
exotice, dar invadatoare. Cu binoclul, puteai să tragi cu ochiul prin orăşelul lor de lângă țărm, 
cu magazinele şi şcolile sale, cu terenurile de golf şi de sport, cu cinematograful în aer liber şi 
cu nelipsitele localuri fast-food. 

Cea mai recentă atracţie era o închisoare întinsă, construită în cursul anului trecut - garduri 
în spatele altor garduri, cercuri concentrice de izolare. Deţinuţii purtau salopete portocalii şi, 

văzuţi prin binoclu, ieşeau în evidenţă că nişte particule radioactive care se deplasează pe 
lamela unui microscop. Mai nou, americanii țineau lumina aprinsă la orice oră, iar în lunile de 
iarnă, când patrula lui Vargas îşi începea rondul înainte de răsăritul soarelui, lămpile cu 
vapori de sodiu din vârfurile unei păduri de stâlpi înalți aruncau pe cer o aură murdară, ca un 
răsărit fals. 

În ultimele luni apăruseră şi mai multe clădiri noi, respectiv dormitoare pentru trupele 
care îi păzeau pe deținuți. Dacă Vargas nu ar fi ştiut ce făceau, l-ar fi putut apuca nervii 
văzând întăriri atât de numeroase. Acum americanii reuşiseră să depăşească efectivele 
garnizoanei sale din Boqueron - un orăşel care primise un nou nume, „Martirii de la 
frontieră", deşi toată lumea folosea în continuare tot vechea denumire. Pe vremuri, spunea 
Rodriguez, ar fi fost o provocare serioasă. De câte ori zăbovea cu gândul asupra acestor 
chestiuni, vechile lui resentimente se aprindeau din nou. Sigur, baza exista aici de peste o sută 
de ani. Dar felul în care americanii înțelegeau să profite de felul în care fuseseră primiţi, la 
peste patru decenii după Revoluţie, era pur şi simplu o sfidare. Pentru cubanezi, era ca şi cum 
ai divorța de o nevastă superbă doar ca să asişti apoi la refuzul încăpățânatei şi 
neânduplecatei sale mame de a ieşi din casă. S-o vezi cocoţată în mUlocul patului şi, mai 
mult decât atât, continuând să facă ce-i place, chiar dacă nu mai staţi de vorbă unul cu altul, 
chiar dacă, uneori, nu te poți abţine să nu-ţi aminteşti cât de mult ai iubit-o pe faţa ei, mai ales 
în clipele în care, la Havana, aţi jucat amândoi la ruletă şi aţi dansat fără să vă pese de ziua de 
mâine. 

Numai că micile izbucniri ale firii lui Vargas se stingeau întotdeauna repede. De fapt, 
trebuia să se mai obişnuiască cu un singur aspect al vieţii la Guantanamo, iar acesta era 
prezenţa alarmantă a iguanelor. Mari, verzi şi înşelător de rapide, făceau să se încrânceneze 
carnea pe el, mai ales atunci când se apropiau fără ruşine să cerşească ceva de mâncare. 
Rodriguez înrăutăţea şi mai mult lucrurile hrănindu-le, ba chiar lăsându-se pe vine ca să le 
întindă bucățele de pâine sau de banană. Veneau la el ca nişte căţei, alergând caraghios, cu 
limbile fluturând şi cozile biciuind aerul. Vargas îi văzuse şi pe americani hrănindu-le - cu 
ciocolată, cartofi prăjiți şi alte gunoaie preambalate. Şopârlele erau deja atât de obişnuite cu 
cerşitul şi îndopatul, încât nu mai putea întinde mâna fără să se teamă că nu cumva una dintre 
ele să-l ciupească fulgerător, confundându-i degetul cu ceva scos dintr-o dugheană de gustări. 
Rodriguez îi spunea mereu să nu-şi facă grUi, erau erbivore. Vargas avea totuşi îndoielile 
sale. 

Soarele se ridicase mai sus acum, iar Vargas aproape îşi terminase rondul. În curând urma 
să se întoarcă şi să cotească spre linia gardului care ducea la turn. Dar mai întâi trebuia să 
meargă într-o scurtă recunoaştere pe țărm, din punctul în care cărarea o luă prin spatele 
dunelor. Când vremea era frumoasă, făcea câteodată un ocol pe plajă. Era destul de cald, aşa 
că îşi putea scoate bocancii să se bălăcească la repezeală în apă mică de la mal, căutând cu 
privirea fulgerele bancurilor de aterine care străpungeau valurile. Ziua aceasta era propice 
pentru aşa ceva, mai ales că nu se auzea muzică dinspre turn. 

Picioarele i se înfundară în nisip în timp ce urca panta dunei. Apoi plaja i se întinse în 
faţă şi Vargas îngheță. Acolo jos era un om, un soldat îmbrăcat în uniformă de camuflaj. 
După uniformă, Vargas îşi dădu seama imediat că era american şi, instinctiv, se lăsă pe vine, 
cu arma pregătită, pipăind cu degetul trăgaciul, în timp ce iarba înaltă îl gâdila pe obraji. 
Băgă un cartuş pe ţeavă şi tresări, alarmat de cât de puternic fusese zgomotul. Amorţeala îi 
trecuse. Era la fel de treaz ca şi cum ar fi dat peste cap trei ceşti din cafeaua lui Rodriguez. 
Palmele îi erau umede de sudoare pe patul armei. 

Inamicul debarcase oare pe țărm? Ăsta era doar primul dintre mai mulți? Ceilalţi 
ajunseseră deja şi acum se ascundeau? Aruncă o privire peste umăr, cu inima bătându-i 
nebuneşte. Poate că cineva tocmai se furişa în spatele lui, gata să-i taie beregata. Dar înjur era 
linişte şi, privind din nou către plajă, îşi dădu seama că soldatul nu se clintise nici un pic. 

Văzu că uniforma omului era udă leoarcă, înnegrită de apa mării din creştet până-n tălpi. 

Vargas se ridică încet. Zări o mişcare bruscă şi era cât pe ce să scape un strigăt de 
spaimă. O iguană, una mare, îşi ridicase capul de lângă şoldul soldatului. Scormonise prin 
buzunarele uniformei, iar acum ochii ei de reptilă se roteau ca nişte turele de tanc în direcția 
lui Vargas. Nu era sigur ce anume îl tulbura mai mult, trupul de pe plajă sau felul în care 
şopârla ridica pretenţii asupra lui. Acum era însă sigur că vedea fie un cadavru, fie un bețiv. 
Nimic altceva nu ar fi putut explica de ce omul lăsase un animal să-şi bage botul în 
buzunarele lui. Se îndreptă spre plajă şi iguana mai zăbovi o clipă, înfruntându-i privirea. O 
creastă de solzi ţepeni, ca nişte dinți, îi apăru pe spinarea curbată. Animalul îşi deschise încet 
gura ca să-şi desfăşoare limbă lungă într-un tunel trandafiriu care, după opinia lui Vargas, era 
o cale sigură de a ajunge înapoi în era reptilelor. Cu această atitudine iguana era însăşi 
întruchiparea pericolului dintr-un film horror de serie B, la matineu, iar Vargas îşi înăbuşi o 
tresărire de groază. Hotări brusc că lucrurile ajunseseră destul de departe, aşa că lansă un 
strigăt - un țipăt animalic de furie şi dezgust. Apoi grăbi pasul în josul dunei, ca un soldat 
pornit la atac, cu pușca în față, în timp ce bocancii azvârleau nisip în urma sa. 

Iguana dădu bir cu fugiţii, parcurgând într-o secundă douăzeci de metri, dar Vargas 
ajunsese deja la trupul soldatului şi nu îi mai acorda atenție. Acum era rândul lui să se 
învârtească în jurul prăzii. 

Lucrurile nu arătau deloc bine. Pe fața palidă şi nebărbierită a soldatului erau lipite 
alge, ca nişte umbre întunecate, iar pielea îmbibată de apă şi umflată arăta ca pâinea înmuiată. 
Cumplite erau şi orbitele goale, scobite de creaturile mării, şi mai flămânde decât gura 
iguanei. 

Vargas se întoarse, se îndoi de mUloc şi vomită violent. Simţi că stomacul i se 
încreţeşte pe dinăuntru şi tuşi, eliminând un fir sclipitor de mucus. Trecându-şi mâneca peste 
gură, se adună pentru a mai arunca o privire, iar apoi se uită în sus, către turn. Într-un fel, nu i 
se părea corect să-l lase pe soldatul mort acolo, fără ca nimeni să se ocupe de el. Iguana 
amatoare de gunoaie se va întoarce fără nici o îndoială şi, destul de curând, vulturii şi 
pescăruşii 1 se vor alătura. 

Deocamdată însă, sarcina lui era să ajungă la turn şi să-şi anunţe descoperirea. Lui 
Rodriguez nu-i va veni să-şi creadă urechilor când va auzi, iar ofițerilor de la Boquerón, nici 
atât. Era o adevărată ştire, o senzaţie. Avea să provoace o asemenea agitaţie, încât se va auzi 
până în Havana. Mort sau viu, inamicul poposise pe țărm la Guantanamo, ceea ce era un 
motiv serios de alarmă. 

CAPITOLUL UNU 


În prima Zi a transformării lui din om care ia prizonieri în captiv, Revere Falk stătea, la 
patru dimineaţa, în picioarele goale pe o pajişte luminată de stele, încă naiv şi încrezător în 
importanţa locului pe care îl ocupa printre cei care puneau întrebări şi smulgeau secrete. 

Falk avea state vechi în disimulare, fiind antrenat în acest sens încă de la o vârstă fragedă. 
Această deprindere pica bine atunci când erai anchetator FBI. Cine ar fi fost mai potrivit să 
scoată la iveală tainele altor vieţi decât cineva care cunoştea toate ascunzişurile? În plus, 
vorbea fluent arabă. Nu că şi-ar fi folosit cine ştie ce talentul la Guantanamo. În clipa de față 
era furios, pentru că se întorcea de la un interogatoriu ratat care însumase tot ce ura el mai 
mult la locul acesta: prea puţini deţinuţi cu adevărat valoroşi, prea multe agenţii care se 
călcau pe bătături adulmecând ciolanul şi o temperatură prea ridicată în toate sensurile 
cuvântului. 

Deja, la ora asta din zori, 1 se scurgeau din păr picături de sudoare. După ce soarele se 
va ridica pe cer, va veni o altă zi potrivită pentru steagul negru pe care armata îl înălța ori de 
câte ori temperatura trecea dincolo de limitele raționale. Un simbol potrivit, se gândi Falk, ca 
un fel de gaură neagră dreptunghiulară în cer, prin care ai fi putut cădea pentru a nu mai 
apărea niciodată. Un adevărat drapel pentru Republica Nimănui de la Camp Delta, populată 
de şase sute patruzeci de deținuți din patruzeci de ţări, nici unul dintre ei neavând nici cea mai 
mică idee câtă vreme urma să petreacă acolo. Apoi mai erau cei două mii patru sute de 
nou-veniţi pentru paza închisorii, în majoritate rezervişti şi membri ai Gărzii Naţionale, care 
ar fi preferat să se afle oriunde altundeva. Mai trebuia adăugat şi micul sector de activitate al 
lui Falk - o sută douăzeci, sau cam aşa ceva, alcătuit din anchetatori, traducători şi analişti din 
armată şi jumătate dintre agenţiile guvernului federal. Astfel aveai premisele unui experiment 
psihologic vast referitor la felul cum acționează oamenii în condiţii de stres puternic. 

Falk era originar din Mâine, fiul unui pescar de homari, iar ceea ce îşi dorea cel mai 
mult în clipa de față erau rouă şi răcoarea, mușchiul şi feriga, precum şi parfumul de balsam 
al molidului învăluit în ceața de acasă. În lipsa acestora ar fi preferat să stea cuibărit lângă 
gâtul parfumat al lui Pam Cobb, o colegă din armată, cu grad de căpitan, care, odată ce 
căzuseră de acord în privinţa termenilor capitulării reciproce, se dovedise a fi oricum, numai 
rigidă şi lipsită de indulgență nu. 

Oftă şi îşi îndreptă privirea către cer ca un matelot care numără stelele, apoi îşi apăsă 
sticla de bere pe frunte. Era deja călduţă, deşi o luase din frigider doar cu câteva clipe înainte, 
imediat ce intrase în casă. Aerul condiţionat era defect, aşa că-şi scosese şosetele şi pantofii şi 
căutase refugiu pe pajişte. Dar, când îşi mişcă degetele de la picioare, simţi iarba arsă 
trosnindu-i sub tălpi. Era ca şi cum ar fi mers pe coajă fibroasă a unei nuci de cocos. 

Dacă ar fi crezut că are vreun efect, s-ar fi rugat pentru ploaie. Aproape în fiecare 
după-amiază, vălătuci mari de nori se adunau fierbând deasupra liniei verzi a munților lui 
Castro, către vest, doar pentru a se topi apoi în asfintit fără să scape nici o picătură. De pe 
înălțimea dealului ars de soare nici măcar nu puteai auzi şoapta liniştitoare a Mării Caraibilor. 
Totuşi marea era acolo, ştia bine, exact dincolo de orizontul întunecat de la sud. Falk o simţea 
ca pe o fosforescenţă scufundată, adunându-se sub piscurile de corali, luminând slab, ca o 
lumânare aprinsă într-o magazie întunecoasă. Sau poate minţea ajunsese să-i joace feste, o 
variantă mai blândă a ceea ce era desemnat, îndeobşte, sub denumirea de „ticneala 
Guantanamo". Nu era primul lui acces. Cu doisprezece ani înainte, când era puşcaş marin, 
fusese trimis la post aici pentru o perioadă de trei ani. Dar aproape uitase cum perimetrul 
bazei părea să se restrângă cu timpul, cum laţul său de garduri şi umiditate te sufoca treptat. 
O foaie informativă editată de Pentagon pentru nou-veniţi susținea că Gitmo - expresia 
argotică preferată a celor din armată pentru a desemna acest avanpost - acoperea patruzeci şi 
cinci de mile pătrate. Ca multe altele spuse de superiori, nici această informaţie nu era în 

întregime adevărată. O mare parte din suprafața bazei nu era decât apă sau mlaştini. Teritoriul 
utilizabil era limitat mai ales la o fâşie pietroasă de şase mile pătrate. Terenul ocupat de 
Camp Delta şi de cazarma forțelor de securitate era şi mai restrâns, înghesuit către mare pe 
mai puţin de o sută de acri’. 

Falk stătea la câteva mile de baracament. La lumina zilei, cu un binoclu bun, din 
punctul său de observaţie putea distinge turnurile cubaneze de pază în aproape toate direcțiile. 
Se ghemuiau de-a lungul unei fâşii din țara nimănui, cu garduri, câmpuri de mine, hățişuri 
umede de mangrove şi dealuri pipernicite acoperite cu cactuşi cioturoşi. Fauna părea ieşită 
din benzile desenate ale lui Charles Addams?: vulturi, şerpi boa, şobolani de bananier, 
Scorpioni ŞI iguane uriaşe. Revistele şi ziarele care se găseau de vânzare la magazinul forțelor 
navale erau vechi de câteva săptămâni. Telefonul celular nu-ţi folosea la nimic, fiecare linie 
fixă era suspectă, iar poşta electronică era monitorizată. Oricine petrecea aici destul timp 
învăţa să funcționeze acceptând ideea că tot ce făcea putea fi văzut sau auzit - fie de tabăra 
cealaltă, fie de a ta. Chiar având statutul de civil, cum era cazul lui Falk, nu ştiai niciodată 
cine trage cu urechea, mai ales acum când OPSEC - Securitatea Operativă - devenise mantra 
cultului secretomaniei la Camp Delta. Suficient pentru ca Falk să-şi dorească în taină ca 
Gitmo să funcționeze tot sub vechea poreclă dată de marină - Stânca. Precum închisoarea 
Alcatraz. 

Mai luă o înghiţitură din berea caldă, încercând în continuare să se calmeze. 
Telefonul sună în bucătărie. Alergă să răspundă, în speranţa că sunetul nu reuşise să-l 
trezească pe colegul lui de apartament, agentul special Cal Whitaker. Când ridică receptorul, 
recunoscu glasul lui Mitch Tyndall. Tyndall lucra la OGA, sau „Cealaltă Agenţie 
Guvernamentală", despre care până şi ultimul soldat ți-ar fi putut spune că era expresia 
folosită la Gitmo pentru CIA. 

— Sper că nu te-am trezit, spuse Tyndall. 

— Nu puteam să dorm după tot ce s-a întâmplat. 

— Aşa m-am gândit şi eu. Am sunat să văd dacă pot face ceva. 

— Ce să mai dregi din tot ce-ai distrus? Furia lui Falk se întoarse într-o clipă. 

— Mă simt vinovat. 

Glasul lui Tyndall suna sfios, ceea ce era o reacţie nouă la el, deşi multă lume nu-l 
considera un băiat rău. Un tip înalt, din Vestul MUlociu, care nu-şi pierdea uşor cumpătul, în 
general încerca să se facă plăcut, cel puţin câtă vreme nu trebuia să-i placă şi el pe alţii. Falk 
avea tendinţa de a cere mai mult de la el decât de la ceilalți, măcar pentru că făceau parte din 
aceeaşi „echipă de tigri", echivalentul organizatoric al unui pluton în structura de obţinere a 
informaţiilor de la Gitmo. În total erau cam douăzeci şi cinci de echipe de tigri, mici grupuri 
de studiu formate din anchetatori şi analişti care îşi împărțeau zonele de activitate după limba 
şi țara de origine a deținuților. Echipa lui Falk era una dintre puţinele specializate în saudiți şi 
yemeniți. 

— Am revăzut totul în minte, continuă Tyndall. Am dat-o urât în bară acolo, ca un 
elefant care se plimbă printr-o prăvălie de porțelanuri. N-am gândit corect. E unul dintre 
riscurile profesionale la voi, ăştia din Agenţie, se gândi Falk, dar nu spuse nimic. Aroganța 
lipsită de gândire e ceva firesc, cugetă el, atunci când te afli în vârful piramidei trofice şi 
rareori trebuie să dai socoteală în fața cuiva, inclusiv a Pentagonului. Colegi de echipă sau ba, 
erau o grămadă de locuri în care Tyndall avea acces, iar Falk nu. CIA utiliza uneori alte 
camere de interogatoriu şi, de curând, Agenţia îşi construise chiar propria închisoare, Camp 
Echo. Era o închisoare în interiorul altei închisori, iar cei câţiva deţinuţi de mare risc erau 


1 Acru (engl. acre), unitate de măsură anglo-saxonă pentru suprafeţe, egală cu 4 046,8 metri pătraţi. 
2 Charles Addams, caricaturist american (1912-1988) cunoscut pentru umorul său negru şi personajele macabre, de exemplu 
cele din banda desenată Familia Addams, ecranizată cu mare succes. 

identificaţi prin numere în loc de nume. 

— În fine, pare să fie o mare brambureală pe-aici, spuse Falk. 

— De acord. Telefonul meu e o ofertă de pace. Sau, oricum, o scuză. Ne-am putea şi 
îmbrățişa în semn de împăcare, ținând seama de direcția în care se îndreaptă lucrurile. 

— Te referi la zvonuri? Spioni printre noi? Vorbitori de arabă angajaţi într-un jihad 
secret? 

— Nu e un zvon, nici pe departe. 

Venind din partea cuiva ca Tyndall, o asemenea afirmaţie era mai mult decât 
semnificativă, iar Falk încercă să-l momească să spună mai mult. 

— Eu n-aş crede chiar tot ce aud, Mitch. Tyndall păru pe punctul să muşte momeală, 
dar apoi se reținu, cu un oftat. 

— În fine. Nu-mi porţi pică, nu? 

— Nu atât de mult încât să nu te poți revanşa cu o favoare sau două. Şi poate cu 
câteva beri la Tiki Bar. Cu sentimentele lui Adnan ar trebui să-ţi baţi capul. Aş fi fericit dacă 
aş mai scoate două vorbe de la el după gafa asta. Aici e vorba numai de încredere. Încrederea 
înseamnă totul pentru oamenii ăştia, Mitch. Falk ar fi trebuit să tacă acum, dar în amintire îi 
apăru un diapozitiv care era mereu proiectat la Academia FBI de la Quantico un ecran plin de 
litere uriaşe, care spunea: „Anchetarea înseamnă depăşirea rezistenţei prin compasiune". Aşa 
că nu se opri, ci plasă o mică înțepătură: Dacă o să renunţați să-i mai dezbrăcaţi în pielea 
goală când în cameră sunt cinci grade, poate că o să găsiţi o soluție mai bună. 

— Eu n-aş crede chiar tot ce aud, repetă Tyndall. 

— În fine. Stai departe de Adnan. E destul de paradit şi aşa. 

— Hai să nu ne certăm din cauza asta. Atunci, pe mâine. 

— Dis-de-dimineaţă, cu rouă pe faţă... Şi ţine minte, mi-eşti dator. 

Falk rămase cu ochii pironiţi pe aparat şi după ce pusese receptorul jos, întrebându-se 
dacă cineva îşi mai bătea capul cu ascultatul la ora asta. Sforăitul lui Whitaker nu se mai 
auzea de la capătul coridorului. 

— Iartă-mă, începu Falk o scuză, mai mult de formă. Era Tyndall. Ăla de la Agenţie. 
Nu se auzi nici un răspuns, ceea ce era bine. Cu cât ştiau mai puţini despre mica lor 

ciocnire, cu atât era mai bine. Cei care intrau în conflict cu Mitch Tyndall descopereau rapid 
că erau ocoliți de toată lumea. Nu personalitatea de învingător a acestuia era cea care îi 
mobiliza pe toţi de partea lui şi împotriva ta, ci mai ales senzaţia că el cunoştea perfect 
ansamblul imaginii, în timp ce restul vedeau doar nişte instantanee ceţoase. Aşa că, dacă erai 
la cuțite cu Tyndall, trebuia să fie la mUloc ceva serios, chiar dacă nimeni în afară de el nu 
ştia despre ce e vorba. Falk ajunsese de mult la concluzia că Tyndall nu era pe deplin 
conştient de puterile sale misterioase şi că, probabil, ar fi fost riscant să fie pus la curent. 

Subiectul disputei lor de aseară fusese un yemenit de nouăsprezece ani, Adnan al-Hamdi, 
unul din proiectele preferate ale lui Falk, din cauză că acesta refuzase să stea de vorbă cu 
altcineva. Adnan fusese luat prizonier în Afganistan cu aproape doi ani în urmă, în cursul 
unei ambuscade la vest de Jalalabad. El şi alţi şaizeci de războinici ai jihadului din Pakistan, 
Cecenia şi statele din Golf fuseseră înconjurați de luptătorii tadjici din Alianţa Nordului, în 
urma retragerii rapide a talibanilor către sud. Au rămas să putrezească de vii într-o închisoare 
de provincie timp de şase săptămâni, până când au dat peste ei americanii. Adnan suscitase 
un interes deosebit, în mare parte pe baza declaraţiei unui tovarăş de drum, un pakistanez 
bătrân şi slab de înger, care se jura pe ce avea mai scump că Adnan era una din căpeteniile 
răzvrătiților. Adnan, în felul său obişnuit de a se exprima monosilabic, spusese prea puţine 
lucruri pentru a confirma sau infirma această acuzaţie, aşa că picase şi el în plasă, 
alăturându-se unuia dintre primele eşaloane de deţinuţi trimişi la Guantanamo. Sosise aici în 
pântecul unui avion zgomotos de transport, legat la ochi şi îmbrăcat într-o salopetă de deținut, 
încă pe vremea când instalațiile de detenţie nu erau decât o adunătură rudimentară de cuşti de 

maimuțe, cunoscută drept Camp X-Ray. 

Până la venirea lui Falk, cu mai bine de un an în urmă, Adnan ajunsese să fie 
considerat un caz pierdut de către psihiatrii rezidenți la Gitmo care formau Echipa 
Consultativă de Ştiinţe Comportamentale, cunoscută drept Biscuit. Era în mod evident un 
țăcănit cufundat în muţenie, care arunca periodic cu propriile-i excremente în capul celor din 
poliția militară, uneori după ce le amesteca cu pastă de dinți sau cu piure de cartofi. 

Prin urmare, fusese lăsat pe seama lui Falk, a cărui specializare lingvistică era tocmai 
dialectul vorbit în oraşul natal al lui Adnan, Sanaa, doar pentru că se întâmplase să viziteze 
locul în timpul anchetei efectuate de FBI în legătură cu atentatul împotriva navei USS Cole’, 
în anul 2000. 

Falk începuse prin a-l îmblânzi pe tânăr cu bârfe şi minciuni, poveşti înfrumuseţate 
cu elemente de culoare din amintirile adunate pe străduţele înguste şi prăfuite din Sanaa. Nu 
peste multă vreme, Adnan deja asculta în loc să răspundă cu strigăte sau să-şi acopere 
urechile cu mâinile. Din când în când, mai şi deschidea gura să vorbească, chiar dacă numai 
pentru a corecta anumite amănunte pe care Falk nu le înţelesese bine. Apropierea era lentă, 
dar Falk ştia din experiență că duritatea, la o vârstă atât de fragedă, nu însemna că nu mai 
rămăseseră puncte vulnerabile. Spre deosebire de numeroşi alți deţinuţi, Adnan nu putea nici 
măcar să-şi lase barbă, iar pentru Falk cele câteva fire răzlețe de pe bărbia tânărului erau 
aproape emoționante, ca o floare neângrUită dintr-o grădină părăsită. 

Poate că Falk recunoscuse în Adnan şi un tovarăş la fel de izolat ca el însuşi. La 
vârsta de treizeci şi trei de ani, şi el era absolut singur pe lume. Nu avea soție, nici copii, nici 
măcar vreun câine sau o prietenă care să-l aştepte la Washington. În dosarul de personal de la 
Birou era înregistrat drept orfan, o concluzie permanentizată în urma unei minciuni pe care 
Falk i-o spusese recrutorului pentru corpul puşcaşilor marini, cu cincisprezece ani în urmă, la 
Bangor, pe jumătate din ciudă şi pe jumătate din dorinţa unui fugar de a scăpa definitiv de 
trecut. Sergentul recrutor ar fi putut smulge cu uşurinţă adevărul dacă ar fi săpat puțin mai 
adânc. Dar, din nevoia de a acoperi norma lunară de recrutări şi cu perspectiva unei 
recompense cu o săptămână de permisie atârnând în balanţă, nu avusese nici un chef să-şi 
rişte norocul odată ce Falk tot îi trecuse pragul. 

Şi, în fond, era aproape adevărat. Mama lui Falk părăsise căminul conjugal când el 
avea doar zece ani. La scurt timp după aceea, tatăl lui începuse o poveste de dragoste cu 
sticla. Aşa că, în ceea ce-l privea pe Falk, omul putea să fi dat colţul, înecat fie în alcool, fie 
în apă de mare. 

Primele lui amintiri despre căminul părintesc nu erau chiar aşa crunte - o fermă, o 
casă din scânduri albe pe un drum şerpuit din Deer Islet, cu mesteceni în spate, ale căror 
frunze sclipeau ca dolarii de argint. Pe atunci locuiau acolo cinci purtători ai numelui de Falk 
- un frate şi o soră mai mari, părinţii şi el însuşi. Iarna, ca să păstreze căldura, dormeau unul 
cu capul la picioarele celuilalt, înfăşuraţi în pături în jurul unei vechi sobe cu lemne, aranjaţi 
ca piesele de domino pe duşumeaua din scânduri scârţâitoare de pin. Când făceau baie, târau 
în casă o cadă veche de aluminiu în care turnau apă fierbinte direct din ceainicul luat de pe 
foc, iar maică-sa îl freca până ce pielea îi era trandafirie şi sclipitoare, în timp ce soră-sa 
râdea, acoperindu-şi gura cu mâna. 

Când sosea primăvara, taică-su se ducea zilnic până la Stonington, unde era ancorată 
în port şalupa de pescuit homari. Se trezea la patru şi ambala motorul camionetei Ford până 
ce aceasta ajungea să urle că un bombardier B-17 la decolare, din cauza eşapamentului găurit 


3 USS Cole, distrugător american care a fost ţinta unui atac sinucigaş Al-Qaeda, la 12 octombrie 2000, în rada portului 
yemenit Aden. 

4 (Deer Isle), Insula Cerbilor, situată pe țărmul statului Maine, unde activităţile economice de bază sunt pescuitul (în special 
de homar) şi turismul. 

de aerul sărat. După ce împlinise doisprezece ani, Falk îl însoțea în dimineţile de primăvară, 
deşi acum îşi amintea prea puţine din zilele acelea de muncă grea pe apă, cu excepția vântului 
îngheţat de la începutul lui iunie, a amărăciunii muşcătoare a mării şi a felului în care mâinile 
şi picioarele nu-i mai reveneau la normal până către sfârşitul lui septembrie. Ori poate nu voia 
să-şi amintească mai mult, fiindcă, pe atunci, taică-su se apucase deja de băutură, iar maică-sa 
plecase de acasă. 

În decurs de un an au pierdut casa şi s-au mutat în pădure, pe un teren pietros pe care 
creşteau splinuţă şi ciulini, unde adăpost le era o rulotă verde dărăpănată, cu pereții căptuşiți 
cu cutii de cereale turtite în loc de izolație termică. Pe timp de furtună, se legăna şi gemea ca 
un vapor pe mare. Nu mai dormeau împreună. Îşi alegea fiecare câte un colţ, iar fratele şi sora 
lui fugiseră de acasă de îndată ce se făcuseră destul de mari. 

Falk îşi căutase refugiu acolo unde îl putuse găsi în pădure, în câte un. Golfuleţ, 
printre stânci ori în biblioteci - cele mici, construite din scânduri, pe care le întâlneai în 
fiecare aşezare de pe insulă. Ajunsese să-i placă mai ales una, cea din orăşelul Deer Isle, nu 
numai pentru că era cea mai apropiată, ci şi pentru că era tărâmul peste care stăpânea 
domnişoara Clarkson, cea cu ochii de culoarea oţelului. Cerea tot timpul linişte - exact ce-i 
trebuia lui Falk - şi nu admitea nici balivernele, nici amestecul în treburile sale, mai ales cel 
venit din partea unor bărbaţi beţi care intrau furioși să-şi caute fiii rătăciţi. Când şi-o amintea 
acum, Falk îşi dădea seama că era genul de femeie de care va fi atras întotdeauna, exact genul 
care putea obține un maxim dintr-o conversaţie redusă la un minim, ca şi cum ar fi dispus de 
un al şaselea simţ. Era, oarecum, ca un bun anchetator. 

În ziua celei de-a optsprezecea aniversări, la o lună după ce absolvise liceul, prinsese 
o ocazie până la Bangor, unde se instalase într-un hotel de doi bani, pentru exact atâta vreme 
cât 1-a trebuit să obțină un nou permis de conducere cu adresă din oraş, pe care îl putea 
prezenta la centrul local de recrutare. După pregătirea de bază, sosise la Gitmo ras în cap, aşa 
cum cerea regulamentul, şi cu faţa arsă de soare. Nu se mai întorsese niciodată în Mâine şi 
nici nu trimisese cuiva vorbă despre locul unde se afla. 

Falk datora mult corpului puşcaşilor marini - echilibrul, răbdarea şi destui bani, pe 
baza Legii Veteranilor din 1944, cât să-i ajungă pentru studiile universitare. Se împrietenise 
cu câțiva oameni cumsecade, cărora acum le-ar fi încredinţat şi propria lui viaţă. Pentru că 
făcuse faţă celor mai dure încercări cu mult înainte de instruirea de bază, Falk reuşise să se 
dovedească rezistent şi la cele mai atroce eforturi de îndoctrinare din cadrul armatei. Nici 
măcar cei trei ani de Semper Fi *nu reușiseră să-l covingă să-şi facă un tatuaj ori să-şi 
lipească un abțibild pe bara de protecție. Şi acum ştia să reziste, ori de câte ori se dovedea 
necesar. 

Această atitudine independentă şi succesul cu Adnan au fost cele care i-au adus lui 
Falk reputaţia că ştie cel mai bine cum să-i ia pe deţinuţii din eşaloanele de la inferior până la 
muUlociu din Camp Delta. Şi, din această cauză, nu a mai avut aproape niciodată ocazia nici 
măcar să arunce o privire celor câteva zeci de deţinuţi consideraţi drept cele mai scumpe 
posesiuni de la Gitmo, „cei mai răi dintre cei răi”. 

În loc de aşa ceva, stătea deseori de vorbă cu bătrâni singuratici, cu părul nins, ori cu 
indivizi turbulenti care abia trecuseră de douăzeci de ani - zidari, şoferi de taxi, cârpaci ori 
fermieri care se înrolaseră ca pedestraşi ai jihadului - oameni cu valoare intelectuală 
dubioasă, pe care scepticii îi denumeau uneori „amărăşteni”. 

În timpul acestor anchete descoperise puterea de îmblânzire a hranei - mai ales a 
dulciurilor - şi, mai târziu, folosise această armă împotriva lui Adnan. Abia săptămâna 
trecută, o bucată de baclava din care se scurgea încă siropul facilitase o discuţie destul de 


5 Semper Fi (lat. semper fidelis, „mereu credincios"), deviza Corpului de Puşcaşi Marini din SUA. 

lungă legată de tehnica explozivilor, plus o descriere peste medie făcută de Adnan 
iniţiatorului său într-ale armamentului. Aceasta, coroborată cu declaraţia altui deținut care 
şi-a adus aminte şi un nume, a dus la o informaţie reală de care acum se ocupau cu siguranță 
alții. 

„Carne pentru lei", aşa rezumase unul dintre psihologii militari din echipa Biscuit 
tehnica de a obţine informaţii în schimbul mâncării. În cazul lui Adnan, era vorba mai 
degrabă de lapte şi prăjiturele, ca după o lungă zi de şcoală, o recompensă menită să-i aline 
sufletul şi să-l facă să se concentreze asupra temei pentru acasă. Odată, Falk făcuse rost chiar 
şi de un Happy Meal de la McDonald's-ul bazei. 

— Azi ţi-ar prinde bine o pauză, îi spusese, înmânând u-i cutia colorată în roşu 
aprins. Glumă de pe Madison Avenue vâjâi în viteză peste capul lui Adnan, iar tânărul dădu 
gata recunoscător burgerul subțire, în timp ce muştarul îi murdărea colţul buzelor crăpate de 
soare. 

Singurul moment neplăcut se înregistră către sfârşit, când Falk se văzu obligat să 
ceară înapoi jucărioara de plastic care însoțea porția de mâncare. Era un mic Buzz Lightyear 
6_ până şi Happy Meals erau perimate la Gitmo -, dar Adnan nu-l cedă până ce un zdrahon din 
poliția militară nu făcu un pas înainte, învârtindu-şi bastonul de cauciuc. 

Urmă o scurtă bosumflare şi câteva înjurături şoptite în barbă. 

— Îmi pare rău, Adnan. Dar n-ai voie să primeşti obiecte din exterior, zise încet Falk, 
în arabă lui de poliţist bun. 

Micuţul Buzz Lightyear de plastic colorat, partenerul lui Falk în căutarea Adevărului, 
stătea acum pe polita de deasupra chiuvetei din bucătărie. Unii se arătaseră sceptici în 
privinţa progreselor făcute de Falk cu Adnan. 

— De ce să ne mai batem capul? ÎI întrebase Tyndall cu câteva săptămâni înainte, la 
prânz, vorbind cu gura plină de cartofi prăjiţi. E cu mințile alea năuce duse de tot. Singura 
dată când l-am avut la mână a trebuit să-i dăm sedative. Şi după aia a fost ca un țăcănit care 
vorbeşte în somn. Probabil că a mestecat prea multe frunze de gaai” când era mic. Oricum, a 
luptat în prea multe bătălii. 

— Mitch, la naiba, n-are decât nouăsprezece ani. 

— Asta spuneam şi eu. A ajuns destul de departe, dar nu e destul de în vârstă ca să 
ştie într-adevăr ce anume a văzut - cine l-a pregătit, sau cine lua hotărârile în reţeaua lui. Nu 
merită efortul. 

— Atunci dă-i drumul. Trimite-l acasă, dacă chiar nu e bun de nimic. 

— De acord. Dar nu eu hotărăsc. Scrie o telegramă secretarului Apărării şi o semnez. 

Secretarul Apărării era cel care avea ultimul cuvânt în toate deciziile de acest fel. 

Falk fusese destul de nebun să ia ideea în serios, dar pe durata cererilor sale în 
numele lui Adnan superiorii săi au aflat de legătura existentă între ei, ceea ce n-a făcut decât 
să-l condamne pe Adnan să rămână închis în continuare. 

— Mai lucrează cu el, îi spusese un conţopist de la Agenţia de Informaţii pentru 
Apărare. Fă-ţi din asta un proiect personal. Oricine altcineva să se ţină deoparte şi să vedem 
cum merge. 

Traducerea acestor cuvinte era: o să plece acasă doar după ce ne spune ce ştie şi 
depinde numai de tine să scoţi „marfa" de la el. Astfel, Falk deveni stăpân peste soarta 
tânărului. În concluzie, pe la începutul săptămânii se hotărâse să încerce o nouă abordare. 
Avea să-l scoale pe Adnan din somn, în toiul nopţii - o tehnică pe care Pentagonul o botezase 
„reglarea somnului" - în speranţa că va reuşi să-l conecteze la un alt flux de conştiinţă decât 


6 Buzz Lightyear, personaj din filmul de desene animate Toi/ Stan/ (1995), creat de John Lasseter. 
7 Haşiş. 

cel pe care deţinutul era dispus să-l adopte în timpul zilei. 

Falk ajunse la poarta din față a Camp Delta la ora 2.20. Un polițist militar posomorât 
şi plictisit îi verifică identitatea pe o listă cu vizitatorii autorizați şi deschise poarta primului 
refugiu. Aceste operaţiuni nu implicau niciodată schimbul de nume. Anchetatorii semnau 
doar cu numere. Poliţiştii îşi acopereau numele cu bandă adezivă, direct pe uniformă, pentru a 
evita că identitatea lor să fie transmisă vreunei rețele din Orientul MUlociu, care într-o bună 
zi s-ar fi putut apuca să le vâneze familiile aflate în orăşele ca Ypsilanti, Toledo sau Skokie. 

Înainte să deschidă poarta următoare, polițistul militar o încuia din nou pe cea din spate, 
pentru a repeta procedura cu încă două porți. Tot zgomotul acela cacofonic de lanţuri îi crea 
lui Falk iluzia că intră în curtea din spate a unei case de suburbie, mai bine zis într-un adăpost 
pentru câini. De altfel şi mirosea la fel, un amestec de excremente, sudoare şi dezinfectant. 
Cu duşurile strict raționalizate şi fără aer condiţionat care să contracareze canicula din Cuba, 
fiecare bloc de celule trăsnea ca un vestiar de stadion care are mare nevoie să fie curăţat cu 
furtunul. 

În timpul zilei, locul putea fi extrem de gălăgios. Deţinuţii nu-şi acceptau întotdeauna 
pedepsele cu resemnare, mai ales atunci când erau mutaţi din celule tot timpul. Aveau loc 
busculade, meciuri din priviri, greve ale foamei şi reprize de urlete furioase. Când cineva 
devenea prea nestăpânit, poliţiştii militari făceau apel la propria versiune de desant - o IRF 
sau o Forţă de Reacţie Iniţială. Era un fel de formaţie de luptă ca o congă, alcătuită din cinci 
paznici cu căşti, fiecare cu echipament de protecție matlasat şi mănuşi din piele groasă, la 
care se adăuga un spray cu piper şi un scut pentru demonstraţii de stradă. Ori de câte ori o 
astfel de trupă intra în acțiune, bătând ritmic podeaua cu ghetele ei țintuite, deținuții 
răspundeau cu strigătul mobilizator Allahu Akbar - Dumnezeu e mare. 

Deşi se spunea adesea despre Camp Delta că ar fi un fel de Turn Babei cu cele 
nouăsprezece limbi ale sale, cele mai multe erau dialecte arabe şi paştu,* iar arabii erau 
stăpânii arestului, rânjind batjocoritor, de sus, la prăpădiții din triburile paştu de pe dealurile 
Afganistanului şi Pakistanului. Era un punct de vedere care, paradoxal, coincidea cu cel al 
anchetatorilor şi analiştilor, care îi considerau pe majoritatea paştunilor „amărăşteni”. 

Câţiva dintre arabi ajunseseră „profeţi" de puşcărie şi puteau reduce la tăcere blocuri 
întregi de celule cu predicile lor moralizatoare, făcând apel la mânia lui Dumnezeu, în versete 
coranice înflăcărate. Îi înnebuneau pe poliţiştii militari, deşi Falk găsea aceste exhibiţii ciudat 
de amuzante, poate pentru că îi aminteau cum ascultă, pe când era doar un băieţel, emisiunile 
de dimineaţă de la radio, cu avertismentele lor directe despre osândă şi afurisenie care se 
auzeau printre parazitii şi tânguirile unui post pe unde medii. Dar, după miezul nopții, Camp 
Delta era mai liniştit, mai tăcut. Chiar şi mirosea altfel. Uneori, puteai prinde până şi o adiere 
din briza mării. Falk îşi imagina cât de chinuitor putea fi pentru deţinuţi gândul că marea se 
găsea la doar o sută de paşi dincolo de gard. Fiindcă, dacă Gitmo reprezenta culmea 
claustrării, Camp Delta era de-a dreptul lipsit de aer. După numai câteva ceasuri petrecute în 
spatele sârmei ghimpate, capul îți stătea gata să explodeze. 

În primele săptămâni după ce sosise aici, intrase de multe ori în Camp Delta după 
lăsarea întunericului, de obicei ca să-i supravegheze în somn pe deţinuţii aflaţi în sarcina lui. 
Familiarizează-te cu ritmurile lor nocturne, îşi spunea el, şi poate ai să descoperi uşa 
ascunsă care duce la amintirile lor. Aşa că se plimba pe lângă celule, aruncând câte o privire 
prin plasă metalică a uşilor, ascultându-le răsuflarea, tuşea şi sforăitul, încercând în zadar să 
spargă codul tăcerii în orele moarte de dinaintea rugăciunii din zori. 

În blocurile cu celule de mare securitate în care îi plăcea să patruleze, fiecare deţinut 


8 Paştu, limbă de origine iraniană pe care o folosesc 40-50 de milioane de afgani. 


PAGINA 15 


PRIZONIERUL DIN GUANTANAMO 


era ghemuit pe un prici îngust, cu un braţ adus peste față, apărându-se de lumina care nu se 
stingea niciodată. Câţiva dintre ei rămâneau mereu treji, cu câte un ochi deschis care pândea 
din pernă. Falk nu se trăda niciodată că băgase de seamă, dar, după ce ieşea din raza lor de 
vedere, tusea forțat. Pe de o parte, o făcea ca să-i asigure că nu visau, pe de altă parte, ca să le 
inoculeze ideea că el se afla mereu acolo, pândindu-i de lângă uşă. 

Din când în când, dădea peste câte unul zvârcolindu-se din cauza unei suferințe 
ascunse, masturbându-se ori visând la o iubire necunoscută. Falk se întreba oare cum era să 
evadezi din aşa ceva, să călătoreşti cu gândul departe de marginea asta stâncoasă a Cubei 
doar că, apoi, să te trezeşti ameţit de căldură tot în cuşca din care tocmai ai plecat, în urletele 
unui rezervist de nouăsprezece ani din Ohio care strigă la tine în engleză că e timpul să te 
scoli. Mai întâi pentru rugăciune, pe urmă pentru micul dejun, iar apoi pentru anchetă, 
momentul în care Falk îşi regăsea rostul în viețile lor - „pândarul", cum îi spuneau ei, fiind 
acum, în plină lumină a zilei, spălat şi bărbierit. 

După ce semnă că voia să-l vadă pe Adnan, în timp ce aştepta în cabina de 
interogatoriu, Falk mai aruncă o privire peste notele sale. Locul în care lucra nu arăta grozav - 
o cameră de patru pe patru, cu podea acoperită cu linoleum alb, lambriuri cenuşii şi lămpi cu 
neon, la fel ca alte şapte cuşti din rulotă. Fără ferestre, doar cu un geam-oglindă de-a lungul 
unui perete întreg, pentru oricine s-ar fi găsit în spaţiul de observaţie în care, însă, de obicei 
nu era nimeni. Nu existau nici un fel de elemente de decor şi nici alte flecuşteţe, deşi, în 
ultima vreme, armata fixase pe pereţi, cu pioneze, afişe în care era înfăţişată o mamă arabă 
jelind, iar inscripţia de dedesubt afirma cât de mult îşi dorea ea ca fiul să i se întoarcă acasă. 
Afişele se găseau chiar pe peretele din fața deținutului, mesajul subânţeles fiind „Dacă 
vorbeşti, poate mamei tale i se va împlini dorința”. Falk primise deja o mustrare pentru că 
dăduse jos un astfel de afiş înainte de ultima sesiune cu Adnan. Făcu şi acum acelaşi lucru, 
rulând hârtia şi lăsând-o lângă uşă. 

Subiectul stătea întotdeauna pe un scaun pliant din metal, în spatele unei mese pliante 
acoperite cu o placă de melamină care imita lemnul, exact la fel cu cele văzute la cinele 
săracilor de la biserici ori la reuniunile de înscriere în echipele de fotbal. Anchetatorul avea 
un scaun de birou capitonat, care se deplasa pe rotile şi se înclina, care-i conferea statutul de 
director general al încăperii. Dacă n-ar fi fost verigă de metal din podea - de care erau legate 
cătuşele de la picioarele deţinutului -, camera ar fi arătat ca oricare alta în care puteai 
completa o cerere de împrumut sau un formular de asigurare. 

Nimic din această atmosferă anostă nu-l oprise pe Falk să elaboreze o viziune mai 
îndrăzneață asupra locului când dăduse prima dată cu ochii de el. La fel ca toți anchetatorii 
care soseau la Gitmo, ajunsese şi el la țărm însuflețit de certitudinea că va realiza ceva nou 
față de predecesorii lui. Îşi dorise ca această încăpere să devină Camera Unde Secretele Mor, 
cu el, bineânţeles, în rolul de călău model, retezând şi azvârlind pe jos capete de informaţii de 
importanță vitală, înarmat fiind doar cu răbdare şi şiretenie, cu talent şi inteligență. 

Unul din instructorii săi de la FBI comparase această abilitate cu tăierea pietrelor 
prețioase. Nu-ţi puneai în minte, de la bun început, să „spargi" subiectul; asta ar fi fost pură 
brutalitate, un act de forță care ar fi făcut ca, în cele din urmă, toate afirmaţiile deţinutului să 
fie dubioase. Nu, totul se baza pe pregătire - studierea unghiurilor, apoi căutarea punctului de 
despicare, unde o lovitură fermă, dar precisă ar transforma piatra brută într-un ideal de 
frumuseţe, dezvăluindu-i tainele ascunse. Tu erai cel care stabilea raportul, clădea încrederea 
şi împrăştia întrebările ca pe nişte firimituri pe cărarea ce trebuia să ducă la revelație. 

Încrederea lui în aceste metode se bază mai mult pe pragmatism decât pe altruism. 
Tehnicile utilizate de el nu erau doar mai curate, ci şi mai bune. Numai că, până sosise Falk, 
cei mai mulți dintre deținuți se aflau acolo de luni de zile, mulţi chiar de peste un an. Cele 
mai preţioase giuvaieruri fuseseră deja despărțite de rest, iar cei câţiva de valoare rămaşi 
fuseseră supuşi aceloraşi întrebări de atâtea ori şi prin intermediul atâtor abordări diferite - 

inclusiv al unora de-a dreptul bizare -, încât ajunseseră muţi, lipsiţi de spirit de cooperare sau, 
şi mai rău, spuneau practic orice credeau ei că ar vrea să audă anchetatorii. 

Adnan apăru, adormit şi ciufulit, ceea ce nu făcea decât să-i sporească aerul de 
băiețandru. 

— Vreţi să rămân sau să ies, domnule? Întrebă polițistul pe un ton care spunea că, de 
fapt, puțin îi pasă. 

Cei din poliția militară erau întotdeauna posomorâţi, chiar şi la ora aceasta târzie, şi afişau 
un dispreţ aparte pentru cei care vorbeau araba, ca şi cum asta ar fi fost o formă mai puţin 
gravă de trădare. Dacă vorbeai limba teroriştilor, poate că deja băuseşi în alte feluri din cupa 
lor cu otrăvii. 

— Afară. ŞI te rog, soldat, scoate-i cătuşele. 

— Treaba dumneavoastră, spuse omul, executând ordinul cu un aer ursuz. Falk se 
întrebă dacă vorbea la fel şi cu anchetatorii în uniformă. Greu de crezut. 

— De ce m-ai sculat aşa devreme? Începu Adnan, mai mult plictisit decât furios. 

— M-am gândit că ne-ar putea face bine la amândoi, în ultima vreme, am cam mers pe 
un drum bătătorit, nu crezi? 

Adnan ridică din umeri, apoi căscă. Falk aproape că îşi dori să fi adus cu el ceva de 
mâncare. Că paharul cu lapte de la culcare. Dar poate era o idee prostească. 

În timpul numeroaselor lor conversații, Falk remarcase la Adnan câteva ticuri şi înclinații 
simple, deprinderi care, uneori, îl făceau la fel de uşor de citit ca o carte deschisă. 

Când tânărul privea în sus şi la dreapta, aproape întotdeauna minţea, ca şi cum şi-ar fi 
căutat inspiraţia în timp ce-şi storcea creierii să însăileze o poveste de acoperire. Dacă privea 
sus şi la stânga, însemna că bate pasul pe loc, aşteptând să se schimbe subiectul. Când se uita 
drept în jos, la masă, era de obicei adâncit în gânduri, lăsându-se dus de valul amintirilor în 
altă parte a vieţii sale. În momentele acelea, te puteai bizui pe fiecare vorbă pe care o spunea. 
Atunci se arăta Adnan în cea mai bună lumină. În timpul acestor interludii, Falk aproape că se 
putea preface că nici unul dintre ei nu auzise cătuşele hârşâind pe podea atunci când Adnan se 
mişca pe scaun. Tocmai pierdeau amândoi vremea într-un bar - cel puţin asta era locaţia 
preferată în închipuirea lui Falk. Se întrebă unde s-ar fi plasat Adnan, în imaginaţia lui, alături 
de Falk. Poate la vreo tarabă de lângă souk’, sorbind câte un iaurt rece într-o zi fierbinte, la 
umbra zidurilor de lut din Sanaa, care se înălțau în jurul lor. Cu o ceaşcă de cafea arabă tare 
la îndemână, cu zaț negru ca tăciunele şi o bucăţică de nucşoară. Sau aşezaţi în faţa unui joc 
de table ori a unui ziar de azi împăturit, în timp ce vânzătorii de bilete la loterie sau de ceai îşi 
strigau în gura mare prețurile, trecând pe lângă ei. Momente de relaxare ca acestea duseseră la 
puţinele ocazii când Adnan îi oferise adevărate revelații. Şi, pe măsură ce astfel de clipe 
treceau, Adnan avea tendinţa să iasă din reverie, uitându-se drept în ochii lui Falk. 

Totuşi, nu se ştie din ce motiv, băiatul ținuse cu dinţii de o singură informaţie pe care 
Falk şi-o dorea cel mai mult: numele celui care îl susținea din partea celulei locale din Sanaa 
a organizaţiei Al-Qaeda. Nu al propagandistului sau al imamului care îl convinsese să se 
înroleze în rândurile jihadului în Afganistan, ci al celui care dădea banii. Undeva mai sus, pe 
scara ierarhică a lui Falk, fie la Langley', fie la Foggy Bottom l'ori chiar la Pentagon, marii 
ştabi ajunseseră la concluzia că omul care îl plătea pe Adnan era cineva important, un 
personaj fără chip în pachetul lor de cărți de joc bine frecate între degete. Aşa că îi voiau 
numele, bineânţeles, şi cu cât mai repede, cu atât mai bine. Ceea ce însemna că Adnan, în 
pofida dispreţului de care se bucura printre egalii lui Falk, continua să fie tratat ca un client 


9 Souk (în arabă sq), piaţă. 
10 Langley, sediul oficial al CIA de la Washington, D.C. 
11 Foggy Bottom, vechi cartier din Washington, al cărui nume este sinonim cu Departamentul de Stat al SUA. 

deosebit, chiar dacă tot ceea ce discutaseră în ultima vreme părea să fie legat doar de casa lui, 
de copilăria lui, ori de felul special în care mama lui Adnan gătea mielul de sărbători. 

În dimineaţa asta, Falk observă cu plăcere că Adnan rătăcea deja în amintiri: nu 
privea nici la stânga, nici la dreapta şi era perfect relaxat. Acum, mai rămânea ca Falk să 
reuşească să-l convingă pe tânăr să facă pasul următor şi să-l privească în ochi. Un timp, 
destul de scurt, încercă să se rezume la fleacuri, croindu-şi treptat drum către întrebarea care 
îi punea în încurcătură pe amândoi. Cu puţin înainte de 3a0 dimineaţa, Falk făcu mutarea 
aşteptată. 

— Şi cine te susținea financiar, Adnan? Întrebă el, rece, în timpul unei pauze. Cine e 
domnul Saci de Bani, omul cu bilete de avion şi discursuri importante? Omul cu planurile? 

Adnan, prins cu garda jos, îşi ridică brusc privirea, cu o expresie de victimă trădată. Apoi 
dădu din umeri şi se uită din nou în jos. Măcar fusese ceva mai mult decât reacția lui 
obişnuită, adică să privească în sus şi la dreapta şi să spună: „Nu-mi mai aduc aminte”. 

În ocaziile precedente, Falk încercase să-l împingă mai departe pe drumul mărturisirilor 
prin amenințări, dar acestea nu-l făcuseră decât să bolborosească şi mai multe despre casă. 
Poate că Falk ajunsese, în ochii băiatului, un inamic nepericulos. Chiar dacă aveai de-a face 
cu un caz sensibil ca Adnan, nu strica să-ți aspreşti puţin vocea din când în când. 

— Poate că ar trebui să le întrebăm pe surorile tale, atunci. Ce zici, Adnan? Ar trebui 
să trimitem pe cineva la Sanaa să le transmită salutări? Probabil că ele sunt la curent, nu? 

Adnan îşi ridică fruntea şi se uită fix la Falk. Nu pentru că ar fi crezut că Falk avea 
într-adevăr de gând să pună în practică ce sugerase - gorilele din securitatea de acasă 
dărâmând uşa şi înşfăcând primele femei tinere pe care le găseau. Se întoarse spre 
geamul-oglindă, ca şi cum altcineva s-ar fi aflat la originea acestei noi abordări. 

— Astă-seară nu mai e nimeni acolo, Adnan. Suntem doar noi doi, dar s-a dus şi 
vremea gustărilor, şi a poveştilor hazlii. Mă cunoşti, şi eu te cunosc, iar tu ştii foarte bine ce 
trebuie să-mi dai ca să te pot ajuta să ieşi cu bine de-aici. Aşa că fă-mi pe plac. Pentru că, ştii 
ce? N-o să rămân aici o veşnicie şi, în clipa în care vei avea un nou şef, vor începe cu 
adevărat să se gândească dacă n-ar trebui să-ţi ia la întrebări familia. Şi ştii la fel de bine ca şi 
mine că ministrul de interne al Yemenului n-o să le împartă baclavale. Deci, ce-mi spui, 
Adnan? Cine e omul? 

Adnan îi întoarse furios privirea. Şi el părea să fie pradă unei tulburări profunde. Avea 
o expresie care nu semăna cu nimic din ce văzuse Falk până atunci. Adnan se uită iar la masă 
timp de câteva clipe, ca şi cum şi-ar fi ordonat gândurile, iar când ridică din nou privirea păru 
mai calm. 

— Bine, o să-ţi spun. Făcu o pauză, uitându-se drept în ochii lui Falk, care nu îndrăzni 
să întindă mâna după creion şi carnet. ÎI cheamă Hussein. Numele lui e Hussein. 

— Hussein? 

— Da. 

— Şi mai cum? Hussein şi ce? Tot numele, Adnan. 

— N-ai nevoie decât de atât. 

— Ceea ce înseamnă doar câteva mii de Husseini. Dumnezeule, fusese tras pe sfoară. 

— Nu Hus-sein. Hus-SAY. 

Hussay? Ce naiba de nume mai era şi ăsta? O variantă yemenită? Dacă era aşa, Falk 
n-o auzise niciodată, deşi se convinsese deja în repetate rânduri cât de puţine ştia într-adevăr 
despre diferitele obiceiuri culturale din țara asta. Poate că numele era, în sine, destul de 
neobişnuit pentru a se dovedi realmente util, aşa că trebuia să fie sigur că-l înţelesese bine. 

— Hu-say? Aşa? Sau, Hu-sie? Mai spune-l o dată, mai rar. 
— Hussay! Strigă Adnan, bătând puternic cu palma în masă. Apoi, îl privi încruntat şi 

clătină din cap, iritat şi indispus. Cătuşele de la picioare zăngăniră. Ți-am făcut un mare dar, 
numai că tu eşti prea prost să-l vezi, zise, glasul ridicându-1-se cu fiecare cuvânt. Un mare 

dar! Fiindcă secretele mele sunt exact la fel ca ale tale! 

— Ca ale mele? 

Nu avea nici un sens, deşi era ciudat de neliniştitor. 

— Tot nu pricepi? Chiar aşa de prost eşti? 

Falk nu mai văzuse niciodată aşa ceva. Adnan emana furie cu o intensitate pe care 
Falk o bănuise, dar pe care nu se aşteptase totuşi niciodată s-o vadă izbucnind aşa. 

Şi, exact în momentul acela, intrase Mitch Tynbdall, parcă dansând, împrăştiind miros 
de duş, de aftershave şi de noapte umedă, sprinten ca un maestru de vânătoare. Zâmbise şi îi 
arătase ceasul, bătând uşor pe geamul Rolexului exagerat de mare. 

— lartă-mă că te întrerup, prietene, dar mi-am lăsat aici un carnet mai devreme. Şi am 
un peşte mare pe care îl scot de la carceră în cinci minute. Dacă nu te deranjează... 

Era clar că nu pândise la uşă şi cu atât mai puţin le monitorizase conversaţia cu 
ajutorul unui traducător. Pur şi simplu dăduse buzna înăuntru, presupunând, ca de altfel toată 
lumea, că interogatoriile lui Adnan erau lipsite de orice utilitate. 

Falk ar fi sărit în picioare, blestemând, dacă nu ar fi fost atât de disperat să salveze 
momentul. În situaţia dată, se tinu strâns de scaun cu amândouă mâinile. Dar o privire către 
Adnan îi spuse că totul era pierdut. Tânărul se uita la el, zăpăcit, iar în ochii lui se putea citi 
mâhnirea că fusese trădat. Oare nu-i spusese Falk că erau acolo numai ei doi? Că n-o să mai 
ştie nimeni? Adnan îi făcuse acel „mare dar", indiferent cât de ascunsă îi era semnificaţia, 
doar ca să-l aibă în faţa ochilor pe mocofanul ăsta spilcuit şi zâmbăreț, îmbrăcat în costum. 

Falk dădu drumul răspunsului, ca o plesnitură de bici. 

— Pentru Dumnezeu, Mitch! Cinci minute, bine? Cinci afurisite de minute şi am 
plecat de pe capul tău. 

Tyndall dădu înapoi şi zâmbetul lui păli, dar fără să dispară cu totul. Se presupunea că 
nimeni nu trebuie să se lase minimalizat în faţa unui deținut. Acest tip de săpuneală era strict 
interzis. 

— Uşor, prietene. Se uită din nou la ceas. E exact acolo, în spate. Doar îl iau şi am 
plecat. Nu mă mai vezi pe-aici. 

Falk nu-i răspunse, nici măcar nu dădu din cap. Şi, când uşa se închise, îi aruncă o 
privire imploratoare lui Adnan, încercând să adune jignirea şi scuzele în aceeaşi expresie. 

— N-am ştiut, spuse. Chiar că n-am ştiut. Şi sunt sigur că n-a auzit nici măcar o vorbă, 
altfel nu ne-ar fi întrerupt. E un dobitoc grăbit, asta-i tot. O glumă pe două picioare. 

Adnan nu percepu umorul situației, bineânţeles. Şi ceva din expresia aleasă la repezeală de 
Falk nu fusese probabil transferat în arabă pe cât de corect şi-ar fi dorit. Căci, într-adevăr, ce 
sens ar fi putut avea pentru un yemenit expresia „glumă pe două picioare"? 

Adnan nu mai scoase o vorbă după aceea, iar când polițistul militar se întoarse să-l 
însoţească înapoi la celulă, îşi strânse brațele în jurul corpului, ca o imitație inconştientă a 
unei cămăşi de forță, refuzând să-l mai privească în ochi pe Falk şi uitându-se afară, pe uşa 
deschisă. 

Nemaipomenit, se gândi Falk. Grozav. Nimic nu se compară cu irosirea unor 
săptămâni întregi de muncă. Era sigur că exact asta tocmai se întâmplase. „Marele dar" al lui 
Adnan zăcea pe masă, făcut ţăndări şi păstrându-şi misterul în spatele numelui de „Hussay”. 

leşi din cameră înainte de întoarcerea lui Tyndall, pentru că nu voia să rişte o 
confruntare dacă mai dădea o dată cu ochii de mutra individului. Tălpile sale scârţâiră cu 
furie pe pietrişul de afară. Emoţiile aproape atinseră punctul de fierbere în timp ce aştepta ca 
polițistul să descuie, pe rând, toate porțile. 

Iar acum, întors acasă, când tocmai închisese telefonul după oferta de pace a lui 
Tyndall, îşi luă încă o bere şi se îndreptă din nou spre pajişte, încercând în continuare să-şi 
răcorească furia. 

Dar ce era chestia care ieşea din beznă şi se îndrepta spre el? O pereche de lumini se 


PAGINA 19 


PRIZONIERUL DIN GUANTANAMO 


apropia dinspre lagăr. Era un Humvee - judecând după distanța mare dintre faruri - care 
tocmai ocolise terenul de golf şi făcea o pauză înainte să intre pe strada lui, Iguana Terrace. 
Mergea încet, parcă deliberat. Un mesaj de, serviciu, fără îndoială. 

Luminile alunecară peste el când vehiculul coti pe aleea îngustă din fața casei. Falk îşi 
trecu repede în revistă ținuta - haine kaki, un polo negru, părul ud de transpirație. Un soldat 
cobori din maşină, de pe locul şoferului, şi se îndreptă spre uşa din față. Dintr-un motiv sau 
altul, nu-l observase pe Falk pe pajişte, iar acum bătea energic în uşă, încheieturile sale 
masive răpăind pe rama plasei contra insectelor. 

— Aici, soldat. 

Un icnet de surpriză, în timp ce militarul se întoarse brusc. Falk se întrebă dacă dusese 
mâna la pistol, dar nu putea spune precis, din cauza întunericului. 

— Sunteţi domnul Falk, domnule? 

— Chiar el. Pe loc repaus. Şi nu trebuie să-mi spui tot timpul „domnule". 

— Da, domnule. 

Accent plat. Altul din Vestul MUlociu. 

Falk se apropie, cu tălpile gâdilate de iarba uscată. Deschise şi îi făcu semn soldatului 
să-l urmeze înăuntru, unde aerul era atât de gros, încât te puteai îneca în el. Când Falk porni 
ventilatorul din tavan, parcă începuse cineva să amestece într-o oală cu supă caldă. Se 
întoarse spre uşă, dar soldatul rămăsese în continuare dincolo de prag. 

— Hai, intră. 

— De fapt, domnule, am venit să vă iau cu mine. —m S-a întâmplat ceva la bază? 
Soldatul ezită o clipă. 

— Hai, spune! Îl îndemnă Falk. Apoi îi trecu prin minte ceva care îl făcu să intre în 
panică. Cred că nu-i vorba de Adnan, nu? 

— Adnan pakistanezul sau Adnan sauditul? 

— Adnan yemenitul. Nu cumva a încercat să...? 

— Nu, domnule. Nu de data asta. Sinuciderea era un subiect pe care încercau să-l evite. 

Avuseseră loc cinci tentative doar în ultimele două săptămâni - din fericire nici una 
dintre ele încununată de succes - şi peste treizeci de când ajunseseră aici primii deținuți. Dar 
acestea erau doar cifrele oficiale, totalul înregistrând o scădere vizibilă imediat după ce 
Pentagonul începuse să-i clasifice pe mulți dintre ei ca SIB - „cu comportament manipulator, 
autocauzator de răniri". Şi, ca urmare, la ora actuală peste o cincime din deţinuţi erau supuşi 
unui tratament cu Prozac ori alte a nti depresive. 

Adnan nu încercase niciodată să recurgă la sinucidere şi refuzase să ia orice fel de 
pastile. Totuşi, după cele întâmplate în ultima oră, nimic nu l-ar mai fi luat pe Falk prin 
surprindere. 

— Deci, toate-s bune şi la locul lor. N-a fost nici un caz care să necesite un furtun cu 
apă rece sau o sedare bună? 

— Nu, domnule. Problema ne priveşte pe noi. Falk mulţumi în gând cerului că nu 
aprinsese lumina, deoarece, timp de o clipă, fusese cât pe ce să se clatine pe picioare. Un fior 
din trecut îl străbătu ca o săgeată, din creştet până în tălpi. Îi aminti de felul în care suprafaţa 
apei tresare şi se unduieşte când o pisică de mare îşi ridică brusc aripile şi fuge din calea 
pericolului. Oare va apărea un al doilea polițist din Plumvee, să-l aresteze? 

— Pe noi? 

— Sergentul Earl Ludwig e dat dispărut. Se pare că nu l-a mai văzut nimeni de la masa 
de seară încoace. 

Falk lăsă să-i scape un oftat, jumătate de uşurare, jumătate de plictiseală. 

— Continuă. 

— Cei din echipa lui s-au gândit că făcuse schimb pentru altă tură. Au început să fie 
neliniştiți abia când au descoperit că nu era nici vorbă de aşa ceva. Acum o oră, cineva i-a 


PAGINĂ 20 


PRIZONIERUL DIN GUANTANAMO 


găsit lucrurile pe plaja Windmill. 

— Lucrurile? 

— Portofelul şi chipiul. 

— Fără uniformă? 

— Fără, domnule. Nici bocancii. 

— Au anunțat poliția militară? 

— Da, domnule. Dar s-au gândit... 

— Că eu le-aş putea fi de ajutor. Pentru că sunt de la FBI. 

— Da, domnule. Mai ales cu toată, să-i zicem, sensibilitatea care domneşte acolo. 

O modalitate plină de tact de a se referi la paranoia. Băiatul ăsta avea ceva stofă în el. 

— Bine, am înţeles. Pulsul lui Falk începuse să se liniştească. Şi acum, unde mergem? 

— Pe plajă, domnule. Au lăsat lucrurile aşa cum le-au găsit. Au tratat locul ca pe o 
scenă a crimei, pentru orice eventualitate. 

— Bine gândit. 

Mai ales în cazul armatei. Sau, cel puţin, aşa gândea puşcaşul marin din el. 

Dar ideea dispariției numitului sergent Ludwig fusese cea care îi trezise interesul. Să 
fii dat dispărut la Guantanamo era o realizare în sine, practic fără precedent, încă nu ştia dacă 
trebuia să aplaude ori să-şi facă grUi. Ştia în schimb că, dacă sergentul nu îşi va face curând 
apariția, va declanşa o agitație demnă de a fi urmărită măcar pentru valoarea ei de noutate 
absolută. 

Viaţa pe Stâncă era pe cale să devină mai interesantă. 

CAPITOLUL DOI 


Merseră pe drumul spre plajă până când ajunseră la complicatul labirint de 
baricade de la punctul de control pentru Camp Delta, unde îşi fluturară legitimaţiile în fața 
unui polițist militar plictisit, în timp ce altul îi supraveghea pe amândoi prin cătarea unei 
mitraliere de calibru 50. Ca de obicei, închisoarea era luminată ca un stadion în seara finalei. 
De la distanţă, strălucirea lămpilor cu vapori de sodiu creea iluzia că o ceaţă de un portocaliu 
palid se ridica din garduri şi din turnurile de pază. Acoperişurile lungi şi albe şi capacele 
gurilor de ventilaţie de pe blocurile de celule făceau ca locul să semene mai mult cu o fermă 
de pui decât cu un penitenciar. 

Humvee-ul rulă până la poarta din față, apoi dădu colţul spre Câmp America, trecând 
încet pe lângă barăcile şi rulotele în care dormeau peste două mii de militari. Plaja Windmill 
se găsea la aproape o milă depărtare. Drumul se sfârşea în nişte tufişuri de cactus şi rugi de 
mure, la baza unei mici faleze de coral, iar plajă în sine era un corn larg de nisip lat cam de o 
sută de metri. Lângă ea se afla o zonă pentru picnic acoperită cu iarbă, cu mese şi un mic 
pavilion în aer liber, înainte să fie construit Camp Delta, plaja era izolată şi vizitată rar. Falk 
îşi amintea câteva legături pasionale consumate aici încă în zilele sale de puşcaş marin, 
împărtăşise una dintre ele cu soția unui sublocotenent din marină, jucând scena plajei din 
filmul From Here to Eternity "şi bucurându-se atât de mult de îmbrăţişarea fluxului, încât nu 
se gândise nici o clipă la cât putea fi de stupid să se culce cu soţia unui ofițer. 

Acum era un ascunziş convenabil, punctul de întâlnire preferat al gurmanzilor, loc de 
petreceri menite să mai reducă ceva din tensiune. În seara asta fără lună, plaja era însufleţită 
de numeroase lanterne. Patru poliţişti militari căutau prin nisip, ca nişte copii în vacanţă care 
vânează crabi. 

La zgomotul sosirii lui Falk, razele lanternelor încremeniră. Poliţiştii crezuseră 
pesemne că era ofiţer. Observă amuzat că toţi patru lucrau cu spatele spre apă. În timpul 
nopții marea avea adesea acest efect: întunecimea fără sfârşit, plescăitul şi bubuitul valurilor 
nevăzute parcă amenințau să te tragă în adâncul necunoscut dacă o priveai prea mult. Sau 
poate se temeau că trupul sergentului Ludwig se mai afla acolo, plutind către ei odată cu 
fluxul. 

Falk nu se simţea deloc tulburat sau emoționat, în mare parte fiindcă crescuse lângă ocean. 
În amintirile sale, coasta era un loc plăcut, cu golfuleţele, insulițele, linia verde a copacilor 
sau stâncile ei de unde îşi ridicau glasul pescăruşii şi cormoranii. Pentru el, marea în timpul 
nopții era la fel de confortabilă ca o încăpere familiară într-o casă luminată discret. Ştia că 
putea găsi oricând drumul până la uşă fără să se împiedice de mobile. 

Vântul bătea mai puternic, iar crestele sidefii ale valurilor luminau în întuneric, 
irizate. În pofida celor spuse mai devreme de polițistul militar care îl adusese până aici, se 
părea că „scenă" fusese complet răscolită. Nu era o surpriză, din moment ce unul dintre ei 
trebuie să fi verificat portofelul, căutând acte de identitate. Era însă dezamăgit să vadă urme 
de bocanci acoperind aproape fiecare palmă de nisip. 

Un poliţist zelos îndreptă lumina lanternei spre lucrurile rămase de la Ludwig, o 
grămăjoară stingheră alcătuită dintr-un portmoneu, o beretă de camuflaj şi o legătură de chei. 
La ce i-or fi folosit? Doar dacă nu căra cu el cheile de acasă. Falk se îndoia că un simplu 
sergent ar fi avut acces la o maşină personală. Ofițerii superiori şi civilii, cum era şi el, 
goliseră de mult micul garaj cu automobile de închiriat de la Gitmo. Toţi ceilalţi se descurcau 
cu camionete pe care le împărțeau între ei ori făceau naveta în jurul bazei într-o flotilă de 


12 From Here to Eternity (De aici în eternitate, 1953), film american în regia lui F. Zinneman, cu Montgomery Clifi şi Burt 
Lancaster. 

autobuze şcolare vechi, versiunea de la Camp Delta a transportului public. Câţiva soldaţi îşi 
cumpăraseră nişte „Gitmo special" rablagite - maşini uzate transmise de la un contingent la 
altul - dar aşa ceva se întâmpla rareori în cazul rezerviştilor. 

Într-adevăr, uniforma lui Ludwig lipsea. Doar dacă omul nu venise până aici numai 
în chiloți. Fie se dusese să facă o baie îmbrăcat cu bocancii şi uniforma de camuflaj, fie 
plecase la o plimbare pe dealurile înconjurătoare după ce îşi lăsase pe plajă, în mod 
inexplicabil, portmoneul şi bereta. Ambele ipoteze păreau puţin probabile, dar, dacă Falk ar fi 
trebuit să aleagă o variantă, ar fi fost înclinat să mizeze pe cea din urmă. 

— A trebuit să mutăm chestiile astea, spuse cel mai apropiat soldat. Venea fluxul 
peste noi. Însemna că dispăruse orice urmă a bocancilor lui Ludwig îndreptându-se spre mare 
şi practic nu mai exista nici o posibilitate de a deosebi urmele lui de ale altora. Oricât s-ar fi 
spus despre Camp Delta că adăpostea cei mai periculoşi infractori din lume, în realitate era 
jalnic de prost echipată pentru investigarea unei crime reale. Patrulă de coastă de la baza 
navală avea probabil mai mult echipament potrivit decât oricine de aici. Cele mai susţinute 
eforturi din partea ofiţerilor pentru obținerea unui echipament de calitate superioară păreau să 
aibă legătură doar cu articolele menite să asigure confortul localnicilor cu gusturi rafinate: 
televizoare cu diagonală mare pentru meciuri, antene satelit, chioşcuri pentru Internet, un 
podeţ enorm şi nou-nouţ pentru Clubul Supravieţuitorilor, care nu era decât versiunea de 
plajă a Camp America pentru Tiki Bar. Zeci de cabane de plajă erau în construcție, iar 
avanpostul ajunsese să semene cu unul dintre orăşelele cu dezvoltare explozivă care însoțesc 
de obicei goana după aur sau ocupaţia militară. Chiar săptămâna trecută, cei de la Moral, 
Bunăstare şi Recreere aduseseră o trupă rock tocmai din State. Mai devreme, Jimmy Buffett 
'5 amerizase în golf în propriul lui hidroavion. Un comic cunoscut era aşteptat în weekend. Se 
organizau turnee de golf, curse de bărci, meciuri de softball, lecții de scufundări submarine. 
Distracţia nu se încheia niciodată. 

— Cine l-a văzut ultima oară? Întrebă Falk. 

— Soldatul Calhoun. E şi acum sus, la cazarmă. 
— Şi pe tine cum te cheamă, soldat? 

Polițistul militar îşi lăsă privirea în jos, către uniformă, dându-şi seama, încurcat, că 
uitase să dea jos banda adezivă cu care îşi acoperise numele la schimbul precedent în 
perimetrul închisorii. O smulse. 

— Belkin, domnule. Caporal Belkin. 

— Bine, caporal. Trebuie să stau de vorbă cu acest Calhoun cât mai curând posibil. 

— Da, domnule. 

— ÎI cunoşti? 

— Pe Calhoun? 

— Pe Ludwig. 

— Da, domnule. E din unitatea mea. A fost mobilizat la Pontiac, în Michigan. 

— Chiar l-ai cunoscut bine? Belkin ridică din umeri. 

— Destul de bine, cred. 

— Obişnuia să bea? 

— O bere, două. Nu prea bea altceva. 

— Îi plăcea să înoate? 

— L-am văzut din când în când la piscină. Niciodată aici. Numai că eu nu prea vin 
pe-aici. 

— A alertat cineva patrulele? Dacă a luat-o spre dealuri? 

Puşcaşii marini patrulau perimetrul bazei la orice oră, iar pe cărările şerpuite din jurul 


15 Jimmy Buffett (n. 1946), cunoscut chitarist şi compozitor american de rock. 

Camp Delta puteau fi găsite frecvent patrule ale armatei, câte patru soldaţi în şir indian, 
mâzgăliți cu vopsea de camuflaj şi cărând în spate câte douăzeci de kilograme de echipament. 

Falk cunoştea bine această rutină. 

— Da, domnule. Au fost toţi întrebaţi. Nici un semn. Falk dădu din cap, apoi îl privi 
pe Belkin în ochi, încercând să-i distingă trăsăturile în beznă. 

— Ce zici de sinucidere? Crezi că ar fi fost în stare de aşa ceva? 

— Imposibil, domnule. 

— De ce nu? Cei de-acolo mai încearcă, din când în când. Cu un semn, Falk îi arătă 
pata de lumină care acoperea Camp Delta. Noi de ce nu? 

— Păi, atunci, unde e biletul de adio? Răspunsul era un semn de obrăznicie din 
parteasoldatului. Poate că Ludwig îi era un prieten mult mai apropiat decât era Belkin dispus 
să recunoască. 

— Nu era genul lui, zici? 

— Nu, domnule. Avea nevastă şi copii. Avea şi o slujbă bună. 

— Ce făcea? 

— Director de bancă. Fusese avansat chiar înainte să fie mobilizat. 

Deci era probabil un bărbat prudent, atent să execute toate ordinele primite. Dar Falk 
încă nu era gata să admită acest raționament doar pentru că altfel l-ar fi enervat pe unul dintre 
camarazii dispărutului. 

— Poate că biletul a fost luat de vânt. Poate că banca trece prin clipe grele. I-ai 
verificat portofelul? 

— Doar pentru identitate. Tonul era acum morocănos. Belkin era în mod limpede 
supărat. M-am gândit că o să vreți dumneavoastră să faceți restul. 

Falk se lăsă pe vine şi îl ridică. Era un portofel îndoit pe mUloc, din piele 
maro-închis, deja atât de ud de la aerul de mare, încât trebuia să dezlipeşti cele două părți ca 
să-l poţi deschide. În el nu era mare lucru. Câteva cărţi de credit. O bancnotă de douăzeci, 
înmuiată. Câteva bonuri de la magazinul naval, un permis de conducere din Michigan şi o 
recipisă mototolită de depunere, probabil chiar de la banca lui Belkin. Nici o fotografie a 
nevestei sau a copiilor, asta însemnând că erau pesemne lipite undeva lângă pat. 

Controlul lui Falk a fost întrerupt de sosirea altui Humvee. Lăsă uşor portofelul pe 
nisip, întorcându-se la timp pentru a vedea farurile vehiculului stingându-se. Reuşi să distingă 
în semiobscuritate un steguleţ cu două stele. Veniseră superiorii. 

Se apropia de ei, cu paşi mari, generalul Ellsworth Trabert - E.T., cum i se spunea 
uneori, dar niciodată în față, mai mult pentru obiceiul său de a apărea parcă de nicăieri, aşa 
cum făcuse şi acum. Arăta impecabil, călcat la dungă din cap până în picioare, ca şi cum s-ar 
fi trezit întotdeauna la ora asta. 

Se împlineau şase luni de când Trabert se afla la comanda Grupului Reunit de 
Coordonare de la Guantanamo, conducând toate operaţiunile dintr-o clădire administrativă 
aflată pe cea mai îndepărtată latură a bazei şi cunoscută sub denumirea de „Palatul Roz" după 
culoarea tencuielii. Era un bătrân paraşutist din Alabama, niciodată prea obosit să le 
menţioneze pe amândouă, un bărbat vânos care îşi investise toată încrederea în trupele 
aeropurtate, în Biblie şi în fotbalul jucat la Crimson Tide. Lent în a ridica nivelul de încredere 
în subordonații care făceau lanţul ierarhic să funcționeze fără frecuşuri şi un perfecționist al 
gesturilor elementare, insistând că totul să fie făcut ca la carte. 

Singura problemă era însă că nimeni nu scrisese până acum un manual despre cum 
trebuie condus un loc precum Camp Delta, iar generalul trebuia să stabilească totul din mers. 
Până în prezent, şefii lui Falk de la Birou nu prea avuseseră de ce să fie entuziasmați de 
Trabert - din motivele enumerate mai sus. 

Cu câteva luni înainte de sosirea lui aici, Falk auzise de la alţi agenţi zvonuri şi 
poveşti însufleţite despre meciurile de urlete de la Palatul Roz, când Trabert se înroşea la față 

şi se apleca peste birou, împărțind anchetatorilor civili termene-limită şi indicaţii tactice. 

— Dacă metodele tale sunt atât de al naibii de superioare, îl cita unul dintre 
memorandumurile de la Birou, atunci adu-mi ceva rezultate până la sfârşitul săptămânii. Dacă 
tot nu obţii nimic, o s-o facem aşa cum vreau eu. 

„Cum vreau eu" consta, în mare măsură, în a arunca în luptă legiuni de anchetatori 
militari instruiți la repezeală, dar intens motivaţi, cu un minim de pregătire, dar cu un exces 
de recuzită dramatică - lumini stroboscopice şi aparate stereo date la maxim, cagule şi lanţuri 
scurte, câini care-şi arătau colții şi minUupe. Era ca şi cum s-ar fi uitat cu toţii la aceleaşi 
filme proaste, unde băieții răi scuipau totul din guşă la primul semn de disconfort pe termen 
lung, ori la primă privire aruncată unei gagici fierbinți, cu decolteul până la buric. Era acelaşi 
gen de tâmpenii la care Falk făcuse aluzie în ciocnirea pe care o avusese mai devreme cu 
Tyndall: dă aerul condiţionat la maximum, dezbracă-l pe deţinut în pielea goală, iar pe urmă 
ieşi din cameră câteva ceasuri, în timp ce el se zvârcoleşte, îndoit de mUloc, fiindcă este legat 
de ochetul din podea cu un lanţ de numai şaizeci de centimetri. Ține-l la lumină stroboscopică 
vreun ceas sau două, în timp ce pui heavy metal cât duc boxele. Apoi întoarce-te şi cere 
răspunsuri, urlând cât te ţin bojocii, în timp ce un interpret traduce, cuminte, fiecare 
înjurătură. 

Bineânţeles, nu toate şedinţele de interogatoriu se desfăşurau aşa. Dar Falk văzuse şi 
auzise destule pentru, a clătina din cap, măcar din când în când. Şi, la fel ca predecesorii săi, 
înaintase plângeri la cartierul general şi ceruse sfaturi în legătură cu ce anume ar fi trebuit să 
facă. Fiecare răspuns venit de la clădirea Hoover era în aceeaşi notă: „în concluzie, personalul 
FBI nu a fost niciodată implicat în utilizarea unor metode care se îndepărtează de principiile 
politicii noastre. Indicaţiile noastre specifice au vizat întotdeauna să nu mai citiți drepturile 
potrivit Codului Miranda, dar altfel să urmaţi linia politicii FBI/Departamentului de Justiţie, 
aşa cum ați procedat în cadrul birourilor teritoriale. Folosiţi-vă bunul simţ. Aplicaţi metodele 
noastre, care sunt verificate". 

Urmarea a fost că Falk nu mai avea acum voie nici să acţioneze, nici să asiste ca 
observator la vreo anchetă condusă de Pentagon, de teamă că ar putea fi „pătat" în perspectiva 
oricărei mărturii depuse în faţa unui juriu civil de pe continent. Interdicția era valabilă şi 
pentru anchetele conduse de CIA - ca şi cum Agenţia i-ar fi acceptat, oricum, prezenţa la fața 
locului. 

Reclamaţiile lui Falk au ajuns, inevitabil, înapoi la generalul Trabert. Era unul dintre 
motivele pentru care n-ar fi putut fi niciodată convins că legăturile la reţea ale laptopului său 
erau sigure, în pofida asigurărilor Pentagonului. În concluzie, existau motive să afirmi că cei 
doi nu erau tocmai înclinați să aibă o conversaţie plăcută pe plajă, la ora 4.30 dimineaţa. 

Poliţiştii militari încremeniră în poziţie de drepţi, în timp ce generalul traversa fâșia de 
nisip. Arăta întocmai ca MacArthur la Corregidor!*, numai că venea de pe uscat, nu de pe 
mare. Doi dintre soldați îşi folosiră lanternele pentru a-i lumina calea, iar toți ceilalți salutară 
cu gesturi ţepene. Falk trebui să se controleze ca să nu ridice şi el mâna. 

— Legaţi prin onoare, o trântiră doi dintre poliţiştii militari. 

— Apăraţi libertatea, zise generalul, în timp ce le răspundea la saluturi cu mâna la 
chipiu. 

Trabert ordonase ca această frază să fie introdusă în amestecul zilnic de saluturi, 
împrumutând-o din sloganul care apărea în omniprezentul logo al Grupului Reunit de 
Coordonare de la Guantanamo: „Legaţi prin onoare, să apărăm libertatea”. Falk gustase 
întotdeauna ironia de a-i auzi pe soldați strigând „să apărăm libertatea" între zidurile unei 
închisori şi, cu toate că lozinca era o găselniță publicitară prea ieftină pentru gusturile sale, 


14 Corregidor, insuliţă la intrarea în Golful Manila, ultimul bastion din Filipine al trupelor americane, cucerit de japonezi în 
1942. Generalul Douglas MacArthur era comandantul forțelor aliate din Filipine. 

trebuia să admită că le ridicase moralul unora dintre poliţiştii militari. 

După câteva clipe de linişte stânjenitoare, deveni clar că nimeni cu grad mai mare 
decât cel de caporal nu îşi asumase conducerea operaţiunilor, genul de scăpare pe care l-ai 
întâlni doar la o unitate de rezervişti sau la una din Gardă, aşa că Falk luă inițiativa. 
Procedând astfel, făcu apel la câteva dintre vechile coduri de comportament de care nu 
scăpase cu adevărat niciodată. Înclină pronunţat din cap - versiunea civilă a salutului militar -, 
iar apoi vorbi cu un glas ferm şi limpede: 

— Bună dimineaţa, domnule general. 
— Bună dimineaţa, Falk. Te-au scos şi pe tine din pat pentru chestia asta? Întrebă pe un 
ton care părea să spună „din patul cine ştie cui”. 
— Nu, domnule, eram deja treaz şi în picioare. — Aşa e. Tu eşti una dintre bufniţe. 
Câţiva dintre poliţiştii militari se plânseseră de patrulările nocturne ale lui Falk, legându-se 
de faptul că le provoca deținuților o agitație inutilă, îngreunându-le lor munca. Trabert, spre 
meritul său, le spusese să-şi țină gura, deşi probabil nu-i plăcea nici lui. 

— Aţi fost pus la curent cu problema asta? Întrebă Falk. 

— Mi s-a spus că avem un AWOL". Primul înregistrat aici, cel puţin de când am fost 
eu numit. 

Trabert nu dăduse ochii cu predecesorul său, un general de brigadă de la o unitate de 
gardă din California. Una din primele sale acţiuni fusese să pună capăt petrecerilor-monstru 
ținute în baracamentele preluate de cei care, la Camp Delta, erau consideraţi favoriţii soartei. 
Nici lui nu-i plăcea ideea tuturor acelor guri slobode adunate grămadă, cu alcoolul curgând în 
valuri şi cu civili amestecându-se nestânjeniți cu militarii. Dar cea mai mare obsesie a sa era 
ca „trenurile" să ajungă în gară la ora fixată, şi se presupunea că toate garniturile care duceau 
informaţii la Washington ar fi trebuit să plece încărcate cu noi descoperiri. 

— Ai avut timp să-ţi faci vreo părere? Întrebă generalul. Dacă cineva de la Birou i-ar 
fi pus aceeaşi întrebare, Falk ar fi răspuns, simplu, nu. Lui Trabert trebuia să-i arate însă că se 
pricepe. 

— Ca oricine altcineva, cred. Dacă s-a înecat, atunci poartă încă uniformă, bocancii şi 
toate celelalte, ceea ce pare al naibii de ciudat, doar dacă nu e vorba de sinucidere. Un 
camarad al lui mi-a spus că nu era genul. Dacă a plecat în vâjâială, patrulele au trecut pe 
lângă el şi, după ştiinţa mea, în seara asta nu a fost nici o explozie în vechile câmpuri de 
mine. Dacă s-a îmbătat, cred că ar fi putut să cadă sub un tufiş, pe undeva, ceea ce înseamnă 
că o să-şi facă apariţia în zori. Dar, după toate aparențele, nici ăsta nu-i genul lui. Încă nu am 
avut timp să întreb dacă nu se putea aciua pe undeva. 

Generalul tresări, ca şi cum nu s-ar fi cuvenit să vorbeşti aşa în armata lui sau, cel puţin, în 
faţa celorlalți. 

— Da, m-au convins şi pe mine nişte oameni - care ar trebui să ştie - că a plecat. Pur şi 
simplu. 

— Comandantul lui? 
— Oameni care ar trebui să ştie. 

Din tonul generalului, era clar că nu va mai face alte precizări. Falk se întrebă cine 
luase decizia de a-l trezi din somn pe general în legătură cu acest subiect şi cine mai fusese 
anunțat. Fiindcă, pentru aproape oricine de la Gitmo, militar sau civil, exista întotdeauna şi un 
alt nivel la care nu aveai acces, un anumit punct în care atingeai linia de demarcaţie pe care 
ştiai că nu o poţi trece în lipsa unei autorizații speciale. Supa cu paste în formă de litere avea 
aici un amestec mult mai bogat şi mai complex de arome, iar sub conducerea lui Trabert 
părea să dea mereu în clocot. Printre altele, însemna că această mică petrecere pe plajă 


15 AWOL, acronim anglo-saxon pentru Absent Without Officiai Leave, absent nemotivat, persoană care, în armată, este dată 
dispărută, dezertor 

abundă în ocazii de a o lua razna. 

— Atunci, Falk, de ce să nu renunti la o parte din sarcinile tale de rutină şi să te ocupi 
şi de investigația asta? Cu condiţia să fii de acord cu noile responsabilităţi. Cred că în ultima 
vreme Biroul te-a folosit mai mult în calitatea ta cunoscută, în general, sub denumirea de 
arabist decât în cea de polițist. O spusese cu gura strâmbă, ca şi cum ar fi ales cuvântul 
„arabist" de pe o listă cu cuvinte interzise de la Departamentul Apărării. 

— Doar pentru că mă ocup aici cu normă întreagă de întrebări şi răspunsuri în arabă 
nu înseamnă că am uitat să fiu polițist, spuse Falk. Mai sunt şi acum agent special, ceea ce 
înseamnă că pot la fel de bine să conduc un interogatoriu sau anchetarea unei crime. 

— Presupunând că există aşa ceva. De fapt, eu presupun contrariul până îmi aduce 
cineva dovezi că mă înşel. 

— M-aş fi simţit mult mai bine presupunând şi eu asta dacă oamenii dumneavoastră 
n-ar fi călcat în picioare toată zona. 

— Pregătirea poliţiştilor militari în ziua de azi e orientată mai mult către menţinerea 
securității şi protecţia prin forță, domnule Falk. În războiul global împotriva terorismului 
nu-şi prea găsesc locul soldaţii care nu ştiu decât să ia amprente digitale. 

— Atunci, cred că oamenii dumneavoastră nu vor avea nimic împotrivă să le dau din 
când în când câte un sfat prietenesc, câtă vreme mă ocup de chestia asta. 
Trabert dădu scurt din cap. 

— Fă tot ce trebuie făcut. Între timp... Se uită atent la cadranul luminos al unui ceas 
de mână supradimensionat. La prima lumină a zorilor, cam peste o jumătate de oră, vom 
lansa o operaţiune totală de căutare şi salvare. În aer, pe uscat şi pe mare. Să fie temeinic. Era 
evident că scăpa din vedere limitele particulare ale bazei de la Guantanamo. 

— Nu e puţin cam hazardat, domnule? Dură o clipă sau două, dar ideea îşi atinse 
ținta. 

— Spaţiul aerian cubanez, vrei să spui. 

— Şi apele teritoriale. 

— Cred că va complica ceva lucrurile faptul că a intrat în apă atât de aproape de 
partea lor. Cât de departe suntem, la o milă de linia gardului? 

— Mai degrabă la două. Dar, din câte îmi amintesc eu despre curenţi, ar fi trebuit să 
revină la mal aici, lângă noi. Doar dacă nu l-au găsit rechinii, bineânţeles. 

— Ai crescut lângă apă, nu? Într-un orăşel de pescari? 

— Deer Island, în Maine. Probabil că la Palatul Roz se citeşte mult, dacă ştiţi asta. 

— Atribuţiile postului. Generalul se întoarse să plece, dar se opri după numai câţiva 
paşi. Mai trebui să ştii ceva, spuse. Mâine, spre sfârşitul dimineţii, o să primim întăriri. Cu 
puţin noroc, vei putea să te întorci la sarcinile tale obişnuite. Washingtonul ne trimite o 
echipă. 

— O echipă? 

— Două, trei persoane. Pentru orice eventualitate. 

— Nu-i. Prea devreme să chemaţi cavaleria? 

— Oriunde în altă parte, poate. Aici, nu. 

— Vin cu un zbor regulat? Trabert clătină din cap. 

— Cu un charter. Un Gulfstream, direct de la Washington. 

Tipic pentru ştabii care veneau în vizită de pe dealul Capitoliului şi de la Pentagon. În 
acelaşi timp, o astfel de reacție spunea multe şi în legătură cu urgenţa problemei, mai multe 
decât orice altceva până acum. La Gitmo, charterele erau ca aurul. Mică partidă de înot a 
sergentului Ludwig, dacă asta era într-adevăr, începuse deja să facă valuri mai mari decât se 
aşteptase. 

Noi, cei din Forţa Operativă Reunită de la Guantanamo muncim cu toții din greu şi 
ne place să ne relaxăm la fel de intens. Din nefericire, avem tendința să divulgăm informații 

pe care nu ar trebui să le rostim când suntem în compania altora. E bine să socializezi şi să fii 
popular; dar când acest lucru se întâmplă în mUlocul unui grup nepotrivit poate compromite 
informaţii operative. Pe această insulă sunt numeroase locuri de întâlnire şi numeroşi oameni 
cu care poți discuta evenimentele zilei. Când te întâlneşti cu prietenii sau colaboratorii la 
prânz, la un film sau pur şi simplu pentru o discuţie întâmplătoare, asigură-te că îţi controlezi 
şi îți cenzurezi subiectele de conversaţie şi gândeşte-te de două ori înainte să deschizi gura. 
Nu ştii niciodată cine ascultă discuţiile „întâmplătoare". „GândeşteoPSEC." Din „Colţul 
OPSEC", rubrică permanentă în săptămânalul JTF-GITMO, The Wire. 

Când Falk ajunse la micul dejun, toată lumea era deja la curent. Nu numai cu 
dispariția sergentului Ludwig, ci cu absolut totul - vizita generalului pe plajă înaintea zorilor, 
charterul special aşteptat de la Washington, precum şi răsturnarea generală a structurilor de 
putere. Până şi gluma lansată de Falk în legătură cu posibilul fapt că Ludwig era „plecat cu 
zmeul" făcuse înconjurul cantinei, generând, la rândul ei, alte glume odată cu omletele. 

Pentru un loc unde secretele erau ţinute la un rang atât de înalt, mecanismele 
interioare de la Gitmo aveau scurgeri ca un bloc motor crăpat, lăsând să iasă din ele o dâră 
lipicioasă şi întunecată de bârfe. Şi, dacă cineva mai avea nevoie să i se aducă aminte că se 
întâmplase ceva nemaipomenit, atunci un elicopter al Gărzii de Coastă care patrulase, 
bâzâind, toată linia țărmului, ocolind zgomotos golful şi sumeţindu-se chiar peste Atlantic, 
îngustându-şi cu eleganţă arcul de zbor, ori de câte ori se apropia de limita spaţiului aerian 
cubanez, o făcea cu prisosință. Nouă misiune a lui Falk era, după spusele oamenilor, 
principalul subiect de discuţie din oraş. 

Bucătăria de la Camp America, plasată pe țărm, arăta ca o baracă obişnuită de tablă 
ondulată - două încăperi cu acoperiş semisferic din folie de plastic alb, cu ferestre cât se poate 
de mici, lăsându-ți impresia că mâncai în interiorul unui bec gigantic. Falk îşi umplu un pahar 
din plastic cu cea mai proastă cafea din toată Marea Caraibilor şi se îndreptă spre masa lui 
obişnuită, unde se aşeza de obicei o liotă de anchetatori civili şi militari, traducători, analişti 
şi alți funcționari. 

Ca orice altă societate, şi cea de la Gitmo era organizată pe clase. Proletariatul de la 
J-DOG, sau Grupul Operativ Reunit pentru Detenţie, tindea să nu se amestece cu ceilalți, 
hrănindu-şi cu bârfe scepticismul în legătură cu probabilul loc al lui Falk în cadrul elitei 
Grupului Reunit pentru Informaţii. 

Simbriaşii antreprenorilor particulari făceau de asemenea parte din amalgamul Gitmo, de 
cele mai multe ori acoperind golurile în rândurile vorbitorilor de arabă sau ale lingviştilor din 
armată şi din agențiile guvernamentale. Cei doi mari jucători, United Security Corp. şi Global 
Networks, Inc., erau şi ei nişte concurenți încrâncenaţi, iar în ultima vreme ajunseseră să sară 
unul la gâtul celuilalt. Avocaţii erau şi ei implicaţi. Fuseseră depuse reclamaţii oficiale. 
Acum, trupeţii lor tindeau să stea la mese separate. Rivalitatea lor era fie ilară, fie de-a 
dreptul înspăimântătoare, în funcție de cât de direct trebuia să lucrezi cu ei. Falk, care nu avea 
nevoie de serviciile lor, promova bucuros teoria potrivit căreia, într-o bună zi, doi titulari de 
contracte îşi vor declara război unul altuia pe vreun țărm sub ocupația S.U.A. aflat la dracu'-n 
praznic, iar învingătorul îşi va înființa propria lui republică. 

Tyndall, unul dintre puţinii de la Agenţie prezenți la masa lui Falk, îi făcu semn de la un 
capăt în timp ce el se apropia. Chipul său nu trăda nici un semn al ciocnirii din noaptea 
trecută. Dar Falk nu avea dispoziţia potrivită. Şi apoi, Pam îi făcea semn de la celălalt capăt al 
mesei, unde îi păstrase un loc liber. 

Relaţia lui cu Pam Cobb era un alt secret cunoscut la Gitmo. Oferea o imagine 
generală a climatului sexual local, care pe de-o parte era reprimat, dar pe de alta era abundent, 
un Peyton Place’ zugrăvit alternativ în kakiul armatei şi în culorile senzuale ale tropicelor. 

Falk era gata să pună pariu că în acest colţişor păduchios din Cuba găseai mai multe 
libidouri exacerbate pe milă pătrată decât în oricare oraş din America. Şi de ce nu ar fi fost 
aşa? Pune în oală o climă ca o baie de aburi, o izolare bine delimitată, adaugă soldaţi, apoi 


16 Peyton Place (1956), roman de mare succes al scriitoarei Grace Metalious, în care este analizată problema identităţii 
sociale şi sexuale a femeilor americane. 

mai pune nişte soldaţi şi gata. Pentru a ridica şi mai mult tensiunea, numărul bărbaţilor îl 
depăşea cu mult pe cel al femeilor. Perioadele lungi de timp liber îi transformau pe unii 
bărbaţi în sclavi vânători şi culegători disperaţi să găsească o pradă. Statutul marital părea să 
aibă prea puţin de-a face cu asta. Într-un fel, era ca în reclamele pentru Vegas. Ce se întâmpla 
la Gitmo rămânea la Gitmo. Ori măcar aşa sperai. 

Până şi Falk se surprinse revenind la unele dintre tacticile sale de puşcaş marin de pe 
vremuri, echipându-se, cu prilejul primei sale deplasări pentru cumpărături la Naval 
Exchange, cu sculele obişnuite când faci curte cuiva la Gitmo. - Un mixer pentru cocktailuri 
Margarita, un shaker pentru martini, o liibaclii- soba japoneză cu cărbuni - pentru verandă şi 
un pachet de prezervative. 

Era singurul act interzis în cazul căruia autorităţile căzuseră în mod tacit de acord să 
închidă ochii. Ca şi cum ar fi avut de ales. Încearcă să ţii un capac deasupra şi toată 
şandramaua poate să sară în aer, lăsând 640 de deţinuţi să fugă din azil cât îi ţin picioarele. 

Aranjamentele de cazare de la Gitmo nu făceau decât să sporească confuzia. Puțini 
poliţişti militari care nu se mutaseră încă în cazarmă cea nouă erau înghesuiți în unităţile 
goale din baza locativă, până la opt într-un apartament cu cinci dormitoare. Anchetatorii şi 
translatorii fuseseră de asemenea adunaţi în locuinţele neocupate, care erau numeroase acum, 
când contingentul local al marinei se situa aproape de nivelul său cel mai scăzut. 

Cartierele cele mai populare erau Villa Măr şi Windward Loop, unde raportul de 
încartiruire era adesea de patru la un apartament şi doi la fiecare dormitor. Era ca şi cum te-ai 
fi dus din nou la facultate, cu aceleaşi provocări la adresa intimităţii romantice - cum să 
strecori o fată în dormitor, cum să-ți ţii colegii la distanță şi să-ţi menții prietenii în faza de 
ghicite, fiecare încercând să se întoarcă în zori la priciul său fără să fie prins de poliția din 
campus. 

Falk şi Whitaker avuseseră noroc cu aranjamentele lor. La început, împărțiseră un 
dormitor la Villa Mar cu încă doi tipi de la Agenţia de Informaţii pentru Apărare, o cameră la 
capătul unui coridor. Dar când apa începuse să curgă prin acoperiş, în timpul primei şi 
singurei ploi torențiale de când fuseseră numiți la post, amândoi fuseseră detaşaţi într-o casă 
cu două dormitoare care tocmai fusese deschisă pe Iguana Terrace, mult în afara drumurilor 
bătute. Vecinii lor dintr-o parte şi din cealaltă erau familii din marină staționate la bază, cu o 
ambarcaţie de agrement pe o aice şi o trambulină pe cealaltă. 

Pam venise la Gitmo la o săptămână după Falk. Sosise într-o joi, şi până duminică seara 
fusese deja invitată la o petrecere lângă piscină, un foc de tabără pe plajă, un film la 
cinematograful în aer liber şi o după-amiază pe o barcă cu vele. 

Din punct de vedere profesional, primirea fusese mai rece. Vorbea fluent araba, dar 
îşi încheiase pregătirea de anchetator abia de curând. Masculii rezidenţi se arătaseră sceptici. 
O femeie care să-i interogheze pe nişte bărbaţi musulmani? Şi nu orice musulmani, ci unii 
croiţi din cel mai dur material al Islamului - spălați în băi de acid, în hârdaie de precepte din 
secolul al XV-lea, apoi storşi şi uscați prin luptă şi rigida izolare de la Camp Delta. Or s-o 
arunce afară râzând pe fătuca asta din Oklahoma. Sau, şi mai rău, or să-şi scuipe furia pioasă 
pe faţa ei lipsită de sfințenie şi neacoperită de văl. 

Li se mai întâmplase şi altor femei, dar când primii subiecţi ai lui Pam se aprinseseră 
la perspectiva unor giugiuleli, mulțimea cunoscătorilor de la Langley, de la Birou şi de la 
Pentagon dăduse din cap cu îngâmfare. Teoria general acceptată era că ea reprezenta doar o 
nouă şi neândemânatică lovitură a Washingtonului dată „ingineriei sociale". Pe urmă se 
întâmplase ceva ciudat. Unul sau doi arabi, apoi trei sau patru, iar apoi vreo zece - o veritabilă 
arteziană - începură să se deschidă la întrebările formulate de Pam aşa cum nu o făcuseră în 
faţa bărbaţilor, într-un fel calm şi răbdător, care mai întâi tolera, iar apoi afirmă, ea se 
întrupase pe rând şi treptat în mamele lor, surorile lor, fiicele lor ori chiar - de la o distanță 
plină de respect - în iubitele lor. Astfel ieşiseră la iveală gânduri şi expresii articulate la care 

renunţaseră de mult până şi vechii luptători cărunţi, considerându-le moarte şi îngropate. 
Unul dintre ei căzuse atât de tare în cap după ea, încât începuse să ţeasă basme grandioase pe 
care nici cei mai nesătui analişti nu erau pregătiți să le absoarbă. A trebuit să fie luat din 
custodia ei, îmbufnat şi bolnav de iubire. 

Nu numai că Pam a fost acceptată în gaşca celor de la informaţii, dar succesul ei i-a 
permis să evite recrutarea într-unul din şi mai infamele experimente ale generalului Trabert - 
încercarea de a scoate informaţii de la deținuți prin umilință sexuală. O colegă mai arătoasă, 
dar mai puțin norocoasă a lui Pam ajunsese chiar să-şi scoată sutienul şi chiloţii în cursul 
uneia dintre aceste încercări. Expunerea vampelor a avut şi rezultatul invers, bineânţeles. 
Subiecţii s-au refugiat şi mai adânc în mânie şi în tăcere. Nici anchetatoarea nu a dus-o mai 
bine. S-a încuiat timp de o oră într-un WC, plângând în hohote de ruşine. 

Falk şi Pam se întâlniseră prima dată într-o dimineaţă, în perimetrul gardului de 
sârmă ghimpată. El o observase deja cu o seară înainte, la Tiki Bar, dar era înconjurată de cel 
puţin cinci masculi şi, din locul său de observaţie, câteva mese mai încolo, i se păruse mai 
mult decât capabilă să facă față provocării lor, parând avansurile cu inteligență şi măsură, aşa 
că se ţinuse la distanţă. În plus, nu-i plăcea să-şi ia număr şi să-şi aştepte rândul la coadă. 

Ajunseseră faţă în față dimineaţa următoare, la cuşcă. Falk avea o întâlnire la ora 11, 
trebuia să ancheteze un tânăr arab de cetăţenie necunoscută, posibil saudit. Pam voia şi ea un 
interogatoriu cu acelaşi individ, dar acesta nu era programat în carnetul de bal al respectivului 
decât a doua zi. Ordinea priorităţilor în acest gen de conflicte era bine stabilită. Anchetatorii 
civili, cum era Falk, aveau aproape întotdeauna prioritate față de echivalentul lor militar. Şi 
mai mult, Falk rezervase deja camera de interogatoriu. Dar, în loc să facă pe stăpânul, o 
lăsase calm pe Pam să-şi susțină cazul, care se dovedise destul de urgent: un alt deținut 
oferise echipei din care ea făcea parte un indiciu în privința identității probabile a primului 
deţinut şi al rolului îndeplinit de acesta, date pe care ea dorea să le confirme cât mai curând 
posibil. Galant, Falk se dăduse la o parte, simțindu-se puţin ca Sir Walter Raleigh, care o 
lăsase pe regină să traverseze prin noroi călcând pe pelerina lui. Nu făcuse mare caz din 
gestul lui. Va şti ea unde să-l găsească, mai târziu. 

În seara aceea, la Tiki Bar, Pam se îndepărtase de cercul ei de admiratori ca să-i 
mulţumească şi să-i ofere o bere. Falk înţelesese într-o clipă motivul pentru care avea să fie 
eficientă în ceea ce făcea. Era destul de atrăgătoare ca să te atragă şi destul de deschisă ca să 
răspundă cu aceeaşi monedă. Falk se surprinsese vorbind cu uşurinţă despre lucruri pe care 
nu le mai pomenise nimănui de ani de zile. Cât pe ce să dea cu băţul în baltă, se apucase să-i 
spună o veche poveste despre tatăl lui. În dimineaţa următoare se trezise gândindu-se că berea 
trebuie să fi fost de vină, ori atracția ochilor ei albaştri, ori felul în care îşi îndepărta tot 
timpul o buclă care îi tot cădea pe sprânceana stângă, cu o grație plină de tandreţe care îi 
scotea în evidență linia fină a gâtului aparent o invitaţie să lase un sărut tandru pe pielea 
moale de sub urechea ei. Exact lângă locul în care pusese o picătură de parfum, pe care îl mai 
putea simţi şi a doua zi, chiar dacă în camera lui trăsnea a transpirație, murdărie şi ziare 
vechi. 

Uneori, se întreba dacă ar fi băgat-o măcar în seamă în alte împrejurări - în mUlocul 
unei serate de la Washington, de exemplu. Alteori ea se arăta destul de necioplită, un defect 
pe care Falk îl observase adeseori la femeile din armată. Era un reflex de supravieţuire în 
mediul lor înconjurător, faţa aspră care semnala faptul că nu se vor lăsa date la o parte cu 
uşurinţă. Toate bune şi frumoase, presupuse el, deşi, în clipele când nu se simţea privit, se 
descoperea tatonând această fațadă ca pentru a-i măsura duritatea. Când Pam izbucnise întrun 
torent de obscenități, în timp ce discutau despre fotbalul jucat în Nebraska, Falk se arătase 
destul de curios încât să întrebe: 

— Tatăl tău te-a învăţat să vorbeşti aşa, ori sergentul instructor? 

Ar fi putut să jure că ea se înroşise uşor, dar apoi îl şfichiuise: 

— Tata a fost sergentul meu instructor. Primul, oricum. Sau ar fi putut să fie. 

— Ar fi mândru de tine. 

— Cred şi eu că ar fi, câtă vreme ar şti că iau apărarea celor de la Sooners. 

Şi mai iritantă pentru Falk era ideea să-şi dea întâlnire cu cineva care nu dădea nici 
două parale pe aprobarea ierarhică. 

Luând în consideraţie concurența masculină de la Gitmo, se întreba uneori ce văzuse 
ea la el. Nu atrăgea câtuşi de puţin privirile. O grămadă de lume care îl cunoştea pe Falk avea 
convingerea că-l mai văzuse şi înainte - la cafeneaua de la birou, în strană din spate de la 
biserică ori la peluză, la meciul de fotbal al puştiului lor. Avea genul acela de chip destul de 
plăcut atunci când e lângă tine, dar în acelaşi timp şi capacitatea de a trece neobservat chiar 
sub ochii tăi. Ochii, de un albastru spălăcit, te invitau să ai încredere în ei chiar dacă solicitau 
politicos menţinerea distanţei. În colţuri, o rețea fină de riduri care puteau proveni fie de la 
râs, fie de la grUi. În jur de treizeci de ani, după cum ghiceau cei mai mulţi. Dar, până se 
gândeau ei să sape dincolo de calitățile lui de om de rând, Falk deja plecase, făcându-i să-şi 
pună întrebarea dacă era oare un bărbat foarte grăbit să u unul care preferă să nu fie examinat 
de aproape, ca o insectă. 

Oricum ar fi stat lucrurile, realitatea era că acum fusese prins în cârlig şi se părea că 
şi ea era prinsă, indiferent de interpretarea altora. Se gândea că-şi vor da seama destul de 
curând, după întoarcerea pe continent, dacă doar contextul în care se aflau era ingredientul 
magic din legătura lor. Numai că, în ultima vreme, se surprinsese sperând că nu va fi cazul. 

— Am auzit că ai făcut o mică plimbare pe plajă cu generalul, îi spuse ea, când el 
tocmai se aşeza la masă. 

— Ai auzit şi tu, ca toată lumea, de altfel. 

— Ai scos-o la capăt până acum? El ridică din umeri. 
— După mine, e şi acum beat, în patul vreuneia, după ce a leşinat cu chiloţii ei pe cap. 
Ea zâmbi, cu o urmă de roşeaţă pe chip, ceea ce şi fusese scopul lui. 

— Presupui că e la fel ca tine. 

— Sau ca orice bărbat de la masa asta. 

Ceea ce o făcu să ridice privirea, timidă, timp de o clipă. Femeile nu rezistau 
niciodată multă vreme aici fără să li se aducă aminte de locul pe care îl ocupau, iar când Falk 
îi văzu privirea, regretă remarca şi schimbă subiectul. 

— Numai că îmi dă peste cap tot programul. Tocmai făcusem progrese cu Adnan. 
Până când Tyndall a dat buzna peste noi. 

— Tyndall v-a întrerupt şedinţa? 

— Nici măcar n-a bătut la uşă. A pretextat că uitase ceva. 

— ŞI tocmai cu Adnan, dintre toţi. Ca şi cum ai arunca un şarpe cu clopoței pe un 
mânz nervos. 

Pam făcea parte dintre puținii care îl încurajaseră să continue încercările cu Adnan. Şi 
ea avea porția ei de suflete pierdute. 

— Eram pe muchia unei breşe. Mi-a dat până şi un nume. Nu unul întreg, 
bineânţeles, altfel n-ar mai fi Adnan. Dar părea să creadă că e ceva. S-a supărat rău de tot, s-a 
gândit că Mitch ascultase de dincolo de geam. 

— Şi eu am avut o şedinţă ciudată, cam tot aşa. Îl privi foarte atent, ca şi cum el era 
deja la curent. 

— Da? 

Pam ezită să continue, aşa că Falk aşteptă, mulțumindu-se s-o privească. Cel mai 
mult voiai să-i câştigi ochii, decise el. De un albastru adânc şi întrebători, aproape tânjind. 
Voia să fie el cel după care tânjeau ochii ei. Poate că ăsta era secretul ei cu arabii. 

— Mda, zise ea în cele din urmă, uitându-se în jos, la muchia neregulată a unei felii 
de pepene, apoi, ridicându-şi din nou capul. Iar ochii aceia. A fost pronunțat numele tău. 

Ciudat. 

— Numele meu? 

Exact ce-ţi trebuia să auzi, că cineva de-acolo, din spatele gardului de sârmă 
ghimpată, tocmai îţi sfâşiase vălul de anonimitate. Poate că un MP supărat îl înjurase pe 
nume în apropierea vreunei celule. 

— De fapt, n-a fost numele tău. O descriere care aduce teribil de mult cu tine. Fost 
puşcaş marin, numit în post la Gitmo, în prezent anchetator guvernamental. 

— Ciudat. Cine era subiectul? 

— Niswar al-Halaby. Un sirian nebun. Spunea că a auzit-o de la yemeniţi. Telegraful 
fără fir de la Camp 3. I-ai spus lui Adnan toate astea? 

— Adnan crede că sunt un polițist din California. Şi n-am scos niciodată vreo vorbă 
despre armată. (Din obişnuință, minţeau despre ei înşişi chiar şi în fața subiecților cei mai 
dispuşi să coopereze. N-avea nici un rost să le pună la îndemână vreo unealtă pentru un 
eventual şantaj.) Dar ştii şi tu cum merg treburile. Dacă stai destul de vorbă cu ei, e inevitabil 
să nu iasă la iveală părticele din tine, cel adevărat. Adnan e un puşti isteţ. Poate că a pus 
fragmentele Ia un loc sau a inventat singur totul şi a avut noroc. 

— Ai avut cumva vreo legătură cu el şi înainte, sau cu vreunul dintre yemeniţi? Poate 
în timpul anchetei pentru Cole? 

— Până acum două luni n-am dat niciodată cu ochii cu el. Şi nici cu ceilalți yemeniţi. 

— Nu te-am întrebat dacă îi cunoşteai. Am întrebat doar dacă exista vreo legătură 
între voi. Poate printr-un dosar ori printr-un martor. Ceva de dinainte. 

— Ce-i asta, Pam? Ar trebui să ne ducem într-o cameră de interogatoriu? 

— Tu să-mi spul. 

Vorbeau mai încet şi îşi apropiaseră capetele. Pentru ceilalți de la masă arăta probabil 
ca o ceartă intimă sau că stabilirea unei întâlniri. Falk aruncă o privire spre capătul mesei şi îl 
văzu pe Tyndall uitându-se la ei cu o privire de cunoscător. Apoi, Pam se aplecă înainte, 
mâinile ei aproape atingându-l pe Falk printre tăvile pe care le ţineau amândoi. Îşi cobori 
vocea până la o şoaptă: 

— Voiam să ştiu ce să fac cu chestia asta, atât. Dacă Biroul făcea vreo investigație 
prealabilă asupra oricăruia dintre yemeniţi, ori îi punea pe vreun fel de listă de supraveghere 
încă dinainte să ajungi tu aici, fie legat de munca ta, fie nu, ar fi fost util de ştiut. Uar, după 
tine, aşa ceva nu pare să se fi întâmplat. 

— Nu, din câte ştiu eu. Ea îi aruncă o privire directă. Nu fac pe nebunul, chiar nu 
ştiu. Dar mi s-a spus că nu există nici un dosar despre el sau despre ceilalți de care mă ocup. 
Oricum, nu de pe vremea anchetei legate de Cole. Dacă altcineva îl indicase drept o figură cu 
ceva interes, atunci îmi depăşeşte nivelul de acces. Poate că ar trebui să-l întrebi pe 'Tyndall. 

— Nici măcar din punctul de vedere al cubanezilor? 

— Al cubanezilor? Aici, la Gitmo? 

— N-am de unde să ştiu. 

— Treaba asta devine din ce în ce mai ciudată. Acum, el simţea cum i se înfierbântă 
obrajii. Nu putea decât să spere că n-avea să roşească. 

— Da. Şi eu m-am gândit. 

— ŞI, până la urmă, ce naiba a spus? 

— Dacă nu includ informaţia în raport, probabil că n-ar trebui să spun nimănui nimic. 
Nici măcar ţie. Cel puţin, nu până n-o iau din nou la puricat cu Niswar. Falk nu era sigur cum 
trebuia să se simtă în legătură cu acest subiect. Oare Pam avea de gând să omită acest detaliu 
doar ca să-l cruţe pe el, sau ca să evite presiunea venită de sus? Amândouă, poate. În cazul 
anchetatorilor militari, întotdeauna erau implicate şi alte considerente, în care erau amestecați 
superiorii direcți şi felul în care aceştia ar putea reacționa. Dar Falk era şi mai derutat de 
întrebarea de unde ar fi putut proveni informaţia. Ar fi putut jura că în timpul schimbului de 

date cu Adnan nu lăsase să-i scape nimic precis în legătură cu trecutul său. 

— Cine a mai fost acolo? Întrebă el. 

— Din fericire, nimeni. Doar polițistul, care nu ştie nici măcar o boabă de arabă. Nu 
te teme, dacă o să apară vreodată într-un raport, tu o să fii primul care află. 

— Cred că ar trebui să-ţi mulțumesc. 

Ea zâmbi, deşi puţin cam încruntată, dar înainte să apuce să mai spună ceva, Tyndall 
îi întrerupse, aşezându-se pe un scaun liber din stânga lui Falk. 

— Viaţa pe-aici devine tot mai dulce în fiecare zi, nu? Făcu semn către o porţie de 
îngheţată de ciocolată, cu moţ, pe care o adusese cu el la masă. 
Era ultima atracție a cantinei, deşi Mitch era singurul care o mânca dimineaţa. 

— Pesemne că săptămâna viitoare o să arunce şi nişte cotlete pe grătar pentru micul 
dejun. 

Atunci când nici Falk, nici Pam nu-i răspunseră imediat, Tyndall realiză că probabil 
era inoportun. 

— Scuze. Am nimerit într-un moment nepotrivit? «e — Nu mai mult decât de obicei, 
răspunse Falk. 

— Cum am spus şi aseară, să ştii că-mi pare rău. N-am dispus decât de două ceasuri 
să încerc să scot o întreagă rețea de la omul meu, Muhammad. 

— Mă rog, zise Falk. 

— Auzi, mai bine ai da vina pe şeful nostru de echipă. Un pretenţios afurisit, mai ales 
în privinţa detaliilor. 

— Detalii? O voce nouă se apropie dinspre linia de autoservire. Era colegul de 
apartament al lui Falk, Whitaker, care căuta un scaun liber. Cred că nu pui din nou la îndoială 
valoarea produsului final, Mitch? 

— Ia scaunul meu, spuse Falk, ridicându-se. Lungile ore lipsite de somn părură să-l 
ajungă din urmă, de îndată ce se ridică. De ce avea mai multă nevoie acum era un duş şi un 
somn bun. Fără îndoială, va avea de arhivat o grămadă de hârțoage, de interogat camarazii lui 
Ludwig, plus alte fire de urmărit, iar generalul va dori ca toate astea să fi fost făcute de ieri. 
Dar, fără să închidă puţin ochii, n-o să reuşească să facă nimic. 

— Tocmai pe tine voiam să te văd, spuse Whitaker. Mai ales dacă te întorci la 
castelul nostru. 

— Ai nevoie de ceva? 

— Nu, dar asigură-te că verifici poşta de pe masa din bucătărie. Nu vine în fiecare zi 
un plic parfumat din Puerto Rico. Şi scrisul e frumos. Pui temeliile concediului viitor, 
şmechere? 

— Oho-ho! Se băgă şi Tyndall, turnând gaz peste foc. Nici unul dintre ei nu se 
întoarse către Pam, dar Falk ştia că mureau să-i arunce măcar o privire. Ea puse capăt 
discuţiei, ridicându-se în picioare. 

— Poftim, Whitaker. Ia scaunul meu. Băieți, acum vă las cu secretele voastre. 
Păstrase un ton de conversaţie uşoară, nu însă fără să-i arunce o privire lui Falk, care era 
acum mai rece decât înainte cu câteva clipe. Numai încredere reciprocă nu se mai numea asta, 
oricum, era ultima dintre grUile lui Falk. La menţionarea plicului parfumat - sosit, nici mai 
mult, nici mai puțin, decât din Puerto Rico -, aproape că ghicise parfumul, un buchet care 
acum îi înflorea în amintire, în pofida mirosului stătut de ouă prăjite şi de mopuri umede din 
sala popotei. Era parfumul unei întregi insule, în parte de hibiscus, în parte de mirodenii, şi se 
întorcea din adâncurile trecutului său. La gândul că scrisoarea stătea singură acolo, pe masa 
din bucătărie, unde oricine pu tea să o deschidă, începură să-i tremure genunchii. Mai bine 
pornea la drum. 

— Ne vedem mai târziu, spuse el, mişcându-se repede, cu tava în mână. Măcar 
nimeni nu ştia de ce roşise. 

CAPITOLUL PATRU 


După felul în care Falk se apropie de scrisoare, puteai crede că era un plic-capcană. 
Se afla tot acolo, pe masa din bucătărie, aşa cum i se spusese, dar el nu era în stare s-o atingă. 
Se aplecă în față ca să o vadă mai bine şi recunoscu imediat scrisul. Apoi îl izbi parfumul, 
dens ca fumul unui foc de tabără. Al ei, fără îndoială, indiferent cât de puțin probabil. Până 
acum, planurile lui pentru restul zilei fuseseră foarte clare şi precise. Se va ocupa de rutina 
cazului Ludwig şi va încerca să mai obțină o şedinţă cu Adnan. Generalul Trabert îi spusese 
să-şi lase baltă sarcinile curente, numai că ceea ce făcea el nu era genul de muncă pe care o 
poți întrerupe apăsând pe un buton, mai ales în cazul unui subiect ca Adnan. O asemenea 
revelaţie era ca o tăietură făcută cu un bisturiu fin, care se închide rapid dacă nu o lărgeşti 
imediat. Poate că întreruperea lui Tyndall făcuse deja sutură. Dar acum trebuia să se ocupe de 
scrisoare. Falk dădu ocol mesei. Mai întâi, optă în favoarea unei amânări, luând-o iute pe 
coridor şi transpirând din cauza puseului de energie. Căldura, lipsa de somn şi noile 
evenimente îi aduseseră motorul în pragul suprasarcinii. 

Se opri în uşa dormitorului său, pentru o scurtă inspecţie. Nimic nu fusese mişcat din 
loc, în măsura în care putea aprecia. Nu din cauză că ar fi fost în stare să observe vreo 
schimbare în dezordinea de-acolo - patul nefăcut, sertarele întredeschise, un tricou încă umed 
de transpiraţie aruncat pe un scaun. Ziare şi reviste împrăştiate pe noptieră, alături de dosarul 
pe care ar fi trebuit să-l ducă înapoi încă de ieri. Un ochi atent ar mai fi găsit aici şi alte 
motive de curiozitate. Îşi continuă cercetarea prudentă, cameră după cameră, atât pentru a se 
calma, cât şi pentru a se convinge că totul era în regulă. Camera lui Whitaker era aranjată şi 
curată lună. O scrisoare pentru acasă, pe jumătate încheiată, rămăsese pe masa de lângă pat, 
alături de un ceas care, ticăind, spărgea liniştea. Înainte să iasă, Falk distinse, oarecum 
ruşinat, cuvintele „plictiseală" şi „draga mea". Presupuse că Whitaker plecase de acasă cu 
puţin înainte de a veni la cantină pentru micul dejun, iar scrisoarea trebuie să fi ajuns ceva 
mai devreme, dis-dedimineaţă - numai că aici orele de predare a corespondenţei erau cât se 
poate de ciudate. Falk nu mai trecuse pe acasă de când plecase spre Windmill Beach, la 4 
dimineaţa. La Gitmo, chiar şi în locuinţele particulare, intimitatea nu-ți era deloc garantată. 
Oricine putea să vină şi să plece între timp. 

Se întoarse în bucătărie şi luă plicul. Era sigilat cu bandă adezivă transparentă, poate 
ca o precauţie suplimentară. Sau cineva de la bază făcuse asta după ce-i inspectase conţinutul. 
Timbrul, era de acum trei zile. Destul de bine pentru Gitmo. Trebuie să fi venit cu avionul de 
ieri, de la baza aero-navală Roosevelt Roads din Puerto Rico. Desfăcu plicul şi mirosul de 
hibiscus deveni mai intens. În ciuda accesului momentan de paranoia, o mulțime de amintiri 
plăcute îi năvăliră în memorie. Îşi aminti cum dansaseră prima dată, cum obrazul ei îl atingea 
pe al lui. Mai târziu, parfumul umpluse camera, iar tânărului puşcaş marin abia îi venea să 
creadă că dăduse peste el un asemenea noroc. Câteva luni mai târziu, chiar dacă aflase mult 
mai multe, tot nu încetase să creadă în devotamentul şi dăruirea ei, cel puţin până la un 
anumit nivel. Şi ea spunea acelaşi lucru, în scrisori care arătau exact ca asta, minus banda 
adezivă. Dar atunci pe Stâncă era o altă eră. 

În plic era o singură coală de corespondență, roz, împăturită. Înainte să înceapă s-o 
citească, Falk aruncă o privire peste umăr, apoi se duse până la plasă pentru insecte de la uşa 
din față, se uită în lungul străzii, către terenul de golf, şi închise uşa. Se aşeză pe canapeaua 
mare de lângă fereastră. Mai întâi numără paragrafele. Cinci. Treabă serioasă era întotdeauna 
abordată în cel de-al treilea, dar, din nostalgie, începu cu începutul: 

Draga Revere, 


Ti-am dus dor atât de mult. Au trecut ani şi tot te. Mai văd cu mine. 
Îți mai aminteşti de. Nopțile noastre, atât de minunate, împreună? Suntem în visul meu, 
dansând târziu, în lumina stelelor. 


Până aici, la fel ca întotdeauna - engleza ezitantă, fermecătoare din cauza sintaxei 
stângace. Dar, dacă era o profesionistă, n-ar fi trebuit să nu facă nici o greşeală? Totuşi, cum 
să nu cazi în plasa unei exprimări atât de perfect stâlcite ca „dansând târziu, în lumina 
stelelor"? 


Luna trecută am auzit că eşti în Cuba, lucrând pentru țara ta. Pentru tine mă bucur mult. 
Sper să-ți găseşti timp acolo să le gândeşti la mine şi să-mi scrii. 


Iar acum, chestiunea care ne interesează. 


Îl mai ţii minte pe Harry, prietenul nostru care. Locuieşte aproape? Și el vrea să te vadă şi 
se aşteaptă să se întâmple asta în curând. Aşa, când vii în vizită ai să poţi să ne vezi pe toți. 
Vară a fost destul de plăcută şi mai primesc o slujbă din când în când. 


Şi aşa mai departe, câteva propoziţii lipsite de importanţă, bârfe mărunte care sunau 
plat după un început atât de promiţător. Apoi, încheierea obişnuită, cu înflorituri de prăjitură 
pentru şcolăriţe. 


Cu dragoste, Elena 
XXX000O 


Îmbrăţişări şi sărutări, ca de obicei. Numai că, de data asta, semănau mai mult cu 
X-uri şi O-uri obişnuite, ca nişte pioni aşteptând să fie desfăşuraţi pe tabla de joc într-o 
partidă cu rezultat incert. 

Lăsă să-i scape un oftat, împături hârtia fină şi o puse înapoi în plic. Să-i dea foc? S-o 
rupă bucățele? S-o înghită, pentru numele lui Dumnezeu? Orice măsură părea tardivă. Până 
acum, prezenţa scrisorii trebuie să fi fost remarcată undeva, pe teritoriul bazei. Aşa că o 
îndesă în buzunarul pantalonilor, dându-și seama, prea târziu, că avea să poarte cu el 
parfumul dacă se întâlnea cu Pam în cursul zilei. 

După toate aparențele, ştirea era că „vechiul lor prieten" Harry dorea o întâlnire. 
N-avea ce-i face, omul trebuia să aştepte. Poate că Falk avea chiar să ignore complet somaţia. 
În orice caz, ceea ce îşi dorea cel mai mult în clipa de faţă era puţin somn, fie el chinuit sau 
nu. 

Se pricepea să se odihnească în condiţii de stres; învățase încă de mic să închidă ochii 
chiar dacă în camera alăturată izbucnea iadul: se cuibărea cât mai bine sub pătură, ca şi cum 
ar fi înotat într-o apă adâncă, un refugiu îngheţat unde nimeni nu şi-ar fi bătut capul să-l 
urmărească. La Gitmo, această tehnică se dovedise de două ori salvatoare, ajutându-l să scape 
nu numai de necazuri, ci şi de căldura care i se aşeza pe piept ca un bolovan când se băga în 
pat. Acum, mai Jos, se gândi, respirând ritmic şi încet. Lumina slăbi pe măsură ce o presiune 
ciudată îi creştea în urechi, ca şi cum chiar era un scufundător care, curând, avea să atingă 
adâncimea dorită. 

După numai câteva secunde - sau atât i se părea că trecuse - se chinui să ajungă din 
nou la suprafață, atras de un zgomot persistent pe care nu-l mai putea ignora. Se ridică 
gâfâind, scăldat în sudoare. Şi atunci auzi din nou ciocănitul pe rama plasei de la ușă. ÎI striga 

cineva, o voce vag familiară. 

— Domnule? Domnule Falk? Era polițistul militar care îl însoțise de dimineață. Se 
uită la ceas, şocat să constate că era aproape două după-amiaza. Dormise cinci ore. 

— Aici, soldat. Vin imediat. Îşi aruncă pe el o cămaşă, luptându-se în continuare cu 
ameţeala. În drum spre uşă, nu rezistă să arunce o privire către masa din bucătărie şi intră în 
panică văzând că scrisoarea dispăruse, apoi îşi aminti că o băgase în buzunar. 

— Ce s-a întâmplat? 

MP-ul făcu un pas înainte, cu bereta în mână. 

— E vorba de sergentul Ludwig, domnule. L-au găsit. 

— Viu? 

— Nu, domnule. Înecat. 

Ştiri proaste, dar o soluţie binecuvântat de rapidă. Era mai uşor pentru familia 
sergentului şi, categoric, mai uşor pentru Falk. Ar fi pariat că analiza sângelui va demonstra 
prezenţa alcoolului, indiferent ce susțineau camarazii omului. În cele din urmă, aproape toţi 
cedau în fața băuturii, măcar pentru o noapte. 

— Îmi pare rău să aud asta. Oricum, mulţumesc că mi-ai spus. Cred că acum trebuie 
să merg şi eu acolo. 

— De fapt, domnule, am venit să vă duc la o întâlnire. 

— O întâlnire? 

Probabil o şedinţă de evaluare a pagubelor. Ideea lui Trabert. 
— Cu cubanezii, domnule. La poarta de nord-est. A ieşit pe țărm în partea lor. 
— Nu se poate. 

Era ceva uluitor. De-a dreptul imposibil. 

— Ba da, domnule. Generalul vrea să-l însoțiți pe căpitanul Lewis când se va duce să 
recupereze cadavrul. Cred că cei de-acolo sunt cam nervoși. Cum naiba să nu fie? Doar dacă, 
după secole, vânturile şi curenţii oceanului şi-ar fi schimbat peste noapte cursul său dacă 
Ludwig ar fi bătut recordul la înot maraton, doar atunci ar fi fost posibil să ajungă pe coasta 
cubaneză. Se alesese praful de soluţiile rapide. 

— [a-o înainte, soldat. O să fie ca pe vremuri. 

Poarta de nord-est este un memento al tentativelor şi aptitudinii adversarilor noştri de 
a obține de la noi informaţii operative. Aceşti adversari ne pot vedea precis şi fără dificultate, 
ne pot auzi prin intermediul unor dispozitive de ascultare sofisticate şi vor încerca, în 
continuare, să manipuleze şi să deformeze adevăratele noastre obiective din cadrul Forţei 
Operative Reunite de la Guantanamo. Din „Colţul OPSEC", rubrică permanentă în 
săptămânalul JTF-GTMO, The Wire. 

CAPITOLUL CINCI 


Poarta de nord-est era ascunsă într-un colț îndepărtat al bazei. Era un punct de 
control izolat, cu. Palmieri, cea mai mare diferență față de altele fiind că toate incidentele 
de-acolo se desfăşuraseră departe de ochii publicului. Pe vremea Războiului Rece, ambele 
tabere instalaseră dispozitive-capcană pe toate drumurile de acces şi umpluseră terenul cu 
mine. Câteodată, se ajungea chiar la schimburi de focuri. De cele mai multe ori, tensiunea 
genera ceva inofensiv, care semăna cu farsele dintr-un cămin studenţesc. Cubanezii se distrau 
aruncând cu pietre în postul de observaţie nr. 31 al puşcaşilor marini, o clădire mică, din 
beton, precum şi în turnul de pază care domina poarta de pe dealul din față. Le plăcea să facă 
asta mai ales noaptea, închipuindu-şi că fiecare lovitură directă putea trezi din somn orice 
soldat care ar fi încercat să ațipească. Americanii au răspuns provocărilor prin blocarea liniei 
de foc cu un gard de treisprezece metri înălțime, identic cu cele ridicate pe autostrăzi, lângă 
terenurile de golf, pentru a împiedica mingile să lovească maşinile care treceau. Cubanezii au 
contraatacat cățărându-se pe gardul cel nou pentru a agăța umeraşe din metal care clincăneau 
şi sunau toată noaptea, ca nişte clopoței de vânt. Apoi, au atacat cazarma cu un proiector pe 
care americanii l-au scos din joc fără să fie nevoiţi să tragă un singur foc de armă, prin 
montarea unei imense embleme roşu-aurie a corpului puşcaşilor marini pe coasta dealului 
unde bătea fasciculul. 

Falk patrulase uneori în zonă când era puşcaş marin. Bătea pe jos toate potecile, în 
căldura înăbuşitoare, cărând în spate echipamentul de luptă complet - armă, rachete de 
semnalizare, staţie radio, raţii de hrană şi opt încărcătoare. Era o mică lume ciudată care 
devenea înspăimântătoare după căderea nopţii, strălucind verde fosforescent prin lentilele 
ochelarilor săi de vedere pe timp de noapte. Orice şoarece de bananier care se furişa prin 
frunziş făcea la fel de mult zgomot ca un raid de comando. 

În timpul primului său an la post căzuse Zidul Berlinului şi, timp de câteva 
săptămâni, situația fusese tensionată. Ultimul schimb de focuri izbucnise în luna următoare. 
Dar, până la sfârşitul celui de-al treilea an, Uniunea Sovietică, acum în plină descompunere, 
îşi strânsese băierile pungii pentru Cuba, ceea ce îi provocase inamicului grUi mult mai mari 
decât o mână de pușcași marini batjocoritori. În zilele acelea, cadavre de cubanezi eşuau 
uneori pe malul american, dar erau civili, nu militari - probabil refugiați care se înecaseră ori 
fuseseră împuşcaţi în timp ce înotau spre libertate. Nimeni nu făcea mare caz câtă vreme 
americanii trimiteau corpurile înapoi, dar, din când în când, câte unul reuşea să treacă dincolo 
şi scăpa cu viaţă. 

Astăzi, atmosfera era mai calmă ca niciodată. Americanii demontaseră capcanele 
explozive şi curățaseră câmpurile de mine, înlocuindu-le cu senzori de sunet şi detectoare de 
mişcare. ŞI, din cauza a tot ce se vorbea în legătură cu OPSEC şi reânnoirea vigilenţei, nu-şi 
mai dotaseră cu personal postul de observaţie 24/7, bazându-se în schimb pe patrulele 
motorizate. Cu câteva zile în urmă, generalul Trabert ordonase şi desfăşurarea câtorva colaci 
de sârmă ghimpată. 

Cubanezii nu ajunseseră niciodată să-şi curețe minele şi, de câte ori izbucnea un 
incendiu, câteva zeci săreau în aer, explodând ca nişte gloanţe aruncate într-un foc de tabără. 
Puținele umeraşe uitate pe gard ruginiseră în locurile lor. Dar poarta de nord-est continua să 
fie singurul punct din perimetru unde cei doi vechi adversari ajungeau regulat față în față. 
Era, în continuare, punctul de acces pentru cei câțiva cubanezi bătrâni care continuau să facă 
naveta la slujbele lor din baza americană. La începutul anilor '60, fuseseră trei mii, suportând 
zilnic batjocură şi înjurăturile gărzilor lui Castro în schimbul salariilor în dolari. Acum mai 
rămăseseră doar nouă, iar cel mai tânăr dintre ei avea şaizeci şi patru de ani. Soseau la 5.30 
dimineaţa şi plecau la 4.30 după-amiaza, iar la fiecare două săptămâni duceau acasă plicuri 
umflate cu dolari americani, pentru ei şi pentru alți o sută de pensionari. 

Singurul alt contact regulat era întâlnirea lunară dintre comandantul bazei navale 
americane de la Guantanamo, căpitanul Rodrick Lewis, şi echivalentul său din Brigada de 
Frontieră a Armatei Revoluţionare, generalul Jorge Cabrai. Întâlnirile erau prietenești şi 
reținute. Pentru a evita surprizele neplăcute, se anunțau din timp unul pe altul ori de câte ori 
una din părți era pe cale să înceapă o nouă construcție sau să se angajeze în vreun exercițiu 
militar. Generalul Cabrai aflase de iminenta sosire a sute de deţinuţi din Afganistan cu mult 
înaintea opiniei publice din America. Îşi asumau rolul de gazdă pe rând. De obicei erau 
puţine chestiuni oficiale pe ordinea de zi, aşa că stăteau de vorbă despre baseball, pescuit sau 
mâncarea pe care o aveau în față. Ca pentru a confirma natura neoficială a relației lor, se 
angajau câteodată într-un mic troc de contrabandă - o cutie de trabucuri cubaneze pentru un 
cartuş de Marlboro, un CD cu western-country pentru o casetă artizanală cu salsa. Orice 
problemă care apărea între întâlniri era de regulă rezolvată prin e-mail, cu excepţia combaterii 
vreunui incendiu grav, când se întâlneau ca doi generali bătrâni pe front şi îşi uneau forțele 
pentru a înfrânge inamicul comun. Dar descoperirea cadavrului sergentului Ludwig implica 
măsuri fără precedent. Nu se mai întâmplase ca un american să moară în partea greşită a 
gardului. Deocamdată, tensiunea Războiului Rece revenise la modă, iar Falk urma să 
primească un scaun în primul rând. 

Când ajunse la postul de observaţie, văzu că trei Humvee-uri erau deja parcate acolo. 
Unul dintre ele avea steagul de general cu două stele. În el se afla Trabert, așteptând să facă 
prezentările de rigoare. 

— Falk, căpitanul Lewis. Vreau să stai lângă el când cubanezii ne predau corpul. 

Căpitanul se remarca printr-o siluetă impresionantă. Era un afro-american înalt şi îngrUit, 
mereu calm. Aşa şi trebuia. Funcţia lui de comandant al bazei îi cerea atât cunoştinţele unui 
primar de orăşel de provincie, cât şi pe cele ale unui comandant militar. Într-o asemenea 
izolare, familiile celor din bază aveau tendinţa să o ia razna într-o clipă. Chia r dacă oamenii 
nu erau încântați de ideea prezenţei unei închisori pentru fanatici AlQaeda în curtea lor din 
spate, fuseseră totuşi plăcut surprinşi de suplimentul de energie injectat în viața bazei. Lewis 
chiar făcuse glume pe tema reinstalării singurului semafor din oraş, retras cândva la muzeul 
bazei. Din câte auzise Falk, căpitanul era fericit să nu-i stea pe cap lui Trabert - şi invers -, 
ceea ce punea întâlnirea de față sub auspicii cu atât mai neplăcute. 

— O să te prezint generalului Cabrai, spuse căpitanul Lewis. 

— În ce calitate? 

Lewis se întoarse către general. 

— Care a fost terminologia acceptată, domnule? 

— Ofiţer de legătură din partea civilă, reprezentând familia sergentului Ludwig. Falk, 
nici o menţiune despre instituția la eşti angajat. Căpitanul va conduce tratativele, dar cască 
ochii. 

— Trebuie să urmăresc ceva în mod special? 

— Orice iese din normal. 

— Toată povestea asta iese din normal. 

— Un motiv în plus pentru încă o pereche de ochi. Falk se întrebă dacă Lewis era 
îngrUorat din cauza prezenţei sale. Faptul că expediase cu un mormăit obişnuitele politeţuri, 
mai ales în cazul unui civil, părea cel puţin lipsit de delicateţe. Observă că Lewis adusese cu 
el un număr recent din Spoiis lllustratai, în care povestea de pe copertă era despre un 
aruncător de origine cubaneză - poate o ofertă de pace. Manevrele lui Trabert aveau probabil 
să-i şifoneze stilul. Dar Falk nu avea de gând să se bage la mUloc într-o ciocnire între armată 
şi marină, dacă s-ar fi ajuns la aşa ceva. 

— Şi cum o să meargă lucrurile? Îl întrebă el pe Lewis. 

— Cam ca de obicei. Ne ducem până la ghereta santinelei din partea noastră a 
gardului, însoțiți de doi puşcaşi. Cubanezii vor trimite o escortă să ne conducă peste drum. Ei 

conduc spectacolul, aşa că ne vom întâlni pe partea lor, în ceea ce pe vremuri era baraca de 
schimb valutar. 

— Mergeţi şi dumneavoastră? ÎI întrebă Falk pe general. 

Trabert clătină din cap. 

— Nu vreau să umflu treaba asta mai mult decât merită. Vreau totuşi să fiu de faţă, 
dacă apare vreo problemă. 

— Aveţi motive să credeţi că va apărea vreuna? 

— Într-o situaţie nouă şi cu inamici vechi, nu se ştie niciodată. 

Falk observă o uşoară încruntare din partea lui Lewis, dar căpitanul îşi ţinu gura. Apoi, cu 
o privire spre fereastră, Lewis spuse: 

— Se pare că au şi venit. Asta-i maşina generalului Cabrai. 

Un camion verde, cu prelată, tocmai se oprise pe partea cubaneză, sub o lozincă mare 
şi albă care clama: Republica de Cuba. Tenilario Libre de America. Era o ironie involuntară a 
cubanezilor: „Teritoriu liber al Americii". Câţiva soldaţi săriră jos din spatele maşinii. 

— Se pare că au adus cu ei ceva mai mulți decât de obicei, spuse Lewis, fără să pară 
alarmat. 

Trabert dădu din cap, ca şi cum cele mai rele aşteptări tocmai îi fuseseră confirmate. Apoi, 
îndreptă un binoclu asupra scenei. 

— Hai, spuse Lewis. Să terminăm odată. 

Doi puşcaşi marini deschideau drumul, iar lângă căpitan mergea şi un traducător 
militar. Când ieşiră din umbra postului de observaţie, strălucirea soarelui îi lovi ca o lamă de 
sabie. O iguană mare, cu labele mişcându-1-se ca nişte pedale, o tuli din drum în timp ce ei 
coborau dealul spre globul roşu-auriu al corpului puşcaşilor marini. Emblema arăta ca şi cum 
ar fi primit de curând un strat de vopsea. Deasupra plana în cercuri o pereche de vulturi, în 
formaţie cu alte patru păsări mai mici, dar mai înspăimântătoare, parcă ieşite dintr-o gravură 
gotică. Ar fi părut ceva de rău-augur dacă nu ar fi fost deja un spectacol obişnuit. 

— Aviația cubaneză, spuse Lewis. 

— Mda, simpatică escortă. 

— Vrei să întreb ceva anume? 

— Ne trebuie punctul exact unde au găsit corpul chiar coordonatele GPS, dacă e 
posibil. Nu că m-aş aştepta să le primesc. Şi ora exactă, plus orice observaţii medicale pe care 
le-au înregistrat. 

Lewis dădu din cap. Trecură de un baraj antitanc vopsit în roşu şi auriu şi purtând 
inițialele USMC" şi ajunseră la postul de pază american, unde un soldat cu echipament de 
campanie deschise o poartă doar cât să-i lase să treacă în şir indian. Lewis, în fruntea alaiului, 
ezită o clipă, aşteptându-i pe cei doi soldați cubanezi care traversau poteca pavată din 
mUlocul fâşiei no man's land de douăzeci de metri lăţime. Nu se auzea nimic altceva decât 
paşii lor. 

— Băieții noştri ar rămâne de obicei să ne aştepte aici, şopti Lewis, dar în e-mailul 
generalului Cabrai se precizează să-i luăm cu noi ca să transporte cadavrul. 

— Aşa aţi aflat? Printr-un e-mail? 

— Exact înainte de prânz. Minunat pentru digestie. 

— A mai spus şi altceva? Lewis clătină din cap. 

— De obicei îi cam place să sporovăiască. Mă rog, o să vedem. 

Cubanezii aşteptau deja în umbra vechiului birou al vămii, zugrăvit în alb. Acum 
auziră prin fereastra deschisă o conversaţie înăbuşită, în spaniolă, care încetă în clipa când 
intrară pe uşa de sticlă. 


17 USMC - US Marine Corps, Corpul Puşcaşilor Marini al SUA. 

Încăperea era insuportabil de înăbuşitoare. O ordonanţă încă mai deschidea ferestre, 
în timp ce altă băga în priză un ventilator oscilant care arăta ca scos dintr-un catalog Sears din 
anip30. Ofiţerul aşezat în capul unei mese mici, probabil generalul Cabrai, rămase pe scaun, 
trăgând dintr-o ţigară de foi. Judecând după ezitarea căpitanului Lewis, Falk ghici că de 
obicei generalul se ridică mult mai repede. În cele din urmă, omul se ridică, masiv, proaspăt 
ras, cu ochii cenuşii plini de întrebări. Uniforma lui avea o culoare între bej şi oliv, nea 
trăgând prin nimic atenția, cu excepția peticelor de stofă de pe umeri, cu câte o singură 
steluță. Fără fasoane, se gândi Falk, la fel ca Marele Şef de la Havana. Generalul cubanez îşi 
scoase ţigara din gură, dar nu întinse mâna. 

— Asientese, por favor. 

Căpitanul şi traducătorul se aşezară pe nişte scaune vechi de lemn, care scârțâiră din 
încheieturi ca şi cum s-ar fi aflat acolo încă de pe vremea Războiului hispanoamerican'*. 

Falk nu avea scaun, aşa că rămase în picioare lângă puşcaşii marini din spatele lui 
Lewis, examinând chipurile sumbre din tabăra cealaltă. Şi ei aduseseră un civil. Poate doctor, 
poate - mai probabil - un politruc de la Direcţia de Informaţii sau din alt departament al 
Ministerului de Interne. 

Masa nu era pusă, dar o ordonanţă intră cu o tavă cu ceşcuţe pline până la buză cu 
cafea cubaneză. La fel ca în cazul scaunelor, doar pentru cei doi protagonişti şi translatorii 
lor. 

Generalul Cabrai deschise reuniunea după ce, aparent, luase hotărârea că prezentarea 
jucătorilor cu grade inferioare nu mai era necesară. 

— Lo sienlo... Începu el, iar Falk îşi îndreptă atenţia spre interpret, care repetă 
cuvintele generalului în limbajul prețios al traducerilor simultane. 

— Regret că trebuie să ne întâlnim în aceste împrejurări, domnule căpitan Lewis. 
Într-o clipă, vă vom transfera rămăşiţele pământeşti ale soldatului dumneavoastră. Dar nu mă 
pot abţine să nu comentez, în primul rând, că acest fapt mă tulbură. 

— Şi pe mine, răspunse Lewis. 

Când Cabrai auzi traducerea, clătină din cap. 

— Nu, nu. Tulburarea mea are cu totul altă natură. Aveţi o victimă şi, din acest 
motiv, vă bucuraţi de toată compasiunea mea. Dar pentru mine problema este mult mai 
amplă. Ce trebuie să le spun eu comandanților mei când mă vor întreba cum a fost posibil ca 
un soldat american - chiar şi unul mort - să ajungă pe țărm şi să nu fie descoperit ore întregi? 

Lewis deschise gura, dar Cabrai ridică o mână şi continuă, folosind ţigara de foi ca pe 
un băț indicator pentru a-şi puncta fiecare idee. 

— Cum putem şti în mod sigur că era mort când a ajuns în apele noastre? De ce, dacă 
înotase, era în uniformă? Asta nu v-ar sugera, dumneavoastră şi mie, în calitatea noastră de 
militari, că fie venea de pe un vas, fie îndeplinea o anumită misiune? 

Bune întrebări. Toate. Falk observă că civilul cubanez lua notițe. 

— Vă pot asigura, vorbind în numele tuturor celor din partea noastră, începu 
căpitanul Lewis, că sergentul Ludwig nu îndeplinea nici un fel de misiune, oficială sau de altă 
natură. lar motivul prezenţei lui acolo, în ocean, şi mai ales în apele dumneavoastră, este o 
enigmă la fel de mare şi pentru noi. Dar pot afirma cu deplină convingere că acționa pe cont 
propriu, şi nu în calitate de militar al Statelor Unite. După cum v-am comunicat mai devreme, 
în e-mail, unitatea lui îl raportase deja ca absent, iar câteva dintre lucrurile sale au fost găsite 
pe una dintre plajele noastre, la două mile de linia de demarcaţie. 

Falk remarcă uşor surprins cât de naiv era căpitanul, dar presupuse că această 
naivitate era deliberată. 


18 Războiul hispano-american (aprilie-august 1898), conflict declanşat de scufundarea navei USS Maine în portul Havana, 
în urma căruia Cuba şi-a declarat independența 

— Este liniştitor să aflăm că a fost înaintat un raport de „absenţă”, răspunse Cabrai 
prin intermediul interpretului, cu toate că şi acesta este o circumstanță convenabilă pentru 
partea dumneavoastră. O voi pune în discuţie cu superiorii mei. Am lansat deja propria 
noastră anchetă în această privință, bineânţeles. 

— Şi noi. Orice informaţie pe care ne-o puteți oferi în legătură cu ora şi locul în care 
a ajuns la țărm, starea lui inițială şi aşa mai departe nu poate decât să ne ajute pe amândoi să 
găsim răspunsurile la întrebările dumneavoastră cât mai curând posibil. 

— Toate la timpul lor. În primul rând, trebuie să fim liniștiți în privința motivului 
pentru care sergentul se afla acolo. 

Asta însemna că rănile provocate de incident nu aveau să se vindece prea rapid. Ca 
pentru a confirma faptul, Cabrai se ridică brusc în picioare, lăsând să se înţeleagă că 
reuniunea se încheiase. Lewis continua să ţină în mâna dreaptă revista făcută sul. Cabrai făcu 
semn unui soldat de lângă uşă, care dispăru afară. 

— Vor aduce corpul de la camion. Oamenii dumneavoastră îl vor prelua de aici. 

ÎI băgaseră pe sergentul Ludwig într-un sac pentru cadavre, de producţie sovietică, şi-l 
întinseseră pe o targă. Cei din cameră se uitară pe o fereastră laterală la desfăşurarea 
ciudatului transfer. Toată lumea păstra o tăcere rigidă, ca şi cum nimeni nu avea curajul să 
iasă înainte de încheierea formalităţilor. Lewis se îndreptă spre uşă fără să mai scoată o 
vorbă. Nu se strânseră mâini şi nu se rostiră cuvinte de bun-rămas. 

— A fost plăcut, mormăi căpitanul în timp ce mergeau către partea americană, în 
urma alaiului sărăcăcios format din cei doi puşcaşi marini şi targă cu cadavrul. 

Falk nu-i răspunse. Ridicând privirea spre cer, văzu că vulturii o luaseră spre sud, 
către altă zonă din bază unde puteau ciuguli ceva mai gustos. 

Ajuns la postul de observaţie, generalul Trabert îl luă deoparte pe Lewis câteva clipe, 
într-o discuţie însoțită de încruntări din care Falk nu reuşi să audă nimic. Lewis ieşi în timp ce 
Trabert traversa camera, îndreptându-se spre el. 

— Se pare că au primit prost treaba asta, spuse generalul. Presupun că şi dumneata 
trebuie să pui cap la cap nişte fire. 

— Ca să vorbim elegant. Pentru început e necesară o autopsie. 

— Evident. Deşi, după cum cred, cubanezii au ajuns deja la concluzia că s-a înecat. 
În caz contrar ne-ar fi spus. 

— Între timp, am nevoie de dosarul lui, acces la camarazii lui atât aici, cât şi în State, 
şi la familie. Orice scrisori primite în ultima vreme de-acasă, în sfârşit, toate lucrurile de 
genul ăsta. În plus, lista cu schimburile din unitatea lui, să vedem când a fost ultima dată de 
gardă şi cu cine. O să fim obligaţi să reconstituim toate mişcările lui din ultimele douăzeci şi 
patru de ore. 

Trabert păru surprins. 

— Chiar e nevoie de toate astea? Doar dacă ştii ceva ce eu nu ştiu. 

Era oare acelaşi om care, cu mai puţin de douăsprezece ore în urmă, vorbise despre 
necesitatea unui ajutor din afară? 

— Dacă într-adevăr s-a înecat, cubanezii au dreptate în legătură cu un lucru: locul în 
care şi-a făcut apariția e al naibii de ciudat. 

— Nu sunt chiar atât de sigur. Căpitanul Lewis spune că în larg curenţii sunt mai 
înşelători decât par. Crede că Ludwig a nimerit într-un curent mai ciudat, sau cam aşa ceva. 

Să fie asta linia oficială? Un curent ciudat? Poate că asta era misiunea reală a 
aşteptatei „echipe speciale". O treabă de relaţii publice care să dreagă busuiocul. Oricum, 
Falk avea de gând să verifice hărțile marine şi îi spuse şi lui Trabert. 

Generalul îi aruncă o privire lungă. 

— Bine. Cred că le găseşti la biroul de control al portului. Dar faci o mutră ca şi cum 
te-ar roade şi altceva. Dă-i drumul, Falk. 

Dă-i drumul. Întotdeauna o propunere dubioasă când venea de la cineva cu două stele 
pe mânecă. Se hotărî să fie sincer. 

— Sunt puţin încurcat, domnule. Dumneavoastră sunteți cel care a chemat această 
echipă de la Washington şi, pe cât aş putea spune, ați aranjat totul înainte să ajung eu pe 
plajă. 

La început, generalul îşi păstră aerul sever, frecându-şi bărbia. Apoi îşi cobori fruntea şi pe 
faţă i se lăți un zâmbet jenat. 

Scuzele mele, Falk. Îşi coborî vocea. Între noi doi fie spus, m-am folosit de tine. 

— Nu înţeleg, domnule. 

— Sosirea delegaţiei era pe agendă de câteva săptămâni. S-a întâmplat să le transmit 
informaţia despre dispariţia sergentului când am aflat şi eu de ea. Înţelegi, sunt nişte oameni 
care nu se dau în vânt după surprize. Pe de altă parte, implicarea lor în afacerea asta va fi 
secundară față de misiunea lor reală. 

— Care este... 

— Secretă. O să auzi ceva vorbe când or să ajungă aici. Bârfele obişnuite. lar dacă 
lumea vrea să creadă că primul punct de pe ordinea lor de zi este dispariția sergentului, mie 
îmi convine. O să le convină şi lor. 

— Deci, până la urmă, nu-i va interesa deloc cazul? 

— Numai în măsura în care le afectează munca. Acum cinci minute, ți-aş fi spus că 
posibilitatea asta e nulă. Dar, cu tot ce îmi ceri, ar putea ridica din sprâncene. 

— Nu cer decât un minim, domnule. 

— Foarte bine. Să nu vii să mi te plângi când or începe să ţi se caţere în cârcă. Ţie şi 
oricui altcuiva. 

— De fapt, pentru ce vin aici, domnule? Rămâne între noi. 

Trabert îi aruncă altă privire lungă. 

— Probleme de securitate. Unele dintre ele n-or să fie deloc plăcute. (Aşa că 
zvonurile poate erau adevărate, cum spusese Tyndall.) Dar o să-ţi zic ceva, Falk: îi ţin departe 
de tine dacă îmi faci un serviciu. 

— Ce anume, domnule? 

— Să mă ţii la curent. Când fac vreo mişcare, vreau s-o ştiu şi eu. Tu vei fi ochii şi 
urechile mele pe lângă ei. 

— Nu prea ştiu cum am să vă pot ajuta. E posibil să fiu, cum să zic, cam ocupat. 

— S-ar putea să te răzgândeşti când o să-i întâlneşti. Printre ei e şi un prieten de-al 
tău, sau cel puţin aşa afirmă el. Ted Bokampcr. 

În pofida şocului de a-l auzi pe general rostind numele lui Ted Bokamper, Falk îşi spuse 
că n-ar fi trebuit să fie surprins, ştiind prea bine ce făcuse în legătură cu respectivul, însă asta 
ridică şi mai multe semne de întrebare în privința misiunii echipei. 

— Da, domnule. Aşa e, îl cunosc. O să fac tot ce pot. 

— Perfect. Atunci o să vii cu mine în comitetul de întâmpinare. Aterizează la 
Leeward Point la 18.00. Să fii la pontonul feribotului la 17.30. 

— N-aş lipsi nici mort, domnule. De data asta chiar vorbea serios. 

CAPITOLUL ȘASE 


Plaja din Miami 


Ori de câte ori lui Gonzalo Rubiero îi era dor de Cuba lucru care începuse să i se 
întâmple în ultima vreme aproape zilnic -îşi făcea drum, cu autobuzul ori cu bicicletă, până la 
un părculeț aflat între străzile Collins şi Twenty-first. Avea gazon îngrUit, palmieri 
impunători şi un mic desiş de viţă sălbatică, dar atracția lui principală era priveliştea. Era unul 
dintre puţinele locuri de pe South Beach unde vederea la ocean nu era blocată de noile 
construcții în stil Art Deco. Gonzalo prefera să meargă acolo dimineaţa, când se aşeza la 
umbră pe o bancă mirosind a pipi de pisică şi îşi pierdea privirea pe mare. Vapoare încărcate 
cu containere erau aliniate în larg, că țintele la un stand de tir, siluete roşu cu alb înaintând 
încet spre sud pe orizontul azuriu. Dacă se uita la ele îndeajuns de mult, se putea vedea la 
bord - cu mâinile strângând balustrada umedă, cu briza mării umflându-i guayabera'”, în timp 
ce delfinii săreau în hulă, conducându-l spre casă. 

După aceea, liniştit, mergea de-a lungul plajei, făcând cam un ceas până la cheiul 
pescarilor şi la digul de piatră aflate la capătul de jos al plajei. Pescarii îi provocau o altă 
nostalgie - amintiri despre tatăl lui, care purta o pălărie de păi cu boruri late şi stătea în apă 
până la genunchi, aruncând plasa spre bancurile de peşti. Când îşi nimerea prada, apa limpede 
sfârâia ca sifonul. 

Spionii n-ar fi trebuit să aibă asemenea gânduri melancolice, mai ales cei cu state 
vechi de serviciu, care se aflau pe teritoriu ostil. Dar erau vremuri tulburi, iar pelerinajul pe 
plajă ajunsese o metodă sigură de a-şi aduna gândurile în mUlocul unui haos tot mai grav. 
Părea ceva foarte important mai ales acum, la capătul unei săptămâni care îi adusese două noi 
misiuni provocatoare, una după alta. 

Prima începuse ca o simplă slujbă de portar. Avusese o mulțime ca ea în ultima 
vreme - curăţenie şi evaluarea daunelor după ce rețelele fuseseră date peste cap prin razii şi 
arestări. Agenţii cubanezi fuseseră deportaţi şi înlăturați cu zecile în ultimii ani, iar Gonzalo 
era totdeauna lăsat la urmă să sufere consecinţele - staţii radio amuţite, cutii poştale jefuite, 
dischete dispărute. Se mişcase invizibil în siajul fiecărui dezastru, ca un agent de asigurări 
după un uragan, plănuind renovarea chiar în timp ce căuta găuri în acoperiş şi fisuri în 
fundaţii. Le găsea mult prea des. Problemele din prezent ale celor care îl angajaseră 
începuseră de la o scuturătură din 1989, dar cele mai urâte dintre necazurile recente 
începuseră cu doi ani înainte, când un agent operativ care se infiltrase până la cele de mai de 
sus etaje ale Agenţiei de Informaţii pentru Apărare fusese deconspirat, arestat, apoi trimis 
după gratii. Ultimele reziduuri ale acestei catastrofe apăruseră cu doar două luni în urmă, 
când fuseseră expulzați paisprezece agenţi care lucrau sub acoperire diplomatică la New York 
şi Washington. Printre victime se număra şi controlorul oficial al lui Gonzalo, un tip din 
Manhattan, mereu agitat, mereu în mişcare, care juca la bursă la fel de impulsiv cum se juca 
de-a spionii. Se străduia zadarnic să-şi țină cele patru fiice în şcolile bune şi să le asigure cele 
mai strălucitoare rochii pentru balul de absolvire, în timp ce continua să-şi plătească şi chiria 
pe Upper West Side. Era o ironie a sorții că tentaţiile de ordin material reuşeau să-i 
copleşească şi pe duşmanii capitalismului. Din fericire, omul nu aflase niciodată numele real 
şi adresa lui Gonzalo şi, deocamdată, nu se înregistrase vreun minus în numărul de agenți 
operativi încă în funcţie. Șefului lui Gonzalo, o relicvă horcăitoare din Dirección de 
Inteligencia - Direcţia de Informaţii sau DI, îi plăcea să glumească că statele de plată din 


19 Guayabera (span.), cămaşă cubaneză masculină, brodată, purtată pe dinafară. 

sudul Floridei le depăşeau cu mult pe cele de-acasă. 

Oricum, din Union City, New Jersey şi până în Mica Havană din Miami era cel mai 
potrivit moment să ţii capul la cutie. Ceea ce îi convenea perfect lui Gonzalo, mai ales că a 
sta ascuns făcuse întotdeauna parte din îndatoririle sale. Îi fusese dat în viaţă să-i spioneze pe 
ai lui aproape la fel de mult cât îi spionase pe americani, să caute cu grUă verigile slabe, 
ciripitorii zeloşi, gurile sparte şi potenţialii dezertori. 

După cum era de aşteptat, un asemenea rol îl ţinea izolat. La etajele superioare ale 
sediului central al DI, existenţa sa era cunoscută numai unui mic număr de aleşi care se 
gândeau la el ca la unul din cei câţiva ranas de árbol sau treefrogs, brotăceii numiţi aşa după 
una dintre speciile cubaneze care invadaseră ecosistemul Floridei cu optzeci de ani în urmă şi 
care se instalaseră ca prădător dominant, dar bine camuflat, în cele mai umede şi mai 
întunecate colțuri ale statului peninsular. Acesta era motivul pentru care până şi controlorul 
său, Fernândez - cel care juca la bursă şi care locuise în Upper West Side -, nu ştia decât 
numele de agent operativ al lui Gonzalo, adică Paco. Fernândez era de fapt doar un simplu 
curier menit să asigure satisfacerea necesităților ocazionale ale lui Gonzalo. Singura lui 
încercare dea-l controla efectiv pe Gonzalo avusese loc chiar înainte să fie expulzat, când îi 
ordonase în mare grabă să golească cutiile poştale ale agenţilor deconspirați din Hialeah, 
Coral Gables şi Kendall. 

Ştiind bine că era o misiune inutilă, Gonzalo ignorase ordinul, deşi, din pură 
curiozitate, făcuse o recunoaştere a celor trei locaţii, descoperind, aşa după cum se şi 
aşteptase, că fiecare dintre ele era supravegheată de un agent special al FBI. Pe doi dintre 
aceştia îi recunoscuse după nişte fotografii pe care le învelise în plastic transparent şi le lipise 
pe spatele uşii dulăpiorului de sub chiuvetă din bucătărie. Primul dintre ei stătea la fereastra 
unui bufet de vizavi. Cel de-al doilea, îmbrăcat în salopetă de vopsitor, se chinuia să 
raşcheteze lemnul de pe fațada unui magazin abandonat. Gonzalo nu recunoscuse pe nimeni 
la cea de-a treia cutie, dar în cele din urmă hotărâse că inamicul trebuia să fie cel care făcea 
naveta la o furgonetă Verizon. Îi făcuse o fotografie pentru albumul de acasă, apoi sărbătorise 
noua achiziție cu un prânz consistent - friptură de porc şi un milk-shake cu papaya - la 
Versailles, un local din Mica Havană, înzorzonat pe dinăuntru cu oglinzi de sus până jos, 
genul de prost gust excesiv care îl făcea întotdeauna pe Gonzalo să zâmbească cu afecţiune, 
dar fără răutate, privind, privind strădaniile camarazilor săi expatriați. Şi atâtea eforturi prost 
gândite în bolboroseala furiei lor politice. Nu încetau niciodată să-şi facă public, în gura 
mare, zelul de a-l da jos pe El Comandante, deşi, chiar dacă ar fi avut succes, se îndoia că 
unul din zece s-ar fi întors în Cuba pentru mai mult decât o scurtă vizită - doar dacă nu se 
găsea vreun tâmpit care să-i numească în posturi de conducere, o măsură de care Gonzalo îi 
credea capabili numai pe ideologii de la Departamentul de Stat american. 

Gonzalo fusese generos cu roadele descoperirilor sale. Până la sfârşitul după-amiezii, 
trimisese deja un fax cu fotografia agentului nou descoperit pe adresa unui intermediar sigur 
din Union City, care ştersese amprentele cibernetice ale lui Gonzalo înainte de a expedia 
imaginea mai departe, la Havana, la un Internet cafe din Passaic. lar până la sfârşitul 
săptămânii, fiecare agent operativ din Statele Unite avea o copie - cu excepția celor căzuți 
recent în dizgrație, cum era nefericitul Fernandez, care îşi făcea deja bagajele, după ce 
vorbise cu fiicele sale înlăcrimate. 

Vestea celei mai recente misiuni a lui Gonzalo se răspândise prin canalele obişnuite. 
Mesajele de la biroul din ţară soseau, după necesități, printr-o transmisie radio de înaltă 
frecvenţă la 8 dimineaţa. Reglarea radioului şi a magnetofonului în vederea transmisiei 
zilnice făcea parte din ritualul său de început de zi, la fel cum era făcutul cafelei. Dacă se 
întâmpla să lipsească de acasă sau avea musafiri, înregistra transmisiunea seara, când era 
reluată. 

Semnalul nu dură niciodată mai mult de câteva secunde. Consta dintr-o serie de 

numere pe care Gonzalo le înregistra pe bandă, în timp ce televizorul era dat tare în camera 
alăturată, în caz că ar fi ascultat vreun vecin. Apoi, introducea numerele într-un laptop 
Toshiba, ştergea banda şi scotea o dischetă de decriptare din ascunzătoarea din spatele 
oglinzii de la baie. O percheziţie făcută de profesionişti ar fi descoperit-o în câteva minute, 
dar Gonzalo era mai degrabă îngrUorat de riscurile unui accident - un spărgător, un prieten 
excesiv de curios sau oricine altcineva care ar fi putut da peste dischetă şi s-ar fi întrebat: 
„Ce-o fi aici?" Cu câteva clicuri, Gonzalo activă programul. Cu şapte ani în urmă, fusese 
culmea tehnologiei, la fel şi laptopul Toshiba. Acum amândouă erau depăşite. Probabil că ar 
fi reuşit să-l decripteze orice adolescent din comitatul Dade dispus să renunţe câteva ceasuri 
la Game Boy. Bugetele erau scăzute de tot - aşa fuseseră ani de zile -, iar livrările de 
echipamente noi continuau să ajungă la cei care, ghinion, erau prinşi. 

Mesajul îi smulse un oftat de resemnare. 


K nu mai este. Se caută portar. 


Incă unul care s-a dus, se gândi. O casă sigură din Kendall era pe cale să fie 
compromisă, probabil din cauza unei arestări care avea să ajungă în ziare. Era treaba lui 
Gonzalo să facă curăţenie în locul respectiv, o treabă aproape la fel de atrăgătoare cum era 
pentru un polițist obosit mort să primească un telefon acasă. O misiune neplăcută care putea 
deveni primejdioasă oricând. Cu cât acționa mai repede, cu atât mai bine. 

De data asta purta o salopetă de zugrav şi aranjase cu un antreprenor să folosească 
furgoneta firmei, parcată la Coral Gables. Locuinţa respectivă era un apartament într-unul din 
blocurile anoste care arătau la fel ca o sută altele în suburbiile ca-n palmă şi prăjite la soare de 
lângă autostrada Dixie. 

Gonzalo ajunse imediat după lăsarea întunericului şi constată că locul era o mizerie - 
scrumiere pline, vase nespălate în chiuvetă, urme de ceşti de cafea pe mobilă. Praful acoperea 
orice suprafață, iar afişajele de la cuptorul cu microunde şi video arătau că nu mai fuseseră 
reglate de la ultima pană de curent. Nu-i puteai învăţa niciodată pe spioni să fie şi buni 
gospodari, dar un asemenea nivel de neglUenţă era de-a dreptul strigător la cer. Oricum, 
murdăria şi vasele nu-l priveau pe el. Misiunea lui era un raid, trebuia să şteargă toate urmele 
activității de spionaj. Singura corespondenţă era un teanc de reclame şi cupoane de pizza care 
fuseseră împinse prin fanta uşii din faţă, iar acum zăceau pe covoraş. Judecând după 
ştampilele poştei, nu mai trecuse nimeni pe aici de cel puţin patru zile. După aceea căută 
casete video rătăcite. În aparat nu era nici una. În continuare, recupera, din locurile lor 

obişnuite, patru microfoane ascunse - unul în spatele oglinzii din dormitor, altul sub colțul 
măsuţei de cafea din camera de zi şi ultimele în spatele tăbliilor celor două paturi din 
dormitoarele de la etaj. Aruncă toate aceste comori într-un săculeț de pânză, în timp ce trecea 
dintr-o cameră în alta, ca un Grinch cubanez pus să fure Crăciunul FBI-ului. Într-o debara de 
sus, verifică echipamentul de înregistrare. La modul ideal, banda ar fi trebuit să fie curată. 
Dar, după ce o derulă câteva clipe, auzi la redare sunete înfundate de conversaţie. Oftă, dar 
într-un fel nu era surprins. Cu un clic scoase banda din aparat şi aruncă alt premiu în săculeţ. 
Urmă videorecorderul, o monstruozitate colțuroasă, făcând sacul destul de greu, încât să fie 
nevoit să-i mute greutatea pe umărul drept. Acum, chiar că arăta ca Moş Crăciun. 

În cel de-al doilea dormitor, după ce dădu la o parte cuvertura de pe patul de 
dimensiuni regale, descoperi cea mai gravă încălcare a securității de până acum. Dădu cu 
ochii de o cutie de carton ascunsă sub pat. O trase la vedere şi, spre uimirea lui, văzu că era 
pe jumătate plină cu hârtii - telegrame şi faxuri, printuri de e-mail, exact genul de flecuştețe 
care ar provoca prăbuşirea unei întregi reţele. Idioţenie, cu majuscule. Nu era de mirare că 
individul asociat cu locaţia asta fusese prins. Probabil un alt fost militar, unul dintre cei 
angajaţi pe vremea marii epurări din '89, când Raul Castro - fratele lui El Comandante şi şeful 

armatei - trecuse peste nivelurile superioare ale birocrației de la Havana pentru a instala în 
fruntea Ministerului de Interne, care dirUa DI, pe unul dintre generalii săi. La rândul său, 
generalul îi retrăsese pe unii dintre cei mai buni şi mai sclipitori agenţi, înlocuindu-i cu 
gloabele sale credincioase, dar complet lipsite de pregătire. Oamenii de teren, cum era 
Gonzalo, plăteau de atunci pentru această greşeală. În ultimii ani, Direcţia începuse să 
reangajeze veteranii care fuseseră epuraţi, dar răul era deja făcut. 

Gonzalo ridică cu grUă cutia, ca şi cum conținutul ei ar fi fost radioactiv. Dacă ar fi 
avut la îndemână un şemineu - la fel de probabil de găsit la Miami ca şi o uşă cu mărgele în 
Alaska - ar fi ars conținutul pe loc. Se gândi o clipă să scape de încărcătură arzând-o în cuptor 
ori să caute afară un grătar. Dar soluția din urmă ar fi avut nevoie de prea mult timp şi nici nu 
era sigur în legătură cu vecinii celui care locuise aici. Aşa că aruncă şi hârtiile în sac şi, în 
timp ce făcea acest lucru, una dintre filele de la fundul teancului alunecă afară, legănându-se 
ca un paraşutist până ateriză pe podea. Era pe cale s-o bage la loc în sac, când primele rânduri 
îi atraseră atenția. 


De la: MX 
Re: Trandafirul din deşert, via Guadelupa. la să vedem. 


MX era omul din fruntea Direcţiei, iar în cursul ultimelor câteva luni respectivul 
subiect se aflase la originea multor speculaţii şi zvonuri interne. Ştia că, dacă mai ținea 
documentul în mână, avea să-l citească şi nu-i trebuia genul ăsta de informaţii. Prea 
împovărătoare genul de informaţie care ţi s-ar putea înfăşura în jurul gleznelor şi te-ar trage 
tocmai în fundul golfului Biscayne. Lăsă cu un gest elegant hârtia să cadă în sac, apoi strânse 
gura acestuia şi îl puse pe umăr, pornind spre scară. De ce ar fi păstrat cineva o notă că asta? 
Şi era, nici mai mult, nici mai puţin, o copie fotostatică, ceea ce însemna că un dobitoc de pe 
plan local mai făcuse câteva copii, pentru o circulație mai amplă. 

Gonzalo transpiră până ajunse jos, pe jumătate de oboseală, pe jumătate din cauza 
unui atac de panică. Sunetul unei uşi trântite îl făcu să se oprească la jumătatea camerei de zi. 
Încordat şi tăcut, auzi voci - flecăreala în engleză a două femei, urmată de râsete. Erau afară, 
pe coridor, probabil tocmai ieşiseră din apartamentul de alături. Pereții subțiri ca hârtia şi 
construcția meschină erau un risc inevitabil al caselor sigure ale agenților din sudul Floridei. 
Pe vremea uraganului Andrew, rămăseseră fără acoperişul rinei astfel de case, situate în 
imediata apropiere a bazei de la Homcstead a forțelor aeriene. Locuinţa fusese pradă 
elementelor naturii timp de o săptămână, înainte să se hotărască cineva să facă ceva. Din 
fericire, vecinii şi cei de la asigurări se mişcaseră mai încet decât agentul lor, iar 
echipamentul plin de apă fusese luat de acolo ca şi cum ar fi fost doar o combină stereo 
distrusă. Dacă un uragan ar fi lovit locul ăsta, ar fi putut împrăştia hârtiile pe mile întregi. 

Gonzalo aruncă o privire prin jaluzelele din faţă. Cele două femei tocmai se urcau 
într-o Mâzdă parcată lângă trotuar, aparent inofensive, dar amintindu-i că putea să se 
trezească oricând cu cineva pe cap. Pentru mai multă siguranță, lăsă sacul lângă intrare şi 
refăcu rapid traseul prin casă, verificând ultima oară dacă uitase ceva. Aproape ca sub 
impulsul unui gând întârziat, ridică receptorul telefonului şi apăsă pe butonul de formare 
rapidă a numărului şi pe tasta 1. Telefonul intră în acţiune, formând un număr cine ştie unde. 
Închise imediat, simțind că-l apucă furia. 

— Nenorociţi leneşi şi neglUenţi! Dobitocii dracului! 

După douăzeci şi doi de ani petrecuţi în Florida, Gonzalo înjura acum aproape numai 
în engleză. 

Nu ştia exact cum să şteargă memoria telefonului, aşa că, după ce apăsă aiurea pe 
câteva taste, îl scoase pur şi simplu din priză şi îl aruncă în sac. Apoi luă şi derivaţia de sus şi 
deschise uşa să plece, controlând mai întâi flancurile de pe mica verandă din fața intrării. 

Strada era pustie. Partea cea mai rea a căldurii se topea, intrase în asfaltul străzilor şi 
trotuarelor, păstrându-şi energia pentru dimineaţa următoare. Gonzalo decise să nu încute uşa. 
Dacă apăreau nişte hoţi care să ia ce mai rămăsese, cu atât mai bine. Cine ştie ce 
corespondență mai putea veni în zilele următoare, judecând după monumentala prostie deja 
dovedită. Oricum, nu putea face nimic în acest sens. 

Pe drumul de întoarcere încercă să nu conducă excesiv de prudent, deşi îşi verifica 
instinctiv oglinzile retrovizoare pentru a descoperi un eventual urmăritor. Singurul lucru de 
natură să atragă atenția unui polițist, în afară de o cursă de viteză pe Dixie, ar fi fost 
respectarea prea strictă a limitei de viteză. Ca atare, se implică în obişnuitele urmăriri scurte, 
accelerări bruşte după stopuri şi, în general, făcu pe nebunul schimbând frecvent benzile. 
Dacă nu te claxona nimeni cel puţin o dată la fiecare cinci mile, însemna că nu erai la 
înălțimea standardelor în vigoare. 

Se întoarse la propria lui maşină, o Corolla veche de nouă ani. În timp ce punea sacul 
în maşină se simți ca un tâlhar, iar când porni spre casă aruncă o privire la scaunul 
pasagerului. Undeva, în sac, crescând ca o tumoare, se afla nota de la MX. N-ar fi fost 
surprins să o vadă izbucnind brusc în flăcări, trădându-şi instantaneu prezenţa tuturor 
şoferilor de pe drum. În spatele blocului în care locuia era un grătar cu cărbuni, iar vecinii săi 
erau obişnuiţi să-l vadă folosindu-l. Va aprinde hârtiile sub un morman de cărbuni şi le va 
distruge. Va dura numai câteva minute, iar cenuşa va pluti în briza serii, care o va duce până 
la ocean. Îngropate în mare, secretele interzise ar fi în sfârşit în siguranţă. Apoi, va frige nişte 
cârnaţi, va destupa o bere şi se va relaxa. Se va ocupa de telefoane şi de echipamentul 
electronic mai târziu. 

Dar, până ajunse sus şi în siguranţă în spatele uşii închise, curiozitatea câştigase partida. 
Dacă MX trimitea note urgente şi, mai rău, dacă şefii de reţele aveau curajul să facă copii 
pentru agenţii de teren delăsători, atunci de ce să nu afle şi el ultimele noutăţi, măcar pentru 
autoprotecţie? Deşi autonomia relativă de „brotăcel" era, în general, în avantajul lui, în 
acelaşi timp făcea din el o pradă uşor de păcălit pentru şefii care voiau să se folosească de 
serviciile lui ca să-şi discrediteze rivalii. Ceea ce nu înţeleseseră controlorii lui, când 
stabileau astfel de misiuni, era că, pe durata evenimentelor de genul acesta, Gonzalo afla la 
fel de multe despre slăbiciunile lor şi despre cele ale țintelor. Răspândind astfel de informații, 
încălcau unica regulă importantă a meseriei lor: nimănui nu trebuie să i se spună mai mult 
decât are nevoie să ştie. Bineânţeles, Gonzalo va face aceeaşi greşeală, trăgând cu privirea la 
nota interzisă. 

Ştia destul de bine, din descoperirile sale anterioare, că orice directivă de la MX care 
implica sursa Guadelupa şi agentul operativ Trandafirul deşertului era un probabil semn al 
unei noi revoluţii. Dar, în timp ce se uita la sacul aflat pe masa din bucătărie, presupuse că, 
măcar o dată, n-ar fi rău să afle şi el mai multe decât avea dreptul. 

Găsi cu uşurinţă documentul, pentru că fusese ultimul pe care îl băgase în sac. Era 
puţin mototolit după ce traversase oraşul, astfel încât Gonzalo trebui să-l netezească pe masă. 
Mai întâi, verifică data. Acum nouă zile. Destul de recent că documentul să-şi mai păstreze 
prospeţimea, dar şi destul de vechi pentru a fi depăşit de evenimente. Se întrebă dacă 
iminenta expunere a agentului local avea cumva vreo legătură cu asta. 

Lista de circulaţie a notei ridica destule semne de întrebare. Pe lângă Miami, ajunsese 
şi la şefii de reţele din Madrid, Khartum şi Damasc. Madrid era centrul de activitate pentru 
Europa, Khartum se găsea în inima tulburărilor actuale din Sudan, iar Damascul era, frecvent, 
un centru de colectare a informaţiilor pentru operaţiunile desfăşurate în Orientul MUlociu, 
deşi acest teatru de operațiuni fusese vreme îndelungată menţinut adormit, încă din zilele 
relațiilor strânse ale Direcţiei de Informaţii cu diferite facțiuni palestiniene, dintre care unele 
trimiseseră, cu multă vreme în urmă, luptători în Cuba, pentru a fi antrenați în folosirea 
armelor şi explozibililor. 

Mesajul era scurt: 


Guadelupa informează anulare incompletă. Trandafirul din deşert, Jose 1 şi alți trei 
tăcuţi. Cerere de asistență imediată, în toate locaţiile. Urgenţă absolută. 


După cât ştia, Guadelupa era un soi de mult-lăudat agent freelance, cu îndatoriri 
similare cu cele ale lui Gonzalo, dar cu un spațiu de joc mai larg. Trandafirul din deşert era 
un nume pe care nu îl mai auzise de ani şi ani, din zilele pline ale cooperării cu palestinienii. 
Jose 1 nu-i spunea nimic, dar se pare că făcea totuşi parte din acelaşi grup cu Trandafirul din 
deşert şi cu „ceilalţi trei". Probabil că Direcţia încercase să oprească acest cvintet dintr-o 
misiune în curs de defăşurare, dar până acum dăduse greş. Dacă toţi cinci erau consideraţi 
scăpaţi din lesă, înseamnă că trebuie să fi depăşit limitele ortodoxiei Direcţiei. 

Închipuindu-şi că existau în mod sigur mai multe informaţii despre un subiect atât de 
important, Gonzalo scotoci prin restul teancului, dar nu găsi decât gunoaie la fel de inutile ca 
şi cupoanele de pizza strecurate prin fanta pentru scrisori de la uşă. Chitanţe şi logistică de 
birou. Câteva mustrări blânde pentru depăşirea cheltuielilor şi câteva cereri lacrimogene 
pentru suplimentarea fondurilor. Obişnuitul mai-dă-mi-n-am schimbat între orice birou 
regional şi conducere, indiferent dacă produsul muncii erau pantofii sau informaţiile secrete. 

Nota era singurul articol important din tot vraful, aşa că o reciti, în cazul în care prima 
dată ar fi trecut cu vederea ceva. Lista de circulaţie a copiilor continua să-l intrige. Clătină din 
cap, gândindu-se că mai bine s-ar apuca să aprindă focul. Părea un moment potrivit să stea 
cuminte. 

Numai că nu reuşi, din cauza mesajului care veni pe unde scurte a doua zi dimineaţă. 
Două mesaje în două zile, ca acul săltăreţ al unui seismograf. Iar cel de-al doilea era, în felul 
său, la fel de tulburător: 


Pelerinul la cuib. Aranjează întâlnire. 
Cea mai mare urgenţă. Alte detalii la Puma. 


De obicei, Gonzalo ştergea mesajele imediat după ce le citea. Pe acesta îl mai lăsă 
însă câteva minute pe ecran, în timp ce se fâțâia prin bucătărie şi pornea cafetiera electrică. 
Aprinse o ţigară şi se întoarse să-i mai arunce o privire. Apăsă pe butonul de ştergere, dar 
numai o singură dată, apoi recupera mesajul şi îl mai citi o dată, ca pentru a se convinge că nu 
era o halucinație sau o greşeală tehnică. 

Din punctul lui de vedere, Pelerinul era, pe de-o parte, sinonim cu unul dintre cele 
mai controversate succese ale sale, pe de altă parte cu unul dintre cele mai jalnice eşecuri, 
deşi superiorii săi continuau să aibă o perspectivă trandafirie asupra operaţiunii respective. 
Sperase multă vreme că va avea cândva ocazia să salveze ce se mai putea salva, deci într-un 
anumit sens era bucuros. Cât de ciudat era totuşi faptul că Pelerinul revenise la adăpostul lui 
originar sau, aşa cum era descris în mesaj, „la cuib". Poate că următoarele detalii, care vor 
ajunge curând la cutia poştală Puma, vor lămuri circumstanţele acestei evoluții misterioase. 

În orice caz, presimţea că, din cauza numelor implicate, curând va fi obligat să-şi asume 
riscuri. ŞI, calculând riscurile, îşi dădu seama de ceva alarmant: se simţea bine aici. Aşezat. 
Chiar fericit. lar asta, înțelese acum, se afla la originea recentelor sale crize de dor de casă. 
Erau durerile provocate de despărțire, recunoaşterea faptului că se desprindea de tot ce fusese 
înainte, în ciuda tuturor defectelor sale, teritoriul inamic devenise „acasă", o transformare 
primejdioasă în meseria lui. 

Era de asemenea tulburat de sincronizarea mesajelor. Sosirea acestuia, la doar zece 

zile după cel de la MX, îl îndemna să creadă că erau legate într-un anumit fel, chiar dacă 
Havana nu dorea ca el să afle vreodată ceva despre primul. Indiferent ce furtună se pregătea, 
tocmai fusese atras în ea. 

Gonzalo şterse definitiv mesajul, executând o serie de operațiuni suplimentare despre 
care cei de la tehnic îl asiguraseră că îl vor elimina complet de pe hard. Spera din tot sufletul 
că aveau dreptate. Căzute în mâini nepotrivite, aceste câteva cuvinte ar fi fost o condamnare 
la fel de sigură că o pungă de cocaină sau un calup de pastă de uraniu. 

După aceea se apucă de treabă: ieşi din parcare în Corolla lui, traversă şoseaua 
MacArthur către bulevardul Biscayne, viră spre nord şi începu să caute o cabină telefonică. 
Nici una dintre cele pe care le folosise înainte nu mai era sigură. Din nefericire, erau din ce în 
ce mai greu de găsit, mai ales cele cu fise. Ştia că unii agenţi începuseră să recurgă la cârduri. 
O neglUenţă. În cele din urmă, văzu o cabină în parcarea unui Denny's. Se hotărî să facă 
apelul, apoi să se bucure de un mic dejun american, cu cartofii maronii plini de grăsime care 
începuseră să-i placă. La numai 3,99 dolari, cum să-i rezişti? 

După ce verifică parcarea pentru a se asigura că nu-l urmărea nimeni, introduse 
câteva monede de un sfert de dolar şi formă numărul unui rezident din Long Island. Toate 
liniile din Manhattan erau considerate prea periculoase pentru a fi folosite. Auzi un sunet 
înregistrat şi tastă altă secvenţă de cifre, un cod de recunoaştere care urma să comunice la 
Havana: „Mesaj primit, urgenţă confirmată, aştept instrucțiuni". Îşi spuse că poştaşul nu putea 
ajunge mai devreme de ora prânzului la cutia Puma, aşa că se hotărî să nu rişte o vizită 
prematură. 

Acum, tot ce îi mai rămânea de făcut era să aştepte. Ca atare, îşi luă micul dejun, în 
timpul căruia citi ambele ediţii - în engleză şi în spaniolă - din Micimi Herald, amuzându-se 
ca întotdeauna de alunecarea spre dreapta a ştirilor politice din versiunea latino-americană, o 
încurajare elegantă a codoşlâcului în expresia lui cea mai condamnabilă. Apoi îşi spuse că o 
plimbare lungă pe plajă era perfect recomandată pentru a-şi pune gândurile în ordine. În plus, 
la prânz trebuia să se întâlnească cu Lucinda, jos, la debarcader. Amintindu-şi de ea, zâmbi 
pentru prima oară în dimineaţa aceea. Apoi se încruntă. Alt motiv să se teamă de misiune. 
Dacă pierdea de data asta, pierdea absolut totul. 

Gonzalo găsise multe motive să strâmbe din nas când ajunsese prima oară în 
America. Venise cu un vapor Mariei Boatlifi”, amestecându-se cu uşurinţă printre ceilalţi 
zece mii de refugiaţi care sosiseră în America aduşi de uriaşa flotilă. Era bine cunoscut faptul 
că Fidel eliberase din închisori şi câteva mii de deținuți şi-i aruncase în grămadă, cu intenția 
să genereze un val de infracţiuni în sudul Floridei. Mai puţin cunoscut era faptul că dictatorul 
amestecase printre ei şi câteva zeci de agenți aleşi pe sprânceană, cum era şi Gonzalo. 

Miami oferea o mulțime de ţinte uşoare cuiva dornic să vâneze greşeli. Atâta bogăţie 
cot la cot cu atâta mizerie. Comunităţi închise, dar de o eleganță feudală. Se uita la podurile 
mobile de pe şosele, ridicate pentru a lăsa să treacă iahturi imense, în timp ce mii de oameni 
aşteptau în maşinile lor în plină caniculă. Oficialitățile aruncau milioane pe ridicarea de 
stadioane şi arene pentru sportivii bogați şi fanii lor înstăriți, în timp ce, la doar câteva străzi 
distanță, oamenii putrezeau de vii. Cu prilejul unei vizite la Fort Lauderdale, văzuse un 
pescar haitian în zdrențe, care încerca să-şi prindă cina cu plasa într-un canal de flux, la 
marginea unei parcări unde se găsea o pancartă care spunea aşa: „Cu băiat de parcare. Nu-i 
daţi mai mult de 20 de dolari." Era uşor să priveşti locul acesta ca pe o Romă antică în plină 
decădere, un fel de Babilon din Golf. 

Oamenii din clasa mUlocie erau cei pe care nu îi putea înțelege, aşa că seara circula 
frecvent cu maşina printre casele cu etaj din suburbii, Labirinturi întortocheate şi îngrUite, ca 


20 Mariei Boatlift, mişcare de emigrare în masă a cubanezilor, cu acordul lui Fidel Castro, care s-a desfăşurat între 15 aprilie 
şi 31 octombrie 1980. Navele plecau spre Florida din portul cubanez Mariei. 

şi cum căuta să intre printr-o ultimă uşă neâncuiată în viețile lor. Dacă ar fi putut trece 
dincolo de pereții de stuc, dacă s-ar fi putut aşeza lângă ei, pe canapelele lor, în faţa ecranelor 
de televizor pâlpâitoare, lângă grătarele lor afumate sau lângă maşinile lor de tuns iarba. 

Dar n-avea cum să facă asta. Parcă trăiau în altă dimensiune şi el ajungea întotdeauna 
acasă supărat şi plin de resentimente ori înjurând traficul. Aşa că, în cele din urmă, renunţase, 
îşi ținuse capul la cutie, se ocupase liniştit de treburile sale şi, curând, se pierduse în decor. Şi 
iată unde ajunsese - un bărbat cu o prietenă, un venit stabil, un apartament plăcut pe 
bulevardul Washington, la numai patru străzi de plajă şi 550 de dolari pe lună. Ce mai conta 
că parcarea era în spate, lângă tomberoanele de gunoi, că avea gratii la ferestre sau că 
asigurarea îl costă o avere chiar şi pentru o Toyota Corolla de nouă ani? Avea tot ce îi trebuia 
acolo, pe plajă, iar acest tot se găsea în raza bicicletei sale, legată cu un lacăt de un stativ de 
la parterul blocului. 

Întorcându-se cu gândul în timp, îşi spuse că primise primele indicii ale situaţiei 
destul de grave în care se găsea acum cu câteva săptămâni în urmă, în timpul uneia dintre 
primele plimbări până la banca din parcul aflat la colţul străzilor Collins şi Twenty-First. 
Câteva graffiti zgâriate pe caseta unui telefon pentru urgenţe îi atrăseseră atenţia: „Castro 
pică - voi plecați acasă." Un semnal tipic de furie din partea vreunui vorbitor de engleză sătul 
de bazarul bilingv din Miami. Dar lui Gonzalo mesajul îi transmitea un adevăr neliniştitor: £7 
Comandante nu va trăi veşnic, iar când se va duce, la fel se vor duce slujba lui, banii şi 
paşaportul. Te întorci acasă? Da, s-ar putea să n-ai încotro. 

Toate acestea îi trecură prin minte după ce primise nouă misiune, în timp ce mergea 
încet de-a lungul plajei, ocolind grămezile de alge şi meduzele moarte. Se întrebă dacă 
Direcţia îi contactase deja şi pe ceilalți din vechea reţea a Pelerinului. Poate că rotițele se 
puseseră deja în mişcare. Va şti sigur după ce va recupera mesajul din cutia poştală Puma. 

În plimbările sale pe plajă, Gonzalo prefera să stea aproape de linia valurilor şi 
departe de locurile unde buldozerele nivelau nisipul pe plajele hotelurilor, cu şezlongurile şi 
cabinele lor. Şi mai era un motiv pentru care îi plăcea acest avanpost de lângă debarcader: 
maşinile nu ajungeau niciodată atât de departe, şi nici majoritatea turiştilor. Doar un mic grup 
de obişnuiţi care, la fel ca el, căutau un colţişor de paradis. 

O familie de haitieni, clanul Lespinasse, venea de două ori pe săptămână cu 
autobuzul de la Allapattah martea şi joia, când tatăl avea liber. Aduceau întotdeauna trei 
copii, o cuvertură mare şi un vechi frigider portabil plin cu fructe proaspete şi băuturi 
răcoritoare. 

Mai erau Karl şi Brigitte Stolz, o pereche de pensionari din Germania, care se 
hotărâseră cu un an înainte să se stabilească la Miami şi care încă păreau uluiţi de 
impetuozitatea debordantă a locului. 

Mai era şi Ed Harbin, în jur de cincizeci de ani, tuns scurt, fost militar, cu un bronz 
atât de profund, încât părea aplicat în straturi, fiecare dintre ele mai subțire şi mai dur decât 
precedentul. În fiecare zi, Ed înota până la geamandurile care marcau limită pentru bărcile de 
pescuit şi jet-schiurile care se legănau în sus şi în jos de-a lungul țărmului, iar punctul 
terminus al plimbărilor lui Gonzalo era deseori acelaşi cu al partidelor de înot ale lui Harbin. 
Gonzalo se aşeza pe dig, în timp ce Harbin venea şi se ducea constant, fără să-şi modifice 
ritmul, pe ploaie, cer senin, caniculă sau frig. Harbin era uscăţiv, cu muşchii reduşi la o 
esență, dar cu burtică. Când ieşea din apă, două perechi de plăcuţe de identitate zdrăngăneau 
şi aruncau sclipiri din părul ud de pe pieptul lui. 

Gonzalo se întrebase adesea ce rost aveau plăcuţele acelea. Probabil că o pereche era 
a lui Harbin, dar a cui era cealaltă? A unui fiu? A unui camarad? Mort sau în viață? Gonzalo 
nu avusese niciodată curaj să-l întrebe. Deşi era spion, nu prea se pricepea la aşa ceva. În 
schimb, Harbin nu pierdea niciodată prilejul să-l întrebe cum stă cu sănătatea şi unde e 
Lucinda, pe care o întâlnise de câteva ori, iar Gonzalo era mereu bucuros şi chiar mândru să-l 

țină la curent. Îi plăcea să creadă că, după ce înota, Harbin se răsfăța cu un prânz copios, 
undeva în susul plajei, poate la Jerry's Famous Deli, înghițind cu poftă ceva uşor de mestecat 
- de exemplu un cheeseburger şi un milk-shake. În realitate, habar n-avea unde se ducea 
Harbin. Bucăţica de lume pe care şi-o împărtăşeau obişnuiţi plajei se limita la ceea ce făcea 
fiecare pe fâşia lui de nisip, unde respectau acordul tacit potrivit căruia nimeni nu trebuia 
să-şi bage nasul dacă nu era invitat. 

Astăzi, când Gonzalo ajunse la dig, Harbin parcurgea ultimii săi cincizeci de metri. 
Se uită la el cum iese din apă şi întinde mâna după un prosop, cu ochii căprui sticlindu-i în 
soarele dimineții târzii. 

— Ai mers bine azi, spuse Gonzalo, în loc de salut. Aproape până în Bermude. 

Harbin zâmbi în timp ce se ştergea, iar plăcuţele zăngăniră. 

— Într-o bună zi poate c-o iau spre sud şi mă opresc în Cuba. 

Zâmbi larg, ca o invitaţie pentru Gonzalo să continue. Dar Gonzalo nu avea chef, aşa că se 
mulţumi să zâmbească şi el şi să spună: 

— Să nu uiţi să-l saluţi şi pe tata. 

Harbin nu avea curaj să întrebe dacă tatăl lui Gonzalo mai trăia, aşa cum Gonzalo nu avea 
curaj să întrebe al cui nume era gravat pe cea de-a doua pereche de plăcuţe. Poate că omul nu 
avea copii şi era homosexual. S-ar fi potrivit uşor cu restul faunei de pe plaja din sud. 

— L-ai văzut pe Lespinasse? Întrebă Harbin. 

— Charles spunea încă de săptămâna trecută că s-ar putea ca azi să nu vină. Trebuia 
să meargă la o aniversare în familie. O mătuşă de-a lor din Overtown. 

— Aha. Joia n-o să fie la fel fără ei. Cum ar fi vinerea fără Stolzi. Se întorc în 
Germania, ştia? 

— Nu. N-am auzit nimic. 

Un alt mic cutremur în lumea lui sigură. Harbin dădu din cap. 

— Am dat peste ei în weekend, la Publix. 

I se părea ciudat că se întâlnise cu ei în altă parte decât pe plajă. Gonzalo nici măcar n-ar fi 
ştiut cum să se poarte într-un asemenea caz. 

— Cred că lui Brigitte îi e dor de casă. Îi e dor de copii. 

— Care cred că nu-i mai vizitează acum, când au şi ei copiii lor. 

— Exact. Tocmai când ai vrea să-i vezi mai des. Plăcuţele zăngăniră din nou, iar 
Harbin amuţi. Până la urmă, poate că fuseseră ale fiului. 

— Bine, spuse Harbin rulând prosopul aşa cum făcea totdeauna, într-un sul strâns, ca 
un salam. Ne vedem mâine. 

— Pe mâine. 

Nu avea nici un sens să-i spună că nu va veni acolo vreo câteva zile. Îi va fi oricum 
destul de greu să-i spună Lucindei. Te gândeşti la ea şi uite: tocmai se apropia. Inima lui 
Gonzalo îşi luă zborul când o văzu cum coboară de pe trotuarul parcului pe plajă. Îi făcea cu 
mâna. Ochii ei aurii pâlpâiau ca nişte lumânări, strălucind de flacăra emoției. 

— Eşti un om norocos, Gonzalo, spuse Harbin. 

— Ca de obicei, iar ai dreptate, soldatule. Harbin izbucni în râs şi plecă. Gonzalo îl 
privi oprindu-se din mers, să stea puţin de vorbă cu Lucinda. O clipă se întrebă ce-şi spuneau 
ŞI simți o uşoară înţepătură de neâncredere într-o zonă a minţii antrenată să fie mereu 
bănuitoare. Nu reuşea s-o deconecteze complet niciodată, mai ales după un mesaj că cel 
primit de dimineaţă. Ştia că va fi acru şi ţâfnos toată ziua. Lucinda va observa şi va întreba de 
ce - întotdeauna băga de seamă, iar el mormăia ceva despre şeful de la slujba lui de zi. Era 
portarul care se ocupa şi de securitate la South Bay Club, un bloc cu apartamente care se 
ridică mult deasupra golfului şi care îi plăcea Lucindei, fiindcă aveau acces la piscină. Se 
bucuraseră de multe seri, în care fripseseră cotlete la grătar, la marginea bazinului, într-o 
curte interioară trăsnind a clor şi loţiune solară, cu o briză sărată care ciufulea palmierii. 

Poate că asta va fi destinaţia lor şi diseară. 

Harbin îşi continuă drumul, iar Lucinda îi zâmbi lui Gonzalo cu o generozitate care 
topi orice îndoială şi-l făcu să se ruşineze. Numele ei întreg era Lucinda Bustillo. Era din 
Venezuela, dar venise aici când era încă adolescentă, pe vremea când tatăl ei cumpărase un 
bloc de apartamente în Key Biscayne. Avea un zâmbet leneş, păr cu firul gros, ondulat, de 
culoarea bronzului vechi - genul de culoare pe care o vezi la o casetă veche cu bUuterii 
moştenite. Niciodată nu părea fericită de părul ei - o săptămână îl purta lins, următoarea 
cârlionțat - o adevărată artă a deghizării, fără ca măcar să facă treaba asta în mod conştient. 

— N-ai venit cu bicicletă, spuse ea, aruncând o privire împrejur. Azi ai venit cu 
autobuzul. Îi plăcea mai mult când el venea cu bicicletă, chiar dacă asta însemna că apoi 
trebuia s-o împingă de ghidon pe drumul spre localul unde mâncau de prânz. Ea se gândea că 
efortul suplimentar avea să-i facă bine, ajutând la topirea colăcelului de grăsime din jurul 
taliei pe care îl ciupea adesea când erau în pat. Numai că era doar un subterfugiu. Singura 
dată când se supărase cu adevărat pe Gonzalo fusese când lucrase voluntar pentru 
organizaţiile cubano-americane pe care lui îi plăcea să le supravegheze. 

— Nişte țăcăniţi de dreapta, îi strigase ea atunci, dovedind că îi urăşte şi mai mult 
decât Gonzalo, nu că el şi-ar fi putut arăta vreodată disprețul pe față. Ca venezueleană, 
considera politica expatriaţilor cubanezi de-a dreptul ridicolă. Pe vremea cazului nefericit al 
lui Elian Gonzalez”! nu mai vorbise cu el o săptămână, după ce aflase că unul dintre grupurile 
pentru care lucrase el se găsea în fruntea demonstrațiilor şi protestelor zilnice. El îi sugerase 
că, în interesul unei păci durabile, să pună capăt definitiv dezbaterii acestor subiecte. Până 
acum, ea fusese fericită să-i facă pe plac, deşi în ultima vreme începuse să vorbească despre o 
cu totul altă soluţie. De ce să nu se mute, îi sugerase ea. Să plece din sudul Floridei şi să stea 
departe de toată harababură. 

Ridicase prima oară problema când se plimbau pe Gight Street, în timpul uneia dintre 
rarele excursii pe care le făceau împreună în inima Micii Havana. Când trecură pe lângă 
Domino Park, ea îi aduse aminte de felul în care negustorii locali încercaseră să-i alunge pe 
toți bătrânii care jucau şah în parc, plângându-se că prea mulţi vagabonzi şi vânzători de 
droguri îşi pierdeau vremea în împrejurimi. Când trecură pe lângă Aleea Celebrităţilor, o 
versiune latinizată a aleii omonime de la Hollywood, ea nu rezistase să nu-i spună o glumă 
despre sponsorii acesteia care fuseseră acuzaţi de luare de mită şi de încercarea de a aranja o 
lovitură împotriva unuia dintre consilierii oraşului. 

— Şi astea-s geniile care au impresia că ar trebui să conducă Cuba în locul lui Fidel? 
Spuse, în timp ce râsul ei umplea toată strada. 

— Nu s-a dovedit niciodată nimic, răspunse Gonzalo încăpățânat, simțind că trebuia 
să ia apărarea tuturor cubanezilor, chiar şi a celor idioţi. N-a fost acuzat nimeni. 

— Nu, răspunse ea. Nimeni nu e acuzat vreodată. Numai că fac mereu aceleaşi 
greşeli tâmpite. Dacă n-o să mai stăm aici, n-o să ne mai certăm niciodată pentru ei. Din 
punctul lui de vedere nici nu se punea problema unei mutări, bineânţeles, dar nu putea să-i 
spună de ce. Aşa că, în loc să-i răspundă, îşi tot drese glasul şi dădu ochii peste cap, 
bombănind cum dorea el să nu se îndepărteze de rădăcinile sale şi de felul în care crescuse. 
Decât să se apuce să discute, Lucinda clătinase din cap. 

— Într-o zi, spuse ea încet, pe un ton de adâncă tristeţe, într-o bună zi ai să vii să-mi 
spui adevăratul motiv pentru care crezi în continuare în aiureala asta. 

Abia atunci, îşi dădu el seama că ea îl cunoştea mai bine decât oricine altcineva. 
Personal, era încântat. Profesional, era alarmat. 

Lucinda se arătă neplăcut impresionată, după cum era de prevăzut, când îi spuse că 


21 Elian Gonzalez (n. 1993), copil cubanez al cărui statut de imigrant în SUA a fost subiectul unei controverse aprinse între 
Cuba şi Statele Unite în anul 2000. După cereri repetate de azil, toate respinse, s-a întors în Cuba împreună cu tatăl său. 

va fi ocupat o bucată de vreme, deoarece primise o nouă treabă de făcut pentru nebunii din 
Mica Havană. 

— Deci nu stai peste noapte? 

— Am prea multă treabă. Cel puţin, câteva zile. 

— Nebuni şi fanatici. Urlă tot timpul după schimbare, când de fapt n-au mai pus 
piciorul în Cuba de ani de zile. Ce ştiu ei despre ce se mai întâmplă acolo? 

Perfect valabil şi pentru el, se gândi Gonzalo. Când se gândea la patria lui, se simţea 
ca un scriitor care n-a mai pus mâna pe condei de ani de zile. Havana copilăriei sale - tata 
aruncând plasa, mama lucrând la un hotel pentru câţiva bănuţi pe oră - i se părea acum mai 
apropiată decât Havana care existase imediat înainte să plece el în America, unde el era doar 
un tânăr dând pe dinafară de patima pentru cauza servită. 

— Deci ai de gând să faci o treabă pentru ei, zise ea, pufnind dispreţuitor. 

— Te rog, fără politică. Am fost amândoi de acord. 

— Să nu te aştepţi să mă arăt prea înțelegătoare. Nu când îţi consumă atâta din timpul 
tău. Termini până duminică? 

— Aş vrea şi eu să ştiu. 

— E ceva periculos, sau nu? 

Nu-l mai întrebase niciodată aşa ceva, dar Gonzalo se gândise şi el la această 
posibilitate. Se întrebase şi dacă, măcar de data asta, avea nevoie de ajutor, nu de la grajdul 
obişnuit de agenți operativi ai Direcţiei, ci din partea celor pe care îi recrutase cu mâna lui. 
Erau imigranţi ilegali din alte ţări latino-americane, care nu-i cunoşteau numele real şi, cu atât 
mai puţin, pe cel al angajatorului real. Nu ştiau decât că era un tip care le furniza identități 
noi, luate din cimitirele din Texas şi California, de la morţi cu care aveau în comun numai 
anul naşterii. Astfel, angajatorul părea mai loial, mai ales dacă recurgeai la ei numai pentru o 
singură treabă şi apoi le dădeai drumul, aşa cum proceda Gonzalo de obicei. Răspunsul ar fi 
fost da, treaba asta avea să fie periculoasă, iar Lucinda se inspirase, aparent, din propriile lui 
frământări. Felul în care putea să-l citească era aproape enervant, chiar dacă făcea parte din 
farmecul ei. Oricum, era obligat s-o mintă. 

— O, nu, răspunse el. Nimic periculos. Doar obositor. Şi nu sunt eu şeful. 

— Te rog. Nu vreau să mai ştiu nimic. 

— Astea-s ultimele vorbe pe care le auzi. Măcar să ne bucurăm de după-amiaza asta. 

Ceea ce şi făcură, după care urmă o seară lângă piscină, cu o măcelărie întreagă 
aruncată pe grătar. În cele din urmă o conduse acasă, lângă Altona Road, o clădire liniştită, în 
umbra copacilor ceiba, învăluită în aroma florilor de portocal. 

Lucinda deschise uşa din față doar atât cât să-l lase să simtă parfumul locului - un 
amestec de curăţenie, mâncare, săpun şi cosmetice, o combinaţie care îl atrăgea irezistibil 
înăuntru. 

— Intri puţin? Întrebă Lucinda, şi privirea ei îi oferea o noapte de plăcere şi de 
linişte. 

În spatele ei, Gonzalo văzu lumina chihlimbarie a lămpii de lângă canapea - culoarea 
părului ei. Era sigur şi confortabil aici, şi ezită câteva clipe cum nu mai ezitase niciodată când 
era chemat la datorie. Cât de uşor i-ar fi fost să spună da şi să lase mesajul de la Havana să 
putrezească în cutia poştală, apoi să doarmă lipit de spatele ei, în timp ce zgomotul circulației 
se strecoară printre jaluzele şi ventilatorul din tavan zumzăie uşor! Un cântec de leagăn din 
Cuba, chiar aici, pe Alton Road. Dar firea lui prevăzătoare se dovedi mai puternică. Ca să 
spunem tot adevărul, Gonzalo era curios. Ceva important îl aştepta după colț şi trebuia să afle 
despre ce era vorba. 

— Mai bine plec, spuse, înfruntându-i privirea pentru ultima dată. Mai am multă 
treabă în seara asta. 

Ea se încruntă, fără să ştie că o făcea dintr-un motiv greşit. 

— Nebunii ăştia de cubanezi, zise, ca şi cum Gonzalo venea din altă ţară. Mereu 
încurcă lucrurile. Incă o dată intuiţia ei se dovedea corectă. 

CAPITOLUL SAPTE 


Micul avion Guuv STRF.Am, se apropia de Guantanamo dinspre sud, o siluetă 
zveltă, ca un țânţar care pipăia cu acul crepusculul trandafiriu, căutând canalul îngust de zbor 
pe care piloţii îl urau. Era ca şi cum ai fi dat cu zarul pentru a câştiga riscul mai mare: 
încălcarea spațiului aerian cubanez sau prăbuşirea în valurile Mării Caraibilor. Ca prin 
minune, până la urmă toţi ajungeau de fiecare dată cu bine. 

Motorul încetini şi se îndreptă spre gura căscată, ca o peşteră rozalie, a hangarului de 
la capătul pistei, unde Falk aştepta alături de generalul Trabert şi de comandanții grupurilor 
de detenţie şi de informaţii. Se mai aflau acolo câţiva mecanici şi un nor de musculiţe foarte 
active. Era ora lor de masă şi Falk trebui să strivească una pe gât. Erau minuscule, dar sugeau 
hotărâte şi lăsau pe piele o urmă cât o monedă de 5 cenți - din punctul lui de vedere, delegația 
de întâmpinare perfectă pentru echipa care venea de la Washington. 

Cei trei vizitatori coborâră pe pista de aterizare cu părul fluturând în briză. Doi purtau 
costume, ca şi cum fuseseră teleportați direct de la birou. Cel de-al treilea purta o uniformă 
militară verde închis înzorzonată cu destule panglici de decoraţii cât să acoperi cu ele bordul 
unei maşini. 

Bokamper, unul dintre costume, rămase la urmă. Îl observă imediat pe Falk şi-i făcu 
un semn de recunoaştere, cu o sclipire familiară în ochi şi cu bucuria abia stăpânită a unui 
puşti care tocmai a făcut o năzbâtie. Dar, aşa cum proceda întotdeauna, îşi păstră aerul de 
comandă - capul sus, pas de defilare şi o uşurinţă în mişcări care radia calm şi stăpânire de 
sine. Prietenia lor se putea mândri cu cel mai neverosimil dintre începuturi. Pe vremea 
instrucției de bază, Bokamper era ofiţerul tânăr şi strălucitor, iar Falk, recrutul rebel. Fără 
îndrumarea primului, cel de-al doilea n-ar fi realizat mare lucru. Fără imboldul curiozității 
celui din urmă, primul ar fi putut urma o simplă carieră militară. Sau, cel puţin, aşa 
proclamase Bokamper mai târziu. Îşi acordaseră suficient respect reciproc pentru ca, trei ani 
mai târziu, Bo să fie primul la care Falk căutase un sfat camaraderesc când părăsise armata, 
hotărât să se înscrie la Universitatea din Washington. Când Falk demonstrase aptitudini 
pentru limbile străine, Bo îl orientase către arabă - „o limbă de mare viitor, stai puţin şi-o să 
vezi". ŞI, în clipa aceea, în calitate de ofițer proaspăt încadrat la Externe, lucra chiar lângă 
Departamentul de Stat şi se găsea într-o poziţie din care, după toate aparențele, ştia despre ce 
vorbea. De atunci încolo, fiecare îşi urmase calea: Bokamper plecase la ambasadele din 
Iordania, Nicaragua şi Bahrein, iar Falk petrecuse încă doi ani în campusul american de la 
Beirut, pentru aprofundarea studiilor de arabă şi despre Orientul MUlociu. 

Un mare ştab de la Foggy Bottom îl alese pe Bokamper ca pe o nouă stea în 
ascensiune şi-l adusese înapoi acasă, pentru a-l pregăti să devină unul dintre acoliții cercului 
interior, puținii profesionişti care dau întotdeauna orientarea diplomaţiei indiferent cine e la 
cârmă. Falk mai petrecuse câţiva ani în străinătate, pe post de consultant în probleme de 
securitate, apoi se angajase la Birou, care era nerăbdător să pună la treabă talentul lui la limbi 
străine. Se întorsese la Washington la un an după Bokamper, o succesiune norocoasă. Fără 
influenţa lui Bo, Falk ar fi putut găsi că noii lui patroni erau cam prea rigizi şi cenuşii, chiar 
dacă araba lui bine pusă la punct îi garanta, cel puțin teoretic, o ascensiune rapidă. Pe de altă 
parte, opiniile lui Falk asupra lumii arabe îl ajutaseră pe Bo să-şi lărgească cercul de 
protectori în rândurile tot mai dese ale neoconservatorilor cu funcții înalte în administraţie, 
deşi Bo considera că şi această modă, la fel ca multe altele, era trecătoare. 

De-atunci, drumurile lor se mai încrucişaseră din când în când - de exemplu în 
Yemen, pe vremea investigării legate de vasul USS Cole. Când programul extrem de încărcat 
le permitea, se întâlneau la Washington măcar o dată pe lună, ori cam aşa ceva. 

Cu toate acestea, Falk era destul de tulburat că soarta îi reunise din nou la 

Guantanamo. Aveau o legătură comună cu locul ăsta, una cu o istorie bizară şi neliniştitoare 
pe care Falk ar fi preferat să o lase netulburată. De asemenea, acum, avea să joace rolul 
neobişnuit de gazdă şi mentor, după ce, ani de zile, acest rol îi aparținuse lui Bo. 

— Hai să-i facem să se simtă ca acasă, spuse Trabert în timp ce trioul se apropia. Va 
trebui să le dăm absolut tot ce vor. Mai ales, tu, Falk. 

— Da, domnule, răspunse, poate prea repede. Generalul răspunse la salutul 
militarului, apoi spuse pe tonul cuiva care face un anunţ: 

— Domnilor, bun venit la Guantanamo, perla Antilelor. 

Bokamper fu singurul care chicoti, ceea ce îi atrase o privire de dezaprobare iritată din 
partea celuilalt costum, despre care Falk află, în timpul prezentării, că era şeful echipei, Ward 
Fowler, de la Departamentul de Securitate Internă. Uniforma era colonelul Noel Cartwright 
de la biroul secretarului Apărării. Pe Bokamper îl prezentară ca fiind noul ofițer de legătură 
dintre secretarul de stat şi Forţa Operativă Reunită de la Guantanamo, ceea ce însemna că îşi 
continuase evoluţia ascendentă. 

Trabert îl prezentă pe Falk nu în calitatea lui de anchetator, ci de „agent special 
însărcinat cu investigarea cazului Ludwig", ceea ce atrase un zâmbet din partea lui Bo, dar, 
din fericire, nu şi alt hohot de râs. Până când se încheiară zâmbetele şi strânsul de mâini, 
atmosfera era deja rece şi formală, iar generalul nu uşura starea de spirit cu următoarele sale 
observaţii: 

— Poliţiştii militari vor folosi un câine, să vă verifice bagajul, pentru prezența 
materialelor explozive. Apoi. Vom lua feribotul, spre partea opusă vântului, unde veţi fi 
conduşi la locurile de cazare. Pentru cei dintre dumneavoastră care doresc să iasă în societate, 
vă stau la dispoziţie poliţişti militari să vă escorteze oriunde doriți. Dar vreau să vă atrag 
atenția asupra unui lucru. Cât timp staţi aici, nu uitaţi că există anumite subiecte operative 
despre care nu discutăm deschis. Nu-l ajutăm pe inamic, nu-i facem viaţa mai uşoară. 
Întrebări? 

Nu se oferi nimeni, doar dacă nu ar fi intenționat, fără bună-ştiinţă, să ofere ajutor şi 
uşurare. 

— Atunci ne vedem mâine, la biroul meu. Conform programului dumneavoastră, la 
orele opt zero zero. 

Se întoarse abil pe călcâie şi luă conducerea micului grup. Toţi ceilalți intrară tăcuţi 
în formaţie. 

Falk se sprUini de balustrada de la babord, în timp ce greoiul feribot cenuşiu despica 
apele luminoase, începutul unei traversări de douăzeci de minute. La pupa, ultimele raze ale 
soarelui se topeau peste dealuri, iar la nord luminile îndepărtate ale unui sat cubanez licăreau 
pe linia orizontului. La bord se aflau doar opt pasageri, ceea ce lăsa o grămadă de loc liber pe 
puntea de oţel. Bokamper se apropie pieziş de stânga lui Falk. 

— Felicitări pentru avansare, spuse Falk. 

— Nu i-aş spune aşa. 

— Aşa a sunat când l-am auzit pe general. 

— Aud ceva ca un tăiş, sau mi se pare mie? 

— Nu-i aşa de greu să intri în contact cu mine. 

— Poate că am vrut să-ți fac o surpriză. Mai ales când totul pe aici e vechiul tău teren 
de bătut talpă şi aşa mai departe. 

— Mda. Şi aşa mai departe. 

Numai ei doi ar fi înțeles toată greutatea implicată de aceste câteva cuvinte, dar Falk 
aruncă, oricum, o privire în jur, să se asigure că nu era nimeni prea aproape ca să asculte. Era 
momentul să-i spună de scrisoarea de la Elena, care venise în dimineaţa aceea, dar se hotărî 
să aştepte un moment de mai mare intimitate. 

— Generalul ştie cum să se poarte, spuse Bo. Chiar se pricepe cum să-şi pună trupele 

în pe loc repaus. 

— Şi-a închipuit că vreţi s-o faceţi lată. Cum stă treaba cu echipa voastră? Şi, oricum, 
cine sunt tipii ăştia? 

— De unde vrei să încep? 

— Chiar de sus. Ce-i cu ăla de la Securitatea Internă? 

— Fowler? Dacă ar trebui să-i înşir pe cei mai mari eroi ai lui, aş zice George Palton, 
John Madden şi Dale Carnegie. Dă tare în duşman, joacă pentru a câştiga şi ține tot timpul 
clientul mulțumit. Cam sclifosit, dar un adevărat credincios. 

— În ce? 

— În misiune. 

— Care constă în ce? 

— Orice îi spune şeful, dar nu-mi spune mie. 

— Dar faci parte din echipă. 

— Da şi nu. Şi-apoi, n-ar trebui să vorbesc prea mult. Deja sunt îngrUoraţi că le stric 
petrecerea. 

— Trabert a spus c-or să fie surprize. 

Bokamper dădu din cap, lăsându-și privirea să alunece pe spuma din siajul vasului. 
Nu se auzea nici un sunet, dar vibrația motoarelor se făcea simțită până sus, pe punte. Bo 
arătă cu capul spre nord. 

— Luminile alea sunt cubaneze? 

— Mda. Caimanera, cred. Sau alt sat, cine ştie. O să te obişnuieşti. Şi tipul în 
uniformă, Neil Cartwright? 

— Comisionarul lui Fowler. Şi, ţinând cont că are în spate întreaga putere a 
secretarului Apărării, ar trebui să fie un comisionar al naibii de folositor. 

— Cum e? 

— Liniştit. 

— Vrei să spui periculos? 

— Sau pur şi simplu prost. Nu ştiu. Poate fi o nulitate sau viitorul secretar adjunct. 
Pare destul de cumsecade. E la fel de cald ca un dricar, dar asta se ia odată cu funcția. A fost 
numit clovn-şef peste cutiile cu surprize. Ala care aprinde lumânările pe tort. 

— Şi pe când petrecerea? 

— Curând. Poate chiar mâine. m— Eu sunt invitat? 

— Mai bine roagă-te să nu. Dar n-am văzut încă lista completă. 

Era cam prea vag că să se simtă liniştit, ori, poate, Bokamper doar îl sâcâia, ca unul care 
cunoştea mult prea bine slăbiciunile lui Falk. 

— Mai e ceva? 

— Doar atât ştiu. ÎI cunosc pe Fowler de ceva vreme, dar de Cartwright nici măcar 
n-am auzit până ieri. Lam cunoscut în avion. Falk ridică o sprânceană, interogativ. 

— Cum ţi-am spus, nu-s unul dintre oamenii lui Brady de la bun început. Am fost 
adoptat în ultima clipă. Şeful voia să mă ud şi eu la picioare, iar ăsta părea un bun prilej 
pentru aşa ceva. 

— Că tot a venit vorba de Brady, ce fac Karen şi copiii? 

— Copiii cresc prea repede. Karen e grozavă când e vorba să se declare voluntară 
pentru orice apare. Se transformă într-o democrată militantă, dar eu tot cred că e un risc să 
locuieşti în Bethesda. 

Bokamper avea patru copii şi nu părea să se oprească. Fiecare era mai certăreț şi mai 
irascibil decât precedentul, exact cum fusese şi tăticul. Era pe cale să-şi constituie o 
descendență numeroasă şi zgomotoasă, pe tiparul după care crescuse el însuşi. O vizită la ei 
acasă, cu un an în urmă, fusese una din rarele ocazii când Falk fusese tentat de ideea să se 
însoare şi să aibă copii, să se aşeze într-un loc destul timp încât să vadă seminţele încolţind şi 

înflorind, să plivească buruienile şi să se roage ca pronia cerească să fie milostivă cu ei. 

În timpul vizitelor în casele altor prieteni, nu de puţine ori surprinsese certuri şi 
comportamente antagoniste, presiunile supraplanificării sau amărăciunea unei soţii ale cărei 
ambiţii şi carieră fuseseră făcute zob în cavalcada creşterii copiilor. De obicei, pleca de acolo 
cu o senzaţie de uşurare, respirând adânc tot drumul până acasă. După ce plecase de la Bo, nu 
simțise decât invidie: fusese martor la impetuozitatea iubirii care creşte când fiecare hop al 
norocului este abordat cu o hotărâre energică, când fiecare soț, prea ocupat să apere flancurile 
celuilalt, nu mai ia în seamă amenințările asupra lui. Cel mai mult îl emoţionase ritualul 
culcării copiilor, căpşoarele lor ieşind din bluzele de pUama când se schimbau pentru noapte, 
expresia încrederii depline şi a siguranței pe fețişoarele lor în timp ce Boiîi învelea bine. Falk 
îşi închipuia că şi el se putea bucura de toate astea dacă se străduia mai mult. Sau cine ştie, 
poate că unii nu erau făcuți pentru o astfel de viață oricât de tare şi-ar fi dorit-o. Mai vorbiră 
puţin despre copiii lui Bo până ce feribotul se izbi de stâlpii de la Fisherman's Point. Bancuri 
de peşti vărgați îşi croiau drum în curentul de dedesubt, luminaţi intens de lămpile de pe chei. 

În dana vecină, patru membri ai unui echipaj al Gărzii de Coastă acopereau cu prelate 
tunurile şalupei lor Boston, un vas de patrulare foarte bine îngrUit pe care Falk îl urmărea cu 
invidie ori de câte ori îl vedea deplasându-se vioi în perimetrul golfului. Cu o asemenea barcă 
îți puteai asigura o viață decentă în zonă. O blondă înaltă ştergea picăturile aruncate de valuri 
pe tunul cel mare, de calibru 50, montat la provă. 

— Aveţi multe din astea pe-aici? Întrebă Bokamper. Falk ştia că nu se referă nici la 
vas, nici la tun. Deşi cap de familie, nu-şi pierduse niciodată instinctul de vânător. 

— Nu prea. Dar, dacă vrei să vezi toată moşia, cunosc bine locul. Ați mâncat? 

— Ne-au dat ceva în avion. Nici pe jumătate din cât de prost te-ai fi aşteptat să fie. 

— Vrei să spui, nici pe jumătate aşa de bun. 

— Doar mă cunoşti. Mănânc orice. 

— Când termini de despachetat, vino la Tiki Bar. E locul unde trebuie să te afli şi să 
fii văzut, când ajungi pe Stâncă. 

— Cum staţi cu transportul? Primim maşini sau tendinţa generală e să fim conduşi 
oriunde avem nevoie? 

— Cred că linia oficială e că totul a fost deja închiriat, ceea ce întâmplător e şi 
adevărat. 

— Crezi că vrea să stea cu ochii pe noi? 

— Tu n-ai face-o? 

— Dacă aş fi un paraşutist băgăcios şi nesigur cum e el, mda, cred că aş face-o. 

Pasarela căzu pe mal, cu un bufnet înfundat. Glasul generalului Trabert se ridică, în timp 
ce nou-veniţii îşi căutau bagajele: 

— Domnilor, eu mai am treabă, aşa că aici ne despărțim. Le arătă clădirea în care îşi 
avea biroul, la cartierul general al Forței Operative Reunite de la Guantanamo aşa numitul 
Palat Roz - care se găsea exact deasupra lor, cu faţa către faleza de coral. Veţi fi încartiruiți la 
câteva mile de aici. Autobuzul dumneavoastră este cel care aşteaptă acolo, cu farurile aprinse. 

— Clasa întâi tot drumul, şopti Bokamper. 

— Obişnuieşte-te, soldat, spuse Falk. 

CAPITOLUL OPT 


Tiki Bar era expresia ideii pe care o avea armata despre ambianța unei insule 
tropicale - o colibă din frunze de palmier, câteva umbreluțe de hârtie pentru băuturile mai 
pretenţioase şi destule lăzi cu bere cât să scufunde o canoe de dimensiuni respectabile. Nu 
prea era mare lucru de văzut - mese din plastic alb răsfirate pe o platformă din beton - dar 
băuturile erau reci, aveai o privelişte plăcută asupra golfului, iar prețurile erau la nivel de 
subvenţionare. Şi un bonus: se afla la doar câteva străzi de partea principală a bulevardului 
Sherman şi astfel puteai să eviţi roiurile de sărăntoci din MP care acum aveau totuşi propriul 
lor bar în aer liber, Clubul Supravieţuitorilor, jos, pe plajă de la Camp America. Aşa se face 
că Tiki Bar ajunsese centrul vieții sociale de noapte pentru clasa „clămpănitorilor" de la 
Gitmo - anchetatorii, traducătorii şi analiştii -, deşi mai existau alte câteva posibilități de 
experienţe dezorientante, în afară de a-ți petrece şase ore într-o cameră goală, încercând să 
scoţi de la un bătrân saudit încăpățânat câteva vorbe despre viaţa printre muştele de nisip, iar 
apoi să te lupţi cu o sticlă de Corona sub un smoc de frunze de palmier în timp ce amicii tăi 
toacă mărunt un vechi episod din Seinfeld. 

Chiar şi la Tiki Bar, mulţimea avea tendinţa să se subdividă după echipă, grad sau 
organizaţie. Cea mai mare parte a polenizării încrucişate le implica pe femei şi evidenția tot 
felul de dansuri de împerechere bizare, în mUlocul fiecărui nod de masculi format lângă bar 
se găsea de obicei o femeie - „premiul din cutia cu biscuiţi”, aşa cum o descrisese odată 
Whitaker, colegul lui Falk. 

Falk făcu o scurtă recunoaştere, să vadă dacă Pam venise şi ea, dar din păcate dădu 
cu ochii de Whitaker, care ocupase din timp un scaun, în speranţa că va reuşi să arunce măcar 
o privire la cei picaţi de la Washington. Prezisese deja că aceştia vor fi un motiv de mare 
distracţie în zilele următoare şi, bineânţeles, nu voia să piardă începutul. 

Bokamper şi ceilalți apărură câteva minute mai târziu, toți trei într-un vechi autobuz 
de şcoală. Şi toţi, cu excepţia lui Fowler, se schimbaseră în ceea ce credeau ei că ar fi o ţinută 
sport - în cazul lui Cartwright, şort şi tricou. Musculiţele l-ar fi mâncat de viu. Fowler 
renunțase în sfârşit la haină şi la cravată, iar acum insista să plătească primul rând. 

Falk se ocupă de prezentări şi un timp nu vorbiră decât despre zborul până aici, 
vremea de la Washington şi etapa de baseball de la Baltimore. În cele din urmă, Whitaker 
nu-şi mai putu stăpâni curiozitatea. 

— Şi ce ne puteţi spune despre ce aţi venit să faceți aici? Întrebă el, cu un zâmbet. 

Bokamper zâmbi şi el, dar nu-i răspunse. Cartwright se uită cu respect la Fowler, care 
prelua inițiativa. 

— Nu prea mult, mi-e teamă. O să tot vorbim în următoarele câteva zile. Va trebui să 
mă credeți pe cuvânt când vă spun că avem intenția să fim cât mai discreți posibil. 
Credeţi-mă, vă rog, ştim foarte bine cât de importantă e treaba pe care-o faceţi aici. 

Whitaker nu părea deloc impresionat. 

— Într-un fel, aşteptam o mică întrerupere. Să ne daţi ceva mai bun de făcut, măcar pentru 
o vreme. Sau, oricum, mai interesant. 

Toată lumea râse, chiar dacă prea politicos. 

— Oricum, spuse Fowler stăpânindu-şi un zâmbet, nu sunt sigur că vă dați seama cât de 
norocoşi sunteți. Habar n-aveţi câtă lume de la biroul meu ar vrea să participe la acţiunea 
asta. Ar da orice doar ca să fie în locul vostru. 

— Chiar orice? Un set nou de crose de golf mi-ar prinde bine, dacă tot sunt atât de ahtiaţi. 

Replica provocă şi mai multe chicoteli, cu excepţia lui Fowler. 

— E în regulă să glumim despre asta, dar ştiţi la ce mă refer. Sau ar trebui să ştiţi. Pe lângă 
Irak, Gitmo este chiar în clipa asta cel mai important front în tot GWOT. 

— Gwot? Întrebă Cartwright în timp ce plesnea o musculiţă care i se aşezase pe picior. 

Falk îi oferi răspunsul: 

— Război global împotriva terorismului. Acronim în uz la Gitmo, numărul 12-b. O să le 
afli pe toate în numai patruzeci şi opt de ore. Aş insista de asemenea să începi să foloseşti 
cuvântul „robust" în următoarele douăzeci şi patru. 

Fowler îi aruncă o privire rece, care îl enervă suficient pe Falk, încât să-l privească fix. 
Berea 1 se urcase la cap cam prea repede după o asemenea zi maraton. Nu mâncase nimic de 
la micul dejun. Hotărî că era probabil mai bine să facă pace înainte ca lucrurile s-o ia în 
direcția greşită. Chiar şi zelul celor mai fanatici avea tendinţa să se domolească după o 
perioadă petrecută pe Stâncă. Într-o săptămână, ori cam aşa ceva, Fowler ar putea ajunge, de 
fapt, suportabil, aşa că Falk arătă cu mâna spre sticla omului, în timp ce o ridică pe a sa, care 
era goală. 

— Dă-mi voie să-ți mai iau una. Eşti pe jumătate gol. 

— Haide, haide, Falk, interveni Whitaker. Fowler e unul din tipii ăia mereu pe jumătate 
plini. 

— Poate că tu ar trebui să-ți faci bagajul dacă te porți aşa, spuse Fowler. 

— Uşor, băieți. Era Bokamper, făcând pe pacificatorul, un rol pe care tindea să şi-l aroge 
numai după ce se savura în prealabil ciocnirea, de la început până la sfârşit. A fost o zi lungă, 
dar ultima dată când am verificat eram toţi tot de aceeaşi parte a baricadei. 

Whitaker spuse ceva în şoaptă şi trase de eticheta sticlei sale de Budweiser. Fowler se uită 
la ceas, apoi se ridică. 

m— Mulţumesc, dar va trebui să renunţ. (Tonul şi zâmbetul său erau atât de net formale, 
încât Falk nu ar fi fost şocat nici dacă ar fi făcut o reverență ori i-ar fi spus lui Whitaker să se 
întâlnească cu el în zori, cu pistoale şi martori.) Mai am ceva de făcut înainte să mă bag în 
pat. 

Cartwright se ridică şi el, în semn de solidaritate cu şeful, dar, când Fowler păru să-l 
concedieze cu o fluturare a mâinii, se scufundă ascultător înapoi în scaunul său. Un adevărat 
sacrificiu, ţinând seama de câte avea de pătimit cu insectele. Whitaker se înroşise deja, de 
încurcătură, sau poate era pur şi simplu pilit. Falk se întrebă când se apucase omul de băut. 
Devenise o obişnuință, în cazul colegului său de apartament. Totuşi, când Fowler se urca în 
autobuz, Whitaker îşi arătă din nou colții: 

— Cred că a plecat să se roage pentru sufletele noastre. Bokamper zâmbi şi luă o gură 
zdravănă de bere. 

— Asta chiar c-a fost o predică. 

— Apărarea lui a fost mereu cam aiurită, spuse Cartwright. 

— Dar nu mai puţin interesantă, interveni Bokamper. Lasă-i ceva timp, Whit. Se va 
obişnui cu lumea de-aici. În mod normal, Whitaker detesta să i se spună Whit, dar de data 
asta nu păru să se sinchisească. 

— ÎI cunoşti bine? Bokamper ridică din umeri. 

— Cât de bine poţi să cunoşti pe cineva la Washington. Avea biroul vizavi de mine, la 
Departamentul de Stat înainte să facă saltul la Securitatea Internă. E din rasa nouă, gata să 
salveze lumea cu câte-o cucerire fulger, dă şi fugi. Am fost o dată la el acasă. La masă, 
probabil ideea nevesti-sii. N-am vorbit decât despre probleme de serviciu. Cel mai citit om 
din lume, judecând după toate cărțile pe care le are. Şi le-a aranjat singur pe toate, folosind 
clasificarea zecimală a lui Dewey. 

— Poate că i-a ordonat vreunui consultant să i le trimită acasă. Ca la unul din cluburile 
alea, cu legături de piele şi cu pagini albe. Palatul cărților necitite. 

Bo zâmbi larg, clătinând din cap. 

— Nu-i genul lui. Mai degrabă le-a învăţat pe dinafară, din scoarță-n scoarță. Ultimul 
lucru pe care ar trebui să-l faci e să-l subestimezi. ŞI, pe urmă, e destul de uşor să pricepi de 

ce-i umflat cu pompa. Vreau să spun, uită-te la locul ăsta. Chiar e uluitor. Partizani ai 
jihadului înăuntru şi Fidel peste tot, de jur împrejur. Jumătate din tineretul american furajat cu 
porumb îngrămădit lângă mare, claie peste grămadă în cazărmi, în uniforme de camuflaj şi 
răcnind „Legaţi prin onoare" ori de câte ori salută. Ce) puțin asta-i ce-am citit în Washington 
Post. Pentru oricine cu măcar o uncie de roşu, alb şi albastru în sânge, e paradisul unui 
paranoic. Şi nu spun asta pentru că n-ar fi toată lumea gata să ne dea la cap. 

Numai Bokamper putea combina cu atâta măiestrie respectul profund cu atitudinea 
subversivă, sfârşind totul cu o palmă verbală, ca o simplă bătaie pe spate. Cartwright părea să 
fi ajuns la concluzia că fusese destul de laudativ, aşa că se mulțumi să se alăture chicotelilor. 
Singurul care nu râdea era Whitaker, încă suferind de pe urma ieșirii lui Fowler. 

— Înţeleg că generalul Trabert a obținut rezultate excelente, spuse Cartwright pe un ton 
care părea dornic de confirmare. Volumul de informaţii e în creştere, în orice caz. Am auzit 
că au ajuns la peste o sută de interogatorii pe săptămână. Destul de impresionant. 

m— Nu-i vorba decât de împins hârtiile, spuse Whitaker. Cuvântul de ordine al lunii. Dar 
ce vreţi, eu nu sunt decât un biet băiat de la Birou. Ce ştiu eu? 

— Nu toată lumea are ficatul destul de solid pentru anumite tehnici, explică Falk. Mai ales 
cei dintre noi care au fost pregătiți să acționeze cu mai multă subtilitate. Şi când spun asta nu 
mă gândesc la Codul Miranda. Vorbesc de excese care în State i-ar zbura depoziţia afară din 
tribunal. 

Cartwright mai strivi o musculiță pe genunchi. 

— Da, dar există un precedent destul de nobil pentru încălcarea regulilor. Lincoln a 
suspendat habeas corpus”, a închis ziarele secesioniste şi i-a arestat pe primarul şi pe şeful 
poliţiei din Baltimore pentru a reinstaura ordinea. L-a băgat în puşcărie şi pe nepotul lui 
Francis Scott Key”, la Fort McHenry. Dar, până la urmă, toate au ieşit bine. Suntem în plin 
război, chiar dacă multă lume nu vrea să recunoască. Şi mi se pare că avem şi mai mult teren 
pentru paranoia, acum, când cubanezii s-au apucat să ne fure soldaţii. Mă rog, cam aşa ceva 
am auzit pe drum, venind încoace. 

— Da, chiar, despre ce-i vorba, Falk? Întrebă Whitaker. Toată lumea spune că fluxul ar fi 
trebuit să-l împingă în partea noastră. 

Falk se încruntă. 

— Depinde, într-adevăr, de unde-a venit. Ori, poate, toată lumea se uită la hărțile greşite. 
Naiba ştie, eu habar n-am. Poate că l-a luat la plimbare vreun delfin. Întrebaţi-l pe generalul 
Trabert. În privinţa asta pare să fie mereu cu un pas înaintea mea. Se întoarse către 
Cartwright: Bineânţeles, fără să vă mai pun la socoteală şi pe voi, băieți. Am auzit că mâine 
dimineaţă s-ar putea să aveţi ceva noutăţi pentru noi. 

— O, pe mine o să mă găsiţi acolo unde vor fi şi ceilalți, încercând să pun toate piesele 
la un loc. 

Plesni o altă musculiță, iar apoi îşi studie genunchii noduroşi. Se vedea că nu era obişnuit 
să mintă. 

— O să ne ducem la capăt micile noastre misiuni, apoi o să ne dăm la o parte din drumul 
celorlalţi. Ceea ce mă face să-mi aduc aminte că mai am şi eu puţină treabă înainte să mă bag 
în pat. Ar fi mai bine să-mi iau viteză, dacă vreau să nu fiu o cârpă mâine dimineaţă. 

Şi îşi luă şi el rămas-bun. Posomorâtul Whitaker se retrase la bar, unde rămase lângă un 
grup de petrecăreți în care se aflau şi două femei, deşi nici una nu era cea pe care o căutau 
privirile lui Falk. Bokamper asistase amuzat la plecările anterioare. 

— Bună treabă, Falk. Tu şi colegul tău ați golit masa. Dar acum, că tot mi-am făcut rost de 


22 Hnbeas corpus, acţiune legală prin care cineva se poate opune detenţiei ilegale a propriei persoane sau a unui tert. 
23 Francis Scott Key (1779-1843), judecător şi poet amator care a scris textul imnului naţional al SUA, The Sinr-Spangled 
Bamier - „Drapelul presărat cu stele". 

o audiență privată, ce naiba se întâmplă cu cazul ăsta - Ludwig? 

— Te referi la mine, care încerc să rezolv un caz de înec sau la rahatul pe care o să-l 
stârnească? 

— Mă cunoşti doar. Punctul doi. 

— Cubanezii nu sunt încântați, asta-i sigur. Ambele tabere au instituit patrule de-a lungul 
gardului. Îmi închipui c-or să vină cu un protest oficial. Pe ce bază, habar n-am. Să fii invadat 
de un mort nu prea mi se pare o ameninţare majoră la adresa suveranității naționale. Altfel, 
sunt prea aproape de baza lanţului trofic de la Gitmo ca să ştiu mai multe. M-am gândit că 
mai degrabă tu ai putea să-mi dai nişte răspunsuri, pentru că vii de la Washington. 

— Sunt în aceeaşi barcă în care eşti şi tu. Cel puţin, în delegaţia asta. 

— Atunci, care e rolul tău în echipa Brady? Sau te afli aici doar pe post de dădacă, să stai 
cu ochii pe Greg şi Marsha”? 

— Măcar dacă ar fi vreo Marsha. Să spunem doar că cineva interesat voia să aibă o 
contrabalansare la faţa locului. 

— Contrabalansare la ce? Sau la cine? 

— O să vezi. Dacă eşti atent. 

— Cine-i persoana interesată? 

— Nu vrea să se pomenească de el, să se facă valuri în jurul lui. 

— Hai, Bo. Eşti prea bătrân ca să te porți ca un lingău. 

Urmă o pauză, cu câteva clipe mai lungă decât era necesar. Din experienţa îndelungatei lor 
prietenii, Falk ştia că urmă ceva important. 

— Iartă-mă, dar chiar nu pot spune mai mult. Ordinul doctorului. 

Era tot ce-i trebuia lui Falk. Binefăcătorul de multă vreme al lui Bokamper de la 
Departamentul de Stat era Saul Endler, un sforar hârşit în politica la nivel înalt, care adunase 
atâtea doctorate, încât Bo ajunsese să se refere la el doar ca „Doctorul". O parte Kissinger şi 
două părţi alchimist, Endler părea să se implice numai când era nevoie de o conjurație 
politică şi când miza atingea cota maximă. Chiar şi atunci, rareori îi puteai găsi numele în 
presă, cu excepţia fițuicilor obscure care publicau relatări din interior la câteva luni după ce 
se petrecuseră evenimentele, cu lungi note de subsol pe care nu le citea nimeni, cu excepția 
experților. 

— Am înţeles, spuse Falk. 

— Ştiam eu că eşti în stare. 

— Deci, nu eşti, de fapt, aici în numele secretarului Departamentului de Stat. 

— Oh, o fac la dispoziţia lui. Oficial. 

— Dar e şi un fel de acoperire? 

— Oficial? Deloc. 

— Atunci de ce-mi spui mie? 

— Neoficial? Pentru că am nevoie de ajutorul tău. Se aplecă peste masă, mai aproape, 
coborându-şi glasul: în multe privințe. Poate chiar şi cu problema asta, Ludwig, în funcție de 
direcţia în care ne duce. În ce priveşte restul, amândoi o să avem o idee mai precisă mâine, 
după ce se încheie toată treaba. 

— Urmează ceva arestări? Aşa se vorbeşte pe-aici. 

— Stai cu ochii pe Cartwright. 

— Şi tu ce o să faci? O să stai cu ochii pe Fowler? Bokamper clătină din cap, nu atât în 
semn de negare, ci ca un refuz aparent de a dezvălui mai mult. 

— Gândeşte în termeni OPSEC, Falk. 


24 Aluzie la A Very Brady Sequel (1996) - o comedie de situaţii despre o familie americană cu mulţi copii, printre care şi 
adolescenții Greg şi Marsha; filmul preia personajele unui serial de televiziune foarte popular, The Brady Bunch 
(1969-1974). 

— Minunat. Văd că înveţi repede. 

Atenţia lui Bokamper devie însă în altă direcție. O expresie de apreciere îi străbătu 
privirea, expresie pe care Falk o văzuse de prea multe ori pentru a nu şti că se apropia o 
femeie. Falk era cât pe ce să se întoarcă pentru a face propria sa apreciere, când o mână îi 
atinse umărul, urmată de o voce familiară: 

— Ştiam eu că te găsesc aici. Se pare că noii tăi prieteni s-au dus cu toţii la culcare. 

— Toţi, cu excepţia unuia, spuse Bo, ridicându-se. 

— Ea e Pam Cobb, zise Falk. Pentru tine, doamnă căpitan Cobb. Iar el e Ted Bokamper, 
care face şi el o noapte albă. Fii atentă ce vorbeşti. E foarte oficial. 

— Iar voi doi sunteţi ultimii din tot localul, remarcă ea. Îmbătrâneşti să tot fii singură 
femeie la o masă de şase. 

— Din ce-am văzut până acum, asta pare să fie regula pe-aici. 

— L-ai spus cum funcţionează sistemul de notare la Gitmo? ÎI întrebă ea pe Falk. 

— E tot vechiul sistem al scalei de zece puncte, explică Falk. Cu excepția faptului că, în 
clipa când te dai jos din avion, notarea fiecărui bărbat scade cu trei puncte, iar cea a fiecărei 
femei câştigă trei puncte. 

— Ceea ce pe tine te situează... unde? La un doisprezece? 

— Vezi, ai şi fost luat pe sus de valul inflației. Eu în America am şase, iar la Gitmo nouă, 
dar asta nu m-a împiedicat să mă încurc cu tipul ăsta, spuse ea cu un zâmbet. Din fericire, nu 
mai părea supărată din cauza veştii de azi dimineață, cu scrisoarea parfumată. Falk era gata să 
se ofere să-i ia ceva de băut, dar văzu că îşi luase singură băutura ei obişnuită, bourbon cu 
gheață. Fără umbreluţă. 

— Şi ce faci aici, pe lângă că ai grUă de Falk? Întrebă Bo. 

— Anchete. Mai ales saudiţi. 

— E în serviciul activ. Vorbeşte fluent araba, aşa că au trimis-o la Şcoala de Informaţii de 
la Fort Huachuca. 

— Alia, făcu Bokamper, o minune de nouăzeci de zile'. Am auzit că unii dintre voi au 
dat-o-n bară. 

Falk tresări, dar Pam nu păru afectată. 

— Există o spirală a învățării. E valabilă şi pentru profesionişti. Sunt gata să pariez că nu 
mai mult de cinci sau şase dintre ei au avut vreodată direct de-a face cu vorbitori de arabă şi, 
cu atât mai puţin, paştu sau dari, ceea ce înseamnă majoritatea afganilor. Ai putea scrie o 
întreagă carte de glume despre unele dintre aceste boacăne culturale. 

— Cu excepția prietenului nostru de față, domnul specialist în arabă, spuse Bo. 

Ea zâmbi pentru prima dată de când fuseseră făcute prezentările. Falk voia să ia în 
stăpânire terenul comun şi să-l ţină în continuare, dar Bo se şi pregătea pentru următoarea 
rundă. 

— Nu mă gândeam la boacănele culturale ca la nişte poveşti de groază, spuse el. E vorba 
de ageamii care scapă interogatoriul de sub control. Care se uită la interpret în loc să se uite la 
subiecți. Care ajung chiar să fie intimidaţi. Am auzit de unii duri care practic v-au râs în față. 

— Asta trebuie să se fi întâmplat înainte să ajung eu aici. 

— Poate. Dar ce e cu treaba aia sexuală? 

— Te referi la bătaia de joc? La chestiile alea cu „Ce zici, băiete, ce-ar fi să ne distrăm şi 
noi puțin?" pe care unora dintre ele li s-a spus să le încerce? 

— Eu am auzit că a fost chiar mai rău. Au ajuns să-şi frece balcoanele de ei. Să-i 
mânjească pe bieţii credincioşi cu ojă de unghii şi să le spună că era sânge menstrual. Că au 
reuşit să-i scoată din minţi. 

Obrajii lui Pam se îmbujorară. Exact asta fusese intenția lui Bo, ghici Falk. Se simți 
nedreptăţit amintindu-şi de câte ori încercase şi el să obțină acelaşi efect. 

— N-a fost niciodată genul meu, zise ea sec. S-au întâmplat şi de-astea, dar acum s-a 

terminat. A fost o catastrofă, lucru pe care l-aş fi putut spune şi eu, după ce aş fi stat doar 
zece minute cu tipii ăia. 

— Haide, haide. Să nu-mi spui că n-ai bătut şi tu din gene, măcar din când în când. Sau că 
n-ai fi făcut-o dacă primeai semnalele corecte. O invitaţie e o invitaţie. Şi dacă-i face să 
vorbească, de ce nu? 

— Nu lansezi o invitaţie când încerci să fii mama lor. Sau soră lor. Şi, chiar dacă am 
făcut-o, n-aveam intenţia să le sug... ceva doar în schimbul câtorva nume din rețea. 

— Mai uşor, surioară. Sau ar trebui să-ţi spun „mămică"? Nu-i nevoie să aduci în peisaj şi 
suptul. Nu făceam decât să te tachinez niţel. 

— Şi unde ai învăţat toate chestiile astea despre interogatorii? 

— Stând de vorbă cu unii şi alţii, cum e şi el, aici de faţă. Am mai şi citit câte ceva. 

— O minune de nouăzeci de pagini. Cam ai tupeu, să vii aici şi să te dai profesionist, nu 
crezi? 

— Tupeu? Bo zâmbi, cu încântare. Falk se pregăti să se dea la o parte, anticipând atacul. 
Ştiu că eşti din armată, dar ţi-ai face un mare serviciu dacă ai mai cobori niţel volumul scenei 
ăsteia cu fața dură pe care o joci. 

După privirea lui Pam, Falk putea spune că remarca o duruse şi că abia se stăpânea să nu 
riposteze cu un rapid „a plimbă ursu'!" Dar îşi dădea şi el seama că asta ar fi aruncat-o direct 
în mâinile lui Bo, legată fedeleş. Aşa că preferă să inspire adânc, să se întoarcă spre Falk şi 
să-l întrebe cu un calm forțat: 

— Prietenul ăsta al tău e întotdeauna atât de amuzant? Bo răspunse primul: 

— Falk e prea bine crescut ca măcar s-o spună de față cu mine, dar nu trebuie să mă iei în 
serios. 

Pam nu răspunse, dar nările ei fremătătoare şi o anumită sclipire din ochi îl avertizau că nu 
renunțase să caute o cale de contraatac. Oricât de ciudat era să-şi vadă prietenii certându-se, 
neliniştea lui Falk mai avea un motiv. Îl mai văzuse pe Bokamper angajându-se în confruntări 
directe cu alte femei, iar acestea duseseră de obicei fie la duşmănii pe viaţă, fie la relații 
înflăcărate. Nici una dintre aceste perspective nu era de natură să aducă vreo bucurie în 
mediul închis de la Gitmo. Ca şi cum ar fi fost rănit, Bo se retrase puţin, aplecându-şi umerii 
în față şi lăsându-se mai Jos în scaun. Apoi, de parcă ar fi citit gândurile lui Falk, se întoarse 
spre el şi-i spuse într-o şoaptă de scenă: 

— Nu-ţi face grUi, omule, ştii că sunt căsătorit. Ştii doar că eu nu braconez. 

— Chiar a spus „braconez"? Se interesă Pam. De necrezut. Deci ai şi un ego pe măsura 
gurii ăleia mari. 

— Uşor, zise Bo, chicotind. N-o lua personal. Aşa am fost instruit. 

— Alt puşcaş marin? 

— Şi asta, spuse Falk, dar se referă la familia lui. Dacă ai să-i cunoşti, ai să înţelegi. Şase 
frați şi surori şi o ceartă pe minut. Taică-su îi întărâta ca un dresor de pitbulli. 

— Angajare constructivă, spuse Bokamper. Aşa-i zicea tata. Era un bătrân sergent de 
infanterie, iar asta era versiunea lui a metodei socratice. Aruncă un subiect la cină şi lasă-ţi 
urmaşii să-şi rupă plămânii. Dacă nu aveai gura cea mai mare, erai dat jos de pe podium. Un 
fel de luptă verbală pentru cucerirea unei cote. 

— Vasăzică le spuneai surorilor tale să-şi țină gura, făcând pe tipul dur? 

— Chiar mai rău de-atât. 

Ea zâmbi, fără să vrea, iar apoi îşi scutură iute capul, ca şi cum ar fi încercat să-şi recapete 
stăpânirea de sine. 

— Şi ce faci aici? 

— Sunt noul ofițer de legătură cu Forţa Operativă. Din partea Secretarului de Stat. 

— Nu te-am întrebat de funcție. Te-am întrebat ce faci aici. 

— Vezi, ai şi prins gustul metodei socratice. Dar trebuie să ne ţinem gura. I-am spus deja 

lui Falk mai mult decât trebuia, aşa că ar trebui să-l întrebi pe el, mai târziu. 

Falk se simţi uşurat că Bo nu folosise cuvintele „şoapte pe pernă" şi simţi că ce fusese mai 
rău trecuse. Câteva clipe de calm relativ păreau să contribuie la refacerea echilibrului la masă, 
iar Falk se folosi de acest prilej pentru a mai aduce un rând de la bar. Dacă el nu era de față să 
le furnizeze un public, Bo se va purta probabil mai frumos, iar el dorea ca armistițiul să țină. 

— Şi cum v-aţi cunoscut voi, băieții? Îl întrebă Pam pe Bokamper, după ce Falk se 
îndepărtase suficient. 

— ŞI eu voiam să te întreb acelaşi lucru. 

— Numai că eu am întrebat prima. 

— Pun pariu că eşti mereu prima. 

— Ai de gând să-mi răspunzi? 

— I-am fost comandant şi sergent instructor. Pe insula Parris. 

— Nu prea e ăsta felul în care încep cele mai multe prietenii. 

— Aici ai dreptate. Dar eu eram prea nou în muncă, iar el se lupta cu noi. Avea nevoie de 
o mână de ajutor ca să treacă hopul. 

— Un substitut de tată? 

— Nu neapărat, dar asta îmi tot repeta sergentul meu, doar pentru că toată lumea îl 
interpreta greşit pe bietul nefericit. Falk era un derbedeu atât de încăpățânat, încât toți erau 
gata să pună pariu că n-o să reuşească. Orice intervenţie parentală n-ar fi făcut decât să-i 
ridice părul pe ceafă. De fapt, avea nevoie de un frate mai mare, cineva care să-l înveţe, de 
exemplu, cum să facă față autorității, nu să sporească numărul şefilor. 

— Parcă ar fi vorba de unul care s-a cam săturat de părinți. 

— Chiar nu ţi-a vorbit niciodată de ei? 

— O pereche de beţivi, din câte mi-aduc aminte. Au murit când el era adolescent. E destul 
de rău când taicătu îţi dă un nume doar din ciudă. 

— Ce vrei să spui? 

— Nu ţi-a povestit niciodată cum s-a ales cu numele ăsta? 

Faţa lui Pam se aprinse de bucuria unei victorii mărunte. 

— Ba da. După Paul Revere”. Taică-su era un mare admirator al echipei Red Sox, îl 
interesa orice avea legătură cu Bostonul, iar maică-sa refuzase deja nişte nume de jucători. 

— Asta-i numai o parte. Dâra avut şi ceva legături cu Mâine. Se pare că, în timpul 
Revoluţiei, Paul Revere şi-a condus expediţia navală - încheiată cu un dezastru - până la 
Peobscot. A pierdut o grămadă de nave şi a trebuit să fugă prin pădure, ca ultimul laş. Aşa era 
cunoscut în jurul Deer Island, cel puţin printre cei mai în vârstă. Drăguţă glumă pe socoteala 
propriului tău fiu, nu? Totuşi, Falk a aflat toate astea de la maică-sa, aşa că cine ştie? 

— Interesant. El ţi-a spus? Pam dădu din cap. 

— Atunci, bănuiesc că ţi-a spus şi despre logodna lui, nu? 

Ei îi căzu faţa. 

— Şi, oricum, asta a fost acum multă vreme. Abia terminase liceul. Ar fi fost o mare 
greşeală, ceea ce i-a trecut şi lui prin cap. De-atunci se pare că se apropie de femei numai 
dacă ştie că n-o să stea prea mult prin zonă. Cum a fost în Yemen, când cu USS Cole. Sau în 
Sudan, după atentatul de la ambasadă. 

— Sau la Gitmo. Nu că ai fi avut de gând să-l dai de gol. Drăguţ din partea ta să-mi atragi 
atenția. 

— Eu nu zic că ți se poate întâmpla şi ţie, bineânţeles. Dar ştii care sunt cei mai importanți 
trei factori într-o relație? Locaţia, locaţia şi locaţia. Exact ca la proprietăți. 

— Adică eu sunt o proprietate pe țărm? Pam îi oferi un zâmbet de gheață. Un avantaj al 


25 Paul Revere (1734-1818), argintar din Boston, luptător în Revoluţia Americană, simbol al patriotismului înflăcărat. 

sistemului actual de numire la post? 

— Nu mi-ai povestit tu de sistemul de punctare de la Gitmo? O altă variaţiune pe aceeaşi 
temă, asta-i tot. Nu spun decât că ar trebui să rămâi deschisă față de orice alte oportunităţi, 
pentru că el aşa a procedat mereu. 

— Halal prieten. Credeam că voi, puşcaşii marini, respectaţi Semper Fi. 

— Vai, dar asta şi facem. Eu aş face orice pentru Falk. Dacă în clipa asta l-aş vedea 
jefuindu-l pe barman şi un MP ar ridica pistolul să tragă, l-aş împuşca pe polițist. Fără să stau 
o clipă pe gânduri. 

— Chiar atât de loial? 

— O veşnicie şi înc-un pic! 

— Asta, poate pentru că n-aţi fost niciodată pe poziţii opuse când ceva era cu adevărat 
important. 

Înainte ca Bo să-i poată răspunde, Falk se întoarse la masă, urmat îndeaproape de 
Whitaker, care părea că vrea să li se alăture. 

— Tocmai îi spuneam lui Falk că o să plec spre casă. Vrea cineva să-l duc o bucată de 
drum? Spuse Whitaker. 

— Ai maşină? Întrebă Bokamper. 

— Da. Şi Falk are. Spune-i lui Fowler că, dacă e băiat bun, s-ar putea să-l las şi pe el s-o ia 
ca să facă o tură. 

— Dacă nu uiţi, spuse Falk, dă drumul la ventilator şi în camera mea. 

— Dacă am ceva noroc, n-o să fie nevoie. Mecanicul a trecut azi după-amiază pe la noi, 
cu două zile înainte de termen. Te mai ţine minte de când ai fost aici pe post de puşcaş marin. 
A zis să-ţi transmit salutări. 

Inima lui Falk făcu un salt mortal. 

— Ţi-a zis şi cum îl cheamă? 

— Harry. Ciudat, pentru că aş fi jurat că e cubanez, unul din vechii navetişti. Oricum, a zis 
să treci pe la el. 

Falk chiar intenționa s-o facă. Acum, mesajul de la Elena părea mai urgent decât crezuse 
la început. Dar, cu un militar mort, nişte arestări la orizont şi o echipă 

de băgăreți de la Washington zburdând în libertate, nici că se putea un moment mai prost 
ales. Gitmo devenea mai strâmt cu fiecare clipă. 

Ultimul lucru pe care Falk ar fi dorit să-l facă după acest schimb de vorbe era să-l 
privească în ochi pe Bo, aşa că se întoarse spre Pam doar pentru a detecta semnele unei furii 
mocnite. Se întrebă ce i-o fi spus Bo cât lipsise el. 

— Băieți, cred că vă las să discutaţi chestii bărbăteşti, spuse ea, forțându-se să zâmbească. 
Mi-a făcut plăcere să te cunosc, Bo. 

Tonul ei era plat, totuşi Bo îi întoarse zâmbetul. 

Whitaker, fără să țină seama de nimic, lansă din nou discuţia pe tema lui Fowler şi 
Cartwright imediat după ce Pam ieşi. Câteva minute mai târziu, anunţă şi el stingerea. Falk 
voia să facă acelaşi lucru. 

— Vrei să te duc eu? ÎI întrebă el pe Bo. 

— Mai bine nu. Se pare că autobuzul a rămas să mă aştepte. Probabil că aşa vrea Fowler 
să mă vadă ajungând acasă. 

— De când îţi baţi tu capul cu aparențele? Înseamnă că misiunea asta chiar e serioasă. 

— Măcar dacă aş şti care-i misiunea. Se aplecă peste masă şi spuse aproape în şoaptă: 
Trebuie să stăm de vorbă din nou. Curând. Într-un loc unde să avem intimitate. Audio şi de 
alte feluri. 

— l-auzi. Ce zici să facem mâine, după micul dejun, o plimbărică pe plajă? 

— Perfect. 

— O să-ţi arăt unde a ieşit Ludwig la mal. 

— Şi mai bine. 
— Treaba chiar e serioasă, nu? 
— Mâine, Falk. Mâine, după micul dejun. 

CAPITOLUL NOUA 


Adnan Al-Hamdi învățase să se gândească la el însuşi ca la un şoarece ascuns în 
vizuină, supraviețuind într-un deşert care colcăia de şoimi şi de şerpi. Era o întindere albă, 
calcinată, unde soarele arzător nu apunea niciodată. 

Şoimii erau o prezență permanentă. Umbrele lor i se scurgeau peste față la intervale 
perfect regulate, ca şi cum s-ar fi rotit pe cer în cadenţa unei tobe. Bătăile tobei erau chiar 
paşii apăsaţi ai gardienilor care se apropiau implacabil, pentru a se pierde apoi pe coridoarele 
de la Camp 3. O dată pe minut. De două ori pe minut, în fiecare oră a fiecărei zile. 

Uneori îi pândea din culcuşul lui de şoarece, îngropat sub cearşafuri, doar cu nasul la 
vedere, răsucindu-l numai cât îi trebuia să le miroasă urmele - gheare, pliscuri şi pene 
mascate de camuflajul militar, arme pregătite - o privelişte amenințătoare, deşi inofensivă 
câtă vreme nu țipai sau nu te zbăteai aşa cum făcuse el la început. Supravegherea atentă 
dăduse la iveală o slăbiciune în armura lor. În locul de pe uniformă unde ar fi trebuit să le 
apară numele erau fâşii de bandă adezivă. Şi lor le era frică de locul acesta. 

Adnan nu era chiar sigur de câtă vreme se afla aici, mai ales din cauza primelor săptămâni 
- poate luni sau chiar ani? -, o ceaţă din care îşi mai amintea doar frânturi. 

Fusese luat prizonier pe câmpul de luptă, după numai câteva luni petrecute în Afganistan 
şi după ce îşi părăsise țara natală plin de ardoare şi de spirit de aventură. Plecase să se alăture 
jihadului. Lucrarea Domnului îl chema de peste mări şi deşerturi. Ajunsese în Pakistan, unde 
oamenii sfinți din munţi îl călăuziseră la nord de Karachi, iar apoi spre vest, prin trecători le 
sterpe. Nu aveau destule arme, iar zăpada care acoperea stâncile îl şocase şi îl vrăjise. 
Săptămâni în şir nu făcuseră altceva decât să aştepte ori să mărşăluiască, după care veniseră 
bombardierele. Într-o săptămână, jumătate dintre ei erau morți. Explozii neâncetate de jur 
împrejur şi o călătorie haotică spre sud. O ceată de tadjici îi luase într-un camion împestrițat 
ca un curcubeu, apoi îi aruncaseră într-o temniță împuţită din mUlocul unei livezi de 
portocali, unde zăcuse alte săptămâni înainte să fie târât din nou la lumina soarelui, în faţa a 
doi bărbaţi cu pantaloni călcaţi la dungă şi cu ochelari de soare. Vorbeau în nişte ivnlkie-talkk 
şi beau apă din sticle de plastic transparent. Unul dintre ei ştia ceva arabă, dar nu prea bine. 

— Eşti un conducător, îi spuseră cei doi. 

— Sunt un soldat, răspunse Adnan. Poate că sunt fanatic, lăudat fie sfântul nume al lui 
Dumnezeu, dar sunt soldat. 

— Nu, insistară ei. Cei care te-au adus aici spun că eşti un şef, un organizator. 

Urmaseră alte întrebări. Unde ai fost instruit? Cine te-a plătit? Cum i-ai recrutat pe 
ceilalți? Îi luaseră ignoranţa drept încăpățânare, apoi îl conduseseră cu maşina spre nord, 
jumătate de zi printr-o vale, alte două zile închis într-o ladă de tablă fierbinte, până la 
marginea unei piste de zbor înconjurată de mine. Îl îmbrăcaseră cu o salopetă portocalie, îi 
puseseră o legătură pe ochi şi îi trăseseră un sac pe cap, de parcă era un pui pregătit pentru 
tăiere. Altcineva îi legase încheieturile mâinilor şi gleznele. ÎI târâseră într-un avion ale cărui 
motoare deja urlau şi simţise podeaua de metal vibrându-i sub tălpi. Apoi, alte cătuşe, în timp 
ce era forțat să se aşeze pe jos. O uşă fusese trântită. Rămăsese în beznă şi simţise decolarea, 
începutul unei călătorii care parcă durase zile întregi. Scăldat în propria-i vomă şi în 
propriile-i excremente în timp ce avionul se legăna în văzduhul înghețat şi el zăcea în bezna 
urlătoare, tremurase, plânsese, dar nu auzise decât țipetele tovarășilor săi în interiorul tubului 
gol de metal care îi ducea tot mai departe. La un moment dat, cineva îi pusese în mână un 
măr, iar el reuşise să se întindă într-o poziţie care să-i permită să muşte din el de câteva ori, 
scufundându-se complet în parfumul şi sucul fructului. Dar îi era greu să mănânce aşa, iar 
când avionul fusese scuturat de turbulente, mărul îi căzuse pe jos. Îl simţise trecând printre 
gleznele lui şi rostogolindu-se departe. 

Apoi, în sfârşit, după alte ore, avionul se lovi greoi de pământ şi se opri. Lumina se 
strecură prin legătura de la ochi şi prin țesătura sacului tras pe deasupra, în timp ce auzi 
oblonul din spate deschizându-se. Se auziră câteva strigăte, unele într-o limbă străină, altele 
într-o arabă rudimentară. Îi spuseră să rămână în picioare în timp ce o mână nevăzută îi 
desfăcea lanţurile care îl legau de podeaua avionului. Genunchii îi cedară când încercă să se 
ridice. Apoi, un baston îl lovi în spatele picioarelor şi cineva îi strigă în ureche vorbe de 
neânțeles, înainte ca alte mâini să-l apuce brutal de braţe şi să-l tragă înainte, cu picioarele 
înțepate de mii de ace din cauza amorţelii provocate de nemişcare. Mirosea a mare şi o pală 
de vânt aduse cu ea praf şi gunoaie. Aerul era ca o pătură umedă în care avea să fie înfăşurat 
mereu de-atunci încolo. 

Când, în sfârşit, îi scoaseră legătura de la ochi şi sacul, se afla într-o cameră albă, 
îngheţată, aşezat pe un scaun de metal cu picioarele fixate de podea. Ore întregi îi puseră 
aceleaşi întrebări pe care i le puseseră şi cei doi din Afganistan. Unde ai fost instruit? Cine 
te-a plătit? Cum i-ai recrutat pe ceilalți? După ce el răspunse, din nou şi din nou, că nu ştia, îl 
închiseră într-o vizuină. Nu cea în care trăia acum, ci un fel de cuşcă simplă printre alte cuşti 
identice. Ajunsese aici mai târziu, cu mintea încă încețoşată de teama de necunoscut. 

Cu săptămâni în urmă, noua lui lume căpătase în sfârşit contururi. Acest lucru se 
întâmplase după ce îşi dăduse seama că singura modalitate de a-şi păstra echilibrul era să-i 
impună propria lui ordine naturală. Avea să numească şi să clasifice lucrurile din jur, să le 
sorteze şi să le enumere în felul său propriu. Alesese şoimii şi şerpii ca prime etichete 
zoologice, o clasificare pe care spera s-o extindă prin noi observaţii făcute cu grUă. 

Anumite aspecte ale acestui univers se împotriveau unei categorisiri uşoare. De pildă, ziua 
şi noaptea. Panourile fluorescente de la Camp 3 - trăgând cu urechea, auzise un şoim rostind 
numărul - emanau o lumină aspră, permanentă. Era un purgatoriu înghețat între soare şi lună, 
în care busola lui Adnan se tot învârtise în gol până când redescoperise posibilitățile 
magnetice ale rugăciunii. Acum se orientă în fiecare zi după cele cinci chemări ale 
muezinului, care ieşeau cu regularitate din difuzoarele închisorii şi cădeau apoi în celula 
strâmtă. Se întorcea spre Mecca, orientându-se după o săgeată neagră trasată pe podea, lângă 
pat, apoi îngenunchea pe un covoraş subțire din cauciuc. 

Nu-i mai rămânea prea mult spațiu pentru altceva. Camera avea doi metri pe doi şi 
jumătate, iar patul ocupa aproape o treime. Era căminul lui pentru aproape fiecare oră din 
fiecare zi, cu excepţia perioadelor în care era obligat să intre în camera albă, vizuina curată, 
dar rece a şerpilor. În rest, mai erau doar drumul la duşuri, o dată pe săptămână - când îl 
împingeau cu ţeava armei să facă o baie sub colacii de sârmă ghimpată -, şi câte o jumătate de 
oră zilnic pentru „exerciţiu", ceea ce însemna că mergea încet pe un petic de ciment, în timp 
ce privirile-i alunecau către vizuinele altor şoareci, care vorbeau alte limbi. 

Avea puţine lucruri personale, numai ce-i dăduseră ei la început într-un sac de plastic, 
completându-i stocul pe măsură ce un articol sau altul se epuiza: salopetă portocalie, şlapi 
pentru duş, o bonetă de rugăciune din pânză albă, o saltea din spumă de cauciuc, un cearşaf şi 
două pături, un burete, două prosoape mici, o periuță de dinţi groasă şi butucănoasă care se 
putea fixa pe vârful degetului, săpun, şampon, un covoraş de rugăciune şi un Coran. 

Toaleta din celulă era o simplă gaură în podea, într-un colţ. În alt colț se afla chiuveta, în 
care curgea apă de un galben palid, la fel de caldă şi de stătută ca aerul. Trebuia să se aplece 
ca să se spele pe mâini şi trebuia să se aplece şi mai mult ca să poată bea direct de la robinet. 
Şoimii nu-i dăduseră o cană. Risc de securitate, spuneau. Poţi s-o foloseşti ca să ne arunci în 
cap rahatul tău aşa cum ai făcut mai devreme - nu-şi mai aducea aminte, dar nu avea nici un 
motiv să creadă că nu era adevărat. Sau poți să faci ceva din ea, chiar şi-o armă. Îi explicaseră 
că instalaseră chiuveta mai jos tocmai pentru a-i fi lui mai uşor să se spele pe picioare pentru 
rugăciune. 

Numai că Adnan de mult nu-şi mai bătea capul să se spele, pentru că nu pietatea îi motiva 

rugăciunile. În Yemen fusese credincios, şi în Afganistan chiar mai mult decât în Yemen, 
pentru că speranţele lui de aventură îşi pierduseră culoarea şi perspectiva în faţa tirurilor de 
arme automate şi a lipsurilor de tot felul. Ori de câte ori se apropia moartea, Dumnezeu parcă 
i se apleca peste umăr şi el îi simţea răsuflarea caldă pe obraz. Dar acum, în locul acesta, nu 
simţea decât o absenţă, un gol. Dumnezeu, în nemărginita Sa înţelepciune, fugise fără să ia pe 
nimeni cu Sine, dispăruse fără o vorbă în aburii arşiţei. Aşa că rugăciunea ajunsese doar o 
rotiță în ceasul lui Adnan şi, când se împletea cu sunetul soneriei care anunța masa, îi spunea 
cu aproximaţie câte ore trecuseră, într-o lume lipsită de orizont, sub un cer lipsit de stele, 
rutina era singura salvare. 

Roata zilei se învârtea după cum urmează: rugăciunea din zori, micul dejun, duşul (dar 
numai o dată pe săptămână), apelul pentru bolnavi, rugăciunea de la amiază, prânzul, 
jumătatea de oră în curtea de exerciţii, rugăciunea de după-amiază, împărțirea 
corespondenţei, rugăciunea de la apus, cina, rugăciunea de seară. 

Singurele evenimente care îl luau întotdeauna prin surprindere erau chemările la vizuină 
şerpilor. La început - sau ceea ce-şi mai aducea aminte că fusese începutul îl duceau acolo 
zilnic, după ce şoimii îi puneau cătuşele şi lanţurile. Şoimii îl puneau să se urce pe un 
cărucior care aluneca pe alei acoperite cu pietriş. Vizuina viperelor era împărțită în opt 
încăperi aşezate în şir, ca o cutie uriaşă de ouă, un loc unde probabil că se împerecheau şi 
gestau. Sau nu, hotărâse el, corectându-şi versiunea personală asupra ordinii naturale, poate 
că aceste camere erau aliniate precum stomacurile unei cămile, fiecare cu propria lui funcție 
digestivă. Dar el era dus întotdeauna în aceeași încăpere. Întotdeauna a treia uşă şi, în spatele 
ei, întotdeauna aceiaşi doi bărbaţi lucrând în tandem. Şi câteodată un al treilea, în spatele unei 
oglinzi, unde el detectase suficientă mişcare când se schimba lumina pentru a şti că oglinda 
era de fapt o fereastră. În cele din urmă renunţase la comparaţia cu stomacurile de cămilă şi 
începuse să se gândească la camerele respective ca la nişte găuri în pământ, unde şerpii 
aşteptau în spatele oglinzilor şi meselor. 

În primele zile, şerpii îl dezbrăcaseră de fiecare dată şi-l obligaseră să le asculte şuieratul. 
Îi dădeau târcoale ca nişte cobre, care se umflă, în timp ce rotiţele scaunelor pe care stăteau 
scoteau chițăituri de şoarece, un ecou al propriilor sale chițăituri. Într-o parte stăteau oameni 
afectaţi, care vorbeau arabă - şacali, cum i-a numit el mai târziu -, traducând cuvintele 
şerpilor în arabă. Uneori, cei care puneau întrebările se ridicau de pe scaun pentru a-l copleşi 
cu înălțimea lor, apoi îl străpungeau cu colții lor veninoşi. Alteori încercau să-l înghită în 
întregime şi oasele lor le zdrobeau pe ale lui până ce ultima picătură de suc vital era ingerată. 

Îşi mai amintea vag că, încercând să se apere, începea să bolborosească, să vorbească 
prostii, dar ei îl storceau şi mai tare, până când nu mai era sigur de nimic din ce spunea. Poate 
că de fapt nu spunea nimic, pentru că veninul îi amorţea şi-i închidea gura. Aşa trebuie să fi 
fost, fiindcă în cele din urmă îl lăsaseră în pace în vizuina lui, câteva săptămâni de odihnă sub 
umbrele şoimilor care-i dădeau târcoale, şi nu mai veneau după el în noaptea luminată ca 
ziua. 

În timpul acestei perioade începuse să-şi redobândească simţul ordinii - măsura zilelor sale 
-, apoi începuse să denumească şi să clasifice. Şi cam tot atunci apăruse o nouă creatură. Şi ea 
solicitase prezenţa lui Adnan în bârlogul şerpilor, dar era altfel. Mai calmă. Mai lentă. Îi 
dădea şi ea târcoale, de la distanță, dar nu şuiera în limba celorlalţi şi nici nu avea nevoie de 
un şacal care să-i traducă vorbele. Felul în care se folosea de limba arabă a fost, la început, 
alarmant: era ca şi cum s-ar fi strecurat în casa familiei lui din Sanaa, ar fi furat cuvintele 
părinţilor şi surorilor lui Adnan, iar apoi le-ar fi răsucit, aproape dincolo de orice 
recunoaştere, cu accentul său de şarpe. Chiar dacă gura ei dădea formă vocalelor yemenite, 
chiar dacă rostea expresiile conversaţiilor din bazar, accentul o trăda: era o creatură străină. 
Dar măcar ea nu-şi dezvelea colții. Uneori prefera să dea târcoale cu şoimii, mai ales noaptea, 
la orele liniştite când lumina permanentă strălucea cu cea mai mare asprime, sau în clipele 

puştii de dinaintea primelor rugăciuni, când lui Adnan îi slăbea simţul trecerii timpului. 

Ca orice alt animal locuind în lumea exterioară, nici acesta nu se prezentase, aşa că Adnan 
fusese obligat să inventeze şi se oprise la „Şopârlă”. Tot reptilă, dar fără muşcătura şarpelui. 
Mai degrabă ca acele mari creaturi verzi pe care le văzuse dincolo de garduri, care probabil 
erau alți străini deghizați, aşteptând să-şi scoată pieile pentru a lua formă umană. 

Adnan înțelese că un Şopârlă fericit îi putea ameliora treptat viaţa, aşa că începu un dialog 
atent şi precaut, dar destul de inofensiv. Aproape că ajunse să se bucure de întâlnirile lor şi 
acum era uşurat când îşi părăsea vizuina. Şopârlă nu spunea multe despre el, dar nici nu 
trebuia. Puteai afla destule doar fiind foarte atent. Pe vremuri fusese soldat, Adnan era sigur. 
Şi mai trăise în locul acesta cu mult timp înainte. Faptul că nu purta uniformă însemna că 
acum lucra pentru unul dintre serviciile de informaţii despre care auzise oricine în lume, 
inclusiv la Sanaa: CIA sau FBI. Toate acestea stârniseră curiozitatea lui Adnan din motive pe 
care încă nu era gata să le dezvăluie. Când Adnan se întoarse la vizuină după una dintre 
întâlnirile lor, făcu ceva ce nu mai încercase niciodată - cel puţin până acum, din cât îşi 
aducea aminte: strigă la ceilalți şoareci din celulele aflate în jur. 

— Nu le-am spus nimic! Urlă el, aşa cum îi auzise şi pe ceilalți. 

Urmară aplauze şi câteva vorbe de încurajare în arabă. 

— Allahu Akbar! Strigă cineva, complet aiurea. Nu mai era vorba de Dumnezeu, ci de 
răspândirea veştilor, de completarea spaţiilor goale, de comunicarea informaţiilor despre 
această lume nouă pe care începea în sfârşit să o înțeleagă. 

Până acum, presupuse el, fusese veriga lipsă din lanţul de comunicare prin care se 
transmiteau adesea informațiile între celulele din Camp 3. Nou-veniţii spuneau că se aflau în 
Cuba. Alții ziceau că lumea întreagă aflase de existenţa lor. Fiecare frântură de informaţie 
adăuga alte dimensiuni noului sens al lucrurilor. Circulau zvonuri şi despre faptul că unii 
dintre ei, câteva zeci, plecaseră acasă în acelaşi avion care îi adusese aici. Adnan, care nu 
participase niciodată la aceste conversații de la o celulă la alta, îşi revizui atitudinea şi li se 
alătură, spunându-le celorlalți chiar mai mult decât îi spusese Şopârlei. Pentru că şi el avea 
secrete. lar acum ştia că, în cazul în care șerpii şi Şopârla îşi doreau aceste secrete, ele se 
puteau dovedi valoroase şi pentru ceilalţi şoareci. 

Noaptea trecută, Şopârla îl luase prin surprindere, chiar îl speriase puţin când venise la cea 
mai nepotrivită oră. Îi afectase echilibrul şi el încercase să accelereze discuţia. Poate că aşa se 
explică de ce ieşise la suprafață una dintre cele mai bine ascunse amintiri din viaţa lui în 
Yemen, una care până atunci fusese adânc îngropată şi imposibil de scos la lumină. Era 
numele lui Hussay, omul care îi plătise lui Adnan drumul peste ocean. Agent de călătorie şi 
sponsor, Hussay era un alt străin care vorbea cu accent pronunțat. 

Dar dezvăluirile lui Adnan nu avuseseră efect. Şopârlă părea să creadă că Hussay era un 
alt yemenit oarecare şi îl înfuriase pe Adnan, insistând să afle şi un nume de familie, ca şi 
cum cei ca Hussay şi l-ar fi dezvăluit vreodată. Pentru a înrăutăți şi mai mult lucrurile, unul 
dintre şerpii de dinainte dăduse buzna pe uşă. Adnan recunoscuse imediat rânjetul de reptilă, 
haina cenușie pe care întotdeauna o dădea jos ca pe o piele veche, aruncând-o pe spătarul 
unui scaun ori de câte ori începea „stoarcerea" şi el se ridica, pregătit să lovească. 

Ca atare, Adnan refuzase să mai spună ceva, chiar dacă Şopârlă părea să fie la fel de 
furioasă pe şarpe, o ciudăţenie pe care nu se mai obosise s-o împărtăşească vecinilor săi după 
ce se întorsese în vizuină. 

Adnan încă mai analiza implicaţiile problemei în timp ce se ridică din pat la o oră pe care 
o aproxima ca fiind zece seara. Era momentul unei călătorii, al unei plimbări prin oraşul său 
natal, Sanaa. Adăugase de curând aceste plimbări la programul lui zilnic. Mergând înainte şi 
înapoi prin celulă, visa drumul spre casă, etapă cu etapă. Dacă îşi scurta puţin pasul, putea 
traversa în patru paşi lăţimea celulei, apoi făcea alţi patru înapoi. În general, nu dură mai mult 
de zece minute până să lase locul acesta în urmă şi să se pomenească din nou pe străduţele şi 

aleile de acasă, unde stilul arhitectonic ciudat şi atemporal îți dădea impresia că fiecare 
clădire arată ca un tort cu straturi glazurate de piatră palidă şi vopsea albă, cu înflorituri de 
cremă pe tocul fiecărei uşi sau ferestre. Unde să se ducă azi, în această după-amiază târzie, 
când soarele alunecase jos, deasupra crestelor munţilor, şi fiecare colţ şi muchie se topeau 
într-un castaniu deschis, răcoritor? Merse pe alei pavate cu piatră, apoi pe cărări de pământ 
bătătorit, urmându-şi drumul mereu spre răsărit, dincolo de străduța negustorilor de haşiş, 
unde toată lumea mesteca frunzele otrăvitoare şi scuipă pe jos zeamă maronie. Bărbaţii 
stăteau pe vine, cocoțați pe platformele de lemn ridicate în faţa fiecărei prăvălii. lar el merse 
înainte, urcând mai întâi un deal, apoi nişte trepte către un acoperiş de la etajul al treilea,.şi 
privirea lui cuprinse întreg oraşul Sanaa, care acum se desfăşura dedesubt, învăluit în 
zgomotul pieţelor ce plutea peste acoperişuri. Ajungea la el şi mirosul de mirodenii şi aer 
curat de munte. Tălpile picioarelor sale goale simțeau răcoarea tencuielii. Apoi cobori către 
bazar şi trecu pe lângă măcelăria lui Ahmed, unde cinci capete de capră picurau sânge într-o 
cădiţă de plastic aşezată lângă uşă. Ahmed cânta în timp ce jupuia şi curăța animalele, 
alungând muştele cu fiecare şfichiuire a unui cuţit lung şi strălucitor. Atunci auzi o voce care 
îl chema de departe. Adnan se opri şi văzu că stătea cu faţa la unul dintre pereţii celulei. 

— Adnan! 

Era un şoim. Uşa vizuinei sale se deschise şi îl învălui un şuvoi de cuvinte, toate de 
neânțeles cu excepția ultimului, un soi de parolă a cărei semnificaţie era că trebuia să meargă 
la o întâlnire cu Şopârla. 

— Mişcă-te, Adnan. Te aşteaptă la interogatoriu. Prima oprire era la altă vizuină, una 
pustie, unde aştepta întotdeauna căruciorul care-l ducea până la bârloguri. Numai că, de data 
asta, procedura se schimbase. Îl suiră într-un camion, unul mare şi verde, pe care armatele le 
foloseau în marş, cu o prelată fluturând în partea din spate. ÎI închiseră înăuntru şi porniră 
motorul. Şi, minunea minunilor, trecură mai întâi printr-o poartă, apoi prin altă. Putea să vadă 
afară pe lângă prelată. Chiar era posibil? Plecă de-acolo? Îl duceau oare la avionul care avea 
să-l poarte spre libertate şi spre familia lui? 

Drumul continuă în beznă, prima noapte adevărată pe care o vedea după foarte multă 
vreme. Întunericul era ca un balsam, deloc înspăimântător, iar aici era mai răcoare şi aerul 
mirosea a plante şi ţărână - o lume în care picioarele puteau în sfârşit simți sub tălpi 
pământul. În emoția lui crescândă, lăsă să-i scape un oftat de uşurare. Camionul urcă 
versantul unui deal, iar când şoferul schimbă viteza lui Adnan i se păru că auzise corul 
insectelor care populau întinderea nopţii, fapt care îl emoţiona şi mai profund. 

Speranţele sale se risipiră însă când camionul se opri în faţa altei porți, unde alţi şoimi, 
mai puțini acum, se învârteau agitând lanterne şi strigând unii la alţii. Lăsară apoi camionul 
să intre şi Adnan îşi dădu seama că ştia unde se afla. Locul rămăsese viu printre cele mai vagi 
şi mai tulburi amintiri legate de sosirea lui aici. Da, aici petrecuse câteva luni înainte să fie 
mutat în vizuină. Era locul unde cuştile de metal se înşirau de la un capăt la celălalt. Acum, în 
pofida întunericului, văzu că vechiul lui cămin fusese lăsat în voia junglei: cuştile erau goale 
şi acoperite de liane şi iederă care coborâseră de pe dealul alăturat. ÎI dădură jos din camion - 
făcea paşi mici din cauza lanțurilor de la glezne - şi îl împinseră spre o rulotă care nu se 
deosebea deloc de aceea în care erau cândva bârlogurile. O uşă se deschise spre o cameră 
luminată în care văzu o masă, două scaune şi o oglindă pe un perete. Numai că, de data asta, 
Şopârlă nu se afla acolo. 

Apoi sosiră şerpii. Erau doi - necunoscuţi. Unul purta penele pestriţe şi verzi ale şoimilor, 
celălalt un costum tipic de şarpe, dar nu pielea cenuşie pe care unora dintre ei le plăcea să o 
lepede. Înăuntru era frig. După arşiţa de afară, aici părea să nu fie mai mult de zece grade, iar 
cutia de pe perete din care ieşea aer rece funcționa pesemne la maximum, pentru că şuiera 
puternic. 

Unul dintre şoimi îi prinse lanţul de inelul fixat în podea. Apoi, şarpele în verde pestrit 

mârâi un ordin, iar primul şoim îi trase lui Adnan cămaşa peste cap. Ştia că nu trebuia să 
opună rezistență, numai că îngheţa fără cămaşă. Urmă o oarecare confuzie în legătură cu ceea 
ce aveau de făcut în continuare, până când şoimul îi desfăcu lanţurile de la glezne doar cât 
să-i scoată pantalonii şi chiloţii, apoi le prinse la loc. Când Adnan îşi manifestă intenția de a 
se aşeza pe un scaun, şarpele cenuşiu îl împinse în spate până când îşi pierdu echilibrul şi 
căzu. Apoi, şoimul îl încătuşă şi îi trecu alt lanț prin fiarele de la picioare, strângându-l tot 
mai tare, până ce al doilea şarpe lătră un ordin. Adnan era acum încovoiat şi îngheţat. Simţea 
o mâncărime din ce în ce mai puternică în gât şi sinusurile i se astupaseră. Îi puseră un sac pe 
cap, iar acum începu să se împotrivească, dar era prea târziu. Îi înfăşurară apoi în jurul gâtului 
un fel de frânghie, destul de strâns încât gluga să nu alunece. Auzi scaunele zgâriind podeaua. 
Câteva clipe mai târziu, auzi şi muzică, un scârțâit electronic şi o bătaie pulsatorie, ca bătaia 
unei inimi, amestecate într-un fel care-i tortura urechile. Volumul crescu continuu şi curând 
abia mai auzea strigătele şerpilor peste urletul muzicii. 

Lucrurile continuară aşa timp de ore întregi - sau aşa i se păru lui - până când muzica se 
linişti în sfârşit. Urechile îi ţiuiau şi-l dureau din cauza zgomotului şi frigului. Apoi unul 
dintre şerpi se aplecă la urechea lui şi era aproape bine-venit, măcar pentru respirația lui 
caldă. 

Şarpele vorbi şi un şacal îi spuse aceleaşi cuvinte într-o arabă stricată: 

— Spune-mi ceva despre Hussay, Adnan. Vorbeşte-mi despre el şi despre toţi cei cu care 
lucra. De unde era Hussay, Adnan? Ştii, nu-i aşa? De unde venea? Unde era casa lui? 

Adnan nici nu se mai obosi să clatine din cap. Şarpele aşteptă o clipă, apoi repetă aceleaşi 
întrebări. A treia oară. A patra oară. Adnan continuă să nu reacționeze şi îşi dădu seama că 
şarpele se îndepărta de el. După aceea, muzica izbucni din nou, mai tare ca prima dată. 
Cineva trase de lanţul prins de podea şi îl întinse şi mai mult. Durerea din încheieturi şi din 
spatele arcuit îi dădea lui Adnan senzația că era stors ca o cârpă udă. Frigul îi făcea oasele să 
pulseze. 

Cum numise oare această frântură de informaţie despre Hussay, această amintire pe care o 
oferise Şopârlei abia ieri? Marele său dar. Da, un dar pe care acum şi-ar fi dorit să nu-l fi 
oferit niciodată. Unul dintre şerpi, se pare, îşi dăduse seama exact cât de mare era darul, dar 
Şopârlă nu. Dacă era adevărat, probabil că nu aveau de gând să oprească prea curând acest 
tratament. Cel puțin, nu până obțineau şi restul secretelor. 

Dar el se hotărâse deja că nu le vor primi niciodată. Sau nu acum. Nici unul dintre ei, nici 
şerpii, nici Şopârlă. Chiar dacă l-ar fi omorât. Nu mai era şoarece. Era cârtiță, oarbă la 
luminile lor şi la întreaga lume de deasupra. 

Şi, cu fiecare clipă care trecea, cobora tot mai adânc. 

CAPITOLUL ZECE 


Adversarii noştri vor încerca în fiecare zi să ne smulgă informaţii, folosind toate 
muUloacele posibile. Uneori îți pot adresa întrebările direct, după ce ai spus ceva. Dacă 
altcineva decât un membru al serviciului le abordează şi îți pune întrebări despre misiunea 
noastră, despre unităţi sau despre orice alt element referitor la operaţiunea noastră, ai 
obligaţia să raportezi imediat. Între timp, nu uita că discuţiile tale în public sau la telefon nu 
sunt niciodată confidențiale, mai ales în mediul în care lucrăm. Ca atare, fă tot posibilul 
pentru a anula capacitatea adversarilor noştri de a obține informaţii. „Gândeşte OPSEC." 

Din „Colţul OPSEC", rubrică permanentă, în săptămânalul JTF-GTMO, The Wire. 


Prima arestare a avut loc înainte de micul dejun, când un convoi bubuitor de 
Humvees-uri s-a oprit în pragul unui apartament de la Villa Mar. Ținta era un translator, 
Lawrence Boustani, vorbitor de arabă angajat de unul din cei doi mari rivali, United Security. 
Îi puseseră cătuşele când era încă în pUama, în timp ce colocatarii asistau la eveniment din 
bucătărie, clipind adormiţi. 

Boustani lucra în mod regulat cu echipa lui Pam, aşa că în dimineaţa aceea arestarea atrase 
imediat la cantină o mulțime de oameni. Toată lumea voia detalii, dar nimeni nu părea să le 
aibă. 

— Tatăl lui e libanez, poate că asta-i legătura, spuse Pam. 

Clienţii obişnuiţi de la micul dejun, printre care şi Falk, se apropiară, încercând să prindă 
fiecare cuvânt. Capetele erau aplecate la toate mesele din sală, iar discuţiile erau înăbuşite. 
Fiecare părea convins că arestarea era doar prima dintr-o serie. 

— Nu e un tip de la marină? Întrebă Whitaker. Pensionat, sau cam aşa ceva? 

— Din armată, îl corectă Pam. Divizia 82 Aeropurtată. Fort Bragg şi nişte posturi în 
străinătate. A ieşit în '99. E un băiat bun. 

— O grămadă de băieţi buni ne-au tras clapa şi înainte, spuse Phil LaFarge, unul din 
membrii echipei lui Falk, analist la Serviciul de Informaţii al Armatei. 

— Şi de-asta am ajuns acum să-l considerăm şi pe el vinovat? Întrebă Whitaker. Țineţi 
minte, asta-i o operațiune a Pentagonului. 

— Eu ştiu că Tyndall n-a avut niciodată încredere în el. 

— Tyndall nu l-a simpatizat. Nu l-am auzit niciodată să spună ceva despre încredere. 

— Poate din cauză că n-are încredere în tine. Vii de la Birou. 

— Atunci, cred că eu o să fiu următorul. 

Râsete nervoase. Umor cazon. Puteai deja să prezici cum se va desfăşura ziua până la 
prânz: vor apărea glume noi-nouţe şi o listă proaspătă de presupuneri. Până la cină, unele 
glume vor fi trimise prin e-mail colegilor de la Washington şi la câteva baze din State. În 
unele locuri, Boustani va fi catalogat drept cea mai mare amenințare la adresa securității 
naţionale de la Osama bin Laden încoace. În altele - tap ispăşitor, noul Dreyfus. 

— Cred că asta te scoate de pe prima pagină, îi spuse Whitaker lui Falk, referindu-se la 
ştirea senzaţională de ieri în legătură cu Ludwig. 

— Ca şi cum ceva din toate astea ar ajunge vreodată în The Wire. 

— Gândiţi OPSEC, băieți, ciripi Whitaker. Hei, vorbeşti de lup... 

Cei trei membri ai echipei intrară liniştiţi în cantină, gata de vânătoare. Uniforma lui 
Cartwright părea să fi beneficiat peste noapte de un apretat şi un călcat. Fowler purta o bluză 
polo bej şi o pereche de pantaloni kaki. Arăta ca un agent imobiliar. Bokamper rămăsese la 
câțiva paşi în urmă - în mod intenționat, presupuse Walk. Purta mocasini pe piciorul gol şi îl 
salută din cap pe Falk în timp ce se îndreptau spre o masă dintr-un colț mai îndepărtat. Un 
mic dejun de afaceri. 

— Îşi plănuiesc următoarea mişcare, spuse LaFarge. Whitaker, dacă ai noroc, poţi să 

prinzi cursa de zece şi zece spre Jacksonville. 

— O să închiriez un avion de vânătoare şi-o să invoc al Cincilea Amendament. 

Falk prinse privirea lui Pam. Avea expresia pe care o aveau toţi, un amestec de îngrUorare 
şi de însufleţire. Era ca un cutremur din orice companie sau organizaţie mare. Chiar dacă 
ştirile erau proaste, produceau un flux de adrenalină, un impuls de energie care se consumă 
de la sine în bârfă, mâini frânte şi fascinaţie obsesivă. Productivitatea va fi la pământ pentru 
restul săptămânii, fapt de care Trabert se temea probabil cel mai tare. Falk se întrebă dacă 
prizonierii îşi vor da seama de diferență, de schimbarea subtilă a presiunii. Acest gând îi 
aminti de Adnan. Va trebui să-şi facă într-un fel sau altul timp să continue discuţia începută, 
chiar dacă alte puncte se aflau mai sus pe lista de priorități din agenda sa aglomerată. Deja 
rămăsese în urmă cu cazul Ludwig. Mai era şi problema presantă a lui Harry, căruia trebuia 
să-i facă o vizită. 

Ridicând privirea, o surprinse pe Pam care se uita la el. După ce plecase de la Tiki Br 
seara trecută, se oprise la ea s-o ia cu maşina şi să-şi încheie noaptea împreună. Condusese 
până la el acasă şi, după ce deschisese uşa din față, auzise sforăitul lui Whitaker concurând cu 
bâzâitul aparatului de aer condiționat reparat între timp, din cauza căruia apartamentul era 
rece ca o morgă. Mai băuseră un pahar pe canapea, apoi petrecuseră o oră plăcută în pat. Falk 
descoperi că ducea dorul căldurii, al atingerii trupurilor alunecoase, deşi a face dragoste pe 
răcoare îi amintea de o noapte de toamnă într-o parcare din Mâine, cu bufniţe ţipând în copaci 
în timp ce el era cu ochii în patru după singurul polițist de noapte din Deer Island. 

După aceea, o condusese acasă. În asta consta o parte a şaradei. Fiecare se întorcea în 
patul lui până în zori. Merseseră pe aleile înguste şi sinuoase mărginite de cactuşi, sub un cer 
adânc şi plin de stele, iar farurile scoteau la iveală fragmente de suburbie americană 
transplantată. 

Când se opriseră lângă apartamentul ei de la Windward Loop - nu era nici o lumină 
aprinsă, colegele ei probabil dormeau -, Pam se sprUinise de portiera maşinii şi se întinsese 
ca o pisică. Continua să miroasă ca în pat, iar el ştiuse că, după ce se va întoarce acasă, 
camera va fi încă îmbibată de parfumul ei. Aerul nopții se strecură prin ferestrele deschise ale 
maşinii, aducând o mireasmă de iarbă uscată ridicată din pământul ars de soare. 

— Deci e adevărat ce se spune? Întrebă Pam cu un zâmbet răutăcios. Că le seduci şi le 
abandonezi? Câte o fată în fiecare port? 

Falk avea o idee destul de clară despre originea acestor întrebări, dar, dată fiind reputația 
lui, presupuse că erau destul de întemeiate. 

— Uneori a fost adevărat. Acum o lună aş fi putut spune că o să fie adevărat şi aici. Numai 
că în ultima vreme nu a mai fost la fel. Mi se pare greu de crezut că o să ne luăm rămas-bun 
imediat ce ne sfârşim treaba aici. 

— Şi mie. Ar fi prea dureros. Genul de durere pe care îmi place s-o evit, dacă e posibil. 

El presupuse că i se sugera să facă o reverență graţioasă, dacă avea cumva genunchii moi 
din cauza perspectivei unui viitor împreună. Zâmbi, dar la început nu spuse nimic. 

— Ți-e greu să vorbeşti despre asta? Întrebă ea. Putem s-o lăsăm pe mai târziu. 

— Nu. Mi-am cam pierdut îndemânarea. Sunt ani de zile de când n-am mai discutat aşa 
ceva. 

— Nu-i nimic rău să-ţi pierzi îndemânarea. Eram îngrUorată că ai prea multă, şi că sunt 
doar o cucerire în palmares. 

Falk clătină din cap. 

— Totuşi, e ciudat când te gândeşti - noi doi stând de vorbă despre aşa ceva. Ținând cont 
că facem aici ce facem: punem întrebări ca să ne câştigăm pâinea. Stoarcem informaţii de la 
alții. Ne pricepem să ajungem la miezul lucrurilor. Şi totuşi, stăm aici, aşteptând să facă 
celălalt prima mişcare. 

— Poate că îţi urmăresc limbajul trupului. 

El zâmbi şi se strâmbă. Bănuia că în această fază a jocului amândoi se întrebau cât ar 
rezista la un control minuţios. Ori de câte ori un interogatoriu ajungea într-un punct delicat, 
regula de bază era să ai încredere. Falk se întrebă dacă doreau să-şi pună la încercare 
încrederea prin dezvăluirea tuturor sentimentelor şi îi trecu prin minte o veche recomandare 
de la Quantico, cea referitoare la „depăşirea rezistenţei prin compasiune". Dar era oare 
vreunul dintre ei gata să recunoască că opunea rezistență tocmai acum? 

— Bun, cum suntem o pereche de profesionişti, spuse Pam, mi se mai permite o ultimă 
întrebare indiscretă? 

Falk dădu din cap. 

— Există altcineva despre care ar trebui să ştiu? Fie la Washington, fie oriunde în altă 
parte? 

Era felul ei de a întreba despre scrisoarea parfumată, presupuse el. Poate că asta 
declanşase întreaga conversaţie. 

— Nimeni care să aibă importanţă, spuse el, susținându-i privirea. Cum stau lucrurile cu 
tine? 

— La fel. 

— Ce-a mai spus Bo despre mine, cât am stat la bar? 

— Că ai fost logodit. 

Falk simţi că roşeşte şi mulţumi în sinea lui întunericului. 

— Una din greşelile tinereţii. 

— Şi nu va mai fi repetată? 

— Nu poate fi repetată. Nu mai sunt tânăr. Orice greşeală viitoare va fi greşeala pe deplin 
documentată a unui bătrân profesionist. 

— Nu m-ar deranja. 

— Sper că îți dai seama că acum va trebui să-i cer lui Bo un raport detaliat despre felul în 
care ai încheiat conversaţia de ieri. 

— Eşti liber s-o faci. 

— Bine, pentru că mâine dimineaţă la prima oră o să mă văd cu el. 

Pam se încruntă. 

— Fii atent. 

— Cu Bo? La naiba, îl cunosc de ani de zile. E ca un... —m Frate mai mare? 

— Păi, da. 

— Mi-a spus şi asta. 

— Vezi? 

Acum se simţea puţin pus la zid de prietenul său, lucru de care Pam păru să-şi dea seama. 

— N-are rost să te simţi prost. Probabil doar încerca să-mi dea jos chiloţii. 

— Mai lasă-mă, te rog. 

— De ce, pentru că e însurat? m— Nu numai. 

— Asta nu înseamnă nimic pentru cei ca el. ŞI nici „braconajul", crede-mă. 

— E un campion al flirtului. Totdeauna a fost aşa. 

— Şi a mers mereu pe drumul ăsta, sunt gata să pun pariu. Nu că şi-ar dori să ştie şi 
frățiorul lui mai mic. Nu fi naiv. Mai ales până nu afli ce caută aici nenorociţii ăia. Nu uita, e 
unul dintre ei. 

— Bo spune că a ieşit din lat. 

Ea îşi dădu ochii peste cap, sclipiri albe în lumina stelelor. 

— Păi, ce altceva să zică spuse ea, dar mai puţin apăsat. Se aplecă să-i mângâie faţa, 
trăgându-l spre ea pe scaunul de vinilin cu arcuri scârțâitoare. Erau din nou liceeni, încleştaţi 
într-o pipăială interminabilă, într-o maşină parcată lângă bordură. Falk aproape se aştepta să 
audă strigătele unui tată furios de pe veranda casei. 

— Şi asta face parte din rolul meu de fată dură? Şopti ea, cu răsuflarea tăiată. 


PAGINA 77 


PRIZONIERUL DIN GUANTANAMO 


— Da' ştiu că ai pus-o la inimă!? 

— Tu eşti singurul de care-mi pasă. 

Incă o îmbrăţişare, încă o adiere de transpiraţie şi iasomie, aşa că Falk lăsă lucrurile să se 
liniştească. Dar continua să se întrebe dacă nu mai văzuse această reacție şi înainte, în 
prezenţa lui Bo - furia iniţială, femeile pretinzând că îl disprețuiesc; apoi o întoarcere de o 
sută optzeci de grade şi se lăsau cucerite de el, treceau peste linia dintre furie şi pasiune cu un 
singur pas uşor. 

Câteva ore mai târziu, când Falk dormea adânc, sună telefonul. Whitaker bătu la uşa 
dormitorului să-i spună că era pentru el. Era şase dimineaţa. Îşi dădu seama că, de fapt, visa 
vechea Havana, şi parfumul Elenei se amestecase cu cel al lui Pam. O cameră de hotel cu un 
ventilator în tavan şi ritmul de conga strecurându-se înăuntru de pe stradă. Mai vedea şi auzea 
toate acestea în minte când se ridică împleticit. Năuc, se târî greoi dea lungul coridorului, 
reproşându-şi că nu se dusese încă la Adnan. Fusese prea ocupat cu femeile şi prietenii. În 
bucătărie era de-a dreptul frig, iar linoleumul părea gheață sub picioarele sale goale. ÎI auzi pe 
Bokamper aproape strigând în receptor: 

— Trebuie să anulez plimbarea noastră pe plajă, prietene. O consfătuire urgentă de război. 

Falk simţi că se trezeşte imediat. 

— Aha, începe. Ai vreun nume? 

— Cum ţi-am spus, nu sunt aici decât ca observator. Acum, când Falk stătea la masă în 
cantină, se întrebă dacă Bo fusese sincer cu el. Pam categoric nu l-ar fi crezut, dar Pam nu 
cunoştea omul, nici povestea legăturii lor, nici furtunile prin care trecuseră şi nici încrederea 
pe care o clădiseră împreună. Oricum ar fi fost, Fowler trebuie să se fi hotărât peste noapte să 
treacă imediat la acțiune, altfel Bo nu ar fi stabilit întâlnirea de pe plajă. Poate că toată 
pălăvrăgeala lipsită de respect de la Tiki Bar îl convinsese pe Fowler că trebuia să acționeze 
imediat. 

— Măi, măi, ce ziceţi de asta? Se minună dintr-odată LaFarge. 

Trei inşi care intraseră chiar atunci în cantină se îndreptau direct către echipă. Fowler se 
ocupă de prezentări, în timp ce Cartwright trase scaune pentru toată lumea. După toate 
aparențele, erau nişte invitaţi din afară. 

— Ce ziceţi de asta? Repetă Whitaker. Victime sau colaboratori? 

— Căpitanul Rieger nu e nici o surpriză, spuse LaFarge. Walt e şeful contrainformaţiilor 
militare pentru JTF, aşa că trebuiau să-l includă şi pe el. Protocolul. 

— Dar Van Meter şi Lawson? Întrebă Falk. 

Se referea la căpitanul Cari Van Meter şi la Allen Lawson. Primul era în uniformă. Cel 
de-al doilea, nu. 

— Lawson e civil. De la Global Networks. 

— Nu-i nimic ciudat aici, spuse Whitaker. Lawson este rivalul lui Boustani. Probabil că ia 
o primă dacă le dă o mână de ajutor să-l arunge pe Boustani în groapa cu lei. 

— Sau poate face exact ceea ce trebuie, se auzi vocea piţigăiată a lui Stu Sharp, un 
anchetator de la Forţele Aeriene. Nu înţeleg ce rol joacă Van Meter. Care-i titulatura lui 
oficială? 

— Ofiţer de informaţii pentru Forţa Reunită, spuse Whitaker. Turnătorul de casă al 
J-DOG. 

— Numai când vine vorba de arabii de casă, interveni Sharp. Se enervează când îi vede pe 
vorbitorii nativi de arabă rugându-se. Pesemne are impresia că recită jurământul pentru jihad 
sau ceva în genul ăsta. 

— Sunt nevoit să recunosc că şi mie îmi face pielea de găină, spuse LaFarge. Ştiu că n-ar 
trebui, dar când îi vezi pe deţinuţi făcând-o toată ziua, iar apoi începe şi vreunul dintre 
translatori... Clătină din cap. 

— Van Meter mi-a spus odată că ne aflăm în plin război de supraviețuire a culturii 

noastre, cel puţin aşa crede el, spuse Whitaker, amuzat. 

— Are dreptate, zise LaFarge. 

— Dar Boustani? El să fie inamicul? La naiba, Boustani a crescut în Brooklyn. 

— N-are importanță, din moment ce a crescut într-o asemenea religie. Dar să vă mai spun 
ceva: Van Meter i-o cocea de mult lui Boustani. Zicea că se poartă prea frumos cu saudiții. 
Cred că i-a trimis lui Rieger cel puţin zeci de reclamaţii în privința asta. 

— Se pare că au dat rezultate. 

— Hai, băieţi, nimeni dintre noi nu ştie ce mai au la mână. Sau ce-au găsit acasă la 
Boustani. 

— Ai vorbit ca un adevărat procuror, zise Falk. Eşti sigur că nu eşti procuror, LaFarge? 

— Pot să vă garantez un lucru, spuse Whitaker. Arestarea asta o să aibă un ecou puternic 
printre soldați. Ar fi trebuit să vedeţi cum se uitau poliţiştii la Boustani ori de câte ori începea 
să le toarne despre caracterul paşnic şi frumuseţea Islamului. 

Falk se gândi la vremea când şi el era doar un căţelandru cu dinţi de lapte. Şi el ar fi fost 
dezgustat de rugăciuni şi discursuri. Dacă ar fi mers în altă direcţie sau ar fi ales altă limbă, ar 
fi putut să reacționeze şi el ca poliţiştii. Dar mai ştia, din experiența lui militară, că o mulțime 
de soldaţi din JTF nu ar fi depăşit niciodată acel punct de vedere, fie din lene intelectuală, fie 
din loialitate oarbă față de propriul lor mod de viață. Era o concepție uşor de susținut când 
tabăra cealaltă începea să arunce cu avioane în clădiri. 

— Nu Boustani l-a băgat la apă pe un poliţist militar? Întrebă Sharp. 

— Ba da, răspunse Whitaker. Pentru că a aruncat Coranul unui deţinut pe jos. L-a tocat 
mărunt chiar în fața deținutului. O grămadă de oameni l-au văzut făcând-o şi n-a dat deloc 
bine. 

— Inteligent. Şi, mai ales, plin de tact. 

— La fel, au fost şi poliţiştii militari. Când Boustani a ieşit din celulă, unii dintre ei l-au 
numit „cioroi de nisip”. 

— Drăguţ, spuse LaFarge. Dar asta nu înseamnă că nu e vinovat. 

— Încă nu i s-a demonstrat vinovăția. 

— OK. Dar atunci nu-l bănui pe Van Meter. Care, în treacăt fie spus, nu e acuzat de nimic. 

— Decât că e un labagiu. 

Se auziră şi alte chicoteli nervoase. Fiecare dintre cei prezenţi începea să-şi dea seama că 
replicile cutremurului aveau să zgâlțâie locul săptămâni în şir, generând noi stresuri şi fisuri, 
mai ales dacă urmau şi alte arestări. 

— Chestia asta o să facă minuni pentru munca în echipă, spuse Sharp, cu un oftat obosit. 

— Obişnuieşte-te, zise Whitaker. Cu ăştia şase în libertate, va fi şi mai rău. 

Interesant, se gândi Falk, cum unii dintre ei hotărâseră deja că toţi cei şase de la masa 
cealaltă făceau parte din aceeaşi „echipă". O altă formă de vinovăţie prin asociere. 

— Nu mă băga şi pe mine în gaşca de cârcotaşi, zise LaFarge în cele din urmă. Din câte 
ştim deocamdată, tipii ăştia ne fac un mare serviciu. Nu uitaţi de ce ne aflăm aici. 

Şi asta era adevărat, iar Falk dădu din cap împreună cu ceilalți. Perspectiva prezenţei unor 
spioni reali în mUlocul lor era, poate, versiunea cea mai neliniştitoare dintre toate. Poate din 
acest motiv unii dintre ei erau atât de dornici s-o minimalizeze sau, dimpotrivă, să creadă că 
ancheta făcea exces de zel. Consecințele unei încălcări reale a securităţii puteau fi 
îngrozitoare. Timp de câteva clipe nu se auzi decât zdrăngănitul şi scârțâitul furculițelor pe 
fundul farfuriilor. Apoi Mitch Tyndall se desprinse din coadă de la bufet şi veni la masă 
ducând într-o mână o farfurie cu omletă aburindă. 

— Cine-a murit? Făcu el, chicotind. Dacă îl jeliți pe Boustani, lăsaţi-o baltă. Ar trebui să 
fiți recunoscători. 

— Nu încerca să-i convingi, spuse LaFarge, uşurat să întâlnească un aliat. E ca şi cum ai 
vorbi la Uniunea Drepturilor Civile din Camp Delta. 

— Mi se pare că ştii ceva, interveni Falk. Ai fost acolo, Mitch? 

Tyndall clătină din cap. 

— Totuşi, am auzit una-alta. Avea nişte benzi ciudate la el. Audio, nu video. Plus câteva 
dischete discutabile. Şi avea în laptop o listă cu nume de deţinuţi. 

Whitaker emise un sunet ca un sforăit. 

— Atunci mai bine mi-aş şterge tot de pe hard. La naiba, Mitch, probabil că toată lumea 
de la masa asta are pe laptopul de-acasă ceva care n-ar trebui să fie acolo. Oricum, nu cred că 
poţi pleca de-aici cu o servietă plină de documente. 

— Avea acasă şi o mulțime de scrisori. De la deţinuţi. Ai şi tu aşa ceva? 

Whitaker clătină din cap, redus la tăcere. 

— După cât se pare, le pusese în bagajele pentru continent şi era gata să le expedieze, 
continuă Tyndall. 

Falk se gândi la scrisoarea pe care o avea. Nu era de la un deţinut şi era în engleză, nu în 
arabă sau în paştu. Dar conţinutul putea ridica multe sprâncene în acest climat, mai ales dacă 
cineva cunoştea motivul real al trimiterii ei. 

Tăcerea se aşternu din nou. Astă-seară se va bea până târziu la Tiki Bar şi multe guri 
slobode vor scufunda multe nave”. Spera doar că nu va fi vorba de a lui. Sau a lui Pam. 

Mulţi credeau acum că orice vorbitor de arabă era un potențial suspect. Lucrurile se puteau 
înrăutăți foarte repede dacă echipa nu avea grUă. 

Falk se gândi din nou la Ftarry, care-l aştepta nerăbdător. Deocamdată putea să mai 
aştepte. Erau alţii pe care trebuia să-i vadă mai întâi. Se ridică şi îşi luă tava. 

— Încotro? ÎI întrebă Whitaker. Te duci să raportezi conversaţia noastră amicului tău, 
domnul Bokamper? 

— Linişteşte-te, Whit. Tipul cu care mă întâlnesc ştie să-şi țină gura. 

— Atunci trebuie să fie Adnan. Observaţia provocă râsete. 

— Adnan e o moară stricată în comparaţie cu el. ÎI cheamă Ludwig. 

— Aha, mortul. 

— Care aşteaptă întins pe o masă de disecție. Whit, termină-ți şunca înainte să se răcească. 
Pe curând, domnilor. Şi doamnă. 

O privire de rămas-bun spre Pam. Măcar în sectorul ăsta lucrurile păreau să fie în regulă. 

— Transmite-i salutări din partea noastră, adăugă Whitaker, apoi acoperi cu un şervețel 
restul de şuncă. 


26 In original loose lips sink ships, slogan folosit în timpul celui de-al Doilea Război Mondial; era un îndemn de a nu 
dezvălui în mod involuntar secrete militare 

CAPITOLUL UNSPREZECE 


Cadavrul lui Ludwig nu mai era pe masa de disecţie. Fusese deja ambalat pentru 
transport într-un sicriu versiune militară învelit într-un drapel. Până când Falk ajunse la spital, 
sicriul ajunsese şi el pe puntea de încărcare, unde aştepta să fie livrat la Leeward Point pentru 
următorul avion spre continent. O ordonanţă îl conduse până acolo să arunce o privire, dar nu 
era mare lucru de văzut, cu excepţia steagului cu stele şi dungi. Singură victimă de la Camp 
Delta - dacă nu-l puneai la socoteală şi pe deţinutul sinucigaş care vegeta şi acum în comă - 
era gata să plece acasă. 

Falk era uşor tulburat. În State, l-ar fi bombănit pe doctor pentru că îndrăznise să i-o ia 
înainte fără să-l anunţe. Aici, asta n-ar fi generat decât necazuri şi un tir răzbunător de 
hârțogăraie. Bine măcar că exista un raport de autopsie care putea fi citit. Doctorul era un 
oarecare căpitan Ebert, care părea destul de agreabil. Probabil că nu era obişnuit să trateze cu 
poliția şi, aparent, nu era conştient de gafa pe care o făcuse. 

— Aşteptăm rezultatele de la probele toxicologice, spuse Ebert citind peste umărul lui 
Falk, dar nu avea nici urmă de alcool în sânge. Era de aşteptat. 

— Apă în plămâni? 

— Până la refuz. Deşi oricum s-ar fi umplut chiar dacă nu s-ar fi înecat, după ce a stat 
atâta timp în apă. 

— Cât timp, adică? 

— Şapte sau opt ore. Poate chiar mai mult. Faptul că a stat pe plajă o vreme ne cam 
încurcă. Când l-au găsit cubanezii? Hârtiile sunt cam vagi în sensul ăsta. 

— Pe la şapte, şapte şi jumătate. N-au prea azvârlit cu informaţii în noi, în circumstanţele 
respective. 

— În orice caz, s-a înecat. Nimeni nu l-a împuşcat, nu l-a înjunghiat şi nu l-a strangulat. 

— Şi nici nu l-a lovit cu ceva în cap? 

— Nici. 

— Putea să-l ţină cineva sub apă până se îneca? 

— Bineânţeles. Nu am găsit urme care să dovedească aşa ceva, dar asta nu înseamnă că nu 
s-a întâmplat. Peştii s-au apucat de treabă după o vreme, aşa că indiciile nu vor mai fi prea 
clare. 

— Ai găsit ceva care să explice de ce s-a dus să facă o baie în uniformă şi cu bocancii în 
picioare? 

Ebert clătină din cap. 

— Cum am mai spus, nu era beat. Poate că a intrat în apă să caute ceva, cine ştie. A 
alunecat şi a căzut, apoi l-au luat valurile. Se mai întâmplă. 

— Dar ai spus că n-are nici o lovitură la cap. Rezultă că n-a căzut şi nu era inconştient. 

— Destul de corect. 

— Deci pot să bănuiesc că luase cine ştie ce droguri sau calmante. 

— De unde? După toate poveştile pe care le-am auzit în legătură cu Câmp America, exact 
asta mai trebuie inventată. Băutură? Sigur, ca orice soldat. Dar altceva? Doar dacă i s-a 
prescris vreun tratament. Oricum, o să te anunț când vin rezultatele. 

— Şi cam când o să fie asta? 

— Mai avem de aşteptat câteva zile. Scuze. Probele sunt trimise în State. De-aia mă 
grăbeam aşa să scap de el de-aici, îl expediază cu zece şi zece la JAX. 

— Uite numărul meu. 

—O să fu primul care află. Tu şi generalul Trabert. 

— Mă gândeam că o să spui asta. A făcut ceva „investigaţii”, cum se spune? 

Ebert zâmbi, dar nu-i răspunse, ca un bun soldat care respectă lanţul de comandă. 

Falk mai trebuia să găsească un scenariu, altul decât cel al sinuciderii, care să explice de 
ce Ludwig îşi lăsase pe plajă portofelul, dar nu bocancii şi uniforma. Privită ca accident, 
moartea lui mai avea un oarecare sens. 

Făcu următoarea oprire la biroul de control al portului, unde venirile şi plecările fiecărui 
vas erau monitorizate prin radar şi radio. Nu era un loc prea însufleţit. Gitmo primea rareori 
vizitatori de pe mare, cu excepția Gărzii de Coastă şi a barjei de aprovizionare de la 
Jacksonville. 

Aspirantul Osgood era singur la post şi părea dornic de tovărăşie. Îl servi imediat pe Falk, 
derulând o hartă albă, cu mari pete cenuşii şi albastre şi brăzda ta de linii de contur şi cote de 
adâncime. Era intitulată „Golful Guantanamo, de la intrare până la Caimanera". Osgood 
începu să-i explice semnificația marcajelor. 

— Nu te obosi, spuse Falk. Pot să le citesc. 

— Aţi fost în marină? 

— La puşcaşii marini. Şi am crescut pe malul apei. 

— Cam pe unde? 

— Sus, în nord. Dacă dai răspunsuri vagi, vor renunţa la întrebări. Învăţase asta de mult. 

— În regulă, Osgood, spune-mi şi mie ceva. Dacă cineva intră în apă aici - şi arătă un 
punct chiar lângă Windmill Beach - şi înoată maximum o sută de metri, apoi se întoarce 
paralel cu linia țărmului şi mai înoată, să zicem, cam o sută de metri spre est... (în uniformă şi 
în bocanci, nici mai mult, nici mai puţin. Falk nu-şi putea scoate ăsta din cap.)... Apoi, să 
zicem, se îneacă, unde crezi că va fi scos la mal? 

— O sută de metri în larg? Oswgood se gândi câteva clipe, apoi degetul îi alunecă vreo 
câțiva centimetri spre vest, la o jumătate de milă de teritoriul cubanez, într-un punct marcat 
ca Blând Beach. 

— Cam asta-i estimarea mea. Harta spune „Blând Beach" pentru că nu poţi s-o vezi din 
apă, dar toţi de-aici îi zic Hidden Beach. Bineânţeles, e posibil să fii dus şi mai departe. 
Osgood îşi mişcă degetul alţi câţiva centimetri, tot către vest. Poate chiar până la Blue Beach. 
Vânturile bat destul de stabil din est, în josul coastei. Curenţii sunt la fel. Cei de pe vasele 
care merg împotriva curenților spun că de obicei e nevoie de-un efort zdravăn ca să treci de 
corn. 

— S-a întâmplat ceva alaltăieri noapte care să fi putut schimba situația? O furtună? Poate 
o navă de mare tonaj care a trecut prin apropiere? O schimbare ciudată de vânt? La naiba, 
orice. 

— Şi eu m-am întrebat acelaşi lucru, domnule. Presupun că vă interesează sergentul 
Ludwig. După ce am auzit că l-au găsit, am verificat vânturile, orarele navelor, mă rog, tot ce 
trebuie. M-am întrebat dacă a fost o furtună în larg, ceva care ar fi putut provoca un flux mai 
puternic şi l-ar fi scos din apă. Dar... 

Ridică din umeri. 

— Nimic? 

— Îmi pare rău. Singurul lucru despre care chiar nu ştiu nimic e marina cubaneză. Cred că 
o vedetă putea intra în sectorul nostru din greşeală. Putea să-l lovească sau cam aşa ceva. Au 
mai făcut asemenea prostii, dar nu s-a mai întâmplat de ani de zile. Şi n-au ajuns niciodată 
atât de departe. În nici un caz până la Windmill Beach. 

— Din câte ştim noi. 

— Da, domnule. 

— N-ar fi apărut pe radarul nostru? 

— Cele mai mici, nu. Dar băieţii de la supravegherea dinspre mare i-ar fi zărit. Ori i-ar fi 
auzit. 

— Supravegherea dinspre mare? 

— Unitatea de Luptă Mobilă Submarină de Coastă nr. 204, dacă vreţi titulatura completă. 

O unitate de rezervişti din marină. Au câteva posturi de observaţie pe dealuri, de când s-a 
deschis Camp Delta. Dacă o patrulă cubaneză ar fi trecut pe-acolo în noaptea respectivă, cred 
că toată lumea ar fi aflat până acum. 

— Bine gândit, aspirant. 

Chiar şi în cazul puţin probabil în care cubanezii ar fi trecut linia fără să fie văzuţi, l-ar fi 
prins pe Ludwig sau l-ar fi omorât accidental, n-ar fi raportat niciodată că l-au găsit. N-ar fi 
ştiut cum să muşamalizeze mai repede lucrurile. Până acum, cadavrul ar fi fost îngropat în 
partea lor, într-un mormânt anonim, sau aruncat în larg, unde ar fi fost dus inevitabil spre 
vest. 

— Atunci hai să încercăm ceva, spuse Falk. Generalul Trabert pare să creadă - sau i-a spus 
cineva - că aici, chiar în faţa plajei Windmill, curenţii pot fi cam înşelători. Curenţi de fund, 
sau cum li se spune. Crede că nu e chiar surprinzător că Ludwig a apărut acolo unde a apărut. 

Osgood practic luă poziţia de drepţi când auzi numelui generalului. Faţa i se înroşi în timp 
ce începu să vorbească: 

— Nu am pretenţia să vorbesc în numele unui general de armată, domnule. 

— Nici nu ţi-am cerut. 

Osgood suflă aerul din obrajii umflați. 

— Puteţi vedea liniile de contur şi marcajele de adâncime la fel de bine ca şi mine, 
domnule. Sunt destul de evidente. O să vă arăt şi datele vântului din noaptea care vă 
interesează. 

— Oficial, ar fi grozav, dar n-am nevoie de asta chiar acum. În schimb, poţi să-mi arăţi 
altceva. Arată-mi locul unde crezi că a început să plutească în derivă ca să fi ajuns acolo 
unde-a ajuns, ceea ce ar fi cam... La dracu', nici măcar nu apare pe hartă. 

— Mai am una, domnule. Acoperă o suprafață mai mare. 

Osgood scoase o hartă la scară uşor mai mare, care purta titlul „Abordarea Golfului 
Guantanamo". Marginea ei de est se afla la câteva mile dincolo de linia gardului din partea 
cubaneză, exact lângă intrarea în golfuleţul Punta Balovento. 

— A ieşit pe țărm chiar aici, spuse Falk, bătând cu degetul pe linia țărmului cubanez. Cam 
la o jumătate de milă de gard. Spune-mi doar părerea ta, evident. 

Osgood ezită. 

— Aţi putea susține în orice raport pe care îl semnaţi că e doar părerea dumneavoastră? Pe 
baza datelor nautice şi meteorologice disponibile în acest birou, bineânţeles. 

— Va fi plăcerea mea, aspirant. 

Osgood dădu din cap şi culoarea îi reveni în obraji. 

— Oricum am lua-o, a murit tot în apele cubaneze, domnule. O bucată bună în interior. Şi 
dacă ar fi trecut de locul ăsta - Osgood bătu cu degetul pe un punct în largul poziţiei unde 
Ludwig ajunsese pe plajă -, ar fi fost probabil târât în golfuleţul ăsta al lor, Punta Balovento. 
Ştiu că una dintre vedetele lor de patrulare a lovit acolo un banc de nisip. I-a murit motorul şi 
a eşuat pe țărm chiar în golfuleţ. Asta ziua în amiaza mare. În mod evident, Osgood nu avea o 
părere prea grozavă despre cunoştinţele de navigaţie ale cubanezilor. 

— Asta însemnând ce, că s-a înecat aproape de mal? 

— Da, domnule. Aş spune la cel mult o sută de metri. 

— Dar în partea lor. Cel puţin o jumătate de milă în interior. 

Osgood dădu din cap. Falk îşi încrucişă braţele, mai încurcat că oricând. 

— Nu prea are sens. 

— Nu, domnule. 

— Crezi că aş putea arunca o privire la una din astea? Spuse Falk, arătând către hartă. 

— Sigur. Haideţi în camera hărților. 

Falk şi-ar fi putut petrece acolo ceasuri întregi, desfăşurându-le pe toate ca să le dezlege 
secretele. Hărțile nautice erau făcute parcă la comandă pentru a visa cu ochii deschişi. Dădea 

peste marcajele vechilor mine şi epave. Când studia datele pentru zonele de adâncime redusă 
şi barele de nisip, aproape se înfiora: parcă simţea hula care zgâria fundul mării. Citind 
numerele mai mari, îşi imagina abisurile ca de cerneală ale foselor. Atâtea mistere ascunse 
sub valuri - o lume a tăcerii populată doar de peşti, corăbii de mult uitate şi scheletele 
rătăcitoare ale celor pierduţi în mare şi niciodată regăsiţi. Ludwig ar fi putut ajunge şi el tot 
aşa. Doi dintre prietenii din copilărie ai lui Falk erau încă acolo, înecați în timpul furtunilor 
de vară din largul Stoningtonului, fii de pescari cum era şi el. Uneori, când studia contururile 
scufundate se simţea ca un poliţist care examinează harta celor mai întunecoase şi mai 
primejdioase străzi din oraş. Alteori parcă verifica un imens plan de evadare, cu o diversitate 
de porţi care duceau la oricare dintre locurile lui preferate. Pentru că, odată ce ieşeai în larg, 
puteai ajunge aproape oriunde dacă ştiai bine ce faci. 

— Avem o mulțime din astea, spuse Osgood. Seturi de câte trei hărți ale zonei, dacă vă 
interesează. 

— Cum să nu, spuse Falk. Poate că o să-mi agăţ una în bucătărie. Să mai pavoazez puțin 
locul. Aş avea la ce să mă uit, pe lângă petele de grăsime. 

— Poftim. Aspirantul le puse într-un tub de carton. Avem destule şi urmează să mai 
primim. Flota cartează din nou traseele maritime din zona asta, atât pentru noi, cât şi pentru 
Garda de Coastă. 

— Ca să-i vânaţi pe traficanţii de droguri? 

— Şi pe refugiați. 

— Fii serios. 

— Câteodată, e foarte aglomerat aici. Dar mi-e teamă că nu e căprăria noastră. 

Falk ajunse la cazarmă lui Ludwig cu o jumătate de oră înainte de prânz. Comandantul 
unității, un colonel rezervist, stabilise ezitant ora întâlnirii. 

Ludwig fusese încartiruit într-o baracă din panel, cel mai recent stil în construcția de 
locuințe la Camp America, capătul unui proces evolutiv jalonat de corturi şi barăci şubrede 
luate de la Marină. Unităţile de panel aveau douăsprezece paturi aranjate în două rânduri şi 
nici o fereastră, dar erau dotate cu aer condiţionat. Baraca lui Ludwig era a două dintr-un şir 
de cinci. În apropiere se găsea un teren de baschet, deja în plină activitate în pofida caniculei 
de la amiază. Terenul din. Jur era acoperit cu pietriş, nu cu gazon, ceea ce nu atenua deloc 
temperatura, dimpotrivă. Stai aici destul timp şi începi să ai halucinaţii, se gândi Falk. 

Un grătar şi două biciclete se prăjeau la soare. Lângă uşă era un avizier pe care cineva 
lipise un anunţ de vânzare: o undiţă şi o cutie pentru momeală la numai treizeci de dolari. 
Probabil un soldat care mai avea puţin şi pleca acasă. 

Falk intră fără să bată, iar primul lucru pe care îl văzu fu un afiş color al turnurilor gemene 
de la World Trade Center în flăcări, cu un text de propagandă al armatei redactat în mod 
bizar: „Eşti într-o stare de spirit New York? Nu lăsa să-ţi scape nici o informaţie pe care 
inamicii noştri o pot folosi pentru a ucide soldați americani sau alţi nevinovaţi”. 

— Trebuie să fii agentul special Falk. 

— Iar dumneata trebuie să fii colonelul Davis. 

— Corect. 

Mai erau de faţă câțiva militari, iar atmosfera era una de ostilitate ținută în frâu. Pe lângă 
tensiunea obişnuită din oricare unitate care tocmai a pierdut un om, aici se mai simţea un 
element: lipsa de încredere între civili şi militari, prezentă şi în alte locuri la Gitmo. Lipsa de 
încredere se dubla dacă mai aflau şi că vorbeşti arabă. Băieţii ăştia auzeau de la ofiţerii lor, 
douăzeci şi patru de ore, şapte zile pe săptămână, că fiecare deţinut este un ucigaş înrăit şi un 
terorist experimentat care, într-un fel sau altul, împarte cu amicii lui răspunderea pentru cele 
întâmplate pe 11 septembrie. Era o parte din efortul de a-i menține motivaţi şi de a le ridica 
moralul. Dat fiind acest soi de îndoctrinare, Falk nu se mai mira că erau bănuitori față de 
oricine avea alte convingeri. Pentru ei, Falk era unul dintre cei care făceau compromisuri şi 

obțineau înţelegeri, un individ care nu numai că vorbea limba inamicului, dar se mai şi 
plângea de tratamentele dure aplicate uneori în timpul interogatoriilor. lar acum venise aici să 
le pună întrebări şi nu părea să-i pese dacă îi scotea din sărite sau nu. 

— Am încercat să-i ţinem pe toți departe de lucrurile lui, spuse Davis. Nu că ar fi vrut 
cineva să umble cu ele. Le-a fost cam greu să se uite tot timpul la patul lui gol. 

— Îi înţeleg foarte bine. Pe vremuri am fost şi eu în armată. Aveţi o cheie de la dulap? 

— Am păstrat-o pentru dumneata. Când ne dai mână liberă, îi trimitem lucrurile acasă. 

— Din partea mea, le puteți trimite chiar în după-amiaza asta, cu excepţia celor pe care le 
pun deoparte. E din Buxton, Michigan? 

— Da. Cam la o sută de mile de Lansing. 

— Sunt mulţi din aceeaşi zonă? 

— Cei mai mulți, da. 

Deasupra patului erau lipite fotografiile pe care se aştepta să le găsească acolo. O femeie 
drăguță, o fetiță cam de patru sau cinci ani, plină de viaţă şi un bebeluş de câteva luni. 
Ludwig însuşi apărea într-unul dintre instantanee, iar Falk simţi că-şi pierde cumpătul. 
Recunoscu faţa pe care o văzuse în câteva dintre rundele sale nocturne la Camp 3, în zona lui 
Adnan. Presupuse că era perfect logic să se întâlnească cu Ludwig în schimbul de la opt la 
patru. Şi nimeni dintre cei de la J1G, deci nici el, nu afla numele vreunui paznic, sau invers, 
de teamă că nu cumva să-l scape în prezența unui deținut. Din acest motiv gardienii recurgeau 
la porecle, adesea arabe, doar din amuzament. Dulapul de la picioarele patului era plin doar 
pe jumătate. Deasupra se afla un roman de Tom Clancy, dar era singură carte. Dacă nu citeai 
aici, nu citeai nicăieri. Mai erau câteva haine civile, altă uniformă, câteva articole de toaletă, 
nişte CD-uri şi un player cu căşti. Celine Dion şi Garth Brooks. Muzică de bancher al noului 
mileniu. Apoi hârtie de corespondență, plicuri şi câteva pixuri. Un prosop, o mănuşă de 
baseball, o pereche de pantofi de jogging. Nu se vedea însă nici un slip şi nici ceva care să 
semene cu un jurnal sau o agendă. Scotoci mai la fund, aşteptându-se să descopere un maldăr 
de scrisori de la soția lui. Nu le găsi. Poate că Ludwig comunica numai prin telefon şi e-mail. 
Mulţi procedau aşa. Va trebui să ceară şi înregistrările, deşi asta însemna încă o rundă de 
smuls aprobări. 

— Care erau îndatoririle lui obişnuite? 

— Era comandantul schimbului la Camp 3. 

Falk trebuia să vadă şi diagrama de serviciu şi să discute cu ceilalți soldați din schimb. 

— A remarcat cineva ceva despre starea lui de spirit? Era supărat? Deprimat? 

— Ludwig nu prea vorbea cu ceilalți. Da, i-am întrebat şi toţi mi-au spus că n-au observat 
nimic ieşit din comun. Soldatul Calhoun, aici de față, a fost cel mai bun prieten al lui. 

Falk se întoarse şi văzu un soldat cu fața ca o lună plină, aşezat la trei paturi mai încolo, cu 
bereta în mână, aşteptând ca unul care tocmai ceruse o slujbă. 

— Caporalul Belkin mi-a vorbit despre tine alaltăieri noapte, pe plajă, spuse Falk. 

— Mi-a spus şi mie despre dumneavoastră, răspunse Calhoun, pe un ton care sugera că 
nu-i prea plăcea ce auzise. 

Isuse, dar sensibili mai erau băieţii ăştia! 

— Întrebările astea trebuie puse, soldat, chiar dacă unele sunt neplăcute. Mi s-a spus că ai 
fost ultimul care l-a văzut. Rămâne tot aşa, cel puţin din informaţiile pe care le ai? 

— Da, domnule. 

— ŞI unde a fost asta? 

— La cantina de lângă plajă. La cină. 

— Mai ţii minte ce aţi vorbit? 

Calhoun ridică din umeri, privind spre un colț al barăcii. Fie ascundea ceva, fie puţin îi 
păsa de Falk. 

— Deci. Fotbal? Femei? 

— Mda. Cam aşa ceva. Banalităţi. 

— Când aţi terminat? 

— Pe la şase jumătate. 

— Şi? 

— Câţiva dintre noi s-au dus să se uite la televizor. El a spus că se duce la o plimbare. 
Făcea câteodată chestia asta după masa de seară. 

Bancherul îşi făcea plimbarea de digestie, ca la el acasă. Numai că din plimbarea asta nu 
s-a mai întors niciodată. Mai erau câteva ore de lumină. Probabil şi le petrecuse pe plajă, 
privind apusul de soare în timp ce se adâncea în depresie. 

— Şi nu l-a mai văzut nimeni? 

Calhoun clătină din cap, examinându-şi de data asta picioarele. 

— Frați prieteni încă de la Buxton? 

— Da, domnule. Mergeam împreună la vânătoare, înainte să ne căsătorim ieşeam 
împreună la femei. 

— Cum era căsătoria lui? 

— Fericită. 

Acum se uita în sus, sfidător. 

— Şi cam ce-i plăcea să facă aici, în timpul liber? 

— Ce facem toţi. Filme. Internet. 

Mda, categoric, era un adept al e-mailului, îşi spuse Falk. 

— leşea cu barca? 

— Nici unul dintre noi nu iese cu barca. Nu prea e apă lângă Buxton. Păcat de locul ăsta. 

— Înota? 

— Mai intra în apă. 

Lui Falk i se păru că tonul fusese cam defensiv. 

— Mă întrebam, pentru că nu pare să fi avut costum de baie. 

Calhoun ridică din umeri. Nu era problema lui. 

— Scuză-mă că sunt lipsit de delicateţe, soldat, dar avea vreo relație aici? Vreo femeie pe 
care o vizita discret? 

Parker se înroşi - de furie, nu de jenă. 

— Nu, domnule. Era drept ca bradul. Doar era bancher. 

Ca şi cum asta ar fi pus capăt discuţiei. 

— Cum se numea banca lui? Falk îşi spuse că ar trebui să le dea un telefon. 

— Farmers Federal. Tocmai fusese avansat director de filială cu o lună înainte să fie 
mobilizat. Nu ajungi în asemenea funcție când lucrurile nu merg ceas ori când ai probleme 
personale. 

— Am înţeles, soldat. Încă o întrebare şi gata. În ultimele zile ţi s-a părut deprimat? 
Neliniştit? 

— Uitaţi-vă în jur, domnule. Calhoun făcu un gest larg, pentru a-i include şi pe ceilalți trei 
militari. Arată vreunul dintre noi entuziasmat? Suntem aici de zece luni şi mai avem încă 
două. Oricine nu-i puţin deprimat trebuie să-şi facă un control psihiatric. Dar nici unul dintre 
noi nu se gândeşte să se sinucidă. E ultimul loc unde am dori să ne sfârşim viaţa. 

— Am înțeles, soldat. Falk închise carnetul, apoi şi dulăpiorul. Poți să le expediezi când 
vrei, domnule colonel, dar aş vrea să primesc o copie a dosarului de personal. 

— Anumite date va trebui să mi se trimită prin fax de la comandamentul unității din 
Michigan. 

— Foarte bine. O să mai arunc o privire, atunci. Colonelul dădu din cap şi ieşi. Doi dintre 
ceilalți ieşiră şi ei, dar Calhoun rămase la urmă, ca şi cum ar fi vrut să păzească lucrurile 
camaradului său. Falk studie din nou fotografiile. Lângă ele era lipită o felicitare de Crăciun 
decolorată. Controlă patul, dar nu găsi nimic nici sub el, nici sub saltea. Lipsa scrisorilor 

continua să-l deranjeze. Trebuia să fie ceva, nu doar e-mailuri, mai ales în cazul unui om care 
se agăţase şapte luni de o felicitare de Crăciun. 

— Primiţi multă poştă de-acasă? ÎL întrebă el pe Calhoun. 

— Au venit deja să ia scrisorile. Falk se uită la el, brusc interesat. 

— Cine? 

— Cei de la securitate. Au spus că sunt autorizați. 

— Comandantul vostru era cu ei? 

— Nu. Dar aveau cheia de la dulăpior, aşa că ne-am gândit că e în regulă. 

Cheia sau vreun şperaclu? Era o plăcere să deschizi asemenea dulăpioare - dacă ştiai cum 
să procedez. 

— Cum adică, de la securitate? 

— J-DOG. 

Oamenii lui Van Meter. Ar fi trebuit să-i spună cineva şi lui Falk. 

— Ai auzit vreun nume? Calhoun clătină din cap. 

— Dar unul dintre ei era căpitan, l-am văzut tresele. Poate că era chiar Van Meter. 

— Să-ţi spun ceva, Calhoun. Data viitoare când îl mai vezi prin oraş, ce-ar fi să citeşti 
numele şi să ţi-l notezi? Pe urmă dă-mi un telefon. 

Scrise numărul pe o bucăţică de hârtie. Gestul păru să trezească interesul lui Calhoun, 
poate pentru că îl făcea să se simtă implicat. Poate că din acelaşi motiv îi oferi şi următoarea 
informaţie: 

— Aţi putea controla la oficiul poştal. Au luat numai corespondenţa veche. 

— Nu vi se aduce poşta direct la cazarmă? 

* — Nu, domnule, trebuie să ne ducem s-o luăm. Earl mergea acolo în fiecare zi. Mulţi 
dintre noi facem la fel. Dacă coada e destul de lungă, uneori ne omorâm aşa chiar şi o 
jumătate de oră. 

După dispariţia lui Ludwig se adunase corespondenţa pe două zile, aşa că merita să 
încerce. Poate că un căpitan că Van Meter, obişnuit că poşta să i se aducă direct la birou, nu 
se gândise să verifice. 

— Mulţumesc, soldat. 

Calhoun se mulțumi să dea din cap, din nou posomorât. Rămase pe pat în timp ce Falk 
ieşea din dormitor. 

„Biroul poştal" de la Camp America era o baracă de panel transformată, iar coada era 
într-adevăr lungă. Falk se strecură pe lângă ea până la tejghea. 

— Doriţi ceva? Întrebă un sergent. Falk îşi flutură legitimaţia de la Birou. 

— Sunt aici în legătură cu cazul Ludwig. Am nevoie de corespondența pe care nu a 
ridicat-o. 

— Va trebui să faceți mai mult de-atât dacă vreţi s-o vedeţi, ce să mai zicem s-o luați. 

— Cuvântul generalului Trabert are vreo greutate? 

Replica măcar tempera puţin tupeul sergentului. 

— Aveţi un ordin scris? 

— Nu. Ai un telefon aici? 

— Nu pentru persoanele neautorizate. Falk citi numele de pe uniformă. Keaton. 

— E-n regulă, cum vrei. O să mă duc până la Palatul Roz să-i spun generalului că un 
afurisit de sergent Keaton m-a obligat să mă duc până acolo şi să-l întrerup din orice avea de 
făcut doar ca să obţin o scrisoare de autorizare. Mie îmi convine. 

— Telefonul e acolo, spuse Keaton. 

Nu numai că generalul era la birou, dar încerca să dea de Falk de peste un ceas. 

— Bună dimineaţa, domnule. 

— E mai mult după-amiază, dar măcar sunt mulțumit să aud că eşti pe traseu. Cu cât mai 
repede vei încheia treaba asta, cu atât mai bine, mai ales după ce s-a întâmplat azi, mai 

devreme. Cred că ai auzit. 

— Da, domnule. 

— Ceea ce îmi aminteşte scopul acestei convorbiri. Ca şi cum generalul l-ar fi sunat pe el. 

— Unul din echipă a încercat să dea de tine. Vor să se întâlnească cu tine şi păreau să 
creadă că eu aş şti cum să te contactez. 

Falk aruncă o privire către foarte ocupatul sergent Keaton, care ridicase o planşetă pentru 
hârtii şi încerca să pretindă că nu trage cu urechea. 

— Vreun motiv? 

— N-a spus. Era camaradul tău, Ted Bokamper. Falk se linişti. Era în stilul lui Bo să 
încerce să dea de el prin intermediul generalului. Împuşca doi iepuri dintr-un foc: îi punea în 
priză pe amândoi şi el obținea ceea ce îşi dorea. 

— Trebuie să te întâlneşti cu el la treisprezece zero zero, la debarcader. 

Falk se uită la ceas. Mai avea timp să se oprească puţin acasă, cât să mănânce ceva şi să se 
schimbe pentru o ieşire pe mare. Până la urmă, avea să stea de vorbă cu Bo între patru ochi şi 
nu-şi putea imagina un loc mai bun pentru aşa ceva decât puntea unui velier, în largul 
Golfului Guantanamo. Bine că generalul nu-i vedea zâmbetul. 

— Da, domnule. Voi fi acolo. 

— Bine. Presupun că m-ai căutat cu un motiv. 

— Corespondenta lui Ludwig. Sunt la oficiul poştal de la Camp America şi îmi trebuie o 
autorizaţie să preiau scrisorile. Un sergent extrem de amabil zice că o aprobare verbală este 
suficientă. 

— Dă-mi-l la telefon. 

Falk îi întinse lui Keaton receptorul şi se uită ţintă la el. Sergentul dădu ţeapăn din cap şi 
spuse „Da, domnule" de trei ori la rând. După ce ritualul se sfârşi, îi dădu receptorul înapoi 
lui Falk. 

— Vrea din nou cu dumneavoastră. Eu mă duc după poştă. 

Falk luă telefonul, în timp ce Keaton dispărea. 

— Domnule? 

— Încă ceva, Falk. Când îi faci rondul, nu uita ce ţi-am spus. Orice auzi vreau să ştiu şi 
eu. Înaintea lor. De fapt... 

Auzi fâsâit de hârtii, apoi o mână acoperi receptorul, probabil în timp ce Trabert vorbea cu 
altcineva. 

— De ce nu treci diseară pe la mine, la birou? Să zicem la optsprezece zero zero. Mâncăm 
şi să stăm de vorbă. Doar noi doi. E mai bine aşa. 

— Va fi plăcerea mea, domnule. 

Asta fusese o minciună. Se întrebă câte altele va fi obligat să mai spună până la sfârşitul 
zilei. 

CAPITOLUL DOISPREZECE 


Debarcaderul, nu Tiki Bar, era mUlocul preferat de Falk pentru a evada din Gitmo. 
Încerca să-şi facă timp să iasă cu barca măcar o dată pe săptămână şi alesese pentru terapie un 
Hunter de nouă metri. Era cam lovit, dar ieftin. Şi, după senzația de claustrare a camerei de 
interogatoriu, nimic nu se compara cu apele deschise ale golfului - briza sărată în față, soarele 
în spate şi poate un lamantin pe post de escortă, o formă maronie alunecând sub valuri. După 
răceala cu gust metalic a apelor puţin adânci şi pline de stânci din Mâine pe care crescuse 
Falk, Golful Guantanamo părea o piscină imensă, călduță ca apă dintr-o cadă şi verde ca un 
castron cu punci. Cu nişte beri la bord, putea petrece câteva ore trăgând mereu de scote 
pentru a ţine velele aliniate chiar pe muchia vântului. Aici o dusese pe Pam la prima lor 
întâlnire reală şi o impresionase cu priceperea lui la navigație. Târziu, într-un weekend, 
înghesuiseră echipament de camping într-o barcă uşoară şi ajunseseră, folosind motorul, până 
la Hospital Cay, o fâşie îngustă de lângă coastă, unde rămăseseră peste noapte. Fusese 
singurul prilej din timpul şederii lui la post când Falk simţise că se găsea în altă parte. 

De curând, autoritățile îmblânziseră regulamentul şi îi lăsaseră pe navigatori să iasă din 
golf - mai degrabă o concesie făcută pescarilor, dornici să-şi încerce puterile în ocean. Chiar 
şi aşa, erau totuşi limitați la o zonă de unsprezece mile nautice pătrate, cunoscută sub numele 
de „Cutia cu momeală", măsură menită să-i împiedice să se rătăcească în apele cubaneze. 
Până acum, Falk rămăsese în golf, dar astăzi avea alte idei. Va fi o croazieră de lucru. 

După ce Falk îşi încheie pregătirile, aruncă din nou o privire la ultimele scrisori primite de 
Ludwig, pe care le luase de la oficiul poştal. Erau cam dezamăgitoare - o scrisoare timbrată, 
cu adresa de retur în Buxton, Michigan şi o notă din partea băncii lui Ludwig, Farmers 
Federal trimisă tot din Buxton, judecând după ştampile. 

Presat de timp, le aruncă pe pat şi se schimbă repede în pantaloni scurţi şi tricou, înhăţând 
ŞI o şapcă, o pelerină de ploaie şi un GPS în drum spre uşă. Şansele să se strice vremea erau 
practic nule, dar Falk nu subaprecia niciodată marea. 

Bokamper îl aştepta la barul de la debarcader, la o masă de picnic, citind un ziar vechi de 
o săptămână. Un radio tocmai emitea genul acela de anunţ tipic pentru emisiunile armatei: 
„Tăiaţi-vă unghiile şi folosiţi-le sănătoşi!" 

— Cum ai reuşit să scapi de restul echipei? Întrebă Falk. 

— O întrebare mai bună ar fi cum am reuşit să stau cu ei atâta timp. Fowler şi Cartwright 
mi-au cerut să dispar o vreme. 

— Îşi plănuiesc următoarea mişcare? 

— Cu noii lor prieteni. 

— Van Meter şi compania. 

— Cred că ai văzut conclavul de la micul dejun. 

— Cine ar fi putut să nu-l vadă? Au făcut-o anume? Bo dădu din cap. Fowler voia să arate 
un front unit cu băieții de la fața locului, iar ei erau cea mai bună alegere. 

N-a prea dat pe loc repaus, nu? 

— Probabil că trupele au fost în extaz. JIG trebuie băgat în sperieți. Mai ales ținând seama 
de gustul lui Fowler la prieteni. Nu vorbesc de Rieger, ci de ceilalți doi. 

— Van Meter şi Lawson. Exact despre ei voiam să-ți vorbesc. 

— Când vom fi pe apă, răspunse Falk, arătându-i-l cu un gest pe Skip, administratorul 
debarcaderului, care citea şi el un ziar, dar se afla destul de aproape ca să poată auzi fiecare 
cuvânt. 

— Gândeşte OPSEC, spuse Bo într-o şoaptă de actor. 

— Înveţi repede, dar tot faci mereu pe istețul. Falk întinse pe tejghea una dintre hărțile 
luate de la aspirantul Osgood şi îi prezentă planul de navigaţie lui Skip, un tip masiv, de vreo 

patruzeci de ani, care purta pantaloni scurți şi o cămaşă hawaiiană. Mirosea a ulei de motor şi 
loţiune pentru bronzat. 

— O să forţez puţin lucrurile, spuse Falk, amuzându-se să împrumute termenul preferat al 
generalului, dar nimeni n-o să aibă necazuri. 

Skip se încruntă, apoi dădu uşor din cap. 

— Ar trebui să iei o Sea Chaser. În larg te poți trezi cu valuri de-un metru jumate cât ai 
clipi. 

Sea Chaser erau bărci cu motor. Nici o afacere. — Hunterul face față, spuse Falk. Hai, 
Skip. Ştii că mă pricep. 

— Asta aşa e. Va trebui totuşi să anunţ prin telefon la postul de gardă. Ştii că ei nu prea 
sunt obişnuiţi cu velele. 

— Ileşim din golf? Se interesă Bokamper când se îndreptau spre doc. 

— M-am gândit să aruncăm o privire în locul unde a ajuns Ludwig. 

— Vreun motiv special? 

— O să ştiu când o să văd. Dintr-o perspectivă nouă, aş zice. Oceanul l-a omorât, aşa că 
am putea afla şi punctul de vedere al oceanului. 

— Profilul criminalului pentru un element al naturii. Asta vă învaţă acum la Birou, aiureli 
mistice? 

— [a-o mai uşor. Eu sunt căpitanul, tu eşti echipajul. Dacă-ţi mai dai în petec şi foloseşti 
tonul ăsta impertinent, te tai de la rația de bere. 

— Am înţeles, domnule. 

— Ce-ar fi să mă ajuţi cu husele velelor? 

Câteva minute mai târziu erau deja pe drum, cu coca bătută de vălurele, şi Falk puse 
timona în vânt. Era iar senin şi cald - o altă zi cu steagul negru -, dar briza dinspre larg le 
oferea totuşi o oarecare uşurare şi, curând, Falk începu să se relaxeze. Se propti mai bine pe 
picioare ca să contracareze înclinarea punţii, strângând în mâini roata vibrândă a timonei, în 
timp ce o rafală de vânt umflă vela trincă. 

— Se mişcă frumos, spuse Bo. 

— Uite-aşa lucrează dolarii din impozitele tale. E foarte îngăduitoare. Poate chiar suficient 
cât să treci şi tu la cârmă. 

— Nu, mulțumesc. Mi-ajunge să-mi spui de care frânghie să trag. 

— Scotă, nu frânghie. 

— Atunci ce-ar fi să le punem pe toate trei în vânt? Aruncă-mi o bere. 

— Frigiderul e dedesubt, fraiere. Fii atent la cap. 

Puţini foşti puşcaşi marini păreau să fie atât de mândri de ignoranţa lor în ale navigaţiei ca 
Bokamper. Falk bănuia de mult că aşa sublinia Bo că el nu era unul dintre snobii de la 
Academia Navală. După ce obținuse licenţa la riguroasa din punct de vedere academic, dar 
mai nonconformista din punct de vedere social Universitate din Virginia, se îndreptase către 
băncile Şcolii de Ofiţeri. 

Bo îi întinse o bere. Aici, în larg, avea gust mai bun. Poate din cauza brizei sărate, ca 
aroma de pe buza unui pahar de Margarita. Păcat că trebuia să discute despre probleme de 
serviciu. 

— Spune-mi ceva despre Allen Lawson, zise Bo. Tipul ăla de la societăţile pe acțiuni. 
Auzi, nu cumva e un fost militar? Nu că ar fi ceva în neregulă cu chestia asta. 

— Dacă ar fi fost în armată, ți-ar fi spus chiar el. E aici de şase luni. De cele mai multe ori 
a lucrat ca interpret, dar a luat şi câteva interogatorii. Un om de bază pentru Global Networks, 
adică el e principalul concurent al lui Boustani. Mulţumesc lui Dumnezeu că vorbesc limba, 
altfel aş fi ajuns în mUlocul uneia dintre certurile lor cu năbădăi. Toţi ceilalţi au pățit-o. 
Nimeni n-a fost surprins să-l vadă pe Lawson trăgându-se de şireturi cu cei care l-au aranjat 
pe Boustani. 

— Şi crezi că el a pregătit mişcarea împotriva lui Boustani? 

— Tu să-mi spui. 

— O grămadă de dovezi cam put. Numai că nu mă lasă să mă apropii nici cât să-l văd. 
După Fowler, au survenit nişte complicaţii legate de securitate. 

— Astea-s prostii. Un pretext ca să te țină pe dinafară. 

— Probabil. Dar fă-mi şi mie un serviciu. Aş vrea să văd programarea interogatoriilor din 
ultimele câteva săptămâni, să mă lămuresc cum s-au descurcat Lawson şi Boustani. Şi Van 
Meter. Chiar aşa, cum funcționează chestia asta? Semnezi un carnet de bal? 

— În mod normal, predai cu o zi înainte o listă cu obiectivele tale şi hârtia asta parcurge 
lanţul ierarhic pentru aprobare. E o simplă formalitate, cu excepţia cazului în care tipul tău e 
solicitat şi de altcineva. Un exemplar merge la unitatea MP, apoi, când ajungi la poartă, îţi 
depui numărul de identificare şi-ţi iei omul din cuşca lui, ori te duci să-l aştepţi în camera de 
interogatoriu. 

— Şi toate foile astea cu semnături ajung tot acolo? 

— Sigur. Dar nu mai ai nevoie de ele. Verifici la punctul de control MP. 

Bokamper clătină din cap. 

— Nu vreau să atrag atenția. 

— Şi voi ce căutaţi? 

— Yemeniţi. Sau orice anchetator care arată un interes exagerat față de yemeniţi. 

— Ăsta aş fi eu sau oricine altcineva din echipa mea de tigri, plus jumătate din membrii 
grupului din Golf. 

— Nu din echipa ta. Din afară. Oameni care, altfel, n-ar avea nici o treabă să stea de vorbă 
cu yemeniţi. 

— Interesant. Vreun motiv anume? 

— Nici unul pe care ţi l-aş putea împărtăşi. 

— Atunci poţi să verifici şi singur. 

— Hai, Falk. Aruncă şi tu o privire data viitoare când mai ajungi înăuntru. Profită de 
anchetă pentru Ludwig. 

— Oricum, am nevoie să arunc o privire la programările de serviciu ale lui Ludwig. Nu că 
ar avea ceva în comun cu ceea ce cauţi tu. 

— Ai putea avea surprize. 

— De fapt, ce anume nu îmi spui, Bo? 

Bo zâmbi. Era în stilul lui să te sâcâie aşa, să te împingă până în pragul unei descoperiri, 
apoi să te ghidoneze în cu totul altă direcție. 

— Un singur lucru pot să-ți spun: Fowler a fost foarte ocupat aseară. 

— Pregătind arestarea? 

— Printre altele. Cum ar fi să se oprească acasă la Van Meter. 

— Alt individ ocupat. Am pus mâna pe scrisorile lui Ludwig. 

— Van Meter mi se pare un tip cu mâinile băgate până la umăr într-o grămadă de afaceri. 
Între noi fie spus, el e cel care a pornit tăvălugul în chestia asta cu arestarea. Rapoartele pe 
care le-a trimis la Washington au declanşat sonerii de alarmă pe tot traseul până la Casa Albă. 

Falk îşi aminti ce spusese Whitaker despre resentimentele lui Van Meter faţă de Boustani. 
În cadrul structurii de comandă de la Gitmo, relaţia apropiată de lucru dintre Van Meter şi 
Lawson era perfect logică, dar cooperarea lor în adoptarea măsurilor disciplinare era 
neliniştitoare. 

— Şi când a fost Fowler acasă la Van Meter? 

— Târziu. Mult după miezul nopţii. 

— Se pare că şi tu ai fost foarte ocupat. 

— Nici pe jumătate cât tine, pariez. Bo zâmbi cu subânțeles. E drăguță. 

Falk se întrebase când va aduce în discuţie subiectul Pam. 

— Aş vrea să pot spune că şi ea gândeşte la fel despre tine. 

Bo Kamper râse scurt, aproape ca un lătrat. 

— O să-şi revină când o să-şi dea seama că nu încerc să mă culc cu ea. 

— Am impresia că şi tu, şi ea v-aţi dat seama foarte repede cât valorează celălalt. 

— O s-o iau drept un compliment. 

Apoi tresări şi se întoarse uimit către prova. Era un lamantin. Falk văzuse şi el mişcarea. 

— Spre babord? 

— Dacă asta înseamnă tot la stânga. 

— Delfini. Sunt peste tot. Şi pisici de mare în apele mai puţin adânci. Uită-te în 
continuare. O să apară din nou. 

Trecură câteva clipe în linişte, în timp ce amândoi se uitau țintă la apa sclipitoare. Apoi 
corpul cenuşiu ieşi la suprafaţă, mişcându-se cu aceeaşi viteză ca barca. Făcu un salt grațios 
în aer înainte să dispară din nou, cu un plescăit. 

— Frumos, spuse Bo. Ţi-a fost vreodată dor? 

— De ce anume? 

— De viaţa pe mare. N-ai crescut pe-o barcă? Înainte să moară părinţii tăi, vreau să spun. 

Până şi Bo, care ştia mai multe decât majoritatea, nu pătrunsese în adâncul secretelor 
presupusei vieți de orfan a lui Falk. 

— Uneori. 

— Atunci cred că-ţi place că eşti aici. 

— E greu să te gândeşti la asta ca la „a fi pe mare", într-un fel. E prea cald, parcă am fi 
într-un acvariu. Mă tot gândesc că într-o zi o să mă uit în jos şi o să văd un scafandru, cu 
băşicuţe 1eşindu-i din cască, stând lângă o machetă de castel. Apa adevărată e rece. Acolo 
munceşti într-adevăr. Chestia asta e timp liber, distracție lipsită de pericole? Ceva gen Disney 
World. 

— Ştiu şi eu? A fost totuşi cam periculos pentru sergentul Ludwig. 

— Poate că voia să moară. Ceea ce mă roade este cum a ajuns să plutească spre est. 

— Bună întrebare. Ai vreun răspuns? Falk clătină din cap. 

— E vremea să te apuci de treabă. Desfă scota aia şi pregăteşte-te de voltă. 

— Îmi traduci şi mie? 

— Eliberează frânghia aia, apoi mută-te în partea cealaltă şi leag-o pe cea de-acolo. Încă o 
voltă ar trebui să ne scoată din golf. În timp ce ieşeau din golf, Falk scoase GPS-ul din 
buzunar. Voia să stabilească câteva puncte de pe traseu şi să le verifice ulterior pe hartă. 

— Ce e chestia aia? 

— Un GPS. Verific poziţia. 

— Ţi-e frică să nu ne rătăcim? 

— Nu, de distracție. Mi l-a făcut cadou cineva. 

— Ea? 

Falk dădu din cap. 

— Drăguţ cadou. Nu e chiar cadoul clasic al îndrăgostiţilor, dar e drăguţ. 

Falk zâmbi. Erau aproape aceleaşi cuvinte pe care i le spusese el lui Pam şi care o făcuseră 
să roşească mai ales „îndrăgostiţi”. Îi plăcuse însă şi mai mult răspunsul ei. 

— Ştii, m-am gândit că eşti marinar, nu un papiţoi de la vreun club de iahting, spusese ea. 
În plus, mi se pare că eşti un bărbat care vrea să ştie întotdeauna unde se află. 

Bineânţeles, avea dreptate. Era mereu conştient de locul în care se găsea, de poziția 
precisă a velelor, mai ales dacă se confrunta cu ape mici sau cu autoritatea unei femei care 
cerea mai mult decât era el în stare să ofere. Nu că i-ar fi explicat vreodată partea asta lui 
Pam. 

Focul vibra scurt când Falk intră prea mult în vânt. 

— Hei, amantule, strigă Bo, stai cu mintea la cârmă. E de-ajuns un înec pe săptămână. 


PAGINA 92 


PRIZONIERUL DIN GUANTANAMO 


Aspirantul Osgood avusese dreptate. Era greu să ţii drumul spre est după ce treceai de 
capul Windward. Vântul bătea neâncetat, iar curenţii se deplasau în funcţie de el. Îşi croiau 
drum către coastă, lovind fiecare val şi stârnind o cascadă de stropi care zburau peste partea 
din vânt a cocăi. Bo fusese cam verde la față la început, dar rezistase cu încăpățânare şi 
curând învățase să se strecoare de la un bord la celălalt pe sub tangonul ghiului, răsucind 
manivela focului în timp ce Falk restabilea cursul. 

Recifele de coral de la capul Windward sclipiră în stânga, lăsând loc cornului îngust al 
plajei Cable. Linia țărmului era mai zdrenţuită decât se aşteptase Falk ieşituri stâncoase, 
recife, valuri care se spărgeau dezvăluind zonele cu apă mică. Jumătate de milă mai departe 
trecură pe lângă altă deschizătură printre stânci, la plaja Cuzco, unde scufundătorii se 
delectau cu explorarea recifului. Falk observă câteva geamanduri care arătau prezența unor 
scafandri. 

Hidden Beach, aşa cum sugera numele, era ascunsă, abia vizibilă de pe apă. Dar plaja 
Windmill era imposibil de trecut cu vederea. Cornul larg de nisip le surâse după ce făcuseră 
aproape un ceas de drum către est. 

— Ce-i căsuţa aia acolo, pe deal? Se interesă Bo. 

— Pe vremuri era reşedinţă pentru ofiţeri. Acum e Camp Iguana, ceea ce explică de ce e 
împrejmuită cu un gard. 

— E locul unde-i ţin pe copii? 

— Doar trei. Aveau doisprezece până la paisprezece ani când au ajuns aici, dar asta era 
acum un an. 

Şi aceşti copii fuseseră culeşi de pe câmpurile de luptă din Afganistan, iar detenţia lor 
prelungită generase o mică furtună internațională. Autorităţile continuau să declare că vor fi 
trimişi curând acasă, dar deocamdată tot acolo erau. Falk auzise că se distrau atrăgând uneori 
iguanele în curticica în care de obicei jucau fotbal sau priveau marea. 

— Poate au văzut ceva, spuse Bokamper. În noaptea în care Ludwig a ieşit. 

— Mă cam îndoiesc, zise Falk clătinând din cap. După stingere îi ţin înăuntru. ŞI oricum, 
ar trebui să răstorni cerul şi pământul ca să ajungi la ei. Mă rog, merită o încercare. 

Mătură plaja cu privirea. Pe nisip erau câteva prosoape şi o umbrelă în dungi, deschisă ca 
o floare. În apă se vedea un singur cap care sălta printre valurile blânde. Nu era sigur ce 
anume se aştepta să vadă, dar oricum, nu calmul acesta. Vântul fusese mai puternic noaptea 
trecută, fără să iasă totuşi din limitele obişnuite. 

Îşi continuară drumul pe lângă faleza înaltă de sub Camp Iguana, până ce Camp America 
se desfăşură sub ochii lor. Mai departe se vedeau turnurile de pază de la Camp Delta şi 
acoperişurile lungi ale blocului de celule strălucind în lumina soarelui. 

Falk cârmi spre larg, până ajunseră destul de departe ca să poată zări deschiderea micului 
golf de la Punta Barlovento, în partea cubaneză. 

— Unde e gardul? Întrebă Bo. Stai puţin, îl văd. Şi un turn de pază. 

Turnul se găsea la o jumătate de milă dincolo de linia de demarcaţie şi mai aproape de 
țărm decât se aşteptase Falk. 

— L-a găsit una dintre patrulele lor de dimineață, explică Falk. Cred că a fost un şoc 
pentru ei. 

— Nici nu-i de mirare că sunt aşa nervoşi. O divizie întreagă ar fi putut ajunge aşa pe 
țărm. 

Nu avea rost să meargă mai departe. Se apropiau probabil de limită, aşa că Falk răsuci 
cârma în vânt şi se îndreptară spre casă, cu velele fluturând când se schimbă vântul. Imediat 
cum începură să gonească împreună cu vântul şi curentul se făcu brusc linişte, ca şi cum 
cineva ar fi închis o maşină de zgomot. Ambarcaţiunea se mişca mai uşor şi mai repede în 
josul coastei, fără trepidații. 

— Şi ce ti-au spus toate astea? Întrebă Bokamper fără să mai fie obligat să strige. 

— Că mi-e foame. 

— Nimic altceva? 

Falk clătină din cap. 

— Că n-a fost o idee prea grozavă, cred. Dar e o zi frumoasă pentru o plimbare cu barca. 

— Orice îți ia gândul de la Stâncă, măcar o clipă, nu poate fi rău. 

Atinseră aproape cât ai clipi gura golfului şi nu mult după aceea zăriră debarcaderul. 
Trecuseră aproape patru ore de când plecaseră, iar soarele coborâse la orizont. 

— Ajungem la timp pentru masă? Întrebă Bo. 

— Tu ajungi. Eu trebuie să mă văd cu generalul. 

— Constat că te mişti în cercuri înalte. 

— Vrea să ştie ce-aveţi voi de gând. Ce să-i spun? 

— Înseamnă că ştie deja mai multe decât mine, dar cel puţin o să mănânci şi tu ceva mai 
ca lumea. 

— Ar trebui să iei masa la Casa de Nebuni, să vezi diferenţa. 

— Pare o poreclă pentru clubul ofițerilor. 

— Nu eşti primul care face observaţia asta. E localul ăla jamaican cu grătar, de lângă Tiki 
Bar. 

— Perfect. O ultimă întrebare înainte să acostăm iar în Ţara lui OPSEC. 

— Dă-i drumul. 

— Să nu te superi, dar am vrut să ştiu încă de când am ajuns aici şi asta ar putea fi ultima 
mea şansă pentru o bună bucată de vreme. Făcu o pauză, ca pentru a atenua lovitura. Ai mai 
auzit ceva de la cubanezi în ultima vreme? 

Ia te uită. Că tot vorbeam de surprize, îşi zise Falk. 

O nouă rafală de vânt dinspre est făcu marginea focului să fluture, iar cârma vibra în 
mâinile lui Falk. Într-un fel, se simţea uşurat. Îi făcea bine să discute deschis despre problema 
asta, deşi se întrebă neliniştit dacă interesul lui Bo era întâmplător sau consecinţa unor 
informaţii precise. 

— Ciudat că mă întrebi tocmai acum, spuse, simțind cum i se usucă gura. 

Se săturase de plimbarea cu iahtul. Ar fi preferat să stea undeva pe țărm, cu un pahar de 
ceva mai tare şi câteva ceasuri la dispoziţie. Toate astea erau mai potrivite pentru o 
spovedanie la bar sau o noapte liniştită, când pui totul pe masă, sperând că va fi bine. O zi 
însorită în largul mării nu era făcută pentru un subiect atât de serios. Iar subiectul Cuba se 
profila atât de copleşitor în trecutul lor, încât putea să dea peste cap întreaga zi. 

Pe de altă parte, poate că veniseră unde trebuia, fiindcă era de-ajuns să arunce o singură 
privire la dealurile verzi din spatele debarcaderului ca să înțeleagă unde începuse totul. 

— Ar fi mai bine să-mi povesteşti de la început, spuse Bo. Şi să sperăm amândoi că 
Fowler şi Cartwright n-au aflat deja de la altcineva. 

— Atunci, hai să-i dăm drumul. Ne apropiem de țărm şi ştii bine cât de departe ajunge 
sunetul pe apă. 

— Gândeşte OPSEC, mormăi Bo. Numai că de data asta chiar vorbea serios. 

CAPITOLUL TREISPREZECE 


Începuse pe vremea când Falk era puşcaş marin şi fusese trimis în ceea ce era 
echivalentul la Gitmo al unei păcăleli pentru fraieri. 

Se afla la bază de trei săptămâni când făcuse greşeala să-l întrebe pe sergent cum poate 
solicita cineva să viziteze Havana - adevărata Cuba, cum credea el, cea cu orchestre mambo 
şi femei care dansau cu fructe pe cap. Sergentul, care mai văzuse destui proşti cu caş la gură, 
ştia perfect ce avea de făcut. 

— Păi, e uşor, spusese el. Uite ce-i, soldat Falk, am să te scutesc chiar şi de marşul de trei 
mile din dimineaţa asta dacă într-adevăr vrei să pui treaba pe roate. Ce zici? 

Falk dăduse din cap, uimit de norocul chior care îi ieşise în cale. Înghiţise cârligul cu 
plumb cu tot. 

Sergentul mâzgălise ceva la birou, apoi pusese foaia într-un plic. 

— Dă hârtia asta la punctul 31, la poarta de nord-est. Te duce Jenkins cu maşina. Acolo se 
aranjează chestiile astea. Cine ştie, poate îți petreci weekendul la Havana. 

În drum spre punctul de observaţie, până şi obişnuitele stoluri de vulturi păreau 
prevestitoare de bine, iar santinelele de la poarta de nord-est păruseră dornice să-l ajute şi 
zâmbiseră în timp ce deschideau plicul. Apoi umpluseră un rucsac cu douăzeci şi cinci de 
kilograme de pietre şi-i arătaseră ce scria în mesajul sergentului: „Vi-l trimit pe încă unul care 
crede că-l poate vizita pe Fidel. Daţi-i premiul şi trimiteţi-l înapoi pe calea cunoscută”. 

— Nu te poţi duce acolo, fiule, îi spusese un tip simpatic din Georgia, cu un accent 
tărăgănat, în timp ce-i potrivea pe umeri rucsacul cu bolovani. Oricum, nu până ce Castro nu 
dă colţu'. Data viitoare când mai ajungi în State încearcă la Mica Havană din Miami. E al 
doilea lucru bun pe care-l poţi face, dar o să te plictiseşti într-o oră. Ceea ce o să-ţi lase o 
grămadă de timp pentru plajă şi femei. Şi-acum, drum bun. 

Falk se poticnise cu îndârjire pe cele cinci mile până la cazarmă, bătut în cap de soarele 
nemilos, suferind mai mult din cauza ruşinii decât din cauza căldurii. Îi luase o altă 
săptămână să-şi adune curajul şi să întrebe dacă chiar exista o Mică Havană. Nemaiavând pe 
nimeni din familie pe care să-l viziteze, se hotărâse să urmeze sfatul primit de la tipul din 
Georgia. 

Ocazia se ivise un an mai târziu. Sărise într-un avion al marinei, care mergea la 
Jacksonville şi prinsese un Greyhound până la Miami. Găsise un hotel ieftin aproape de 
centru, chiar la sud de râu. Apoi pornise pe jos, trecuse pe sub umbrele lungi ale pilonilor 
autostrăzii l-95 şi ajunsese la porțiunea principală a Străzii 8, sau Căile Ocho, care îl purtase 
în inima Micii Havana. 

La început nu fusese deloc impresionat. Traficul era dens, trotuarele pline de culoare - 
case scunde, prăvălii înghesuite şi firme în spaniolă - în mare măsură, la fel ca restul oraşului 
pe care-l văzuse până atunci. Mersese în continuare, iar după o oră sau cam aşa ceva începuse 
să devină sensibil la accentele care făceau ca zona asta să arate altfel - cafenele mici, cu 
vitrine deschise spre trotuar, care ofereau ceşti pline cu cafe cubano sau croquetas prăjite şi 
expuse în cutii de sticlă; joyerias cu bUuterii ieftine; magazine de prezentare ale fabricilor de 
țigări, care răspândeau miros de tutun dospit; vânzători de fructe cu standurile pline de yucca, 
mango şi banane. 

Ritmul în care se desfăşura acest comerţ era salsa, urlând din aproape jumătate dintre uşile 
deschise. În timp ce îşi continuase drumul spre vest, o melodie era urmată fără pauză de alta, 
ca şi cum orchestrele ar fi mers alături de el, pe stradă. 

Dar zgomotul de fundal cel mai hipnotic, care îl atrăgea tot mai adânc, era cel al limbii 
spaniole. Numai stăpânind-o bine se va putea simţi vreodată acasă aici, şi dintr-odată i se 
păru cel mai inteligent lucru pe care putea să-l facă. Pe vremea aceea, pasiunea lui pentru 

limbi străine era încă vie şi îşi dăduse seama că asemenea cunoştinţe erau chiar mai 
importante decât un paşaport sau un bilet de avion. 

Zăbovise o clipă în parcul Máximo Gómez, unde țăcănitul şi clămpănitul pieselor de 
domino punctau conversațiile unor bătrâni aplecaţi deasupra meselor, în timp ce alegeau 
piesele de pe suporturile din lemn. Nimeni nu părea să-i dea atenţie puşcaşului marin tuns 
scurt, care se uita peste umerii lor. Putea să fie şi invizibil. Din nou, bariera limbii. Sau erau 
deja obişnuiţi cu orice anglo care se uita la ei ca la nişte curiozități. 

Falk se simţise încurcat la vederea aleii umbroase, pline de statui şi alte monumente de 
piatră de pe Avenida 13. Primul şi cel mai înalt dintre acestea era o coloană de marmură 
dedicată A los Mártires de la Brigada de Asalto, aprilie 1961. Să fie vorba de Golful 
Porcilor”!? Da, el trebuia să fie. În vârf ardea o „flacără eternă” stingheră, abia băgată în 
seamă de puştii care vâjâiau pe lângă ea pe biciclete. Mai impresionant decât orice obiect ieşit 
din mâna omului era un arbore ceiba cu rădăcini care se ridicau până la înălțimea umerilor. 

Nu era prea sigur nici ce anume trebuia să înțeleagă din Paseo de las Estrellas, Aleea 
Stelelor, un fel de versiune latină, dar mai modestă, a Aleii Celebrităţilor de la Hollywood. 
Oare Celia Cruz era cubaneză? Nu prea credea. Şi fusese de-a dreptul iritat de prezența unui 
McDonald's aflat într-o parcare întinsă, cu o statuie în mărime naturală a lui Ronald 
McDonald. Oare aici îl numeau ,„Ronaldo"? 

Falk hoinărise apoi printr-un supermarket numit El Presidente, bântuind fără ţintă în 
sunetul muzicii, apoi mâncase un sendviş cubanez doar ca să vadă din ce era făcut. Mai târziu 
se dusese cu autobuzul la plajă şi, după un înot de după-amiază, se întorsese în aceeaşi seară 
să încerce un club pe care îl văzuse pe drum. Locul reuşise să-l cucerească. 

Bineânţeles, nu putea dansa salsa, după cum nu înţelegea nici un cuvinţel din ce auzea în 
jur. Dar câteva beri şi un exces de sinceritate îl făcură să depăşească ambele obstacole şi, nu 
după multă vreme, se simţea ca şi cum ajunsese la o frontieră îndepărtată. 

Mai târziu avea să încerce să stabilească ce anume îl transformase într-o ţintă atât de 
uşoară în seara aceea. Poate că era vorba de tunsoarea lui cazonă. Poate că spusese ceva. 
Oricum, după o oră, un tip prietenos se oprise în treacăt la masa lui, la braţul unei femei 
frumoase, şi i se adresase lui Falk într-o engleză perfectă. Lacom de conversație, Falk se 
deschisese repede şi descoperise imediat că omul era chiar simpatic. 

Se numea Paco, avea o burtică jovială şi un pachet de Kent îi ieşea pe jumătate din 
buzunarul cămăşii guayabera. Venise la Miami în '81, spusese el cu un oftat. Mariei, ce 
încurcătură. Bastardul ăla de Fidel golise toate pușcăriile şi îi lăsase să emigreze în America, 
făcând lucrurile greu de suportat pentru toată lumea - pentru americani toți cubanezii erau 
unşi cu smoală de aceeaşi pensulă -, dar în cele din urmă lucrurile se liniştiseră. Acum se 
aranjase, bineânţeles. lubea America, chiar dacă din când în când i se mai făcea dor de casă. 

— Tu crezi că ai nimerit prost, spusese Falk. Eu trăiesc acolo, dar nici măcar nu pot să văd 
ce e în jur. Sunt staționat la Gitmo. Apoi turnase şi restul poveștii: puşcaşul marin care nu 
putea decât să tragă cu ochiul printr-un gard de sârmă şi căruia îi era refuzat biletul care i-ar fi 
putut satisface curiozitatea. Ei, ce să-i faci. Poate, într-o zi. 

— Ba nu, spusese Paco, cu ochii dintr-odată sclipind. Eşti unul dintre cei fericiți. Dacă eu 
aş fi încercat vreodată să merg acolo, ar fi pus mâna pe mine. Fidel m-ar fi aruncat în 
puşcărie! Dar tu? Tu poţi să te duci! 

— Nu, nu pot. Am verificat, crede-mă. 

— O, nu ca soldat, bineânţeles. Ca turist! Se poate, şi încă foarte uşor. 

— E legal? 

Paco îşi flutură mâna. 


27 Golful Porcilor (span. Bahia de los Cochinos), punct în care, în 1961, a avut loc o tentativă nereuşită de debarcare în Cuba 
întreprinsă de exilați cubanezi antrenați şi înarmaţi de americani. 

— Mas o menos. Mai mult sau mai puţin. Nişte prieteni de-ai mei conduc o agenţie de 
voiaj. Aranjează chestii din astea tot timpul. O grămadă de americani o fac. Nici măcar nu-ţi 
ştampilează paşaportul. 

— Mulţumesc, dar mai bine nu, spusese Falk. Părea o cale rapidă de a ajunge după gratii, 
iar Paco dăduse dovadă de suficient bun-simţ încât să nu insiste. Dar a doua zi, pe plajă, Falk 
începuse să se gândească din nou. Când nu ai decât optsprezece ani, „mai mult sau mai puţin" 
pare o şansă destul de bună. Aşa că, în seara aceea, se întorsese la acelaşi club, unde îl găsise 
pe bunul şi veselul Paco, numai că însoțit de altă femeie. 

— Și, spuse el. O să fiu bucuros să te ajut. Lasă-mă să-mi sun prietenii şi să aranjez 
lucrurile, pentru că ei nu vorbesc prea bine englezeşte. 

Stabiliseră data călătoriei pentru decembrie, peste două luni. Falk se arătase puțin 
îngrUorat de cheltuieli, dar Paco se ocupase şi de acest aspect, obținând rabat pentru avion şi 
pentru hotel, preţuri de chilipir care lui Falk i se păreau aproape incredibile. 

— Asta-i din cauză că au mare nevoie de dolari, îi explicase Paco. Lui Fidel îi e o foame 
teribilă, mai ales acum, când ruşii îşi fac bagajele şi pleacă. 

În primele câteva zile după întoarcerea la Gitmo, Falk fusese gata să renunțe. Totuşi, cu 
cât se gândea mai mult, cu atât era mai atras de idee. Nimic nu se compară cu gustul picant al 
unei interdicții care poate transforma o simplă vacanţă într-o aventură. Ar fi fost o ocazie de a 
egala scorul cu îngâmfatul acela de sergent. Şi apoi, cheltuise deja două sute de dolari în 
numerar şi nu-şi mai putea permite să se ducă în altă parte. 

Temerile îl asaltaseră iar nu mult după ce avionul de la Miami aterizase la Mexico City. 
După cum i se promisese, cineva de la agenția de voiaj s-a întâlnit cu el la terminal, deşi omul 
părea să fie pe fugă. 

— Daţi-mi paşaportul, vă rog. 

Falk i-l înmânase. Omul îl luase şi îi dăduse un plic. În el era un bilet pentru Havana şi alt 
paşaport - britanic, nu american, dar cu fotografia lui Falk. De unde or fi pus mâna pe ea? 
Apoi îşi aminti că Paco îi ceruse nişte fotografii, necesare, după cum îi spusese el, pentru 
certificatele de vaccinare. 

— Ce-i asta? Întrebase el, nedumerit. Numele care figura atât pe paşaport, cât şi pe biletul 
de avion era Ned Morris, domiciliat în Manchester. Credeam că nu le mai ştampilează, aşa că 
dă-mi-l pe-al meu înapoi. 

— Mai târziu. Când te întorci, spusese emisarul, topindu-se în mulţime înainte ca Falk să 
mai poată protesta. Falk îşi dăduse seama că nici măcar nu ştia cum îl cheamă. Dar, când era 
gata să intre în panică, un al doilea tip se apropiase de el şi, punându-i o mână liniştitoare pe 
umăr, îi spusese: 

— Pe aici, vă rog. Trebuie să vă grăbiţi. Avionul dumneavoastră pleacă în curând. Veţi 
primi înapoi paşaportul în drum spre casă. Aşa merg lucrurile pentru toată lumea. Bagajul, vă 
rog. 

Falk nu voia să-l lase din mână, dar acum ajunseseră deja la punctul de control de la gura 
tunelului şi bărbatul îi făcea semn să-l pună pe banda transportoare. 

Aproape înainte să-şi dea seama, avionul decolase. Falk îşi studiase din nou biletul şi 
văzuse că prețul era de circa trei ori mai mare decât plătise el în realitate. O înţelegere 
specială, spusese Paco. Pe drum, începuse să se aştepte la tot ce putea fi mai rău. Era sigur că 
la sosire îl va aştepta un comitet de primire al armatei cubaneze - va fi dus de acolo cu cătuşe 
la mâini, în timp ce blițurile aparatelor foto sclipesc făcându-i poze pentru ziarele comuniste. 
Puşcaşul marin ajuns premiu pentru Castro, băgat într-un sac, ca un fraier. 

Numai că nimic din toate acestea nu se întâmplase, şi până să ajungă cu taxiul la hotel 
reuşise să se relaxeze aproape complet. Sigur, aranjamentul era dubios, implicând o grămadă 
de şperţuri şi mite. Cei de la hotel îl vor jumuli puţin, acum că puseseră mâna pe el. Ei, şi? 
Văzuse deja alți americani şi turişti veniți din jumătate dintre țările Europei. Nici unul nu 


PAGINA 97 


PRIZONIERUL DIN GUANTANAMO 


vorbea despre Castro şi nimeni nu părea să fie câtuşi de puţin neliniştit. 

În timp ce se plimba prin oraș, din când în când se înfiora şi avea senzaţia că era urmărit, 
dar altfel se distrase grozav, în pofida mâncării oribile care îi amintea de hrana de la popotă. 
În locul specialităţilor locale, toate hotelurile şi restaurantele ofereau o versiune insipidă a 
bucătăriei anglo. 

Se obişnuise repede să se audă strigat „domnul Morris". Se potrivea cu metodele pe care le 
folosise ca să scape de familia lui. Pune câteva cuvinte pe un document oficial şi, ca prin 
minune, capătă girul adevărului. Ce soluție mai bună ai putea găsi când vrei să te ascunzi? 
Hotărâse să se simtă bine în pielea lui Ned Morris, măcar o vreme. 

Apoi o cunoscuse pe Elena. În timpul micului dejun ea îi trimisese un surâs de la câteva 
mese distanţă şi, după toate aparențele, acesta avea să fie şi sfârşitul flirtului, fiindcă data 
următoare când se mai uitase acolo, dispăruse. La început fusese dezamăgit şi se gândise că 
ratase ocazia. Dar în aceeaşi seară, la Amigo Club, o văzuse trecând pe lângă el în timp ce 
vorbea o franceză stricată cu o femeie destul de atrăgătoare, care la rândul ei vorbea o engleză 
la fel de stricată. În timp ce ea mergea spre bar, îi aruncase iar zâmbetul cunoscut. Câteva 
clipe mai târziu, o văzuse trecând înapoi. 

— Scuse moa, îi spusese el stângaci franţuzoaicei, şi mormăise apoi ceva despre „a merge 
la closet”, imaginându-şi că, măcar din când în când, trebuia să sune ca un englez. 

O găsise la o masă din colţ, cu două prietene. Nu se vedea nici o întâlnire la orizont. 
Engleza ei nu depăşea nivelul de bază, dar părea să se îmbunătăţească pe măsură ce o exersa 
mai mult. Îi cumpărase ceva de băut. Dansaseră. Privirea ei era plină de promisiuni, iar 
parfumul ei părea cel al unei flori care se oferă brizei nopții după o zi întreagă petrecută în 
bătaia soarelui. Se lipise de el şi se potriveau perfect. Când se întoarseră la masă, prietenele ei 
nu mai erau acolo. 

Mai târziu, în camera lui, posibilitatea ca un aparat foto să fie ascuns în spatele oglinzii 
nici nu-i trecuse prin minte, cum nu-i trecuse nici în următoarele cinci nopţi pe care le 
petrecuseră tot împreună. Aflase adevărul abia când primise fotografiile, o lună mai târziu, 
dată până la care femeia reuşise să-l convingă de sinceritatea ei prin scrisori trimise cu 
ajutorul rudelor ei din Puerto Rico. Era îngrUorată că orice scrisoare expediată direct din 
Cuba i-ar putea aduce lui numai necazuri. 

Nu-i scria pe numele Ned Morris, evident. Fiindcă, în cea de-a treia noapte, Falk fusese 
destul de prost pentru a-i mărturisi totul şi a-i spune cum se numea în realitate. 

În cele din urmă, şi Elena îşi mărturisise duplicitatea, deşi abia după câteva luni, într-o 
scrisoare pătată de lacrimi. Cel puţin, aşa susținuse. Numai că, până atunci, răul fusese făcut. 
Fotografiile veniseră învelite într-o scrisoare bătută la maşină, expediată din New Jersey de 
nişte amici de-ai lui Paco, se gândise Falk. Scrisoarea cuprindea câteva instrucțiuni directe, 
potrivit cărora Falk trebuia să facă o vizită la atelierul de reparații de la Gitmo cu prima 
ocazie când ar fi avut drum pe-acolo după ce distrugea scrisoarea de faţă, bineânţeles. În 
cazul în care nu se conforma, nişte copii ale fotografiilor aveau să ajungă la comandantul lui 
Falk, împreună cu o copie xerox a paşaportului lui Ned Morris. 

Atunci îl cunoscuse pe „Harry”, extraordinarul meşter cubanez navetist, care venea la 
lucru în fiecare zi din orăşelul Guantanamo. Harry pusese la punct o schemă pentru rapoarte 
verbale lunare. Cubanezii nu cereau niciodată prea mult, iar Falk se întreba uneori de ce îşi 
mai băteau capul în continuare. Ştiau deja, fără îndoială, tot ce le spunea el. Poate că unei 
anumite persoane de la Havana îi făcea pur şi simplu plăcere să se laude că are pe cineva în 
baza de la Gitmo. Le transmitea flecuşteţe despre orarul navelor, bârfe de la bază privind 
transferurile şi efectivele, informaţii pe care le-ar fi putut obține şi singuri doar urmărindu-i 


28 Autorul foloseşte termenul britanic loo în locul americanului toilet sau men's room. 

din turnurile lor de observaţie. Tot răul spre bine. În felul acesta nu se simţea vinovat. 
Oricum, nu prea mult. Şi nu la nesfârşit. Pentru că, în a treia lună, conştiinţa lui câştigase 
partida şi se hotărâse să scape de povara de pe suflet. 

Ultima persoană căreia i-ar fi spus era sergentul. Nu avea nici un rost să-l recompenseze 
chiar pe individul care, prin glumă lui nesărată, dăduse o mână de ajutor la aruncarea lui Falk 
peste bord. Se hotărâse să aibă o convorbire interurbană cu Ted Bokamper, care între timp 
ajunsese o tânără stea în ascensiune la Departamentul de Stat şi lucra deja pentru unul dintre 
subsecretarii cu cele mai solide relații. 

— Trebuie să ne întâlnim data viitoare când mai vin în State, spusese Falk. Am nişte 
informaţii care ţi-ar putea fi de folos, în funcție de ce părere va avea şeful tău. 

Nu-i spusese mai mult, fiindcă şi pe-atunci OPSEC era un motiv de îngrUorare, chiar dacă 
funcţiona sub altă denumire. O lună mai târziu se întâlniseră acasă la Bo, în Alexandria, unde 
primii lui copii mergeau de-a buşilea pe mocheta din living. Bo primise informaţiile destul de 
calm şi căzuseră de acord să discute situaţia cu şeful lui, Saul Endler, despre care Bo îi 
spusese că are relaţii excelente în comunitatea de informaţii. 

Vorbiseră pe scurt la birou. Endler păstrase tot timpul o expresie impasibilă, de jucător de 
poker, şi se limitase la câteva comentarii. Se reântâlniseră în seara următoare, acasă la Endler, 
în Georgetown, şi discutaseră viitoarea mişcare între rafturile pline cu cărți care se întindeau 
de la un perete la altul, în timp ce Stravinsky se auzea la un volum discret din nişte boxe 
extrem de scumpe, iar doamna Endler le servea bourbon în pahare jivrate. 

— America Latină şi zona Caraibilor sunt o parte specială a curții mele, îi explică Endler, 
iar Cuba este o pasiune specială, aşa că înțeleg perfect cum a ajuns atât de repede să fie una şi 
pentru tine. 

Îi spusese asta pe tonul calm şi superior al unui profesor care a fost de acord să-şi 
prelungească orele de program ca o mare excepţie pentru un student cu personalitate. Cuvinte 
ca „trădare", „vânzare" şi „spionaj" nu fuseseră rostite niciodată. Prins între aceste omisiuni 
pline de tact şi oferta nelimitată de mâncare şi băutură, Falk simţise curând că depinde de 
fiecare vorbă rostită de interlocutorul său. Ai intrat în horă, trebuie să joci, cum ar fi spus Ned 
Morris. 

— Să-i mai jucăm puţin şi apoi îmi raportezi direct, îi propusese Endler, făcând lucrurile 
să sune ca şi cum aranjamentul cu cubanezii ar fi fost ideea lui Falk. 

Apoi turnase un ultim rând de bourbon, unul pentru drum. Falk simţise că vina îşi ia 
zborul de pe umerii lui împreună cu luciditatea. Cu coada ochiului, văzuse că Bo, roşu la față, 
radia. Poate că intimitatea întâlnirii îi semnala că îl aştepta o promovare, urcarea unei noi 
trepte pe scara ierarhică de la Externe. 

Dacă aşa stăteau lucrurile, prietenul la nevoie se cunoaşte! 

— O să mai spuneţi cuiva? Întrebase Falk. Era ultima întrebare marcată de îngrUorare de 
pe lista conştiinţei sale. 

— Din câte am auzit, nu cred să mai fie nevoie. Informaţia pe care mi-ai furnizat-o mă va 
ajuta să trag concluzii în anumite chestiuni. Atâta timp cât Havana nu cere mai mult, 
categoric nu e necesar să mai ştie cineva. 

— Nici măcar Agenţia? Întrebase Bo. 

Fusese singurul faux pas din întreaga seară. Endler se încruntase. 

— Agenţia, îi răspunsese Endler pe un ton mustrător, n-ar face altceva decât să încurce 
lucrurile. Prietenul nostru aici de faţă ar putea chiar să fie acuzat. 

— Dar ce se întâmplă dacă, aşa cum aţi spus, vor cere mai mult? Întrebase atunci Falk. 

— O întrebare rezonabilă. Endler dăduse din cap, din nou cu atitudinea unui mentor. Dacă 
asta se va întâmpla vreodată, vom acţiona în mod corespunzător. Chiar şi atunci, nu văd de ce 
ar fi necesar să-ţi dezvăluim imediat numele. Agenţia se aşteaptă ca noi să avem surse 
proprii. Bineânţeles, s-ar putea să ai de făcut câteva servicii suplimentare, dar nimic mai mult. 

Nu-ţi bate capul, sunt puţine şanse să avem vreo problemă. 

„Binecuvântează-mă, Tată ceresc", dorise Falk să spună. Probabil că aşa se simțeau 
catolicii devotați când primeau iertarea păcatelor, iar tot restul serii simţise că pluteşte într-o 
stare de graţie. 

Curând după aceea îşi luaseră rămas-bun. Bo mai rămase pentru alte consultări, iar Falk 
strânsese din tot sufletul mâna întinsă de gazdă, apoi se împleticise pe aleea pavată cu 
cărămizi până la taxiul care îl aştepta. Când maşina se îndepărtă de trotuar, se răsucise în 
scaun pentru a trimite un ultim semn de rămas-bun, dar uşa era deja închisă şi draperiile trase. 

Întâlnirile cu Harry continuaseră o vreme, fiecare nouă cerere fiind la fel de banală ca 
precedenta. După ce scuzele pătate de lacrimi ale Elenei sosiseră trei luni mai târziu, cererile 
se opriseră brusc. Îşi dăduseră oare seama că vorbise cu cineva? Tot ce ştia sigur era că la 
următoarea lui întâlnire cu Harry nu se alesese decât cu o simplă clătinare din cap. 

— Treburile noastre s-au încheiat, senar, spusese Harry sec, ridicându-şi privirea de la 
bancul de lucru unde pilea de zor o piesă de metal fixată într-o menghină. 

Endler îi trimisese vorbă să mai încerce o dată, dar Harry nici nu-l lăsase să intre. În 
timpul concediului următor în State, Falk se întorsese în Mica Havană pe cheltuiala 
Departamentului de Stat şi se dusese la bar trei seri la rând. Nici urmă de Paco. 

Nici Endler nu mai apăruse în lumea lui Falk, iar Bo nu mai menţionase niciodată numele 
personajului când se mai întâlniseră fie la un bar unde vedeau câte un meci, fie acasă la Bo, 
unde conversaţia era în mod inevitabil înecată în hărmălaia copiilor. 

Subiectul mai fusese pus pe tapet o singură dată, când cei de la FBI îi verificau trecutul în 
vederea aprobării de securitate. Bo era unul dintre cei pe care-i indicase pentru recomandări 
ŞI, când Biroul îl convocase pe Bo la un interviu, el îi telefonase lui Falk pentru a-i cere să se 
întâlnească la un restaurant select din Washington. 

Locul îl făcuse pe Falk să se simtă în gardă încă din prima clipă. Era mai degrabă un local 
pentru lobby-işti decât genul de cârciumă zgomotoasă unde se întâlneau de obicei, iar Bo nu 
făcuse altceva decât să-i sporească neliniştea când pusese degetul pe rană în timp ce mâncau 
câte o duzină de stridii. 

— Chiar eşti sigur că-ţi place slujba asta? Vreau să spun, Biroul. Chiar crezi că eşti 
potrivit pentru aşa ceva? 

— Pe naiba, nu. Nu sunt deloc potrivit. Dar pare interesant şi, cu araba mea, sunt o marfă 
căutată. 

— Deocamdată. 

— Deocamdată ce? 

— Chiar trebuie să-ți fac o schemă? 

— Te gândeşti la Havana. 

— Evident. 

— Dar au trecut ani. 

— Chestiile de genul ăsta nu „trec" niciodată, mai ales când vrei o asemenea slujbă. 

— Ai de gând să le spui? 

— Bineânţeles că nu. 

— Endler are vreo problemă? 

— Nu. Amândoi suntem puțin neliniştiți. E bizar, asta-i tot. 

— Câtă vreme amândoi vă ţineţi gura, aşa cum aţi promis, de ce ar fi o problemă? Dar e 
suficient să spui un singur cuvânt şi îmi retrag cererea de angajare. 

Falk simţise că i se strânge stomacul, dar ştia că oferta lui era necesară. 

— Chiar ai face aşa ceva? Întrebase Bo şi, o clipă, Falk ar fi jurat că prietenul lui nu va 
rata şansa. 

— Da. Lăsă să-i scape un oftat. Presupun că aş face-o. Voi doi m-aţi salvat când eram la 
înghesuială, aşa că măcar atâta pot să fac şi eu. 

— Las-o baltă. Nu ţi-aş cere niciodată să faci aşa ceva. 

— Dar Endler da. 

— Numai că el nu e aici, nu-i aşa? Uite, cred că voiam doar să-ţi aduc aminte că-mi pun şi 
eu fundul la bătaie la fel de mult ca tine dacă-ţi dau certificatul de bună purtare. 

— Am înţeles. 

Abia mai târziu îi trecuse prin minte lui Falk că alegerea restaurantului, cu fondul lui 
sonor discret şi cu feţele de masă apretate, fusese felul lui Bo de a-i atrage atenția asupra 
perspectivelor, un semnal menit să-l avertizeze că, dacă Havana mai intra vreodată în contact 
cu el, numărul celor care împărtăşeau acest secret nu s-ar mai fi limitat la trei. Noua lui slujbă 
ridica miză, aruncându-l pe el - şi orice viitor aranjament la care luau parte şi cubanezii - în 
miezul administrației de la Washington. 

Era un gând neliniştitor, dar până ieri dimineață, când primise scrisoarea Elenei, nu 
crezuse că va trebui să-l ia vreodată în serios. Acum şi aici, în apele turcoaz ale Golfului 
Guantanamo, problema se profila la orizont ca un nor negru. 

Falk îi povesti lui Bo despre ultima scrisoare a Elenei, apoi despre cererea lui Harry, prin 
intermediar, pentru o întâlnire. 

— Tot Harry e poştaşul? 

— Da. Incredibil. Totdeauna m-am întrebat cum naiba şi-a păstrat slujba. 

— Endler s-a gândit să-l concedieze, dar asta n-ar fi făcut decât să le atragă atenția că ai 
fost descoperit. Din câte ştie Doc, tu ai fost singurul lui client. În plus, Harry e controlat în 
fiecare zi, la venire şi la plecare. N-are nici o posibilitate să fugă cu bUuteriile coroanei. Şi 
nici nu e într-o poziție din care ar putea vedea ori auzi ceva ce ei încă nu ştiu. 

— Da, nici eu nu le-am dat mare lucru. Mereu mam întrebat de ce-şi mai bat capul. 

— Cred că tocmai suntem pe cale să aflăm. Poate că te consideră un fel de cârtiță. Bine 
plasată şi urcând frumos pe scara ierarhică. 

— Grozav. Bo chicoti. 

— De ce crezi că m-a apucat tremuriciul chiar înainte să te angajezi la Birou? 

— M-am văzut cu el o dată, ştii. Cu Harry. În prima săptămână după ce m-am întors. 

— Unde? 

— La McDonald's. 

— Credeam că-i e scârbă de McDonald's. Nu l-ai mai dus o dată acolo? 

Ba da, îl dusese, ca un gest de normalitate, o tentativă ezitantă din partea naivului puşcaş 
marin de a-şi justifica prietenia cu micul meseriaş în cazul în care cineva s-ar fi întrebat care 
era motivul vizitelor regulate la atelierul de reparaţii. Harry luase doar câteva muşcături din 
burgerul lui, apoi îl pusese la loc în pungă şi-l azvârlise la coş. 

— Mâncarea cubaneză e mai bună, spusese el şi tăcuse tot restul mesei, în timp ce Falk era 
tot mai jenat. 

— Mda, îl detestă, preciza Falk. De aceea m-am gândit că singurul motiv pentru care a 
venit acolo a fost să se uite mai bine la mine. Sau eu să mă uit mai bine la el. Să-şi arate faţa, 
ca să ştiu că mai e pe-acolo. 

— De unde ştia că vii? 

— Bună întrebare. 

— N-ai mai avut şi alte contacte? Cu altcineva de dincolo? 

— Haide, Bo. 

— Un simplu „nu" era de-ajuns. 

— Nu. 

— Scuze. E din cauza poveștii ăsteia. Dacă se află, e iadul pe pământ. 

— Mie-mi spui. Cum ţi-a trecut prin cap că m-au contactat? 

— Nu mie. A fost bănuiala lui Endler. 

— Pe ce bază? 

— Întreabă-l pe el. Dar e unul dintre motivele pentru care m-a trimis pe mine. 

— Şi care ar fi diferența? Doar dacă misiunea lui Fowler are vreo legătură cu Cuba. 

— El reprezintă Securitatea Internă, iar Cartwright, Pentagonul. Şi nu-i mai pomenesc pe 
ăia care se mişcă în cercurile administraţiei şi care acum îşi bagă nasul în orice, aşa că de ce 
nu şi Cuba? 

— Aş fi zis că ar trebui să fie cam ocupați cu Irakul. 

— Din punctul lor de vedere, misiunea a fost îndeplinită. Şi-au primit războiul. Poate că 
acum vânează deja următoarea ţintă. Fowler face parte din noua rasă, ăia care îşi închipuie că 
pot răsuci realitatea cum vor ei. E mai uşor să înţelegi ce fac dacă te gândeşti la ei ca la nişte 
specialişti în fuziuni şi achiziții. Numai că e vorba de țări, nu de companii. Nici nu s-a uscat 
bine cerneala pe ultimul contract, că se şi apucă să caute ceva nou. Nu-i interesează ce se 
întâmplă după. Nu vor decât să fie primii care aranjează viitoarea înţelegere. 

— Cu Cuba? 

m— Sau cu Iran, Siria, Coreea de Nord. Orice ocazie apare prima la orizont. 

— Adică toată ancheta asta legată de securitate e doar o faţadă? 

— Deloc. Sunt convinşi că au venit aici ca să distrugă un cuib de spioni, să-şi facă vreo 
câțiva prieteni la Gitmo şi să marcheze câteva puncte la Washington. Nu spun decât că s-ar 
putea să fie la mUloc mai mult decât se vede. Nişte conexiuni despre care încă nu ştim nimic. 

— Dar aţi vrea să ştiţi. 

— Cu ajutorul tău, evident. Ăsta-i unul dintre motivele pentru care vreau să văd 
programările pentru interogatoriu. Şi să te întâlneşti cu Harry, să afli ce vrea. Cine ştie, poate 
că s-a auzit şi dincolo ceva. 

— M-am gândit deja să-i fac o vizită mâine dimineaţă. 

— Perfect. Dar nu uita că nu mai e ca pe vremuri. Să nu crezi că va fi la fel de uşor. 

— Mi-am închipuit şi eu. Vânătorii de vrăjitoare ai lui Van Meter s-ar distra pe cinste cu 
unul ca mine. Doar dacă Endler nu intervine în favoarea mea, bineânţeles. 

m— E o posibilitate. 

— Dar nu prea serioasă, bănuiesc că vrei să spui. În sensul că sunt pe cont propriu. 

— Nu. Oricum, mă ai pe mine. Ai putea spune că suntem, literalmente, în aceeaşi barcă. 

Amândoi chicotiră, Falk oarecum forțat. 

— Şi ce mai crede Endler? Despre Harry şi despre mine, vreau să spun. 

— Chiar vrei să ştii? Falk dădu din cap. 

— Crede că Harry o să-ţi sugereze o mică întâlnire la Miami. 

— Cu Paco? 

— Mda. Iar Paco e un tip căruia Endler ar vrea tare mult să-i arunce o privire. 

— Şi cum presupune el că o să-mi fac timp pentru întâlnirea asta? 

m— Lucrurile se rezolvă de la sine. Bo Kamper făcu semn către provă. N-ar fi timpul să ne 
întoarcem? Înaintaseră mult în golf şi se îndreptau spre Hospital Cay. 

— Mai bine ne-am întoarce la debarcader dacă vreau să ajung la întâlnirea cu generalul. 

— O să trag scota focului. 

— Vechiul Bo ar fi numit-o frânghie. 

— Uşor, Falk. Suntem prieteni în continuare. Categoric, spera şi el că aşa era. 

CAPITOLUL PAHISPREZECE 


Felurile pregătite pentru cina din biroul generalului Trabert nu aveau nimic special: 
tocană de vită, orez, salată şi câte un pătrăţel dintr-o plăcintă cu aluat galben, toate aduse 
direct de la popotă. Unii generali aveau stilul acesta, să împartă masa cu un vizitator numai 
oferind porțiile standard pentru trupă, ca şi cum ar fi mâncat aşa tot timpul. 

— Fac o treabă mai bună la popota de pe țărm, nu crezi? Întrebă Trabert. 

— Mâncarea? Nu e rea deloc. 

— Când am ajuns aici, oamenii abia trecuseră de rațiile obligatorii. Nimic cald, doar dacă 
nu-ți încălzeai singur. Acum servesc trei mese pe zi la peste două mii de soldați şi nici un 
meniu nu se repetă mai devreme de trei săptămâni. 

— Poate că le trebuie un panou de afişaj ca la McDonald's. „Servim milioane de clienți." 

Umor civil. Nu era pe placul generalului. Falk presupuse că laudele ofițerilor superiori 
pentru noua maşinărie de tenis îţi aduceau tot atâtea puncte în plus ca şi cele mai bune 
rezultate săptămânale la interogatorii. 

— Spune-mi ce-ai aflat, zise generalul, ştergându-se cu un şerveţel. Care-i situația 
actuală? 

— În legătură cu Ludwig? 

— Ajungem şi acolo. Tocmai ai petrecut câteva ore cu domnul Bokamper: Care ar fi, după 
părerea lui, direcția în care merge echipa? 

— În termeni de arestări? Şi-ar fi dorit ca Trabert să pună punctul pe i. 

— În termeni de perspectivă. Cât de adânc au de gând să sape? 

Tot drumul până la Havana, ar fi putut răspunde, dar se îndoia că generalul ar fi înțeles. 

— Bo îmi e prieten, dar nu-mi spune absolut totul. Am impresia că în anumite privinţe e şi 
el ținut în beznă, la fel ca noi. 

Era un răspuns de birocrat, dar păru să-l liniştească pe Trabert. Poate că asta dorise 
generalul să audă - că Bo şi el însuşi rămăseseră pe dinafară. Imposibil de spus de partea cui 
era Trabert sau ce urmărea. 

— O să-şi strângă bagajele în cel mult o săptămână, sper. Apoi va trebui să ne facem 
curăţenie în grajduri şi să mergem mai departe. Treaba asta cu Boustani m-a scos al naibii din 
sărite, ţi-o spun drept. Omul se bucura de încrederea noastră şi uite ce-a făcut cu ea. 

— Chiar au adunat dovezi împotriva lui? 

— Are nişte prieteni acasă cu care nici tu nu te-ai simți prea bine. Acolo şi în alte părți. 
Asta-i tot ce-ţi pot spune acum. Cum reacționează lumea? 

Generalul mânca repede. Tocmai ajunsese la desert. 

— Exact cum ne-am aşteptat. O grămadă de bârfe. Unii cred că nu-i decât o vânătoare de 
vrăjitoare, alţii spun că-i cel mai rău lucru care s-a întâmplat de la Aldrich Ames” încoace. 

Generalul dădu din cap. 

— Oricum, nu-i de bine. Şi ancheta ta? Cum avansează? 

— Nu mi-ar strica o mână de ajutor. Cei din J-DOG au pus mâna pe poşta lui Ludwig 
înainte să arunc şi eu o privire. 

— A fost greşeala mea, spuse Trabert. Îmi asum toată răspunderea pentru asta. 

— O să staţi de vorbă cu ei? 

— De fapt, ei vor să stau de vorbă cu tine. Şi e una dintre explicaţiile pentru cina de față. 
Se pare că am strâmbat câteva nasuri. Am hotărât că ar fi mai bine, pentru toţi cei implicați, 
să predai rezultatele la J-DOG. În felul acesta vei putea reveni la obligaţiile tale de 


29 Aldrich Ames (n. 1941), fost analist la CIA, condamnat în 1994 pentru spionaj în favoarea Uniunii Sovietice. 

anchetator. 

— E o sugestie? 

— Un ordin. Se execută imediat. În compensație pentru timpul pe care l-ai consumat cu 
această problemă, îţi dau o permisie de trei zile pe continent, împreună cu felicitările mele. 

— Tot un ordin? 

— Refuzi o permisie? 

— Mă gândeam că Biroul ar avea ceva de spus despre asta. 

— Treaba lor e ce faci cu timpul tău departe de locul ăsta. Timpul pe care-l petreci la 
JTF-GITMO e treaba mea. Când te întorci de la odihnă şi refacere, deschidem o pagină nouă. 

— Pe cine am călcat pe bătături? 

— După cum ţi-am spus, a fost greşeala mea. Ar fi trebuit să ne fi ocupat de Ludwig pe 
plan intern de la bun început. Ai un bilet la avionul de mâine dimineaţă spre JAX. 

— O să-mi găsesc mobila în stradă când mă întorc la Iguana Court? 

— Vei fi mai bine-venit ca niciodată - imediat cum se ridică fumul. Îmi închipui că până şi 
prietenul tău, Bokamper, ar fi de acord. 

— EI ştie ceva despre asta? 

— A fost doar hotărârea mea, Falk. Numai a mea. Până la orele douăzeci şi unu zero zero 
trebuie să-i predai căpitanului Van Meter însemnările tale şi orice ai descoperit despre 
Ludwig. 

Iar Van Meter. Alt deget în altă plăcintă. Falk mai avea o grămadă de întrebări, dar era 
clar că generalul nu mai avea chef şi, pe deasupra, farfuria lui era goală. 

Poate că Trabert încheiase o înțelegere. Punea toate rufele murdare într-un singur sac - 
securitatea, Ludwig, tot restul - cu condiția să se facă rapid curăţenie. El câştiga, ei câştigau, 
şi noul prieten al tuturor, Van Meter, îşi putea clădi în continuare micul imperiu. 

Sau plecarea lui rapidă fusese pusă la punct de Endler, poate ca o soluţie pentru a-l face 
disponibil pentru întâlnirea cu Paco? 

Trabert se ridică în picioare, anunțând astfel încheierea întrevederii. Farfuria lui Falk era 
încă pe jumătate plină. 

— Atunci, ne vedem luni, când te poţi întoarce cu viteză maximă. 

— Oricum, plec cu viteză maximă. 

Generalul stătea drept ca o prăjină, fără să surâdă. Falk trebui să facă un efort ca să nu-l 
salute. 

Îi telefona lui Bo imediat cum ajunse acasă. Dintr-odată, avea o grămadă de treabă şi prea 
puţin timp la dispoziţie, dar singurul lucru care-i lipsea mai mult decât timpul erau 
răspunsurile. Chestiunea cea mai presantă era întâlnirea planificată cu Harry. Dacă ar fi fost 
posibil, ar fi terminat cu ea chiar atunci, dar la ora asta Harry era acasă, la Guantanamo, la 
douăzeci de mile dincolo de gard. Navetiştii cubanezi ajungeau dimineața devreme, aşa că 
atunci era cea mai bună ocazie pentru Falk. 

Se întrebă ce putea să facă în această permisie forţată, mai ales dacă nu avea cum să se 
întâlnească cu Paco. Poate să-şi piardă vremea la Jacksonville. Să meargă la cea mai 
apropiată plajă şi să stea la soare ca o iguană. Se gândi în treacăt şi să ia un avion până în 
Maine. Posibilitatea unei lungi plimbări prin pădure, de unul singur, părea acum destul de 
atrăgătoare. Era ciudat cât de mult se gândise în ultima vreme la casa părintească, întoarcerea 
la Gitmo parcă deschisese o cameră din trecut. Fusese primul loc în care ajunsese după ce 
plecase din Mâine şi îşi încheiase stagiul de instrucţie de bază. Într-un anumit sens se 
întorsese în pragul copilăriei, la punctul de plecare, aşa că de ce nu l-ar fi folosit ca pe o 
poartă spre trecut? Se întrebă dacă tatăl său mai trăia, în mod sigur cineva ştia unde putea fi 
găsit. 

Dar trebuia să-şi stabilească prioritățile. Din fericire, Bo era uşor de găsit. 

— Se pare că am fost scos de pe insulă, spuse Falk. Generalul Trabert mi-a oferit cu 

generozitate o permisie de-o săptămână. Nu că aş fi avut de ales. Mâine voi fi în avionul de 
dimineaţă spre JAX. Ai vreo idee cine nu mă vrea pe-aici? 

— Nici una. 

— Eşti sigur? 

— De unde naiba vrei să ştiu? 

— M-am gândit că ai de-a face cu asta, tu sau şeful tău. Mai ales dacă ştie că vechiul meu 
camarad vrea o întâlnire faţă în față. 

Nu avea curaj să spună la telefon „Harry" sau „Paco" şi spera că Bokamper era destul de 
atent încât să recurgă la aceleaşi precauţii. 

— Uşurel, Falk. Eu n-aş lua lucrurile chiar aşa. 

— Şeful tău, da. 

— Nu fără să-mi spună şi mie. Fowler e un suspect mai probabil. 

— De ce? 

— Cred că o să aflăm până te întorci. Ceea ce îmi aduce aminte de altceva: ai intenția să te 
întâlneşti cu vechiul tău prieten înainte să pleci? 

— Mâine dimineaţă, înainte de micul dejun. 

— Bun plan. Şi ce se întâmplă cu Ludwig cât lipseşti? 

— Caz transferat. Trebuie să-i predau tot lui Van Meter. 

— Domnul Versatilitate în persoană. Când te întorci? 

— Luni. Presupunând că Trabert n-o să le ordone să mă dea jos din avionul de întoarcere. 

— Nu cred că Biroului i-ar plăcea aşa ceva. 

— Nici lor nu le place Trabert. Aşa că nu prea contează. 

— Bun, ți-aş fi promis că te ţin la curent prin e-mail cu tot ce se întâmplă între timp, dar 
de-aici... 

— Nici să nu te gândeşti. 

— Că veni vorba... 

— Ştiu. Am trăncănit deja destul. 

— Dă-mi un semn mâine dimineaţă, după... „micul dejun”. 

— Aşa o să fac. 

Formă apoi numărul lui Pam, care răspunse după primul ţârâit, ca şi cum aştepta telefonul. 
Ştirile lui nu se bucurară de o primire prea bună. 

— Adică mă arunci la lupi? Ştii, gradul meu de popularitate mai creşte cu trei puncte cât 
eşti plecat. Falk se întrebă fără să vrea ce s-ar întâmpla dacă ea şi Bo ar ajunge faţă în față. Ca 
pentru a-i potoli îngrUorarea, ea adăugă: Cred că mi-ar prinde bine câteva ore de somn în 
plus. Azi a fost o zi obositoare, cu tot scandalul Boustani. Toţi par să creadă că e un motiv de 
mare distracție, dar echipa noastră are un om mai puțin. Nu ne-au lăsat nici măcar să-i luăm 
carneţele. A trebuit să traduc pentru alţi doi, în plus față de propriile mele interogatorii. Mi-ar 
plăcea tare mult să mă culc cu tine diseară, dar am nevoie de o noapte de somn bun. 

Cuvintele ei declanşară în mintea lui Falk o sonerie de alarmă. 

— Adnan, spuse el. — Poftim? 

— Scuze. Tu mi-ai adus aminte. Trebuie să-l văd pe Adnan înainte să plec. E şi-aşa destul 
de rău că n-am mai fost la bază de ieri noapte. Dacă mai trec trei zile, cine ştie ce-o să-şi 
închipuie. Probabil că se simte deja folosit şi părăsit. 

— Bun venit în club. El măcar are dreptul la o vizită de rămas-bun. 

— Hei, nu eu hotărăsc. Trabert practic mi-a ordonat să dispar din bază. 

— Asta-mi aduce aminte să nu mai stau lângă tine data viitoare când generalul intră în 
cantină. 

— Ce vrea să însemne asta? 

— Am glumit. Cred totuşi că ai uitat cum merg lucrurile în armată. Trebuie să mă 
străduiesc mai mult decât tine să-i impresionez pe alţii, asta-i tot. Dar ai dreptate în legătură 

cu Adnan. Du-te să-l vezi, măcar mâine în zori. 

— E nevoie de mai mult de-atât. Ne trebuie o şedinţă faţă în faţă. Ca şi cum n-aş avea 
destule de făcut. Mă aşteaptă o noapte lungă. 

— Cred că n-am şanse să te văd până la micul dejun. 

— Nici atunci. Am un comision. 

— Pentru Trabert? 

— Pentru Bo. Fără detalii. 

Ea a fost dezamăgită, iar convorbirea nu se sfârşi cum i-ar fi plăcut lui, ci într-o atmosferă 
călduță de rămas-bun care îl necăji. Se întrebă şi în legătură cu gluma pe care ea o făcuse 
referitor la a fi văzută cu el de către general. Poate că era doar o glumă, dar îşi imagină cum 
ar fi reacţionat ea dacă ar fi ştiut în ce situaţie se afla. 

Îşi aruncă valiza pe pat, apoi văzu scrisorile lui Ludwig care rămăseseră pe pernă. Era pe 
punctul să deschidă un plic când ceva îi spuse s-o ia mai încet, să fie prudent. Poate că era 
mai bine să-i dea lui Van Meter impresia că nu le citise. Whitaker era încă la lucru, aşa că 
Falk luă amândouă scrisorile în bucătărie, umplu ceainicul şi aprinse aragazul. Când apa 
începu să fiarbă, tinu scrisorile în abur şi desfăcu lipiturile fără să rupă hârtia. 

Era obişnuit cu asta, nu din zilele sale ca agent special - Biroul avea metode mult mai 
sofisticate - ci din copilărie. Ajunsese să-şi bage nasul în orice şi acasă, căutând răspunsuri 
când viaţa lor începuse să se destrame. După ce maică-sa dispăruse, iar taică-su se pierduse 
treptat, Falk observase cum se adunau teanc pe canapea notificările de impozite şi facturile, 
neglUate şi nici măcar deschise. Aşa că le deschidea el, la aburi, în bucătăria unei case goale, 
şi scotocea prin ele, căutând pe ascuns jaloanele de pe drumul familiei sale către ruină. Aşa 
aflase înaintea tuturor de pierderea casei şi de licitarea impozitelor, precum şi de scrisoarea 
din Boston a unei soţii sfidătoare care fugise şi jură să nu se întoarcă niciodată. În comparaţie 
cu asta, ce avea de făcut acum era un fleac. Un truc de copoi, împrumutat din cărțile cu Frank 
şi Joe Hardy de la bibliotecă publică din Deer Island. 

Câţi mai întâi scrisoarea personală şi remarcă numele soţiei lui Ludwig, Doris, împreună 
cu adresa din Buxton, apoi numele unui cumnat, Bob, menţionat pe prima pagină. Bob abia 
aştepta să iasă la pescuit data viitoare când Ludwig venea acasă şi voia să ştie ce muşcă în 
Caraibe. Se părea că Ludwig nu era chiar nefamiliarizat cu apa. 

Restul era pălăvrăgeală. Răsadurile crescuseră, dar roşiile erau mici şi frunzele pătate; 
otita copilului era pe cale să se vindece; fiicei lor, Misty, îi era dor de tăticu'; Ed de la bancă 
le dăduse un telefon şi le spusese că va păstra legătura; văduvul acela drăguţ, domnul 
Williams, care stătea ceva mai jos pe strada lor, murise şi lăsase totul vecinei de alături, 
doamna Packard, care deocamdată era încă măritată; un nou Sam's Club se deschisese pe 
centură, mulţumesc lui Dumnezeu, cu douăzeci de mile mai aproape decât cel din Revell. 
Patru pagini mai încolo, Falk băgă totul înapoi în plic, apoi apăsă clapa. Bineânţeles, plicul se 
deschise din nou, iar el nu avea nimic la îndemână să-l lipească. Asta era soarta trucurilor 
vechi. 

Se gândi o clipă să nu se atingă de scrisoarea de la bancă, dar menţionarea lui „Ed de la 
bancă" din prima scrisoare nu-i dădea pace. Scoase din nou paginile. 

„Ed de la bancă a întrebat de tine, aşa că i-am dat adresa şi o să-ți scrie. Ceva în 
legătură cu afacerile." 

Să nu fi avut deja banca adresa lui? Sună mai mult ca un avertisment voalat decât ca o 
ştire oarecare, aşa că deschise şi al doilea plic. 

Scrisoarea avea un aspect destul de oficial: la un rând, cu antetul Farmers Federal în partea 
de sus. Semnatarul era vicepreşedintele filialei, Ed Sample, un titlu de lord pentru un tip care 
probabil nu păstorea decât Vreo câţiva casieri şi de funcționari de împrumuturi. 

Prima parte nu era decât maculatură. Sper că eşti bine, afacerile merg bine, bla-bla. Restul 
era ciudat - în cel mai bun caz. 

„Incă mă întreb ce am exact de făcut în legătură cu transferurile telegrafice pe care le-ai 
autorizat săptămâna trecută în beneficiul băncilor din Peru şi din Insulele Cayman. Am pus 
aceste tranzacții sub o interdicţie de zece zile, până la alte dispoziţii din partea ta. Aştept." 

Apoi iar fleacuri, ca şi cum problema transferurilor ar fi fost o chestie obişnuită pentru 
orice funcţionar de bancă din Michiganul rural. Iar să menţionezi „Peru", „Insulele Cayman" 
şi „transfer telegrafic" în aceeaşi frază era ca şi cum ai fi fluturat un steag roşu în faţa 
comisiilor de supraveghere bancară şi Administraţiei de Control al Drogurilor. Într-un joc de 
asociere, răspunsul ar fi fost „bani de cocaină”. Cerea o doză bună de curaj să autorizezi aşa 
ceva de oriunde, dar s-o faci de la Gitmo părea de-a dreptul o nebunie. 

Falk îşi notă numărul de telefon al lui Ed Sample din antetul scrisorii, apoi înghesui 
scrisorile între paginile notesului său de anchete. Van Meter putea dispune de restul 
însemnărilor sale, dar Biroul ar fi vrut probabil să arunce o privire în scrisori. Cel puţin asta 
avea de gând să-i răspundă lui Van Meter dacă l-ar fi întrebat vreodată de ce le păstrase. 

leşi din casă şi porni spre Câmp Delta. Închisoarea avea patru secțiuni principale, iar 
Adnan se găsea în aripa de cea mai înaltă securitate, cunoscută sub denumirea de Camp 3. 
Câmp 2 şi 1 aveau regulamente din ce în ce mai toleranțe, iar Camp 4, în pofida numărului, 
oferea cele mai bune condiţii dintre toate - blocuri de celule comune, salopete albe, rații mai 
mari şi mai mult timp pentru exerciţii fizice şi duşuri. Gărzile o botezaseră „Hagialâcul", 
după pelerinajul pe care musulmanii îl fac la Mecca. 

Până când Falk trecu de toate patru porţile de acces la Camp 3, cerul deja se întunecase. 
Era ora când locul începea să se liniştească. Puteai încă mirosi cina deţinuţilor într-un nor 
format din vânturile şi exhalaţiile sutelor de oameni care se pregăteau pentru noapte închişi în 
celulele lor mici. 

Falk nu avusese timp ieri pentru o şedinţă cu Adnan, aşa că se îndreptă direct către celula 
tânărului, aşteptându-se să-l găsească în poziţia lui obişnuită - ascuns sub cearşafuri, în pofida 
căldurii. Celula era goală. Reacţia lui Falk a fost imediată şi viscerală. Cineva braconase. 
Cineva o băgase pe mânecă. 

— Paznic! MP! 

Un soldat apăru în fugă de după colț, cu fața roşie ca sfecla. Credea probabil că Falk avea 
probleme. 

— Unde e prizonierul, soldat? 

— A fost luat, domnule. 

— În custodia cui? 

— Nu ştiu. O să verific. 

— Aşa să faci. Repede. 

Falk aşteptă lângă uşă, ca şi cum Adnan s-ar fi putut întoarce din clipă în clipă. În schimb, 
se întoarse numai soldatul, mergând sprinten. Tresări când un deţinut strigă ceva într-o limbă 
pe care Falk nu o cunoştea. 

— Ei, cum e? 

Soldatul se aplecă, fără ca Falk să înțeleagă de ce, până când îşi dădu seama că paznicul 
încerca să se ferească să fie auzit de deținuți. 

— A fost OG A, domnule, şopti paznicul. (Acronimul local pentru CIA.) lată numărul lui 
de identificare. 

Falk şi-l notă, deşi îl recunoscuse, fiindcă avea prefixul propriei sale echipe de tigri. 

— La dracu', mormăi el. Mulţumesc, soldat. După câteva clipe, mergea cu paşi mari către 
rulota pentru interogatorii, orb de furie, fluturându-şi legitimația prin fața altui MP înainte de 
a trânti uşa de perete. Poate că din cauza asta îl expediau de aici în weekend. Aveau multe de 
curăţat în lipsa lui. Prima cuşcă. Goală. A doua. La fel de goală. Acelaşi rezultat la a treia şi a 
patra, ca într-un film prost în care soțul gelos îl caută pe amantul soției prin dulapuri. Poc. 
Nimic. Poc. Nimic. Toate goale, până la capăt, la a şaptea cuşcă, unde un sergent, pe care îl 

recunoscu ca fiind unul dintre colegii de clasă ai lui Pam de la Fort Huachuca, îşi ridică 
privirea, foarte iritat. Aşezat la o masă, într-o atitudine relaxată, era un deţinut îmbrăcat în 
alb, ceea ce însemna că provenea dintr-o secţiune de securitate medie. 

— Scuze, mormăi Falk. Apoi, nu se putu stăpâni şi adăugă: L-ai văzut pe Tyndall? 

Nici un răspuns. Doar un clătinat furios din cap. 

Ceva mai calm acum, Falk închise uşa încet înainte de a controla ultima cuşcă, din nou 
fără să găsească nimic. Se gândi că Tyndall îl luase pe Adnan la cuştile CIA din altă rulotă, 
deşi în general nu era în stilul lui să procedeze aşa. Furia inițială începuse să se transforme în 
panică şi Falk alergă înapoi la blocul de celule, căutându-l pe polițistul militar de dinainte, în 
timp ce sudoarea i se scurgea pe spate. 

— Soldat, la ce oră a fost scos deţinutul? 

— Tocmai aveam de gând să vă spun, domnule, dar ați fost al naibii de grăbit. Azi-noapte. 
Mai bine zis azi dimineaţă, dacă vreți detalii tehnice. La trei. 

— Şi-atunci unde naiba e? Soldatul ridică din umeri. 

Falk se întoarse să mai verifice o dată celula lui Adnan, ca şi cum între timp yemenitul 
s-ar fi putut materializa cumva acolo. De data asta observă că dispăruseră şi periuţa de dinţi, 
săpunul, prosopul, covoraşul de rugăciune şi Coranul. Locul fusese curăţat temeinic. Nici 
internarea la infirmerie nu justifica aşa ceva. 

— Au fost probleme medicale azi? ÎI întrebă el pe soldat, care gâfâia uşor după ce îl 
urmase peste tot în pas alergător. 

— Nu, domnule. 

— Ce poţi să-mi spui de transferurile la Camp 4? Adică securitate medie. Poate că Adnan 
prinsese, în sfârşit, o ocazie. 

— Nimic, domnule. Nici unul. 

În concluzie, Adnan al-Hamdi nu mai există în universul Camp Delta. Dar Mitch Tyndall 
era în continuare prezent, iar Falk avea o idee destul de bună unde să-l găsească. 

Tyndall era într-adevăr cocoţat pe scaunul lui înalt, ca în fiecare seară, şi dezbătea ceva cu 
alt şmecher de la Agenţie sub privirea fascinată a unei ofițerese de la una dintre unitățile de 
rezervişti din Kentucky. Falk nuşi pierdu vremea cu preliminarii. Trânti o mână pe umărul 
drept al lui Tyndall, exagerând oarecum forța de apăsare. 

— Hei, ce-i asta, suntem la lupte? Zise Tyndall, dar îl văzu pe Falk şi se înroşi brusc. 

— Un minut, dacă se poate. Între patru ochi. 

— Aveam de gând să-ţi spun, dar am primit ordine urgente şi nu te-am găsit nicăieri. 

— Frumoasă poveste. Hai. 

Gura polițistei din Kentucky era căscată larg, dar Falk nu o băgă în seamă. Când colegul 
de la Agenţie făcu un mişcare să intervină, Tyndall îl opri cu un semn. 

— Stai cuminte, Don. E o problemă personală. Ține-mi berea caldă, vrei? 

Falk îl conduse pe Tyndall la marginea cercului de mese. Nu era destul de târziu ca să fie 
aglomeraţie. 

— Bun. Ce dracu' ai făcut cu el? 

— Uşurel. Ți-aş fi spus, dar aseară nu te-am găsit acasă, iar azi după-amiază ai plecat cu o 
barcă sau cam aşa ceva. 

— Taman la fix. Aşa că aveai de gând să aştepţi până mă întorceam, nu? 

— De unde să te întorci? 

Tyndall se încruntă. Dacă juca teatru, era un actor bun. 

— E o poveste lungă, dar n-o să fiu aici în weekend. Unde-i Adnan? 

Tyndall aruncă o privire în jur. Don continua să se uite la ei, de la bar. Poliţista drăguță 
arăta ca şi cum nu avea să uite întâlnirea asta vreo câteva săptămâni. 

— Hai mai bine jos, lângă apă. 

— Mie îmi convine aici. Şopteşte-mi la ureche, ca şi cum am fi în spatele gardului. 

Tyndall se încruntă din nou, dar nu protestă şi vorbi destul de încet încât Falk să fie 
obligat să se aplece spre el. 

— L-au mutat la Camp Echo. 

Câmp Echo era teritoriul interzis pentru Falk. Era închisoarea CIA din altă închisoare, 
casa fantomelor de la Gitmo, unde - oficial vorbind - nimeni nu mai avea nici nume, nici 
viitor. O clipă se simţi prea lovit de trăsnet să poată răspunde. Apoi izbucni: 

— Dumnezeule, Mitch. L-au făcut fantomă? De ce? Tyndall clătină din cap. 

— Mai încet. Te rog. Nu e fantomă, e prea târziu pentru aşa ceva. Crucea Roşie i-a aflat 
deja numele. Cineva o să plătească pentru el, într-un fel sau altul. 

— Atunci te joci cu focul. 

— Mie-mi spui? 

— De ce? 

— Ordin de sus. 

— Trabert? 

Tyndall clătină iar din cap. 

— Patronii mei. Se pare că e o cerere specială din partea unor clienți importanți. 

— Cine? 

Tyndall aruncă din nou o privire în jur. Falk nu-l văzuse niciodată atât de agitat, parcă 
stătea pe un muşuroi de furnici. Aşteptă până ce o pereche de bețivi trecu pe lângă ei, apoi 
continuă cu o voce atât de slabă, încât Falk abia reuşi să-l audă: 

— Fii atent, păstrează asta numai pentru tine. Şi să n-ajungă la Whitaker sau la altcineva 
de la Birou. 

— Dă-i drumul. 

e— A fost Fowler. El şi căţeluşul ăla al lui de Cartwright. Au fost ocupați ca nişte castori. 
Adnan nu e singura lor achiziţie. 

— Câţi mai sunt? 

— Din câte ştiu eu, încă doi. 

— Numele? 

— Adnan e singurul pe care-l cunosc. A semnat altcineva pentru ceilalți doi. Poate Don. 
Dar toţi sunt yemeniţi, ca Adnan. Poate că treaba asta are legătură cu Boustani. 

— Boustani n-a lucrat niciodată cu yemeniţi. Numai cu libanezi şi câțiva sirieni. 

— Nu uita de scrisorile deţinuţilor, cele pe care avea de gând să le pună la poştă. Putea să 
le primească de la oricine. 

— Poate. 

— Oricum, nu a fost ideea mea. Dar mi-am spus că ţi-am rămas dator din seara trecută. 

— Cum văd eu lucrurile, tot îmi eşti dator. 

— Orice, câtă vreme rămâne între noi. Ultimul lucru de care am nevoie e să-i scot din 
sărite pe ăia doi. 

Era impresionant să-l bagi în sperieți pe unul de la CIA, dar lui Falk îi venea greu să-l 
învinuiască. Şi el simţea furtuna care se apropia. Ştia că şansele lui Boustani de a aduna 
scrisorile de la yemeniţi erau destul de apropiate de zero. Doar câţiva anchetatori şi analişti de 
la Gitmo aveau acces în mod regulat la aceşti deţinuţi, iar Falk era unul dintre ei. Dacă 
Fowler şi Cartwright se concentrau asupra yemeniţilor, aproape sigur apăruse şi el pe radarul 
lor. 

Plecarea începea să i se pară o idee al naibii de bună. 

CAPITOLUL CINCISPREZECE 


Soarele abia se ridicase, dar Pam Cobb era deja îmbrăcată în uniforma ei de dimineaţă - 
şort militar, tricou anti-jeg şi o pereche de pantofi de jogging care o purtaseră pe mile întregi 
de poteci din pământ tare şi prăfos. Se aşezase pe jos, întinzându-şi picioarele lungi pe 
linoleumul din bucătărie. Era colțul cel mai îndepărtat de dormitoare şi întotdeauna se 
pregătea acolo, ca să nu-şi trezească colegele de apartament. 

Pam căscă, apoi se aplecă în faţă şi îşi arcui spatele, atingându-şi încet gleznele în timp ce 
gambele i se încordau. Avea nevoie de mai mult somn, dar îşi încărca bateriile cu această 
rutină zilnică, un ritm liniştitor care o făcea să se mişte în direcția corectă chiar atunci când 
totul o lua razna. 

Această strategie îi fusese de folos şi în alte câteva ocazii aici, la Gitmo. Îşi aminti de ziua 
când aflase de planul generalului Trabert de a-i prelucra pe unii dintre deținuți prin excitație 
sexuală. Se frământase toată seara, îngrUorată că ar putea fi angrenată în această aventură şi 
apucase doar câteva ore de somn chinuit. A doua zi alergase şase mile în căldura încă 
suportabilă din zori şi îşi încheiase cursa cu destulă concentrare şi hotărâre pentru a stoarce 
de la general o întâlnire. Pierduse aproape un ceas argumentând împotriva caracterului 
nebunesc al planului, deşi nu folosise nici măcar o dată un cuvânt atât de incorect politic cum 
ar fi „„nebunie”. 

Adoptase în schimb atitudinea obişnuită a ofițerului subordonat, proclamând că planul era 
o idee potenţial bună, căreia merita să i se acorde o şansă, numai că nu avea nevoie şi de 
participarea ei. Nu era destul de potrivit cu felul în care înțelegea ea să-şi joace partitura, îi 
spusese generalului. Nu era constructiv în contextul planurilor ei de joc. Învăţase că în 
discuţiile cu superiorii, mai ales cu bărbaţii, se dovedea de fiecare dată folositor să recurgă la 
metafore din fotbal, la fel cum în conversațiile despre fotbal era util să recurgă la metafore 
militare. 

Trabert îi dăduse drumul din cârlig, dar subliniase că această scutire era condiționată. 
Dacă strategia funcționa pentru alţii, şi ea trebuia să o adauge în „carnetul de joc". Da, chiar 
spusese „carnetul de joc". 

În dimineaţa asta, condiţiile de la Gitmo impuneau din nou stabilirea unei strategii pentru 
ziua care abia începuse. Arestarea lui Boustani o zguduise. Fie anchetatorii o dăduseră în 
bară, fie Boustani o îmbrobodise complet, şi odată cu ea şi pe restul echipei de tigri. Şi ceea 
ce punea capac la toate era că Revere Falk, singurul reper sigur din viaţa ei de aici, plecă să-şi 
petreacă weekendul în altă parte, Dumnezeu ştie din ce motive, iar ea nu putea să-l vadă nici 
măcar la micul dejun. 

Se aplecă din nou în față, atinse cu degetele tălpile pantofilor şi simţi o pietricică 
înțepenită între striuri. Deasupra ei, chiuveta picura, un plici sonor şi ritmic în băltoaca de apă 
uleioasă rămasă de la spălatul vaselor. Oare chiuvetele din aceste văgăuni mai făceau şi 
altceva decât să picure? Era ceva în mod inerent deprimant în bucătăriile militare. Văzuse 
destule în apartamentele pentru ofiţeri la posturile pe care Ie ocupase până atunci. Mereu 
aceleaşi cutii demodate căptuşite cu linoleum şi melamină, ca scoase pe bandă dintr-o fabrică 
de muniții din anip70. Frigidere şi planuri de lucru vopsite avocado. Nimic din aparatură 
modernă de bucătărie. Inele de aragaz care în anumite porțiuni sclipeau puternic, iar în altele 
abia licăreau, ca nişte stele muribunde. Complet diferite de bucătăria mare din casă în care 
crescuse, cu chiuvetă ei de faianță, aragazul cu butelie şi dulapul solid din lemn deasupra 
căruia atârna o mulțime sonoră de tigăi din fontă şi oale de supă, plus un cuptor destul de 
mare să coacă în el orice animal pe care tatăl şi fraţii ei îl aduceau de la vânătoare. Se gândi o 
clipă la ei şi îi văzu într-o dimineaţă de toamnă, cu fețele înroşite, umede de rouă, mirosind a 
frunze ude şi sânge cald. 

Ce-ar zice ei dacă ar putea s-o vadă aici, vorbind pe un ton aspru cu generali şi colonei şi 
pe un ton serios cu tineri arabi posomorâţi, apoi petrecându-şi seara cu un agent FBI şi 
făcându-şi de cap în maşina lui ca şi cum îşi dăduseră întâlnire la un cinematograf drive-ini 
Se întrebă ce avea Falk de făcut în dimineaţa asta. Pomenise vag de un comision. Ceva pentru 
amicul lui, Ted Bokamper. Un dobitoc. Teoretic alt conţopist de la Washington, dar practic 
nu se deosebea de jumătate din ofițerii cu care avea de-a face zilnic. Din felul în care o tratau 
uneori - insinuări vulgare, umor improvizat, cu implicaţii sexuale - n-ai fi ghicit niciodată că 
le era egală sau mai mare în grad. Întotdeauna încercau să o scoată din sărite. Numai că ea nu 
înghițea niciodată momeala. Mă rog, de cele mai multe ori. 

Dar Bokamper nu era superiorul ei direct, aşa că seara trecută vorbise pe şleau. Era clar că 
reacția ei îl jenase pe Falk şi, o clipă, regretă că folosise cuvinte prea aspre. Apoi îşi aminti că 
Bo spusese „eu nu braconez" destul de tare ca ea să-l audă şi scăpă în şoaptă o înjurătură. 
Strânse mai tare tălpile pantofilor şi muşchii gambelor i se încordară până la limită. 

Le dădu drumul, apoi se ridică şi se rezemă de dulapul de bucătărie, cu picioarele întinse 
în spate şi cu tălpile bine înfipte în podea. Era aproape gata de alergare. Oricum, cu puţin 
noroc, Bokamper şi ceilalți intruşi aveau să dispară destul de curând. Câteva arestări în plus - 
ca să tulbure şi mai tare apele şi, în general, să facă viaţa tuturor cât mai grea -, apoi, obosiţi 
de căldură şi de muştele agasante, îşi vor lua zborul. 

Falk îi dădea mai multe motive de îngrUorare. Îşi aminti ce spusese generalul acum o 
săptămână, la un foc de tabără pe plajă, după ce îi văzuse ținându-se de mână. Primul ei 
impuls fusese să-şi tragă mâna şi să se îndepărteze de Falk, ca şi cum era o elevă prinsă că 
fumează la toaletă. Îşi aminti ruşinată de valul de furie care o cuprinsese când Falk refuzase 
să-i dea drumul băiatul încăpățânat şi primejdios, hotărât să-şi arate disprețul pe față. Trabert 
aruncase o glumă despre „fraternizare", apoi izbucnise în râs. Dar ea văzuse cum i se 
încordase falca, ca şi cum îi părea rău că e obligat să expedieze totul atât de uşor. Făcuse 
stânga-mprejur pe nisipul tare, ca un comandant de pluton pe terenul de paradă. Fusese oare 
un avertisment să nu lase lucrurile să-i scape din mână? Ştia că Biroul şi ofiţerii superiori 
erau în plin război în privinţa tacticii. Din punctul de vedere al lui Trabert, ea se culca cu 
duşmanul, iar Falk nu era chiar însoțitorul la care s-ar fi aşteptat cei mai mulți când se 
gândeau la agenţii speciali. Dar asta explica o parte din forţa lui de atracție. Asta şi felul în 
care el văzuse prin cochilia pe care ea şi-o construise pentru a supravieţui profesional. 
Majoritatea bărbaţilor nu treceau de acest prag sau încercau să-l ocolească cu glume 
dubioase, cum făcuse şi Bokamper. Falk recunoscuse imediat cacealmaua, poate şi din cauză 
că îşi construise şi el câteva faţade. Se gândi iar la povestea pe care o auzise în rulotă de 
interogatoriu, povestea aceea ciudată despre puşcaşul marin cu legături printre cubanezi, 
puşcaşul marin care ajunsese agent federal. 

— Vorbeşte cu cubanezii, le vinde secrete, insistase Niswar. E unul dintre ai voştri şi 
vorbeşte cu cubanezii. 

Ar fi fost şi mai neliniştitor dacă, la prima vedere, n-ar fi fost atât de absurd. De unde 
naiba să ştie o mână de jihadişti -care-şi petrecuseră toată viaţa în deşerturile Arabiei şi în 
munţii afgani - ceva despre cubanezi şi, cu atât mai mult, despre un american care ar lucra 
pentru e1? Ştia foarte bine cât de uşor se nasc zvonurile şi fanteziile în imaginaţiile febrile din 
spatele gardului. Acum trei zile, un alt deţinut îi povestise despre cabala evreilor care consilia 
în secret familia regală saudită. 

Oricum ar fi, poate era mai sigur să pună totul pe hârtie, cumva oficial, strict ca o 
problemă de gospodărie. Dar avea de gând să aştepte până luni, după întoarcerea lui Falk. Îi 
promisese măcar atâta lucru. Până atunci, probabil că Niswar avea să-şi schimbe povestea. 

Îşi terminase încălzirea şi aruncă o privire pe fereastră, întârziase deja cu treizeci de 
minute faţă de ora ei obişnuită de plecare, iar aici asta putea însemna o lume întreagă de 
deosebire. Avea nevoie de o bentiță, aşa că porni spre camera ei şi pe drum se întâlni cu o 

colegă, care mergea împleticit, cu ochii împăienjeniți de somn, către bucătărie. 

— Ai făcut şi tu o cafea? 

— Iartă-mă, Patty. Tocmai ieşeam să alerg puţin. Patty mormăi ceva. În fiecare zi avea 
nevoie de câteva ceşti de cafea ca să ajungă la nivelul minim de conştientă. 

Pam deschise un sertar şi răscoli printre şosete, căutându-și bentiţa. În timp ce o scotea, 
auzi o uşă închizându-se. Probabil unul din dulăpioarele de la bucătărie - Patty în patrulare. 
Apoi Patty apăru în pragul dormitorului, cu ochii larg deschişi, de parcă ar fi băut deja un 
ibric întreg de cafea tare. 

— Ce s-a întâmplat? 

— Tocmai ai primit o vizită. 

Vocea ei era stridentă. Apariţia lui Falk n-ar fi provocat niciodată o asemenea reacție. 
Oare Bokamper îi dădea deja târcoale, înainte ca „frățiorul” lui să fi plecat din oraş? 

— Cine e? 

— Sunt trei. Doi poliţişti şi unul dintre tipii ăia noi de la Washington. Parcă Fowler, dacă 
am auzit bine. 

Dispreţul dispăru, înlocuit de alarmă. Apoi Pam îşi reveni. Boustani. Probabil că îi iau la 
rând pe toţi cei din echipa lui. Era totuşi o oră destul de ciudată pentru o vizită la domiciliu. 
Putea să-şi ia adio de la alergarea ei lungă şi plăcută. În ritmul ăsta, era posibil să nu mai iasă 
din casă câteva ore. 

CAPITOLUL ȘAISPREZECE 


Meseriaşul cubanez cunoscut la Gitmo sub numele de Harry avea şaizeci şi şapte 
de ani şi lucra la bază de când împlinise nouăsprezece. Numele lui real era Javier Perez. Cu 
decenii în urmă, un sublocotenent care exagera în privința familiarităţii începuse să-i spună 
Harry în loc de Javy, iar porecla prinsese rădăcini. Nu că l-ar fi deranjat în vreun fel. Era 
pregătit să fie conciliant, pentru că fusese angajat la Direcţia de Informaţii doar cu câteva luni 
înainte de primirea poreclei. Un om care încasează două salarii pentru aceeaşi slujbă învaţă să 
fie flexibil. 

În pofida a ceea ce continua să creadă Doc Endler, Harry mai lucrase şi cu alţi americani 
în afară de Falk un ofiţer de marină în anip80 şi alt puşcaş marin, nu mult după plecarea lui 
Falk. Amândoi fuseseră atraşi la Havana într-un mod asemănător cu Falk. Trei clienți în 
douăzeci de ani nu însemna că afacerile erau tocmai înfloritoare, dar clientela lui Harry 
ajunsese totuşi obiectul unui mic altar înjghebat în birouaşul manipulatorului său de la 
Havana, care fixase fotografiile compromiţătoare ale celor trei la loc de cinste, deasupra uşii. 

În ciuda celor de mai sus, valoarea lui Harry fusese întotdeauna mai mult simbolică. 
Şefilor lui de la Direcţie le plăcea să dispună de cineva în mUlocul unei baze americane, 
chiar dacă aveau deja posibilitatea să vadă şi să audă majoritatea evenimentelor de acolo. Şi, 
chiar dacă Harry nu reuşise să adune prea multe informaţii utile, şefii îşi imaginau că 
misiunea lui se va încheia aşa: fie va ajunge în cele din urmă să dea, printr-un noroc chior, un 
rezultat neaşteptat - de exemplu unul dintre foştii lui clienți să revină la bază ca agent FBI, fie 
va fi demascat de autoritățile militare americane. Oricare dintre variante ar fi fost o lovitură 
frumoasă, prima din motive evidente, cea de-a doua pentru că ar fi provocat o furtună 
distractivă. Superiorii lui îşi făceau puține grUi în legătură cu riscul unei trădări, dat fiind că 
singurul contact al lui Harry cu Direcţia era păstrat prin intermediul celui care îl recrutase. Nu 
putea identifica alți agenţi operativi, poate cu excepția farmacistului din cartierul lui, pe care 
Harry îl bănuise mereu că era informatorul Ministerului de Interne. 

Harry investea multe ore de muncă în cele două salarii şi îşi începu dimineaţa întâlnirii 
sale cu Falk la fel ca oricare altă zi de lucru. Se sculă la patru, în căsuţa lui din Guantanamo, 
şi se îmbrăcă în timp ce soția îi făcea cafeaua şi îi prăjea într-o tigaie o felie de pâine unsă cu 
unt. Ea se întoarse în pat în timp ce Harry rupea bucăţi din tostada crocantă, pe care le înmuia 
în cană plină cu cafe con leche. Plecă de acasă când începuseră să cânte cocoşii şi merse şase 
străzi până la stația de autobuz, trecând pe lângă casele a şase dintre copiii şi vreo zece dintre 
nepoţii lui. Alţi doi băieţi locuiau în Union City, New Jersey, iar o fată la Miami Lakes. Îi 
trimiteau scrisori la bază, scrisori pe care preferă să nu le aducă acasă - unul dintre puținele 
secrete pe care nu le împărtăşise niciodată cu DI. Era învăţat să memoreze informaţiile de la 
agenții săi pentru a le raporta apoi mai sus, aşa că nu-i era greu nici să recite cuvânt cu cuvânt 
aceste scrisori soţiei sale. 

Autobuzul luă nouă navetişti. Patru dintre ei aveau să iasă la pensie până la sfârşitul 
anului, dar nu şi Harry. Vehiculul porni spre sud-est - începutul unei călătorii de douăzeci de 
mile -, trecu pe lângă capătul de nord al golfului, apoi ocoli sătucul Boqueron şi ajunse la 
ultima staţie, aflată la aproape o milă de poarta de nord-est a bazei. Până atunci se făcuse deja 
aproape cinci şi jumătate, iar soarele de vară se ridicase deasupra dealurilor acoperite cu 
cactuşi. Ultima milă o făceau pe Jos, pe o cărare prăfuită şi accidentată, mărginită de câmpuri 
de mine, cunoscută drept „povârnişul vitelor”. 

În trecutul îndepărtat, mai ales în anip60, imediat după Revoluţie, gărzile din Brigada de 
Frontieră făceau viața navetiştilor imposibilă pe drumul către poarta de nord-est. Îi 
îmbrânceau, îşi băteau joc de ei şi-i percheziționau din cap până-n picioare. Unii obişnuiau 
să-i scuipe, să-i mai atingă la ceafă ori să le dea câte un şut în fund. Salariul în dolari abia 

dacă era o compensație, dar pe măsură ce anii treceau şi numărul de navetişti scădea, 
dispăruseră şi aceste şicane. Acum drumurile şi percheziţiile zilnice se desfăşurau într-o 
tăcere totală. Când Harry şi ceilalți opt îşi încasau cecurile de la americani la banca din 
Gitmo, la fiecare două săptămâni, o făceau ştiind că autorităţile cubaneze nu le vor lua nici un 
bănuţ impozit. Erau, poate, singurii salariați din lume care beneficiau simultan de pe urma 
teoriilor economice ale lui Adam Smith şi Karl Marx. 

De partea americană a porţii se afla un alt punct de control, iar după ce trecea şi de acesta - 
cam la şase dimineaţa - un puşcaş marin îl aştepta să-i dea cheile unui microbuz Dodge alb. 
Alţi doi navetişti se urcau împreună cu el. Îi lăsa la Spitalul Naval, apoi îşi continuă drumul 
până la destinația finală, o baracă din tablă ondulată. Cu ani în urmă, Harry scrisese cu spray 
alb Abajo Fidel! - Jos cu Fidel! - Pe un perete al magaziei. Grozavă acoperire, se gândise 
întotdeauna Falk, chiar dacă Harry o făcuse într-un acces de sinceritate. Pe vremea aceea era 
supărat din cauza penuriei de hrană şi medicamente din Guantanamo. O altă mică anecdotă 
pentru analele secrete de la Gitmo. 

Slujba lui era de reparator bun la toate, uneori pentru aparate casnice, alteori pentru 
maşinile, camionetele şi autobuzele din bază. Fiind cubanez, ştia totul despre cum să faci un 
motor vechi să meargă, în pofida lipsei pieselor de schimb. Îşi păstrase propriul lui Chevy 
1959 în stare de funcţionare timp de patruzeci de ani - cât de greu putea să fie să întreții un 
Chrysler de şapte ani, aproape nou? 

Când Harry ajunse, în dimineaţa aceea, la poarta de nord-est, Falk se trezea după un somn 
agitat. Mai întâi se gândise la Adnan, care acum se afla printre fantome, închis la Camp Echo, 
în afara razei de acţiune a lui Falk. Se întreba ce spusese ori făcuse Adnan ca să merite un 
astfel de tratament. Sau doar statutul de subiect al lui Falk determinase această măsură? Abia 
avusese timp să se gândească la Harry. Dacă n-ar fi fost Bo, ar fi amânat rezolvarea 
problemei până după weekend. 

Cum avea nevoie de un pretext pentru vizită, Falk studie bucătăria în lumina blândă a 
dimineţii şi alese mixerul. Pentru a face totul cât mai convingător, aruncă în el o banană, o 
cutie cu suc de portocale înghețat şi o jumătate de tavă de gheaţă, apoi apăsă pe butonul 
Purec. Măcar aşa se aleagea şi cu un mic dejun. Cuburile de gheaţă săltau şi se sfărâmau, iar 
micul motor gâfâia din greu. În cele din urmă, conţinutul semitopit din vas încremeni cu un 
scârțâit, la jumătate de rotaţie. Falk se uită la ceasul digital al cuptorului cu microunde: 
ajunsese la 6.04 în timp ce el aştepta să se ardă definitiv motorul mixerului. Apăsă butonul de 
oprire abia când din fantele de aerisire din spatele aparatului începu să iasă fum. 

După ce bău repede amestecul şi clăti cana de plastic, duse mixerul la Chrysler şi porni la 
drum. Se simţea puţin caraghios din cauza acestei şmecherii. Pe vremea când era în armată nu 
recurgea niciodată la asemenea măsuri. Dar asta era înainte de 11 septembrie, de Camp Delta, 
de „Gândeşte OPSEC" şi de ordinul primit de la un general cu două stele de a-şi petrece 
weekendul în afara bazei. 

Sherman Avenue era pustie. Terenurile de sport şi parcările şcolilor şi magazinelor erau 
goale. Baza arăta întotdeauna ciudat la ora asta, când aproape nimeni nu ieşea din casă. 
Arhitectură şi dispunerea clădirilor, parcă scoase din filmul Leave It lo Beaver *, păreau 
deplasate în peisajul peticit şi obosit, ca o grefă de piele care nu prinsese. 

Atelierul lui Harry se afla în vârful unei mici ridicături de teren. Falk coti pe o alee lungă 
acoperită cu coral pisat, în timp ce un crab de uscat de dimensiuni respectabile fugea din 
calea lui, cu cleştii roşii ridicați sfidător. Harry apăru la uşă chiar înainte ca Falk să fi oprit 
motorul. 

— Buenos días, señor! Faţa îi radia. Ai fi zis că erau prieteni de când lumea. Señor Falk, 


30 Leave lt to Beaver, serial de televiziune celebru în anii '50 şi '60, comedie de situaţii despre o familie americană tipică. 
Eroul principal era Theodore „Beaver" (castor) Cleaver. 

au trecut atâţia ani. Acum eşti atât de important, dar mă gândesc la tine tot ca la un soldat. 

— Mda, bine. Falk se dădu jos din Chrysler. Obiceiurile vechi mor greu, Harry. Ce-ţi face 
familia? Conversaţia era tot mai ciudată pe măsură ce trecea timpul. Falk nu se mai interesase 
niciodată de familia lui Harry, dar cubanezul îi răspunse prompt: 

— Sunt sănătoşi cu toții. Sunt bine, señor. Te rog să-mi spui ce ai de reparat. A, am văzut. 
Mixerul, nu? Adelante. Poftim, intră. 

Înăuntru erau deja treizeci şi cinci de grade şi mirosea a ulei de maşină. Bancul de lucru 
din oţel al lui Harry era acoperit cu scule, piese de schimb şi facturi, împinse maldărul 
deoparte şi puse aparatul în spaţiul eliberat. 

— Perfect, señor. Spune-mi, ce noutăţi mai ai? 

— Cam la fel, cred. Falk aruncă o privire prudentă de jur-împrejur. Păreau să fie singuri. 
Colegii lui Harry, un filipinez şi un portorican, locuiau în bază împreună cu alte câteva sute 
de muncitori, în câteva blocuri dărăpănate de pe un deal, cunoscute ca Gold Hill Towers. Nu 
aveau să apară încă cel puţin un ceas. 

— De fapt, Harry, mă interesează mai mult ce veşti ai tu pentru mine. 

Să scăpăm odată de asta, se gândi. 

Harry dădu din cap, degajat, în timp ce apăsa butoanele mixerului, scoțând clicuri uşoare 
din aparat, şi parcurgea scală de la Grate la Piure. 

— Toate astea sunt false, ştii. Atâtea nume pentru reglajele astea, dar toate fac acelaşi 
lucru. Presupun că aşa vor să te facă să crezi că primeşti mai mult pentru banii pe care i-ai 
cheltuit. Bună şmecheria, nu? 

Falk dădu din cap. 

— Cred că pot să-l fac ca nou. Dar s-ar putea să am nevoie de o piesă din curte. Dacă vrei 
să vii cu mine... 

Harry îi arătă uşa din spate, care dădea într-o curte cu vechituri. Apoi zâmbi larg şi îşi 
ridică braţele, făcând semne către pereţi şi tavan, ca şi cum i-ar fi spus: „Nu ştii niciodată cine 
te-ascultă, nu?" Nu îşi lua asemenea măsuri de precauţie înainte. Poate că şi el era speriat de 
noua atmosferă. Sau poate că de data asta miza era mai mare. Luă mixerul de pe masă şi se 
îndreptară spre uşă. 

Era o uşurare să ieşi din nou afară, deşi soarele deja strălucea brutal, reflectându-se în 
parbrizele sparte şi în foile de tablă şifonate. 

— Cred că aici e bine, spuse Harry, aruncând o privire peste umăr, către magazie. 

— Da, răspunse Falk, descoperind că tensiunea putea fi molipsitoare. Ştiuse tot timpul că 
întâlnirea asta îi putea aduce necazuri, de aceea o tot amânase. Dar abia acum lua în calcul 
implicațiile ei reale. Orice avea să-i spună Harry în clipele următoare putea să-i schimbe 
radical viața, şi nu în bine. 

— ÎI mai ţii minte pe amicul Paco din Miami? Zâmbetul lui Harry îşi mai pierduse din 
strălucire. 

— ÎL ţin minte perfect. Eşti prieten şi cu el? 

— Bineânţeles. (O altă privire către magazie. Probabil că Harry n-ar fi putut face 
deosebirea între Paco şi ministrul de interne.) Vrea să te vadă din nou. Cât mai curând. Mi-a 
spus, iar astea sunt exact vorbele lui: „Spune-i domnului Falk să lase deoparte orice şi să-mi 
facă o vizită la Miami. În aceleaşi condiţii ca şi înainte". 

Adică acelaşi hotel jegos de lângă Mica Havană. Să fie al naibii dacă Endler n-a avut 
dreptate, ceea ce îl obligă din nou pe Falk să-şi pună întrebări în privinţa originii permisiei lui 
de weekend. ÎI făcu să-şi pună întrebări şi în legătură cu o grămadă de alte lucruri. 

— A mai spus şi altceva? 

— Nu. 

Acum Harry radia din nou. Poate era uşurat că reuşise să ţină minte toate replicile şi că 
spectacolul lui aproape se încheiase. 

— Dar a insistat să vii. Dacă nu... 

— Da? 

Harry luă o atitudine gravă şi prudentă, mângâind gânditor mixerul. 

— A zis că le va spune tuturor verilor şi unchilor tăi că ai fost un prieten necredincios. 

— Păi atunci aş face mai bine să mă duc să-l văd, nu? Spune-i că voi fi la Miami mâine. 
Poate chiar astăseară. 

Dacă Harry era surprins, nu lăsă să se vadă acest lucru. 

— O să-i spun. În ce priveşte mixerul, când te întorci va fi reparat. 

— Foarte bine. 

Falk se întoarse şi porni pe cărarea care dădea ocol magaziei. 

— Poate chiar îi adaug încă un reglaj sau două, strigă Harry, rămas în curte. O să-l fac şi 
mai isteţ decât a fost. 

— Da, zise Falk, fără să se mai deranjeze să se întoarcă. Aşa să faci. 

Chiar dacă avea loc rezervat, Falk trebuia să ajungă la terminalul de la Leeward Point cu o 
oră înainte de decolare, pentru a trece prin plictiseala controalelor de securitate. Dacă avionul 
lui semăna cu majoritatea celor care plecau de-aici, va fi plin cu familii zgomotoase din 
marină, copii mucoşi şi bebeluşi orăcăitori, şi înţesat cu leagăne portabile şi cărucioare 
pliante. 

Mai avea destul timp să treacă pe la Bo în drum către feribot, ca să-i comunice ultimele 
noutăţi în relația cu Harry. Nu încape îndoială, Endler va fi plăcut surprins să afle că 
bănuielile sale se confirmau. Cartwright îi deschise uşa în pUama, cu o cană de cafea în 
mână. Păru surprins de vizita lui şi chiar destul de circumspect. Când Falk întrebă de Bo, 
clătină din cap. 

— A plecat destul de devreme în dimineaţa asta. A primit un telefon pe la cinci. 

Să fi fost Endler? 

— Spune-i că am trecut pe-aici şi că ne vedem luni. 

— Bine. 

Abia prinse feribotul. Delfinii făceau deja salturi în golf, sclipind în razele soarelui, în 
timp ce Falk stătea sprUinit de balustrada de la pupă şi vedea cum bază se făcea din ce în ce 
mai mică în siajul vasului. Îi părea rău că nu avusese timp s-o vadă şi pe Pam. Ar fi fost şi 
mai plăcut să stea lângă el, sprUinită de balustradă, şi să meargă împreună în State. 

Sala de aşteptare din hangar arăta ca o adevărată grădină zoologică, iar Falk rămase afară, 
cu fumătorii, cât mai mult timp posibil, ceea ce îi asigură ultimul loc la coada de îmbarcare. 
Un soldat îi percheziţionă temeinic valiză şi servieta, dar nu arătă nici urmă de interes față de 
scrisorile pentru Ludwig şi nici pentru vreuna dintre hârtiile lui. Făcuse o copie a tuturor 
notelor sale înainte de a lăsa originalele seara trecută, la comandamentul J-DOG, într-un plic 
mare adresat lui Van Meter. 

Asfaltul era deja înmuiat de căldură, iar pista duhnea a benzină de avion. Motoarele, deşi 
în ralanti, vuiau atât de tare, încât abia putea să-l audă pe polițistul militar de lângă scară 
spunându-i ceva în timp ce el era gata să urce la bord. 

— Ce? Strigă, încercând să acopere zgomotul. 

În loc să strige din nou, polițistul întinse mâna către hangar, iar Falk se întoarse şi-l văzu 
pe Bo sprintând către ei, cu un MP furios pe urme. 

Amândoi ajunseră la Falk aproape în acelaşi timp, dar polițistul urmăritor reuşi să 
vorbească primul: 

— Domnule, nu sunteți autorizat! 

— La naiba, ţi-am mai spus că mi s-a dat autorizația. Bo flutură o bucată de hârtie şi Falk 
avu timp să vadă antetul generalui Trabert. Problema era rezolvată. Polițistul care îl urmărise 
pe Bo chiar şi salută, apoi se retrase la o distanţă sigură, în timp ce Bo se aplecă pentru a 
striga în urechea lui Falk. Suflul motoarelor le făcea cămăşile să fluture ca nişte drapele. 

— A naibii dimineaţă, nu? Ce s-a întâmplat cu Harry? Falk îşi făcu mâna pâlnie la urechea 
lui Bo şi urlă: 

— Te-am căutat acasă. Endler a avut dreptate. Paco vrea să ne întâlnim. 

— La Miami? Strigă Bo. Falk dădu din cap. 

— O să stau în aceeaşi păducherniţă ca pe vremuri. Bo băgă mâna în buzunar şi scoase din 
portofel o carte de vizită care aproape îi zbură din mână în curentul motoarelor. 

— Sună-l pe tipul ăsta imediat cum ajungi în State, zbieră el. Parcă vorbeau într-un tunel 
de vânt. 

— De la un telefon cu fise. 

Cartea de vizită avea o funcţie şi un număr de la Departamentul de Stat, dar Falk nu 
recunoscu numele. Prima lui reacție a fost indignarea. 

— Credeam că numai tu şi Endler eraţi la curent cu asta. La câți le-ai mai spus? 

— Nu ştie detalii, doar că faci parte din joc. Nu pot conduce lucrurile de-aici. 

— Iar Endler nu se poate deranja să-şi murdărească mâinile? 

— Nu-i vorba de aşa ceva, crede-mă. Sună-l. Fii cât de vag vrei, dar sună-l. Credeam că 
tu, dintre toţi, o să înţelegi tămbălăul după tot ce s-a întâmplat în dimineaţa asta. 

— Alte arestări? 

— Despre ce naiba vorbeşti? 

Bo îl privi fix, cu părul fluturându-i nebuneşte, în timp ce urletul motoarelor deveni 
asurzitor. Cel mai apropiat MP făcu un pas înainte şi-l bătu pe Bo pe umăr. 

— Isuse, n-ai auzit? 

— Ce să aud? 

— Pam. A fost arestată. 

Falk simţi că stomacul i se prăbuşeşte la picioare. Zgomotul şi curentul de aer se 
transformară într-un țiuit continuu. Polițistul militar îl trase pe Bo de mânecă şi îi strigă lui 
Falk: 

— Domnule, trebuie să vă îmbarcaţi. Trebuie să luăm scara. E vremea ca prietenul 
dumneavoastră să plece de pe pistă. 

Bo făcu un pas înapoi, dar Falk rămase pe loc, prea uluit că să se poată mişca. Se simțea 
ca un taur în arenă care tocmai primise o lovitură de spadă între umeri. Feţe necunoscute se 
zgâiau la el din spatele hublourilor mici ale avionului. Toată lumea asista la implozia lui, în 
timp ce motoarele urlau ca o mulţime însetată de sânge. 

— De ce? Mai strigă el, dar Bo fie nu-l auzi, fie nu ştia, aşa că se mulțumi să dea din cap. 

— În avion, domnule. Acum! 

Falk se întoarse fără să mai spună un cuvânt şi, în timp ce polițistul îl împingea de la 
spate, nu ştia dacă trebuie să fie turbat sau să se simtă trădat. Le acceptă pe amândouă şi un 
nod de mânie neputincioasă îi explodă la baza gâtului. 

— Ajunge, fir-ar să fie! Ia-ti mâinile împuţite de pe mine! 

Se împletici pe trepte, cu polițistul pe urmele lui. Când ajunse sus, se întoarse. 

— Gata, mă duc! 

Văzându-1 expresia, polițistul se retrase. O stewardesă îngrUorată ieşi din avion, îl apucă 
uşor de braţ şi îl conduse înăuntru, închizând uşa după ei. Zgomotul se stinse brusc, iar Falk 
rămase şocat la capătul culoarului. Toate capetele erau întoarse spre el, toţi se întrebau ce 
naiba însemna agitația asta. 

Începură să ruleze în aceeași clipă în care îşi prinse centura de siguranță. Apoi alt gând 
declanşa o nouă izbucnire de furie. Nu era de mirare că Trabert voia să-l vadă plecat. Aşa 
puteau să-i aresteze prietena fără să se teamă de proteste, s-o țină sub un tir de întrebări tot 
weekendul fără să rişte vreun amestec din afară. În ultimele douăzeci şi patru de ore, doi 
dintre cei trei oameni care îi erau cei mai apropiați la Gitmo - era ciudat, dar adevărat că unul 
dintre ei era un deținut fuseseră scoşi din raza lui de acțiune, unul înhățat de Agenţie, celălalt 


PAGINA 117 


PRIZONIERUL DIN GUANTANAMO 


spre o destinaţie necunoscută. 

Apoi mai era şi Bo, care putea să mintă sau nu în legătură cu păstrarea secretului legăturii 
lui Falk cu Havana. Să uită din nou la cartea de vizită şi citi titulatura aparent benignă: 
„Asistent special al Subsecretarului”. El şi câţi alţii? Câte dosare aveau numele lui pe copertă 
şi cât de mult circulaseră până acum? 

Avionul acceleră, apoi îşi ridică botul şi se desprinse de pistă. La două rânduri mai în 
spate, un bebeluş începu să plângă. Noi doi, puştiule. Aruncă o privire pe fereastră, să prindă 
o ultimă panoramă a bazei, în timp ce avionul vira deasupra mării strălucitoare. Se întrebă 
dacă va revedea vreodată locul acesta. Dacă ar fi fost pus în faţa acestei perspective acum 
câteva zile, ar fi spus „Ducă-se dracului!" şi ar fi deschis o cutie de bere rece. Acum i se 
părea cel mai important lucru din lume să se întoarcă cumva, bine-venit sau nu. 

CAPITOLUL ȘAPTEESPREZECE 


Falk se simți observat şi pândit încă din prima clipă. Îşi verifică flancurile în timp ce se 
strecură prin mulțimea care aştepta lângă terminalul marinei. Apoi prinse un autobuz-navetă 
al bazei până la poarta Yorktown de pe Autostrada 17, unde aranjase să-l aştepte o maşină 
închiriată. 

Aproape fără pauză, o luă drept către 1-95, spre sud. Dar, odată ce ieşi la drum deschis, îşi 
dădu seama cât era de tulburat şi se opri la prima ieşire, unde rămase un sfert de oră în 
parcarea unui magazin pe care pronia cerească i-l scosese în cale, sorbind dintr-o cafea arsă şi 
mestecând o gogoaşă râncedă. 

Între şocul arestării lui Pam şi neliniştea lui în privinţa viitorului, se simţea ca un fugar 
care şi-a ieşit din ritm, ca un magician lipsit de recuzită. Toată viaţa păstrase un refugiu la 
îndemână, fie că era bibliotecă din scânduri de pe Deer Island, un colțişor de pădure acoperit 
cu muşchi sau un bar liniştit în Washington, lângă linia de metrou, un loc întunecat şi 
mucegăit în care nu intrau oameni de la Birou, nici lobbyşti sau conțopişti din administrație. 
La Gitmo avea relativa libertate a golfului. Aici, nici măcar milele de teren plat şi deschis şi 
nici miile de maşini care treceau nu-l puteau convinge că se pierduse complet în peisaj. Se 
simţea expus la fiecare pas. 

Cât despre Pam, unde naiba ar fi putut s-o ducă? Într-o celulă la Gitmo? Sau era deja pe 
drum, într-un charter, către o închisoare a Marinei din Norfolk sau Carolina de Sud? Poate că 
îi limitaseră mişcările prin arest la domiciliu. Bo spusese „arestată”, nu „acuzată”. Era o 
diferenţă de care se putea agăța, singura speranţă care mai plutea între rămăşiţele 
naufragiului. 

Falk se întrebă cum ar fi abordat-o în calitate de anchetator, cunoscându-i atât de bine 
dorinţele şi slăbiciunile. Pam crescuse la o fermă, asumându-și rolul de pacificator între un 
tată sever şi o mamă plictisită. Constanta dintre atunci şi acum fusese chemarea datoriei sau, 
din punctul de vedere al lui Falk, ritualul ascultării. Stilul de viaţă itinerant al militarului era 
foarte solicitant, în schimb erai eliberat de multe dintre cele mai dure hotărâri pe care trebuie 
să le iei în viață. Dacă voiau să-i smulgă informaţii, le-ar fi obținut foarte uşor amenințându-i 
modul de viaţă. Spune-i că s-a zis cu cariera ei şi că-i retragi sprUinul singurei instituţii pe 
care se putea baza. Apoi arată-i cum necesităţile acesteia sunt identice cu ale ei şi fă apel la 
loialitate, la profunda ei nevoie de a face lucrurile aşa cum trebuie. 

Exact aceiaşi factori anulau aproape complet ipoteza că ea ar fi făcut ceva care să-i pună 
situația în pericol. Dar dacă, fără să vrea, ajunsese să comploteze cu un deţinut? Nici aşa ceva 
nu părea să intre în discuţie. Totuşi, dacă ar fi fost adevărat, însemna că reuşise să-i ducă de 
nas pe toţi - dar oare Falk nu tot asta făcuse, şi încă ani de zile? Poate că se potriveau şi în 
alte privinţe, pe care nici măcar nu şi le închipuia. 

Îşi aminti de conversaţia lor de la micul dejun, când ea îl avertizase în legătură cu povestea 
care circulă în bază. Falk fusese atât de ocupat cu altele, încât abia se mai gândise la ea - un 
sirian care îndrugase ceva despre un fost soldat şi cubanezi. Imposibil, şi totuşi era aici un 
crâmpei de adevăr pe care un deţinut arab îl smulsese, într-un fel sau altul, din propria lui 
viață. 

Poate că voiau să scoată de la ea doar informaţii, secrete pe care, în alte condiţii, ar fi 
refuzat să le dezvăluie. Despre el? Despre Boustani? Despre interogatoriile ei? 

Falk răsuci cheia în contact, dar mai rămase acolo o vreme. Îşi scoase portofelul şi pescui 
din el cartea de vizită pe care i-o dăduse Bo când se aflau pe pistă. Chris Morrow. Un 
necunoscut. Acesta fusese întotdeauna cel mai cumplit coşmar al lui în legătură cu 
aranjamentul cu Endler şi Bo - că vor afla şi alţii. Sau Bo spusese adevărul, iar colegul lui, 
Morrow, chiar nu cunoştea detaliile. Singura cale de a afla era să-i dea telefon, cum insistase 

Bo, aşa că opri din nou motorul şi se duse la telefonul public din colțul parcării. 

Sună cu taxă inversă, iar Morrow ridică receptorul încă de la primul apel. Avea o voce 
tânără - cel mult douăzeci şi cinci de ani, ghici Falk, simțindu-se insultat. Entuziastul „îmi 
pare bine să vă cunosc" al lui Morrow îl făcea să sune exact ca un tip care ar discuta aşa ceva 
la masa de prânz. 

— Vă aşteptam, spuse. Bo a spus că o să sunaţi. Bo. Ca şi cum erau prieteni de ani de zile. 

— Al vorbit cu el? 

— Am primit un e-mail. Tot ce ştiu este că trebuie să primiţi o escortă imediat cum 
ajungeţi la Miami. Şeful se ocupă de restul aranjamentelor. 

— Endler? 

— Afirmativ. 

— Bo a spus ceva despre Pam? 

— Pam? Ar fi trebuit? 

— Cred că nu. Data viitoare când mai vorbeşti cu el, spune-i că am întrebat. 

— P.A.M.? Ca sprayul de bucătărie? Isuse. 

— Da. 

— Aşa o să fac. Şi, hm, a mai zis să vă întreb de ultimele noutăți. Dacă ați stabilit deja 
întâlnirea. 

— Întâlnirea cu cine? 

— N-a spus. 

— Bine. Sunt în Florida. Cred că ajung la Miami în şase, şapte ore. Mă îndoiesc că o să 
mai aflu ceva până atunci. 

— A pomenit ceva şi despre un motel păduchios unde ar trebui să staţi. 

— Corect. 

— Cum îl zice? 

— O să revin. 

— Vreun număr de telefon? 

— Cum am spus, te sun mai târziu. Încă ceva. 

— Da? 

— Data viitoare vreau să vorbesc cu Endler. El, sau nimeni altcineva. 

— O să-i transmit. 

Înainte să bage în marşarier, Falk începu să-și facă grUi în legătură cu magina de închiriat. 
Făcuse rezervarea încă de ieri, ceea ce însemna o grămadă de timp în care cineva să fi instalat 
un microfon sau un dispozitiv de urmărire. O idee cam ciudată, poate, dar convorbirea cu 
Morrow îi dăduse destul de gândit încât să verifice pe hartă unde se afla cel mai apropiat 
birou Hertz. Când văzu că era doar la zece mile, întoarse maşina spre nord. Un mic ocol, cât 
să ceară o maşină nouă şi să stea cu ochii pe funcționar ca să fie sigur că nu era nimic 
necurat. 

Precauţia îl costă patruzeci de minute, iar funcţionarul se uită la el ca şi cum ar fi fost sărit 
de pe fix. Până când porni iar către sud, spre Miami, îşi recâştigase măcar o aparenţă de 
linişte. Poate că avea nevoie doar să intre în acţiune, indiferent cât de neânsemnată. Gitmo 
avea un fel special de a înăbuşi asemenea impulsuri, dar aici, pe continent, trebuia să 
gândească altfel. 

În ciuda numelui, Mar Azul Motor Court era departe de ocean. Nu se schimbase absolut 
deloc, cu excepţia faptului că acum camerele costau cu treizeci de dolari mai mult. Altfel, 
aceiaşi pereți pătaţi de igrasie, acelaşi miros stătut de fum de țigară şi aceleaşi perdele de 
plastic la duş. Erau până şi aceiaşi gândăcei de palmier pitic - denumirea utilizată de Camera 
de Comerţ din Florida pentru gândacii de bucătărie - care alergau la adăpost când aprindea 
lumina din baie. 

Nici nu apucase să tragă fermoarul genţii de voiaj când sună telefonul. Dacă era Morrow 


PAGINA 120 


PRIZONIERUL DIN GUANTANAMO 


sau Endler, avea să explodeze ca o bombă. Auzi în schimb o voce răguşită, cu accent cubanez 
- până aici, nimic neobişnuit dar care, categoric, nu era a lui Paco. Şi-ar fi dat seama, chiar 
după atâta timp. 

— Domnul Falk? 

— La telefon. 

— Mâine. Douăsprezece şi jumătate. Ai un creion? 

— Şi un carnet. 

— Cafe Casa Luna, pe Northeast First numărul 100. E în centru. Aşază-te la o masă afară. 
Să ai o pungă Walgreens cu o sticlă de apă în ea. Dacă mai sunt şi alţii cu tine, chiar dacă nu 
stau la aceeaşi masă, pune punga sub masă. Dacă nu eşti însoţit, pune sticla pe masă. Uite 
ce-o să porți: blugi, o cămaşă albă Oxford cu mânecile suflecate, ochelari de soare şi o şapcă 
bleumarin Miami Dolphins. N-o să-ţi fie greu să găseşti una. 

După cum n-o să-i fie greu să cumpere nici restul garderobei. Cu excepţia şepcii, era exact 
ceea ce purta acum. Se întinse către fereastră şi dădu la o parte perdeaua, să verifice parcarea. 
Nimeni la vedere cu vreun celular în mână, nimeni în cabina telefonică. Maşina lui era 
singura din parcare. 

— Altceva? 

— Vino singur sau pune punga sub masă. Altfel întâlnirea cade. 

După ce închise, Falk găsi locul pe hartă, apoi ieşi să facă o plimbare, luându-şi servieta ca 
măsură de precauţie. Înainte să-şi dea bine seama ce face, era deja în drum spre Mica Havană, 
exact ca pe vremuri. Se opri la următorul telefon public şi formă numărul lui Morrow. 

Îi răspunse Endler. 

— Ce s-a întâmplat cu curierul? 

— [a-o mai uşor, Falk. El nu ştie nimic. Doar ne-a uşurat treaba. 

— Oricine ştie cum mă cheamă ştie ceva despre mine. M-am înţeles pentru mâine, la 
douăsprezece şi jumătate, în treacăt fie spus. Afaceri la masa de prânz. 

— Paco? 

— Aşa a spus Harry. Altcineva a dat telefon. 

— Ai şi o adresă? 

— O cafenea din centru, Casa Luna, pe Northeast First. O stradă la nord de Flagler. 

— Am înţeles. 

— N-am de gând să port microfon. 

— Nici nu-ţi cere cineva. E primul lucru pe care-l verifică. 

— Au mai spus şi fără chibiţi. 

— Sigur c-au spus. Care-i semnalul că totul e în regulă? 

— O sticlă de apă într-o pungă Walgreens pusă pe masă. Sub masă, dacă nu sunt singur. 
Mi-a zis că pleacă dacă văd vreun străin. 

— Ceea ce înseamnă că o să fim extrem de atenți. Nici măcar tu n-o să ştii că suntem 
acolo. Altceva? 

— Există şi un cod de îmbrăcăminte. Blugi şi o cămaşă Oxford albă, cu mânecile 
suflecate, plus o şapcă Dolphins. 

— i-au spus până şi cu ce să te îmbraci? Endler chicoti, râsul patrician reținut al unui 
invitat la un cocktail de clasă. Dacă n-aş şti mai bine, aş zice că a uitat cum arăţi. Poate că 
nu-i atât de bun pe cât am crezut. 

— Vorbeşti ca şi cum ai şti totul despre el. 

— Am auzit o grămadă de chestii de-a lungul anilor, dar nimeni n-a reuşit să facă rost de 
numele, adresa sau fotografia lui. De fiecare dată când instalăm o pândă la o cutie poştală, nu 
se mai apropie de ea. E prudent, e bun şi e un lup singuratic înrăit. Acum e singura noastră 
şansă să-i spargem acoperirea. 

— Sau s-o spargeţi pe-a mea. 

— Din cauza asta mă simt atât de sfâşiat. Aş vrea foarte mult să pun mâna pe broscoiul 
ăsta - aşa li se spune agenților autonomi ca Paco. Las ranas del arbol, broaştele de copac. Dar 
în acelaşi timp vreau să te protejez şi, evident, mi-ar plăcea să ştiu ce ţi-a pregătit. Încă ceva: 
avem un pachet pentru tine. Un telefon celular care oricum o să-ţi prindă bine. Faci economie 
de fise. 

— Rămân la telefoanele publice. 

— Nu trebuie să-l foloseşti şi nici măcar să-i dai drumul. Doar să-l ai mereu în buzunar. 

— Un dispozitiv de urmărire? 

— În caz că e mai istet decât îl credem. Unde facem livrarea? Tot la motelul Fără-Nume? 

Falk ezită puțin, dar îşi imagină că oricum aveau să fie pe urmele lui abia mâine. Şi, dacă 
obțineau ce voiau, poate că aşa se va încheia şi afacerea, un final aşteptat. 

— Motelul se cheamă Mar Azul. 

— Văd că trăieşti pe picior mare. Numărul? 

— Doisprezece. 

— Vine într-o cutie de pizza. Sper că-ți place cu pepperoni. 

— Să nu cumva să-i pui pe băieţii de la Birou să facă livrarea sau să stea cu ochii pe mine 
mâine. Cunosc jumătate din serviciul de teren de la Miami. 

— Avem propriile noastre resurse. 

— Ale voastre sau ale Agenţiei? 

— Eu aş trece peste detalii, Falk. Nu trebuie decât să fii prezent mâine. Şi adu telefonul cu 
tine. Dacă ne iese, pentru tine va fi ultima reprezentaţie. Cred că o să-ți placă. 

— Eufemismul anului. 

Falk se întoarse în cameră, iar pizza veni, rece, după douăzeci de minute. Băiatul avea cam 
douăzeci şi cinci de ani, o uniformă albastru cu roşu de la Domino 's şi o faţă pe care Falk, 
slavă Domnului, nu o recunoscu. Telefonul era într-o pungă de plastic închisă cu bandă 
adezivă. Era destul de flămând să mănânce imediat câteva felii, apoi plecă după şapcă şi o 
găsi destul de uşor, într-adevăr. Apoi conduse în sus pe Căile Ocho şi se opri să ia deşertul la 
Versailles. Pereţii din oglinzi ai localului erau la fel de țipători cum şi-i amintea şi peste tot în 
jur se auzea numai flecăreală în spaniolă, în timp ce gusta din flan’! , studie sala, 
aşteptându-se să-l vadă pe Paco la pândă într-un colț. În actuala lui stare de spirit, Falk n-ar fi 
fost deloc surprins să vadă capul ras şi faţa arsă de soare a eului său mai tânăr aşezat la altă 
masă - exploratorul avid, cu o mie de întrebări, dar care, în clipa crucială, se dovedeau toate 
nepotrivite. lar acum Paco era pe cale să-l momească din nou. Poate că de data asta îl va trage 
şi pe pescar împreună cu el în adâncuri. 

Se întoarse la motel în amurg, simțind că are nevoie să bea ceva. Rupse banda de hârtie a 
unui pahar de la motel, apoi umplu o găletuşă de plastic cu gheaţă de la o maşină bâzâitoare 
de pe aleea pavată cu zgură. Minibarul din cameră era ticsit, aşa că porni la drum cu un gin 
tonic. Cu excepţia unei beri ocazionale, Falk evita în general să bea singur. Fusese de prea 
multe ori martor la aşa ceva încă din fragedă copilărie. După ce termină ginul, iar apoi un 
bourbon şi prima jumătate dintr-un scotch, începu să bănuiască unde îl duseseră pe tatăl lui 
toate acele şedinţe de izolare lângă soba cu lemne. La un moment dat, se gândi, rezemat de o 
pernă, singurul loc în care mai poţi să te ascunzi este înăuntrul tău. Te străduieşti să ajungi cât 
mai adânc înăuntru, înghițitură cu înghițitură. 

Se întinse după telecomandă care era prinsă cu şuruburi de un tambur instalat pe noptieră, 
la fel ca în toate hotelurile ieftine. După ce schimbă câteva canale - nimic nou despre alte 
arestări la Gitmo, slavă Domnului, nici în titluri, nici în benzile de ştiri - închise televizorul. 
Apoi duse restul de băutură la chiuveta din baie şi o vărsă, într-un zăngănit de cuburi de 


31 Flan, desert servit în Spania, Portugalia, America Latină şi SUA, foarte asemănător cu crema caramel. 

gheaţă. La urma urmelor, nu exista nici un refugiu. Nimic, doar confuzie şi grUi. Era timpul 
să doarmă puţin, chinuit sau nu. Ne vedem în vis, Paco. 

Dar ultimele sale gânduri conştiente au fost legate de Pam. Curaj, îi spuse. Şi somn uşor, 
oriunde te-ai afla. Spera că era undeva unde măcar stingeau lumina. 

CAPITOLUL OPIESPREZECE 


Se trezi la şapte, tot după ora de la Gitmo, chiar dacă răsuflarea stătută şi durerea de 
cap îi amintiră imediat cât de lipsită de energie fusese gândirea de tip OPSEC seara trecută. 
Se târî la duş, unde un gândac mare, maro, cobori repede în gaura de scurgere când trase 
perdeaua. 

În timpul nopții cineva băgase pe sub uşă un fluturaş de reclamă pentru altă pizzerie. Falk 
era gata să-l arunce când observă ce era scris de mână în partea de jos: „Fără telefon. Prea 
riscant". 

Poftim. Se întrebă dacă nu era cumva o şmecherie să-i afle adresa. Probabil că îl 
supravegheaseră non-stop de când ajunsese. Trase bine draperiile. 

Înainte de micul dejun răsfoi ziarele, căutând ştiri despre Pam, dar nu găsi nimic. 
Presupuse că era un semn bun. Canalele de ştiri prin cablu erau din nou pline de noutăți 
despre Boustani. Fox se referea deja la el ca la „translatorul trădător”. Se întrebă ce ar spune 
despre un agent FBI care de ani de zile avea legături cu spionajul cubanez. 

Cum avea mare nevoie de cafea, se îndreptă spre Mica Havană, visând o ceaşcă dublă de 
cafe cubano foarte dulce şi o tostada înecată în grăsime. Locul abia se trezea, traficul se 
îndesea treptat, iar canicula era încă departe. Magazinele de muzică erau tăcute. Fără ritmul 
de salsa atmosfera dominantă era de viață în stare de suspendare. 

Dezbătu în forul lui interior ideea altui circuit prin cartier, dar orice urmă de nostalgie se 
risipise seara trecută, aşa că se întoarse la motel. Până la momentul de control mai erau peste 
două ore, iar până la întâlnire încă o oră şi jumătate. Ziua părea să se mişte într-un ritm 
agonizant de lent, aşa că mai bine lucra câte ceva. 

Deschizându-şi servieta, dădu peste scrisorile lui Ludwig. De aici - sau mai bine de la un 
telefon public îi putea suna pe colegul şi pe soția lui Ludwig. Dacă unul dintre ei era gură 
spartă, nimeni de la Gitmo n-ar fi câştigat nimic. Iar dacă Van Meter şi ceilalți aveau să-i 
pună toți prietenii sub lacăt, lui Falk nu putea să-i strice puţin braconaj de răzbunare, mai ales 
dacă îl ajută să-şi omoare timpul. Se întoarse la telefonul public de pe stradă. 

N-avea nici un rost să sune la Farmers Federal într-o sâmbătă, aşa că obținu de la 
informaţii numărul de acasă al lui Ed Sample. Răspunse soţia. Falk se prezentă în calitate de 
agent special de la FBI, iar ea îi spuse, prudent, să revină la unsprezece. 

Doris Ludwig răspunse abia la al treilea semnal, furioasă la început, dar se mai linişti puţin 
când auzi că el se ocupa încă de problemă. 

— Era şi timpul, mă bucur că s-au răzgândit. 

— Răzgândit? 

— Mie mi-au spus că au închis cazul. „înec accidental" sau altă aiureală de genul ăsta. Ca 
şi cum s-ar fi dus să înoate noaptea. 

— Cineva trebuie să fi făcut o confuzie. Cine v-a spus asta? 

— Cum aţi zis că vă cheamă? Acum şi ea era prudentă. 

— Revere Falk. Agent special. Dacă vreţi să mă verificați, am vreo zece numere diferite 
la care puteţi suna, atât la Washington, cât şi la Guantanamo. 

Dar te rog, te rog să n-o faci, îşi spuse. 

— Sună ca şi cum n-aţi prea şti pe ce lume sunteţi, băieți. Unul sună să spună că are grUă 
de tot. Măturat sub covor, dacă mă întrebi pe mine. Mă bucură că cineva a revenit la 
bunul-simţ. 

— Primul telefon a fost de la...? 

— Un oarecare căpitan Van Meter. Rece şi grosolan, date fiind împrejurările. Au rămas 
doi copii şi o văduvă, iar el nu voia să vorbească decât despre protocol şi măsurile care se 
impun. Avea câte o scuză oficială pentru tot. 

— Dar v-a spus că a închis cazul? 

— Voi nu vorbiţi unul cu altul? 

— Nu întotdeauna, oricât de stupid pare. El reprezintă armata, eu Ministerul de Justiţie. 
Uneori ne mai încrucişăm pe drum. 

În orice caz, asta avea de gând să-i spună lui Van Meter dacă apăreau întrebări. Îl putea 
trage pe sfoară în privinţa datei şi orei apelului, măcar pentru o vreme. 

— Dacă l-ai fi cunoscut pe Earl, ai fi ştiut că pentru el ar fi fost o nebunie să se ducă să 
înoate în mUlocul nopții. 

— Nu ştia să înoate? 

— Ba da. Nu-i era frică de apă, zise ea pe un ton cam defensiv. Stai puţin. 

Falk auzi ţipetele unui copil, apoi receptorul trântit pe masă. Într-o dimineaţă de sâmbătă, 
în Vestul MUlociu, era probabil în bucătărie. O auzi strigând la fiica ei, cea căreia în 
scrisoare îi era dor de tăticu. 

— Misty, las-o Jos înainte s-o spargi! Acum! După ton, Falk ar fi pus pariu că Misty o 
ascultase imediat. Îi trecu prin minte că Ludwig poate nu regretase prea mult mica lui vacanţă 
în Cuba. Fusese concentrat tocmai când vremea începuse să se răcească, lăsase în urmă o 
slujbă de la nouă la cinci, un sugar şi o nevastă care părea să ştie cum să-i ţină pe cei din jur 
în lesă. Sau poate că ea avea doar o zi proastă, ca atâtea altele multele. Da, probabil că ai 
multe aşa când tocmai ai aflat că bărbatul tău s-a înecat în timp ce păzea nişte țicniți la peste 
o mie de mile de casă. 

— Unde rămăsesem? 

— Spuneaţi că nu-i era frică de apă. 

— Corect. Ştia să înoate. De obicei, în piscină. Câteodată, chiar în lacul de lângă oraş. E 
adevărat că oceanul îi făcea pielea de găină. Şi Lacul Michigan. Orice loc de unde nu putea 
vedea malul celălalt. Îl speriau mai ales curenţii submarini. Uite de ce povestea cu baia în 
mare noaptea mi se pare incredibilă. 

Sau suicidara. Falk se gândi din nou la scrisoarea suspectă de la bancă. 

— Cine mai ştie asta? Cu cine aş mai putea vorbi, cineva care îl cunoştea destul de bine? 

— Mai e fratele meu, Bob. Bob Torrance. Au fost prieteni dinainte să ne căsătorim. Spune 
că nu-i vine să creadă că armata nu face mai mult. Nici mie, de altfel. 

Îşi aminti de Bob din scrisoare, tipul care întrebase cum e pescuitul în Caraibe. 

— Aveţi numărul lui? 

Ea i-l dictă rapid, apoi îi puse o întrebare: 

— Înmormântarea e peste două zile. Vii şi dumneata? 

— Mi-e teamă că nu, îi răspunse, auzind la capătul celălalt un oftat de exasperare. Pe cine 
trimite armata? 

— O gardă de onoare. Câţiva tipi care să-şi descarce puştile în aer. Comandantul lui vine 
cu avionul din Cuba, dar toți ceilalți trebuie să rămână la Gitmo. Am auzit că au făcut o 
slujbă de pomenire pentru el, pe plajă. 

Pentru Falk era o noutate, ceea ce îl făcu să se simtă caraghios. 

— Te rog, ocupă-te în continuare de asta, spuse ea. Şi anunţă-mă dacă mai afli ceva. 

— Sigur. Încă o pauză. Aş mai avea o ultimă întrebare. 

— Dă-i drumul. 

Scurt, ca şi cum ar fi ghicit-o deja. 

— S-a întâmplat ceva - acasă, la bancă, la Gitmo, oriunde - care l-ar fi putut împinge să 
facă gestul ăsta? 

— Doamne, eşti exact ca primul. Sunteţi toţi la fel, nu? Afurisita de armată şi toți ceilalți. 
Arătaţi cu degetul spre oricine altcineva, nu spre voi. 

— Nu, doamnă. Nu-i vorba de aşa ceva. Noi doar... Clic. 

Cu greu ar fi putut-o condamna. Încă unul dintre indivizii bănuitori care sugerau că soţul 

ei a vrut să scape de lumea asta - şi, în consecinţă, de ea şi de copii. Bineânţeles, ea se agăța 
şi de un pai. 

Falk sună la fratele ei, dar îi răspunse un robot. Mai avea timp până să-i telefoneze din nou 
lui Ed Sample, aşa că porni pe stradă după încă o gură de cafea, apoi îşi plăti nota la motel. 
Era deja îmbrăcat în uniforma obligatorie a zilei - blugi şi cămaşă albă - şi aruncase şapca cu 
emblema Dolphins pe scaunul din față al maşinii. Aruncase şi telefonul mobil. 

Începu să-şi croiască drum spre centru şi curând văzu un magazin Walgreen, aşa că opri să 
cumpere pungă şi o sticlă de apă. Apoi aşteptă în maşină până când ceasul de pe bord ajunse 
la 11.00 şi îl sună pe Ed Sample de la un telefon din fața magazinului. De data asta îi 
răspunse chiar Ed. 

— Domnule Sample, presupun că ați aflat de moartea căpitanului Ludwig în Cuba. 

— Da, domnule. Am fost şocaţi. Banca noastră e ca o familie. Bineânţeles, nu suntem o 
corporație, ci doar o companie locală. Am fost o bancă de tip familial până când ne-a 
achiziționat Farmers Federal. 

— Şi când s-a întâmplat asta? 

— Cam acum un an şi jumătate. Earl a fost unul dintre puținii directori locali pe care i-au 
păstrat şi i-au promovat, mai ales pentru că s-ar fi răsculat clienţii dacă n-ar fi făcut-o. 

La fel ca vechea Building and Loan din It’s a Wonderful Life ”, se gândi Falk, deşi îi 
venea greu să şi-l închipuie pe George Bailey aprobând un transfer telegrafic în Insulele 
Cayman. Se întrebă dacă Sample avea să abordeze subiectul fără să fie strâns cu uşa. 

— A păstrat contactul cu banca în timpul mobilizării? 

— Cât de strâns putea. Voia să vadă totalurile lunare, să fie la curent cu orice problemă 
specială. 

— Altceva? 

— O, nu prea ştiu. Una-alta. Cred că ar trebui să cunoaşteţi treburile astea ca să le 
înțelegeți. 

— „Una-alta" înseamnă şi tranzacții în alte țări? De exemplu transferuri telegrafice? 

De la capătul celălalt al firului se auzi un oftat. 

— Uite ce-i, domnule... Cum aţi spus că vă numiţi? Falk auzi foşnet de hârtie. 

— Revere Falk. De la FBI. 

Repetă litania cu telefoanele de verificare pe care i-o servise lui Doris Ludwig. Nimeni nu 
se arătase dispus să-i accepte ofertă şi Sample nu făcu nici el excepţie. 

— Să simplificăm, spuse Falk. Am să-ţi citesc câteva rânduri din ultima ta scrisoare către 
el şi sunt gata să pariez că ai fost la fel de curios ca mine în legătură cu aceste tranzacții. 

Sample făcu o pauză, punând în balanţă reputația băncii cu loialitatea faţă de fostul lui şef. 

— E cumva o anchetă oficială? 

— Băncile nu sunt domeniul meu, domnule Sample. Se ocupă de ele Ministerul de Finanţe 
sau alţii de la FBI. Dacă te va căuta cineva în această chestiune - şi nu spun că aşa o să fie - 
cel mai probabil va fi un procuror-adjunct. Numai că eu n-o să le spun nimic, dacă asta te 
întrebi. 

Sample lăsă să-i scape alt oftat, probabil de uşurare. 

— Cel mai mult m-a surprins suma. Vreau să spun, chiar două milioane? Aici e mai mult 
decât realizăm noi în câteva luni. 

— Mda, e cam mult, aşa e. 

— Mai ales în condiţiile astea. 

— Adică? 

— Credeam că ştiţi. 


It's a Wonderful Life (O, ce viaţă minunată), film american din 1946, în regia lui Frank Capra, cu James Stewart şi Donna 
Reed în rolurile principale, nominalizat la cinci premii Oscar. 

— Numai ce spui în scrisoare. Cea din ultima joi. 

— A fost doar maniera mea de a-mi manifesta dezaprobarea în cei mai prietenești termeni, 
dar fără să fiu prea precis. Mi-a dat de înţeles că uneori i se deschidea corespondenţa. 

— Aşa că-ți acopereai fundul? 

— Cred că poţi să spui şi aşa. Povestea asta a apărut din senin. Fără vreun telefon, fără 
vreo scrisoare. Doar un formular de transfer pe fax, urmat de o scrisoare semnată de el pe 
hârtie cu antetul băncii, prin care ne dădea verde să acționăm. 

— Avea hârtie cu antet? 

— Trebuie să fi avut, pentru că a trimis-o. La trei zile după ce veneau banii, voia să 
expedieze toată suma înapoi, la First Bank din Georgetown, în Insulele Cayman. Tot pe baza 
unei aprobări semnate de el. 

Orice bancher ştie că Insulele Cayman sunt capitala mondială a banilor murdari. 

— ŞI când trebuia să se întâmple asta? 

— Vineri, acum o săptămână, a doua zi după ce am trimis scrisoarea. Înțelegi de ce eram 
puţin furios. Nu prea merita efortul său riscul pentru numai trei zile de dobândă. 

— Doar dacă nu avea de gând să transforme asta în domeniul lui principal de activitate. 

— Earl Ludwig? Se vede că nu l-ai cunoscut. 

— Era drept ca bradul? 

— Ultimul lucru pe care l-ai fi putut spune despre Earl era că ar fi mână spartă. Avea 
insomnii când dobânzile ipotecare săreau cu o optime de punct. În sus sau în jos. Cum apărea 
ceva cât de cât riscant, punea mâna pe telefon să mai ceară o părere de sus. Asta-i unul dintre 
motivele pentru care era simpatizat. Popularitatea locală atârna şi ea greu, dar ei ştiau bine că 
nu s-ar fi jucat cu banii lor nici măcar pentru cineva care i-ar fi fost ca un frate. 

— Aţi mai făcut vreodată afaceri cu banca aia peruviană? Cum se numea? 

— Conquistador Nacional. N-am auzit niciodată de ea. Alt motiv pentru care voiam să 
primesc un răspuns de la Earl. Numai că următoarea veste a fost că murise. 

— Aveţi vreo ipoteză referitoare la intențiile lui? 

— În cazul oricui altcuiva, m-aş fi gândit la chestiile obişnuite. O femeie. Droguri. Dar 
Earl? Nici vorbă. Şi a fost în Cuba tot timpul. Practic la capătul pământului, judecând după 
ce-mi spune - scuze, spunea - despre locul ăla. Părea ultimul loc din lume în care puteai intra 
într-o belea ca asta. 

— Mai exact, ce anume v-a spus despre Gitmo? 

— Păi, ştiţi. Cald. Ciudat. Şopârle mari. Toată lumea suferă de singurătate. Unii din 
unitatea lui beau prea mult. Muncă patriotică şi mult spirit de şcoală, dar după câteva 
săptămâni toți se gândeau că e o porcărie. Spunea că arabii le aruncau tot felul de chestii în 
cap, dar că unii dintre ei nu erau deloc răi. Spunea şi că era în comandită. Cred că partea asta 
l-a surprins. 

— Ce vrei să spui cu „în comandită"? 

— Păi, e cam la fel cu momentul în care Farmers Federal ne-a cumpărat pe noi. Au luat o 
companie mică şi simpatică şi au transformat-o într-o birocrație cât încape. Fiecare cu 
propriile lui reguli şi proceduri şi cinci niveluri ierarhice deasupra, care îți suflă în ceafă şi 
aşteaptă rezultate. Cred că presiunea l-a luat prin surprindere. 

— Da, asta-i armata. O mare corporație în care toată lumea vrea să-şi țină fundul la 
adăpost. 

— Ca mine, nu? Acum mă întreb dacă n-ar fi trebuit să încerc să-l sun, să-i ofer un umăr 
pe care să-şi verse lacrimile. 

— Eu nu m-aş condamna atât. Cel mai bun lucru pe care l-ai putea face acum pentru el 
este să-mi spui tot ce îţi aminteşti sau mai auzi. Îi dădu adresa de e-mail. 

— Şi încă ceva. Am avut şi noi propriile noastre încurcături birocratice din cauza asta, 
după cum era de aşteptat. Trebuie să ştiu dacă te-a mai sunat cineva de la Gitmo în legătură 

cu asta. 

— Cu tranzacţia, vrei să spui? 

— Ea sau moartea sergentului Ludwig. 

— Nu. Eşti primul. Sincer, m-am gândit că dacă m-ar căuta cineva, ar fi aşa cum ai spus, 
vreun procuror care vrea să verifice banca. Un sfat, dacă se întâmplă aşa ceva? 

— N-am cum să te ajut aici. 

— Mi-am închipuit că o să spui asta. 

Acum Falk era mai curios ca niciodată şi îi rămăsese destul timp pentru încă un telefon. 
Mai bine de aici decât de la Gitmo, unde generalul ar fi putut să-i sufle în ceafă, fără a-l mai 
pune la socoteală pe Van Meter. Aruncă o privire în jurul parcării de la Walgreens, ca să fie 
sigur că nu era nimeni prea interesat de persoana lui. Apoi făcu o nouă încercare cu Bob 
Torrance, cumnatul. 

— Doris? 

— Nu, sunt Revere Falk, FBI. 

— Vorbeşti de lup... Tocmai m-a sunat să-mi spună că ai sunat-o, dar a trebuit să închidă. 
O problemă cu unul dintre copii. Să ştii că ai reuşit s-o scoţi bine din sărite. 

— Îmi pare rău să aud aşa ceva. Cred că şi-a făcut o idee greşită în privinţa scopului meu. 

— Asta i-am spus şi eu. l-am zis că trebuie să verificaţi fiecare pistă, chiar şi cele despre 
care ea nu vrea să audă. (Categoric, omul văzuse multe filme polițiste care măcar de data asta 
păreau să fi folosit la ceva.) Adevărul e că şi mie mi-a trecut prin cap ipoteza sinuciderii. 

— De ce? 

— Doar pentru că nimic altceva nu se potriveşte. Earl era un tip care se ţinea mereu de 
regulament, chiar şi când îi era greu. 

Spune chestia asta la Finanţe, se gândi Falk. 

— Când primea un ordin, îl execută. Cred că din cauza asta era mereu cam încordat. Un 
tip simpatic, altfel, dar poate că era vorba de mai mult decât ne dăm noi seama. Numai că, la 
naiba, să intri aşa în apă? Cred că Doris ţi-a spus deja despre Earl şi apă. 

— Mi-a spus că nu prea îi plăceau valurile. Sau orice apă mai mare. 

— Nici chiar lacul, dacă mergeam prea departe. Şi cu cât era barca mai mică, cu atât se 
înrăutățea situația. Abia reuşeam să-l conving să se suie în barca mea şi să ieşim la biban. 
Purta tot timpul o vestă de salvare. Nu-şi lua cu el nici măcar cheile şi portofelul. 

— Vrei să repeţi? 

— Cheile şi portofelul. Le lăsa pe mal, în caz că ne-am fi răsturnat. Trebuia să-l aştept 
câte zece minute până le ducea înapoi, la maşină. La început am luat-o ca pe o insultă. Mi-am 
închipuit că nu mă crede în stare să stăpânesc o barcă. Dar se simţea bine pe şalupa mea chiar 
şi pe Lacul Michigan. Aşa mi-am dat seama că de fapt mărimea bărcii îl speria. Într-o barcă 
pentru biban eşti aproape de suprafaţa apei. 

— Cât de mare e barca dumitale? 

— Una de nouă metri, cu o cabină. Cred că e o diferență. 

— Şi acolo îşi lua cheile şi portofelul? 

— Bineânţeles. Cum am spus, cu asta mare nu era nici o problemă. 

Au mai discutat o vreme - mai ales fleacuri despre oraş şi despre înmormântarea care urma 
-, dar Falk nu reuşea să scape de imaginea cheilor şi portofelului aşezate cu grUă în noaptea 
aceea pe plaja Windmill. 

Când închise, trecuse de prânz. Îşi trase pe cap şapca cu Dolphins şi se îndreptă spre 
centru. 

CAPITOLUL NOUISPREZECE 


Falk constată surprins că anumite porţiuni din centrul oraşului erau la fel de 
latinizate ca şi Mica Havană. Cafeneaua Casa Luna era înghesuită între o joyería şi o băcănie. 
Parcă într-un garaj supraetajat, la câteva străzi depărtare, apoi parcurse restul drumului pe Jos, 
trăgând nervos de timp până la douăsprezece şi jumătate. La momentul stabilit se aşeză la o 
masă liberă, sub o umbrelă Cinzano, scoase sticla de apă din punga Walgreens şi o puse pe 
masă. 

Aruncă o privire după o posibilă „umbră", dar nu observă nici un suspect care să iasă în 
evidență. În jur nu se vedea nici un angla deplasat - mă rog, cu excepţia lui - şi nimeni în 
vreun costum care să-i stea prost. Nici urmă de Paco. 

Un negustor de flori cu ochelari de soare şi pălărie de paie se apropie să-i arate un buchet 
de garoafe. Falk era pe punctul să-l gonească, închipuindu-şi că omul îl luase drept turist, 
când acesta îi spuse în şoaptă: 

— Te aşteaptă un mesaj la toaleta bărbaţilor. Lasă sticla de apă pe masă. Apoi, mult mai 
tare: Flores, señor? Pară la mujer? 

Falk clătină din cap şi se ridică de pe scaun, în timp ce vânzătorul se pierdu în mulțimea 
de pe trotuar. Toaleta bărbaţilor se afla pe un mic coridor, între cafenea şi joyeria. Lumina era 
stinsă, iar când Falk bâjbâi după comutator simți o mână care îi acoperi gura şi o ţeava de 
pistol înfiptă în spate. Învăţase la Birou câteva mişcări de apărare, dar rămase nemișcat. 

— O clipă, senor, îi spuse o voce la ureche. Eşti în perfectă siguranță. 

Broasca de la uşă clănțăni, apoi apăsarea armei dispăru. Falk se relaxă, dar când încercă să 
se întoarcă, o mână îl opri. 

— O să dureze doar o clipă, dar uită-te încolo. Goleşte-ţi buzunarele. 

Era în continuare întuneric beznă, cu excepţia genei de lumină care intra pe sub uşă. Locul 
mirosea ca una din pastilele acelea parfumate care se pun în pisoare. Singurele sunete erau 
picurul unui robinet şi fâsâitul propriilor sale haine când îşi scoase cheile, portofelul şi 
paşaportul. Apoi omul îl percheziţionă, cu mâini reci, fără urmă de transpiraţie. Îi pipăi 
cămaşa, îi verifică subțiorile, îl controlă repede între picioare şi apoi până Jos, pe dinăuntru şi 
pe dinafară, gâdilându-l puţin când ajunse la glezne. 

— Scoate-ţi pantofii. 

Falk şi-i scoase împingându-i cu degetele de la picioare. Nu recunoscuse vocea, dar în 
mod sigur nu era Paco. Auzi fâsâitul unei pungi de plastic pe care omul i-o puse în mână. 
După atingere, se părea că în ea erau haine. 

— Intră în cabină şi schimbă-te. Dă-mi hainele tale pe deasupra uşii. 

Falk îi dădu mai întâi şapca cu Dolphins. Ochii i se obişnuiseră deja cu întunericul şi acum 
avea o orientare generală. Aruncă o privire prin uşa întredeschisă a cabinei, către chiuvetă, 
sperând să surprindă măcar în treacăt o imagine reflectată, dar cineva scosese oglinda din 
şuruburi, în pungă era un şort, o guyabera largă şi o pereche de sandale. Îl auzi pe bărbat 
schimbându-se şi el, probabil în hainele lui Falk. Apoi auzi un țiuit, un scaner care-i verifica 
portofelul, cheile şi paşaportul, care în clipa următoare alunecă pe podea, în cabină. 

— Eu plec, spuse bărbatul. Când auzi că se închide uşa, numeri încet până la treizeci 
înainte să ieşi. Ia-o la dreapta, nu la stânga. O să te aştepte cineva, să fim siguri că nimereşti 
drumul. 

Lumină, cât se deschise şi se închise uşa. Falk clipi din cauza strălucirii puternice şi ieşi 
din cabină, apoi numără încet până la treizeci. Răsuci mânerul uşii şi ieşi pe coridor. O luă la 
dreapta, cum i se spusese, dar nu trebuia să-şi facă grUi că se rătăceşte, fiindcă vânzătorul de 
flori îşi făcu apariţia de undeva din stânga şi-l luă de braţ, trăgându-l către o uşă care dădea în 
bucătărie. 

O matahală de bucătar, într-un tricou alb ud de transpiraţie, îşi ridică privirea de la aragaz 
şi strigă furios ceva în spaniolă. 

— Sz, st. Un momento, îi răspunse vânzătorul de flori. 

Traversară repede bucătăria cu podea udă şi alunecoasă spre ieşirea din spate care dădea 
într-o alee îngustă perpendiculară pe strada Flagler. Ajuns iar pe stradă mare, Falk văzu o 
platformă înaltă, pe piloni din beton, la care urca o scară rulantă. Era metroul central. 
Vânzătorul de flori îi dădu un permis şi-i spuse la ureche, în timp ce urcau: 

— Spre sud. Primul tren, o singură stație. O să fii aşteptat. Dacă nu te urci sau nu te dai 
Jos, adio întâlnire. 

Călătoria lor cu scara rulantă era calculată la secundă. Un tren care mergea spre sud intră 
în stație exact când treceau de turnichet. Falk nu se aşeză, dar vânzătorul se aruncă pe un 
scaun liber. Falk văzu pe geam o femeie care fugea după tren, roşie la față. În cele din urmă 
femeia se opri şi înjură, în timp ce uşile se închideau şi trenul ieşea din staţie. Apoi o văzu 
scoțând un celular din poşetă. O „guvernantă" căreia îi dăduseră planurile peste cap, îşi spuse 
el, întrebându-se câte piese mai avea Endler pe tabla de şah. 

Trenul mergea îngrozitor de încet, dar o singură privire la strada de jos explica motivul 
acestei etape a călătoriei, înaintau în sens contrar circulației pe un singur fir şi, la fiecare 
semafor, înghesuiala de la ora prânzului se concretiza într-o stagnare completă. Haosul 
obişnuit al circulaţiei din Miami ajunsese la apogeu: pensionari amatori de soare îşi croiau 
drum centimetru cu centimetru în Cadillacuri cu numere de Connecticut sau Jersey, 
camionetele de livrare erau parcate în şiruri duble şi la fiecare colţ de stradă turiştii se holbau 
la hărți, funcţionarii zbierau în telefoanele mobile şi nou-veniţii de cine ştie unde - Haiti, 
Cuba şi aşa mai departe - încercau să-şi dea seama unde se află. 

Aşa, oricât de încet mergea, trenul depăşi uşor înghesuiala de jos, înclinându-se într-o 
curbă la dreapta şi înaintând de-a lungul bulevardului Biscayne, în direcția unui zgârie-nori 
oribil aflat în punctul în care râul Miami îşi vărsa apele în golf. 

Vagonul era plin şi doar alţi doi ingi coborâră împreună cu el la stația următoare. 
Vânzătorul de flori nu era unul dintre ei. Noua escortă a lui Falk era un bărbat îmbrăcat ca un 
agent de bursă şi ducând sub braţ un exemplar bine împăturit din Wall Street Journal. Se 
ridică de pe una dintre băncile de pe peron, apoi îl urmă pe scara rulantă, vorbind într-un 
celular, cum fac adeseori agenţii de schimb, chiar dacă i se adresa de fapt lui Falk: 

— Jos te aşteaptă o Datsun albastră. Te urci în spate. 

Aşa stăteau lucrurile, într-adevăr. Şoferul, care vorbea şi el la un celular, tocmai parcă la 
bordură când Falk coborî de pe scara rulantă. 

Portiera din spate se deschise, iar agentul de bursă îşi continuă drumul. Odată instalat în 
spate, portierele se încuiară automat, iar maşina demară imediat. Lângă el, pe bancheta din 
spate, stătea un băiat care nu părea să aibă mai mult de cincisprezece ani, dar ţeava unei arme 
ieşea de sub poala cămăşii purtate pe dinafară. În faţă şedeau mami şi tati, sau aşa ar fi crezut 
oricine ar fi văzut scena. Nouă garderobă a lui Falk se potrivea perfect cu vestimentația celor 
doi, chiar dacă el îşi păstra aerul de anglo. 

Maşina mergea spre nord, pe bulevardul Biscayne, unde benzile de circulație suplimentare 
mai descongestionau traficul. Deja scoseseră un timp mult mai bun decât oricare dintre 
vehiculele prinse în blocajul din jurul Casei Luna. Falk nu putea decât să admire eficienţa 
operațiunii. Nimic fantezist şi, după cum se prezentau lucrurile, Paco recursese la un 
minimum de personal. Trei plus cei de față, care, acum era convins, formau într-adevăr o 
familie, chiar dacă maşina sau plăcile de înmatriculare sau amândouă erau aproape sigur 
furate. Poate că mai postase pe traseu încă unul sau doi, pentru a sincroniza sosirea lui în 
stație. Foloseau şi un minimum de tehnologie, dar se vedea că lucrurile fuseseră gândite cu 
grUă şi executate impecabil. Exact genul de operațiune pentru care erau renumiți cubanezi şi 
care, în aparenţă, nu le mai reuşise de câţiva ani. Nu-i de mirare că Endler îşi dorea un nume 

şi o fotografie. Paco era foarte bun. 

Ultimele tarabe pentru turişti ale Pieţii Bayside defilară în dreapta lor. Se auzea muzică şi 
se simţea miros de carne friptă purtat de briza din golf. Se mişcau mai uşor acum şi tocmai se 
strecurau pe lângă un autobuz, care în clipa următoare le tăie calea, trecând leneş peste banda 
lor ca să vireze la stânga. Falk se uită prin lunetă după eventuali urmăritori, dar se părea că-i 
lăsaseră pe oamenii lui Endler cu buză umflată. 

— Uită-te în față, te rog, spuse băiatul cu arma. 

Puțin mai târziu urcară rampa către Şoseaua MacArthur care traversa golful. Clădirea 
Miami Herald se înălța în stânga lor, ca o uriaşă cutie de ouă. O ştire extrem de importantă 
trecea chiar acum pe sub nasul lor, dacă le-ar fi venit ideea să se uite pe fereastră. 

În timp ce traversau apa, femeia care stătea în faţă cobori geamul din partea ei şi în maşină 
intră un curent de aer călduţ, cu miros de apă sărată. Golful avea o culoare nepământească, de 
nori verzi sclipind în soare. Iahturi albe şi lungi erau ancorate în dreapta lor, ca nişte mari 
torturi de nuntă. Călătoria părea un film mut care avea nevoie de coloană sonoră, ceva cu un 
bas ciupit şi baterie electronică. Poate că şoferul se gândea la acelaşi lucru, fiindcă dădu 
drumul la radio în timp ce se uita la Falk în oglinda retrovizoare, cu un surâs care era aproape 
un îndemn: Holbează-te la noi cât vrei, dar n-o să ne mai vezi vreodată. 

Băiatul din spate puse o întrebare în spaniolă pe care Falk nu reuşi să o priceapă şi o 
vreme toți trei discutară cu însuflețire. Falk reuşi totuşi să înţeleagă două cuvinte, todo clara. 
Liber. 

Nu avea nici o îndoială că aşa era. Nu era prea rău pentru un lup singuratic. Care fusese 
termenul folosit de Endler? „Broscoi”. Din punct de vedere fizic se potrivea bine, din câte îşi 
mai amintea despre Paco. O față dolofană, strălucind de transpirație, răsuflarea cam greoaie a 
unui fumător, o burtică destul de pronunţată. Arăta ca un broscoi, cu pielea atârnând şi cu 
băşica de aer umflată. Nu, exagera. Apoi, dintr-odată, nu mai reuşi să-şi amintească faţa lui 
Paco. Era prea nervos. 

Ajunseră într-o porțiune aglomerată şi maşina încetini lângă Parrot Jungle, apoi acceleră 
din nou, zburând pe lângă şoseaua pietruită care ducea la Insula Star, cu casele ei mari 
ascunse printre copaci şi cu câte un iaht masiv săltând pe apă la fiecare debarcader. Ajunseră 
în sfârşit la plaja Miami şi o luară spre sud, pe rampă. Către restaurantul cu crabi de stâncă al 
lui Joe, îşi aminti el, întrebându-se dacă localul mai funcționa şi acum. Îşi mai aminti că toţi 
chelnerii purtau smochinguri când fusese acolo ultima dată. Fără rezervare, iar Falk nu dorise 
să aştepte o masă, aşa că se mulțumise să bea ceva la bar. Un lux la prețurile alea umflate, 
mai ales pentru un tânăr soldat. E ciudat ce poate să-ţi treacă prin cap în asemenea momente. 

După alte câteva străzi şi câteva viraje traversară parcarea unui mic port de agrement şi se 
opriră la un debarcader. Băiatul cobor? din maşină odată cu el, dar pistolul dispăruse. Falk 
aruncă o privire peste umăr, însă vedea maşina din profil şi nu reuşi să citească numărul. 
Băiatul tastă codul de securitate al porţii şi îl conduse pe Falk până la capăt, în punctul de 
amarare pentru navele care făceau escală. 

Singura navă care făcea escală în momentul acela era un iaht modest, de departe cea mai 
mică şi mai anostă ambarcațiune printre giganţi plini de muşchi ai flotilei din port. Falk ghici 
că fusese împrumutat, nu închiriat. La o privire mai atentă se vedea că numerele de 
înregistrare de pe cocă fuseseră acoperite perfect cu bandă adezivă, albă ca vopseaua 
originală. Deasupra scriseseră alte numere. Fictive, bineânțeles. Nici un amănunt nu fusese 
trecut cu vederea. Cel puţin deocamdată. 

Din cabina de sub punte îşi făcu apariția un cap brunet. 

— Vino la bord, se auzi. 

Era Paco. Inima lui Falk începu să bată mai repede, dar, ciudat, se bucura de această clipă. 
Păşi pe punte în timp ce băiatul descolăcea de pe babale parâmele de Ia prova şi de la pupa. 
Era cea de-a doua întâlnire a lui Falk pe un iaht în numai trei zile. Poate că era singurul loc 

unde mai putea scăpa de urmăritori, de supraveghere video şi audio. Pe de altă parte, parcă 
ajunsese acasă. 

Paco se întoarse şi se uită la el. Nu-şi mai bătuse capul cu ochelarii de soare şi părea gata 
să-şi arate fața în plină lumină. Se schimbase. Acum era ceva mai cărunt la tâmple şi avea 
riduri mai adânci şi mai multe. Dar era şi într-o formă mai bună, chiar dacă mai ţinea un 
pachet de ţigări în buzunarul de la piept al tricoului. Mai bronzat, şi nu atât de slab şi fără 
nerv ca înainte. Pielea de broască era mai întinsă. Poate îşi găsise o femeie. Înainte, părea 
disponibil, excesiv de neliniştit şi de atent - şi nu numai din punct de vedere profesional. Sau 
cine ştie, mintea prea solicitată a lui Falk trăgea aceste concluzii doar din cauza nervozității. 

— Vamos, spuse Paco. 

Băiatul aruncă parâmele pe punte şi se întoarse fără o vorbă la maşina care îl aştepta. 
Motorul vasului duduia deja în ralanti, aşa că peste câteva clipe se desprinseră de mâl şi 
porniră către larg. Paco părea să se îndrepte către deschiderea dintre insulele Lummus şi 
Fisher, pe care o traversa şi un feribot plin de maşini, aflat nu prea departe. Paco îl urmărea 
atent, dar nu părea prea îngrUorat. Şi de ce ar fi fost? Erau singuri acum, fără escortă sau 
bodyguarzi. 

Falk nu reuşise să detecteze la hainele lui Paco o umflătură care să trădeze prezența 
vreunei arme. Presupuse că avea o armă la bord, dar cubanezul părea prea concentrat să 
manevreze vasul ca să facă vreo mişcare bruscă de autoapărare dacă Falk s-ar fi hotărât să-l 
atace. 

Dar de ce să strice după-amiaza? Se hotărî să se relaxeze şi să lase lucrurile să se 
desfăşoare în ritmul lor şi, ca atare, se aşeză la prova, îşi întinse braţele de-a lungul copastiei 
de la tribord şi îşi întoarse fața spre soare. Mai bine să-l lase pe Paco să spargă gheaţa. 

Îi atrase atenţia uruitul unui avion cu un singur motor. Supraveghere? Nu, avionul se 
îndrepta direct spre plajă, trăgând după el unul dintre bannerele acelea lungi, pe care scria cu 
litere roşii uriaşe: „Cea mai bună petrecere pe plajă. Sex (4 Crobar. Vino şi tu diseară". Ce ar 
înțelege din asta un bun comunist? Se întrebă Falk, dar Paco se uita din nou la apă. 

— Şti, începu el, m-am gândit să petrec următoarea oră fără să-ţi spun nici măcar un 
cuvânt. 

— Mie îmi convine. 

Buzele lui Paco se desfăcură într-un zâmbet. 

— Ştiam că asta o să zici. Din nefericire, am şi eu ordinele mele. 

Falk îşi îndreptă puţin spatele. 

— Vezi, nu prea am încredere în tine, continuă Paco. Şi nu sunt sigur că am avut vreodată. 
Când te-ai dus la FBI, pentru mine totul a devenit clar. Eşti o marfă care cam miroase a 
stricat, asta cred. 

— Din cauza asta n-am mai primit nici o veste de la tine? 

Paco dădu din cap. 

— Şi tot din cauza asta am regizat şi micul spectacol de azi. În caz că erai însoţit. 

—u Şi am fost? 

Paco ridică din umeri şi clătină din cap. 

— Tu trebuie să ştii mai bine decât mine. Mă rog, nu s-au chinuit să dea tot ce au mai bun. 
Într-un fel, speram că vor face un efort mai serios. 

— Voiai să fii prins? Nn că te-ar fi urmărit cineva. 

— Voiam să-mi arate că sunt mai interesaţi de mine decât de orice aş avea de spus. 

Interesant. Îi citise perfect. 

— Atunci de ce mă aflu aici, dacă tu crezi că nu mai fac nici două parale? 

— Fiindcă superiorii mei tot se mai gândesc la tine ca la un vânat mare. O valoare foarte 
bine plasată. Sau, în cel mai rău caz, un risc demn de a fi asumat. Cred că opiniile sunt 
împărțite. 

— Par cam disperaţi. 

— Cred că aprecierea ta e corectă. Motiv pentru care nu sunt sigur că mai pot avea 
încredere în ei. Sau în capacităţile lor. 

— Mai crezi în ceva? 

— O, da. Cred că de mult un soldat foarte tânăr a făcut o foarte mare prostie. O greşeală a 
tinereții. Şi-a trădat prietenii, superiorii, ţara. De fapt, o trădare micuță. O nebunie de un 
weekend la Havana. Dar ştia că era o infracțiune care, cu timpul, va creşte tot mai mare. Aşa 
că a povestit totul cuiva. Nu ofiţerilor săi. L-ar fi aruncat imediat în arest şi noi am fi aflat. 
Nici celor de la CIA. Ar fi reacționat excesiv, i-ar fi apucat turbarea. Nici celor de la FBI, 
fiindcă n-ar mai fi putut lucra pentru ei mai târziu, cu o asemenea pată în biografie. Aşa că 
trebuie să fi fost cineva din afara comunității. Cineva din cercul lui de prieteni. Cum mă 
descurc până acum? 

Bătea mia de puncte, dar bineânţeles că Falk nu-i putea spune asta. 

— Interesantă poveste. Cred totuşi că îl supraestimezi pe soldatul tânăr şi prost. 

— Sau el mă subestimează pe mine. 

Falk îl studie câteva clipe, întrebându-se cum reuşise să pună totul cap la cap din cioburi. 
Nu era prea greu, îşi dădu singur răspunsul, dacă aveai la dispoziţie ani întregi. 

— Te rog, vino să bei ceva. 

Paco îi arătă un mic frigider la pupa. Falk scotoci prin maldărul de gheaţă şi găsi două 
Coca-Cola şi două Până Colada. 

— Ce vrei? 

— Cola, răspunse Paco, aşa că Falk porni singur împotriva curentului, luând o Până. 

— Frumoasă zi pentru aşa ceva, nu? Întrebă Paco, desfăcând sticla şi luând o înghiţitură 
lungă. Arăta exact ca unul care se bucură pe deplin de ziua lui liberă. 

— E barca ta? 

— Mă crezi nebun? 

— Am observat numerele false. Probabil e a vreunui prieten. Una de închiriat ar fi prea 
uşor de urmărit. 

Paco nu-i răspunse. Stătea acolo, savurându-şi Cola. 

— Mai devreme ai spus că ai ordinele tale. 

— Mi s-a cerut să transmit un mesaj. 

— Numai că nu-ţi prea vine s-o faci. 

— Aşa e. 

— Atunci n-o face. 

— N-am de ales. Eu nu sunt un soldat tânăr şi nebun. Când am o misiune, execut ordinele. 

— Bine, zi când eşti gata. 

Paco dădu din cap, încruntat, iar când începu, cuvintele ţâşniră din gura lui ca şi cum voia 
să scape cât mai repede de povara lor: 

— E un deţinut la Guantanamo. Adnan al-Fâamdi. Trebuie fie să-i închizi gura definitiv 
prin orice mUloace, fie să obţii eliberarea lui. Am terminat mesajul. 

Falk era cât pe ce să se înece cu o gură de până. N-ar fi fost mai uluit nici dacă Paco i-ar fi 
spus că Pam şi Bokamper erau căsătoriți şi agenți dubli. Se gândi imediat la „marele dar" al 
lui Adnan - „Hussay”. Asta îşi doreau cubanezii? Din cauza asta erau neliniştiți? 

Uimirea trebuie să i se fi citit pe față, dar Paco îi interpretă greşit expresia, pentru că zise: 

— Dacă numele nu-ți spune nimic, află că e yemenit. 

— Ştiu cine e, spuse Falk, şi chiar în clipa când rosti cuvintele îşi dădu seama că probabil 
ar fi trebuit să tacă. 

Nu ştia ce avea de făcut în continuare, intrase în impasul în care ajung până la urmă toți 
cei care vor să joace dublu, şi mai ales amatorii ca el. Să încerce să-i ducă de nas - chiar dacă 
Paco n-ar fi înghițit momeala jurând că va face tot ce-i stă în putinţă? Sau mai bine să facă pe 

sfinxul, acceptând mesajul cu o simplă înclinare din cap? Avea şi a treia opţiune: aruncă-i în 
ceață spunându-le adevărul, adică da, ai dreptate, sunt deconspirat, iar acum oamenii tăi au 
încurcat-o. Endler nu-i dăduse nici un fel de instrucțiuni. 

Paco tăcea, iar Falk se hotărî până la urmă să renunte la toate cele trei posibilităţi de 
abordare. Mai bine îşi va juca propriul rol - cel al omului aflat în dilemă, prins la mUloc, 
jumătate înăuntru şi jumătate afară, în care nici una dintre tabere nu are încredere. Omul care 
orbecăie prin beznă şi care, ca şi Paco, continuă să caute răspunsuri. Va da puţin, în speranța 
că va primi puțin. 

— Mi-e teamă că n-am cum să te ajut, spuse Falk. Adnan a fost mutat într-un loc unde nu 
am acces şi pot să-ți spun sigur că nu va pleca acasă prea curând. Crede-mă, am încercat deja 
să-i conving să-l elibereze. 

Adică o prostie, se părea, dacă exact asta îşi doreau şi cubanezii. 

— O să transmit ce mi-ai spus, răspunse Paco, învârtind timona, pentru că intraseră în 
siajul feribotului. Altceva? 

— Da. Cum au aflat numele? Dacă vine de la cineva din Camp Delta, atunci n-ar mai avea 
nevoie de mine. 

— Chiar dacă i-aş fi întrebat, tot nu mi-ar fi spus. Şi chiar dacă aş şti, tot nu ţi-aş spune. 
— Dar te-ai gândit vreodată că e posibil să mă ţină şi pe mine în ceață? Că şi eu execut 
doar ordine pentru una sau alta dintre tabere, poate chiar pentru amândouă, dar că habar n-am 

despre ce e vorba? 

Paco se uită la el lung şi apăsat, în timp ce motorul bâzâia liniştit, ca şi cum încerca să-şi 
dea seama de ce Falk devenise brusc atât de vorbăreţ. 

— Situaţia noastră îmi aminteşte de un banc din Cuba, spuse Paco. Un banc politic. O să-ţi 
placă. E vorba de doi vechi prieteni care nu se mai văzuseră de pe timpul Revoluţiei. Într-o zi, 
la Havana, amândoi intră în acelaşi bar. Nici unul dintre ei nu vrea, bineânţeles, să aducă 
vorba de politică. Sunt prea speriați să nu spună ceva greşit. Dar fiecare moare de curiozitate 
să afle poziţia celuilalt, aşa că unul îşi adună curajul şi întreabă: Spune-mi, amigo, ce crezi 
despre regimul nostru socialist? Celălalt, şi el prudent, răspunde: Păi, la fel ca şi tine, normal! 
Primul se încruntă şi zice: Atunci ar trebui să te arestez pentru că eşti contrarevoluționar! 
Falk zâmbi. 

— Mda, la fel ca noi. Poate că ar trebui să fim sinceri unul cu altul. 

— Adică să ne punem secretele la un loc şi să le vindem cui oferă mai mult? Ar fi o 
soluție foarte americană să lăsăm piaţa să hotărască. 

— Nu spun decât că ar fi în propriul nostru interes să fim mai bine informați. 

— Teoretic. Problema este că unul dintre noi trebuie să vorbească primul. 

— Corect. 

— Atunci, după tine. Falk izbucni în râs. 

— Credeam că gazdă are datoria să spargă gheața. 

— Ca să citez expresia aceea atât de incorectă politic şi care vă place atât de mult, „Nici 
gând, Jose". 

Falk zâmbi din nou, închipuindu-şi că lucrurile aveau să se oprească aici. Dar cuvintele lui 
Paco aduseseră la suprafață o fărâmă de amintire. Nu cuvintele propriuzise, îşi dădu seama în 
clipa următoare, ci pronunția. 

— Vrei să mai spui o dată? 

— Ce, „Nici gând, Jose"? 

Era acel „Jose". Vorbitorii de engleză, adică şi el, pronunţau întotdeauna „s" ca „z". Paco 
îi imprimase lui „s" un şuierat rapid, obținând un nume care sună mai degrabă ca „Ho-ssay”. 
Aşa ar fi sunat şi în arabă. 

— Foarte bine, Paco, spuse încet Falk. Am să încep eu, dacă îmi permiti s-o fac cu o 
întrebare. Ai avut vreun om de teren - în Yemen, de exemplu, să zicem acum doi sau trei ani - 

cunoscut după numele de cod „Jose"? Paco îi aruncă o privire, puţin prea rapidă. 

— Interesantă întrebare. De ce ea şi nu alta? 

— Nu, nu. E rândul tău. 

— Cum am spus, planul tău funcţionează doar în teorie. Acum te afli în punctul din care ai 
plecat. 

* — Nu chiar. Uiţi ce am făcut eu ca să-mi câştig pâinea. Interogatorii, în fiecare zi. 
Reacţia ta spune destule. N-a mai fost nevoie să spui altceva pentru că ţi se citea totul pe față. 
Noi le numim indicii non-verbale. 

— Adică la fel cum te-ai trădat tu cu alegerea întrebărilor? 

— Ai dreptate. E un risc permanent pentru anchetator - să dea mai mult decât obţine. 
Oricum, cred că amândoi ştim mai multe decât la început. 

Paco zâmbi vag, ca un semn de apreciere. Apoi învârti uşor timona, iar ambarcaţiunea se 
înclină spre tribord. Trecuseră de insula Lummus şi făceau o buclă spre nord-vest. Panorama 
oraşului Miami se întindea în faţa lor ca o carte poştală, strălucind în soarele amiezii. 

Un elicopter trecu bâzâind pe deasupra lor, puţin cam prea jos. Paco se uită la el iritat, 
punându-și probabil aceeaşi întrebare ca Falk. Nu ştia dacă era al vreunui post local de 
televiziune sau dacă era unul particular. 

— Prieteni de-ai tăi? Întrebă Paco. 

— Cine ştie? 

Apoi elicopterul îşi continuă drumul peste golf către Coconut Grove, trecând prea repede 
pentru ca pasagerii să fi putut arunca altceva decât o privire rapidă la copaia care se legăna pe 
valuri sub ei. Întreruperea fusese însă destul de neplăcută pentru a-i arunca iar în tăcere. Părea 
clar că de acum înainte nu vor mai fi revelații. Poate că amândoi spuseseră prea mult. 

Judecând după cursul pe care îl urmau, s-ar fi zis că Paco se îndrepta către Piaţa Bayside. 
Se simţea deja mirosul de grăsime arsă şi se auzea muzică. 

— O să te las la Miamarina, spuse Paco. De-acolo mai ai doar câteva străzi până la maşina 
ta. 

— Foarte drăguţ din partea ta. O să ne mai întâlnim vreodată? 

— Nu eu hotărăsc. 

— Bine, dacă te răzgândeşti ştii unde să mă găseşti. Când ajunseră la debarcader, Paco nu 
se mai obosi să lege barca. Se ţinu de un tachet şi, în timp ce vasul se legăna, Falk sări pe 
scândurile debarcaderului. Se întoarse să-şi ia rămas-bun, simțindu-se iar ciudat, dar Paco i-o 
luă înainte. ŞI, pentru prima dată, vocea îi era nesigură, şovăielnică. 

— Poate că ai dreptate. Poate că ar trebui să păstrăm, în lipsa unui cuvânt mai bun, un 
canal de comunicaţie deschis. Neoficial, bineânţeles. 

— Credeam că vrei să-mi dai definitiv papucii. Paco aruncă repede o privire în jur. 
Singura persoană din apropiere era un angajat care spăla puntea unui iaht, la patru despărțituri 
mai departe. Un radio urla lângă el. Într-un loc ca ăsta, cu echipamentul potrivit, aproape 
oricine ar fi putut să-i fotografieze sau să le înregistreze discuția. 

— Din punct de vedere operativ, da. 

— Dar? 

— Dar am senzația că s-ar putea să mai avem nevoie de ajutor reciproc. 

— Doar tu şi cu mine, sau cei care ne-au angajat? 

— Noi doi. Din cauza situaţiei în care se află fiecare, în afara comunităţii convenţionale. 
În cazul tău mai mult decât în al meu. Spune-mi, nu ai senzaţia că cineva e pe cale să 
deraieze? 

— Ba da. Presupun că da. 

— Bine, dacă ajungem acolo, vreau să fiu în stare să mă feresc din calea trenului, şi tu ar 
trebui să faci la fel. Nu strică niciodată să ai pe cineva căruia să-i poți da un telefon. 

Voia Paco să-i sugereze că era gata să renunţe la tot şi să rămână în Statele Unite? Îi 

oferea lui Falk posibilitatea de a se retrage? Era mai curios ca oricând să afle ce ştia Paco. 

— Destul de cinstit. O să-l avem mereu pe Harry, presupun. 

— Vorbeşti de marfă stricată. Dar uneori n-ai de ales. Paco aruncă o privire neliniştită în 
Jur, continuând să se țină de tachet în timp ce barca sălta pe apă. 

— Iar acum, cadoul meu de despărţire pentru dupăamiaza asta. Secretul meu, care e pe 
măsura secretului tău. Ai dreptate în privința agentului Jose. Yemen? Nu sunt sigur, dar e 
undeva în Orientul MUlociu. Oamenii noştri îl caută. Sau cel puţin îl căutau săptămâna 
trecută. Acum e rândul tău să-mi spui ceva. 

— În teorie, ai absolută dreptate. Dar o să te caut eu mai târziu. 

Falk plecă fără să mai adauge un cuvânt şi nu îndrăzni să se uite peste umăr. Spera că Paco 
zâmbeşte. 

CAPITOLUL DOUIZECIE 


Falk ştia că oamenii lui Endler vor încerca să îl găsească, aşa că se strecură prin 
mulţimea de weekend din Bayside, în căutarea unui taxi. Avea de aşteptat mai mult de o zi 
înaintea zborului său înapoi la Gitmo, iar ultimul loc în care ar fi vrut să şi-o petreacă era de 
partea nepotrivită a unei mese de interogatoriu, descusut de vreun adjunct pe care nu-l 
cunoştea sau în care nu avea încredere. Avea să-şi păstreze secretele doar pentru Bokamper, 
care ar putea fi chiar în stare să descifreze unele dintre dezvăluirile lui Paco. 

Era momentul să scape de maşina închiriată. Probabil că acolo îl aşteptau, stând răbdători 
în umbra parcării, cu radiourile lor şi cu ochelarii lor de soare, cu ochii în patru la turiştii care 
veneau şi plecau. Va trebui să se descotorosească de haine, trusa de bărbierit şi servietă, dar 
compania de închirieri putea să i le trimită după aceea. 

— La aeroport, îi spuse el taximetristului, care, aşa după cum îi fu norocul, era un arab, cu 
mătănii atârnate de oglindă retrovizoare. Îi amintea întâi de Adnan şi apoi de Pam. Lumea lor, 
lumea noastră, lumea lui Paco - toate amestecându-1-se în minte, o adunătură de jihadişti, 
cubanezi şi secretele lor nefericite. Ciudat era că, pentru moment, se simţea mai apropiat de 
Paco, un om a cărui identitate reală nici măcar nu o cunoştea, decât de oricine altcineva. Paco 
voia să dea ceva pentru a obține altceva în schimb. Spre deosebire de Endler şi de oamenii 
săi, care mumai cereau. Paco era ca el, căutându-şi drumul pe bâjbâite. 

Măcar acum simţea că rezolvase enigma „marelui dar" făcut de Adnan. Dacă sponsorul lui 
Adnan din Yemen fusese într-adevăr cubanez - unul care acum scăpase din lesă -, nu-i de 
mirare că Adnan era o achiziţie atât de „fierbinte." întrebarea era dacă îşi dezvăluise secretul 
şi lui Fowler şi celorlalţi, acum, când dispăruse în Camp Echo. Lui Falk îi păru rău pentru 
tânăr. Numai Dumnezeu ştie căror tactici trebuise să le facă față până acum. „Acţiune în 
forță." Aşa o vor caracteriza ei, noul eufemism pentru rapid şi murdar. Se îndoia că vor avea 
vreun efect asupra lui Adnan. Cu cât insistau mai mult, cu atât îşi va pierde el bunul simţ şi 
sănătatea mintală, iar de data asta, putea să nu le mai recapete niciodată. Falk se răsuci pe 
scaun să cerceteze traficul. Cubanezii ştiau de punctul unde va fi lăsat, la Miamarina, şi 
puteau fi încă pe urmele lui. Luneta nu-i oferi nimic altceva decât strălucirea soarelui de 
dupăamiază, fiecare vehicul arătând la fel de agresiv în urmărire ca şi cele de lângă el. 

— M-am răzgândit, îi spuse el şoferului. Ţine-o spre sud, către Coral Gables. Ia-o pe 
autostrada Dixie. 

Şoferul dădu din cap, răsucind volanul fără o vorbă, în timp ce mătăniile clincăneau şi se 
legănau. Câteva minute mai târziu, treceau ca vântul pe Brickell Avenue, pe lângă blocurile 
viu colorate care se ridicau ca nişte creioane gigantice de-a lungul golfului. Falk încă se mai 
gândea la următoarea mişcare, când intrară pe autostrada Dixie şi observă şinele metroului 
suspendat, care răsăreau din dreapta şi se ridicau deasupra capului pe piloni de beton. La vreo 
milă mai încolo o staţie se vedea în dreapta. 

— E bine aici. Trage pe dreapta. 

Aruncă o hârtie de douăzeci pe scaunul din față şi ţâşni din spatele maşinii, trecând printre 
turnichete tocmai la timp să prindă un tren spre nord, care se îndrepta înapoi, în centru. Bună 
sincronizare, iar pauza putea să mai aştepte. Rămase în tren încă douăzeci de minute, tot 
drumul până la Brownsville. Nu prea mai rămăsese nimeni în vagon, iar el era singurul alb 
care cobori din tren. Trebui să meargă şase străzi până ce găsi un taxi, iar apoi se duse cu 
maşina până la aeroport, încrezător în sfârşit că îşi lichidase datoriile, chiar dacă abordase 
toată situaţia cu destulă neglUenţă, din zbor. 

În interiorul terminalului, verifică tabela de plecări şi îşi cumpără un bilet Union la zborul 
următor spre Jacksonville, luându-l dus-întors, ca să nu atragă atenţia. Apoi, predă cheile 
maşinii la biroul Hertz şi le spuse de unde o pot recupera. 

— M-am grăbit să prind avionul şi a trebuit să las în maşină câteva lucruri, îi spuse el 
funcţionarului amețit. Ați putea să-mi trimiteţi sacul şi valiza la biroul dumneavoastră din 
Jacksonville? O să le iau mâine dimineaţă. Va trebui să puneţi şi nişte benzină. 

Taxele pentru aceste servicii aveau să fie oribile, dar îi va lăsa pe contabili Biroului să 
descurce problema. Nimeni nu va ridica stegulețul roşu timp de cel puţin câteva săptămâni. 
Iar apoi, după ziua de azi, îşi va plăti notele singur, în funcție de deplasări şi în bani gheaţă. 
Scoase trei sute de dolari de la un bancomat şi îşi cumpără nişte haine din magazinele 
aeroportului, atent tot timpul să nu fie urmărit. Mai avea încă două ore de omorât, aşa că luă 
alt taxi, de data asta până la o bancă din apropiere, de unde scoase încă o mie două sute de 
dolari bani gheaţă, cu cardul personal. Era mai bine să ia acum tot ce se mai putea, se gândi. 
Dacă dădeau peste el în timpul zborului spre Gitmo, de la JAX, trebuia să se dea la fund 
pentru câteva zile şi nu putea avea chef să fie depistat din cauza tranzacţiilor efectuate cu 
cardul. De asemenea, simţea instinctiv că venise vremea să se pregătească pentru ce-i mai 
rău, ca un matelot care îşi pune bine rezervele sub punte înaintea unei furtuni. Simţea că era 
împins în mUlocul unei lupte între adversari puternici, dar nevăzuţi, aşa că de ce să nu 
înceapă să caute o ieşire de urgență? 

După ce ateriză la Jacksonville, închine cu bani lichizi o maşină pentru o zi, apoi găsi un 
motel pe Highway 17, parcă în spate şi se înregistră sub un nume fals. Se uită la ştiri, dar nu 
era nimic despre Pam şi începu să se întrebe dacă nu cumva Bo fusese greşit informat. Nu era 
prima dată când un zvon fierbinte se dovedea a fi fals la Gitmo. 

O cină fast-food, cu burritos şi un pahar de apă minerală, îl cam balonă, aşa că se întinse în 
pat să se uite la un meci de baseball şi ațipi cu televizorul aprins, dar tresări când o emisiune 
începu cu zgomot la unu noaptea. 

Dormi până dimineaţa uşurat că nu mai are întâlniri sau termene-limită. Oamenii lui 
Endler erau, probabil, înnebuniţi de-acum. Ori se aşteptaseră la aşa ceva din partea lui? O 
dispariție inofensivă, înainte să se întoarcă la Gitmo. Senzaţia de a se fi strecurat printr-o 
crăpătură îi era familiară, ca nişte haine vechi şi confortabile şi, toată ziua, se gândi la Mâine 
şi la tatăl lui. Avea, oare, şi el momente în care era înnebunit de grUă când Falk dispărea? 
Doar când era destul de treaz. Poate că acceptase dispariţia fiului ca pe ceva inevitabil. 

Târziu, după-masă, îşi sună, de la un telefon cu fise, un coleg de la Birou, Cal Perkins, 
specialist în spălare de bani. La primul ţârâit, îşi începu mesajul, numai ca să-l facă pe Cal să 
ridice receptorul. 

— Lucrezi şi duminica? 

— Uite cine vorbeşte! Trebuie să fie ceva urgent. 

— Nu chiar. Aveam nevoie de câteva informaţii în legătură cu ceva. Numele câtorva 
bănci. Dacă nu eşti prea ocupat. 

— Ştii cum e duminică. Ca la morgă. Aduceam la zi nişte hârțogăraie. Care sunt băncile? 

— Prima e peruviană, Conquistador Nacional. Cea de-a doua - surpriză, surpriză - este în 
Insulele Cayman, First Bank of Georgetown. Îţi sună cunoscut? 

Cal chicoti. 

— Cred şi eu. Amândouă au fost mari ţinte ale DEA cu ceva vreme în urmă. Conducte 
pentru cartelurile peruviene şi, dacă îmi aduc bine aminte, au reuşit să plaseze un agent sub 
acoperire în interiorul Conquistador. A adunat destule dovezi încriminatoare ca să convingă 
consiliul băncii că le-ar face o deosebită plăcere să coopereze. 

— Când asta? 

— Acu' vreo cinci, şase ani. Ar trebui să verific. De unde interesul ăsta? Numele lor a ieşit 
la iveală la vreun interogatoriu? 

— Ar fi trebuit? 

— Păi, banii de droguri nu erau singura lor activitate colaterală. Manipulau şi conturi prin 
care donaţii din SU A se scurgeau la Unele dintre cele mai puţin caritabile fundaţii de caritate 

din Orientul MUlociu. Conquistador a fost titularul unora dintre primele active înghețate 
după 11 septembrie, mai ales din cauza celor aflate de agentul din interior de care ţi-am 
vorbit. 

— DEA a divulgat ceva din cele aflate? 

— Ei aşa ne-au spus. Probabil că Agenţia a aflat mai multe, dar ştii şi tu cum merg 
treburile. În orice caz, ştiu destule ca să ţinem ocupate vreo două jurii. Am auzit că cel de la 
Chicago încă se ocupă de problema asta. 

— Cine era persoana infiltrată? 

— Bună întrebare. Un secret bine păstrat la vremea respectivă, dar sigur se vehiculează 
vreun nume la ora asta. Vrei să văd dacă pot să aflu ceva? 

— Ar fi grozav. 

— Vreun motiv special? 

— Curiozitate profesională. 

Perkins chicoti din nou. Cei mai mulţi dintre cunoscuţii lui de la Birou erau obişnuiţi cu 
modul lui Falk de a lucra, chiar dacă unii dintre ei nu dădeau două parale pe stilul său. 
Perkins, din fericire, nu se enerva niciodată, atâta timp cât Falk se arăta dispus să-i întoarcă 
favorurile. 

— O să te sun eu. Dar e culmea că m-ai sunat. S-au ridicat multe semne de întrebare în 
ultima vreme în legătură cu tine. Nu eşti la Gitmo? 

— Nu. 

— Dar unde eşti? 

— Nu-ţi pot spune. 

— Nici nu trebuie. Numărul afişat e din Florida. Jacksonville? 

— Un telefon cu fise pe autostradă. 

— Ah. Un om în mişcare. 

— O evadare de weekend. Crede-mă, ai înțelege dacă ai fi petrecut vreodată mai mult de 
două săptămâni la Gitmo. 

— Aşa am auzit şi de la Whitaker. Spunea că dacă nu pleacă de acolo într-o lună, ajunge 
alcoolic. 

— EI şi alţii. Şi despre mine ce ai auzit? 

— O, ca de obicei. Că nu te înţelegi cu ceilalți. Că nu lucrezi în echipă. 

— Serios? 

-— Eu nu mi-aş bate capu' din cauza asta. Vine dinafară, iar pe aici este un titlu de onoare, 
date fiind certurile pe care le-am avut acolo până acum. 

— Mda, bine. Dacă afli ceva concret, fă-mi un serviciu şi trimite-mi un e-mail. Şi 
trimite-mi şi numele agentului din interior, dacă reuşeşti să-l afli. Dar fii atent. Se presupune 
că dispunem de canale sigure, dar nu se ştie niciodată. 

— Am priceput. Tipic pentru Ministerul Apărării. A doua zi, dimineața devreme, Falk 
conduse până la biroul Hertz să-şi ridice sacul şi servieta. Apoi, se duse direct la staţia aeriană 
navală, deşi zborul său nu era programat decât la amiază, gândindu-se să îşi ia de-o grUă cu 
înregistrarea şi controlul de securitate. Pe urmă, dacă oamenii lui Endler continuau, 
într-adevăr, să îl caute, s-ar fi întâlnit la biroul Hertz, aşa că nu avea rost să mai umble aiurea. 
Chiar şi aşa, nu văzu nici o dovadă că ar fi fost urmărit. 

Surpriză veni la ghişeul de check-in, când arătă biletul şi 1 se spuse: 

— Aveţi noroc. Câteva familii şi-au anulat zborul în dimineaţa asta, aşa că ar trebui să 
intrați pe lista de aşteptare. Altfel, ați fi aşteptat cel puţin până joi. 

— Cum adică? Mi s-a dat confirmare. 

— Până ce aţi anulat. Ce s-a întâmplat, v-aţi răzgândit din nou? 

— Când am anulat? 

Omul de la ghişeu apăsă pe câteva taste. 

— Ieri, potrivit datelor de pe ecran. 

Falk se aplecă peste ghişeu întinzându-şi gâtul, în timp ce omul răsuci monitorul, ca să 
poată vedea mai bine. 

— Vedeţi, ăsta e codul de anulare. 

— Dar nu v-am sunat niciodată. 

— Poate că a fost comandantul dumneavoastră. 

— Nu sunt militar. 

— Atunci, şeful. Ar putea fi şi un rateu al computerului, după părerea mea. Nu ar fi pentru 
prima dată. Oricum, trebuie să vă hotărâți acum. Avem deja zece anulări şi, probabil, vom 
primi mai multe după ultimul raport meteo. 

— Ce se aude cu vremea? 

Funcţionarul îi aruncă o privire de parcă ar fi vrut să-l întrebe dacă până atunci trăise 
într-o peşteră. 

— Uraganul Clifford. Nimic spectaculos, dar se îndreaptă spre estul Cubei. Va atinge 
uscatul într-o zi sau două. 

— Grozav. 

— Aşa spune toată lumea. Priviţi partea plină a paharului. Pe dumneavoastră v-a adus la 
bord. 

Într-adevăr, avionul avea o grămadă de locuri goale, dar n-ai fi bănuit niciodată că se 
apropia o furtună după vremea de la Gitmo în momentul aterizării. Acelaşi cer albastru şi apă 
verde cristalină, şi fiecare dintre dealurile maronii strigând după ploaie. Era şi o linişte 
apăsătoare, iar Falk abia răsuflă când cobori treptele de metal încinse către pistă. 

Bo aştepta în umbra unui hangar. Mai bine el decât o trupă întreagă de poliţişti militari, se 
gândi Falk, numai că sperase, în ciuda oricărei logici, să o vadă pe Pam. Acum, Bo era 
bronzat, remarcă Falk, şi purta o cămaşă cu flori, care ar fi mers bine cu o pina colada. 

— Măi să fie, e chiar Tommy Bahama în persoană. 

— Hei, tu eşti cel care a dispărut în sudul Floridei. Ce-ai făcut în timpul ăsta, ai bătut plajă 
de la un capăt la altul cu Paco? A trebuit să suport toată ziua de ieri scâncetele puştiului ăluia, 
Morrow. Zicea că i-ai lăsat cu ochii în soare. Cred că au priceput în sfârşit că nu voiai să dai 
ochii cu ei când tipul de la Hertz s-a prezentat în parcare. 

Falk chicoti şi la fel făcu Bo, căruia nu părea să-i mai pese de Morrow mai mult decât lui 
Falk. 

Dădură colţul, unde câinii tocmai terminaseră să le amuşine bagajul. Falk, cu inima în gât 
se aplecă spre Bo să-i şoptească: „Vreo veste despre Pam?" 

Lui Bo îi pieri zâmbetul şi se mulţumi să clatine din cap, şi apoi aruncă o privire împrejur. 
— Vorbim mai multe despre asta mai târziu. Toată lumea trăncănea despre apropierea 
uraganului Clifford, pe când aşteptau la feribot. Falk observă o pancartă nouă cu logoul forţei 
de intervenție ridicată pe debarcader: „în parteneriat pentru dobândirea unor rezultate 

excelente". Alte cuvinte de încurajare din partea generalului Trabert. 

Era mult zgomot la bord, acoperea şi sunetul motoarelor, cu lume multă înghesuindu-se 
lângă balustradă şi cu copii țipând, jucând leapşa pe puntea clătinândă. Toată lumea părea 
aproape buimacă la gândul unei călătorii pe furtună. Valurile care veneau dinspre larg erau 
mai mari ca de obicei. 

— Nu se aşteaptă să atingă nivelul de uragan, spuse Bo, privind în larg. Limită de sus a 
vântului e de numai cincizeci. 

— N-ai fi spus niciodată „numai cincizeci" dacă ai fi trecut vreodată printr-o furtună. E 
cam nasol. 

— Tu ai scăpat întotdeauna întreg. 

— Noroc chior. Şi unde putem să stăm şi noi de vorbă? Încă o ieşire cu barca? 

— N-avem destul timp. Mă gândeam să mergem cu maşina până la Windmill. În sfârşit, o 

să ne plimbăm şi noi pe plajă. 

Când feribotul ajunse la Fisherman Point, Bo scoase din buzunar cheile de la maşina lui 
Falk. 

— Ți-am folosit maşina cât ai fost plecat, zâmbi el nervos. Sper că nu te deranjează. 

— Câtă vreme nu trebuie să ne luptăm pentru ea acum. 

— Hei, ce-i al tău e al tău. 

Cel mai probabil, făcuse rost de cheile de rezervă de la biroul de închirieri al bazei. Numai 
Bo ar fi reuşit să convingă pe cineva să se bage într-o afacere de-asta. Lăsase geamurile 
închise, aşa că înăuntru puteai să fierbi. Lui Falk i se păru că detectează parfumul lui Pam, 
ceea ce îi produse o undă de nostalgie, până ce începu să se întrebe cât de proaspăt putea fi 
mirosul. Numai că vechea lui maşină absorbise tot felul de arome timp de peste un deceniu. 
Erau momente când mai detecta un iz unsuros de cartofi prăjiți şi bere vărsată, aşa că de ce nu 
şi parfumul de acum nici cinci zile? 

— Spune-mi despre Pam, îi ceru Falk lui Bo, de îndată ce porniră. Ce s-a mai întâmplat 
cât am fost plecat? 

— Nu a fost pusă sub acuzare. Asta e vestea cea bună. Au interogat-o cam o zi întreagă şi 
i-au dat drumul. Apoi, aseară au pus-o din nou sub arest la domiciliu. 

— Despre ce naiba e vorba? 

— Despre tine, după cât se pare. Cine-o fi în spatele acestei chestii vrea să vă împiedice să 
vorbiţi. Fie asta, fie sunt îngrUoraţi că te vei supăra pe ea, aşa că o fac ca s-o protejeze. 

— Să mă supăr pe ea? Bo ridică din umeri. 

— Gândeşte-te şi tu. Poate că a spus lucruri pe care ai fi dorit să nu le dezvăluie. O fi spus 
poveşti. Ştie ceva ce n-ai vrea să afle alții? 

— Nimic care să privească pe cineva de aici. Apoi, îşi aminti zvonul de la micul dejun în 
legătură cu puşcaşul marin. Acum că ştia că un cubanez lucrase pe vremuri cu Adnan, începu 
să-şi închipuie cum se răspândise povestea. Bârfă de birou de la Havana, care îşi croise drum 
până la un om de teren din Yemen. Pam fusese de acord să ţină secret ceea ce auzise, dar, 
poate strânsă cu uşa, îşi dădea drumul la gură. 

— Se pare că te-ai gândit la ceva. 

— Nimic concret, tu ce ai auzit? 

— Va trebui să-l întrebi pe Fowler. Mie nu-mi dau detalii. 

— Ela anchetat-o? 

— EL. Şi alți câțiva. 

— Şi tu nu ai auzit nimic despre asta? 

— Nimic concret. Dar în principiu ar fi bine să fii foarte atent. Ceea ce n-ar trebui să te 
mire, ţinând cont de ce se întâmplă pe aici. 

— Alte arestări? 

Falk încerca să nu pară afectat, dar parcă avea plumb în stomac. l-ar face Pam tocmai lui 
aşa ceva? El i-ar face aşa ceva ei, dacă rolurile s-ar inversa? Cine ştie ce ai spune când eşti 
strâns cu uşa, plus faptul că au tot timpul din lume? Iar aici le-ar avea pe amândouă, la fel 
cum funcționa şi cu deținuții. 

— Mă asculți, sau ce faci? 

Bo trebuie să fi vorbit în continuare câteva secunde. 

— Scuză-mă. Ce spuneai? 

— Spuneam că umblă vorba că urmează şi mai multe arestări până la sfârşitul săptămânii. 
Fără nume, dar cel puţin zece oameni sunt ţinuţi sub lupă. 

— Zece? Şi de unde naiba şi până unde? 

— Toată lumea nu vorbeşte decât despre asta. Asta şi despre afurisitul de Clifford. Toţi au 
câte o teorie preferată şi fiecare are câte un tap ispăşitor. Ar fi trebuit să rămâi la JAX, 
prietene. 

— Cineva a vrut să rămân. 

Îi povesti lui Bo despre rezervarea anulată. 

— Aş spune că Fowler sau Trabert. Cred că nu voiau să iasă prea mult în evidenţă, altfel 
te-ar fi anulat de la bun început. Trabert poate face aşa ceva, după cum bine ştii. 

— Mi-a trecut şi mie prin cap. Şi eu sunt unul dintre cei zece? 

— Cum ţi-am spus, fără nume. Dar se pare că nu e un moment bun să ştii arabă. 

O altă lovitură îndreptată atât împotriva lui, cât şi a lui Pam. Urmă o pauză stânjenitoare, 
iar apoi Falk puse întrebarea care îl bântuise încă de când se urcaseră în maşină: 

— Ai reuşit s-o vezi cât a fost afară? Pe Pam, vreau să spun. 

— O singură dată. 

Bo îşi ţinea ochii aţintiți asupra drumului. 

— Şi? 

— Şi ce? Am impresia că nu mă prea place. Aşa că nu te aştepta ca tocmai mie să-mi fi 
spus nu ştiu ce chestii. Mai mult am vorbit de tine. 

— Ceva ce poţi să-mi împărtăşeşti? 

— Uite, Falk. Bo încetini şi se întoarse spre el. O să fiu cinstit cu tine. Au încolțit-o. 
Indiferent ce ştie despre tine, fie le-a spus deja, fie o va face până la urmă. 

— Şi cum se face că tu ştii aşa ceva? Bo acceleră, uitându-se iar la drum. 

— Pentru că ăsta-i felul ei de-a fi. O carieristă. 

— Ca şi noi, vrei să spui. Sau ca şi tine, oricum. 

— Nu. Ca oricare altă femeie din armată care vrea să suie scara ierarhiei. Singurul mod în 
care îşi pot câştiga gradele este să arate că sunt mai dure şi mai pline de voinţă decât bărbaţii, 
chiar dacă asta înseamnă să le-o coacă prietenilor. Nu e corect, dar aşa merge treaba, iar ea o 
ştie foarte bine. 

— Deci crezi că e în stare să mă dea în gât pentru o tresă. Presupunând că există ceva la 
care trebuie să renunţe, deşi nu există. 

— Lasă tresă. Încearcă şi ea să supravieţuiască. Să iasă de aici întreagă, înainte ca unul că 
Fowler să-i distrugă cariera bucăţică cu bucăţică. De când l-a cunoscut pe Boustani şi, mai 
nou, pe tine, a devenit practic o bombă cu ceas, d upă standardele curente. Nu mă întreba pe 
mine ce anume în legătură cu tine face acul să sară - lăsând la o parte micul nostru 
aranjament, bineânţeles -, dar se pare că ţi-ai câştigat un loc de seamă în ultima organigramă 
a lui Fowler cu privire la conspirațiile de la Gitmo. lar dacă Pam poate să mai tragă câteva 
săgeți pentru el, o va face. Aşa că nu-i mai jeli pierderea, atâta îți spun. Oricum urma s-o 
terminaţi după ce aţi fi plecat de aici. 

Oare? Poate că Bo nu era decât gelos. Oricum, Falk se enervase. 

— Hei, doar pentru că o femeie nu cade pe spate în faţa ta nu înseamnă că este o piază-rea 
şi pentru toţi ceilalți bărbaţi. 

Bo rânji sardonic. 

— Sper că ai dreptate. Dar ține minte ce-ţi spun. N-ai de ce să te laşi pus la zid pentru ea, 
dacă ea este cea care te-a împins acolo. Atât am avut de spus. 

— Părerea ta. 

— Da. După umila mea părere. 

Rămaseră tăcuţi pe parcursul următorului sfert de milă, apoi se opriră la punctul de control 
care ducea la Camp Delta. Santinelă se aplecă pe geam să le vadă actele. 

Lipsind câteva zile, Falk parcă descoperi pentru prima dată peisajele de aici. Până acum, 
nu-i trecuse prin cap în ce măsură o operație militară - chiar şi una având ca scop ridicarea 
unei închisori - îşi lasă amprenta asupra peisajului. Nu putea să nu remarce pozițiile protejate 
de saci cu nisip, săpate de-a lungul liniei dunei, în apropierea plajei. Pământul fusese scurmat 
pentru garduri şi buncăre. Pe cocoaşa ca de cămilă a unui munte din apropiere, spre răsărit, 
văzu clar un turn de observaţie cubanez. Poate că cineva de acolo de sus îl urmărea chiar în 

această clipă. Sus, la dreapta, pe o pantă acoperită cu cactuşi de stâncă, ridicându-se deasupra 
cazărmii de la Camp America, patrulele militare îşi vopsiseră numerele unității şi alte graffiti, 
o răsplată îndoielnică pentru că se cățăraseră până în vârf, de cele mai multe ori doar de 
plictiseală. 

În sfârşit, ajunseră la plajă şi parcară pe marginea drumului. Nu era nimeni, nici pe nisip, 
nici în zona de picnic, dar Bo nu intră în miezul problemei decât când ajunseseră jos la ocean, 
unde fiecare vorbă avea să le fie înghițită de vuietul valurilor care izbeau țărmul. 

— Bănuiesc că n-ai petrecut două zile întregi cu Paco. 

— Am stat împreună cel mult o oră. 

— Şi unde v-aţi întâlnit? Oamenii lui Endler te-au pierdut încă de la trenul suspendat. 

— M-am gândit eu. M-au urmărit până la Miami Beach. La un debarcader din partea de 
sud mă aştepta Paco pe o barcă împrumutată, cu nume şi număr de înregistrare false. 

— Parcă s-ar fi gândit la toate. 

— Chiar am fost impresionat. Am făcut o scurtă croazieră, traversând golful. M-a lăsat 
cam la patru străzi de maşina mea. 

— Pe care înseamnă că ai lăsat-o în urmă, şmechere. Şi ce a vrut? 

— Mi-a dat o misiune. Una în care el nu credea, mai mult pentru că era convins că 
fusesem dat în vileag. Nu mi-am bătut capul să-i spun că avea dreptate. Dar mi-a spus despre 
ce era vorba. E ciudat, dar am impresia că voia ca noi să ştim lucrul ăsta. Oricum, a fost o 
cerere al naibii de ciudată. 

— Şi anume? 

— Să-l lichidez pe Adnan al-Hamdi. Adnan al meu. Cel care este acum la Camp Echo. 
Cubanezii îl vor fie redus la tăcere, fie expediat acasă. Orice, numai să-i împiedic pe 
americani să se mai apropie de el. 

Falk se gândi că ar trebui să-i spună lui Bo şi despre „marele dar" făcut de Adnan, 
respectiv numele de „Hussay", sau, aşa cum îl înţelegea acum, José. Dar îşi muşcă limba, fără 
să fie sigur de ce. Era un loc primejdios ca să mai scape şi alte informaţii, chiar şi între 
prieteni, după cum i-o dovedise deja arestarea lui Pam. Mai ţinea unele chestii şi pentru el, 
până ce afla mai multe. 

— E uluitor, spuse Bo. Par cam disperaţi. 

— Asta am spus şi eu, iar el a fost de acord. Şi mi-a mai zis una tare. Ceva din teoria lui, 
în afara cărților, despre un agent cubanez în Orientul MUlociu, care a dezertat. 

Bo se încruntă. 

— ŞI ţi-a servit-o chiar aşa? 

— Da. 

— Ai dreptate. Chiar vor să ştim, atâta vreme cât suntem cei mai în măsură. 

— Şi cam cine ar fi „cei mai în măsură"? 

— Endler şi cu mine, bineânţeles. Bo rânji. 

— ŞI ce treabă au toate chestiile astea cu arestările? 

— Nu sunt convins că au vreo treabă. Poate că nu e decât praf în ochi. 

— Al naibii praf. 

— Cu atât mai mult am nevoie să te întorci şi să pui mâna pe programările alea de 
anchetare pentru mine. Când echipa asta o să plece, va trebui să plec şi eu şi nu prea mai am 
timp. 

— ŞI tot de yemeniţi eşti interesat? 

— De ei şi de oricine vorbeşte cu ei. 

— Adnan e yemenit. 

— Ştiu. 

— Ei bine, cineva s-a arătat deosebit de interesat de el dacă a fost mutat la Echo. 

— Asta-i clar. Concentrează-te la ceilalți acum. 


PAGINĂ 143 


PRIZONIERUL DIN GUANTANAMO 


— Crezi că există vreun fel de conexiune cubaneză? 

— Ăsta e numai unul dintre multele lucruri pe care încerc să le aflu. Cu ajutorul tău, 
bincânţeles. Îmi trebuie date şi ore, orice care pare suspect. Şi nu vreau copii. Vreau 
originalele. 

— Stai un pic. Falk se opri, cu valurile ajungându-i până foarte aproape de picioare. Chiar 
îmi ceri să fur paginile alea? 

— Ar putea fi singurul mod de a-i pune capăt afacerii ăsteia. 

— Atunci, am să copiez informaţiile. Nu în agenda mea - la un xerox. Dacă există ceva 
incriminator, poți primi originalele mai târziu. 

Bo clătină din cap, neânduplecat. 

— Odată ce vor afla că ţi-ai băgat nasul - şi, crede-mă, o să afle - primul lucru pe care îl 
vor face va fi să se ducă din nou pe acolo şi să şteargă orice urmă i-ar putea incrimina. Şi 
oricum, nu cred că poţi intra într-un rahat şi mai mare decât cel în care eşti deja. 

— Mulţumesc pentru încredere. 

— Mda, lăsând glumă la o parte, merită riscul. 

— Poate pentru tine. Dar poate că eu n-am aceeaşi părere. 

De data asta, Bo se opri, îngropându-şi călcâiele în nisip, pe când se întorcea rapid, cu fața 
severă, cu aerul cuiva pregătit să dea orice pentru a-şi atinge scopul. Era soldatul loial din el, 
de care Falk uita uneori, când făceau poante şi beau câte-o bere. 

— Ai idee ce-ar putea face unii cu anumite informaţii de aici, chiar dacă sunt doar pe 
departe aproape de adevăr? 

— Ce, un fel de legătură cubaneză cu Al Qaeda, vrei să spui? Să-l pui în încurcătură pe 
Fidel, cred. Să pută până la Naţiunile Unite, câteva zile. 

— Să porneşti un război, mai degrabă. Dacă ar cădea în mâini nepotrivite, cu impulsul 
corect de la spate. Cuba, ca unul din sponsorii Al Qaeda, s-ar transforma în dinamită 
diplomatică. 

— Atunci, de ce să nu ne roage să le facem noi rost de ele? 

Mai ales că Falk, probabil, tocmai le căpătase. 

— Pentru că voi o s-o puneţi în contextul adecvat şi aşa o va recepționa clientela: un 
cowboy tâmpit din teren, care şi-a depăşit autoritatea şi s-a amestecat cu cine nu trebuie. Ceea 
ce va face ca Havana să scape de orice răspundere. Contextul este totul. Şi cine obţine 
informaţia controlează primul contextul. 

— Totuşi. Falk clătină din cap, sceptic. 

— Cum crezi că a început în Irak? Patru sau cinci terorişti, înțeleşi între ei, devotați întru 
totul cauzei, primind câteva rapoarte compromise de la o mână de informatori plătiţi, absolut 
îndoielnici, plus un memorandum falsificat despre o turtă galbenă de uraniu şi o fotografie 
din satelit a unui laborator chimic mobil, despre care ulterior s-a descoperit că producea 
insecticid, şi nu antrax. Ți se pare puţin, nu? Şi apoi te trezeşti că o sută treizeci şi cinci de 
mii de militari mărşăluiesc prin deşert spre Bagdad. Contextul înseamnă totul. Şi dacă nu 
crezi că grămada asta de anticastrişti nu poate face vreo şmecherie, mai gândeşte-te o dată. În 
plus, este o politică bună. Care bloc votant crezi tu că a hotărât ultimele alegeri prezidenţiale? 
Cel din bună şi bătrâna Mică Havană. Şi trebuie să-ți mulţumeşti clienţii, cel puţin până data 
viitoare. Este vorba de cine pune primul mâna pe informație. 

— În regulă. Ţi-ai susţinut punctul de vedere. Sau pe cel al lui Endler, oricum. 

Falk aruncă o privire în larg, întrebându-se dacă într-adevăr credea. Părea puţin probabil. 
Dar, cu câţiva ani în urmă, ideea unui război cu Irakul ar fi părut cel puțin excentrică, iar 
acum jumătate din glob părea că se află în alertă, aşteptând cu sufletul la gură să vadă unde 
va mai cădea ciocanul american data viitoare. 

Uitându-se la valuri, se gândi din nou la cadavrul lui Ludwig, azvârlit de apele mării până 
ce, cumva, ajunse la două mile împotriva curentului. Chiar şi acum, o briză uşoară împingea 

valurile spre vest. Scrută orizontul, de parcă acesta ar fi putut ascunde bănuiala unei anomalii, 
dar nu era decât linia albastră a cerului. Când se uită în sus, văzu o faleză, iar pe coama 
acesteia, un gard din plasă verde. În spatele lui se găsea Camp Iguana, minitemniţa cu doar 
trei deținuți juvenili - şi singurul loc de pe insulă de unde se vedea plaja Windmill. 

— O s-o faci, deci? Întrebă Bo, întrerupându-i şirul gândurilor, încă îmboldind, ca un 
câine flămând, care cere ceva de mâncare. 

— Ce să fac? 

— Să scoţi paginile alea din registrul de serviciu. 

— O să încerc. Lasă-mă să intru în contact cu echipa mea de tigri, mai întâi. Să fac rost de 
câteva nume noi pentru interogatoriu, ca să am un pretext să mă întorc înăuntru. 

Nu trebuia să-i mai explice lui Bo de ce simţea nevoia unui pretext. Peisajul se schimbase. 
Obiceiul lui de a se plimba prin blocurile de celule după căderea nopţii nu avea să mai fie 
urmat, acum când locul era închis chiar şi pentru temnicieri. Se uită la ceas. 

— Mai bine o iau la picior. Echipa noastră are şedinţa săptămânală de raport în jumătate 
de oră. 

— Sunt convins că vor fi încântați că te-ai întors. 

— Fără îndoială, spuse Falk. Toată lumea iubeşte un paria. 

Şedinţa începuse când ajunse Falk. Majoritatea personajelor îşi luaseră deja poza 
obişnuită de luni după-amiază, trântite pe scaune în jurul unei mese acoperite cu dosare şi 
blocuri de hârtie, precum şi câteva cutii de răcoritoare. Două persoane îşi. Conectaseră 
laptopurile. Aerul condiţionat era reglat ca pentru un depozit de mezeluri. 

Atmosfera era asemănătoare uneia dintr-o cancelarie sau din cabina căpitanului pe mare - 
familiară, dar plină de respect, un amestec călduţ, presărat cu glume şi aluzii bizare la adresa 
şefilor. Adeseori, apăreau poveşti noi, din primele linii ale anchetelor realizate: „N-o să vă 
vină să credeți ce povesteşte acum nătărăul ăla de Mahfouz despre propria lui reţea..." şi aşa 
mai departe. 

Cu ceea ce Falk nu era însă obişnuit era efectul pe care sosirea sa îl avu asupra întregului 
tablou. 

Toată lumea tăcu. Nimeni nu îl salută. Toţi cei patru colegi îşi îndreptară puţin spatele în 
scaunele lor, îl examinară rapid de sus până jos, iar apoi îşi băgară nasul în notițe. Toţi, cu 
excepția lui Phil LaFarge, analistul de la Serviciul de Contrainformaţii al Armatei, care îşi 
menținu o privire de dispreţ total, precum gazda unei petreceri, care tocmai a observat un 
bețiv şterpelind argintăria. 

— Am spus ceva nepotrivit? Întrebă Falk. 

— Păi, nu, răspunse Jerry Parsons, de la DIA, cel mai politicos dintre toţi. Numai că am 
auzit că s-ar putea să nu mai vii înapoi. La echipă, vreau să spun. 

— Şi unde să mă duc? 

Parsons ridică din umeri, privind în jurul mesei în căutare de ajutor, dar fără să primească 
vreunul de nicăieri. 

— Din ce spuneau, părea că ai fi avut de cântat la altă masă, asta-i tot. 

— Sau poate că eu eram cel care trebuia să plătească cântarea? 

Parsons zâmbi, dar obrajii i se înroşiră. 

— Ştii şi tu cum circulă zvonurile. 

— Mda, bine, uite-mă aici. Şi am nevoie de ceva de lucru ca să-mi reintru în mână. 
Apropo, unde e Mitch Tyndall? 

— Ştii cum e treaba cu tipii de la Agenţie, spuse LaFarge. Uneori sunt cu noi, alteori... 

— Cântă la altă masă? 

— N-am vrut să zic asta. 

— Nu contează. Îl găsesc eu. Ultima oară când am verificat, încă ne mai vorbeam. 

Falk nu avea nimic de zis, fiindcă fusese fie plecat, fie preocupat de alte misiuni de la 
ultima lor şedinţă. Rămase pe scaun, ascultând ce aveau de spus ceilalți, dar simțind că îşi 
controlau cuvintele cu grUă. 

Nu că ar fi existat ceva teribil de important de discutat la aceste întruniri. În lumea 
perfectă, imaginată de creatorii Camp Delta, presupuse Falk, aceste forumuri săptămânale 
trebuiau să devină echivalentul informativ al albinelor ţesătoare - fiecare oferind un petic de 
informaţie vitală, care urma să fie integrat într-un desen mai mare, în timp ce toată lumea 
căuta modele, alinieri, legături. 

Aşa ceva se întâmpla destul de rar. În cea mai mare parte, informaţiile nu erau decât fire, 
nu petice, şi chiar şi astea erau adeseori acelaşi material destrămat de la o săptămână la alta. 
Dintre toate secretele de la Gitmo, ăsta părea să fie cel mai tăinuit şi mai întunecat. Cu cât se 
învârteau mai mult pietrele de moară ale palavrelor, cu atât se producea mai puțin. 
Majoritatea populaţiei de la Camp Delta fusese monitorizată timp de luni întregi. Persoanele 
cu adevărat importante fuseseră fie trimiseân altă parte, în arhipelagul nevăzut al CIA, fie li 
se găsise loc la Camp Echo. Deşi asta era singura concluzie nemenţionată în rapoartele care 

ajungeau la public. 

Fu nevoie de ceva insistenţe, dar Falk reuşi să convingă echipă să-i pună pe tavă numele 
lui Khalid alMustafa, un tânăr saudit, pentru a continua anchetarea. Chiar şi după standardele 
de la Gitmo, al-Mustafa era un peşte prea mic. Nimeni nu mai vorbise cu el de câteva 
săptămâni, iar Falk îl cunoscuse numai în treacăt că pe un tip istet care vorbea o engleză 
decentă, un om înstărit, puţin peste douăzeci de ani, educat la colegiu, care, cu puțină 
îndoctrinare şi cu încă nişte ani în focul luptelor, ar fi putut ajunge un bin Laden tânăr, 
trecând în rândul celor pe deplin devotați, cu carnetul de cecuri al familiei la dispoziția sa. 

În schimb se dovedise prea moale şi răsfăţat pentru chestia în care se băgase, ceea ce a 
constituit unul din motivele pentru care fusese capturat. Potrivit rapoartelor de teren, se 
arătase aproape fericit să fie capturat, până ce se procopsise cu un bilet numai dus pentru 
Gitmo. 

Al-Mustafa se afla cică la originea bancului care făcea ocolul închisorii când Falk ajunsese 
prima dată aici: „Cum spargi un joc de bingo al Al Qaeda? Strigi B-52!" 

Cu câteva săptămâni în urmă, se mutase la „hagialâcul" de la Camp 4, unde salopetele 
erau albe, mâncarea mai bună şi mai multă, plimbările mai lungi şi blocurile de celule în stil 
de cazarmă. 

Tyndall îşi făcu, în sfârşit, apariţia spre sfârşitul întrunirii. El, cel puţin, nu păru deloc 
surprins să-l vadă pe Falk şi îi oferi o înclinare din cap şi un zâmbet, aşa cum făcea 
întotdeauna. După aceea, Falk îl luă deoparte, ceea ce nu era greu, din moment ce toți ceilalți 
ieşiseră cât mai repede posibil. 

— Îmi încasez plata pentru serviciul pe care ţi l-am făcut, spuse Falk. Trebuie să intru la 
Camp Echo să-l văd pe Adnan. Cu cât mai repede, cu atât mai bine. 

Mitch pufni. 

— Uau, îmi ceri cam multe. Se uită în jur, să se asigure că nu mai era nimeni în încăpere. 
Nu e imposibil, dar presupun că există anumite persoane care nu ar dori să ştii despre asta. 

— Tu pari să fii în miezul problemei. 

— Nu atât de mult pe cât mi-ar plăcea. Poate îmi spui şi mie ce se întâmplă între Fowler şi 
Bokamper. 

— Va trebui să afli chiar de la ei. 

— Destul de corect. Dar nu te pot băga în Echo fără ca echipa de securitate a lui Fowler să 
nu afle. Poate nu imediat, dar destul de repede. Şi, crede-mă, nu vrei să fi amestecat în ceea 
ce fac ei. 

— Lumea pare să creadă că am fost deja amestecat, aşa că o să-mi asum riscul. Nu am 
nevoie decât de o oră. 

— Pot să-ți asigur jumătate de oră. 

— Mai bine decât nimic. Când? 

— Lasă-mă să verific. Problema e că s-ar putea să nu mai stea acolo prea multă vreme. 

— Poate ar trebui să aştept până când ajunge înapoi la Camp 3. 

— Nu. Vorbesc despre o predare. 

— Către Yemen? 

— Aşa se zvoneşte. 

— Din partea lui Fowler? 

— Iartă-mă, Falk. Chiar că nu pot să-ţi spun asta. 

— Pot să citesc printre rânduri. 

— Nu sunt sigur că poţi. Dar nu te pot ajuta mai mult. Jumătate de oră, dar ține-o doar 
pentru tine. Şi să fii gata să te mişti chiar dacă te anunț în ultima clipă. 

— Ştii unde să mă găseşti. 

— Am ştiut până în weekendul ăsta. Ce-a fost cu dispariţia ta? Şi cu Pam la gherlă, pe 
deasupra. 

— Dacă chiar nu ştii, e mai rău decât m-am aşteptat. Tyndall nu mai spuse nimic, se 
mulțumi să clatine din cap şi să iasă. 

În sfârşit, Falk avu şi el ocazia să-şi lase bagajele acasă. Măcar aerul condiționat continua 
să funcţioneze. Bună treabă, Harry. Îşi verifică poşta, dar nu era decât un bilet pe o foaie 
îndoită, de la Whitaker: 

„În Sfârşit, am pus şi eu mâna pe o permisie din locul ăsta păcătos. O săptămână (fir-ar 
mă-sa a dracului!). Îmi pare rău pentru Pam, dar am auzit că nu e prea rău. Pariez că va fi 
afară până când te întorci. Îţi ţin pumnii. Nu uita să pui berea la rece. Whit". 

Whitaker îşi împlinise, în sfârşit, dorința. Foarte bine pentru el. Ori văzuse şi el ce se 
punea la cale şi hotărâse că nu voia să se găsească prin apropiere când lucrurile ar fi luat-o 
razna pentru colegul lui de apartament? Poate că altcineva luase decizia pentru el. Se vor 
bucura, categoric, de mai multă libertate în a trata cu Falk acum, când Whit dispăruse din 
casă. 

Falk dădu draperia din living la o parte, aproape aşteptând să vadă afară un Humvee parcat 
şi câţiva poliţişti militari pe aleea spre casă. În schimb, atenţia îi fu reținută de cer. O grămadă 
de nori se furişa dinspre sud-est, primul semn al lui Clifford. 

Stomacul îi chiorăi, aducându-i aminte că era vremea cinei. Bucătăria cantinei de pe plajă 
nu i se părea acum o opţiune prea apetisantă. Nu vor fi decât mai multe priviri lungi şi alte 
întrebări. Scoase nişte salată fleşcăită şi o felie de şuncă dintr-un pachet care-şi depăşise cu 
trei zile data expirării şi le trânti între nişte felii de pâine veche de grâu, şi-şi mancă sendvişul 
la masa din bucătărie. Un întuneric trist se lăsase deasupra casei, punctat de zgomotul ritmic 
al robinetului care picură în chiuvetă. 

Îşi clăti farfuria, apoi strânse robinetul tare, dar tot mai picura. Încă o treabă pentru Harry. 
Falk se întrebă ce să facă după aceea. Avea o noapte-ntreagă la dispoziţie, dar nu avea chef de 
citit, iar în casă nu avea televizor. Hotărî să-şi verifice e-mailul, conectându-se prin 
intermediul bazei pe care şi-o instalase în casă. Se întrebă dacă tot Harry făcuse şi treaba asta, 
dar se gândea că, probabil, chemase vreo firmă privată. Într-un fel, angajaţii ăştia nu erau mai 
siguri decât Harry. Tipic. Ridici cea mai sigură închisoare din lume, o înconjuri cu. 2 400 
soldaţi, iar apoi laşi o firmă privată să-ți aducă din toată lumea muncitori cu salariul mic, să-ți 
instaleze cele mai vitale linii de comunicație. 

Falk se conectă pentru a descoperi că Perkins, prietenul lui de la FBI, răspunsese cu doar o 
oră în urmă. 

„FYI: numele persoanei din interior este Lawson", spunea mesajul. „Nu mai e la DEA. 
Salutări, Perkins." 

Lawson. Aproape sigur Allen Lawson, de la Global Networks şi aliatul lui Van Meter în 
echipa de securitate, ca şi rivalul, acum membru al unei societăți pe acțiuni, al nefericitului 
Boustani. Părea aproape prea frumos ca să fie adevărat, aşa că Falk trimise un răspuns, 
solicitând prenumele sau măcar inițiala respectivei persoane. Dacă era într-adevăr vorba de 
acelaşi tip, atunci Lawson trebuie să fi fost în termeni destul de buni cu băncile din Cayman 
şi cea peruviană, pentru a aranja un fel de transfer rapid prin intermediul băncii lui Ludwig. 
Dar de ce? Ca Lawson să-l aibă la mână pe Ludwig? Prietenul lui, Van Meter, era oricum mai 
mare în grad ca Ludwig. De ce altceva ar fi avut nevoie ca să fie în avantaj? 

Asta îi aminti de Camp Iguana şi de perspectiva sa de invidiat. Chiar dacă îl refuzau, o 
vizită avea să-i pună totuşi pe gânduri. Era timpul să plece. 

Câmp Iguana era o sursă de încurcături într-un loc care, altfel, nu era nici el mai breaz. 
Era un bungalou alb, pe o pajişte îngustă, cocoţat în vârful unei faleze stâncoase şi înconjurat 
de un singur rând de gard. Spre deosebire de bariera din jurul Camp Delta, ăsta era de doar 
patru metri înălțime, fără sârmă ghimpată tăioasă şi nici foişoare de observaţie împrejur. 

Deţinuţii înşişi erau cei mai controversaţi - trei băieți afgani, în vârstă de 
doisprezece-paisprezece ani când sosiseră aici. De atunci, fiecare îşi petrecuse câte o 
aniversare în captivitate. 

Generalul Trabert continua să îi numească în public „combatanți inamici juvenili”, dar 
poliţiştii militari care aveau grUă de necesitățile lor zilnice le spuneau simplu „băieţii”, ei 
devenind o cause celebre internaţională în rândul celor care criticau Gitmo. 

Drept urmare, Camp Iguana era acum „un popas" obligatoriu pentru tururile 
reprezentanţilor presei făcute la Gitmo, pentru ca autoritățile să le poată arăta cât de curate, 
spaţioase şi dotate cu aer condiţionat erau celulele. Băieții erau întotdeauna înghesuiți în altă 
cameră, unde li se spunea să nu facă zgomot, câtă vreme reporterii examinau dormitoarele şi 
zona comună. 

Unul dintre cele mai importante lucruri de văzut era o gaură lungă de şapte metri, făcută 
de autorităţi în plasa de culoare verde a gardului. Astfel băieţii puteau vedea pescăruşi 
zburând deasupra mării, chestie care îl intriga pe Falk. 

Pentru că îşi făcu apariţia neinvitat, îi fu puţin mai dificil să pătrundă înăuntru decât 
grupurilor de turişti organizate. Un poliţist militar îl chemă la poartă pe sergentul de stat 
major Wallace, care nu se arătă câtuşi de puţin impresionat de legitimaţia lui Falk de la Birou. 

— Băieții sunt la lecţia de matematică, spuse el. Putem stabili o oră pentru mâine. 

— Mă cam grăbesc. 

— Poate că şi ei. 

Ca şi cum toţi deţinuţii de la Gitmo s-ar fi grăbit. Falk ridică din sprâncene, iar Wallace 
păru să-şi dea seama de stupizenia observaţiei sale. 

— Scuze, dar primim cam multe cereri şi îi cam protejez. 

— Înţeleg, spuse Falk. N-o să dureze mult. 

În timpul în care nu-şi îndeplinea îndatoririle de rezervist, Wallace era profesor de 
gimnaziu şi descoperise că cei pe care-i păzea aveau multe dintre observaţiile spirituale, 
anxietățile şi toanele elevilor lui de acasă, cu excepția faptului că acestora dintâi li se adăuga 
şi frica emoţională de război şi de închisoare. 

— Hai să-i luăm prin surprindere, spuse Wallace. Probabil că acum, în timp ce stăm noi de 
vorbă, sunt în camerele lor. 

O clipă mai târziu, polițistul militar îl conduse înăuntru. Uşa dădea într-o bucătărie mică şi 
o cameră cu televizor şi mai mică, mobilată doar cu o canapea şi o măsuţă de cafea. 

— Au cablu? Wallace zâmbi. 

— Aş vrea eu. Numai casete video. 

Pe măsuţa televizorului era un întreg teanc de casete VHS. În majoritate, Naţional 
Geographic, plus câteva filme - Un prieten adevărat şi Colț Alb. Filme cu natură, cu arbori 
frunzoşi, cu peisaje frumoase şi cu foarte puţine personaje. O tablă de şah, cu un joc început, 
era deschisă pe măsuţa de cafea. Într-un colţ era un joc parcheesi”” într-o cutie, iar puse teanc 
la capătul canapelei erau trei caiete şi câteva cărți de matematică. Singură altă carte la vedere 
era un exemplar din George cel curios, într-o limbă care arăta ca paştu. 


33 Joc de origine indiană, cu zaruri şi pioni. 

Un coridor scurt ducea la dormitoare şi la baie. Nici una din camere nu avea uşă, probabil 
pentru a diminua şansele deținuților de a se sinucide. Ar fi de-a dreptul jenant. 

O faţă castanie se iți din unul din dormitoare, cu ochi mari, întunecaţi şi cu o privire 
întrebătoare. Faţa se retrase rapid înăuntru, când băiatul văzu că şi Falk se uita la el. Era greu 
de închipuit faţa aceea ca fiind a cuiva cărând un AK-47 ori zbughind-o la adăpost, în spatele 
vreunui bolovan prăfuit, printre dealurile afgane, dar ştia că asemenea lucruri se întâmplă 
destul de des. 

— De fapt, ce-ţi trebuie? Întrebă Wallace. Înainte ca Falk să-i poată răspunde ceva, o voce 
de copil piui de pe culoar. 

— Domnuuu' Wallace, vă rog? 

Timid, o implorare mai mult decât o întrebare. —m Stai o clipă, îi spuse Wallace lui Falk. 
Mă întorc imediat. 

Falk profită de ocazie pentru a iscodi ceva mai mult. Păşi în mica bucătărie, extrem de 
curată, cu excepția resturilor mesei de seară, pe patru tăvi, puse teanc în chiuvetă. Wallace 
mâncase probabil împreună cu ei. Falk deschise frigiderul şi văzu cutii de suc de fructe şi 
lapte, un baton de ciocolată şi un pachet de pastramă de vită. 

— ȚŢi-e foame? Întrebă Wallace, cu o voce tăioasă. Falk nu-l auzise venind. 

— Nu. Eram doar curios. 

— Toată lumea e, spuse Wallace, cu un ton dezgustat. Nu-s decât nişte copii. Nu contează 
ce ar fi putut fi înainte de a sosi aici. 

— Sunt sigur că ai dreptate. E totul în regulă cu puştiul? 

— Doar o întrebare legată de tema pentru acasă. Falk dădu din cap spre aragazul alb şi 
strălucitor. 

— Îşi gătesc singuri? 

— Nu e funcţional. Doar pentru raţiuni estetice. O replică pentru vizitatori, fără îndoială. 
Dar era ceva ciudat totuşi. Atât efort să cari până aici un aragaz cu cuptor, doar ca să se simtă 
ca acasă. Ori poate fusese aici tot timpul. 

— Ce ar fi să-mi spui adevăratul motiv pentru care eşti aici? Spuse Wallace. 

— Ai auzit probabil de dispariţia soldatului. Acolo, jos, pe plaja Windmill? 

— Christoase, iar chestia asta? Tot nu-i ajunge căpitanului? 

— Căpitanului? 

— Celui de la securitate. 

— Căpitanul Van Meter? 

— Ăsta. A dat buzna ca sergentul Hulk. I-a speriat de moarte pe băieţi. S-a aşezat pe 
paturile lor şi i-a chestionat jumătate de oră. Bineânţeles, eu m-am pierdut cu firea şi i-am 
făcut pe toţi şi mai nervoşi. Aşa că renunță, n-ai nici o şansă s-o luăm de la capăt. 

— Îmi pare rău. Habar n-am avut. 

— Voi nu vorbiţi între voi? 

— E o problemă cu jurisdicția. Nu prea ne consultăm reciproc notițele. 

Wallace clătină din cap. 

— Ca orice alt afurisit de lucru de aici. Să nu crezi că folosesc limbajul ăsta în fața 
băieților. Ar trebui să vezi ce dispute aprige au loc în legătură cu cel mai bun mod de a-i 
stimula. De a le ocupa cât mai mult timp. Ai încercat vreodată să ceri manuale de la 
Pentagon? În cele din urmă, m-am dus şi am luat cu împrumut câteva de la şcoala de aici, de 
la bază. De necrezut. Dar poţi primi tot ce ai nevoie de la căpitanul Van Meter. 

— Mă tem că nu e chiar aşa uşor. 

— Nu e niciodată. 

— Uite ce e. N-ar mai trebui să-i deranjez pe băieţi. Sunt doar curios dacă vreunul dintre 
ei a văzut ceva în noaptea aia. 

— Noaptea uşile sunt încuiate. 

— Nu au ferestre? Wallace clătină din cap. 

— Nu poţi vedea plaja. Din cauza gardului. Nu vezi decât orizontul, departe, pe mare. Iar 
noaptea, nu vezi chiar nimic. 

— Deci, toţi trei au stat înăuntru? 

— Aşa i-au spus căpitanului cum-îl-cheamă şi aşa o să-ţi spună şi ţie. 

— Atunci, mai bine plec. Te deranjează dacă mai arunc o privire pe afară? 

— Orice te-ar putea face să pleci mai repede. Wallace îl conduse până la uşă şi se întoarse. 
Când vorbi, îşi cobori vocea, ca şi cum nu ar fi vrut să fie auzit de băieți. 

— N-am vrut să mă iau de tine. Dar unul dintre băieți a avut coşmaruri două nopţi după ce 
a fost pe aici nătărăul ăla şi nu vreau să se mai repete. Shakeel a fost cel mai şocat dintre ei, 
dar, cu consiliere psihologică, a făcut progrese vizibile. Nu mi-ar plăcea să văd toată munca 
asta dusă pe apa sâmbetei. 

— Ar trebui să-i spui generalului. 

Wallace clătină din cap. Poate că deja încercase. 

— Haide să-ţi arăt domeniul. 

Pajiştea din spate nu era decât un petic de iarbă maronie, cam de cinci pe opt, cu o masă 
pliantă şi o poartă mică de fotbal. O minge de fotbal american rămăsese uitată pe jos. 

— O folosesc vreodată? 

— Îşi mai dau pase. Sunt destul de buni. Ar prefera să joace fotbal european, dar mingea a 
trecut peste gard acum câteva zile. 

— Ah. Şi mai multă rechiziționare. 

— Te-ai prins. 

După cum ştia, în plasa gardului era o tăietură lungă. Priveliştea mării era chiar 
spectaculoasă. 

— Nu e de mirare că le place aici. 

— De aceea au toate casetele alea cu imagini din natură. Nu le ajunge timpul să înveţe 
destule despre ocean, peşti şi tot ce e mai legat de mare. Nici măcar nu văzuseră oceanul 
înainte, să ajungă aici. 

Ce loc ciudat să-ţi îmbogăţeşti orizontul. Presupuse că, dacă ar mai fi ajuns vreodată 
acasă, experienţa de aici le-ar fi putut chiar folosi. Falk se îndreptă spre deschizătură, să 
arunce o privire mai îndeaproape. Numai dacă-ți lipeai faţa de gard reuşeai să vezi plaja 
Windmill. lar după lăsarea întunericului, aşa cum spusese Wallace, probabil că nu vedeau 
nimic. Oricum, s-ar fi aflat în camerele lor. Cu alte cuvinte, o pierdere de timp venirea până 
aici. 

— OK, cred că ajunge. Scuze de deranj. 

— Nici o problemă, spuse Wallace. Se îndreptară împreună spre ieşire. 

— Pleacă acasă curând? 

— Aşa s-a tot vorbit. S-au întocmit şi o grămadă de hârţoage. Dar până acum ăsta-i tot ce 
s-a făcut. 

Falk conduse înapoi, pe lângă Camp America şi închisoare, trecând de punctul de control 
şi, apoi, luând-o spre casă. Era aproape întuneric şi îl cuprinsese o senzație de dezolare, pe 
când lua curbele. Dintr-un impuls, se hotărî să cotească spre apartamentul lui Pam, de pe 
Windward Loop. În ultima clipă avea de gând să afle şi el de ce fel de atenţie se bucură. Cu 
puţin noroc, ea se putea uita pe fereastră să-l vadă. Încă o asemănare cu o idilă din liceu, 
presupuse el. Băiatul bolnav de dragoste care bătea străzile viselor sale. 

Cartierul era liniştit, iar Falk se apropie cât mai încet posibil, fără să atragă prea mult 
atenţia. Un Humvee era parcat în fața casei, iar la uşă se afla o santinelă. Deşi ştia că Pam era 
în arest la domiciliu, măsurile extreme de securitate îl neliniştiră. Nici măcar nu fusese 
acuzată de vreun delict. Toate astea erau menite să-l ţină pe el la distanță? Şi dacă o vizita 
altcineva? Van Meter ar fi putut probabil să intre direct în casă, în paşi de vals. Şi ce s-ar fi 

putut spune despre Bo? Care erau regulile pentru el şi cum decursese vizita pe care i-o făcuse 
în lipsa lui Falk? Se întrebă şi cum reacționaseră colegele ei de apartament. Poate că erau 
încă, cu toatele, o familie mare şi fericită, în atmosfera obişnuită dintr-un cămin studenţesc de 
fete, cu excepția unei tuşe suplimentare de seriozitate, ca să fie sigure că cei cu care se 
întâlneau le aduceau acasă la vreme. Fără sărutări furate în pragul uşii. Se împotrivi 
impulsului de a opri maşina şi conduse mai departe pe Sherman Avenue, cotind înapoi la 
stânga, spre Iguana Terrace. În starea în care era, s-ar fi putut opri, la fel de bine, la Tiki Bar, 
dacă nu de altceva, măcar aşa ca să nu fie singur. Cu câteva beri la bord, poate că ar fi dormit 
mai uşor. Dacă avea noroc, bârfele nu ar mai fi circulat cu atâta intensitate. 

Barul era o pespectivă încununată de speranţă. Poate că arestările dăunaseră moralului 
celor din jur, dar, categoric, nu stinseseră setea oamenilor. Falk hotărî să meargă pe ceva mai 
tare şi comandă un gin tonic. Era bine botezat, aşa că se întoarse curând după altul, zăbovind 
la bar şi examinând mulțimea din jur, în căutarea unei fețe familiare. 

Ne văzând pe nimeni cunoscut, luă un exemplar rătăcit din The Wire de pe un scaun de 
bar. Programul filmelor merita întotdeauna să fie parcurs, dar, altfel, foaia nu făcea două 
parale. Văzu, oarecum surprins, că în interiorul ziarului apărea o scurtă poveste despre sosirea 
echipei lui Fowler. Declarația oficială, susținută de ofițerul pentru afaceri publice, care era şi 
autorul poveştii, era că echipa se găsea aici „pentru a face o evaluare a siguranței şi eficienţei 
operaţiunilor curente desfăşurate de J-DOG şi 1IG". Ştirea cerea tuturor „să ofere orice ajutor 
posibil în aducerea la îndeplinire a îndatoririlor lor deosebit de importante". Bla, bla, bla. 
Lângă text se găsea fotografia lor, toţi trei uitându-se saşiu la soare, ca nişte jucători de golf, 
în aşteptarea celui de-al patrulea membru al formației. Bo era un pic mai încolo față de 
ceilalți. 

Singura atenție acordată dispariţiei sergentului Ludwig era o scurtă ştire, referitoare la 
slujba religioasă la care Falk nu fusese prezent. În ştire se spunea că Ludwig se înecase 
noaptea târziu la Windmill. 

Tocmai făcea ziarul sul, să-l ia cu el acasă, când atenţia îi fu distrasă de nişte nou-sosiţi 
zgomotoşi, în fruntea cărora se găseau o pereche de poliţişti militari, încă în uniformă. Unul 
dintre ei îi aruncă o privire ciudată, dând din cap, ca semn de recunoaştere, iar apoi le şopti 
ceva camarazilor săi. 

Grozav, se gândi Falk. Exact ceea ce îşi dorise. Acum, tipul se apropia de el, cu o bere în 
mână şi dând din nou din cap. 

— Tu eşti cel care tocmai a fost la Iguana, nu? Tipul de la FBI? 

— De unde ştii? 

— Eram în spate, împreună cu băieții. Te-am văzut pe fereastră, când tu şi Wallace ați 
plecat la o plimbare. Am ieşit din tură exact după ce ai plecat tu. 

— Sergentul vostru e din cale-afară de protector. 

— E un om bun. Şi copiii sunt buni, într-adevăr. Meritau o soartă mai bună decât să fie 
răpiți de talibani şi să li se pună în mână câte un AK. E greu de crezut, nu? 

— Mda, cam aşa. Mi se pare că e un război în partea lor de lume. 

— Mie îmi spui? 

Nici unul nu mai rosti un cuvânt pentru o vreme, iar Falk îşi imagină că omul avea să se 
întoarcă la prietenii săi. Numai că zăbovea cu stângăcie, privindu-şi picioarele, în timp ce 
jupuia eticheta de pe sticla sa de bere. 

— Deci, Wallace zicea că nu eşti în gaşcă cu celălalt tip, Van Meter. Un fel de încurcătură 
jurisdicțională? 

— Cam aşa ceva. 

Falk ridică din umeri, încercând să nu mintă mai mult decât era strict necesar. 

— Păi, să nu-i spui lui Wallace, dar probabil din cauza mea a venit acolo nătărăul ăla. 

— Cum aşa? 

Polițistul militar aruncă o privire prudentă împrejur. Falk îl privi mai atent şi văzu că arăta 
cam de nouăsprezece ani, doar cu patru ani mai în vârstă decât cel mai mare băiat de la 
Iguana. Copii care păzesc copii, toţi aflați departe de casă. 

— Poate că n-ar trebui să stăm de vorbă despre asta aici, spuse soldatul. 

— Haide. Falk scutură bucăţile de gheață din paharul său gol. Lasă-mă să-mi iau altul şi 
mergem la o plimbare. 

Puştiul se duse să le spună prietenilor săi, în timp ce Falk comandă al treilea gin. Apoi, 
amândoi trecură pe lângă mese, îndreptându-se către apă, în josul unei scurte pante, spre un 
debarcader îngust, unde se opreau câteodată vasele de excursii. O barcă cu motor bâzâi pe 
lângă țărm, în întunericul din ce în ce mai adânc, îndreptându-se spre portul de bărci, cu 
luminile sale verzi şi roşii aprinse. Debarcaderul se mişca în sus şi în jos, odată cu valurile 
provocate de siajul bărcii, scârțâind şi lovindu-se de palisadă. 

Aici era, uneori, ascunzătoarea ideală pentru cei de la bar. Pentru cei care simțeau o bruscă 
înțepătură de dor de casă, între pahare, era un refugiu unde se puteau aduna, înainte de a se 
întoarce la prietenii lor. De asemenea, slujea ca teren de testare pentru bărbaţii şi femeile care 
se gândeau să se cupleze în seara aia, un loc unde să vadă cum stau lucrurile la capitolul 
intimitate. Pam şi Falk veniseră aici în seara când ea i-a luat lui, prima dată, o bere, o amintire 
care îi trecu ca un junghi prin piept. Se gândi la ea, încuiată în casă, pedepsită, lipsită de orice 
privilegii, totul din cauză că băiatul rău cu care era prietenă îl călcase pe bătături pe unul 
dintre profesori. 

Singurele persoane care mai erau aici astă-seară erau un tip şi fata cu care avusese 
întâlnire, mângâindu-se departe de strălucirea unui felinar. Falk îl conduse pe poliţist în 
partea opusă, chiar aproape de marginea apei. 

— Cum te cheamă, soldat? 

Puştiul privi în Jos şi văzu că plăcuţa cu numele mai era încă fixată pe tunică. Nu puteai 
avea încredere deplină în puştii ăştia, se gândi Falk. 

— Scuze, zise, rupând plăcuţa adezivă de la locul ei. Specialist Hilger. Din Kentucky. 

— Spune-mi ce s-a întâmplat. 

— Totul s-a întâmplat din cauza a ceva ce mi-a scăpat, într-o seară, i-am spus unuia dintre 
băieţi, la cină, despre unul dintre copii, Shakeel. Are treisprezece ani şi are coşmaruri 
noaptea. În unele săptămâni, chiar în fiecare noapte. Se trezeşte ţipând, lac de sudoare. În cele 
din urmă, ne-am gândit că cea mai bună cale să-l liniştim era să-l scoatem afară. E împotriva 
regulamentului - se presupune că nu mai trebuie lăsaţi afară după căderea serii. Dar, la naiba, 
funcționează şi e mai bine decât să-l lăsăm să-i trezească din somn pe ceilalți. Iese afară în 
lumina lunii, unde poate să audă valurile lovindu-se de stânci. Oricum, s-a aflat, cum se 
întâmplă întotdeauna, iar căpitanul ăsta, Van Meter, trebuie să fi auzit. 

— Şi s-o fi gândit să stea niţel de vorbă cu Shakeel. 

— Exact. 

— Ar fi fost bine ca Wallace să-mi fi povestit lucrurile astea. 

— Cred că s-a gândit că n-avea rost. Shakeel i-a spus lui Van Meter că nici n-a ieşit din 
casă în noaptea aceea. Aşa că n-avea rost să-l mai interogheze atâta pentru nimic. 

— Dar de ce îmi spui abia acum? Ştii că nu pot face nimic în legătură cu Van Meter. 

— Pentru că Shakeel a fost afară în noaptea aceea. lar eu, la fel. Era ultima mea 
săptămână de serviciu de noapte şi stăteam la masă pliantă, fumând, în timp ce Shakeel se 
plimba încoace şi încolo. Eram amândoi prea speriaţi să-i spunem nătărăului de Van Meter, 
aşa că nu i-am mai spus nici lui Wallace. Dar m-am gândit că cineva trebuie să ştie. Aşa ca să 
se lămurească treaba. 

— Sau ca să-ţi aperi ţie fundul. Hilger scutură viguros din cap. 

— Nu. Aş fi bucuros să-mi ia cineva toate astea de pe cap. Poate mă trimit şi acasă. Dar 
Shakeel încă mă îngrUorează. Ar trebui să plece acasă. Toţi trei ar trebui, dacă superiorii 

renunță s-o mai amâne atâta. Numai că, dacă Van Meter descoperă că Shakeel l-a mințit, 
atunci... Hilger ridică din umeri. Numai Dumnezeu ştie ce s-ar putea întâmpla. Poate rămâne 
aici până o împlini optsprezece ani. Apoi o să-l mute la Delta şi nimeni n-o să mai dea pe ei 
nici o ceapă degerată. 

— Am priceput. N-o să deschid gura. 

— Tot nu înţelegi? Shakeel nu numai că era acolo, afară, ci a şi văzut ceva. Acolo, pe apă. 
În aceeaşi noapte în care sergentul a fost dat dispărut. 

Falk se uită repede împrejur, uluit şi brusc îngrUorat. Cu greu s-ar fi simţit mai descoperit 
chiar dacă cineva le-ar fi lansat o grenadă la picioare. Puştii care se pipăiau, văzându-şi de 
treabă la numai câțiva paşi mai încolo, era, după toate aparențele, complet cufundați în ceea 
ce făceau. Gândeşte-te în termenii OPSEC. 

— Hai să mergem pe debarcader, spuse Falk, aruncând o privire în jur. Şi nu vreau ca nici 
măcar un cuvânt din toate astea să ajungă în altă parte. Ne-am înţeles? 

— Sigur. Şi eu aş prefera aşa. 

Scândurile trosniră sub paşii lor, în timp ce se îndreptau spre capăt, dincolo de cercul de 
lumină aruncat de o lampă montată pe un stâlp. Un peşte plescăi la suprafață şi dispăru din 
nou în adânc. 

— Şi ce a văzut? 

— O barcă. Nu una mare. Una din alea mici, de cauciuc. 

— Gonflabilă? 

— Da. Cum folosesc trupele de comando. m— Tu ai văzut-o? 

Hilger clătină din cap. 

— Eram ametit, pe jumătate adormit. Nu mi-a spus până în noaptea următoare. Cred că l-a 
speriat, de parcă ştia că era ceva ce nu ar fi trebuit să vadă. 

— Dar nici măcar nu se vede plajă de acolo. 

— Nu era pe plajă. Barca tocmai trecea pe acolo, dincolo de punctul unde se sparg 
valurile. 

— În ce direcție? — Spre est. 

— Înapoi spre Câmp America? Spre partea cubaneză? Hilger dădu din cap. 

— Toţi trei. 

— Cum? Frau trei bărci? 

— Trei oameni. O singură barcă. Atâția a văzut Shakeel. Falk chibzui o clipă. Ceva nu se 
potrivea. 

— În noaptea aia nici măcar nu era lună. Cum ar fi putut el să vadă ceva şi cu atât mai 
puţin să mai numere şi capetele? 

— Din cauza luminilor de la noi. Le lasă aprinse toată noaptea. Nu-s atât de strălucitoare 
ca cele de la Delta, dar orişicât. A văzut totul, aşa cum mi-a spus. N-ar fi avut nici un motiv 
să inventeze. Şi ştiu precis că n-a auzit nimic niciodată despre sergentul ăla. 

— Şi era sigur că erau trei? 

— Da. 

— Şi de ce nu i-a spus lui Van Meter? 

— Cum am spus. Sunt copii. Eu nu eram acolo când a trecut Van Meter. Am auzit mai 
târziu. N-aş fi putut suporta dacă Shakeel ar fi fost arestat şi ținut aici toată viața. 

— Şi crezi că asta s-ar putea întâmpla? 

— Aşa le-a spus Van Meter la toţi trei. Dacă mă mințiți, nu mai ieşiţi niciodată de aici. 

— Un drăguţ, ca întotdeauna. 

Ca să nu mai spunem că era un anchetator de doi bani. Alt dobitoc, care se uitase la prea 
multe filme polițiste, unde cretinii implicaţi în conflict puneau mâna pe toate lucrurile bune. 

— Şi pe urmă, îmi închipui că, dacă trei tipi fac pe nebunii într-o bărcuţă şi unul dintre ei 
se îneacă, în cele din urmă unul dintre ceilalți vrea să mărturisească, nu? lar dacă nu... Ridică 

din umeri. Atunci, cred că va trebui să trăiască cu povara asta. 

— Asta crezi tu că s-a întâmplat? Trei tipi care ies la o plimbărică după lăsarea 
întunericului? Poate intrând chiar şi în zona interzisă, doar ca să se distreze? 

— Ce altceva ar fi putut să fie? 

— Habar n-am. 

Numai că lui Falk orice tip care se dădea peste cap să-şi scoată mai întâi portofelul şi 
cheile mi i se părea gata să facă fapte necugetate. O barcă gonflabilă era exact genul de 
ambarcaţiune în care Ludwig ar fi fost cel mai puţin dornic să se urce. 

— Bine, nu-ţi mai bate capul, Hilger. Ai făcut foarte bine că mi-ai spus. 

— Sper. Recunosc, era cât pe ce să n-o fac din cauza a, ştiţi, din cauza a ce spune lumea. 

— Şi anume? 

— Păi, ştiţi şi dumneavoastră. Chestiile obişnuite pe care le auzi despre vorbitorii de 
arabă. Unul dintre băieții din grupul meu a spus că el credea că şi tu faci parte dintre ei. 

— Bine, ştii cum sunt zvonurile. Cum am spus, ai făcut ce trebuia. 

— Mulţumesc, domnule. 

Hilger plecă, tropăind înapoi, în sus pe deal, până la camarazii săi, fără să mai rostească 
vreun cuvânt, iar Falk se uită în urma lui de pe debarcaderul care se legăna. Cuplul de 
îndrăgostiți dispăruse. Falk îşi scutură capul, gândindu-se la toate poveştile care trebuiau să 
circule prin bază. ÎI făcu să se întrebe din nou ce-o fi putut să spună Pam. Poate că Bo avea 
dreptate, iar ea avea să povestească totul, ca să-şi salveze pielea. 

Continuă să se gândească la toate astea, pe când se îndrepta spre o masă singuratică, de la 
capătul barului, terminându-şi cel de-al treilea pahar de gin, iar apoi începându-l pe al 
patrulea. Până atunci, fiersese destul ca să conceapă un plan să afle mai multe şi cunoştea 
singura persoană care l-ar fi putut ajuta să-l aducă la îndeplinire. 

Se întoarse la maşină, băgă cheia în contact şi se sprUini de volan, pentru a-şi aduna 
ultimele rămăşiţe de atenţie. Ultimul lucru de care avea nevoie era să bage maşina într-un 
şanţ, ori un cactus, ori să fie oprit de o patrulă pentru conducere în stare de ebrietate. Dădu 
drumul la motor şi porni în noapte, verificându-şi oglinda la fiecare curbă, ca să se asigure că 
nu era urmărit. 

Ultima cotitură era greu de găsit în întuneric. Era şi mai greu să intre pe aleea de coral cu 
farurile stinse. Cobori geamul, când se opri lângă magazia de tablă ondulată, ascultând 
ticăitul motorului, metronom pentru corul ca de castaniete al gâzelor de noapte. Stinse lumina 
din tavan înainte să deschidă uşa maşinii şi se răsuci în scaun să se asigure, încă o dată, că 
nu-l urmărise nimeni. 

Scoase din servietă un carnet şi un creion, apoi rămase pe gânduri câteva clipe, 
hotărându-se ce avea să scrie. Dacă biletul ar fi căzut în mâna cui nu trebuia, voia că 
instrucțiunile să fie destul de vagi, pentru a nu trezi suspiciuni. 

„Am nevoie să mai verifici o dată aerul condiționat de la Iguana Terrace”, mâzgăli el în 
întuneric, sperând că va putea fi totuşi lizibil. „,Zdroncăne ceva în spatele orificiului de 
ventilare. Mulţumiri. Falk." 

Gândindu-se mai bine, adăugă şi un P.S.: „Cu cât mai repede, cu atât mai bine”. 

Îndoi biletul de două ori, scrise deasupra , Pentru Harry”, iar apoi se duse spre uşa închisă 
cu lacăt şi prinse biletul în spatele zăvorului. Îşi îndreptă privirea spre cer. Tot noros. Cu 
puţin noroc, ploaia va ţine până dimineaţă. 

Până când ajunse acasă, se hotărâse ce să spună în cel de-al doilea bilet, pe care-l scrise în 
timp ce stătea pe alee. De data asta, îndoi hârtia şi mai strâns, înainte de a-şi croi drum în 
spatele casei, în întuneric. Împinse în lături crăcile de jos ale unui arbore de cauciuc, ca să 
ajungă la aparatul de aer condiţionat care ieşea în afară, pe geamul livingului. Îndesă biletul 
într-o crăpătură a orificiului de ventilare. Frunzişul îi va împiedica pe vecini să vadă atât 
biletul, cât şi pe Harry. Problema era dacă Harry va avea timpul să şi facă ce-l rugase Falk. 

În intimitatea casei, înghiţi trei pastile de Advil, să ţină la distanță durerea de cap pe care o 
căpăta aproape întotdeauna din cauza ginului. Apoi, cu sentimentul că făcuse deocamdată tot 
ce putuse, se dezbrăcă până la chiloţi şi se strecură între cearşafurile reci. 

De îndată ce-şi puse capul pe pernă, se întrebă dacă Perkins îi răspunsese de la 
Washington. Deschise laptopul, aşezat la picioarele patului, ecranul acestuia răspândind o 
sclipire vaporoasă în timp ce îşi croia drum către serverul de e-mail. Nu era nici un mesaj. 
Destul de ciudat, şi mesajul anterior de la Perkins părea să fi dispărut. 

ÎI ştersese oare din greşeală? Nu era în coşul de Delete. Simţind un nod de panică în gât, 
dădu un clic pe Send. Şi propriul lui mesaj către Perkins dispăruse. Şters fie de un intrus, fie 
de un iubitor al poştei electronice în altă parte pe teritoriul bazei, încuiat într-o odaie fără 
ferestre, unde OPSEC nu dormea niciodată. 

Falk nu ştia dacă să se simtă jignit, speriat ori amândouă, dar sări din pat, în picioarele 
goale. Ce îi trebuia acum cel mai mult era o bere şi o plimbare pe pajişte, să-şi calmeze 
nervii, numai că nu părea cel mai inteligent gest după paharele de gin. Apoi, ştia că afară se 
va simţi vulnerabil. O țintă uşoară. 

În concluzie, rămase pe loc, analizându-şi opțiunile. Nu era decât el şi cei patru pereţi ai 
dormitorului, parcă mai strâmți ca de obicei. Chiar şi în cele mai proaste zile ale sale ca 
puşcaş marin, Stânca nu i se păruse niciodată atât de mică. 

CAPITOLUL DOUIZECI ji TREI 


Sedat din cauza ginului, Falk dormi până la nouă şi jumătate. Era la fel de bine şi aşa, 
se gândi el. Dacă ziua avea să decurgă cum fusese planificat, va avea nevoie de orice gram de 
energie în plus. 

Din fericire nu era nici o urmă de mahmureală. Şi în plus, alt noroc: nu plouase. Verifică 
aparatul de aer condiționat şi descoperi că Harry recuperase biletul în timp ce el dormea. Până 
aici, toate bune. 

Prioritar în agenda sa mentală era să verifice semnăturile în baza cărora se efectuaseră 
interogatoriile la Camp Delta, aşa că îşi făcu o cafea, în timp ce răsfoia dosarul sauditului pe 
care trebuia să-l ancheteze, Khalid al-Mustafa. Informaţia confirma că Mustafa fusese bine 
stors ca o sursă utilă. Observațiile făcute de echipa Biscuit erau deosebit de revelatoare: 

„Familie aristocratică şi educaţie universitară la Londra. Pronunţie cizelată. În general, 
atitudine cooperantă față de interogatoriu. Khalid al-Mustafa este un diletant în rândul celor 
angajați, un «gentleman jihadist», după cum observa unul din anchetatori. Ideea aventurii în 
străinătate l-a atras mai mult din punctul de vedere al cuceririi personale decât din cel al 
fervorii religioase. Adeseori, îşi înfrumuseţează relatările narative, o tendință venind din 
dorinţa de a-şi şlefui imaginea despre sine ca om de acţiune. Din relatările tovarăşilor săi, 
rezultă că în timpul primelor sale unsprezece luni în Afganistan a acumulat doar puține 
responsabilități de conducere. Cel mai probabil este că participarea sa întâmplătoare a fost 
tolerată datorită valorii portofoliului financiar al familiei sale la Jeddah. Pare dornic să 
furnizeze orice informaţie necesară pentru a-şi asigura eliberarea. Se recomandă în mod 
deosebit ca orice informaţie de la acest subiect să fie verificată de două ori." 

Grozav. Era gata să piardă o oră stând de vorbă cu un mincinos volubil, un tătic zaharisit 
al Al Qaeda, căruia îi plăcea să fie fotografiat cu un iatagan, dar era mai îndemânatic cu un 
carnet de cecuri. Un preţ destul de mic de plătit, presupuse el, pentru că va reuşi să pună 
mâna pe înregistrări. 

Securitatea strânsese şi mai mult şurubul cât lipsise el. Îi luă peste jumătate de oră doar ca 
să treacă de poartă. Proceduri care, în mod normal, ar fi durat câteva secunde se lungiseră la 
minute când mai întâi prima santinelă, iar apoi încă una verificară şi răsverificară legitimația 
şi autorizaţiile lui. Nu era de mirare. Dacă un paznic de la Camp Iguana auzea nişte zvonuri 
legate de vorbitorii de arabă, nu putea decât să-şi închipuie peste ce puteau da cei de la Delta. 

Un sergent mai cooperant îl salută la comandamentul poliției militare. Falk trecu numele 
lui Mustafa pe un clipboard, împreună cu o serie de numere şi cifre de cod. Scrise în total 
şapte caractere, cu o liniuță după primele trei, ca un număr de telefon. Prefixul - o literă 
urmată de două cifre - identifică grupul şi echipa. Al lui Falk era S04, numărul echipei a patra 
din grupul saudit-yemenit. Ultimele patru cifre identificau individul abordat. 

Unii dintre anchetatori îşi făcuseră un hobby din a încerca să observe şi să memoreze 
numele prietenilor şi colegilor, transformându-l într-un truc de cârciumă, menit să-i distreze 
(ori să-i înspăimânte) pe tovarăşii lor de pahar. Falk dăduse peste numărul lui Tyndall după 
ce-l urmărise într-o după-masă dincolo de gard, păstrându-l în memorie doar pentru că simţea 
că un om al Biroului avea obligaţia să stea cu ochii pe concurență. 

Potrivit unui zvon, CIA cunoştea oricum toate numerele, având acces deplin la lista master 
pusă la dosar la Palatul Roz. 

— Oh, ai venit pentru Mustafa, spuse sergentul. O să fie încântat. N-a mai avut un client 
de câteva săptămâni. Ar trebui să aibă tot felul de noutăţi pentru dumneavoastră. 

— Deci tot un vorbăreţ a rămas? Sergentul zâmbi şi făcu un gest de lehamite. 

— Când e în curte, toți ceilalți abia îl pot face să-şi fină gura. Şi, cum engleza lui nu e prea 
rea, toți poliţiştii sunt şi ei la curent. 

Era de mirare că nici unul dintre deţinuţi nu încercase să-i facă vreun rău. În general 

guralivii trezeau doar încruntări în rândul celor de la Camp Delta. Şi pe urmă, cineva 
răzbunător probabil că nu ar fi ajuns la hagialâcul de la Camp 4. 

— Vi-l aducem noi la vorbitor, spuse sergentul. 

— Grozav. A, şi dacă nu vă deranjează prea mult, ar trebui să verific câteva dintre foile 
recente cu semnături la ieşirea din serviciu. Să-mi împrospătez memoria. 

— Vreţi să spuneţi astea? Bătu cu degetul pe clipboard. 

— Astea, plus cele din ultimele câteva săptămâni. Trebuie să văd şi graficele de serviciu 
ale schimburilor MP. Ştii cum e Biroul. Trebuie să pui punctele pe toate 1-urile şi liniuţa pe 
toate t-urile, ca să nu creadă că ţi-ai petrecut toată vremea numai pe plajă. 

— Nici o problemă, spuse sergentul, nechitit să facă din țânţar armăsar. Vi le pregătesc eu 
cât staţi de vorbă cu Mustafa. Doriţi înregistrările MP de la Camp? 

— De fapt, de la Camp 3. Acolo am lucrat mai mult în ultima vreme. 

Aceste cuvinte îi cam tăiară sergentului din elan. Deţinuţii de la Camp 3 erau cazurile mai 
dificile. Dar, în cele din urmă, dădu din cap şi spuse că va face tot posibilul. 

— Perfect. O să menționez în raport şi amabilitatea dumitale, sergent... 

— Badusky, spuse, dezlipLndu-şi banda adezivă ca un fermoar de trenci. Sergent Phil 
Badusky. De la a 112-a. 

Mustafa Părea, într-adevăr, încântat să iasă din curte. Ideea aerului condiționat nu-i era, 
nici ea, prea dezagreabilă. Polițistul militar nu se mai obosi să-i fixeze fiarele de la picioare 
de podea, odată ce îl aduseră, iar Mustafa insistă să vorbească în engleză. Stăpânea limba mai 
bine decât îşi amintea Falk. 

— Am mai exersat, spuse el cu un gest larg. Când m-am dus la şcoală, la Londra, vorbeam 
bine, dar apoi am cam ruginit. Aşa că acum mă străduiesc de fiecare dată să vorbesc 
englezeşte. Îi învăţ şi pe ceilalţi din blocul meu. O să-mi folosească la afaceri, când o să mă 
întorc acasă. 

— Presupunând că te mai întorci. 

— O să mă întorc. Într-o zi, o să plecăm cu toţii acasă. Nici măcar Donald Rumsfeld nu 
mai vrea să ne hrănească pentru totdeauna. Apropo, ar trebui, te rog, să-i spui bucătăresului 
de la bucătărie. Bucătăres? E corect? 

— Bucătar. 

— Atunci, bucătar. Sau chef. Da, chefe mai bine. Poţi să-i spui c/îcf-ului c-am zis eu să nu 
ne mai dea ouă fierte la micul dejun. Sunt verzi înăuntru şi uscate. Gata cu ouăle fierte. 

— O să pun o vorbă bună. 

Falk discută pe marginea unor subiecte mai vechi, de dragul protocolului şi petrecură 
câteva minute revăzând numele celor din unitatea lui Mustafa, trecând în revistă rolurile şi 
mişcările lor pe vremea când fusese în Afganistan. Amândoi se plictisiră în curând, iar Falk 
nu se mai împotrivi când Mustafa îşi manifestă dorinţa de a flecări. Atunci, Mustafa îl prinse 
pe picior greşit. 

— Auzi, spune-mi şi mie care dintre voi este puşcaşul marin? Eşti cumva tu? 

— Puşcaşul marin? 

— Cel despre care se spune că îi cunoaşte pe cubanezi. E adevărată povestea asta? 

Falk simţi că ia foc. Ştia că pentru un ochi antrenat, trebuie să se fi aprins ca un bec de 
alarmă. Era, oare, acelaşi fir pe care îl deşirase mai devreme Pam? 

— Uite, eu chiar că nu... 

— Precis că trebuie să fi auzit şi tu de aşa ceva, nu? 

— Nu pot să spun că am auzit. Aşa vă omorâţi voi timpul, înăuntrul gardului, inventând 
treburi despre noi? 

— Oh, nu, n-a venit de la unul dintre noi. Era de la unul dintre voi. 

— De la noi? 

— De la cei care ne interoghează. Din întrebări, nu din răspunsuri. Ăştia noi, care tot pun 

întrebări, ei ne-au spus. 

— Care „ăştia noi"? 

— Doi dintre ei. Cu multe întrebări ciudate. Trebuie să fi auzit şi tu chestia asta. Acum, nu 
faci decât să te joci cu mine. 

Ce ar fi putut să spună? Fiecare răspuns posibil ar fi dus undeva, pe un drum periculos. 
Era bucuros că îşi recăpătase stăpânirea de sine înainte ca vicleanul de Mustafa să fi observat. 
Un deținut mai atent - ca Adnan, de exemplu - şi-ar fi dat seama imediat. Se gândi să mai 
întrebe despre „cei noi", dar asta n-ar fi făcut decât să alimenteze moara de zvonuri. Aşa că se 
îndreptă în scaun, încercă să arate cât mai lipsit de interes posibil şi îl ghidonă pe Mustafa 
spre alte subiecte. În doar câteva minute, erau amândoi plictisiţi din nou, iar lumina dispăruse 
din ochii lui Mustafa. 

Mai târziu, întors la sediul poliției militare, Falk încă medita la implicațiile poveştii lui 
Mustafa, când sergentul Badusky dădu buzna pe uşă cărând un registru şi un dosar verde. 

— Poftiţi, domnule. Graficul de ture/ronduri al poliţiei militare la Camp 3 este în registru, 
iar cererile semnate de anchetare, în dosar. Sunt de-acum o lună. 

— Mulţumesc. N-ar trebui să dureze mult. 

— Cât timp aveţi nevoie. Afacerile astea merg mai greu. Aşa a fost toată săptămâna. 

Falk îi căută pe yemeniţi, ceea ce nu era greu, deoarece îi ştia pe toți după nume, chiar 
dacă, uneori, câte o listă de serviciu din orice țară islamică părea să includă cel puţin o duzină 
de tipi pe care îi chema Muhammad. 

Începu cu dosarul de-acum patru săptămâni, iar primul nume pe care-l găsi fu cel al lui 
Adnan, o sesiune la ora patru după-masa, cu douăzeci şi patru de zile în urmă, în cabina 
numărul trei. Numerele echipei şi ale legitimaţiei anchetatorului erau ale sale. Încă doi 
yemeniţi se găseau pe aceeaşi pagină, amândoi alocaţi altor membri ai echipei sale. În 
următoarea săptămână, găsi mai multe astfel de notițe, cu unii dintre subiecții yemeniţi 
alocaţi şi altor echipe care făceau parte tot din grupul saudit-yemenit. Încercă să-şi 
amintească câteva nume şi chipuri. Erau oameni rezonabili, care i-ar fi anchetat pe subiecţii 
respectivi într-o manieră firească. Ori de câte ori apărea numele lui Adnan, era urmat de 
propriul său număr. Nici nu s-ar fi aşteptat la altceva. 

Nimic nu părea ieşit din comun, până la o referință de acum două săptămâni, într-o marți, 
la 8.20 p.m., când alt yemenit fusese scos la interogatoriu. Era o oră ciudată pentru anchetă, 
în timpul pauzei dintre orele de zi şi vârful de activitate, care începea de obicei la 9 sau 10 
p.m. Era o oră când majoritatea analiştilor şi anchetatorilor se relaxau după cină fie acasă la 
ei, fie la Tiki Bar. 

Falk urmări cu degetul, de-a lungul paginii până la coloana finală, dar în locul unde ar fi 
trebuit să apară numărul unui anchetator şi al echipei sale nu erau decât inițialele 
„OGF-NCOIC", mâzgălite cu o mână rigidă. 

— Ce naiba, murmură el. 

— Vreo problemă? Întrebă Badusky, ridicând ochii din revista sa. 

— Mda. Spune-mi şi mie ce înseamnă asta. Întoarse pagina invers, în timp ce Badusky se 
apropia să arunce o privire. 

— Păi, NCOIC este... 

— Subofiţer la comandă. Cu asta sunt obişnuit, dar ce caută în locul unei legitimaţii de 
anchetator? 

— Pentru că subofiţerul scotea deţinutul pentru o OGF, o sesiune la o unitate din afara 
închisorii. De obicei, Camp X-Ray. Câmpul ăla abandonat, cu toate vechile cuşti. Unora le 
place să-i ducă pe deţinuţi acolo, pentru că schimbă decorul. Îi cară cu camionul noaptea prin 
junglă. Se presupune că ar trebui să-i sperie de moarte. 

Falk auzise de această tactică, dar nu cunoştea pe nimeni care să o fi şi pus în practică. 
Sună aproape ca o farsă, o tuşă de gotic tropical. Presupuse că ar putea fi chiar înspăimântător 

să fi dus la Camp X-Ray, acum pustiu şi acoperit aproape în întregime de viță sălbatică. 

— Cred că e logic. Dar n-ar trebui totuşi să fie şi un număr de legitimaţie? 

— Ar trebui să-l întrebaţi pe subofiţerul din tura aceea. ÎI găsiţi în registru. 

Mai întâi, Falk examină restul foilor de scoatere, să vadă dacă mai apăreau şi alte notații 
misterioase. Găsi câte una în fiecare dintre următoarele cinci zile. Fiecare dintre acestea 
implica un deţinut yemenit şi fiecare avusese loc între 8a0 şi 8.45 p.m. Aceasta însemna că 
erau şase în total, în zile succesive. Fiecare dintre ele implică un alt deținut yemenit, ultima 
având loc într-o duminică, nouă zile înainte. De ce se opriseră? Ştia cel puțin şase alți 
yemeniţi cu care încă nu vorbiseră, iar unul era Adnan. 

Deschise registrul de serviciu al MP, îi luă vreo câteva clipe să se orienteze, iar apoi 
reveni la marțea de acum două săptămâni. Găsi schimbul de la 8 p.m. la 2 a.m. pentru Camp 
3 şi recunoscu scrisul rigid, pe care îl văzuse deja pe foile de ieşire. Semnătura fu cea care 
făcu să 1 se învârtă capul: „Sergent Earl Ludwig, compania 112-a a MP." 

Ludwig fusese subofiţerul la comandă la ora aceea, în fiecare din următoarele şase zile. 
Tot el fusese de serviciu şi lunea următoare, când nimeni nu mai semnase pentru ieşiri la 
Camp X-Ray. Ziua următoare, marți, Ludwig nu se mai prezentase la lucru. Fusese noaptea în 
care dispăruse în largul mării, într-o barcă gonflabilă, îndreptată spre apele cubaneze, 
împreună cu doi necunoscuţi. 

Falk se întoarse la paginile cu semnăturile de ieşire şi revăzu mai îndeaproape ultimele trei 
săptămâni. Reveni la pagină pentru ultima miercuri - ziua de după dispariţia lui Ludwig şi 
ziua în care vorbise ultima dată cu Adnan - şi căută yemeniţi. Găsi rapid propria semnătură de 
scoatere a lui Adnan, în susul paginii, la 2.30 a.m. Aşa cum trebuia să fie. Dar, în josul 
paginii, văzu că Adnan mai fusese scos o dată, la 11.54 p.m. Era altă referinţă la OGF, 
însemnând că cineva îl dusese la Camp X-Ray, încă înainte de transferul lui la Camp Echo. 
De data asta, era numărul de identificare al unui anchetator, număr pe care Falk nu-l putu 
recunoaşte. Ştia numai că nu aparţine nici uneia dintre cele trei echipe care aveau regulat de a 
face cu yemeniţii. 

Falk se întoarse cu gândul la ziua aceea, încercând să-şi aducă aminte ce anume făcea la 
ora respectivă. În mare, îşi aminti cât de obosit se simţise, din cauza orelor lungi de muncă de 
după dispariția lui Ludwig. Fusese chemat la poarta de nord-est să recupereze trupul lui 
Ludwig, după-amiază. Apoi, îi întâmpinase pe Bo şi pe cei din echipa de cercetare, la 
Leeward Point, în jur de 7 p.m., înainte să se retragă la Tiki Bar, după care avusese o întâlnire 
târzie cu Pam. Trebuie să o fi lăsat acasă în jur de unsprezece. Semnătura de scoatere din 
penitenciar apăruse în cursul orei următoare. 

Falk nu-şi putea imagina tactica utilizată, cu atât mai puţin în cazul tensionat a lui Adnan. 
Poate că din cauza asta se hotărâseră să-l mute la Camp Echo. Notă numărul de identificare 
şi, apoi, frunzări restul paginilor, dar fără să mai găsească ceva care să-i atragă atenția. 

Atunci îşi aminti de rugămintea lui Bo: „Adu-mi paginile, nu doar nişte copii". Era un 
ordin direct, numai că Badusky stătea doar la câțiva paşi distanță. 

— Numerele astea de identificare pentru anchetatori - aveţi pe undeva o listă master a lor? 

Badusky clătină din cap, acum privindu-l pe Falk cu suspiciune. 

— Asta ţine de comandament, spuse el. Dar, apropo, nu mi-ai spus deloc cum te cheamă. 
Vreau să spun, în mod normal n-ar trebui să întreb, dar ai menţionat ceva legat de Birou, ceea 
ce e grozav. Am crezut că îţi urmăreşti propriul orar. Dacă îi verifici pe alții, o să-mi 
trebuiască o identificare mai bună. Dacă nu te deranjează... 

— Falk. Revere Falk, agent special la FBI. Badusky îl puse să-l spună pe litere, iar apoi îl 
scrise cu grUă. 

— ŞI ce-i cu excepţiile astea OGF de aici? N-ar trebui ca toate să includă un număr de 
identificare, în loc de indicele unui subofițer? 

— Probabil, spuse Badusky, cu o voce care trăda că şi-ar fi dorit să nu se fi băgat 

niciodată în chestia asta. M-am cam mirat şi eu când mi-ai arătat. 

— Există vreo înregistrare a acestor şedinţe? 

— Nu, din câte ştiu eu. 

— Ai putea să verifici, doar ca să fii sigur. Cine-i comandantul tău? 

— ÎI chem imediat, spuse Badusky, acum încordat ca o strună. 

De îndată ce trânti uşa după el, Falk rupse cu grUă fiecare dintre paginile cu referințe 
OGF, plus filele cu zilele corespunzătoare din registrul de serviciu al MP. Le îndoi şi le puse 
în servietă, apoi puse totul în ordine, aşezând registrul şi dosarul cu semnăturile de ieşire a 
deținuților înapoi, pe biroul sergentului. 

Câteva clipe mai târziu, Badusky intră din nou, însoțit de un căpitan prost dispus, care i se 
adresă cu glas ridicat, înainte ca Falk să fi avut măcar timpul să se prezinte. 

— Îmi pare rău, domnule, dar va trebui să vă rog să părăsiţi incinta, imediat. 

— Nu e nevoie să vă enervaţi, domnule căpitan, oricum eram pe picior de plecare. Mai am 
o singură întrebare, în legătură cu acele notații speciale. 

— Răspunsul e nu, nu ţinem un registru separat. Dacă vrei alte detalii, va trebui să te 
adresezi subofiţerului în chestiune. 

— Asta o să fie cam greu, spuse Falk. Era sergentul Earl Ludwig. 

Badusky şi căpitanul schimbară între ei priviri surprinse, rămaşi, dintr-odată, fără cuvinte. 

Falk se strecură uşor printre ei, croindu-şi drum până la uşă. 

În afara porţilor, Falk se uită în sus. Clifford începuse să-şi facă simțită prezenţa. Vântul 
era acum mai puternic, iar nori zdrenţuiți alergau pe cer, spre apus. Arăta a ploaie, dar nu 
căzuse încă nici măcar o picătură. Era prea cald să stea în maşină, aşa că porni motorul, să 
pună în funcțiune şi aparatul de aer condiționat, în timp ce cerceta harta bazei. Drumul pe 
care îl interesa era nepavat, şi nu va fi uşor de văzut, decât dacă ştia exact unde să se uite. 
Conduse înapoi, pe la punctul de control, ocolind, în sus şi în jos, pe calea Kittery Beach, spre 
Bay Hill. Apoi coti la stânga, în sus, pe un drum şerpuit, pavat, care îl duse în punctul cel mai 
înalt al bazei, dealul John Paul Jones. 

Puşcaşilor marini le plăcea să alerge, din când în când, până în vârful dealului, doar ca să 
dovedească faptul că sunt în stare, stabilindu-şi linia de miră după drapelul care flutura în 
vârf. Dealul era împănat cu amintiri ale Războiului Rece: amplasamente de artilerie, care 
fuseseră de mult abandonate, o staţie radar, plus gropi individuale pentru puşcaşi, şi ele acum 
goale. 

Ultimele planuri ale Pentagonului vizaseră ridicarea unui şir de mari instalaţii eoliene, 
menite să mai uşureze presiunea asupra centralei electrice pe bază de motorină, a cărei 
funcționare era din ce în ce mai scumpă în fiecare zi, din cauza aceloraşi revoluţii care 
aduseseră deţinuţi la Camp Delta. 

Falk conduse pe lângă stația radar, făcându-le din mână nu prea convins celor din echipa 
de serviciu, care stăteau sub un cort umbros. Ceva mai încolo se opri, când crezu că găsise 
bifurcația dorită, o cărare de coral pisat, care ducea în jos, spre faleză. Se întoarse şi-şi croi 
drum, centimetru cu centimetru, înainte, în timp ce Plymouth-ul scârțâia din toate arcurile şi 
amortizoarele sale îmbătrânite. 

După un sfert de milă, ajunse la destinaţie. Era o altă poziţie cu corturi, săpată în coasta 
dealului, ocupată de câţiva rezervişti de la marină, din New Jersey, membri ai unităţii 
combatante mobile din interiorul țărmului. Montaseră un binoclu supradimensionat pe un 
pivot, de-a lungul peretelui cu fața la mare. De aici, de sus, nimic nu se putea mişca pe 
oceanul de dedesubt fără ca băieţii ăştia să vadă, deşi Falk se întreba cât mai era vizibil după 
lăsarea întunericului, chiar cu ochelari pentru vedere de noapte. 

Cei doi oameni de serviciu se ridicară în picioare, ieşind din umbră, în timp ce Falk se 
dădea jos din Plymouth. 

— Salut, băieți. 

— V-aţi rătăcit, sau ce? Nici o umbră de sarcasm. Păreau realmente încurcaţi să aibă un 
vizitator civil. 

— Am venit special pentru voi, credeţi sau nu. Revere Falk, FBI. 

Legitimaţia de la Birou dezlega mult mai repede limbile în cazul rezerviştilor decât se 
întâmpla cu armata, mai ales dacă erai deja după gard. Cei doi militari părură impresionați 
aşa cum trebuie. 

— Verificam nişte chestii legate de evenimentele de săptămâna trecută, iar voi eraţi pe 
listă. 

Caracterul vag al afirmației nu păru să-i deranjeze şi amândoi dădură, convinşi, din cap. 

— Aveţi multe de păzit pe aici? Vreau să spun, în ce priveşte circulaţia navelor? 

Cei doi zâmbiră şi clătinară din cap. 

— Uneori, apar vase mici, cum sunt bărcile de pescuit ori poate vreun iaht, într-o 
croazieră în Caraibe, cam la o milă sau aşa ceva de țărm, răspunse unul dintre ei. Orice e mai 
aproape este, de obicei, fie o barjă cu provizii de la JAX, fie o şalupă de patrulare. Ale 
noastre vin chiar în faţă, iar pe ale lor le vezi în direcția aceea. Arătă spre est. Dar, dacă e 
ceva acolo, nouă nu ne scapă. 

— Nemaipomenit. Şi ţineţi un registru cu navele observate? 

— Sigur, spuse cel de-al doilea. 

— ŞI-I aveţi şi de acum o săptămână, să zicem din ultima marţi? 

— Probabil. Se întoarse înapoi în cort, să-l aducă, continuând să vorbească în timp ce 
mergea. Ce autorizație aveţi pentru asta? 

— Generalul Trabert, spuse Falk, fără să clipească. Era destul de adevărat, chiar dacă 
generalul şi-ar fi revocat autoritatea ulterior. 

— Pentru mine, e destul de bună, spuse primul. 

— Cum vă place aici sus? 

— E mai bine decât să fim acolo, jos, răspunse primul. Arătă din cap spre acoperişurile 
depărtate de la Camp Delta, care, chiar şi de aici, arătau ca şi cum se prăjeau în arşiţa zilei. 
Măcar aici avem umbră. O briză continuă, într-adevăr, e cam izolat. 

— Poftim, spuse cel de-al doilea, apropiindu-se cu un registru ținut într-o cutie de metal. 
Pagina de marţea trecută e destul de albă. 

Numai chestii standard. O menţiune despre condiţiile meteo şi vizibilitate, toate clare şi 
normale. Nici un fel de furtuni peste noapte, nici un fel de schimbare a vântului remarcabilă. 
Aşa cum spusese şi tipul de la biroul de control al portului. Singura menţiune referitoare la 
vase era un pescador cubanez, departe, la distanță, precum şi o şalupă de patrulare a marinei, 
văzută în orele de dinaintea zorilor. 

Restul paginii era goală, fără să fie înregistrată vreo activitate după lăsarea întunericului. 
Având atât de puţin să-i ţină ocupați, Falk se întrebă dacă mai trag câte un pui de somn ori 
joacă poker. El, ca puşcaş marin, aşa ar fi făcut. Cu siguranţă. Şi, cu atât mai mult, n-ar fi 
pierdut din vedere nimic. Erau cât se poate de dornici să facă treabă. 

— Mulţumesc, spuse el, dându-le registrul înapoi. Trebuie să fie destul de plictisitor. 

Primul tip ridică din umeri. 

— Unele din patrulele pedestre mai trec pe aici. Şi ei se cam plictisesc. Bineânţeles, cu 
toţii cred despre noi că ne-am aranjat. Unul dintre ei îi spune locului ăstuia „chioşcul”, ca şi 
cum am sta toată noaptea doar cu picioarele în sus şi am bea bere. Acelaşi lucru, şi băieţii cu 
gonflabilele. Ne mai fac câte o vizită în drumul lor spre locul de ancorare şi, uneori, mai fac 
câte o glumă. 

— Gonflabile? Încercă să nu sune prea interesat. 

— Contraspionajul armatei îi mai bagă la valuri câteodată, spuse cel care vorbise mai 
înainte. Efectuează un fel de patrulare de coastă neoficială, după ce se face întuneric. Nu că ar 
trebui să ştie cineva despre asta. De aceea, nici noi nu le trecem în registru. 

— Deşi Trabert şi-a dat OK-ul, spuse cel de-al doilea tip. 

— Mda, că ar fi cuşer şi toate astea. — Şi cât de des se întâmplă asta? Amândoi ridicară 
din umeri. 

— Ei, acum nu îşi anunţă orarul cu afişe, spuse cel de-al doilea. 

— Şi unde e locul lor de ancorare? 

— Blue Beach. Trec pe aici să ajungă la drumul de acces. 

Era la câteva mile vest de locul unde Ludwig fusese adus la mal. 

— Au trecut pe aici marțea trecută? 

Amândoi se gândiră adânc, cam un minut, iar apoi îşi înclinară capetele. 

— S-au oprit. O fac aproape întotdeauna. 

— Aproape întotdeauna? 

— Întotdeauna. 

— E mereu acelaşi echipaj? 

— Nu ştiu dacă i-aş spune echipaj. Câte doi de barcă. Tipi diferiți. Cred că au un sistem de 
rotație. 

— Cine e amiralul lor, în lipsa unui termen mai bun? 

— Căpitanul Van Meter. El e cel care se opreşte întotdeauna. E un tip cumsecade. 

— Da. Îl cunosc. Veşnic ocupat. 

— De aceea e îndrăgit de oamenii lui. Nu le cere niciodată să facă ceva ce nu ar face şi el 
însuşi. 

Cum ar fi să conducă o barcă gonflabilă noaptea, prin văluri. Dar, după cât se pare, nu în 
noaptea aceea. Sau nu de aici. De fapt, dacă ai fi plănuit o deplasare rapidă până la Windmill 
Beach, Hidden Beach ar fi fost o alegere mult mai convenabilă decât Blue Beach, mai ales 
dacă nu voiai să fii văzut pe drumul de la locul de îmbarcare. Nu numai că plaja era mai 
izolată, dar Falk tocmai băgase de seamă pe harta lui că, oficial, se găsea în afara limitelor, 
închisă, pentru a proteja fragilul ecosistem. Una din chichiţele pe care le găseai din când în 
când la instalaţiile militare, ca un sanctuar al vulturilor, localizat lângă un poligon de artilerie. 

— Generalul îţi dă şi ordine pe care ai putea să mi le arăţi? Întrebă primul tip, poate 
începând să aibă dubii. Ai ceva pe hârtie? 

— Nu prea, spuse Falk, întorcându-se să plece. Doar ordine verbale. Va trebui să mergem 
pe încredere. 

— Încredere? 

— Păi, da. Şi să ştiţi că vă mulţumesc. Încă o întrebare rapidă. Când e ultima dată când a 
plouat aici sus? 

Cel de-al doilea tip, cel care părea în aparență mulţumit de orice, răsfoi prin registru şi 
apoi fluieră. 

— Nici o picătură de douăzeci şi două de zile. Însemnând cu mult înainte de dispariţia lui 
Ludwig. 

Bine. 

— Mulţumesc, băieţi. Să aveţi o noapte liniştită. 

— Întotdeauna o avem. 

Apoi, conduse spre drumul care cobora spre Hidden Beach. Rată câteva porniri şi viraje, 
dar, în cele din urmă, Falk găsi o cărare bătătorită de patrulele mecanizate, care părea să se 
îndrepte în direcția bună. Din fericire, era încă destulă lumină, chiar dacă norii atârnau mai 
Jos decât de obicei. Aici, sus, vântul ajunsese violent, atingând cel puţin 
cincisprezece-douăzeci de noduri. 

Ultima dată când discutase subiectul, Clifford nu părea să rişte să se întărească până la un 
uragan. Se presupunea că furtuna slăbea, dar era încă destul de puternică pentru că patrulă de 
coastă să-şi cheme, probabil, în curând, înapoi balenierele Boston din patrulare. Nu avea rost 
să-ți pui în pericol propriile bărci când pe mare nu era nimeni. Aerul se simțea ca şi cum cerul 

era pe cale să se deschidă în orice clipă, iar Falk ştiu că trebuia să se grăbească. 

Parcă maşina, după ce urmase cărarea cât mai aproape, să ajungă la plajă. Apoi, localiză o 
cărare lată care mergea în josul dealului şi parcurse pe jos câteva sute de iarzi până la plajă. 
Era din coral pisat, ceea ce însemna că nu va dezvălui urme de tălpi cu uşurinţă. 

În momentul în care coborâse de tot dealul, tresări din cauza unui fâsâit brusc în tufişul din 
dreapta sa. Îngheţă pe loc, încordat, ţinând mâinile în faţă, ca un luptător, pentru a se 
împotrivi unui atacator. Era ca şi cum se găsea iar în misiune de-a lungul gardului, numai că 
acum se afla adânc în interiorul unui teritoriu american. Mai ascultă o vreme destul de 
îndelungată, dar nu urmă nici un sunet, nici o mişcare. Probabil nu era decât o iguană fugind 
în căutarea unui adăpost. 

Falk spera ca Hidden Beach să aibă şi ceva nisip. Unele dintre plajele de pe aici erau 
numai piatră şi pietriş, ceea ce englezii denumesc „prundiş”. Aşa ceva nu avea să-i 
folosească. 

Se dovedi că rezultatul era amestecat. Cea mai mare parte a plajei era din prundiş, dar, din 
fericire, exista o fâşie cam de trei metri de nisip, care se întindea pe câțiva paşi în spatele 
plajei, tocmai acolo unde cărarea ajungea la plajă şi unde Falk reuşi să găsească ceea ce 
venise să caute. Pentru că nu plouase în ultimele trei săptămâni, ca să se fi şters urmele 
definitiv şi, cu destulă protecţie de la stânci şi vegetație, să ţină vântul departe, nisipul de 
deasupra liniei fluxului oferea o suprafață elocventă pentru oricine ar fi trecut pe ea în cursul 
ultimei săptămâni. lar acolo, în mUloc, în linie directă între cărare şi mare, se găsea o urmă 
slabă, dar inconfundabilă, o urmă uşoară, pe o lăţime de circa un metru şi jumătate pe nisip. 
Era modelul pe care l-ai face trăgând ceva greu în josul dealului, cum ar fi o barcă gonflabilă, 
cu motor exterior. Îşi desfăşură harta, pe care o adusese cu el din maşină şi verifică distanța 
pe scală, să fie sigur că nu supraevaluează. Windmill Beach era doar la jumătate de milă 
distanță, chiar după colț, către stânga sa, cum stătea cu fața spre mare. 

Când îndoia harta, începură să cadă primele picături de ploaie. Până ajunse la maşină, 
turna cu găleata, transformând aburul şi praful de pe parbriz într-un noroi prelins, maro 
lăptos. Îşi ridică privirile, cu faţa spre furtună, simțindu-se împrospătat cum numai un marinar 
poate fi. Până acum, cărarea aplatizată de pe plajă ar fi dispărut. Picăturile de ploaie aveau un 
gust sărat, cadou al Mării Caraibilor, împinse până aici de forțe depărtate. 

Să înceapă lupta, se gândi el. El, unul, era gata. 


PAGINA 164 


PRIZONIERUL DIN GUANTANAMO 


CAPITOLUL DOUIZECI ȘI PATRU 


Falk aşteptă până se întunecă afară ca să acţioneze. Până atunci, turnă în toată regulă, 
ploaia izbind cu o perdea de apă parbrizul, în cele mai neaşteptate unghiuri, în timp ce el 
patrula cu maşina pe Skyline Drive. Parcă la aproape jumătate de milă de destinația sa, 
resemnându-se să ajungă ud până la oase, chiar dacă îşi aruncase pe el fâşul şi-şi înfundase pe 
cap o pălărie cu boruri late, pe care o purta câteodată când mai ieşea cu barca. Avea lanternă 
într-un buzunar lateral închis cu fermoarul. 

Nu-şi mai bătuse capul să mănânce de seară, luând în loc un sendviş preambalat de la 
prăvălia marinei, după vizita sa la Hidden Beach. Era prea nervos pentru altceva şi nu se putu 
gândi decât la Harry, care, până la ora asta, stătea uscat, la căldură, în locuinţa sa din 
Guantanamo City, relaxându-se după o altă navetă spre casă, după ce ieşise pe poartă de 
nord-est. Falk nădăjduia că bătrânul reuşise să-şi menţină partea lui din înțelegere. 

Trebuia să ghicească pe unde s-o taie, printre clădirile de apartamente, în timp ce se 
strecura peste pajiştile întunecate din Windward Loop, îndreptându-se spre curtea din spate a 
ultimei sale ținte. Până la urmă avu noroc, dând greş doar cu o singură clădire. Ploaia, 
presupuse el, era o adevărată binecuvântare. Ţinea pe toată lumea în casă şi oferea un văl 
umed împotriva privirilor prea iscoditoare. 

În timp ce se apropia de partea din spate a apartamentului, era conştient de faptul că lăsa 
urme şi îşi şi închipuia un tehnician de la poliţie, care luă, cu ipsos, tiparele acestora. 
Ajungând la zid, îşi pipăi cu mâna drumul printre cărămizile aspre, ca un alpinist la baza unui 
perete de stâncă. 

Fereastra ei era a treia, de sus în jos. Ăsta era momentul adevărului. Ploaia i se scurgea de 
pe borul pălăriei, în timp ce căuta semnalul de cale liberă. Dacă nu l-ar fi văzut, avea să se 
întoarcă şi să plece acasă, ştiind că Harry dăduse greş ori că Pam îl părăsise. După toate câte i 
le spusese Bo, presupuse că n-ar fi trebuit să mai fie surprins. Scoase lanterna, alunecoasă în 
mâinile lui umede, şi o aprinse doar o clipă, destul cât să vadă o bucată argintie de bandă 
adezivă, lipită în colţul din dreapta jos al cercevelei. Inima îi tresări atunci ca pentru a saluta 
o senzaţie aducătoare de bine, ca o geamandură dotată cu clopot, sunând în ceaţă. 

Falk bătu uşor în geam, doar de trei ori, aşa cum scrisese în bileţel. Perdelele se mişcară, 
iar el văzu o pereche de mâini care se agitau să desfacă încuietoarea. Geamul se deschise, cu 
un scârțâit şi o alunecare. 

— Repede, îi şopti Pam, abia auzit peste zgomotul potopului. Intră. Am pus nişte prosoape 
pe jos. 

Pervazul îi venea cam la înălțimea şoldului, iar Falk se luptă să-l sară, apa curgând de pe 
el ca din blană unui câine bătrân şi dorind să se fi putut scutura asemenea unui câine. Camera 
deveni, brusc, tăcută când închise geamul, împotriva ropotelor de afară, iar el îşi desfăcu 
fermoarul jachetei şi o lăsă să cadă în spatele lui, pe prosoapele pătate de noroi. Era aşa o 
uşurare s-o vadă din nou, să ştie că ea îl aşteptase. Schimbară o privire aţâţată în obscuritate, 
ochii ei strălucitori arătând înfrigurați şi, poate, puțin îngrUoraţi. Acum, îşi asuma un risc. 
Chiar asta era ceea ce îşi dorea el cel mai mult? O dovadă de loialitate din partea ei? Dădu să 
zică ceva, dar ea îi puse un deget pe buze şi clătină din cap. 

— Încă nu, îşi mişcă ea buzele, arătând spre uşă. Colegele de apartament. 

Apoi, înainte ca el să facă o altă mişcare, ea îşi trecu braţele în jurul lui, toată numai 
căldură şi mângâiere, lipită de umezeală cămăşii lui. El fusese încordat cea mai bună parte a 
după-amiezii, iar acum îi simţea îmbrăţişarea aproape ca un şoc. Dar, după o clipă, întreg 
corpul 1 se relaxa, ca după o baie caldă. Apoi, mirosul pielii şi părului ei, senzaţia mâinilor ei 
pe spatele lui - toate îi provocară un val de excitație, mereu aproape, când erau împreună. 

Când trecu prima emoție a momentului, ea se dădu înapoi, întorcându-şi urechea spre uşă, 
ascultând atent. Se apropie de un radio de pe birou şi dădu brusc drumul unei trâmbițări de 

salsa, curgând de dincolo de gard, o altă aducere-aminte a locului în care se aflau. 

Următoarea lor îmbrăţişare dură ceva mai mult, fiind pecetluită de un sărut încet şi adânc. 
Dar, nici unul dintre ei nu-şi asumă riscul unui contact de dragoste în clipa de faţă şi, de 
îndată ce se dezlipiră, multele întrebări rămase fără răspuns se ridicară brusc între ei, ca un 
nou prag ce trebuia escaladat. Falk resimţi ciudăţenia situației şi, deoarece el convocase 
întâlnirea de față, se simţi obligat să vorbească primul. 

— Mă bucur să te văd. 

Îşi menţinu vocea la nivelul unei şoapte. 

— Nu mai eram sigură că o să te lase să te întorci. 

— Probabil nu m-ar fi lăsat, dacă nu s-ar fi temut să nu iasă prea tare în evidență. Tu cum 
rezişti? 

Clătină din cap. 

— Mă frământ de înnebunesc. Ai spune febră de vapor, plus grUile. Dorm mult, dacă 
chiar vrei să ştii, şi mă întreb mereu dacă ăsta o să fie sfârşitul carierei mele. În fiecare noapte 
am alt vis, toate urâte. 

Falk tresări la remarca despre cariera ei. Exact la ce făcuse aluzie Bo. 

— Şi de tine ce poţi să-mi spui? Întrebă ea. Ce se întâmplă afară? Colegele mele de 
apartament nu-mi spun nimic. Parcă aş avea lepră. „Mai bine nu, ne abţinem", şi o grămadă 
de alte prostii OPSEC. Cred că mi-au dat o bilă neagră din clubul feminin. 

— Şi la mine la fel. Echipa mea abia mi-a vorbit ieri. Şi cred că genul ăsta de 
comportament m-a făcut să-mi pun nişte întrebări. 

— Despre ce? 

— Despre ce le-ai spus anchetatorilor tăi. (Ochii ei se întunecară.) Dă-mi voie să 
reformulez. Mă întrebam ce fel de întrebări ţi-au pus. 

— Deci, de asta ai vrut să ne întâlnim? Să afli dacă ţi-am împrăştiat toate secretele? Uiţi, 
poate, că eu sunt cea ţinută în arest la domiciliu. Te-ai gândit vreodată că poate tu eşti 
problema pentru mine? 

— Scuză-mă, dar Bo spunea... 

— Bo? Ea se încruntă. Şi cui crezi că îi dau raportul nătărăii ăştia? 

— Lui Fowler. 

— El nu e singurul. Lucrurile sunt mai complicate. 

— Cine spune asta? 

— Nimeni. Poţi să-ţi dai seama după ce te întreabă, după lucrurile pe care le spun. Se 
întâmplă ceva ciudat la Palatul Roz, dar nu sunt sigură dacă măcar Trabert are vreun mUloc 
de a controla situația. 

— Dar ce anume întreabă? 

— Cine a vorbit cu yemeniţii? Cine formulează întrebările? Cum de a ajuns prietenul Falk 
să fie singurul anchetator al lui Adnan? Cui i-a aparținut ideea? Cine l-a lăsat? Cine ne 
controlează rapoartele? Şi voiau să ştie despre zvonul ăla, cel de din spatele sârmei. 

— Cel despre fostul puşcaş marin? Dar credeam... 

Ochii ei se măriră brusc, în semn de alarmă şi îşi puse brusc degetul pe buze. Privi spre 
uşă, de unde Falk auzi paşi trecând pe coridor. Îşi ținură amândoi respiraţia şi, apoi, Pam 
expiră încet şi se întoarse spre el. 

— Da, zvonul acela. Cel pe care ţi l-am menționat la micul dejun. 

— Dar mie nu mi-ai spus mai multe. 

— A fost pentru binele tău. Speram că totul se va opri aici. 

Falk clătină din cap. 

— Începe să se afle. Chiar şi eu l-am auzit de curând de la un saudit. 

— Într-un fel, speram că n-ai să mai vii înapoi. E mult mai bine să fii înţepenit la JAX 
decât aici, crede-mă. 

— ŞI cine ar mai fi avut grUă de tine? 

— Cum, intrând prin efracție în camera mea? Pam zâmbi. E în regulă. Voiam să vii 
înapoi, ca să-ți spun să fii atent la tot ce faci. ŞI să n-ai încredere în nimeni. 

— Chiar nimeni? 

— Cu excepția mea, bineânţeles. Şi a curierului tău. Oricum, ce-i cu el? 

— Harry? E o poveste lungă. 

— Încă una, datând din zilele tale de puşcaş marin? 

— Mai târziu, când vom avea mai mult timp. 

— Dacă o să mai avem vreodată. A, şi a adus şi asta. Zicea că era pentru tine. Cu salutări 
de la cineva numit Paco. 

Era un şoc să audă numele lui Paco acum şi aici. Spera că întunericul îi ascunsese 
surpriza. Ea îi înmână un plic maron, cu antetul Departamentului Marinei. Era folosit, cu o 
marcă poştală veche şi o adresă de retur, scrisă de mâna vreunui ofiţer de intendență de la 
Washington. Era pătat de grăsime, evident, din atelierul de reparaţii, iar Harry îl sigilase din 
nou, folosind o bucată de bandă adezivă. 

— Fi, ai de gând să-l deschizi? 

Nu avea cum să-l desfacă în fața lui Pam. Dacă Harry îşi asumase riscul, arăta ca şi cum ar 
fi fost urgent. 

— Sunt sigur că nu-i aşa de important, spuse. Şi pe urmă, am o grămadă de lucruri să te 
întreb. Cine pune întrebările, pentru început? 

— Fowler, de cele mai multe ori. Şi e şi cel mai insistent. Dar, uneori, intervine şi Van 
Meter. 

— Lucrează împreună? 

— Nu. Dar întreabă cam acelaşi lucru. Încep să înţeleg cum de unii deţinuţi ajung nebuni. 
Aceleaşi întrebări, iar şi iar. Ai zice că-şi compară notițele. Singura dată când Fowler nu a 
venit singur, l-a adus cu el pe Cartwright, cel în uniformă. Exact ce-mi lipsea, să am un 
locotenent colonel care să-mi sufle în ceafă. 

— Şi Van Meter? Singur? 

— Cu o singură excepție. 

— Cu Lawson, sau cu Rieger? 

— Cu nici unul. Cu Bokamper. 

— Cu Bo? 

Clătină din cap, ca şi cum asta ar fi închis subiectul. Dar Pam nu-l cunoştea pe Bokamper 
ca Falk. Probabil că venise şi el, cu ceilalți, doar ca să stea cu ochii pe Van Meter. Să-l 
pândească pe pândar. Poate că stătuse cu ochii şi pe Pam, în numele lui Falk. 

— Ai grUă să-i spui cât mai puţin lui Van Meter. 

— Ţie îți vine uşor să vorbeşti. 

— Vorbesc serios. E amestecat în ceva ce depăşeşte toată încurcătura asta. Şi dacă... 

Ea îl huşui din nou, deoarece paşii se întorceau, de data asta oprindu-se în fața uşii, după 
care urmă o ciocănitură înăbuşită. 

— Pam? Una din colegele ei părea îngrUorată. 

— Ce e? 

— Eşti bine? 

— Grozav. 

— Credeam că am auzit... 

— Ce? 

— Că plângeai. Nu ştiu. Suna ca un suspin. „Ori poate ca o voce groasă?" se gândi Falk. 

— Sunt bine, zău. Vorbeam cu mine însămi. Ascultam muzică şi îmi murmuram mie 
însămi. Asta se întâmplă cu cei scoşi de pe listă. 

— N-a fost alegerea mea, replică cealaltă, pe tonul întristat adoptat de cei care nu urmează 

decât nişte ordine. Zgomotul de paşi se retrase. 

— Ar trebui să pleci, îşi mişcă ea buzele, abia auzit. M-ar turna dacă ar şti. Serios. Poate 
că tocmai o face. 

— Telefonul mai e urmărit? 

— Numai cel din camera ei. Pe care îl ţine încuiat când nu e aici. 

— Drăguţi oameni. 

— Nu-s mai răi decât prietenii tăi, crede-mă. 

— O să ţin minte. 

Era evident că antipatia dintre Pam şi Bo era încă reciprocă şi tot astfel şi funcționa sub 
presiune, fiecare arătându-l cu degetul pe celălalt. Nu tocmai indicat pentru nici unul dintre 
ei. Dar unde îl plasa asta pe Falk? 

Se sărutară din nou, mai uşor de data asta, soțul navetist, care se grăbeşte să prindă trenul. 
Apoi, se îndepărtară, iar ea deschise din nou geamul, cerceveaua scârțâind din nou, în vuietul 
aproape industrial al furtunii. El se cățără pe pervaz şi se întoarse să-şi ia rămas-bun. Când 
vorbi din nou, în şoaptă, tot ce putu face fu să-i citească pe buze. „Ia-o pe acolo", formă ea 
vorbele pe muţeşte, arătând în direcția opusă celei din care venise el. „N-o să mai treci pe 
lângă geamul ei." 

— Mulţumesc, o imită el, cu apa scurgându-i-se de pe borurile pălăriei. „Am încredere în 
tine." 

Chiar atunci, se gândi el, era tot ce avea mai bun de oferit. Dar, în loc să mimeze şi ea 
ceva, se aplecă peste pervaz, ieşind cu partea de sus a corpului în ploaie, cu fața apropiată de 
a lui, iar el întoarse instinctiv urechea, să prindă mesajul ei de despărțire. 

— Când om ieşi din chestia asta, când s-o isprăvi totul - dacă se va isprăvi vreodată - 
vreau să fii acolo, numai pentru mine. 

— O să fiu, spuse el, ştiind că chiar avea de gând să fie. Aşa că o mai spuse o dată, doar să 
se convingă pe sine. „O să fiu." Ca un jurământ, ca o promisiune anticipată a unei vieți mai 
bune, care va trebui apărată cu orice preț. 

Ea dădu din cap, ştergându-i uşor buzele cu ale sale, iar apoi se trase din nou înăuntru. Din 
părul ei picături de apă se scurgeau pe podea, pe când închise fereastra, continuând să-l 
privească. Apoi, trase la loc perdelele, linia de comunicare fiind tăiată. Falk simți un nod în 
stomac şi făcu un pas în direcţia greşită, ca un soldat care aproape calcă pe firul unei mine. 

Se şi putea gândi la o duzină de întrebări pe care voise să i le pună. Dar, dintre toate, cea 
mai importantă era următoarea: Când toate acestea se vor fi terminat, va mai fi, oare, ea acolo 
pentru el? Ştia care ar fi fost răspunsul ei acum, dar ce se va întâmpla dacă afla mai multe 
despre propria lui implicare, propriile lui greşeli din trecut? Dosarul lui nu era exact genul cu 
care ţi-ai putea permite să fii asociat, când ai fi încercat să sui pe scara ierarhică. 

Uitându-se atent după o izbucnire de lumină ori apariţia unei santinele, se îndreptă, peste 
pajiştea îmbibată cu apă şi printre clădiri, către partea din spate, înapoi, prin noaptea ploioasă, 
spre maşina sa. 

Era ud până la piele când parcă maşina pe aleea din fața casei, un sfert de oră mai târziu şi, 
după ce opri motorul, rămase locului câteva clipe, în timp ce ploaia răpăia pe acoperiş. Era o 
mare uşurare că totul mersese strună. Acum, se simţea destul de confortabil să verifice ce-i 
trimisese Harry. Falk aprinse lumina, apoi rupse banda adezivă de pe plicul vechi şi pipăi 
conținutul, amintindu-şi de zilele copilăriei, când îşi băga mâinile până la cot în cutiile de 
Cracker Jack, încercând să dea de premiul aflat, de obicei, la fund. 

Înăuntru, se afla un paşaport britanic, pe numele de Ned Morris, din Manchester, cu 
fotografia lui Falk în interior. Era o versiune adusă la zi a celui pe care îl folosise pentru 
călătoria lui la Havana. Fotografia era şi ea nouă. Cum de reuşiseră aşa ceva? Se întrebă el. 
Poate că undeva la Miami. Nu era nici un bilet înăuntru. 

Primul impuls fu să găsească cea mai rapidă cale să-l distrugă. Încercau, cumva, să-i 

însceneze ceva? O ciocănitură bruscă în geamul pasagerului aproape îl făcu să sară din 
pantofi. O față palidă, cu apa curgând pe ea, se uita prin geam. Era Tyndall. 

— Dă-mi drumul! Strigă el înfundat. Deschide odată! 

Falk înfundă paşaportul şi plicul într-unul din buzunarele jachetei, apoi se aplecă peste 
scaunul gol de alături şi descuie portiera. Zgomotul ploii care se revărsa intră în maşină 
împreună cu omul de la CIA, care era aproape la fel de ud ca şi Falk. Un fulger aprinse cerul 
şi puteai vedea arborii de cauciuc din faţă cum se îndoiau în vânt. 

— M-ai speriat de moarte, spuse Falk. Unde te ascundea? 

— Nu mi-ai văzut maşina parcată în faţă? Te-am aşteptat să ieşi, ca să intrăm în casă. În 
cele din urmă am renunțat. 

— Scuze, spuse Falk, cu pulsul încă accelerat. Nu te-am văzut, cu toată nebuneala asta. 

— Te aştept de jumătate de oră. Ţi-am împlinit dorința, dar trebuie să fie în seara asta şi 
nu poţi spune nimic nimănui. 

— Ce tot vorbeşti acolo? 

— De Adnan. Jumătatea ta de oră de glorie în Camp Echo. Acum ori niciodată, da sau ba. 

— Da. 

— Atunci, hai să mergem. 

— Cu maşina mea? 

— Chiar vrei să te uzi leoarcă până o luăm pe a mea? 

— Nu. 

— Şi apoi, nu prea vreau să fiu văzut conducând această expediţie. Dar hai, grăbeşte-te. 
Nu prea avem mult timp. 

Grăbit sau nu, Falk trebui să meargă încet, din cauza ploii, apa scurgându-se în vălurele pe 
pavajul ridicat la curbe. Peisajul absorbea apă cât de repede putea, ca şi cum ar fi fost 
conştient că va trebui să trăiască din această înghițitură în săptămânile care vor urma, dar 
pământul se îneca deja, din cauza excesului, iar pârâiaşe se şi formaseră, scurgându-se prin 
golurile dintre tufişuri şi cactuşi. 

Pe când se clătinau în jurul barierelor portocalii din apropierea punctului de control, o 
pereche de faruri începură să sară în sus şi în jos în spatele lor, aproape orbindu-l pe Falk cu 
strălucirea oglinzii retrovizoare. 

— Cine să fie dobitocul? Întrebă Tyndall. 

— Eu de unde să ştiu? 

— Mai ştia cineva că vii aici? 

— Nu. 

— Atunci, n-o fi decât o bufniţă de noapte. Dar chiar pe vremea asta? 

MP-ul de la punctul de control, învelit într-o geacă leoarcă de apă, aruncă o privire la 
legitimaţiile lor şi le făcu un gest să treacă mai departe. Şi şoferul care îi urmărea avea, 
probabil, legitimaţia la îndemână, deoarece în curând se afla din nou pe urmele lor. 

— Treci de intrarea principală la Delta şi ia-o pe prima la dreapta. 

Falk făcu cum i se spusese, dar cealaltă maşină continuă să-i urmărească. 

— Ce naiba o fi în capul lui? Se întrebă cu glas tare Tyndall, răsucindu-se pe scaun. Poate 
că ar trebui să facem stânga-mprejur şi să ieşim din nou afară. 

— Prea târziu, spuse Falk. 

Ajunseseră la o poartă, unde alt MP îmbrăcat în geacă se şi aplecă în dreptul geamului 
maşinii. 

— Parcaţi acolo, strigă polițistul militar, arătând o porțiune de pământ acoperită cu pietriş, 
aflată mai într-o parte. Apoi intraţi în baraca de acolo. Ei o să vă pună la curent. 

Traseră într-o parte, iar cea de-a doua maşină intră pieziş lângă ei. 

— Uite aşa vine beleaua din nimic, spuse Tyndall şi deschiseră fiecare uşa din partea lui, 
să alerge să se adăpostească în baraca polițistului. Abia intraseră, când Falk auzi o voce 

familiară. 

— Aşteptaţi niţel, băieți! 

Era Bo, care tocmai intra pe uşă. Falk oftă de uşurare. Bo era tot în cămaşă, fără să poarte 
nici măcar un vindiac. 

— E-n regulă, îi spuse Falk lui Tyndall. 

Tyndall nu spuse nimic, dar nu arăta prea sigur de sine, menținând o expresie posomorâtă, 
când Bo îşi scutură picioarele, să-şi scoată apa din manşetele pantalonilor. Un MP îi privea, 
uşor neâncrezător, de la biroul de securitate. 

— Cum de-ai ştiut unde să mă găseşti? Întrebă Falk. 

— Noroc porcesc. Eram pe drum spre casa ta, când ţi-am văzut maşina, care tocmai cotise 
la Iguana Terrace. Mi-am imaginat că te pot prinde din urmă. Unde suntem, oricum? 

— Chiar nu ştii? Întrebă Tyndall. 

— Hei, eu nu-s decât tipul ăla nou. Nu făceam decât să-mi urmăresc prietenul aici de față. 

Falk încercă să citească pe faţa lui vreun indiciu de ştiri urgente, dar nu putu descifra 
nimic în acest sens. Bo va fi încântat de descoperirile din dosarul de semnături de scoatere a 
deținuților şi din registrul de serviciu al MP. Numai că discuţia asta mai trebuia să aştepte. 

— Ăsta e Camp Echo, spuse Tyndall. 

— Măi să fie. 

— Aici ni se dă drum liber, spuse el, întorcându-se spre Falk, iar limbajul corpului lui 
arătând aproape o purtare dispreţuitoare deliberată față de Bokamper. Pe urmă, vom fi 
escortați până la o cabină. Mi-e teamă că trebuie să fiu şi eu prezent. Regulile casei, din 
moment ce, măcar din punct de vedere tehnic, e prăvălia noastră. 

— Mă duc să vorbesc cu Adnan, îi explică Falk lui Bo, care nu părea să se impună în faţa 
lui Tyndall. 

— Te deranjează dacă vin şi eu? Întrebă Bo. Mă uit din spatele geamului, bineânţeles. 

— Trei sunt prea mulți, spuse Tyndall. 

— Nu întotdeauna, Bo desfăcu o filă de hârtie sub nasul lui Tyndall, atât de aproape, încât 
acesta trebui să se dea înapoi ca s-o poată citi. Apoi, o trase înapoi la fel de repede înainte ca 
Falk să poată arunca şi el o privire. 

— Prietenul tău are nişte relații sus-puse, spuse Tyndall. Te deranjează că e aici? 

Acum, Falk nu mai era sigur, dar nici nu mai era vreme de dezbătut. 

— Câtă vreme rămâne în spatele geamului. Se întoarse din nou către Bo. Ce era în 
scrisoarea aia? Şi cine a semnat-o? Şi, că tot veni vorba, de unde ai pus mâna pe maşină? 

— Detalii tehnice, domnilor, detalii tehnice. Spuse toate astea cu un rânjet de pisică de 
Cheshire. Să mergem, dacă mergem, domnule Tyndall. Cred că dumneata ai spus că timpul e 
scurt. 

O făcuse, se gândi Falk, dar nu în timpul în care erai şi tu prezent. 

Tyndall deschise uşa şi toţi trei alergară înapoi, în ploaie. 

CAPITOLUL DOUIZECIE ŞE CINCI 


De data aceasta, cel puţin, nu-l mai treziră cu muzică dată la maximum. Ori cu 
strigăte, cu apă, înțepături în piept sau o palmă peste față. Nici nu-l mai forțară să stea în 
genunchi, îndoit din mUloc, iar apoi să-l lase să stea aşa, în patru labe, până ce încheieturile îi 
înțepeneau şi sângele i se oprea, iar muşchii i se contractau, ca nişte bile dure, de cauciuc 
îngheţat. Fără glugă, fără lumini stroboscopice, fără lanţuri - bine, nu mai multe decât cele 
purtate în mod obişnuit - şi, deocamdată, nici un fel de şerpi în costume gri, şuierând în 
urechile sale zvâcnind. 

În locul cel nou, unde Adnan trăia acum, puteai să te îngropi cât de adânc voiai, dar nu era 
niciodată destul de adânc, deoarece şoimii şi șerpii te însoțeau, rămânând tot timpul cu tine. 
Astfel, se retrăgea în singurul sanctuar care îi mai rămăsese - o tăcere care îi umplea şi cele 
mai îndepărtate colțişoare ale minţii, protejată de un scut, care devenea mai gros şi mai dur cu 
fiecare oră, aproape organic. 

ÎI aduseseră aici de aproape şase zile, în dimineaţa de după interogatoriul efectuat la 
miezul nopţii de către şerpi, în locul acesta cu cuşti, acoperite de viță sălbatică. Locul era o 
celulă în sine, una dintr-un ciorchine de circa o duzină, judecând după cele văzute pe drum, o 
baracă ridicată din blocuri de ciment, lipsită de vedere spre exterior. Înăuntru era camera lui, 
chiar mai mică decât ascunzişul anterior. Mai era şi o a doua încăpere, cu o masă şi scaune, 
locul în care îl legaseră şi încercaseră să stea de vorbă cu el, venind să-l viziteze de câteva ori 
pe zi. 

Timp de o clipă, încercă să se gândească la sine ca la un şoarece care s-a transformat într-o 
cârtiță, dar care, când acest ascunziş se dovedise lipsit de eficienţă, recursese la acest alt 
refugiu. Clasificarea pe care o pusese cu atâta grUă la punct nu mai funcționa în locul acesta 
nou. Totul era aici prea programat şi artificial pentru a putea fi populat de creaturi reale. Şi, în 
plus, aici nu se mai făceau auzite chemări la rugăciune, să aibă după ce-şi regla ceasul 
interior. Mâncarea continua să sosească, dar la intervale neregulate, după toane. Nu era nici 
vreo reţea de bârfe şi de strigăte. Simţea după zgomote - sau după lipsa acestora - că lumea 
asta era una mai mică. Se întreba uneori dacă locul cunoscut anterior încă mai exista. Era ca 
ŞI cum șerpii şi şoimii îşi umflaseră burţile, golind câmpiile de toată pradă, lăsând în spate 
deşertul ăsta izolat. În acest sens, presupunea că era un supravieţuitor. 

În concordanţă cu aspectul artificial al noului său mediu, începu să se gândească la 
existenţa sa ca la un singur pixel rămas pe ecranul unui televizor pe care cineva tocmai l-a 
stins, un punct luminos în centrul unui câmp cufundat în beznă care îl va înghiți în mod 
inevitabil şi pe el, în timp ce se strângea şi dispărea din vedere. 

Numai că, pentru moment, trebuia să fie încă vizibil, deoarece îl găsiseră din nou şi îl 
tratau într-un mod mult mai blând decât de obicei. Un MP stătea la uşă, strigându-l pe nume. 
În spatele poliţistului militar stătea un al doilea om, așteptând în tăcere. Apoi, cel de-al doilea 
om i se adresă, vorbind araba cu un accent pe care îl recunoscu imediat. 

— Adnan? Eşti bine? Nu arăţi prea grozav. 

Era Şopârlă, cel răbdător, care stătea liniştit, chibzuia şi îl urmărea pe Adnan cu ceva 
despre care considera că era simpatie. Acum, ştia însă că nu era decât înşelăciune, fiindcă, de 
îndată ce îi împărtăşise marele său secret, Şopârla îl dăduse pe mâna celorlalți, care îl 
aduseseră aici. 

Prima noapte petrecută în locul cel nou fusese aproape ca şi călătoria cu avionul, cu 
vărsături, cu friguri şi tremurat, cu dinţii clănțănind atât de tare, încât era ca şi cum ar fi 
muşcat din ciment, din nou şi din nou. 

Iar acum, îl auzea pe Şopârlă vorbind în engleză cu paznicul, care dădea din cap, 
răspunzându-i. Paznicul îl trase spre un scaun, spunând ceva. Unde voiau să se aşeze acum, la 
masă? Ceilalţi nu-l lăsau niciodată să stea pe scaun. ÎL ţineau în picioare într-un colț, ori îl 

puneau să stea pe vine în faţa unei lumini stroboscopice, sau a unei boxe din care urla 
muzică. Apoi se aplecau asupra lui, bombardându-l cu întrebări: „Spune-ne despre Hussay. 
Spune-ne doar despre Hussay şi poţi pleca acasă”. 

Polițistul militar îl împinse spre scaun, iar Adnan se aşeză, continuând să înregistreze 
scena prin toate straturile opace pe care şi le clădise împrejurul său. Încercă să Le dea la o 
parte, dar mâinile nu voiau să i se mişte, fiind încătuşate la spate. Probabil i-o făcuseră în 
timp ce dormea, înainte să-l trezească. Dar era hotărât să iasă înapoi la suprafaţă, chiar dacă 
numai pentru o clipă. Şopârla trebuia să afle ce s-a întâmplat. 

Trebuia să cunoască prețul trădării. Aşa că va ieşi la suprafață, dacă va putea şi va rămâne 
timp suficient să-şi dea frâu liber mâniei. Apoi, se va retrage din nou. O să fie destul timp mai 
târziu, să reclădească toate straturile cochiliei sale, să devină din nou un pixel pe ecran, 
punctul singuratic de lumină care se pierde în întuneric. 

CAPITOLUL DOUIZECIE ŞI ŞASE 


Falk trebui să petreacă cel puţin zece minute din preţioasa sa jumătate de oră ca să-l 
instaleze pe Adnan pe scaun şi era uşor de înțeles de ce. Tânărul era plin de vânătăi, palid şi 
scofâlcit, arăta de parcă ar fi slăbit şapteopt kile. Nu era aici decât de şase zile, dar arăta ca şi 
cum şi-ar fi petrecut în locul ăsta întreaga viață. 

Instrumentele care îl distruseseră erau la vedere. O pereche de lumini stroboscopice se 
aflau pe jos, într-un colţ, lângă un deck cu bandă şi un amplificator de o sută de waţi - doar 
unul singur, nu mai era nevoie de o calitate stereofonică, atunci când nu erai preocupat decât 
de volum. Lipseau bastoanele, ţepele de împuns ori lanţurile şi cătuşele suplimentare, dar 
genul ăsta de echipament era oricum portabil. 

În aceste condiţii, Falk nu dorea pe nimeni altcineva la masă, decât pe Adnan şi pe el 
însuşi, însă, pentru a obţine aşa ceva, trebui să se certe mai întâi cu polițistul militar. 

— Nu se pune problema să lipsesc, iar individul ăsta n-a adus decât necazuri. Mi-au spus 
să nu-l scap niciodată din ochi. 

Falk era gata să întrebe cine erau „ei", dar ştia că nu va primi nici un răspuns. Băgase deja 
de seamă felul în care nimeni de aici nu mai completă nici un fel de formular, ori nu-şi nota 
în vreun alt fel prezenţa pentru vreo evidenţă. Era poate pentru că şi vizita asta nu apărea în 
nici un registru. Ori poate orice vizită la Camp Echo nu apărea în nici un registru. Şefii lui de 
la Washington s-ar fi făcut albi ca varul doar să ştie că era aici, numai că nu există vreun 
mUloc prin care ar fi lăsat, de bunăvoie, să transpire această informaţie. 

— Nu-ţi face grUi, soldat. Îmi asum toată responsabilitatea. Leagă-l de podea şi aşteaptă 
afară. O să te chem dacă o să am nevoie de tine. 

— Bine, dar e cam greu de auzit ceva de afară. Nu încape îndoială, se gândi Falk, 
aruncând o privire la pereţi şi la uşă. Cine ridicase Camp Echo se gândise la toate, inclusiv la 
izolarea sonoră. 

Tyndall şi Bo se aflau în spatele oglinzii, aşteptând ca spectacolul să înceapă. Era 
înghesuit şi sufocant acolo, dar astea erau condiţiile. Din cauza timpului limitat, nu aveau să 
sufere multă vreme şi, judecând după datele cu care Falk trebuia să lucreze, jumătatea de oră 
nu promitea să se arate productivă. 

Falk insistase ca nici unul dintre ei să nu-şi arate faţa ori să vorbească, odată ce începuse 
şedinţa. La cât de afectat era tânărul, ultimul lucru de care Falk ar mai fi avut nevoie era altă 
intervenţie nedorită, care i-ar fi putut declanşa protestul sau care l-ar fi putut împinge şi mai 
adânc în locul în care se obişnuise să-şi găsească refugiul. Adnan şi l-ar fi putut aminti foarte 
bine pe Tyndall de săptămâna trecută. Chiar şi o faţă nefamiliară, ca aceea a lui Bo, i-ar fi 
putut da peste cap echilibrul. 

Adnan respira greu, încă de când intrase în cameră, şi nu se linişti prea tare nici când îl 
recunoscuse pe Falk. Rosti ceva, dar era prea neinteligibil, auzindu-se ca un mormătt şi îl 
costă asemenea efort, încât îi împrăştie o spumă albă de salivă pe bărbie. Ochii îi ardeau, fie 
de mânie, fie din dorinţa de a vorbi, sau poate amândouă. Dar era evident că avea ceva pe 
suflet. 

— Uşor. Uşor, băiete. 

Doamne Dumnezeule, îi vorbea ca unui copil, ori ca unui câine. Falk de-abia se abţinu să 
nu se întindă peste masă şi să-l scarpine pe cap. „O să fie bine." Dar nu era, bineânţeles, mai 
ales dacă Adnan ar fi fost dat pe mâinile contraspionajului yemenit, ale cărui tactici nu puteau 
fi decât şi mai rele. 

— Nu ştiu dacă ti-au spus, dar te vor trimite înapoi în Yemen peste câteva zile. 

Se împotrivi pornirii de a spune „acasă", deoarece nu ar fi fost adevărat. Încheiase să-l mai 
mintă pe Adnan. Ori măcar aşa îşi jurase. 

— Mi s-a spus că măsura e un lucru cert. Dar, lăsând lucrurile aici, tot l-ar fi minţit, prin 

omisiune de data asta, astfel încât Falk hotărî să încheie curat: vei fi eliberat în mâinile 
autorităţilor, nu familiei tale, deşi, cu ceva noroc, poate te lasă să pleci definitiv în curând. 

Į se păru că auzise o tuse din spatele oglinzii. Oare încerca Tyndall să-i spună că o luase 
pe arătură? Oricum, era prea târziu. 

— Dar înainte să pleci, Adnan, trebuie să-mi spui cine ţi-a făcut asta. Trebuie să-mi spui 
cine te-a adus aici, în camera asta şi cine a venit să te vadă. 

— Trădătorule! Adnan reuşise, în sfârşit, să împroaşte din el cuvântul, care părea să 
țâşnească de la o mare adâncime, unde fiersese cu băşici şi rămăsese înăbuşit de foarte multă 
vreme: Tu şi şerpii. Trădătorilor! 

— Şerpii? 

Era prima dată când Falk îl auzea folosind acest cuvânt. 

— Sunteţi toți nişte şerpi. 

Izbucnirea eliberase destulă presiune pentru a-l calma un pic. Falk se aplecă în față, uşor, 
nu destul pentru a deveni amenințător, însă suficient cât să-şi poată cobori glasul, dar să poată 
fi încă auzit. 

— Ascultă-mă, Adnan. Uită-te la mine. 

Adnan îi aruncă doar o privire. Apoi, îşi mută privirea în colţul obişnuit, unde se uita când 
nu mai avea nimic de spus. 

— Ai dreptate, Adnan. Ai dreptate în legătură cu șerpii. Ei te-au trădat, dar eu vreau să-i 
pedepsesc, iar tu poți să mă ajuţi. 

Aşteptă, iar capul lui Adnan se răsuci încet înapoi, oprindu-se înainte să ajungă față în 
faţă. Dar ochii continuară să se mişte, oprindu-se scurt, când îi întâlniră pe ai lui Falk, apoi 
oscilând şi tresărind, înapoi spre colțul de mai înainte. 

— Poţi să mă ajuţi, spuse Falk. Poți să ne ajuţi pe amândoi. 

Înşelăciunea se strecura înapoi în maniera lui de abordare, în pofida bunelor lui intenţii. 
Dar acum nu-şi mai putea lua vorbele înapoi, mai ales că păreau să dea rezultate. Faţa lui 
Adnan se mişcase, iar acum ochii lui erau ațintiți asupra lui Falk. 

— Bine, îngână Falk, stăpânul adresându-se câinelui. Bine. O să-ți arăt nişte poze, Adnan. 
Unii dintre şerpi. Nu te enerva, pentru că nu sunt aici şi nu aşteaptă afară şi n-o să-ţi facă 
iarăşi rău. 

O altă promisiune pe care nu va putea s-o ţină, dar ştia că va minţi în continuare, câtă 
vreme obținea rezultate. 

Falk scoase din servietă exemplarul din The Wire cu articolul privind echipa de cercetări. 
Îndoise fotografia în aşa fel, încât se vedea numai fața lui Fowler. Făcu să alunece ziarul pe 
masă, până unde Adnan putea să-l vadă, atent să nu strice farmecul. Şerpi, chiar aşa. Se 
simţea ca o cobră, încercând să-şi bage victimă în transă numai din priviri. 

— Ăsta, spuse el, uitându-se la Adnan, chiar şi când bătea cu degetul în fotografie. Îl 
recunoşti? Uită-te la poză, Adnan. Poza nu-ţi poate face rău. 

Adnan privea în pământ şi, pentru o clipă înnebunitor de lungă, Falk se gândi că îl 
pierduse, atât de total apatică era faţa tânărului în timp ce se uita la fotografie. Era ca şi cum 
şi-ar fi aţintit ochii în adâncul unui puț, fără să se poată concentra. 

— Îl cunoşti? Întrebă Falk. A fost cumva aici? Adnan clătină din cap, încet, păstrând o 
expresie neutră. 

— Nu? 

— Nu, răspunse Adnan, blând, ca şi cum ar fi refuzat încă o portie de desert. Nu-l cunosc. 
Nu este printre şerpi. 

Falk obţinu acelaşi rezultat şi cu fotografia lui Cartwright. Apoi, îi mai arătă o dată poza 
lui Fowler, doar ca să fie sigur şi ca un fel de test. Dacă Adnan reacționa ca şi cum îl vedea 
pentru prima dată, atunci poate că mintea lui reprima amintirea oricui îi făcuse vreodată rău. 

Numai că nu asta se întâmplă. 

— M-ai mai întrebat o dată de el! Spuse Adnan, ridicând glasul. El nu se numără printre 
şerpi! 

Se găsea din nou pe marginea prăpastiei. Falk luă înapoi fotografia. 

— Foarte bine, atunci. E foarte bine. N-o să mai vezi poza asta niciodată. 

Pentru Falk, asta însemna că cine se ocupa de interogatoriile yemeniţilor la Camp X-Ray 
era aceeaşi persoană care le făcea şi aici. Dacă era Van Meter, ar fi avut un interpret după el, 
iar Allen Lawson ar fi fost alegerea logică. Poate că Fowler numai se uita, din spatele 
oglinzii. 

Din nefericire, nu avea la el fotografii cu Van Meter, să i le arate lui Adnan şi se îndoia că 
ar fi putut pune mâna pe vreuna înainte ca Adnan să plece sau ca generalul Trabert să afle ce 
punea Falk la cale şi să-l oprească definitiv. Era oricum o minune, se gândi el, că putuse să 
ajungă aici. 

— Bine, atunci, spuse el, schimbând tactica. Hai să vorbim de șerpii ăştia. 

Adnan scutură din cap. 

— Nu vrei să fie pedepsiţi? 

Adnan îşi privea în continuare picioarele. 

— Vrei, sau nu? 

O uşoară înclinare din cap. 

— Atunci, descrie-mi-i. Cu ce erau îmbrăcaţi. Ce culoare aveau părul lor, ochii. 

Adnan se uită la Falk ca şi cum acesta ar fi fost idiot. Părea furios. 

— Sunt nişte şerpi! Strigă el. Ce altceva îţi mai trebuie să ştii? Arată ca şerpii, sunt 
otrăvitori ca şerpii, se ghemuiesc şi sar ca şerpii. Nu-s decât şerpi! 

Deci în felul acesta fusese afectat tânărul, presupuse Falk. Ceea ce ar putea explica de ce 
nici una dintre fotografii nu declanşase vreo reacție. Arată-i fotografia unui tren de cherestea 
şi poate va sări în picioare, arătând cu degetul şi agitându-se ca nebunul că l-a recunoscut. 
Dar Falk rămase pe poziţii, vorbind cu glasul scăzut şi păstrând o atitudine neutră. Nu se mai 
aplecă şi nici nu se ridică în picioare. Îşi strânse mâinile, în faţa lui, pe masă, unde Adnan le 
putea vedea. 

Adnan răspunse la fel, până la un punct. Purtarea lui era acum calmă şi nu mai ridică 
vocea. Dar, indiferent cum încercă Falk să smulgă de la el o descriere a călăilor săi, ori măcar 
schiţa unei astfel de descrieri, Adnan răspundea mereu în acelaşi fel. 

Asta-i tot ce pot spune despre ei, rostea el, cu un aer obosit, aparent exasperat. Sunt 


şerpi. 

— Bine, atunci. Foarte bine. Dar câți erau? Câţi şerpi au venit aici? 

— Trei, răspunse el. Sigur de cele spuse. Trei, în locul ăsta. 

— Dar în locul celălalt? Dinainte să vii aici? 

— Prea mulți. Mult mai mulți. 

— Dar unii de aici sunt aceiaşi de dinainte? Sau toţi cei de aici sunt noi? 

— Doi sunt aceiaşi ca şi înainte. Unul e nou. De aici şi de ultima dată, din junglă. 

— Din junglă? 

— Locul unde trăiesc maimuțţele. 

Se gândea, probabil, la Camp X-Ray. Acea ultimă şedinţă, înainte de a-l aduce aici. Toţi 
ceilalți şerpi trebuie să fi fost cei cu care vorbise, înainte să-fi preluat Falk. Falk se întrebă ce 
înțelegeau din asta Bo şi Tyndall. Nici unul dintre ei nu înţelegea araba, dar trebuie să fi 
remarcat gesturile, precum şi schimbările în inflexiunea şi volumul vocii. Trebuie să fi văzut 
cum ţinea Falk ziarul, dar nu aveau de unde să ştie ce însemna asta ori ce anume întreba. Aşa 
şi trebuia, mai ales în cazul lui Tyndall. Ori, nu cumva omul de la CIA avea vreun mUloc să 
înregistreze asta? Tot ce se poate, dar acum era prea târziu să-şi mai facă grUi din cauza asta. 

Verificându-şi ceasul, văzu că mai rămăseseră doar câteva minute. Tyndall promisese să-l 
întrerupă cu promptitudine când îi expira timpul. După câte ştia Falk, predarea era 

programată în zori, deşi avionul urma probabil să fie ţinut la sol, cel puţin până după ce trecea 
Clifford. 

Mai făcu o ultimă încercare să capete descrierea celui mai nou şarpe, dar, când şi aceasta 
dădu greş, oftă, simțind că nu mai rămăsese nimic de întrebat pentru că se părea că nu mai 
rămăsese nimic de găsit. Adnan era mai calm acum, dar avea o expresie de resemnare atât de 
golită de sens, încât Falk se simți ciudat de pustiit la vederea acesteia. Tot ceea ce lipsea, 
pentru a completa efectul, era o cămaşă de forță, ori cicatricile unei cusături după o 
lobotomie. Din Adnan nu mai rămăsese decât un vas gol, mintea lui fusese epuizată. 

— Bine, Adnan, spuse el blând. E bine. Te-ai descurcat bine astăzi. O să-ţi fie de ajutor. 

Nici minciunile nu mai păreau să conteze. Faţa lui Adnan rămăsese la fel de placidă, ca 
suprafața îngheţată a unui lac. Falk se ridică şi bătu uşor la uşă. Polițistul militar intră 
imediat, încordat, până ce văzu că totul era în ordine. 

— Am terminat, spuse Falk. Poţi să-l duci înapoi. Cuvintele în engleză provocară reacția 
lui Tyndall, care crăpă uşa camerei de observaţie doar pentru a spune în şoaptă: 

— Tot mai ai trei minute, să ştii. Dacă le vrei. 

— Bat pasul pe loc, spuse Falk. Nu mai e nimic de scos de la el. 

— Chiar nimic? Fornăi Bo fără să-şi mai bată capul să vorbească încet. Eu nu vorbesc 
araba, dar, la naiba, ştiu că ai încercat din greu. Ară tai mai mult ca medicul lui decât că 
anchetatorul lui. Asta vă învaţă la Quantico? 

În spatele lui se auzi o agitație bruscă, iar apoi un geamăt chinuit al lui Adnan. 

— Şarpe! Spuse el în arabă. Şuieră! L-am auzit! 

Falk se întoarse să vadă mai bine ochii lui Adnan strălucind de frică. 

— Ce naiba spune acum? Întrebă Bo. 

— Şarpe! 

Adnan se luptă acum cu polițistul, care tocmai scotea un baston de la centură. 

— Taci din gură! Murmură Falk spre Bo, peste umăr. Şi închide uşa. Vreau cele trei 
minute. Poliţist! Ţine-l, dar nu cumva să-l loveşti. Ține-l lângă uşă o clipă! 

Lui Falk i se întoarse stomacul pe dos în timp ce scotea din nou ziarul din servietă, dar 
reuşi să-şi păstreze sângele rece, cât să surprindă privirea lui Adnan, insuflându-i tânărului 
calm, pentru o ultimă întrebare. 

— Ăsta e şarpele? Întrebă el, păstrându-şi vocea joasă şi egală. 

Îndoi înapoi imaginea din ziar, până la singura faţă pe care nu o arătase, cea a lui Ted 
Bokamper, care era în partea din dreapta a acesteia. 

— Da! Spuse Adnan, dând repede din cap, iar apoi uitându-se, cu un aer sălbatic, spre 
oglindă de pe peretele opus. Şuieră şi e acolo. Trăieşte acolo! 

— Uşor, Adnan. 

Dar Adnan nu se mai lăsa calmat şi, chiar cu fiare la picioare şi cătuşe la mâini, îi dădea 
serios de furcă tânărului MP, care îl mână pe Adnan până la patul lui, cu mâinile şi gleznele 
încă imobilizate, iar apoi trânti uşa celulei. 

— Tipul şi-a pierdut complet firea, spuse soldatul pe ton batjocoritor. Nu e de mirare că se 
află aici. 

— Mda, spuse Falk, nu e de mirare. 

Până să ajungă toţi trei înapoi prin ploaie la intrarea postului, Falk îşi recăpătase sângele 
rece. 

— Bo, de ce nu ne urmezi până la mine acasă? Noi doi trebuie să stăm de vorbă. 

— Asta voiam Şi eu să te rog. 

Falk îi aruncă o privire întrebătoare, dar nu primi decât obişnuita strâmbătură de tip isteţ. 

— Dar, nu pot chiar acum. Am o obligaţie. 

— La unsprezece noaptea? 

— Doar mă cunoşti. 

— Aşa am crezut şi eu. 

Dar Bo ieşise deja pe uşă, sprintând spre maşină prin ropotele de ploaie. Tyndall şi cu el îl 
urmară Şi, după ce trânti în spatele său uşa Plymouthului, Falk rămase un moment cu mâinile 
pe volan, ca şi cum trecea în revistă implicaţiile adevărului pe care tocmai îl aflase. 

— Nu prea-mi place situația, spuse Tyndall. 

— Aşa şi trebuie. 

— De fapt, ce s-a întâmplat acolo? 

— Nici eu nu sunt sigur. Dar mulţumesc că m-ai ajutat. 

— Bine, lasă. 

Era gata să răsucească cheia în contact, când, dintr-odată, îi trecu ceva prin cap. 

— Rahat! Spuse el, simțindu-se ca un idiot. 

— Ce-i, ce s-a întâmplat? 

Scoase lanterna şi se aplecă cât de jos reuşi, uitându-se sub volan. 

— Pipăre sub bord, în partea ta, îi spuse el lui Tyndall. Tyndall pipăi uşor sub torpedou. 

— După ce să mă uit? 

— După orice nu ar trebui să fie acolo. *— Cum ar fi chestia asta? 

Se auzi un clic ascuţit în partea lui Tyndall şi, când Falk întoarse raza lanternei, Tyndall 
ținea în mână un mic disc de metal. 

— Era legat de un cablu, spuse Tyndall. Probabil ajunge direct în radioul tău. În felul ăsta, 
emite prin propria ta antenă. 

— Vrei să spui că pot să mă audă de la cât, de la o milă depărtare? 

— Nu sunt expert, dar cam aşa ceva. Poate chiar şi mai mult. Tyndall era un tip isteț, aşa 
că legă destul de rapid descoperirea de restul dovezilor. Cred că asta explică cum am ajuns să 
fim urmăriți. 

— Da. Vechiul meu prieten. 

— Nu mă mir deloc. 

— Ce vrei să spui? 

— El. Şi şefii lui. O parte a clientelei noastre speciale pentru produsele obținute de aici. 
Nu ai auzit de la mine, bineânţeles. 

— Clientelă specială? De când? 

— Dintotdeauna. Oricum, de la ultimul schimb de administrații. Eşti prietenul lui. Şi am 
presupus că voi doi lucraţi împreună. 

— Cum, pentru Birou? 

— Nu chiar pentru Birou. Doar ca o parte a ei cum şi-or spune. 

— Şi anume? 

— Nu mi-a spus nimeni niciodată. Tot ce ştiu este că anumiți oameni de la mine din 
prăvălie mi-au cerut să cooperez, ori de câte ori mi-o cer. Dar sunt surprins că nu ştiai. După 
cum vă daţi de prieteni şi toate astea. 

Poate că el şi Bo chiar lucraseră împreună, se gândi Falk. Numai că nu în felul pe care şi-l 
închipuise. 

— Câtă vreme toți ceilalți ştiu atât de multe, spune-mi şi mie ceva. Celor trei tipi din 
echipă - Bo, Fowler, Cartwright - li s-au alocat coduri de securitate pentru a deplasa deținuții 
în interiorul Camp Delta? 

— E o ipoteză înţeleaptă. 

— Nu vreau ipoteze. Vreau un răspuns. 

— Răspunsul e da. Dar nu am de gând să-ţi spun numerele lor. 

— Înţeleg. N-am nevoie decât de un da sau un nu în legătură cu unul singur. 

— Îmi ceri prea mult. 

— Haide, Mitch. E doar un număr. Eu ţi-l spun şi tu îmi confirmi dacă este cel al lui Bo. 

— Chiar crezi că am o memorie atât de bună? 

— Pentru ăştia trei, sunt convins. 

— Bine. Pentru ăştia trei, poate. Dar nu am memorat tot Camp Delta. Dacă v-ar auzi 
cineva vorbind, ar crede că spionăm pe toată lumea. Fowler face o arestare şi noi suntem 
învinovățiți. 

— Nu sunt aici pentru a căuta vinovaţi, n-am nevoie decât de informaţii. 

— Tu şi toată lumea asta afurisită. Care e numărul? Falk îşi scoase notițele şi, la lumina 
lanternei, citi cu glas tare cifrele pe care le notase din interogatoriul lui Adnan de miercurea 
trecută, la Camp X-Ray. 

— E al lui Bo, nu? 

Tyndall clătină din cap şi îi aruncă o privire amuzată, deşi părea mai mult jenat decât pus 
în încurcătură. 

— Atunci, Van Meter. El trebuie să fie. 

— Ce-i asta, concursul celor douăzeci de întrebări? La naiba, Falk, ajunge. Dar, dintre 
toate numerele, aş fi crezut că pe ăsta o să-l cunoşti. 

— Păi, nu e nimeni din echipa mea. 

— Bineânţeles că nu e. E din echipa ei. 

— Echipa ei? O pauză, în timp ce totul cădea, cu un clic, la locul său. A lui Pam? 

— Acum eşti mulţumit? Şi gata cu întrebările, în regulă? Cred că ne ajunge la amândoi. 

— Bine, spuse Falk cu jumătate de gură. 

Şi, pentru a doua oară în doar zece minute, lumea să se răsturnă cu susul în jos. 

După ce Tyndall fugi spre maşina lui, Falk rămase câteva minute pe alee, cu motorul 
mergând. Primul său impuls fu să se întoarcă la Pam, să-i bată în geam până ar fi trezit toată 
casa, cu colege de apartament cu tot, şi să-i ceară o explicație. Apoi s-ar fi lăsat la mila 
poliţiştilor militari. 

Poate că l-ar fi dat afară din bază. L-ar fi suit într-un avion şi l-ar fi alungat din toată 
suferința lui. Ar fi luat dovezile cu el şi i-ar fi pus pe toți în încurcătură. Le-ar fi strecurat 
presei şi ar fi dat foc tuturor punților de legătură. De ce nu, dat fiind că jumătate din punțile 
sale erau deja în flăcări. 

Dar în numele cui, sau pentru ce cauză, îl trădau toți prietenii? Până acum, putea spune că 
atât Pam, cât şi Bo îl interogaseră pe Adnan. Deşi, dacă antipatia lor unul faţă de celălalt nu 
acum în consideraţie - atunci i se adresaseră lui Adnan având misiuni diferite. Oare lucra Pam 
pentru Fowler, ceea ce însemna că arestarea ei nu fusese decât un fel de acoperire? Nimic nu 
mai avea logică, iar toate îl făceau să se simtă folosit. Trebuie să fi râs de el în spatele lui, iar 
el nu făcea decât să alerge printre ei, dornic să placă tuturor şi să menţină pacea. 

Opri motorul şi deschise portiera. Zgomotul furtunii îl înghiți într-o pânză de ploaie, care 
ajunse pieziş până pe scaun. N-avea decât. Ce dacă era ud până la piele? 

Rămăseseră patru beri în frigider, iar în dulapul din bucătărie era o sticlă de gin. Ideea 
pierderii temporare în uitare avea farmecul ei acum, aşa că nu îi mai păsa de ropotul de 
ciocane al ploii care îl învălui pe alee. 

Trântind uşa din față, se simți repede îngheţat până la oase de aerul condiţionat şi făcu o 
pauză să asculte mârâitul liniştitor al aparatului de la fereastră, în timp ce ochii i se obişnuiau 
cu întunericul. Singura lumină venea de la fereastra bucătăriei, în dreapta, unde sclipirea 
portocalie a unui felinar de stradă era filtrată prin perdelele ploii. O ramură de palmier râcâi 
geamul, ca nişte degete pe tablă. Era neplăcută această furtună, poate nu o furtună, dar, 
oricum, ceva care să poată impresiona pe oricine destul de lipsit de noroc să se găsească pe 
mare. Timp de o clipă, gândul lui se îndreptă spre toţi cei care, oriunde se aflau, erau azvârliți 
de valuri şi singuri, încercând să nu se ducă la fund. 

Când se duse spre frigider, fu surprins de ţăcănitul unei brichete şi de sclipirea unei 
flăcărui neaşteptate din camera de zi. Cineva stătea pe canapea. 

— Cine-i acolo? Nici un răspuns. 

— Bo? 

— Instructiv răspuns. Falk nu recunoscu vocea. 

Apoi, lumina se aprinse, orbindu-l pe moment. 

m— Vrei să-mi explici şi mie de ce îţi închipuiai că Ted Bokamper o să te aştepte aici, la 
ora asta? 

Era Fowler, şi nu era singur. Un MP stătea în picioare, într-un colţ, cu revolverul în toc şi 
cu mâinile la spate. 

— Ce înseamnă toate astea? 

— Am câteva întrebări. Stai jos. 

e— Mai bine te-ai căra naibii de aici. Sunt obosit, am chef să beau ceva şi nu-mi arde 
deloc de stat la taclale. 

— Dă-i drumul şi ia-ţi ceva de băut. Dar nu plec până nu stăm de vorbă. 

— Ai venit să mă arestezi? 

— Ar trebui? Falk scutură din cap şi o luă pe coridor, îndepărtându-se de bucătărie. 

—a Mă duc să mă culc. Stinge luminile când ieşi. 

Numai că un al doilea MP bloca intrarea în camera sa, iar când Falk se opri să-şi 
chibzuiască următoarea mişcare, o mână pocni peretele, în spatele lui. Era Fowler. Se ridicase 

de pe canapea cu o mişcare furişă şi rapidă, ca un adevărat membru de comando şi se 
apropiase destul de Falk, pentru ca acesta să poată simți mirosul de pastă de dinți din 
răuflarea sa. 

— În regulă. Fowler avea acum tonul unui om de afaceri. Gata cu joaca. Poţi face pe durul 
cât vrei. Dar nu-mi veni mie cu gargară despre mandate, sau drepturile tale de civil, pentru că 
ştii exact unde ne găsim şi de ce mUloace dispunem, în ceea ce priveşte drepturile oricui. 
Constituţia? N-am auzit de ea. Ne aflăm în zona de excludere şi am fost autorizat de cea mai 
înaltă instanță să fiu atent. Acum, ce-ar fi să ne aşezăm amândoi? 

Falk se întoarse în camera de zi, întrebându-se ce înţelegea Fowler prin „cea mai înaltă 
instanță". De aici, de la bază? Din Forţa Operativă? Ori din State? Ceea ce însemna o cu totul 
altă problemă. Poate că Fowler nu făcea decât să meargă la cacealma. Dar avea dreptate în 
privinţa unui singur aspect. Nimeni nu-i va citi lui Falk Codul Miranda în viitorul apropiat. 

— Poate că ar trebui să-ţi scoţi jacheta aia udă, spuse Fowler, aşezându-se înapoi pe 
canapea. O să dureze ceva timp. 

Când Falk îşi desfăcu fermoarul jachetei, simți forma rigidă a paşaportului fals în 
buzunarul din dreapta şi abia se abținu să nu tresară. O scurtă percheziţie făcută de MP şi ar fi 
pierdut. Puse jacheta din care încă curgea apă, pe un cuier de lângă uşă, încet, ca şi cum ar fi 
urmat să explodeze. Apoi, se aşeză pe un scaun, în fața lui Fowler. 

— Sincer să fiu, sunt surprins că te-ai întors de la Jacksonville, începu Fowler. Când am 
auzit că te-ai pierdut în oraş, mi-am imaginat că aveai să rămâi acolo, până ce ar fi sărit toate 
în aer aici, iar apoi ai fi venit înapoi, ca şi cum nimic nu s-ar fi întâmplat. 

— Se vede că n-ai petrecut prea mult timp la Jacksonville. 

— Nici tu, din câte am auzit. Ai plecat spre sud şi nu ai mai fost văzut din nou până în 
ziua zborului. Îmi spui şi mie unde ai fost? 

— Acum trebuie să dau socoteală şi pentru timpul petrecut în permisie? La naiba, nici 
măcar nu sunt militar. Sunt civil. Şi nu trebuie să-ți spun nimic. 

— Uite ce, ştiu că mă consideri un papagal care exagerează cu patriotismul. O grămadă 
dintre cei de pe aici o fac. E ca un fel de uniformă de Gitmo. Două luni de misiune, şi toată 
lumea e cinică. Dă-i drumul, dar te-am avertizat. Chiar în clipa de față ţi se pune sub semnul 
întrebării loialitatea. 

— Loialitate faţă de ce? 

— Faţă de forţa de reacţie rapidă şi orice reprezintă ea. Țara ta, cei care te-au angajat. 

— Ce te face să crezi asta? 

— Chiar vrei toată lista? 

— Da. Pentru că, sincer, nu mai sunt sigur de cine lucrează pentru ce sau de ce. Iar asta îi 
include pe prietenii mei şi pe colegii cei mai apropiați şi, categoric, te include şi pe tine. 

— Dacă tot ai adus vorba, hai să discutăm despre prietenii tăi. Ted Bokamper, de 
exemplu. 

— Ce-i cu el? 

— Ce are de gând? Şi care este rolul tău în planurile lui? 

— Uite, nu sunt sigur ce fluturi ai tu în cap. Numai că eu nu sunt implicat în nimic. Orice 
face prietenul meu Ted Bokamper este treaba lui. Dacă i-am adus câteva servicii de-a lungul 
timpului, acestea nu au fost decât servicii făcute unui prieten şi poate că mi-ar plăcea să ştiu 
pentru ce naiba le-am făcut, acum, când atrag atâta atenție nedorită. 

Şi apoi, mi-a pus un microfon în maşină! Voia să mai spună Falk, dar se stăpâni. 

— Deci, l-ai ajutat. 

— I-am comunicat zvonurile obişnuite. I-am oferit părerea mea despre situaţia zonei. Nu e 
nici un secret că prezența micii voastre echipe nu a fost chiar cea mai fericită evoluție din 
istoria Camp Delta. Unii o văd ca pe o curăţire necesară, iar alţii, ca pe o vânătoare de 
vrăjitoare. Dar toți cei cu care am vorbit par să ştie la fel de puţine lucruri ca şi mine în 

legătură cu ceea ce se întâmplă cu adevărat. 

— Nu sunt aici să vorbesc despre arestări, ori despre mica noastră investigaţie asupra 
securităţii, şi cred că înţelegi asta foarte bine. Vorbesc despre activităţile din afara 
programului, în care prietenul tău, domnul Bokamper, şi unii dintre colegii lui pe plan local 
au fost implicaţi. Van Meter. Lawson. Şi tu. Astea sunt patru piese despre care ştiu şi mai 
căutăm şi altele, aşa că bine-ar fi să-mi dai nişte răspunsuri concrete. 

De fiecare dată când Falk credea că şi-a dat seama de ceva, rolurile se schimbau. Era mai 
confuz ca niciodată. 

— Atunci, n-ai decât să-l întrebi pe Bokamper. Pentru că eu nu fac parte din asta şi nici nu 
vreau să fac. 

— Tot mai crezi că eşti imun, nu-i aşa? Pentru că lucrezi pentru Birou? Sau din cauza 
şefilor lui Bokamper şi a celor pe care ei îi reprezintă? Sunt aici să-ţi spun că nu eşti protejat 
de nimeni. De fapt, ai câteva puncte vulnerabile, pe care nu le are nici unul dintre ei. 

Deci, aici Fowler urma să vorbească de Cuba, Harry şi Paco, presupuse el. Aici se hotărau 
să scotocească prin toată casa şi să întoarcă toate cu susul în jos. 

— Foarte bine. Zi-mi care-s punctele slabe. 

— Unul ar fi că te afli aici şi că eşti deja în mâinile noastre. Fără avocaţi şi fără telefoane. 
Al tău a fost deconectat, în treacăt fie spus. Cea mai mare ar fi următoarea: nimeni din State 
nu-ți va duce dorul. Am verificat. Nu ai soţie şi copii. Nu ai mamă şi tată. Nici frate sau soră. 
Nu ai o relaţie stabilă cu o femeie. Nu ai nici un unchi bogat, ori o mătuşă ramolită. La naiba, 
Falk, eşti singur pe lume, cu excepția angajatorilor tăi şi, crede-mă, vor fi de acord să ne facă 
jocul de îndată ce vor cunoaşte miza. În privinţa prietenei tale, este arestată la domiciliu. Cât 
despre cel mai bun camarad al tău, dacă îți închipui că va ridica un deget în apărarea ta, 
atunci chiar că nu ştii ce are în cap. Numai că eu cred că. Faci pe prostul, şi nu am de gând să 
tolerez aşa ceva. 

Falk clătină din cap, fără să spună nimic. Fowler continuă. 

— Bine atunci. Să vorbim despre yemeniți. Şapte dintre ei, în total, după câte cred, toţi, cu 
excepția unuia, scoşi la interogatoriu de anchetatori care nu şi-au dat numerele de 
identificare. De ce ai autorizat asta? 

Deci Fowler văzuse şi el înregistrările alea, care puneau furtul pe care îl comisese pentru 
Bo într-o lumină cu totul nouă. 

— Nu am autorizat niciodată nimic şi mai ales nu aşa ceva. Aş vrea să ştiu şi eu cine sunt 
oamenii ăştia. 

— Pentru unul de la FBI, nu te pricepi prea bine să minţi, ştiai? 

În clipa aia, Falk se văzu pe sine ca într-o oglindă. Ori, mai bine zis, ca şi cum s-ar fi uitat 
la el printr-o oglindă cu față dublă, din camera de examinare spre o cuşcă de interogare. 
Stătea acolo, întins pe un divan, picături de apă i se prelingeau de pe haine pe jos; era speriat, 
lumina era prea puternică, iar oboseala i se putea citi pe față. Continua să-şi cumpănească 
răspunsurile şi să-şi țină cu încăpățânare ochii fixați într-un colț. Evită să se uite în ochii 
interlocutorului, mimând ignoranţa chiar şi atunci când recunoștea că ştie despre ce e vorba. 

Fowler avea dreptate. Falk fusese neglUent şi acţionase prosteşte, ori, mai rău, ca un 
mincinos. Acum, terminase cu asta. Era timpul să repună vasul în direcția bună. Se întoarse şi 
îl privi pe Fowler drept în ochi, ținându-şi mâinile în poală. Nici un gest de fereală sau de 
neseriozitate. Luă poza relaxată a cuiva care nu are nimic de ascuns, dar nici de oferit - bine, 
nimic, Cu excepția unui mic articol menit să-i acopere pasul greşit pe care tocmai îl făcuse, 
prin recunoaşterea faptului că ştia despre yemeniţii supuşi la interogatoriu. De aici încolo, 
nu-i va mai oferi nici o pistă lui Fowler. 

— Uite, am verificat şi eu registrele alea de semnături. Aşa cum trebuie să fi făcut şi tu. 
Dar am făcut-o în cursul cercetărilor legate de Ludwig. Am verificat toate semnăturile de 
scoatere de deţinuţi care au avut loc în timpul turelor sale. O problemă de rutină. Dar nici 


PAGINA 181 


PRIZONIERUL DIN GUANTANAMO 


unul dintre aceşti oameni nu eram eu şi nici unul nu era autorizat de mine. Am vorbit cu, 
probabil, trei dintre yemeniţi, în total, dar în primul rând cu Adnan. lar acum a fost mutat 
dincolo de posibilitățile mele de acces. 

— Ludwig? Soldatul dat dispărut? 

— Soldatul care s-a înecat. Şi care apoi a ajuns în partea cubaneză. Ar trebui să te uiţi 
puţin la chestia asta. Poate vei găsi urmele unora dintre camarazii tăi. Van Meter, de pildă, 
deşi se pare că vrei să laşi impresia că nu se mai află de partea ta. 

Falk ştia că mersese prea departe cu această remarcă, dar astfel avea să-l ţină pe Fowler 
ocupat pentru o vreme. 

— Povestea ta nu prea ţine, spuse Fowler, dar fără convingerea de mai înainte. Ştim că 
te-ai ocupat de toţi yemeniţii ăştia şi mai ştim - repet, ştim - că o faci în tandem cu prietenul 
tău Ted Bokamper. 

— Scuze. Pur şi simplu nu ai dreptate. 

Îi înfruntă privirea. Îşi păstră mâinile adunate în poală. 

— Atunci, să ne întoarcem la un teren mai fertil. Bokamper. Tot n-ai umplut toate golurile 
în legătură cu el. 

Falk începuse să înţeleagă că Fowler nu prea se pricepea la anchetare, aşa că se hotări să 
nu mai spună nimic, nu pentru că ar fi protejat pe cineva - mai merita protecție acum vreunul 
dintre prietenii săi? - Ci pentru că habar nu avea de ce parte înclina norocul. Intrase în acțiune 
o nouă dinamică, una pe care nu o mai întâlnise până atunci, un nou cod, chiar un nou limbaj. 
Vorbea araba la fel de bine ca oricare dintre translatorii nemusulmanii de pe-aici, dar în acest 
tărâm ciudat visat de Bo, Fowler, Van Meter, Tyndall, Paco şi, da, poate şi de Pam, ce-i 
trebuia cel mai mult chiar în clipa de față era un interpret, cineva care să indice toate 
cuvintele încărcate de mesaj şi să separe trădarea de loialitate, duplicitatea de sinceritate şi 
spiritul ucigaş de cel pur pragmatic. 

Până ce va putea vorbi acest limbaj, era hotărât să fie unicul său consilier. 

Fowler mai jucă o ultimă carte, însă era una deosebit de puternică. 

— Am de gând să-ţi fac o propunere, la care să te gândeşti peste noapte, spuse el. Ce-ai 
zice să ajungi dincolo de sârma ghimpată? Undeva unde nu ai fi decât al nostru? Ştii că pot să 
te aşez de partea nepotrivită a baricadei, şi asta - definitiv. Ai fi una dintre fantome, fără nici 
un sprUin, fără avocat şi fără nimeni de acasă care să întrebe ce s-o fi întâmplat cu bătrânul 
cum îl mai chema? Gândeşte-te la asta în timp ce încerci să adormi, între timp, o să-i las pe 
poliţiştii ăştia afară, în față, să vegheze asupra ta. Nu cred că ai avea unde să te duci. 
Dimineaţă o să mai stăm de vorbă şi, dacă tot nu ai chef să vorbeşti, putem încerca să forțăm 
nota, după cum zice generalul Trabert. Somn uşor. 

Fowler se ridică să plece, iar cele două santinele îl urmară. Falk rămase aşezat unde era. 

Şerpi, într-adevăr. 

Falk dormii bine, cel puţin pentru o vreme, în mare parte datorită oboselii, câtorva 
beri şi răpăitului hipnotic al ploii. 

Şi apoi, ce altceva ar fi putut să facă? După plecarea lui Fowler, aruncă o privire pe 
fereastra din faţă şi văzu o santinelă pe verandă şi un Pâumvee parcat lângă trotuar, în ritmul 
în care mergea Fowler, în curând va fi câte un Humvee şi câte o santinelă la fiecare bloc. 
Poate că Pentagonul avea să fie obligat să mobilizeze încă o unitate de rezervişti, ca să-i 
păzească pe toți cei care reprezentau un risc de securitate. 

Falk se trezi din cauza unui sunet de ciocănit şi zgârietură, ca şi cum un rozător gigantic ar 
fi încercat să treacă prin perete. Ridicându-se în capul oaselor, îşi dădu seama că zgomotul 
venea de la fereastră. Se gândi mai întâi la Pam. Îi întorcea cumva vizita? 

Cel de-al doilea gând fu să se întrebe dacă ar lăsa-o sau nu înăuntru. În realitate, Bo, muiat 
până la oase, întrun maiou şi un şort, încerca să forţeze rama cu plasă. Falk descuie. Devenise 
metoda preferată de la Gitmo pentru vizite neprotocolare. 

— Uşor, spuse Falk, încă ametit, ridicând cerceveaua mobilă. N-o rupe, îi dau eu drumul. 

Incă o dată, securitatea „arestului la domiciliu" impus de Fowler se dovedise şubredă. Dar 
oricum, nu avea unde să evadeze. 

Falk aduse un prosop din baie şi, până ce Bo ajunse să se usuce, îşi aminti de toate 
motivele pe care le avea să nu-i ofere o primire călduroasă. 

— Cu ce prilej? Întrebă el. Ai venit să-mi pui microfoane şi în dormitor? Ori ai avut deja 
grUă de asta? 

Bo clătină din cap. 

— Am avut grUă de camera de zi. 

— Când, dacă îmi permiţi să te întreb? 

— Cât ai fost plecat. După ce a plecat Whitaker. 

— Deci ai auzit mică vizită a lui Fowler? 

— Cea mai mare parte. Te-ai descurcat bine. După un fel de start cam şchiop, oricum. 

— Să vedem ce o să spui mâine, după ce o să mă înfunde în Camp X-Ray. 

— Stai uşor. Blufează. 

— De ce nu te-a arestat încă? 

— Poate că se gândeşte că tu eşti cel care decide. 

— Mă întreb cine i-o fi dat ideea. 

— Poate că ştie că sunt protejat mai bine. 

— Dacă e adevărat, de ce te furişezi la... cât e ceasul acum? 

— Douăsprezece jumătate. 

— Doamne Dumnezeule, Bo. Auzi, dacă tot eşti aici, ce-ar fi să scapi de afurisitul de 
microfon? Nu vreau să-mi pierd toată dimineaţa căutându-l înainte să vină inchiziția. 

Se îndreptară pe coridorul liniştit spre camera de zi. 

— Vorbeşte mai încet, şopti Bo. Santinela este pe verandă, ferindu-se de ploaie. Nu 
aprinde nici o lumină. 

Falk răspunse pe un ton normal: 

— Chiar crezi că îmi fac vreo problemă dacă eşti prins sau nu? 

Bo se aplecă sub masă şi, cu un pocnet, scoase de acolo un dispozitiv foarte asemănător 
celui care fusese fixat la radioul din maşina lui Falk. Apoi rânji, mai mult poznaş decât 
încurcat. 

— Cred că ţi-a cam sărit țandăra, nu? 

— Ţie nu ti-ar fi sărit? 

— Categoric. Pledez vinovat, cu o explicaţie. 

— S-o auzim. 

— Mai întâi, vreau o bere. 

Falk descoperi că nu-l ura atât de tare pe Bo. Da, era supărat. Purtarea lui grosolană îl 
înfuriase peste măsură. Dar poate că prietenia lor încă mai exista, dacă Bo venise acum, aici. 
lar dacă Bo îl înghesuise într-un colţ, măcar părea că se află şi el în acelaşi spațiu îngust. 

Luă berea şi un pahar cu apă pentru el. Bo deschise radioul şi dădu volumul aproape de 
maxim. Şi mai multă salsa de dincolo de linia gardului. Non stop, ca o bătaie de inimă. 

— Dormeai cam prea adânc pentru un tip condamnat. 

— Asta sunt acum? 

Bo ridică din umeri, părând, în sfârşit, ceva mai puţin, sigur pe el. Într-un fel, era semnul 
cel mai încurajator pe care Falk îl văzuse până acum, aşa că insistă să-şi menţină avantajul. 

— Nu ţi-a prea pus Dumnezeu mâna-n cap cu încurcătura asta cubaneză, ce zici? 

— Merg pe mâna lui Endler, punct. Lucrez pentru oameni, nu pentru cauze. Am încredere 
că Doc vede bine lucrurile şi, de obicei, aşa se întâmplă. 

— Cu excepţia momentului când s-a amestecat în chestia asta împreună cu fanaticii. Mă 
face să mă întreb de ce nu ai încercat să mă recrutezi de la bun început. Aveam, categoric, 
toate calificările necesare. Vorbisem cu yemeniții. Căpătasem nişte rezultate. M-ai fi putut 
minți, aşa cum ai făcut, de altfel, şi ai fi căpătat exact ce îţi doreai. 

Nu mai conta că Falk avea exact ceea ce îşi doreau Bo şi Endler. Numai că el ar fi preferat 
să împartă bomba lui Adnan cu Paco mai degrabă decât cu ăştia. 

— Crede-mă, ai fi fost oricum primul pe listă. Dar Endler a venit târziu în joc şi, până 
atunci, şefii lui îi utilizaseră pe Van Meter şi pe Lawson. Băieții nu credeau că tu ai fi fost 
gata să apari în lumina reflectoarelor. De altfel, au spus că nu erai genul lor. 

— E cel mai bun lucru pe care l-am auzit despre mine toată săptămâna. 

— Sunt de acord. Tăntălăul şi Gogomanul, ăştia doi. De ce crezi că am vrut să pun mâna 
pe foile alea cu semnăturile de scoatere a deţinuţilor? Trebuia să văd câte urme lăsaseră. 

— După câte îmi amintesc, voiai să le fur. Să ştergi urma de tot. 

— ŞI ai reuşit? 

Să fie el al naibii dacă îi va spune ceva acum. 

— N-am putut. Polițistul ăla a stat acolo tot timpul. Dar le-am văzut foarte bine urmele. 
Cred că ştii de acum că ei l-au omorât pe Ludwig. 

— Bănuisem, oricum. Au spus tot timpul că au pe cineva înăuntru, cineva care să le 
acopere urmele şi să aibă grUă ca numele lor să nu ajungă în registre. Apoi, lui i s-a făcut 
frică, aşa că aveau de gând să folosească forța faţă de el, să bage spaima în el. 

— Asta au şi făcut. Şi-au bătut joc de banca lui, iar apoi l-au luat la o plimbare cu barca. 

— Asta s-a întâmplat? 

— S-au întâlnit cu el pe plajă. După aceea, l-au dus spre graniță, doar ca să-l scuture puţin. 
Numai că am impresia că nu aveau habar că el se speria în bărcile mici, aşa că probabil l-au 
pierdut peste bord. Ori poate l-au împins puţin. Oricum ar fi fost, cum ai spus şi tu, Tăntălăul 
şi Gogomanul. De aceea te-au trimis pe tine aici când Endler a intrat în joc? Să cureţi gunoiul 
lăsat şi să îl ţii pe Fowler departe de ciolan? 

— Numai pentru că Doc le-a spus alor lui că avea un om înăuntru, care se putea dovedi de 
ajutor. 

— Însemnând că eu eram ăla. Dar tot nu aveau informaţia pe care o doreau. Aşa că ai 
hotărât să o implici şi pe Pam. 

— Pam? Iniţial, Bo păruse uluit, dar acum părea pe punctul de a izbucni în râs. Cu ultimul 
interogatoriu de la X-Ray, vrei să spui? 

— Da. 

Falk nu mai zâmbea. 

— Scuze. A fost o farsă. 

— Ce vrei să spui? 


PAGINA 184 


PRIZONIERUL DIN GUANTANAMO 


— S-a întâmplat în prima mea seară aici şi - cum să spun, să fie mai drăguţ? - Nu mi-a 
făcut exact o impresie prea bună. Aşa că atunci când am avut nevoie de un interogatoriu 
zdrobitor, i-am spus lui Van Meter să se folosească de numărul ei. 

— Drăguţ din partea ta. Falk încercă să nu-şi trădeze uşurarea. Măcar cineva nu îl minţise. 
Şi cum ai obţinut numărul ei? De la Tyndall? 

— De la Agenţie? În chestia asta ei sunt pe dinafară. 

— Atunci, Palatul Roz. Cred că, în calitate de şef al securităţii, Van Meter are şi el relaţiile 
lui. 

— Crezi ce vrei. Eu am spus deja destul. Îmi pare doar rău că s-a ajuns la aşa ceva. 

— De ce? Ai obținut exact ce ai vrut. Ai reuşit şi să-l muţi pe Adnan la Camp Delta. 

— Asta a fost mişcarea lui Fowler, să-l ţină departe de noi. L-au stors pe bietul nefericit că 
să afle ce urmăream noi. Fără rezultat, bineânțeles. 

— Aşa că ai stat în cârca mea ca să ajungi înăuntru la Echo. Iar acum, lasă-mă să ghicesc, 
Endler este cel care a tras câteva sfori să-l predea pe Adnan yemeniţilor. Lasă-i pe yemeniţi 
să facă treaba murdară. 

— Îmi pare rău, Falk. Fără alte explicaţii. 

— Asta până îți vei căpăta propriul război sau ce aşteaptă toată lumea de la noi. O să fie 
un mare serviciu adus cetățenilor. 

— Să scăpăm de Castro? Corect. Iar dacă vreun agent cubanez o ia prin păpuriş, cu lesa 
lăsată destul de lungă, ca să nimerească în pat cu un recrutor de la Al Qaeda, de ce să nu ne 
folosim de prilejul ăsta? Cum ţi-am spus, nu informaţia este cea care contează, ci persoana 
care o controlează. Dacă punem mâna pe ea înaintea lui Fowler, e a noastră. 

— Oricum, Castro o să moară curând. Credeam că tu lucrezi pentru oameni, nu pentru 
cauze. 

— Lucrez pentru oameni. Inclusiv pentru tine. Ştii ce voia Endler? Începuse să fie 
îngrUorat pentru că deveniseşi om de bază, aşa că voia să fii arestat de îndată ce ţi-ai fi 
încheiat treaba cu Paco la Miami. Sub o acuzație ridicolă, dar care te-ar fi scos din circulație 
până ce ne terminăm noi treabă. Singurul motiv pentru care nu a făcut-o a fost pentru că l-am 
făcut eu să se răzeândească. 

— Numai din loialitate, bineânţeles. 

— La naiba, da, din loialitate. 

— Dar nu aşa i-ai prezentat lucrurile lui Endler. 

— Bineânţeles că nu. I-am spus că mai aveam nevoie de timp, să ajung la fundul sacului 
în legătură cu Van Meter. 

— Şi eşti sigur că nu ăsta era motivul? 

— N-ai decât să crezi ce vrei, dar nu uita că eşti încă aici, şi nu la închisoare. 

— Mda, şi mi-e mult mai bine. În arest la domiciliu şi pe cale să fiu tras de cai şi rupt în 
bucăţi, ca în Evul Mediu. 

— Endler o să facă tot ce o să poată. Dar nu te aştepta să se întâmple imediat. 

— Deci, câtă vreme Doc îşi primeşte războiul dorit, încă sunt un om liber. Altfel, mi-a 
făcut plăcere să te cunosc. 

— Ar trebui să stai o vreme la adăpost, asta-i tot. Biroul o să primească explicaţii. 

— Şi Van Meter? Scapă basma curată? 

— O să avem noi grUă de el. 

— Sunt gata să pun pariu. Şi ce o să fie, un alt accident nautic, ori va fi ucis în conflictul 
din Irak? 

— Uite ce, dacă chiar ai nevoie să dai vina pe cineva, atunci dă-o pe prostovanul ăla tânăr 
de puşcaş marin, care a decis că ar fi grozav să-şi petreacă weekendul la Havana. Toate duc la 
asta. Dar Endler n-o să te şteargă din acte, pentru că n-am să-l las eu s-o facă. Ştii bine cum 
merg lucrurile în Corpul Puşcaşilor Marini. 

— Mda, nu ne lăsăm niciodată morții în urmă. Cred că eu sunt mortul acum. 

Bo clătină din cap atât de furios, cum Falk nu-l mai văzuse de pe vremea pregătirii de 
bază. 

Plecă la scurtă vreme după aceea, lăsându-l pe Falk deznădăjduit, pe canapea, să reflecteze 
la viitorul său. Opțiunile păreau clare. Spune-i totul lui Fowler şi fii, apoi, măturat în rețea de 
partea cealaltă, având de făcut faţă, în plus, unor acuzaţii de spionaj. Ori ține-ți gura şi speră 
că un mic şi splendid război va interveni să-ţi salveze fundul. Nimic mai grozav decât să ai o 
chestie ca asta pe conştiinţă, chiar dacă în realitate nu s-ar fi ajuns niciodată la aşa ceva. 
Lucrul care îl durea cel mai tare era că ultimul comentariu al lui Bo era adevărat: singurul om 
care putea fi învinovăţit în realitate era el însuşi. Falk încheiase contractul şi mai continua să 
plătească şi acum. 

Se ridică în picioare, se îndreptă spre bucătărie, deschise şi închise frigiderul, fără să 
reuşească să aleagă ceva. Acum, chiar că îi sărise somnul de tot. Întorcându-se în camera de 
zi, aruncă o privire pe harta nautică pe care i-o dăruise sublocotenentul Osgood. O adevărată 
frumuseţe, un plan în detaliu după care să-ţi petreci toată viața pe mare. Poate ar fi trebuit să 
înfrunte greutățile şi să fi rămas tot timpul în Maine. Ar fi putut ajunge un betiv, ori s-ar fi 
înecat, dar era un gen de viaţă reconfortant de limpede. Succesul şi eşecul se măsurau după 
greutatea capcanelor, iar fiecare zi în care te întorceai acasă sănătos era o altă mică victorie. 

Ramură de palmier zgârie din nou geamul, în altă rafală de vânt, iar Falk fu izbit de o 
inspirație, de o idee. Era de o îndrăzneală de-a dreptul nesăbuită, dar îl prinse ca un curent 
puternic, exact genul de plan idiot pe care l-ai aştepta de la fiul unui pescar de homari beat, 
după câteva pahare de tărie cu care să-şi dea curaj. Numai că Falk era acum treaz şi cu mintea 
limpede ca apa de izvor. 

Scoţând piunezele din perete, cobori cu grUă harta şi o întinse pe masă. Apoi, scoase şi 
celelalte două hărți din tubul lor. Era un pic după unu noaptea. 

O luă pe coridor spre dormitor, să-şi facă bagajul. 

CAPITOLUL DOUIZECI ŞI NOUA 


Mersul era anevoios. Falk ieşise pe fereastră, în furtună. Avea de acoperit jumătate de 
milă, prin tufişuri, ca să coboare dealul, spre Sherman Avenue. Drumul nu era abrupt, dar 
pământul umed părea să se mişte sub picioarele lui. O dată îşi pierdu echilibrul şi alunecă 
până la rădăcina unui cactus bătrân, cu picioarele înainte. Stătea întins în noroi şi ropotul 
picăturilor de ploaie era asurzitor. Din fericire, nici unul dintre țepii cactusului nu-i 
străpunsese talpa pantofilor. 

Pe când se lupta să se ridice în picioare, crezu că auzise pe cineva venind din spate, aşa că 
mai rămase nemişcat încă o clipă, cu simţurile ascuţite, puşcaşul marin din nou în patrulă. 
Trase concluzia că nu era decât zgomotul furtunii, care îi juca feste, şi continuă să coboare 
dealul, cu apa scurgându-i-se de pe borurile pălăriei, în noaptea răscolită de vânt şi ploaie. 

Sacul de pânză atârnat de umăr nu-i uşura, nici el, deplasarea. Petrecuse jumătate de oră 
cu pregătirile. Mai întâi împachetând, iar apoi trasând la repezeală un traseu al viitoarei 
călătorii, pe masa din bucătărie. 

Cea mai grea parte a încărcăturii erau două bidoane de lapte de câte patru litri fiecare, pe 
care le recuperase din coşul de gunoi din bucătărie şi le umpluse cu apă de la robinet, după ce 
le clătise bine. De asemenea, mai aruncase în sac un schimb de haine, o pereche de pantofi, 
precum şi toate însemnările lui de săptămâna trecută, împreună cu foile de semnături furate şi 
cele două scrisori adresate lui Ludwig. Înveli totul într-un sac menajer, pe care îl legă bine, 
înainte de a-i da drumul într-un al doilea sac, menit să-i asigure o protecție suplimentară. 

Puse paşaportul britanic, portofelul şi banii lichizi din Florida în pungi care se închideau 
etanş, apoi îşi făcu vreo două sendvişuri cu unt de arahide şi luă două banane din fructiera de 
pe tejgheaua bucătăriei. 

Înainte să ambaleze în plastic tubul cu hărţile nautice, întinse una din ele pe masă şi-şi 
deschise laptopul. Îi tăiaseră telefonul, dar se pare că uitaseră de computer, un alt semn al 
încrederii lor nemăsurate că nu avea unde să se ducă. 

Se logă pe pagina de web a Administraţiei Naţionale Meteo, pentru a obține ultimele 
informaţii legate de furtună. Ultimele noutăți tocmai fuseseră afişate. Puterea lui Clifford 
slăbea, slavă Domnului, rămânând doar o furtună tropicală, cu vânt puternic de circa treizeci 
şi cinci de noduri (sau patruzeci de mile pe oră) aflate în scădere. Imaginea radar arăta 
dezagregarea mişcării ciclonice, în timp ce mişcarea turbionară a braţelor atingea sud-estul 
Cubei. La ora 1.25 a.m., centrul se găsea la o latitudine de 19,3 grade nord şi o longitudine de 
74,5 grade vest deplasându-se de la vest la nord-vest cu viteza de circa douăsprezece mile pe 
oră. 

Urmărind traseul parcurs de furtună, Falk se gândi că, până să plece, aceasta va ajunge la 
circa treizeci de mile sud-est de gura Golfului Guantanamo. În primele ore, va avea de luptat 
cu cele mai puternice vânturi de pe latura superioară, ori din dreapta roții furtunii, care se 
învârtea în sens invers acelor de ceasornic. Nu era tocmai ce şi-ar fi dorit, mai ales cu genul 
ăla de ambarcațiune. Alternativa era să mai aştepte câteva ceasuri, numai că asta ar fi 
însemnat să nu aibă un avans prea mare față de urmăritorii care ar mai fi avut şi parte de ape 
liniştite şi cer senin. Cu puțin noroc - şi avea să aibă nevoie de o grămadă -, dacă pleca mai 
repede, ar fi ajuns la destinație până să afle cineva că dispăruse. 

Ultimul lucru pe care îl făcu înainte de a escalada fereastra fu să noteze câteva locuri unde 
spera să ajungă. Le puse într-o punguță etanşă şi o băgă în buzunarul jachetei, lângă GPS-ul 
manual. 

Îi luă cam zece minute până pe Sherman Avenue şi, de acolo, o ţinu pe marginea 
drumului, gata să se arunce în tufişuri sau în şanţ dacă ar fi apărut vreo patrulă. Nu prea aveai 
unde să te ascunzi, dar, la ora asta, străzile erau pustii. 

Din cele câteva ieşiri la pescuit, pe care Falk le făcuse la Guantanamo, se familiarizase cu 
alegerea vaselor cu motor. Gama era destul de redusă - câteva Bayliners şi Sea Chasers. 
Bayliner era vasul de agrement tipic, cu linii zvelte şi cu cabină mică, dar frumos alcătuită, 
construit mai mult pentru viteză decât ca să se lupte cu valurile, îi surâdea Sea Chaserul de 
opt metri, cu punte deschisă, de pe care apa se scurgea rapid şi cu o cocă mai potrivită pentru 
ape agitate, deşi nu pilotase niciodată aşa ceva pe o mare ca cea de astă-seară. 

Falk auzi zgomotul portului de vase de agrement înainte să-l vadă, din cauza sunetului 
nebunesc al fungilor care se ciocneau sălbatic de catargele velierelor, un zgomot care, în orice 
port, era ca al unor clopoței care te avertizau să stai departe de apă. Intră uşor, spărgând un 
geam de la uşa din față. Pe uscat, biroul ar fi fost, fără doar şi poate, dotat cu un sistem de 
alarmă. Poliţia ar fi sosit în câteva clipe. Totuşi, în ciuda sistemelor de securitate instalate la 
Gitmo pe perimetru şi la Camp Delta, nu prea interesau pe nimeni furturile şi spargerile 
mărunte, mai ales în partea aceasta a bazei. Auzise odată că, în comparaţie cu alte oraşe 
americane de mărimea sa, Gitmo înregistra de departe cel mai scăzut nivel al ratei 
criminalității. 

Falk bâjbâi prin întuneric în spatele magazinului, unde Skip, administratorul portului, 
păstra cheile bărcilor cu motor, atârnate de o placă, în spatele tejghelei. Falk o găsi pe podea, 
sprUinită de tejghea, exact sub casa de înregistrare. 

Va trebui să umple rezervoarele cu combustibil înainte de a pleca, o treabă destul de 
complicată, având în vedere halul în care valurile clătinau debarcaderul. Rezervorul de 560 
de litri al Sea Chaserului va fi mai mult decât suficient ca să ajungă la destinaţie, deşi 
consumul obişnuit de 270 de litri la sută de mile avea să fie considerabil sporit, din cauza 
furtunii. 

Ce altceva îi mai trebuia? Aruncă o privire împrejur, în semiobscuritatea magazinului. O 
vestă de salvare, bineânţeles - niciodată primul gând al unui pescuitor de homari, dar o 
necesitate pentru Falk. Mai luă şi un colac suplimentar de frânghie, să-şi facă o funie de 
salvare. Apoi, mai luă o frânghie şi căută printre produsele de curăţire dintr-un dulap de 
mături, după o căldare din care să-şi facă o ancoră de mare. 

Dar, tocmai când închidea uşa dulapului, lumina se aprinse, iar Falk ridică ochii, surprins. 
În pragul uşii stătea Van Meter, cu un revolver îndreptat spre el. 

— Cam urâtă vreme pentru o plimbare cu barca, nu? 

— De unde-ai mai apărut şi tu? 

— Tocmai făceam o mică verificare a perimetrului şi am văzut că lipsea o plasă de țânțari 
de la una dintre ferestrele din spate. De acolo, a fost uşor. Am văzut cerbi răniţi lăsând urme 
mai puține decât tine. 

— Şi unde sunt girofarurile şi sirena? Marele spectacol pentru şef? 

— Vin şi astea, mai târziu. Dobitocii ăia de MP ai lui Fowler nu ştiu nici acum că ai 
plecat. 

Falk nu ştia dacă să fie bucuros sau alarmat de această informaţie, dar era categoric stilul 
lui Van Meter. 

— Tot Justiţiarul Singuratic, ha? 

— Mai puţină lume care să-şi bage coada. 

— Asta s-a întâmplat cu Lawson, în barca aia pneumatică, cu Ludwig? 

Pe moment, Van Meter se trăda, căscând ochii de uimire. Apoi, rânji. 

— Cu atât mai mult, am motive să am grUă de tine de unu' singur. 

Falk îşi inspecta flancurile, căutând orice fel de obiect pe care să-l poată folosi drept armă. 
Ultima remarcă a lui Van Meter făcea din acțiunea imediată ceva obligatoriu. Ar fi chiar atât 
de prost, încât să tragă într-un agent special? O, da. Iar Falk îi dăduse deja o grămadă de 
motive, pentru a sugera o provocare: fugise din arestul la domiciliu şi intrase prin efracție în 
portul de agrement, cu cheia unei bărci într-un buzunar şi cu GPS-ul în celălalt; plus toate 

proviziile şi o rută deja planificată. Nu ar fi deloc greu să convingi autoritățile că Falk făcuse 
o mişcare bruscă şi amenințătoare. 

Dar nu-i veni nimic inteligent în cap. Să arunce cu găleata, nu l-ar fi ajutat prea mult. 
Câţiva paşi mai la dreapta, era o ancoră de rezervă, care ar fi fost de ajutor într-o luptă 
medievală, dar care nu putea rivaliza cu o Beretta de 9 mm, arma standard a oricărui MP. 

Van Meter se apropie de el, fără să lase arma în Jos, la o distanţă de trei metri - cât să 
rămână în siguranță şi cât să poată nimeri ținta la fix. Cu alte cuvinte, o tehnică perfectă. Van 
Meter putea fi un cowboy idiot, dar respecta cu sfinţenie ce învățase la instrucție. 

Falk era gata să arunce găleata, când văzu ceva mişcându-se la uşă. Ochii săi trebuie să-l fi 
trădat, pentru că Van Meter se dădu puţin înapoi. 

Bokamper păşi înăuntru. 

— Măi, să fiu al naibii, spuse, la fel de relaxat şi de sigur pe el ca întotdeauna. Matrozul 
credincios, întorcându-se la rădăcinile sale? 

Falk văzu dezamăgirea pe faţa lui Van Meter. Sperase, evident, să încheie treaba înainte 
de sosirea martorilor. 

— Trebuia să mă chemi prin radio, Cari. Norocul tău că m-am apucat de patrulat. Şi ce 
noroc pe noi toți că poliţiştii militari de pază de la el de-acasă sunt pe jumătate adormiti. 
Fowler e un naiv în privința anumitor lucruri, trebuie să recunosc. Sper că nu erai gata să faci 
ceva de care să-ți pară rău mai târziu, nu, Cari? 

— Nimic de care să-mi pară rău, pot să-ți garantez. 

— M-am gândit eu c-o să spui aşa ceva. Ce-ar fi să ne liniştim un minut şi să ne gândim la 
ce avem de făcut în continuare? 

— La ce să ne mai gândim? Van Meter lăsase însă revolverul în jos, ceea ce îi permise, în 
sfârşit, lui Falk să respire. Prietenul ăsta al tău era gata s-o şteargă din oraş, cu o barcă furată, 
ca să nu mai zic că pare să ştie tot ce-am făcut până acum. Dacă vrei să se afle toate treburile 
astea, o să fie propria ta înmormântare. 

— Dar şi a ta, spuse Bo. 

— În cazul ăsta, eu tot mai am o treabă de făcut. Ridică rapid revolverul, înapoi în poziţia 
de tragere, iar Falk fu gata să se arunce pe burtă, la adăpost, dar Bokamper se năpusti asupra 
lui Van Meter, pe la spate, dându-i una peste mână astfel încât arma se descărcă într-o 
explozie care împrăştie în cioburi o fereastră dintr-o foaie întreagă de sticlă, care dădea spre 
golf. 

Vântul şi ploaia năvăliră înăuntru prin deschizătură, într-o ţâşnire de zgomot şi apă. În 
lupta care urmă, pe podea, între Bo şi Van Meter, revolverul căzu, răsucindu-se liber, cu un 
zăngănit metalic. Falk făcu un pas înainte şi îl ridică, la fel de uşor ca şi cum ar fi luat de pe 
Jos un creion căzut. 

— Potoliţi-vă, băieți, ridică el vocea peste zgomotul vântului, iar cei doi se dezmeticiră. 

Ploaia spulberată de vânt îi împroşcă pe toți trei, iar zgomotul furtunii se întindea peste tot. 
Lui Falk, plesniturile din vârful catargelor îi sunară în urechi ca nişte aplauze. 

— În picioare, dar încet. Haide. 

— Nu ne poți opri pe amândoi, spuse Van Meter, croindu“şi drum mai aproape, 
centimetru cu centimetru, gata de luptă. 

— Probabil că nu, dar tu o să fii primul pe care o să-l împuşte, spuse Bo. Îţi garantez. 

— De partea cui eşti, nătărăule? L-am surprins asupra faptei! 

— În momentul de faţă, nu mai e vorba de părţi. Dar tu oricum n-ai înțelege. 

Puşcaşii marini, voia el să spună. Frăția lor. Ori poate cea a prietenilor. Numai că Falk, la 
fel ca şi Van Meter, avea o treabă de făcut. 

— În dulap, amândoi! 

Bo zâmbi şi clătină din cap, ca şi cum ar fi fost victima unei glume deosebit de inteligente, 
şi se hotărî s-o ia ca atare. Cu Van Meter era altceva. 

— Mai întâi, va trebui să mă împuşti! 

— OK, fiindcă abia aştept s-o fac. Său intră în afurisitul ăla de dulap. 

Aceste vorbe mai reduseră ceva din nesupunerea sa fățişă şi amândoi intrară în dulap. 

— Acum, puneţi-vă radiourile pe podea şi împingeţi-le spre mine. 

Van Meter îl aruncă pe al său, ţintind clar spre revolver, fără să-l nimerească însă. Falk 
înțelese că trebuia să închidă şi să încuie dulapul imediat. Uşa era zdravănă şi, după toate 
probabilitățile, la fel era şi lacătul. Uneori, ciudăţeniile guvernului îşi aveau virtuțile lor. Falk 
împinse o pană de cauciuc luată de la baie sub uşă, ca să fie mai sigur. Cât de înghesuiți erau 
acolo înăuntru, o să le vină greu să se aplece suficient de mult încât să dea până la o parte şi 
nici măcar n-or să aibă destulă forță să se împingă în uşă ca să sară lacătul. Vor fi sleiți de 
puteri până ce Skip va deschide magazinul, la nouă. Iar pe o vreme ca asta, Skip nici n-avea 
chef să se dea jos din pat. 

Falk se duse la uşa de intrare şi stinse lumina, scufundând din nou încăperea în întuneric, 
ceea ce îi calmă nervii imediat. Singurul zgomot era cel al furtunii, care se văita sinistru prin 
fereastră spartă. Bietul Skip. Până dimineaţă, tot magazinul va fi plin de apă. 

— Bon voyage, ajunse până la el un strigăt înfundat, din partea lui Bo. 

Tot ceea ce Van Meter putu să spună fu doar un „Rahat!" căznit, care îi merse la suflet lui 
Falk. O să se distreze de minune înăuntru. Zâmbi, pentru prima dată în ultimele ore. 

Dar asta fusese doar partea uşoară a nopţii. Marea era de departe mai înşelătoare decât 
Van Meter şi va veni asupra lui cu toate armele pe care le avea la dispoziţie. Manevrele 
evazive - orice truc de navigaţie pe care îl învățase încă de când era mic - erau singura lui 
speranță. Lasă-te învins doar o dată şi eşti mort. 

Zece minute mai târziu, umpluse rezervorul şi traversa sălbăticia înspumată a golfului, 
aflat destul de la adăpost că să poată menţine o viteză de aproape douăzeci de noduri, deşi 
coca vasului se ciocnea de valuri aplecându-se într-o parte. Semnalele şenalului navigabil 
săltau nebuneşte, luminile lor roşii şi verzi clipind. Dădu drumul radioului de navigaţie, dar 
nu se auzea nimic. Dacă plecarea lui apărea pe radarul cuiva - îndoielnic -, ori dacă motorul 
său era auzit de cineva de pe mal - şi mai îndoielnic în volbură asta -, atunci chiar că nimeni 
nu se gândise să sune alarma, ori să încerce să țipe la nebunul de la cârmă. 

Strategia lui Falk era destul de simplă. Furtuna se concentrase la sud-est, asta însemnând 
că vântul şi valurile îl vor ataca dinspre est, în timp ce el tăia arcul superior al roții furtunii. 
Curentul dominant se deplasa în aceeaşi direcție, cu o doză dublă de tărie a valurilor. Decât să 
se ciocnească de ele şi să rişte lansarea vasului pe vânt - o derivă inutilă în larg, care ar 
permite următorului val să-l lovească -, se va îndrepta mai întâi spre sud-vest, împins la un 
anumit unghi de marea care-l urmărea. Apoi, pe măsură ce roata furtunii cobora, Falk şi-ar 
ajusta treptat cursul către sud, pentru a menţine vântul schimbător şi valurile să vină spre el 
din spate. 

Era un balet chinuit, iar primele câteva ore aveau să fie cele mai periculoase. Nu conta 
ceea ce spusese Autoritatea Meteo despre Clifford, partea superioară ori din dreapta a furtunii 
încă păstra puterea ei absorbantă, cu vânturi şi valuri suflând în aceeaşi direcție în care înainta 
ciclonul. 

Până în zori, dacă reuşea să se menţină pe linia de plutire, Falk avea să intre cu bine în 
jumătatea de jos a roții furtunii, unde vântul şi valul se vor deplasa în direcţia opusă înaintării 
furtunii, uşurând astfel eventualele lovituri. Până atunci, se gândise s-o ia spre sud, urmând 
un unghi opus celui al mării. Va consuma mai mult carburant şi îl va încetini considerabil, 
dar, după ce va lăsa furtuna în spate, va putea spori ritmul în mod corespunzător. 

Se sprUini bine pe picioare când barca trecu de Windward Point, iar marea nu îl dezamăgi, 
izbind vasul, cu un sunet înalt, şuierător, în timp ce valurile se măreau rapid, de la mici 
deluşoare la adevăraţi munţi. Următoarea jumătate de milă va fi cel mai greu de parcurs, până 
va ajunge în ape cu adevărat adânci. 

Falk trecuse prin numeroase furtuni, chiar şi câteva după lăsarea nopții, dar de-a dreptul 
surprinzător la cea de față era căldura ei, zăpuşala ei tropicală. Memoria trupului îi spuse că 
urmărea unei furtuni însemna o faţă amorțită şi membre dureroase, poate chiar o pojghiţă de 
gheață pe copastie şi echilibrul dus naibii. Prin comparaţie, situaţia de față nu era decât o oală 
fierbând înăbuşit în întunericul care era din ce în ce mai apăsător. Dar, în timp ce se agăța de 
timonă, ajunse să se obişnuiască repede cu gândul că te poţi îneca şi într-o saună. 

Barca de mici dimensiuni înfruntă stihia surprinzător de bine, ori, cel puţin, mai bine decât 
orice barcă pe care cercul de pescuitori de homari ai tatălui său o lansase vreodată pe mare. 
Rafala iniţială îl lovi dinspre est, iar el cârmi spre tribord, găsind unghiul optim pe bâjbâite, 
deoarece nu putea vedea valurile care se apropiau, decât când ajungeau, practic, deasupra lui. 
Le putea doar simți forţa sub tălpi, în timp ce coca se ridica pur şi simplu să facă față 
provocării. 

Nu se vedea mai nimic, cu excepţia luminilor de poziţie ori, când avea timpul şi puterea să 
verifice, micul dreptunghi fantomatic al ecranului GPS-ului. Nu vedea decât stropii de spumă 
azvârliți de mare, scame ca de bumbac trecând în zbor pe lângă el, în ploaia violentă. 
Câteodată, mai azvârlea un ochi peste umăr, spre valul care se grăbea să-i ajungă pupa, şi 
vedea dungile albe de spumă, de-o parte şi de alta a vasului, ca o balenă masivă şi dungată 
care rupea frontul de valuri. 

Şi, totuşi, erau clipe când îi venea aproape să râdă. Era, în toate astea, o bucurie aproape 
nebunească, pe care o simţise de îndată ce-şi găsise ritmul, la fel ca în cursa de sănii a unei 
baleniere din Noua Anglie, târâte spre victorie ori dezastru, de funiile harpoanelor înfipte în 
trupul balenei. Îşi aminti spaimă şi emoția de-atunci - una nu venea niciodată fără cealaltă - 
de-a bate drumul spre casă, spre Stonington, în faţa unei anumite furtuni. Toate butoaiele de 
la bord fuseseră umplute până la buză cu creaturi dungate şi săritoare, ridicate toată ziua din 
capcanele de homari. Mâinile îi miroseau a nadă, avea fața mânjită cu ulei de peşte, iar el. 
Stătea copleşit, cu ochii pironiţi la valurile care ridicau ziduri în jurul adăpostului spre care se 
îndreptau. 

Numai că acest simț al ritmului putea fi primejdios, un cântec sinistru de leagăn, fiindcă în 
mod inevitabil existau surprize care să te sperie de moarte. 

O surpriză de genul ăsta se petrecu după aproximativ o oră de mers, tocmai când furtuna 
părea să se mai calmeze. Peste umăr, văzu un fulger alb. O perdea de stropi trecu pe lângă el, 
ca şi cum ar fi fost urmărită de ceva îngrozitor. Apoi, simți cum i se prăbuşeşte stomacul în 
gol, în timp ce barca alunecă în Jos, pe marginea unui jgheab apărut brusc, ceea ce îi dădu de 
gândit că ceva mare se grăbea asupra lui din spate. Falk întoarse capul să vadă valul care se 
înălța în spatele lui ca o faleză, unul de zece metri, care se năpustea asupra lui într-un unghi 
atât de nebunesc, încât abia avu timp să tragă de cârmă, disperat să întoarcă vasul la patruzeci 
şi cinci de grade. Pupa se ridică din apă de parcă o trăgea ceva în sus, ca şi cum forţa valului 
ar fi filtrat pe moment toată ploaia şi tot zgomotul din aer. Era o adevărată minune că nu 
fusese încă scufundat, că pupa nu se afla sub apă şi că era doar un prim obstacol cu care 
trebuia să se lupte. Jumătate de secundă mai târziu, barca se înălță, ca şi cum s-ar fi aflat 
deasupra unei prăpăstii. Era senzaţia pe care o simţi atunci când te afli în vârful pantei într-un 
montagne-russe, punctul acela în care privirea ţi se afundă în neantul de dedesubt, în timp ce 
răsuflarea ţi se opreşte în gâtlej, înainte de scufundare. Auzi vuietul mării, iar apoi stomacul i 
se umplu de acid, când coca vasului se înfipse, sfâşiind valul, plutind acum mult prea repede, 
ceea ce nu-i conveni deloc. Alunecarea păru să dureze o eternitate, barca având parcă o 
judecată proprie, în plonjonul spre fundul mării. Îşi aţinti privirea pe provă, convins că va 
străpunge întunecimea înspumată şi se va cufunda în ea, trăgând barca înainte, într-o răsucire 
cu fundul în sus. Apoi se va scufunda, frânghia de siguranță trăgându-l inexorabil la fund, 
doar dacă nu va reuşi să desfacă nodul la timp. 

Dar valul îl depăşi, apa scurgându-se peste oglinda pupei. Asta asigură suficientă 

contragreutate pentru a ridica prova, chiar dacă destul de puţin, iar timp de o clipă, mai mult 
plană decât să se înfigă. Contracurentul de apă străbătu puntea şi îl dezechilibră pe Falk, ca o 
ultimă picătură de răutate mortală. Căzu greoi în fund, dar reuşi să-şi ţină mâna stângă pe 
partea de jos a timonei, deoarece altfel ar fi fost măturat în apele furioase. Dar degetele 
crispate răsuciră timona, întorcând violent barca spre babord, iar când se ridică în picioare şi 
încercă să corecteze cursul, motorul gemu în semn de protest, elicea ridicându-se pe moment 
deasupra liniei de plutire. Vasul semăna cu un cățărător care şi-a pierdut priză, iar valul 
următor se apropia să-l răstoarne. 

Apoi se auzi un zgomot ca de tuse, un gâlgâit afumat, când elicea muşcă din nou din apă. 
Vasul se întoarse către tribord, găsindu-şi unghiul corect, tocmai când următorul val de hulă 
se rostogoli pe sub el. Falk rezistă, se proţăpi pe picioare şi mulțumi cerului pentru norocul 
său. 

Au mai fost două valuri mari, greu de înfruntat, în primele ore de mers, dar nici unul nu i 
se păru la fel de amenințător ca primul, iar când o geană slabă de cenușiu începu să se arate la 
răsărit, Falk simți că cea mai grea parte a călătoriei rămăsese în spatele său. Îşi verifică 
poziția cu GPS-ul şi stabili că traversase partea de mUloc a roții furtunii. De aici înainte, 
condiţiile nu aveau decât să se îmbunătățească. Răsuflă uşurat când văzu, în sfârşit, lumina 
zorilor, şi era gata să jure că forţa valurilor era pe cale să slăbească. Aşa cum se prezisese, 
Clifford îşi pierdea din puteri, odată cu zorii, deplasându-se înainte, spre coasta Cubei. 

Când Falk măsură forța vântului, după jumătate de oră, citi că aceasta ajunsese la 
optsprezece noduri, cu rafale care o ridicau până la treizeci. Puternic, dar de stăpânit. Pe 
măsură ce se lumina, încrederea în sine crescu. Avea să reuşească. 

Provocarea era să-şi menţină concentrarea, deşi era copleşit de atacul năvalnic al oboselii. 
Până şi lumina slabă a zorilor îi rănea ochii. Ore întregi de clipit împotriva stropilor săraţi 
făceau înţepăturile aproape de nesuportat. Cel mai mult îşi dorea să se ghemuiască pe punte şi 
să doarmă, în timp ce pelicula caldă de apă se prelingea înainte şi înapoi, balansând vasul ca 
un leagăn. 

Se întrebă ce se mai întâmplase la Gitmo, rămas în urmă acum la cincizeci de mile în linie 
dreaptă, deşi cursul său în formă de arc îl purtase poate la şaizeci şi cinci de mile de mare 
deschisă. Chiar dacă Fowler se prezentase la el acasă, în jurul orei opt - presupunând că 
poliţiştilor militari de afară nici nu le trecuse prin cap să se uite după el -, avea să fie probabil 
în regulă. Iar dacă Fowler aşteptase ceva mai mult, atunci lipsa lui nu avea să fie descoperită 
decât în momentul în care Skip ajungea în port, în jur de nouă. Nu putea decât să ghicească ce 
fel de poveste aveau Bo şi Van Meter să înşire. Amândoi, fiecare în felul său, aveau să se 
plaseze pe poziţii de neconceput, povestind toate cele întâmplate. Şi nici unul nu avea 
probabil să susțină povestea de muşamalizare a celuilalt. 

În orice caz, până la nouă, partea cea mai de temut a furtunii va fi trecut bine de 
Guantanamo. Echipa de căutare aeriană va bântui cerul. Poate echipajul de căutare va avea 
noroc şi îl va vedea, deşi se îndoia. Să cauţi o singură bărcuţă în imensitatea mării era ceva 
dificil. Căutaseră ei pe oceane mult mai puţin întinse, şi tot le luase zile întregi. 

Mai îngrUorător era că, la destinaţie, nu era decât un număr limitat de locuri bune de 
ancorat. Marina va alerta autoritățile portuare şi căpitanii porturilor din Haiti şi Jamaica vor fi 
cu ochii în patru după o bucată de utilaj american furat, chiar dacă nu era decât un vas de 
agrement. Autoritățile din Haiti se vor dovedi slab echipate să limiteze orice eforturi directe 
de căutare ale Statelor Unite. 

Falk se gândi la toate astea când se hotărî unde. Se oprise la Navassa, o insulă de nelocuit 
în formă de romb, de două mile pătrate, cu faleze abrupte şi sol tare, aflată cam la o sută de 
mile sud de Guantanamo, cam la o treime din drumul între Haiti şi Jamaica. 

Pe vremea când era puşcaş marin, un sublocotenent din Garda de Coastă îi vorbise de 
această insulă, deoarece aveau în administrare un far acolo. Locul avea o istorie ciudată. Era 


PAGINA 192 


PRIZONIERUL DIN GUANTANAMO 


bogat în guano - excrementele păsărilor care, după veacuri de acumulare, formaseră cea mai 
mare parte a masei insulei. Guano era un îngrăşământ apreciat, aşa că Statele Unite pusese 
stăpânire pe insulă încă înainte de Războiul Civil şi încredinţaseră operaţiile de minerit unei 
firme americane de fosfați. Condiţiile de muncă sclavagiste au dus la o răscoală, dar, în cele 
din urmă, declinul pieţei de guano a dus la închiderea minelor, la începutul noului secol. Cu 
şapte ani în urmă, Garda de Coastă închisese şi farul. În prezent, singurii vizitatori americani 
oficiali erau echipele de cercetători în biologie, din partea Ministerului de Interne. Cei mai 
răspândiţi vizitatori ai insulei erau pescarii din Haiti, care rămâneau adeseori peste noapte, 
mai ales când trebuiau să fugă din calea unei furtuni care se apropia, cum fusese Clifford. Cel 
puţin, asta îi spusese sublocotenentul din Garda de Coastă, cu multă vreme în urmă. Spera să 
fie adevărat. 

Doar GPS-ul îl ajutase să-şi găsească drumul. Altfel, insulă era atât de mică, că sigur ar fi 
trecut la mare distanță de ea. Dar, după ce trecuse ploaia, iar el reuşise să atingă douăzeci de 
noduri, pe o mare încă agitată, dar navigabilă, văzu insula Navassa chiar în față, ca o frunte 
proeminentă de faleze cenuşii, din care se ridica o linie verde de tufişuri. 

Ancorarea s-a dovedit mult mai uşoară decât se aşteptase, într-un golfuleţ abia adăpostit, 
în partea de sud-vest a insulei. Cel mai bun lucru era că o altă navă uzată de pescuit se mai 
afla la ancoră. Motorul arăta suspect, iar vopseaua roşie şi albă văzuse şi zile mai bune, dar, 
dacă supravieţuise nopţii trecute, presupuse că va mai rezista câteva ceasuri. 

Să ajungă la țărm se dovedi însă mai delicat. Trebui să înoate, traversând vreo douăzeci de 
metri de mare, încă agitată, cu hulă pronunțată. Se agăţă de o scară de fier, cocoţată douăzeci 
de metri pe o parte a falezei şi descoperi cu stupoare cât de slăbite îi erau mâinile şi 
picioarele, când se cățără pe o traversă mai joasă, dar extrem de alunecoasă. Hula îi lipi 
pieptul de metal. Se ţinu bine, în timp ce valul se retrase, hainele sale ude trăgându-l în jos, ca 
o ancoră. Apoi, îşi regăsi suflul, destul cât să poată continua să urce scara cea lungă. La 
jumătatea drumului, soarele ieşi dintre norii fugari, iar Falk îi simţi căldura pe spate. În cele 
din urmă, ajunse sus şi se prăbuşi, stors de puteri, pe o platformă de ciment aspru. De acolo, 
urcă pe o scară veche din beton, până în vârful falezei. Dar se simţi extrem de obosit şi 
adormi într-o clipită. 

Se trezi după ceea ce 1 se păru numai câteva clipe, speriat de o umbră care îi căzuse peste 
faţă şi de hârşâitul unor sandale. Era un moment potrivit, se gândi el, fiindcă tocmai visa nişte 
elicoptere sosind în stol şi coborând scări de frânghie din cer, fiecare dintre acestea cu câte un 
Van Meter care se legăna, la capătul ei. Deschise ochii şi văzu fața bătută de vânt a unui 
bărbat slab, cu un şort zdrențăros. Acesta, umbrindu-şi ochii cu o palmă, îl privea concentrat. 

Falk se uită la ceas. Dormise numai o oră. Setea îl copleşea, la fel şi o puternică senzaţie 
de vomă. Dar toate la timpul lor. 

— Vorbeşti engleza? Începu el. 

Omul clătină din cap şi răspunse într-un patois din care Falk nu reuşi să înțeleagă mai 
nimic. Limba era, probabil, creola vorbită în Haiti, dar puțină franceză avea să-l scoată din 
încurcătură. Trăia cu speranța asta, deoarece nu avea la îndemână alte cunoştinţe. 

Păru să funcționeze, deoarece, jumătate de oră mai târziu, încheiaseră tranzacţia necesară. 
Bătrânul pescar, al cărui nume era Jean, era acum mândrul proprietar al unui Sea Chaser de 
opt metri, aparținând înainte Marinei Statelor Unite. Cât despre Falk, era noul căpitan al 
vechiului vas alb de pescuit. 

Pentru amândoi, fusese o afacere pe care o faci doar o dată în viață. 

CAPITOLUL TREIZECI 
Miami Beach 


Gonzalo îşi păzise îndeaproape spatele în cele cinci zile scurse de la întâlnirea sa cu 
Falk. Nu era sigur de ce anume se temea mai mult: de nişte agenţi federali care să-i sune la 
uşă ori de nişte partizani ai regimului, trimişi de la Havana. 

Oricare dintre aceste vizite părea posibilă după cuvintele sale lipsite de discreţie de pe 
vapor. Dar, după două decenii în care operase, în mare măsură, pe cont propriu, simţise 
nevoia unui aliat, în timp ce el şi Falk se legănau pe valurile din golful Biscayne. Şi mai 
ciudat, simţise aceeaşi nevoie şi în Falk, un amator în domeniul său de activitate, dar un spirit 
înrudit. 

Sau măcar aşa spera Gonzalo. Cum altfel să explici faptul că îşi asumase riscul 
suplimentar de a-i cere vechiului lor intermediar, Harry, să-i procure un paşaport adus la zi, 
doar pentru că era convins că Falk, ca şi el, s-ar putea să aibă curând nevoie de mai multă 
flexibilitate. Era genul ăla de bănuială care fie aducea beneficii frumoase, fie te băga în 
necazuri până peste cap, iar el avusese asemenea gânduri încă din momentul întâlnirii. Poate 
căzuse şi el pradă, în sfârşit, nepăsării de pe urma căreia suferea întreaga Direcţie. 

Era, de asemenea, stresat că şi-ar putea periclita cariera. Lucinda avea o mare parte de vină 
în acest sens. Dacă ar fi rechemat acum, ar fi un dezastru personal. Ar fi pierdut şi singur, 
bătând străzile Havanei ca un exilat. 

Vestea bună era că, până acum cel puţin, nu existau motive de îngrUorare. Nici un fel de 
vizitatori neaşteptaţi nu se prezentaseră la uşa apartamentului său, nici un fel de echipe 
nesolicitate de zugravi ori de reparatori de la telefoane. Nucleul său de cunoştinţe obişnuite 
de pe plaja din sud rămăsese constant şi prietenos, aceleaşi figuri obişnuite ca întotdeauna. 
Dacă unul dintre ei ar fi fost abordat de străini întrebând despre Gonzalo, l-ar fi avertizat. Da, 
până şi bătrânul soldat. 

Ceea ce îl tulbura cel mai mult era liniştea ciudată care intervenise în comunicațiile radio 
de la Havana. Nici măcar un singur mesaj nu mai venise pe unde scurte, de când completase 
raportul cu privire la întâlnirile sale cu Falk. 

„Mesaj transmis Pelerinului", fusese tot ce spusese el şi tot ce-şi doriseră ei. 

După aceea, îşi desființase echipa de agenţi operativi, plătind în dolari pentru o treabă bine 
făcută şi spunându-le că nu vor mai avea niciodată nevoie de serviciile lor. Foloseai o 
grămadă de personal în felul ăsta, dar răsplata era, aproape întotdeauna, o treabă perfect 
etanşă. 

Performanţa americanilor din după-amiaza aceea nu-l impresionase câtuşi de puţin - o 
echipă redusă la minimum, trăsese el concluzia, nu prea experimentată. Era o nouă 
confirmare a faptului că avea de-a face cu o structură neoficială, un grup de amatori, lipsit de 
lustrul ori profesionalismul adversarilor săi obişnuiţi. Experienţa îl învățase că, în America, 
orice nou-venit care merge doar după pifometru ajungea, de obicei, fie să depună mărturie în 
faţa unei comisii a Congresului, fie să plaseze în pământ seminţele unei escrocherii 
spectaculoase. Cei care nu ajungeau în puşcărie fie candidau pentru vreo funcție înaltă, fie 
căpătau un loc la un talk show la radio. 

Oricum ar fi stat lucrurile, Gonzalo era destul de nervos pentru a începe să supravegheze o 
„cutie poştală" de urgenţă, pe care o instituise cu ani în urmă, în caz că şeful lui ar fi avut 
vreodată nevoie să ajungă la el, fără să mai treacă prin canalele obişnuite ale Direcţiei. 
Schimbase locul acesteia la fiecare şase luni, dar, până acum, nu o folosise niciodată. Chiar şi 
aşa, o verifica în fiecare dimineaţă, pedalând până acolo pe bicicleta lui, chiar înainte de 
prima ceaşcă de cafea a zilei. La întoarcere, cumpăra un corn cu brânză topită şi un espresso 

dublu, pe care le luă, de obicei, pe plajă. 

Locul actual al cutiei poştale era în spatele unei cărămizi slăbite, în zidul din spatele unei 
parcări comerciale, aflate lângă parcul Flamingo, un adăpost umbrit de verdeață, lângă care se 
întindeau terenuri pentru jocul cu mingea şi arene de tenis. Gonzalo fusese uluit să vadă un 
aviz de construcţie, apărut de curând în parcare, semnalând iminenta realizare a unui nou 
complex de apartamente. În curând, va trebui să caute un alt loc. 

Noaptea trecută, cel puţin, nu-şi mai bătu capul cu astfel de grUi şi preocupări. Se 
întâlnise cu Lucinda pentru cină, la zece seara, genul de oră târzie pe care ea o prefera pentru 
senzaţia continentală pe care i-o oferea, ca şi cum încă s-ar fi aflat în oraşul ei natal, Caracas, 
sau peste hotare, în Spania. Singura chestie nasoală într-o seară atât de frumoasă fusese faptul 
că ea insistase să vorbească din nou despre o eventuală mutare. 

— Şi de ce nu Arizona? Întrebase ea, după ce renunţase la Manhattan şi Los Angeles. Şi 
acolo sunt o mulțime de oameni care vorbesc spaniola şi, pe lângă asta, e cald şi frumos. În 
regulă, e în deşert, dar eu mă pot descurca cu deşertul, câtă vreme te pot vedea pe tine stând 
lângă un cactus. 

Gonzalo, prea agitat ca să se certe, se mulțumi să ridice din umeri în loc de răspuns, ceea 
ce Lucinda interpretă greşit ca un semn de succes. 

— [ți faci grUi din cauza banilor? Se interesă ea, încercând să-l îmboldească mai departe. 
Pentru că ştii foarte bine că aş fi fericită să... 

— Te rog, Lucinda. Iar trebuie să trecem prin toate astea? 

Îi păru imediat rău că se arătase atât de dur, mai ales când ea împinse deoparte desertul 
mâncat doar pe jumătate şi murmură, cu ochii în jos: 

— Nu, presupun că nu. Poate că n-ar mai fi trebuit să deschid subiectul. 

Semnalul că era ceva în cutia poştală îl reprezenta o piuneză roşie înfiptă în trunchiul unui 
palmier, de-a lungul trotuarului care ducea în parc. De patru dimineţi, Gonzalo tot pedala pe 
lângă palmier şi, nevăzând nimic, se ducea mai departe până la chioşcul cu cornuri cu brânză. 

În dimineaţa asta văzu înfiorat ceea ce părea un punct roşu pe scoarța netedă, cenuşie, cam 
la doi metri înălţime. Apropiindu-se, fu sigur. Se dădu jos de pe bicicletă, aruncă o privire 
rapidă în jur, păşi pe iarbă şi scoase piuneza, pe care o aruncă apoi într-o gură de canal. 
Pedala mai puternic acum, încercând să-şi țină neastâmpărul în frâu. 

Nici un funcționar nu era încă de serviciu în parcare. Aici luai un bilet de la intrare, iar 
apoi plăteai la o gheretă aflată la poartă. Gonzalo se strecură în colţul din stânga spate, trecu 
peste un zid scund şi găsi cărămida, numărând de la stânga şi de jos. O trase afară din locul 
său, iar dedesubt găsi o bucată de hârtie îndoită pe care şi-o înfundă în buzunar. Puse 
cărămida la loc, mai aruncă o privire împrejur, iar apoi pedală mai departe, spre mic dejunul 
său, în timp ce broboane de sudoare i se prelingeau pe piept. 

Nu citi mesajul decât după ce îşi cumpără cornul şi un exemplar din Diario de Las 
Americas şi se aşezase pe banca sa obişnuită din parcul aflat între Collins şi Twenty-first. 
Acolo, văzu din nou cunoscutul graffiti „Castro cade, tu te duci acasă" - ca pe o zeflemea. 
Gonzalo se uită pe furiş împrejur şi desfăcu hârtia. 

Pelerinul pleacă din cuib pe mare. Destinaţie necunoscută. Este urmărit de vulturi. 

Citea oare corect? Falk dezertase de la Guantanamo? Gonzalo nu mai auzise niciodată una 
ca asta. Şi pe un vas, nici mai mult, nici mai puțin. Păru să-şi amintească că se menționase o 
furtună tropicală în zonă şi răsfoi iute Diario, până găsi pagina cu previziunile meteo. Ziarul, 
prezentând obişnuitele sale obsesii încărcate de dorul de casă faţă de tot ce era cubanez, avea 
o ştire în care se spunea că furtuna tropicală Clifford se potolise încet, împrăştiindu-se în 
umezeală deasupra mărilor din nordul Jamaicăi, după ce traversase partea de sud-est a Cubei. 

Să fugi dintr-o bază navală în felul ăsta era genul de mişcare pripită, dar curajoasă, pe care 
numai un amator ar fi încercat-o, de presupus un amator care hotărâse să iasă din rândurile 
profesioniştilor. Ştirea părea să confirme instinctul său în legătură cu omul respectiv. Se 

întrebă dacă Harry apucase să livreze paşaportul britanic. 

Simpla prezenţă a mesajului era un fel de avertisment implicit, un semnal că atât şeful lui, 
cât şi el însuşi operau acum temporar într-o zonă de pericol, dincolo de ceea ce Direcţia 
considera adecvat. Un astfel de comportament în Cuba nu-ţi putea aduce nici vreo 
candidatură şi nici vreun talk show. Premiul acordat era plutonul de execuţie. 

Gonzalo încercă să descopere sincronizarea. Un mesaj sosit peste noapte prin acest canal 
ar putea fi de cel puţin douăsprezece ore, însemnând că Harry - singura sursă plauzibilă a 
informaţiei - ar fi auzit ştirea ieri şi apoi ar fi telefonat la Havana noaptea trecută, de la el de 
acasă. Asta însemna că Falk trebuie să fi plecat cândva între marți seara şi ieri după-amiaza. 
Dacă prin „vulturi" se înțelegea armata SUA, care era, într-adevăr, pe urmele lui, poate că 
până la ora asta fusese deja prins. În caz contrar, ar fi putut să fie oriunde până la ora de față. 
Asta, bineânţeles, dacă nu se înecase între timp. 

Nu orice om de la FBI ar fi putut să piloteze un vas prin toată nebunia furtunii. Numai că 
Gonzalo, perfecționist ca de obicei, nu se bazase niciodată pe surse secundare, când era vorba 
să aleagă şi să îndrume nişte agenţi. Cu multă vreme în urmă, aflase mai multe despre Falk 
decât ar fi spus vreodată superiorilor săi de la Birou. Era greu de zis ce anume îl făcuse pe 
Gonzalo să sape atât de adânc, dar când fabricai identități false, ajungeai să-i remarci uşor, iar 
ceva în legătură cu Falk declanşase un semnal de alarmă. Ca atare, cercetase trecutul omului 
cu mai multă încăpățânare decât, să zicem, ar fi făcut-o vreodată un recrutor al Corpului de 
Puşcaşi Marini, aflat la Bangor. Era unul dintre motivele pentru care Gonzalo alesese o barcă 
pentru ultima lor întâlnire, ca şi cum ar fi intenționat să-i transmită mesajul „Vezi, ştiu totul 
despre secretele tale, precum şi despre locurile în care te simți bine". 

În orice caz, ştirea însemna că Gonzalo nu mai avea timp pentru obișnuita lui plimbare de 
dimineaţă. Trebuia să se ocupe de câteva treburi urgente. Se sui înapoi pe bicicletă şi pedală 
prin parc, traversând Collins către Washington Avenue şi îndreptându-se spre casă. 

Se apropie de apartamentul său aşa cum făcea întotdeauna când mergea cu bicicleta - nu 
prin față, ci prin spate luând-o prin parcare, strecurându-se printre un container de gunoi şi o 
tufă mare de sargasă, unde se găsea rastelul pentru biciclete. 

Încuie lacătul bicicletei şi o luă spre scări. Prin adierea lină, văzu o maşină necunoscută, în 
faţa casei, un Lexus negru, în zona de parcare interzisă. Nimeni, cu excepția celor de la 
livrări, nu îndrăznea să stea acolo mai mult decât câteva minute. Antenele sale tresăriră. 

Se furişă încet pe scări, încovoiat de spate. Când ajunse la etajul al doilea, unde locuia, îşi 
întinse gâtul pe după colţ, cât să poată arunca o privire la uşa lui. Totul era liniştit, aşa încât 
se furişă mai aproape. Uşa era închisă, iar draperiile încă trase. Dacă cineva era înăuntru, l-ar 
fi urmărit să vină fie din dormitor, fie din camera de zi, stând şi uitându-se când pe stradă, 
când pe mică pajişte din faţa clădirii. 

Îşi lipi urechea de uşă. Nimic. Inima începu să i se liniştească. Probabil că Lexusul era al 
unui vizitator la un alt apartament. Exagera. Era gata să pună mâna pe chei, când auzi un 
murmur dinăuntru - doar câteva cuvinte, neinteligibile şi sunetul unei tălpi de pantof 
alunecând pe podeaua aspră. Lipsa lui de talent în ale gospodăriei păru dintr-odată un avantaj. 
Apoi, se auziră mai multe voci, o discuţie pe ton scăzut, în spaniolă, totuşi destul de tare cât 
să poată prinde câteva cuvinte, în apartament erau cel puţin doi oameni. 

Se îndepărtă şi se strecură din nou pe după colţ, apoi cobori scările cât mai discret posibil. 
Bineânţeles, ar fi trebuit să-l vadă venind. Ar fi trebuit să pună o santinelă atât în spate, cât şi 
în față. Dar erau neglUenţi, aşa cum merseseră lucrurile de ani de zile. 

Se sui din nou pe bicicletă şi, hotărând că, probabil, încă nu se uitau după el, pedală printre 
containerul de gunoi şi tufa de sargasă, ale cărei frunze mari şi cerate zdrăngăniră de parcă ar 
fi fost de plastic. O luă spre aleea care ieşea într-o stradă laterală. 

Şi acum, încotro? Categoric, nu la Lucinda. Cei care îl urmăreau puteau să fie şi acolo. Ar 
fi trebuit s-o avertizeze. Era aproape ora la care pleca la lucru. Ce îi trebuia lui acum era o 

casă sigură, dar nimic nu mai era destul de sigur în situația de față. Să-l sune oare pe unul 
dintre recruţii săi? Dacă nici în ăştia nu mai putea avea încredere? 

Apoi, se gândi la prietenii lui de pe plajă, grupul lui de cunoştinţe obişnuite. Era momentul 
să facă pasul următor, să sape ceva mai adânc în viețile lor, ori să-i lase pe ei să intre ceva 
mai adânc în viaţa lui. Dar pe care dintre ei ar fi trebuit să-l roage să-i dea o mână de ajutor? 

Nu pe soldat, pe Ed Hardin. Ar pune prea multe întrebări. Nemţii, Karl şi Brigitte, ar fi 
deschişi şi doritori să facă ceea ce trebuie, numai că ar fi vrut şi curăţenie, ordine, totul la 
locul său, ceea ce ar fi necesitat nişte explicaţii pe care el nu putea să li le ofere. 

Familia Lespinasse, pe de altă parte, venea din Haiti. Ei, mai bine decât oricine, ar înțelege 
cât e de important să nu pui întrebări în momentele nepotrivite. Şi era joi, aşa că trebuia să fie 
pe plajă. Gonzalo îşi întoarse bicicleta spre sud. 

Toată lumea era la plajă, ca şi cum ar fi plănuit-o. Urmau să conducă un prieten despre 
care nici măcar nu ştiau că avea să plece. Hardin era în valuri, împingând ritmic cu brațele 
spre geamandură, spatele său bronzat sclipind în soare, dur ca o carapace de broască ţestoasă. 
Familia Stolz stătea sub umbrelă lor în dungi, cu pălăriile de soare fluturând în briza care le 
mângâia pielea palidă de nordici. Şi erau şi Lespinasse, aşezaţi lângă răci tor, cu bunătăţile 
unui festin tropical întinse în faţa lor, pe un cearşaf alb, cam ponosit. 

Fiica lor de patru ani, cea mai mică dintre cei trei copii ai lor, se ridică şi fugi spre valurile 
turcoaz. 

— Salut, Gonzalo, îi strigă Charles, binedispus. Karl şi Brigitte îi făcură cu mâna. 

Era cam nepoliticos să grăbească lucrurile, dar situaţia era urgentă. 

— Am nevoie de ajutorul vostru în dimineaţa asta, spuse el cu voce joasă, privindu-l pe 
Charles în ochi. Trebuie să fac un drum undeva, cât mai repede posibil. De fapt, două 
drumuri, unul dintre ele fiind în Fort Lauderdale. Plătesc benzina. Jeanette şi copiii pot 
rămâne aici. 

Charles nu şovăi nici o clipă. 

— Mergem cu toții, spuse el ferm, strângând deja un ananas şi câteva portocale de pe 
cearşaf. Nu-ţi face probleme. Şi nu vei plăti nimic. Suntem prieteni. 

Şi gheaţa s-a spart, aşa de uşor. Copiii protestară puțin, dar, dacă n-ar fi făcut-o, n-ar fi 
fost copii. Două ore de stat pe scaune fierbinți din plastic, cu mâncărimea provocată de nisip 
şi sare pe spate, însemnau totuşi prea mult. Stătură bosumflați cea mai mare parte a drumului. 
Dar Jeanette şi Charles se mişcau cu un simţ al datoriei, întrucât veneau dintr-un loc unde 
nimeni nu punea sub semnul întrebării imperativul de a acționa rapid, odată ce cineva lansase 
un strigăt de ajutor. 

Prima oară se opriră la o bancă din Aventura, un cartier cu chirii mari, unde casierii şi 
directorii erau obişnuiţi să nu pună întrebări, chiar dacă nu erau obişnuiţi să-şi vadă clienţii 
oprindu-se în parcare într-o Chevette veche şi ruginită, cu toate geamurile date jos şi cu trei 
copii tuciurii înghesuiți lângă mama lor pe bancheta din spate. 

Tranzacţia se desfăşură fără probleme. Gonzalo prezentă actul de identitate, o cheie mică 
pe care o păstra întotdeauna pe lanţ cu celelalte chei şi fu escortat într-un birou lambrisat, 
unde un director-adjunct îi aduse o cutie de valori şi apoi îl lăsă singur. Înăuntrul cutiei era un 
permis de conducere din statul New York, cu fotografia lui Gonzalo, precum şi câteva 
cârduri. Toate inscripţionate cu un nume de care patronii lui Gonzalo şi nici propriul său şef 
nu auziseră niciodată. Tot acolo, se mai găsea şi un plic cu zece mii de dolari cash, toate 
economiile lui după ani de muncă pe post de paznic şi portar. Nu ăsta era, la urma urmelor, 
modul de viaţă american? Să-ţi clădeşti cuibul pentru viitor? 

Când să iasă din bancă, Gonzalo văzu o cabină telefonică şi hotărî să dea un telefon scurt. 
N-aveai de unde să ştii când va mai găsi o cabină care mai primea fise. 

— Lucinda? 

— Ce drăguţ e iubitul meu că mă sună la jumătatea dimineții. Apoi, ca şi cum neliniştea 

din tonul lui abia fusese înregistrată, întrebă: Ce s-a întâmplat? 

— Trebuie să plec din oraş câteva zile. Din motive de servici, bineânţeles. 

— Aha. Tot entuziasmul îi dispăruse. Bineânţeles. 

— Ar fi urmat, fără îndoială, vreo remarcă despre „nebunii ăia" dacă el nu ar fi acţionat 
prompt. 

— Lucinda, s-ar putea ca în zilele următoare nişte oameni să întrebe de mine. O să mă 
caute, spunând că sunt prietenii mei. Să nu le spui nimic şi încearcă să te comporti normal. 

— Gonzalo, ce e? Ce s-a întâmplat? 

— Te rog. Ai încredere în mine. Se va termina în câteva zile. După aia, putem sta din nou 
de vorbă despre ideile tale în legătură cu mutatul, în regulă? Să ştii că m-am gândit destul de 
serios. 

— Da? Putea spune că ea nu hotărî, dacă să fie uşurată sau alarmată. 

— Da. Sâmbătă, poate. 

— Bineânţeles. La mine? 

— O să fie ceva mai complicat. S-ar putea să fie nevoie să-ți faci nişte bagaje. Dar o să 
vorbim mai târziu. 

— Bine. Avea o voce pierită. Gonzalo? Cred că nu faci şi tu parte dintre nebuni. 

Era mai degrabă o declarație decât o întrebare. 

— Nu. 

— Poate că am ştiut asta dintotdeauna. 

— Grozav. Dar ţine-o numai pentru tine. 

— Aşa o să fac. Ai grUă de tine. 

— Bineânţeles. 

Traficul era greu ca întotdeauna pe l-95, dar după încă patruzeci şi cinci de minute trăgeau 
lângă trotuarul pistei de plecări a Aeroportului Internaţional de la Fort Lauderdale. Înainte să 
sară din Chevette, Gonzalo împinse cinci bancnote noi de câte douăzeci de dolari în mâna lui 
Charles, iar apoi învinse protestele omului. 

— Te rog, aşa e cinstit. Mi-ai salvat viaţa. Şi, dacă cineva întreabă de mine, nu spune 
nimic. Chiar dacă întrebă Ed Hardin, Karl sau Brigitte. 

Charles dău din cap cu o expresie hotărâtă. Jeanette făcu la fel. Toţi îşi luară la revedere, 
dar cuvintele lui Joseph, băieţelul lor de opt ani, îl blocară pe Gonzalo, în timp ce se întorcea 
pe trotuar să plece mai departe. 

— O să ne mai vedem, domnule Rubiero? Ciripi micuțul cu dulceaţă şi fețişoara lui 
rotundă se ivi din spate. 

— Nu ştiu, Joseph. Chiar că nu ştiu. Apoi plecă să-şi vadă de treburile sale. 

CAPITOLUL TREIZECI ȘI UNU 


Falk crezuse că ştiuse tot timpul unde se va încheia călătoria lui, oricât de întortocheat 
ar fi fost drumul. Dar, abia când vorbi la telefon în seara aceea cu un funcţionar de la 
rezervările aeriene, îşi recunoscu opțiunea, rostind-o cu glas tare. 

Sunase de la un hotel ieftin, aflat la periferiile Kingstonului, unde stătea frânt de oboseală 
pe marginea unei saltele, încercând din toate puterile să rămână treaz, după ce făcuse un duş 
fierbinte, într-o baie de mărimea unui dulap. Mâncase de seară, la un bar din apropiere, scoici 
prăjite şi băuse două sticle de bere Red Stripe. 

Făcuse cam 80 de mile de la insula Navassa. El şi bătrânul pescar îşi strânseseră lucrurile, 
fiecare din barca lui. Apoi, Falk moțăise câteva ore la soare, în timp ce marea continua să se 
liniştească. În jurul orei unu după-masă, după ce înghiţise aproape patru litri de apă şi 
devorase amândouă sendvişurile cu unt de arahide, se simţi pregătit să treacă din nou la 
cârmă. 

Deşi ploaia tropicală mai spălase cât de cât ambarcaţiunea, vechea barcă trăsnea a peşte 
mort şi a ulei de motor, dar se mişca mult mai bine decât se aşteptase. Cu motorul era altceva. 
Viteza lui nu depăşea cincisprezece noduri, aşa că nu ajunse la Port Antonio în Jamaica decât 
la şase şi jumătate în seara aceea. Ar fi putut atinge la Haiti într-o treime din acest timp, dar 
intrarea în Statele Unite de pe un aeroport din Haiti, mai ales cu un paşaport britanic, ar fi fost 
mult mai complicată, fără să mai vorbim de cât de riscantă ar fi fost întâlnirea cu autoritățile 
haitiene. 

Nici măcar o dată pe parcursul călătoriei nu auzise vreun elicopter. Liniştea îl făcu să 
creadă că îl trecuseră la morți, că îl căutaseră doar în locurile greşite ori că hotărâseră să 
muşamalizeze totul. Zvonurile de la bază trebuie să fi fost exagerate, iar organizarea unei 
operațiuni zgomotoase de căutare şi salvare nu ar fi făcut decât să răspândească vorba şi în 
alte părți mult mai rapid. Era mai bine să ţină lucrurile sub un văl de discreţie. Probabil că se 
aşteptau ca el să apară la vreun punct de trecere al frontierei sub propriul nume. Sau, cine ştie, 
se gândeau că navigase niţel de-a lungul coastei ca să se predea cubanezilor - vechiul trădător 
pişicher, scoţându-şi în sfârşit la lumină adevărata față. Presupuse că Fowler ar fi putut crede 
aşa ceva, odată ce ar fi aflat povestea. Bo ar fi înţeles însă cum stă treaba. Şi Pam, spera el. 

Nimeni nu-l băgă în seamă pe docurile din Port Antonio - un alt semn încurajator -, aşa că 
îşi atârnă sacul în spate şi fluieră după un taxi care să-l ducă pe drumuri întortocheate, până la 
Kingston - oraş la o oră distanță -, trecând pe la poalele Blue Mountains. 

lar acum, stătea aici, agăţat de telefon în camera care mirosea a stătut, în timp ce soarele 
bătea în geam. Îşi rezervase un loc la zborul de 6.45 a.m. al American Airlines până la 
Boston, via Miami, pe numele de Ned Morris, din Manchester, Regatul Unit. Îi spuse 
funcţionarului că va plăti în cash la ghişeu. Anunţându-se cu atât de puțin timp înainte, 
costurile erau exorbitante. În ritmul ăsta, până duminică va rămâne fără nici un ban. 

Apoi sună la Hertz, să rezerve o maşină la Boston numai ca să închidă după primul ţârâit, 
deoarece îşi aminti că Ned Morris nu avea permis de conducere. Rahat. Fie va trebui să ia un 
avion mic până la Bangor, fie să facă autostopul tot restul drumului - alte câteva sute de 
dolari aruncate în vânt - ori să ia un autobuz de la Boston, ceea ce părea interminabil, mai 
ales pentru cineva atât de obosit. 

Mâine, îşi spuse el în gând, cufundându-se în pat, cu arcurilor ruginite scârțâind sub el. 
Mâine va pune lucrurile la punct. După aceea, căzu într-un somn adânc, încă simțind 
mişcarea valurilor în muşchii obosiţi, ca şi cum s-ar fi înțepenit pe picioare, pregătindu-se 
pentru un val mare, care îl fugărea în întuneric. 

Dimineaţa următoare, cu ochii încă împăienjeniţi şi având timp doar pentru o ceaşcă de 
cafea, dădu fuga la aeroport, la zborul său matinal. Nu-şi mai bătu capul să mimeze un accent 

britanic - era prea obosit - şi dormi în tot timpul scurtului traseu până la Miami. Nici nu-i 
trecuse prin minte, până când nu porniră spre Boston, că figura lui putea fi răspândită în eter, 
chiar dacă nu apăruse nimic despre Guantanamo în buletinele de ştiri de dimineaţă. Aşa că îşi 
petrecu restul zborului ascuns în spatele unei reviste a liniilor aeriene, de teamă să nu fie 
recunoscut de cineva. 

Era nervos în timp ce aştepta la coadă la paşapoarte pentru Logan, dar trecu, aproape fără 
nici un incident. Jamaicanii erau cei care aveau parte de toate necazurile, dând din cap 
încontinuu, în timp ce răspundeau la întrebare după întrebare. Agenţii vamali zâmbiră şi 
dădură din cap în timp ce Falk trecu pe lângă ei făcându-le din mână, cu vechiul său sac pătat 
de apă sărată pe umăr. Mulțumită cerului, încă nu luau amprentele digitale ale cetăţenilor 
britanici care intrau în țară. După aceea, țâşni afară, trecând pe lângă oamenii care veniseră să 
le ureze bun venit celor pe care îi aştepta şi şoferii de limuzine, care aveau asupra lor tot felul 
de pancarte scrise de mână. 

Reuşise. Era oficial în țară. Dar tot mai avea mile întregi de parcurs înainte să poată dormi, 
iar după ce cumpără un bilet la zborul Delta de la 5a7 pentru Bangor, se grăbi la un chioşc să 
cumpere câteva exemplare din Globe, New York Times şi USA Today. O cercetare rapidă nu 
scoase la iveală nici măcar o singură telegramă de la Guantanamo. Nici o vorbă. Acelaşi 
lucru era valabil şi pentru canalele de ştiri care se auzeau tare din barul local. Poate că 
generalul Trabert continua să prefere o poveste de acoperire. La Gitmo se părea că 
Washingtonul reuşise, în sfârşit, să îşi atingă idealul în managementul media. Nici o ştire nu 
apărea fără consimțământ, ori cel puţin fără o întârziere de câteva săptămâni, sau chiar luni. 
Falk nu era destul de naiv pentru a se simţi mulțumit de sine sau la adăpost de toate astea, 
chiar dacă timpul se scurgea în favoarea lui până când avionul ateriză la Bangor, puţin după 
ora 6 p.m., dormise şi mâncase suficient cât să-şi recapete energia şi, emoţionat, porni pe 
ultimele şaizeci de mile. Îi luă numai câteva minute ca să oprească prima maşină, care îl duse 
până la o cotitură imediat după Bucksport. Fluturându-şi mâna în semn de rămas-bun, în timp 
ce autovehiculul dispărea după o curbă, Falk resimţi o adâncă senzaţie de confort, în liniştea 
care se lăsase pe şoseaua îngustă. Cerul serii vopsea întregul peisaj într-un roz strălucitor. 
Molizi şi plopi se înclinau pe ambele părți ale drumului, iar carosabilul aspru era curbat şi în 
pantă. Aerul mirosea a răşină, iarbă, soare şi avea un uşor iz de sărătură. 

A doua maşină îl duse până la South Penobscot. Şoferul celui de-al treilea vehicul, un 
camion frigorific care tocmai livrase o încărcătură de homari, spuse că mergea până la 
Stonington. Şi, aşa, înainte s-apuce să se pregătească, Falk ajunse acasă, sărind peste 
dâmburile şoselei 15, pe când treceau pe lângă golfuleţe cunoscute şi locuinţele unor prieteni 
mai vechi. 

Înainte să treacă de oraşul Deer Isle, trecură pe lângă casa în care îşi petrecuse primii ani 
de viaţă. Pereţii de scânduri erau peticiți cu lemn de molid, iar o spoială albă înlocuise 
albastrul ouălor de măcăleandru. Acoperişul fusese şi el peticit, iar stratul de flori, curăţat de 
buruieni. Peste drum, casa lui McCallum urcase într-o clasă superioară, devenind o galerie de 
artă. Dar, la uşa următoare, îl văzu pe domnul Simmons - trebuie să fi avut spre optzeci de ani 
- călărindu-şi maşina de tuns iarba, la fel cum făcuse întotdeauna, bâţâindu-se în sus şi în jos, 
printr-un nor uleios de fum de eşapament, în timp ce naviga printre aceleaşi cinci căzi pentru 
păsări, care stătuseră în curtea lui dintotdeauna. În una din amintirile cele mai timpurii ale lui 
Falk, aşeza bărcuţe de hârtie, să plutească pe apele lor liniştite. 

Peisajele se înmulțiră, iar şuvoiul memoriei deveni un potop. Uite şi câmpul care ducea la 
cărarea dinspre Iazul lui Lily, vechiul lui loc de înot. Oraşul Deer Isle trecu pe lângă ei ca un 
fulger, iar el văzu mică bibliotecă unde îşi petrecuse atâtea ceasuri. Acum, trebuia să fie 
închisă, deoarece era târziu, dar se şi vedea trăgând cu ochiul printr-un geam la rafturile sale 
tăcute, masa de stejar, ceasul care ticăia pe perete. Văzu turişti plimbându-se pe lângă 
magazine de antichități, dar puteau fi şi fantome bântuind acest muzeu al copilăriei sale. Da, 

putea să se ascundă aici destul de bine, pentru că erau cel puţin o mie de unghere şi de 
cotloane unde învățase deja să facă chestia asta. 

Când ajunseră la Stonington, chiar la capătul şoselei, găsi o cameră la o mică pensiune cu 
nume franțuzesc, mult prea pretenţios pentru decorul simplu, dar imaculat. Era o casă 
cenuşie, din scânduri, pe o coamă plină de pomi, de unde se putea vedea Greenheead Cove, 
micul golf unde tatăl lui şi prietenii săi îşi ancorau vasele de homari pe timpul sezonului. 
Singură cameră disponibilă era una de o persoană, lângă bucătărie, fără ferestre, cu baie pe 
hol. 

— Două nopţi minimum, micul dejun la ora opt, îi spuse proprietăreasa, care zâmbi, dar îl 
examină atent. 

Nu o cunoştea, nici ea pe el, ceea ce era foarte bine. Era dureros de conştient că are nevoie 
de un bărbierit şi de un duş, iar sacul îi păru dintr-odată suspicios de mic pentru un turist aflat 
în circuit. 

— Nu primim carduri, adăugă ea. Lui îi convenea. 

De îndată ce plătise, ieşi afară să privească apele liniştite ale golfului, aurite de apusul de 
soare. Căută în zadar familiara siluetă a vasului alb cu o dungă bleumarin printre zecile de 
vase care săltau în flux. Pe când era doar un băiat, era în stare să înoate în apele înghețate cel 
puţin două luni în fiecare vară, la fel de suplu ca o focă tânără. După primul an la puşcaşii 
marini, la Gitmo, Falk vizitase coasta statului Massachusetts. Descoperise că nu mai putea 
suporta temperaturile îngheţate ale Atlanticului de Nord mai mult de câteva secunde. În 
acelaşi timp, hotărâse că era ceva bun, un semn că se aclimatiza şi cu alte locuri. Acum, nu 
mai era chiar atât de sigur. 

Trecuse de mult de ora închiderii la docurile cooperativei de pescuit homari din 
Stonington, unde doar un pescar bătrân mai putea şti ce se petrecuse cu tatăl său, aşa că, în 
loc să se ducă până la docuri, se duse pe jos spre principala atracţie a oraşului. Un chioșc de 
închiriat biciclete era gata să se închidă, dar Falk închirie una pentru următoarele douăzeci şi 
patru de ore, sub numele de Ned Morrison. În felul ăsta putea ajunge unde-şi propusese, la 
câteva mile mai departe, pe drumul spre aeroport. 

Pedală din greu să ajungă acolo cât mai era încă lumină. Exerciţiul îi făcu bine la pulpe şi 
gambe, în timp ce îşi umplea plămânii cu aerul curat şi înviorător. Dar, când văzu rulota, 
starea de spirit i se prăbuşi. Era goală şi lăsată într-o parte, cu fiecare geam crăpat sau spart. 
Curtea era acoperită de ciulini şi iarbă înaltă, iar bătrâna barcă de pescuit homari era cocoțată 
pe butuci. Buruieni ţâşneau ca un gheiser verde din cocă spartă. Nu mai rămăsese nimic din 
vopsea, cu excepţia câtorva fâşii care se jupuiau. Restul lemnului devenise cenuşiu. Era 
nevoie de ani întregi de neglUenţă pentru a ajunge în halul ăsta. 

Abia atunci Falk îşi dădu seama că sperase să-l găsească pe tatăl lui aici. Îşi imaginase un 
bătrân liniştit, îmblânzit, care ar fi spălat vasele de la cină, în timp ce la radio era transmis un 
meci al echipei Red Sox, lângă fereastra deschisă. 

Falk ar fi putut deschide uşa rulotei destul de uşor, dar locul era atât de evident părăsit, 
încât nici nu se mai apropie. Se uită din drum, în timp ce se întuneca, ascultând începutul 
unui concert de brotăcei care se pregăteau pentru noapte. Apoi, pedală înapoi până la 
pensiune şi se duse peste drum, la un restaurant, Prietenul Pescarului, unde hotărî să-şi facă 
de cap cu homar. Avea nevoie de gustul extravagant ca să împrăştie fantomele rulotei, care 
păreau să-l fi urmat înapoi în oraş. 

Într-un separeu de vizavi, i se păruse că recunoaşte o veche colegă de clasă, deşi era cu 
cincisprezece kilograme mai grasă şi avea trei copii, dintre care cel mai mic fugea tot timpul 
de la masă. Se uitase o dată la Falk, cu o privire întrebătoare, o fărâmă de recunoaştere, iar el 
îşi strunise destul de bine nervii, pentru a da din cap şi a zâmbi. Numai că atenţia ei fusese 
distrasă de copil, care se găsea acum în spatele casei de marcat, servindu-se singur cu o mână 
de bomboane de mentă. 

— Jeffrey! Vino înapoi aici. Imediat! 

Jeffrey primi o palmă zgomotoasă la fund. Apoi, ţâşni de-a latul camerei, spre cuierul cu 
haine de lângă uşă. 

După cină, Falk se plimbă pe străzile orăşelului, trecând pe lângă o prăvălie cu îngheţată, 
plină de clienţi, dar toți păreau să fie străini de oraş. Se va simţi, poate, mai bine-venit aici, 
dimineaţa, când comunitatea de pescari şi ceilalţi care îşi câştigau traiul de pe urma mării 
aveau să fie cu toţii la muncă. 

În timp ce mâncarea i se aşeza în stomac, oboseala se strecură în toată fiinţa lui. Îşi 
desfăcu patul, apoi deschise larg fereastra să intre aerul rece şi sărat, pe care nu-l mai simţise 
dintr-o noapte de vară de demult, parcă de o viaţă de om. După ce îşi trase pe el cearşafurile 
şi ascultă sunetul insectelor de noapte şi plescăitul valurilor, se simți copleşit de senzația 
puternică a prezenţei tatălui său, ca şi cum i-ar fi putut auzi răsuflarea în camera alăturată. 

Dimineaţa următoare, după un mic dejun copios şi trei ceşti de cafea tare, o luă spre 
docurile cooperativei. Un clopoțel clincăni, când deschise uşa biroului, iar un om în vârstă îşi 
ridică privirile de la tejghea. Era Bob Holman, care îl recunoscu imediat pe Falk. 

— Revere? Revere Falk? 

— Ce mai faceţi, domnule Holman? 

— Doamne Dumnezeule! 

Bătrânul ieşi de după tejghea şi îi dădu lui Falk o palmă stângace pe spate. Era plăcut să fii 
recunoscut, chiar dacă, astfel, era în primejdie. Pentru moment, cel puţin, îşi păstra încrederea 
că era destul de izolat ca să rămână invizibil pentru cei care ar fi vrut să-i facă rău. 

— Taică-tău trebuie să fie zguduit de emoție că ai venit acasă. 

Deci era încă în viaţă. Inima lui Falk bătu mai rapid, iar faţa i se îmbujora. 

— Abia am sosit, de fapt. Nici măcar n-am avut timp să-l văd. 

— Atunci, cred că ai auzit. 

— Ce? 

Holman privi podeaua, ţârâindu-şi picioarele înapoi, spre tejghea. 

— Nu sunt prea multe de spus, deşi cred c-ar vrea să-ţi povestească el însuşi despre toate 
cele întâmplate. 

— Sigur. De îndată ce ajung acolo. 

Oriunde era acel acolo. Spera ca domnul Holman să menţioneze un loc, fără să fie nevoie 
să-l întrebe. 

— Şi tu, ai avut grUă de tine? Taică-tău spunea că trăieşti în străinătate. Că lucrezi pentru 
guvern. 

Era niţel prea aproape de adevăr că să se simtă bine. 

— EI ţi-a povestit toate astea, nu? 

— O, da. Şi ne-a zis şi de toate scrisorile tale din Europa. Diplomaţie, sau cam aşa ceva? 

— Mda. Cam aşa ceva. 

Domnul Holman începu să râdă, dezmorțind din nou atmosferă. 

— Vorbeşti exact ca el. Şi el descrie la fel lucrurile, întotdeauna, ca să ne gândim că, 
probabil, e ceva mai mult. Un fel de muncă mai plină de secrete. Dar să nu-ți faci grUi. Nu te 
mai întreb nimic. 

— Corect. Ştii şi dumneata cum sunt părinții. Mai ales tata. 

— Spune că tot nu te-ai însurat. Că n-ai găsit încă fata potrivită. 

Falk înghiți în sec. Era mult prea ciudat. Nu se mai văzuseră de două decenii şi în tot 
timpul ăsta, tatăl lui ţesuse din nimic o întreagă poveste şi totuşi, aproape ghicise întregul 
tablou. Ca unul din acei sculptori care, lucrând cu medici legişti, sunt în stare să refacă o faţă 
întreagă pornind doar de la câteva fragmente de ţeastă. Pe când era mic, Falk presupusese 
întotdeauna că bătrânul lui îşi dezorganizase în mod deliberat familia, gândindu-se numai la 
sine şi la setea lui greu de potolit. Şi totuşi, trebuise să se arate şi atent. La urma urmelor, el 

era fiul care se retrăsese pe deplin din câmpul de joc. 

— M-am oprit şi la rulotă, adăugă el. 

Domnul Holman păru pe moment încurcat, dar apoi, lumina înţelegerii îi destinse 
trăsăturile. 

— Vechea locuinţă a tatălui tău, vrei să spui. Uitasem că a stat şi acolo, a trecut atâta 
vreme. A trebuit să renunțe, când s-a mutat la azil, bineânțeles. Dar, pentru el e mai bine 
acolo. Primeşte mâncare în fiecare zi. La naiba, mă aştept ca jumătate din prietenii lui să fie 
acolo până acum. Mai dă-mi câțiva ani de trăit, şi cine ştie? Apoi râse, puţin cam tare. Dar 
cred că o să-ți povestească el toate astea. 

— Sigur. De-abia aştept. 

Era un singur azil de bătrâni pe insulă, aflat la mai puțin de jumătate de milă de vechea lor 
casă, puţin în afara şoselei. Un clopoțel clincăni, când altcineva trecu de uşă, un turist 
întrebând când va fi disponibil pentru vânzare peştele prins în ziua aceea. Falk profită de 
ocazie şi îşi pregăti retragerea. 

— Ne vedem mai târziu, domnule Holman. 

— Mai treci să ne vezi, Revere. 

Îşi dădu însă seama că nu avea cum să ajungă acolo decât dacă ar fi pedalat şapte mile pe 
bicicleta închiriată. Aşteptă, stângaci, lângă uşă, până ce domnul Holman îi spuse turistului să 
treacă mai târziu, când bărcile descărcau la cântarul de pe doc. 

— Apropo, domnule Holman, mi-e jenă să vă cer asemenea serviciu, dar maşinii mele i-a 
expirat limita de închiriere în dimineaţa asta şi a trebuit să fac autostopul până aici. Credeţi că 
aş putea...? 

— Sigur, fiule. la camioneta mea. E parcată afară, îi aruncă cheile. 

— N-am nevoie de ea până la patru. 

Şi, după felul în care o spusese, Falk se întrebă dacă domnul Holman crezuse vreodată 
măcar un cuvânt din poveştile gogonate despre strălucitoarea carieră în străinătate a lui 
Revere Falk. 

Se urcă în maşină şi întoarse cheia în contact şi, bineânţeles, sunetul motorului semăna cu 
vuietul unei fabrici, toba fiind găurită de aerul sărat şi de iernile grele. Nu e de mirare că aici, 
toţi cei peste cincizeci de ani trebuiau să strige, după ce o viaţă întreagă udaseră ca să acopere 
genul ăsta de zgomot. Vibraţia motorului i se sui pe măduva spinării, ca un cod Morse bătând 
un mesaj venit din toate acele dimineți dinaintea zorilor, din trecutul său, din ceasurile 
înghețate când îşi suflase în mâini, până ce motorul se mai încălzea, în timp ce mergea spre 
port. 

Falk o luă din loc şi se îndreptă spre oraş, iar apoi viră spre nord, pe şoseaua 15. Deci, asta 
era, îşi spuse el, simțind un gol în stomac. O întâlnire între vârste. Dar ce naiba avea să 
spună? 

Acceleră, cu motorul bodogănind, în semn de protest, în timp ce mergea spre nord, se 
simţi atât de atras de peisajele care se desfăşurau în fața sa, încât nici măcar nu băgă de seamă 
Fordul albastru care se strecură în spatele lui, de îndată ce ieşi din oraş. 

În curând, Fordul încetini şi rămase în urmă, păstrând o distanţă sănătoasă, dar fără să 
piardă complet contactul. 

CAPITOLUL TREIZECI ȘI DOI 


Simplul fapt că ştia că bătrânul era în viaţă îi uşura povara lui Falk, măcar pentru că îi 
lua gândul de la Gitmo. 

O parte din el îşi imaginase întotdeauna că, până îşi va face curaj să se întoarcă, nu va mai 
găsi decât o piatră de mormânt. Dar iată că tatăl lui se afla doar la câteva mile distanță, pe 
Highway 15, poate flecărind cu vechii săi prieteni într-o sală de jocuri, verificându-şi cărțile, 
în timp ce aştepta următoarea mână. ŞI, bineânţeles, treaz. 

Insă implicaţiile veştilor lui Bob Holman erau cele care îl nelinişteau, ca şi cum ar fi ocolit 
în vârful picioarelor ceva de-a dreptul catastrofal. Falk presupuse că era posibil ca tatăl lui să 
fie conectat la tuburi şi monitoare, cu o privire sticloasă, care nu va percepe nimic din fiul 
uitat de mult. 

Trase într-o parcare aflată sub umbrarul unor arbori tineri. Căminul-spital din Blue Cove 
era o clădire de cărămidă cu un etaj, cu doar treizeci de paturi, o instituție non-profit, nimic 
extravagant. Falk îşi imagină că notele de plată erau achitate din cine ştie ce fonduri 
guvernamentale. 

Se apropie de recepţia care se găsea în spatele unei tejghele lungi. La prima vedere, tânăra 
de la tejghea îi amiunti de sora lui, pe care o văzuse ultima oară când el avea unsprezece, iar 
ea, optsprezece ani. Îi spuse numele tatălui său, iar femeia băgă în computer, în timp ce 
privea concentrată un ecran clipitor. Când îşi ridică privirea, asemănarea dispăruse, iar ea 
părea la fel ca oricare altă tânără, cu păr negru şi ochi căprui. 

— Cum vă numiţi? 

Un fior de îndoială. Dacă avi pomenit de numele lui la ştirile de după-amiază? 

— Revere Falk. Sunt fiul lui. 

— Oh. Figura i se lumină. Nu ştiam că mai avea... pe cineva. 

Deci, se pare că tatăl lui nu mai continuase să țeasă şi pe aici micile sale ficțiuni. Falk se 
întrebă dacă avea vreo fotografie de-a lui în cameră. Fata îi arătă un coridor, la stânga. 

— Dacă nu e treaz, roagă şi dumneata o soră să te ajute. Sau poţi aştepta în cameră. 

— Mulţumesc. 

Culoarul mirosea a medicamente şi a mic-dejunuri mâncate pe jumătate, ploşti nespălate şi 
a dezinfectante. O tuse şuierătoare se auzi în una din camere, prin uşa deschisă, un geamăt 
din alta. În fiecare cameră, televizoarele păreau reglate la maxim. Aerul era înăbuşitor, ca şi 
cum ar fi fost dat drumul la căldură. Toate oasele astea bătrâne, care răceau atât de uşor. Până 
găsi camera, se întorsese la prăpastia groazei. 

Uşa era întredeschisă, astfel că ciocăni uşor şi auzi cearşafurile mişcându-se. O voce 
bătrână croncăni. 

— Da? 

Falk se strecură înăuntru şi văzu un chip, vag familiar, dar redus la trăsăturile sale 
esenţiale, cu pielea aproape transparentă. Recunoscu, mai întâi, ochii - albaştri ca porţelanul 
ŞI un pic apoşi - şi, în timp ce se apropia de pat, văzu cum înfloresc a recunoaştere. Obrajii 
bătrânului se înroşiră, iar schimbarea păru aproape dramatică, ca şi cum cineva i-ar fi pompat 
în trup energie. 

— Tată? 

Bărbatul chiar zâmbi şi câte o lacrimă apăru în colţul fiecărui ochi. Ori poate că tatăl său 
nu încerca decât saşi curețe peliculă de ceaţă ce-i astupa vederea? 

— Fiule? Revere? 

Falk avea un nod în gât, când vorbi din nou. 

— Da, tată. Eu sunt. 

Străbătu camera, cu picioarele tremurânde, apropiindu-se de barele de aluminiu lucitor ale 

patului. Un tub de respirat era fixat în nările bolnavului, un al doilea tub picura un lichid 
limpede în braţul său drept, dintro pungă suspendată pe un stativ, iar un al treilea tub se 
strecura ca un şarpe pe sub cearşaf, într-o pungă de plastic pe jumătate umplută cu un lichid 
galben. 

— Fiule, rosti tatăl său, cu o voce acum mult mai familiară. Înseamnă că ai aflat. 

— De fapt, n-am aflat nimic. Pur şi simplu am hotărât că a sosit timpul. Mai bine zis, că a 
trecut timpul. 

—a Păi, să fiu al naibii. Să fiu al naibii. lar zâmbetul acela chinuit. Tatăl său ridică o mână 
albă şi osoasă, încercând să ajungă până la el, dar fără să reuşească din cauza barelor laterale 
ale patului, astfel că Falk îl întâlni la jumătatea distanţei, prinzându-l de încheietură, când îşi 
strânseră stângaci mâinile. Palma era caldă, dar dosul mâinii era rece. Pielea părea fragilă, 
precum hârtia de orez, gata-gata să se fărâme la orice atingere. La încheietură, Falk simți 
mişcarea slabă a pulsului tatălui său. Îi strânse palma, iar tatăl lui i-o strânse la rândul său. 
Falk îşi drese vocea. 

— M-am văzut cu Bob Holman la cooperativă. Mi-a împrumutat camioneta ca să ajung 
până aici. 

— Cum? Un băiat mare ca tine încă nu are maşină? Şi când te gândeşti la toate prostiile pe 
care le-am spus în stânga şi-n dreapta. 

— Mi-a zis domnul Holman. Că trăiesc în Europa. Că lucrez pentru guvern. De fapt, n-ai 
greşit prea mult. 

Bătrânul dădu din cap, ca şi cum, bineânţeles, aşa stăteau lucrurile. 

— Al copil? 

— Nu m-am însurat. Aşa cum ai prezis. 

— Unde stai? 

— La Washington. 

Gitmo era prea complicat de explicat. Şi pe urmă, nu voia să rostească numele ăla cu 
glas tare, de parcă ar fi putut fi detectat pe un fel de radar. 

— O slujbă la guvern? 

— Mda. FBI. Deja spusese prea multe. Dar bătrânul îşi meritase măcar fărâma asta de 
adevăr. Sunt agent special, tată. Vorbesc araba, fac o grămadă de interogatorii. Am mare 
căutare zilele astea. 

— Ştiam eu. Zâmbi. Ştiam al naibii de bine că tot cititul ăla o să-şi scoată banii într-o bună 
zi. Erai prea isteţ să tot ieşi pe apă până te-ai fi înecat. 

Dacă ar fi ştiut. Dar asta era o poveste pentru mai târziu. 

— Am înţeles că nu prea mai mergi la pescuit. Bătrânul şuieră, râsul transformându-i-se 
rapid în tuse, pe care nu şi-o putea stăpâni decât aplecându-se uşor înainte, ca să controleze 
uruitul pe care îl simțea adânc în piept. 

— N-am mai mers de câţiva ani. Glasul îi sună din nou răguşit. Ai văzut barca? 

— Ieri, când am ajuns. Îi creşte iarbă prin cocă. Falk clătină din cap, deloc surprins. 

— N-am mai scos-o din '98. Ai avut dreptate s-o laşi acolo, cum era, ştii, după ce ai plecat 
cum ai plecat. Eu eram un prăpădit, nu mai puteam fi de ajutor nimănui. Nu-mi doream decât 
să-mi fi spus şi mie, ceva mai târziu. Măcar o adresă, ştii? Un bilet, să mă anunţi că erai bine. 

— Ştiu. lartă-mă. 

— Nu. Tu să mă ierti. 

Şi tatăl lui dădu din nou din cap, o acceptare a felului în care erau lucrurile, o absolvire, 
împărtăşită cu o grație şi o demnitate care existaseră întotdeauna în omul acela, dar pe care 
Falk le uitase, după ce fusese martor la atâtea momente de furie şi de beție cruntă. 

— Mai ştii ceva de Henry şi Lucy? Mai întrebă Falk. Se simţea ciudat să rostească acum 
numele fratelui şi surorii sale, ca şi cum ar fi vorbit de persoane moarte demult, ori de nişte 
personaje ale unei poveşti antice şi de demult. Tatăl său clătină din cap, iar lacrimile ţâşniră 

de-a binelea acum, scurgându-i-se încet pe obrajii scofâlciți. 

— Nu mai ştiu, fiule. Au plecat toți. Fratele tău, sora ta, maică-ta. I-am gonit, eu şi beţiile 
mele. Tu eşti singurul care a mai venit vreodată înapoi. 

— Stai liniştit, tată. Nu mai plec. Oricum, nu definitiv. Falk se întinse peste barele patului 
şi îi luă din nou mâna. Bătrânul păru să se cufunde în pernă. 

— Am încercat. Ştiu că nu te-ai gândit niciodată că o fac, dar am încercat. Dar niciodată 
destul de tare. 

— Știu, tată. Gata. Acum, s-a terminat. 

Tatăl său dădu din nou din cap, cufundându-se mai adânc în pernă, acum, că amândoi îşi 
iertară unul altuia greşelile. O anumită uşurare i se strecură pe chip. Strânse mâna lui Falk, iar 
apoi slăbi strânsoarea. 

— Şi de când eşti aici? 

— Oh. De trei ani şi ceva. Cei de la recepţie ştiu sigur să-ți spună. Un timp, n-a fost prea 
rău. Dar, după ce n-am mai putut să umblu, ştii... lucrurile n-au prea mers bine în ultima 
vreme, asta e. Iar cu greutatea, am ajuns să nu mai cântăresc, practic, nimic. Apoi, făcu haz 
de necaz, inexplicabil. Ştii, când m-am născut, doctorul de aici obişnuia să-şi încaseze banii 
pentru naşteri în funcţie de livre. Maică-mea se tot plângea de sistem, pentru că avusesem opt 
livre, deci patru kile, eram peste medie. Dacă şi aici ar costa tot după livră, aş face statului 
ceva economii, ce zici? 

Râsul reveni şi, odată cu el, şi uşorul şuierat. Dar nuşi luă nici măcar o dată ochii de la 
Falk, iar acesta era sigur că ştia de ce. 

— Eşti pe moarte, nu? 

Dădu din cap, de data asta fără lacrimi, marinarul care priveşte furtuna în față. 

— Bob ţi-a spus? 

— Nu era nevoie. 

— Cancer. Spun că înaintează destul de repede. Nu cred că o să dureze prea mult. 

— Mă scuzaţi, domnule Falk. 

Amândoi îşi ridicară privirea, ca răspuns la vocea infirmierei, dar ea venise pentru tatăl 
lui, intrând în cameră însoţită de un fâsâit de bumbac alb apretat. 

— Văd că azi ai un vizitator! Ce drăguţ. Mă iertaţi că vă deranjez, dar e timpul pentru baie 
şi pentru medicamente. 

— Ele fiul meu, Revere. Lucrează la FBI, aşa că vezi cum te porți. 

Falk zâmbi, bucuros că îi dăduse un motiv să se laude puţin în ziua aceea. 

— Vin mai târziu, spuse el, în timp ce sora împingea patul pe rotile afară din cameră, iar 
un brancardier trăgea după el stativele cu perfuzii. Intrând pe condor, arătau ca făcând parte 
din echipajul unei barje, care îşi tăia încet drum pe râu. 

— Mai bine vino mâine spuse tatăl lui. Nu mai sunt bun de nimic, după ce ajung să 
termine cu mine. 

Sora dădu din cap, de pe partea cealaltă a patului, ca o confirmare a sfatului înțelept pe 
care i-l dăduse tatăl său. 

— Bine, atunci, răspunse el. 

Dar deja rotilele patului clămpăneau în josul coridorului. 

Falk se întoarse cam amorțit la recepție, nu foarte convins că totul se întâmpla aievea. 
Aruncă o privire peste umăr, la timp să vadă patul dispărând pe după un colț mai îndepărtat. 
Apoi, înghiţi din toate puterile, adunându-se. Se întreba deja cum avea să-şi petreacă timpul 
până a doua zi dimineaţă şi se opri la recepție să lase numele pensiunii unde stătea, în caz că 
aveau nevoie repede de el. Recepţionera îşi ridică privirile, ca şi cum ar fi uitat ceva şi spuse: 

— A, domnule Falk, e cineva în hol, care vrea să vă vadă. 

— Să mă vadă pe mine? 

— Da, e chiar acolo. 

Arătă, timidă, cu degetul, ca şi cum ar fi făcut ceva nepoliticos, coborându-şi mâna sub 
tejghea, dar Falk nu îndrăzni să se întoarcă. Poate că ar fi trebuit să spună că uitase ceva şi s-o 
i-a înapoi pe unde-a venit. Să sară pe fereastra camerei goale a tatălui său. Să desfacă din 
balamale o altă plasă de insecte şi să se facă pierdut în pădure. Să mai fure o barcă şi s-o ia 
spre Dumnezeu ştie unde. Lsle au Haut poate, sau Swans Island. Dar ce rost ar mai fi avut 
acum, că puseseră ochii pe el? 

Aşa că respiră adânc, se întoarse şi văzu fața rotundă a lui Paco, ridicând privirea dintr-o 
revistă, zâmbind ca un vechi prieten poznaş. 

CAPITOLUL TREIZECI ȘI TREI 


— Amândoi suntem, aşa cum se spune în armata ta, dezertori, nu-i aşa? 

— Eu nu pot vorbi decât pentru mine, spuse Falk. Dar de unde ai ştiut...? 

— Te rog. Paco ridică o mână, ca un poliţist de la circulație. Nu-mi cere să-ţi dezvălui din 
secretele meseriei. Şi hai să comandăm ceva de mâncare. Ar fi o dovadă de lipsă de civilizație 
să discutăm problemele astea pe stomacul gol. 

Stăteau într-un separeu pe colţ, la Prietenul Pescarului. Paco insistase să plătească 
prânzul, înainte de „a trece la afaceri", cum spusese el. Apoi, se urcase în Fordul lui închiriat 
şi urmase camioneta zgomotoasă a lui Bob Holman, înapoi, la Stonington. 

Pe drum, Falk presupuse că Paco trebuie să-i fi pus la curent pe cubanezi cu detaliile 
evadării sale. Uite-aşa nu poţi opri bârfele să circule la bază. Dar de unde ştiuse Paco să vină 
tocmai până aici? Şi, dacă un cubanez din Miami putuse să-şi închipuie aşa ceva, atunci, cu 
siguranţă, ar face-o şi americanii. 

Stăteau tolăniţi pe scaunele de vinil din separeu, ca doi muncitori la ora prânzului, când se 
apropie o chelneriță cu un caieţel şi un creion. 

— Se spune că scoicile prăjite sunt grozave, nu-i aşa? Întrebă Paco, pe un ton de taifas, ca 
şi cum numai asta ar fi făcut tot timpul. Bună lui dispoziţie era contagioasă, iar Falk se hotări 
să se bucure de ea cât încă mai putea. 

— Asta, sau rulada de homar. Oricum, nu poți da greş. 

— Atunci, scoici. 

Paco închise meniul cu zgomot. 

— Două porții. 

Nu era adevărat! Mai întâi, o discuţie cu tatăl lui, pe care nu-l mai văzuse de douăzeci de 
ani. lar acum, taclale la masa de prânz cu micul cubanez, care îi întorsese viaţa pe dos. 

— Trebuie să fi fost frumos să creşti aici. 

— Nu mâncam prea des chestii din astea. 

— Eu mă gândesc la pădure, la malul mării. E frumos. Dar cred că iernile sunt grele pe 
aici. 

— Câteodată era greu tot anul. 

Paco medită la această afirmaţie pentru o clipă. 

— De aceea l-ai minţit pe recrutor şi ai susținut că erai orfan? 

— Te rog. Nu-mi cere să dau la iveală secrete ale meseriei. 

Paco zâmbi. Părea să se distreze grozav. 

— Şi ce vrei de la mine? Întrebă Falk. 

Paco luă mai întâi o gură bună de ceai cu gheaţă. 

— Cred că e o întrebare pe care ar trebui să ne-o punem amândoi, deoarece ne putem ajuta 
unul pe altul. 

— Să ne ajutăm unul pe altul? Următoarea mea destinaţie ar putea fi tocmai Canada. După 
asta, cine mai ştie? Dar, dacă şi tu eşti tot pe fugă, poate că ar trebui să vii cu mine. 

— Nu. Gata cu fuga. Mă gândeam să ne ajutăm, ca să putem rămâne aici amândoi. Îți mai 
aduci aminte ce am vorbit pe vas? Să dai puţin, ca să primeşti puţin? 

— Da. 

— Ar fi un bun început. Numai că, de data asta, vorbeşti tu primul. 

— Mi se pare că şi ultima oară tot primul am vorbit. Mai bine mi-ai spune ceva mai multe 
despre cei pentru care lucrezi. 

— De ieri încoace? Să-ţi spun cum am venit acasă şi am găsit două iscoade de la Havana 
dând târcoale prin apartamentul meu? De atunci, am lucrat doar pentru mine. Sunt o națiune 
cu un singur cetăţean. Dar tu eşti bine-venit să-ți ceri cetăţenia. 

Într-un fel, Falk îl credea. Poate pentru că noţiunea de apartanenţă la o naţiune a lui Paco i 

se părea foarte cunoscută, nu numai în privința propriei sale persoane, ci a tuturor celor cu 
care lucrase la Gitmo - un întreg arhipelag de antreprenori, aflați în afaceri în majoritate 
pentru ei înşişi; o luptă a unei agenții împotriva alteia, a unui intrigant împotriva altuia şi fie 
ca cel mai bun ticălos să câştige. 

— Bine, atunci, răspunse el în cele din urmă, muşcând dintr-o midie prăjită. Un buchet 
zemos de saramură şi grăsime îi ţâşni, dulceag, pe limbă. O să intru în jocul tău. Să începem 
cu o săptămână în urmă, miercurea trecută, cu yemenitul acela de care voiai să mă ocup, 
Adnan al-Hamdi. 

Paco dădu din cap. 

— Ai avut dreptate, spuse el. Scoicile astea sunt grozave. Dă-i drumul, te ascult. 

Falk îi spuse povestea ultimelor sale zece zile, în timp ce Paco îi furniza pe parcurs detalii 
cam ciudate din punctul lui de vedere. O dată sau de două ori, lui Falk îi trecu prin cap că, 
poate, Paco nu era într-adevăr pe fugă; poate că lucra în continuare pentru cubanezi. Dar 
acum lui Falk nu-i mai păsa. Era o uşurare să poată scoate povestea la lumină şi să scape de 
povara ei. Şi, până curăţase de tot farfuria cu scoici, nişte cartofi prăjiți şi două felii mari de 
plăcintă cu cremă de cocos pentru Falk, cu mere pentru Paco, ajunsese la o concluzie fermă în 
legătură cu alianţa lor. 

— Am hotărât, spuse, ştergându-se la gură cu un şerveţel, că amândoi ne-am pierdut 
mințile. 

— Poate ai dreptate. Dar mai există şi posibilitatea ca amândoi să ne fi revenit. 

— Îmi place mai mult varianta ta, dar tot nu sunt curios. 

— Un răspuns foarte rațional. Care nu vine decât să-mi întărească poziţia. 

În momentul ăla, nu le mai rămânea decât să râdă şi să achite nota, Falk lăsând bacşişul pe 
masă, în timp ce Paco se duse la casă. Încă nu era sigur ce să înțeleagă din toate astea, dar se 
simţi uşurat că acum avea un aliat - ori un acolit, în funcție de caz. 

După încheierea mărturisirilor, îşi lăsară maşinile în parcare şi coborâră spre chei, în timp 
ce puneau la cale următoarea lor mişcare. Apoi intrară pe School Street, coborând spre oraş. 
Era soare, cu un cer albastru înviorător şi temperatură atingând bine douăzeci de grade, dar 
Paco, fiu al Caraibelor, îşi frecă braţele goale, ca pentru a alunga un frison. Falk, pe de altă 
parte, se simţea deja bine aici, ca un cameleon care-şi schimbă culoarea de la turcoazul 
tropical la albastrul rece de nord. 

— Te vor găsi - sau ne vor găsi, cred - în câteva zile, spuse Paco. Oamenii noştri din 
Jamaica au spus că agenţii federali erau peste tot, în docurile dintr-un loc numit Port Antonio. 
Au confiscat un vas de pescuit înregistrat în Haiti şi, pe urmă, au vorbit cu şoferii de taxi şi cu 
hotelierii. 

— Când a fost asta? 

Vestea îl zgudui, deşi se gândise că n-o să fie surprins. 

— Ieri. Pe la amiază. 

— Probabil că au găsit vasul marinei în Haiti. Bietul om. Cred că, până acum, au deja 
numele meu de acoperire. 

— Ned Morris, din Manchester? 

— Apropo, mulțumesc pentru paşaport. De unde ai ştiut că aveam nevoie de el? 

— N-am ştiut. Părea o precauţie utilă, având în vedere unde erai şi ce ştiai. 

— Deci ai ţinut legătura cu Havana. Ce s-a întâmplat cu națiunea cu un singur cetățean? 

— Doar cu şeful meu direct. Singurul om în care mai am încredere. Am sunat şi i-am lăsat 
un mesaj pe un pager, la New Jersey, iar el m-a sunat înapoi, deşi nu pe o linie sigură. Asta ar 
trebui să-ți spună tot ce trebuie să ştii despre cât e de disperat. Mă va proteja cât de mult va 
putea. 

— Şi cât timp va fi asta? 

— O zi sau două. Apoi, cei de pe margine vor veni să mă caute. 

— ŞI ce-ai să faci atunci? 

— Şeful meu e de părere că ar trebui să mă predau. „Dezertare" va fi termenul operativ. 
Crede că e singura cale de a pune capăt dezastrului care se pregăteşte. Avertizează-i pe ai tăi 
în legătură cu „cabala", cum i-ai spus tu. În legătură cu cei care abia aşteaptă să mai adauge 
un fragment cât de mic. 

— E o nebunie. 

— Asta se întâmplă întotdeauna când ambele părți sunt convinse că vor câştiga. 

— Atunci, poate ar fi mai bine să plecăm amândoi în Canada. Va trebui să luăm maşina ta. 
Cu maşina lui Holman, o să surzim amândoi până ajungem la graniță. 

— Fugă nu e o rezolvare, spuse Paco. Noi doi avem ceva ce-şi doreşte toată lumea. 

— Informaţii? 

— Şi nu numai despre prietenul tău arab. Ci despre toți cei care au luat parte la toate astea, 
de ambele părți. 

— Potrivit presupusului meu prieten Ted Bokamper, nu să dispui de informație e 
important, ci să fii primul care o are şi apoi să o răstălmăceşti aşa cum vrei. 

— Are dreptate. Ceea ce înseamnă că acum trebuie să acționăm. Dar avem nevoie de 
hârtie şi creion. 

— Pentru ce? 

— Ca să scriem un e-mail. Unul pentru un public larg. Sau unul mai mic, cum doreşti. Tu 
vei fi cel mai în măsură să spui cine se poate folosi de el mai bine. Dar trebuie să fie clar, 
detaliat, fără nici un fel de lacune. Deocamdată, suntem singurii care ştiu totul, şi cu biletul 
ăsta ne recăpătăm libertatea. E mUlocul nostru de a obţine recunoaşterea internațională 
pentru națiunea noastră cu doi cetăţeni. 

— Am un carnet la pensiunea unde stau. Putem lucra acolo. 

— Bună idee. 

Ajungând la poalele dealului, cotiră la dreapta, pe Main Street, de-a lungul țărmului. 
Acum, circulaţia se intensificase, iar Paco păru să se distreze de unul singur, aruncând 
ocheade în vitrinele magazinelor şi zâmbind trecătorilor. La jumătatea distanţei dintre străzi, 
Falk se opri şi ridică o mână, să-şi facă însoţitorul atent. 

— Au şi venit, spuse. Uită-te. 

Un Chevy Suburban negru era parcat în fața pensiunii. 

— Mai avem o şansă de scăpare, spuse Paco, prea familiarizat cu preferinţele de condus 
ale agenţilor federali. Uite. Un om pe verandă; vorbeşte cu proprietarul. 

— Şi e sigur că sunt de la FBI, veniţi probabil de la Bangor. Hai să ne recuperăm maşinile. 

— Vrei un sfat? Lasă-i pe profesionişti să preia conducerea. Eu sunt obişnuit să am de-a 
face cu ai tăi. Fă cum îţi spun şi o să scăpăm de aici. 

O altă răsturnare nebunească de situaţie. Să-l laşi pe cubanez la conducerea spectacolului, 
ca tu să poţi dispărea de sub nasul colegilor, care au fost antrenați la fel cu tine. 

— Luminează-mă. 

— Mai întâi trebuie să te scoatem de pe stradă. N-am putea ajunge nici până la maşini, 
înainte să înceapă ei să dea ture prin oraş. Ne putem închipui că au deja o descriere a 
camionului tău. 

Se întoarseră brusc, în susul dealului. Paco era într-o formă mai bună decât ar fi bănuit 
Falk. Unul din primele locuri pe lângă care trecură era Opera House, o clădire ca un hambar. 
O alee îngustă trecea pe latura ei dreaptă, destul de lată cât să încapă o maşină. 

— Du-te acolo şi aşteaptă, spuse Paco, aruncând o privire în jur. Stai în spatele clădirii. O 
să aduc maşina pe alee să te iau. Dacă situaţia nu arată prea bine, pleacă de acolo şi fă şi tu ce 
poți. Dar avem nevoie de un loc de întâlnire suplimentar. 

— Biblioteca, spuse Falk fără nici o ezitare. 

— Pe Main Street? 

— Nu la Stonington. Pe Deer Isle, la şase mile nord, pe 15. 

— Bine. Complet în afara oraşului. Încă mai putem scoate din tine un profesionist. O 
întrebare: cum ai să ajungi acolo? 

— Sunt de-aici. Găsesc eu ceva. 

Era mai mult decât suficient pentru Paco, care încuviinţă şi o porni pe deal, în sus. Falk se 
îndreptă spre alee, dar norocul i se isprăvi aproape imediat. Abia dăduse colţul, când se 
deschise uşa de la scenă şi trei puştani, râzând cu gura până la urechi, îmbrăcaţi în blugi negri 
şi tricouri colorate, se revărsară în mica parcare. 

Ridicară nişte cutii pe platforma unei autocamionete, apoi unul dintre ei deschise larg uşa 
şi strigă: „Gata, încărcaţi-o!" 

Era clar că aveau să stea acolo mai mult, iar unul dintre ei îi aruncă lui Falk o privire 
ciudată, ca şi cum s-ar fi întrebat ce caută acolo un bărbat, în mUlocul zilei. Dacă l-ar fi văzut 
urcând în Ford, ar fi dispus de o descriere a maşinii şi, poate, şi a şoferului, astfel că Falk o 
luă înapoi pe unde venise. Cu ceva noroc, o să-l prindă din urmă pe Paco când cobora dealul. 

Dar abia dăduse colţul, când capota Suburbanului negru îi apăru în față, la capătul aleii. Se 
ascunse repede în spatele unui tomberon, iar apoi urmări impozantul vehicul furişându-se în 
sus, pe deal. Paco avusese dreptate. Dacă Falk ar mai fi rămas pe străzi chiar şi un minut în 
plus, ar fi fost prins. La volan era o femeie, ceea ce însemna că omul pe care îl văzuseră la 
pensiune îşi făcea, probabil, rondul pe jos. Se întrebă dacă aveau şi întăriri, sau ajutor de pe 
plan local. Oricum, Falk nu îndrăzni să urce dealul acum. Şi nici să-i lase pe puştii din spatele 
Opera House să se mai uite o dată la el. 

O luă în josul dealului şi făcu stânga ca să evite Main Street. Se afla pe o alee care ducea 
la un şir întreg de pensiuni cu cazare şi mic dejun. Poate că tăind-o peste câteva loturi, şi-ar fi 
putut croi drum spre Highway 15, de unde să facă autostopul. Nu, ar fi o ţintă prea uşoară. 

Mai bine să se oprească undeva mai întâi şi să se liniştească, să-şi poată plănui următoarea 
mişcare. Deşi, dacă agentul care mergea pe jos avea de gând să bată la fiecare uşă, până la 
urmă avea să fie prins. O voce de femeie îl strigă din spate. 

— Revere? Revere Falk? La dracu!. Se isprăvise. 

Încordându-se s-o ia la fugă, se întoarse şi o văzu pe vechea sa colegă, pe care o 
recunoscuse ieri seară la restaurant, cea cu trei copii şi câteva kile în plus, iar acum, numele ei 
îi ţâşni din memorie, ca o binecuvântare. 

— Jenny? Jenny Kinlaw? 

— Să fiu a naibii. Chiar ţi-ai adus aminte. Mi s-a părut mie că te uitai la mine aseară, dar 
cu Jeffrey care alerga ca un zănatic n-am mai avut timp să vin să te salut. 

— A trecut mult timp. 

Aruncă o privire pe lângă ea, simțind nevoia să dispară. 

— Mie-mi spui. Dar tu arăţi grozav. Unde locuieşti acum? 

— Washington. 

— Oo! Pare important. 

— Nu chiar. Şi tu ce-ai mai făcut? Trebuia s-o ia din loc. Îi veni o idee. 

— Stau chiar aici, sus pe deal, în spatele pensiunii de-o ţine maică-mea. Tocmai eram în 
drum spre casă. Încă două ore de libertate, înainte să plece femeia care are grUă de copii. 

— Jenny, ştiu că o să sune ciudat, aşa, dintr-odată, dar am o mică problemă. Maşina mea e 
în service şi trebuie să mă întâlnesc cu cineva la bibliotecă din Deer Isle peste cinci minute, şi 
mă întrebam... 

— Dacă pot să te duc cu maşina? Bineânţeles. Ceva din tonul ei dornic sugera că o lua ca 
un pretext de agăţare, dar oricum funcţionase. Camioneta ei roşie era parcată în josul aleii, iar 
el se urcă repede, cu un oftat de uşurare, sperând că nu va trebui să se arunce sub bord dacă se 
întâlneau cu Suburbanul. 

— Eşti însurat? ÎL întrebă Jenny, în timp ce virau spre nord, pe Highway 15. 

— Nu. Cred că nu trebuie să te întreb şi eu acelaşi lucru. 

— Păi, o faci chiar acum. Divorţată de două luni. 

— Oh. Îmi pare rău. 

— Nu-i nevoie. Steve era un împuţit. 

— Ok. 

— Culc copiii pe la nouă, dacă vrei să treci pe la mine mai târziu. 

— Bine. 

Orice, numai să-l ducă cu maşina, câtă vreme mai putea rezista încă patru mile. Poate că, 
până atunci, vor fi şi logodiţi. Ea părea să-i simtă nervozitatea, dar probabil o atribui propriei 
ei îndrăzneli. Oricum, schimbă subiectul spre lucruri mărunte, punându-l la curent cu norocul 
şi nenorocul unor foşti colegi, pe care nu-i mai văzuse de douăzeci de ani. Când epuiză toată 
rezerva de nume, se întoarse spre el. 

— Mă gândeam eu că era cam ciudat să te întâlneşti cu cineva la bibliotecă, dar tu ai fost 
mereu atras de cărți, nu? 

— Cred că da. 

— Deci, eşti homo? 

— Cum? 

— Eşti homo? 

— Nu, nu sunt. 

— Bine. Atunci, treci pe la mine când vrei, înainte să pleci din oraş. 

Din fericire, ajunseseră şi se opriră în mica parcare de lângă bibliotecă din scânduri albe. 

— Aşa o să fac, spuse el, zâmbindu-i ca un bărbat adevărat, în timp ce deschidea portiera. 
Şi mulţumesc că m-ai adus. 

— Oricând după ora nouă seara. 

— Am înţeles. 

Nici urmă de Fordul lui Paco, ceea ce îl puse pe Falk pe gânduri. Dar când intră, emoţiile 
făcură loc nostalgici. 

Ceea ce îl răvăşi cel mai mult fu mirosul, acelaşi amestec muced de legături de pânză şi 
hârtie veche, ca şi rafturile de stejar şi masa lungă de lectură, aşezată într-o parte, unde îşi 
petrecuse atâtea ceasuri relaxante de refugiu. Apoi, mai era şi liniştea adâncă, mai ales dacă 
stăteai la geamul din spate, urmărind cu privirea jocul razelor de soare pe apa din golful de 
flux. Unele lucruri se schimbaseră. Orologiul vechi, cu ticăitul lui sonor, dispăruse, fiind 
înlocuit de un model mare şi cenuşiu, de perete, care zumzăia în loc să ticăie. Acum, apăruse 
o secție dedicată Internetului şi o masă, unde erau etalate ultimele achiziţii. Majoritatea era 
titluri de pe lista bestsellerurilor. 

— Pot să vă ajut cu ceva? 

Incă o schimbare. Bibliotecara era o femeie îngrUită, de vreo patruzeci şi ceva de ani. Nici 
o legătură, presupuse el, cu domnişoara Clarkson, severă, dar amabilă, care îl lăsa să stea cât 
voia el, ca şi cum ar fi fost conştientă de iadul dezlănțuit de-acasă. 

— Nu, mulțumesc. Mă întâlnesc cu cineva, facem nişte investigaţii. 

— Bine, să-mi spuneţi ce doriți. 

— Mulţumesc. 

Paco apăru, câteva minute mai târziu, fără să fie urmărit de nimeni. Arăta îngrUorat, până 
intră şi îl văzu pe Falk. Faţa i se lumină de un zâmbet larg şi o salută din cap pe bibliotecară. 

— Deci ai reuşit, spuse el în şoaptă, respectând caracterul sacru al locului. 

— Destul de greu. Am avut noroc. Acum unde mergem? 

— Cred că la cel mai apropiat Internet Cafe. Să trimitem mesajul, iar apoi, să aşteptăm să 
se aşeze praful. 

Falk o întrebă pe bibliotecară dacă ştia de aşa ceva. 

— Cam greu ce-mi cereți. La Blue Hill, poate? Bangor, sigur, dar e de mers până acolo. 

Dar, bineânţeles, îl puteţi folosi pe cel de aici. Făcu un gest în direcția computerelor. Falk se 
simți ca un idiot. 

— Putem trimite un e-mail? 

— Câtă vreme aveţi un cont de mail. 

— Să ne apucăm de lucru. 

Următoarea oră şi-o petrecură aşezaţi la masa cea lungă, aplecați deasupra câtorva file de 
caiet, puse la dispoziție de biblhotecară, scriind cu nişte cioturi de creioane galbene, cum se 
găsesc în bibliotecile din toată lumea. Undeva, sub masă, ştia Falk, se găseau inițialele sale, 
zgâriate cu un astfel de ciot de creion, acum douăzeci şi cinci de ani. Îşi dori să fi avut timp 
pentru o ocheadă, dar poate că cineva le ştersese până acum. În cazul ăsta, era mai bine să 
creadă că erau tot acolo. 

Lucrul mergea repede, iar ei doi formau o echipă într-adevăr bună. Odată stabilite punctele 
principale şi orientarea generală a mesajului, Falk se apucă să tasteze, începu cu o scurtă 
descriere a activităţii sale de agent dublu neoficial, pentru Endler - Falk deținea aceste 
informaţii, astfel că le potrivi după bunul plac; dacă nu altceva, măcar prindea rapid - iar 
epistola continua cu versiunea lui Falk asupra ultimelor evenimente de la Gitmo, în care 
fuseseră implicaţi Fowler, Bo, Endler şi Van Meter. Nu-i scăpă nici o dovadă a uciderii lui 
Ludwig şi menționa toate delictele înfăptuite. Descoperirile lui Paco erau un bonus în 
completarea afirmațiilor lui Falk. După aceea, inserară concluzia comună că elemente scăpate 
de sub control din contraspionajul american şi cel cubanez păreau hotărâte să declanşeze o 
confruntare, prin interpretarea premeditat eronată a celor menționate mai sus. 

Ca piece de resistance a memorandumului (cel puţin în ceea ce privea interesele Biroului), 
prezentară în detaliu planurile agentului operativ al Direcţiei cubaneze de Informaţii, Gonzalo 
Rubiero, nume de cod „Paco", de a dezerta în Statele Unite, cu aplicabilitate imediată, în 
schimbul cetăţeniei şi al unei locuinţe confidențiale. După aceea, Falk explică pe scurt 
propriile sale mUloace de a scăpa de la Guantanamo, afirmând că acțiunile întreprinse de 
conspiratorii de mai sus nu-i lăsaseră nici o altă alegere. 

Nu era o capodoperă, dar sigur constituia o lovitură straşnică. 

— Mai e ceva ce ai vrea să adaugi? ÎI întrebă el pe Paco. 

După atâta timp tot nu se putea obişnui să-i spună Gonzalo. 

— Mie mi se pare că am spus tot. 

— E aşa de bun, încât o să rezistăm cu el multă vreme de aici înainte. Acum, cui i-l 
trimitem? Şefului meu, ori superiorilor săi? Poate chiar directorului? 

— După cum văd eu lucrurile, spuse Paco, e ca şi cum ai alege între scoicile prăjite şi 
rulada de homar. Oricum, n-ai cum să greşeşti. Dar, dacă eşti destul de flămând, de ce să nu 
le iei pe amândouă? 

Bun sfat. Falk tastă numele celor trei oficiali. Dar, când veni clipa expedierii mesajului, 
şovăi o clipă. 

— Ce s-a întâmplat? Întrebă Paco. 

— Mi-am adus aminte cu cine avem de a face. Adu-i aminte ce le-au făcut puţinilor 
oameni care le-au stat în drum. Ne trebuie un plan de rezervă. 

Dădu clic înapoi, pe linia cu „ce" şi introduse în e-mail adresa unui reporter cu care 
discutase la biroul din Washington al Nezu York Times. Şi, pentru mai multă siguranță, 
trimise o copie şi unui reporter de la Washington Post. Nu era nimic care să declanşeze 
nebunia concurenţei. Nu era deranjat, câtuşi de puțin, că Biroul va sta de vorbă şi cu 
destinatarii de la aceste adrese. 

Apoi, respiră adânc şi apăsă pe butonul „Trimite", lăsându-se pe spate, în scaun. Amândoi 
priviră linia albastră, care fulgeră pe ecranul computerului ca o rachetă de semnalizare, 
trimisă de pe mica lor plută, care se scufunda. Acum, aşteptau să vadă cine va ajunge primii 
la ei, salvatorii sau urmăritorii. 

— Şi acum? Întrebă Paco. 

— Cred că merităm o ceaşcă de cafea. Putem veni înapoi peste vreun ceas, să vedem dacă 
e vreun răspuns. 

— Bună idee. 

Falk se bătu peste coapse şi se ridică, puţin înţepenit după tot timpul petrecut la tastatură. 
Era încă obosit, după lunga lui traversare pe mări în furtună. 

— Măi să fie, exclamă bibliotecara, aruncând o privire pe geam, e la fel de multă lume cât 
a fost toată săptămâna. 

Incă doi clienţi tocmai ieşiseră dintr-un Suburban negru, cunoscut. Unul dintre ei, o 
femeie într-o fustă bleumarin şi o bluză albă, se uită atentă pe geamul Fordului lui Paco. 
Celălalt, un bărbat cu un tricou polo şi pantaloni kaki - Falk cunoştea bine uniforma -, 
începuse deja să urce treptele. 

— Cred că nu mai e timp de cafea, spuse Paco. 

— Sunt sigur că o să aibă la biroul din Bangor, oftă Falk, când uşa se deschise, aducând de 
afară zgomotul şoselei şi țipătul unui pescăruş. Bine ai venit, Paco, în noua ta viață. Sper că 
asta e tot ce ţi-ai dorit. 

EPILOG 


Povestea n-a ajuns niciodată în ziare. Prea multe negări şi prea puţine confirmări. Mai 
era şi povestea aşa-zisului cerc de spioni de la Gitmo, care atrăgea în altă direcție atenția 
media. Încă doi traducători-interpreţi militari fuseseră arestaţi în săptămâna următoare 
evadării lui Falk şi, în ciuda faptului că, în cele din urmă, se renunţase la toate capetele de 
acuzare, ştirile ținură trează atenția publicului săptămâni de-a rândul. 

Dar, patru luni mai târziu, Falk şi Gonzalo erau tot liberi, ceea ce, presupuse Falk, era o 
victorie destul de mare pentru națiunea lor cu numai doi cetăţeni. 

Anchetarea lui Gonzalo durase cel mai mult, ducând la o nouă rafală de deportări din 
principalele secţiuni ale intereselor cubaneze din Washington şi New York. Biroul îi dăduse 
lui Paco o locuinţă şi un nou nume. Era nesemnificativ, deoarece Falk avea să şi-l amintească 
mereu ca Paco. Falk întrebase în stânga şi-n dreapta despre o posibilă adresă de-a lui Paco, 
dar nimeni nu voia să recunoască faptul că ar fi ştiut ceva, deşi unul dintre agenţi lăsă să-i 
scape câteva indicii, cum c-ar fi în vest, poate în apropiere de Scottsdale. De asemenea, se 
pare că i se alăturase şi o femeie, iar Falk se întrebă dacă ar fi putut să fie misterioasa Elena, 
până când cineva îi spusese că era venezueleană. 

Falk îşi menţinuse slujba, cel puțin cu numele, chiar dacă Biroul îi luase permisul de 
securitate şi îl aşezase în spatele unui birou în clădirea Hoover, unde putea fi supravegheat tot 
timpul. 

Au mai fost şi victime, bineânţeles. 

Una dintre acestea a fost Adnan, înghițit de pântecele unui avion de transport, în ziua 
următoare ajungerii lui Falk în insula Navassa. Tot ce putuse stabili Falk, după câteva 
convorbiri secrete cu Tyndall şi alți câțiva, care manifestau ceva simpatie faţă de situația grea 
în care se afla, era că Adnan dispăruse într-o temniță yemenită, pentru tot restul vieţii sale, ca 
să fie chinuit, ori neglUat, ascuns de ochii lumii ca unul dintre acele motive minore de jenă 
națională, care ar putea face rău doar dacă li s-ar permite să iasă din nou la lumina zilei. 

Ori de câte ori Falk se gândea la Adnan - ceea ce se întâmpla aproape în fiecare zi - îşi 
amintea de afişul de propagandă lipit în camera de interogatoriu, fotografia stilizată a unei 
mame jelind, dorindu-și ca fiul ei să se întoarcă acasă. 

Tatăl lui Falk muri la trei săptămâni după ce se întâlniseră, fără să apuce să-şi mai vadă 
fiul încă o dată. Anchetatorii îi spuseseră lui Falk că erau prea ocupați să-şi mai facă timp şi 
pentru eliberarea lui, dar îl lăsară să dea câteva telefoane. Şi să se ducă măcar la 
înmormântare. Nu dură decât o zi să aranjeze cu moştenirea. Cineva făcuse o estimare a 
pământului pe care se găsea rulota şi, până ce biroul pompelor funebre se achitase de toate 
sarcinile, amândouă părțile conveniseră să încheie tranzacţia, dacă Falk era de acord să 
semneze actele. Tatăl său fu îngropat pe coasta unui deal, cu vedere spre vechea carieră de 
granit a insulei, unde avusese prima slujbă, când era încă tânăr şi singur şi când nu luase încă 
drumul mării. 

Dar asta fusese spre sfârşitul Iui august. Acum era o miercuri, la începutul lui decembrie, 
şi cum stătea Falk la biroul său din Washington, deschizându-şi poşta, un alt nume dintre 
victime îi sări în ochi, cu o adresă de retur, în vârful teancului: 

„Doris Ludwig, Buxton, ML." 

Deschise cu grUă plicul, ca şi cum resturile fragile ale suferinţei ei s-ar fi putut vărsa şi 
împrăştia pe birou. Scrisul ei era net şi simplu, stilul serios al cuiva cu grUă să nu ceară prea 
mult. 

Stimate domnule Falk, 

După tot timpul acesta, mi-e greu să vă spun că nu am fost în stare să găsesc pe cineva 
care să-mi răspundă la nenumăratele întrebări despre moartea soțului meu, la Guantanamo. 
Speram să primesc ajutorul dumneavoastră, din moment ce aţi fost anchetatorul care m-a 
căutat în august trecut. Un anumit locotenent Carrington, de la biroul procurorului general 
militar, mi-a spus că nu mai vă ocupați de acest caz şi mi-a repetat concluzia lor de mai 
devreme, că ghinionul lui Earl, cum i-a numit el moartea, a fost oficial clasificat drept 
„deces prin accident", în urma unui incident nautic, într-un vas neautorizat. 

Dar, după ce am vorbit cu dumneavoastră, precum şi cu Ed Sample, la banca soțului meu, 
nu sunt deloc mulțumită de concluzia la care a ajuns armata. Pot să vă întreb dacă sunteţi 
mulțumit de ce au descoperit Nu-mi amintesc exact cuvintele dumneavoastră, dar ai spus 
ceva de genul „o să insist cât o să pot". Cred că exact asta am de gând să vă rog să faceţi 
acum. Adresa mea de e-mail este mai jos, în caz că ați vrea să-mi răspundeți. 

A dumneavoastră, 

Doris Ludwig 

P.S. - Scrisoarea de faţă NU se referă la bani. Armata s-a arătat mai mult decât 
generoasă în această privinţă. Dar, în situaţia în care mă aflu acum, chiar că nu mai ştiu cui 
să mă adresez. 


Deci o plătiseră, dar nu destul cât să-i cumpere şi tăcerea. Bravo ţie, Doris, chiar dacă era 
prea puţin ceea ce micul Falk mai putea să facă în situaţia lui actuală. Limitele fuseseră 
stabilite cu două zile în urmă, când Bokamper rupsese o lungă tăcere, ca să telefoneze şi să 
sugereze o întâlnire. Se împunseră unul pe altul destul de rău, dar Bo păruse interesat să o ia 
de la început, ori măcar să ajungă să se înţeleagă. Conveniseră să se întâlnească într-un bar 
din Georgetown - de data asta, fără fețe de masă apretate - la ora 9 seara. 

Bo, care nu sosise la timp în viaţa lui şi care, probabil, nici nu avea s-o facă vreodată, intră 
în local cu obişnuitele sale aere de şmecher. 

— Ce-ţi mai face faţă? 

— Supraviețuim, spuse Falk. Bineânţeles, întreabă de tine tot timpul. 

— Sunt gata să pun pariu. Dar să ştii că mă bucur să aud că mai sunteți împreună. Cred că 
a dovedit că eu greşeam. 

De fapt, n-o făcuse. Pam şi cu el îşi scriau în fiecare săptămână, dar tonul înflăcărat al 
primelor scrisori se mai răcise. Falk presupuse că distanţa era de vină într-o oarecare măsură. 
Acum, era detaşată la Fort Bragg, destul de departe. Un drum cu maşina până acolo era de-a 
dreptul obositor. Falk presupunea însă că bănuiala de mai devreme a lui Bo fusese mai 
aproape de miezul problemei. Odată ce aflase de trecutul lui, stătea puţin mai retrasă, ca şi 
cum ar fi încercat să decidă ce fel de om s-ar putea potrivi vreodată cu propriile ei ambiţii. 
Plănuiseră de două ori să se întâlnească în weekend, dar se ivise câte o misiune de ultimă oră. 
Cel puţin în cazul ei, nu al lui. Falk nu renunţase, dar începea să se întrebe dacă nu cumva ea 
îşi dorea ca el s-o facă. 

— N-am avut prilejul să-ţi spun niciodată cât de impresionat am fost de felul în care ai 
reuşit să ieşi de acolo, spuse Bo. Vreau să spun, ştiam că eşti marinar, dar, Isuse, într-o 
furtună tropicală? 

— De fapt, o depresie tropicală. S-a degradat aproape în clipa în care am plecat. Nu-i 
nevoie s-o faci mai mare decât a fost. 

— Cum spui, căpitane Ahab. 

— Şi apoi, Endler este adevăratul artist specializat în evadări aici. Aud că primeşte tot 
felul de osanale acum, după ce a tras un semnal de alarmă în legătură cu un incident 
stânjenitor major. 

Cei doi principali colegi complotişti ai lui Endler ieşiseră totuşi din afacere destul de 
şifonaţi. Unul dintre ei, un vicesecretar de stat, încasase partea cea mai rea, fiind scos mai 
devreme la pensie, cu o sumă lunară frumuşică. Cel de-al doilea, un civil cu rang înalt de la 
Agenţia de Informaţii pentru Apărare, căreia îi cam place să exagereze lucrurile, ridicase 
probleme mai mari, până ce le veniră ideea de a-l lăsa liber pe domeniul Naţiunilor Unite, ca 
viitor ambasador al O.N.U. Confirmarea era în curs de eliberare. 

— Ce să-ţi mai spun? Bo ridică din umeri. Încă un motiv pentru care e aşa de grozav să 
lucrezi pentru Doc. 

— Aş putea să fiu de acord, până la un punct, dacă nu i-ar fi dat drumul nemernicului 
ăluia de Van Meter. 

— Van Meter încă n-a scăpat din gura lupului. O să vezi tu. O să fie trecut în cadrul 
disponibil, cu o menţiune dezonorantă. 

— Dar nu cu o acuzaţie de crimă. 

— Nu şi fără ca toată mizeria să dea pe dinafară într-o curte marțială. Iei ce poţi, asta e. 

— înseamnă că o să facă un an sau doi, pentru ca după aia să se angajeze la vreo firmă de 
securitate, care o să-l lase să împuşte irakieni, pentru o sumă de trei ori mai mare decât i-ar fi 
plătit armata. 

— E o industrie în plină dezvoltare. Poate c-ar trebui să-ți arunci şi tu CV-ul pe piaţă. 

— M-am gândit şi eu. Cel puţin araba este încă la căutare. 

Mai stătură de vorbă o vreme. Băură câteva beri. Falk era sincer interesat să audă despre 
soţie şi copii, iar Bo părea sincer interesat să-i povestească. 

Dar, abia când plătiră nota, Bo găsi, în sfârşit, curajul de a aborda fățiş întrebarea care 
plutise între ei, pe toată durata conversației. 

— Aşadar, ce suntem noi, acum, Falk? Prieteni, poate? 

— De ce nu rămânem la camarazi? Cam de atât te-ai dovedit în stare, acolo, la debarcader. 

— Cred că o să pot trăi, deocamdată, cu povara asta. 

— Mda, dar cum dormi noaptea? m— Doar mă cunoşti. 

— Atunci, cu atât mai bine. 

Bo trebuie să fi văzut partea pozitivă a lucrurilor, deoarece zâmbi. Ori poate nu, fiindcă se 
lansă într-o scurtă prelegere, despre care Falk îşi imagină mai târziu că era mesajul pe care 
intenționase tot timpul să-l transmită. 

— Aşa ceva nu moare niciodată cu adevărat. 

— Ce anume? 

Se gândea oare la prietenie? 

— Toată mizeria aia din Cuba. După un timp, lumea n-o să mai vorbească de ea, dar asta 
nu va însemna că a murit. Va fi doar atenuată. Adormită. Ca o tumoare. Fă însă ceva ca s-o 
zgândări, şi va reveni, mai malignă ca oricând. 

— Mă avertizezi? 

— Avertismentul e pentru toată lumea. Şi pentru mine. Aşa că nu face valuri. Las-o să stea 
cuminte. Pentru că nu merită. Dacă începi să-ţi bagi nasul din nou, s-ar putea ca într-o bună 
dimineaţă să te trezeşti în propriul tău Gitmo, unul din locurile alea fără nume, unde nimeni 
nu ştie latitudinea, longitudinea sau măcar cât e ceasul. 

Bo zâmbea, ca pentru a sublinia că totul nu era decât o metaforă ori un soi de glumă. Falk 
nu vedea umorul, astfel că nu spuse nimic. 

— Haide, omule, doar nu crezi că vorbesc serios? Să ştii că nu eu i-am ajutat să monteze 
aşa ceva. 

— Poate că nici n-aveai nevoie. 

— Cum am spus. Tu eşti cel care îşi controlează propriul viitor. Nu le oferi celorlalți o 
scuză pentru a proceda altfel. Crezi că te rog prea mult, ca de la un prieten la altul? 

Bo zâmbi din nou, iar apoi întinse mâna lui mare, pentru o strângere de rămas-bun. Falk 

schiţă un gest vag cu mâna, şi ieşi din bar fără să mai privească înapoi. 

Iar acum, cu scrisoarea lui Doris Ludwig privindu-l de pe birou, văzu în sfârşit cererea ei 
de ajutor drept ceea ce era în realitate - un prilej fie de a zgândări tumoarea, fie de a o lăsa 
adormită, poate definitiv. 

Falk concepu şase variante diferite de răspuns, străduindu-se de fiecare dată să 
dobândească echilibrul acela delicat între compasiune şi fuga de răspundere, într-una din ele, 
merse până la a sugera că poate el nu a reuşit să fie la înălțimea anchetei şi o încuraja pe ea să 
continue pe cont propriu. 

Apoi, şi-o închipui zburând la Washington, cheltuind banii de Crăciun ai copiilor, doar ca 
să poată petrece câteva zile bătând coridoarele de marmură ale Congresului, înghesuită în 
anticamere prea mici şi sufocante, cu funcționari tineri ŞI serioşi, care vor da din cap şi vor 
lua notițe, promițând că nu vor lăsa lucrurile aşa, reuşind să păstreze echilibrul acela delicat 
între compasiune şi fuga de răspundere. Iar apoi, îi vor uita numele şi chiar fața, până ce-şi 
vor curăța farfuriile de prânz. 

Cu această imagine a disperării în minte, se conectă la Internet, îşi deschise contul de 
e-mail şi se uită în folderul de mesaje trimise. Scrisoarea era acolo, încă în viaţă, deşi 
îngropată sub patru luni de alte corespondențe, nu ca o tumoare, ci ca un proiectil de artilerie 
neexplodat. Presupuse că pe Paco nu l-ar fi deranjat dacă i-ar fi pus foc acestui şrapnel al lor, 
într-un ultim zbor al imaginației, aşa că dădu un clic pe „Forward" şi tastă adresa de e-mail a 
lui Doris Ludwig. După aceea, mai adăugă câteva rânduri, ca o scurtă introducere: 


Dragă doamnă Ludwig, 

Acestea sunt faptele, aşa cum le-am cunoscut eu. După cum puteţi observa din data 
originalului şi din lista destinatarilor, autoritățile competente au fost deja notificate. Sunteţi 
bine-venităsă luaţi ce măsuri doriți dumneavoastră, dar pot să vă spun, din experiența mea 
personală, că eforturile dumneavoastră vor însemna doar noi suferințe pentru 
dumneavoastră şi cei care vă sunt dragi. Dar hotărârea vă aparține exclusiv dumneavoastră. 
Măcar aveți pe deplin dreptul să cunoaşteţi aceste lucruri. 

Al dumneavoastră sincer, 

Revere Falk 


După ce apăsă pe tasta „Send", se relaxa în sfârşit, dorindu-și o clipă ca Paco să fi fost 
acolo, pentru a se bucura împreună cu el. 
După aceea, se hotărî să se apuce de lucru la CV. 

